
Skiriu įprastiems įtariamiesiems: 
žmonai, vaikams ir šuniui 


— Ar norėtumėte išgirsti istoriją? Neįprastą istoriją. 

— Žinoma. 

— Gerai, bet pirma turite man prižadėti, kad niekada neprasitarsi- 
te, kur ją išgirdote. O jeigu kada nors ją perpasakosite - nesvarbu, 
kokiomis aplinkybėmis, kur ar kokia forma, - turėsite nuslėpti tiek, 
kad niekuomet nebūtų įmanoma suprasti, jog čia kuo nors dėta aš 
ar žmonės, apie kuriuos ketinu jums pasakoti. Niekas niekada neturi 
sužinoti, čia tiesa ar ne. Niekas niekada neturi išsiaiškinti šios isto- 
rijos šaltinio. Ir turite prižadėti: viską perteiksite taip, kad visi iškart 
nuspręs, jog čia lygiai tokia pat istorija kaip ir visos kitos jūsų pasako- 
tos — išgalvota. Pramanas. 

— Atrodo labai jau dramatiška. Kokia tai istorija? 

— Tai istorija apie Žmogžudystę. Viskas įvyko prieš keletą metų. 
Kita vertus, gal ir neįvyko. Ar norite išgirsti šią istoriją? 

— Noriu. 

— Tada duokite man žodį. 

— Gerai. Duodu jums žodį. 

Jos akyse įžvelgiau keistą nerimą, kažką rimtesnio už paprastą 
susirūpinimą. Jos balse jutau blogos nuojautos gaideles. Ji palinko į 
priekį, giliai įkvėpė ir tarė: 

— Ko gero, galima sakyti, kad viskas prasidėjo tą akimirką, kai jis 
rado meilės laišką. 


Istorijos profesorius ir dvi moterys 


Kai Skotas Frimenas pirmąsyk perskaitė laišką, kurį rado vir- 
šutiniame dukros komodos stalčiuje — suglamžytą, nukištą už 
senų baltų sportinių kojinių, — iškart suprato, kad kažkas mirs. 

To pojūčio jis nebūtų galėjęs tuoj pat apibūdinti, bet jis apė- 
mė Skotą panašiai, kaip būtų apėmęs neišvengiamos nelaimės 
pojūtis, ir skleisdamas šaltį liko tūnoti giliai krūtinėje. Skotas 
negalėjo pasijudinti iš vietos. Jo akys dar ir dar kartą bėgo žo- 
džiais, parašytais popieriaus lape: Niekas niekada negalėtų ta- 
vęs mylėti taip, kaip myliu aš. Niekas niekada taip ir nemylės. 
Mes sukurti vienas kitam, ir niekas mums nesukliudys. Ničnie- 
kas. Mudu būsime kartu amžinai, vienaip ar kitaip. 

Laiškas buvo nepasirašytas. 

Jis buvo išspausdintas paprastame kompiuterių popieriuje. 
Tekstas buvo parašytas kursyvu, todėl laiškas kėlė beveik seno- 
vinio jausmingumo įspūdį. Skotas nerado voko, kuriame laiš- 
kas buvo atsiųstas, tad nesužinojo siuntėjo adreso. Nebuvo net 
pašto antspaudo, iš kurio būtų galėjęs šį tą išsiaiškinti. Skotas 
padėjo laišką ant komodos ir pabandė išlyginti raukšlės, nuo 
kurių jis atrodė piktas ir įsakmus. Dar kartą pažiūrėjo į žodžius 
ir bandė įsivaizduoti, kad jie geranoriški. Vaikiškas meilės pri- 

sipažinimas, ne daugiau kaip laikinas kokio Ešlės bendrakursio 
susižavėjimas; kažkodėl dukra slėpė laiškelį be jokio rimto pa- 
grindo — gal grynai iš kokio romantizmo, nukreipto į jo nevertą 
žmogų, ir kvailumo. Dievaži, tu teiki jam per daug reikšmės, 
tarė sau Skotas. 

Bet niekas, ką jis tą akimirką įsivaizdavo, negalėjo nustelbti 
to stingdančio pojūčio krūtinėje. 

Skotas nemanė esąs neapdairus žmogus, be to, greitai nesu- 
pykdavo ir nebuvo linkęs daryti skubotų sprendimų. Kaskart, 
kai reikėdavo rinktis, jis apgalvodavo kiekvieną galimybę, iš- 
nagrinėdavo kiekvieną savo gyvenimo aspektą, tarsi tai būtų po 
mikroskopu apžiūrinėjama deimanto briauna. Jis buvo moksli- 
ninkas ir pagal savo darbo pobūdį, ir savo prigimtimi. Plaukus 
nešiojo netvarkingai ilgus, kad primintų sau jaunystės laikus — 
septintojo dešimtmečio pabaigą; mėgo vilkėti džinsais, gerokai 
apsitrynusiu velvetiniu sportinio kirpimo švarku su odos lopais 
ant alkūnių ir avėti sportbačiais. Vienus akinius naudojo skaity- 
ti, kitus — vairuoti ir visada stengdavosi nepamiršti abejus turėti 
su savimi. Formą palaikė kasdien mankštindamasis. Kai oras 
būdavo tinkamas, dažnai bėgiodavo lauke, o ilgais Naujosios 
Anglijos Žiemos vakarais bute mindavo bėgtakį. Iš dalies spor- 
tavo norėdamas atpirkti kaltę už tuos kartus, kai vienas smar- 
kiai pasigerdavo nuo škotiško viskio su ledukais, retsykiais dar 
ir užtraukdamas marihuanos cigaretę. Skotas didžiavosi esąs 
dėstytojas, taigi kasdien žiūrėdamas į sausakimšą auditoriją 
galėjo jaustis kaip arogantiškas pramogų verslo atstovas. Jam 
labai patiko jo tyrimų sritis, tad kiekvieno rugsėjo laukdavo su 
entuziazmu ir beveik be cinizmo, būdingo daugeliui jo koledžo 
kolegų. Jis manė, kad jo gyvenimas be galo pastovus, ir baimi- 
nos, kad pernelyg daug dėmesio skiria praeities smulkmenoms, 
tad retkarčiais leisdavo sau elgtis prieštaringai: kasdien, jei tik 
nesnigdavo, vairuodavo dešimties metų Porsche 911, visu garsu 

paleidęs rokenrolą per stereogrotuvą. Žiemą važinėdavo senu, 
išklerusiu pikapu. Retkarčiais užmegzdavo kokį romaniuką, bet 
tik su panašaus amžiaus kaip pats moterimis, nes šios buvo tik- 
roviškesnių lūkesčių, o aistras tausojo Red Sox beisbolo, Patriots 
futbolo, Celtics krepšinio, Bruins ledo ritulio ir visoms savo ko- 
ledžo sporto komandoms. 

Jis laikė save žmogumi, kuriam itin svarbu nusistovėjusi 
tvarka, 1r kartais pagalvodavo, kad būdamas suaugęs patyrė vos 
tris tikrus nuotykius. Kartą su draugais plaukiojant baidarėmis 
palei uolėtą Meino pakrantę stipri srovė ir staiga nusileidęs rū- 
kas atskyrė jį nuo bendražygių ir jis ištisas valandas plūduriavo 
pilkoje rimties tirštynėje. Vienintelis jį pasiekiantis garsas buvo 
bangelių teškenimas į plastikinės baidarės šonus ir retkarčiais 
pasigirstantis netoliese į paviršių iškilusio ruonio ar delfino 
šnarpštimas. Jį gaubė šaltis ir drėgmė, jie skverbėsi vis labiau 
ir temdė regą. Jis suprato atsidūręs pavojuje ir patekęs į kur kas 
didesnę bėdą, negu gali įsivaizduoti, bet išliko ramus ir sulaukė, 
kol pakrančių apsaugos kateris išniro 1š jį siaučiančios ūkanos. 
Kapitonas jam paaiškino, kad buvo vos per kelis metrus nuo 
galingos tolyn tekančios srovės ir ji veikiausiai būtų nunešusi jį 
į jūrą. Taigi išgelbėtas jis kur kas labiau persigando negu tada, 
kai jam iš tikro grėsė pavojus. 

Tai buvo vienas nuotykis. Kiti du truko ilgiau. 1968-aisiais, 
kai Skotas buvo aštuoniolikos ir įstojo į koledžą, atsisakė būti 
atleistas nuo karo tarnybos kaip studentas, nes jam atrodė mo- 
rališkai nepriimtina, kad kitų tykos pavojai, kurių jis nenori pa- 
tirti kartu su jais. Šitoks svaigus romantizmas tuo metu atrodė 
didžiadvasiškas, bet jis bemat išgaravo, kai Skotas gavo laišką 
iš šaukimo komisijos. Netrukus jis buvo pašauktas, apmokytas 
ir išsiųstas į artilerijos dalinį Vietname. Ten tarnavo vienuolika 
mėnesių. Jo pareiga buvo perduoti gautas per siųstuvą koordi- 
nates baterijos vadui. Šis pakoreguodavo ugnies aukštį ir ats- 

tumą, paskui įsakydavo šaudyti. Sviediniai lėkdavo skleisdami 
švilpesį, ir šis visuomet atrodydavo garsesnis bei sodresnis už 
perkūno griaudėjimą. Vėliau Skotą kamuodavo košmarai, kad 
dalyvauja žudynėse jam nematomose, nepasiekiamose ir beveik 
negirdimose vietose; atsibudęs nakties gūdumoje jis spėlioda- 
vo, kiek žmonių nužudė - dešimtis, gal šimtus, o gal nė vieno. 
Po kiek mažiau negu metų jį pakeitė ir jis grįžo namo taip nė 
karto ir neiššovęs iš jokio ginklo į žmogų, kurį matė. 

Po tarnybos jis vengė politikos, nors ja buvo užsikrėtusi visa 
šalis, 1r pasinėrė į studijas su tokiu įkarščiu, kad net pats nu- 
stebo. Pamačius karą — bent jau vieną jo pusę — istorija jį guo- 
dė, nes jos sprendimai jau buvo padaryti, jos aistros aidėjo jau 
praėjusiame laike. Jis nekalbėdavo apie tarnybą kariuomenėje 
ir dabar, pusamžis, turintis garbingą akademinį laipsnį, jis abe- 
Jojo, ar bent vienas iš jo bendradarbių žino, kad jis dalyvavo 
kare. Po teisybei, jam pačiam dažnai atrodė, kad karas tebuvo 
sapnas, galbūt košmaras, ir ilgainiui ėmė galvoti, kad tų konfiik- 
tų 1r mirties metų gal apskritai nebuvo. 

Skotas Žinojo, kad jo trečias nuotykis buvo Ešlė. 

Profesorius paėmė laišką ir priėjęs atsisėdo ant Ešlės lovos 
krašto. Ant jos gulėjo trys pagalvės. Vieną jų su siuvinėta širde- 
le Skotas padovanojo jai daugiau negu prieš dešimtį metų Šv. 
Valentino dienos proga. Ant lovos dar gulėjo du pliušiniai meš- 
kiukai, Ešlės pavadinti Alfonsu ir Gastonu, o užtiesta ji buvo 
nušiurusia dygsniuota antklode, dovanota jai, kai gimė. Žiūrė- 
damas į ją Skotas prisiminė, kaip kelios savaitės prieš gimstant 
dukrai šypseną jiems sukėlė, kad abi būsimos senelės dovanojo 
pasaulį netrukus išvysiančiam vaikeliui po antklodę. Skotas ži- 
nojo, kad antra užtiesta ant panašios lovos panašiame kambary- 
je Ešlės motinos namuose. 

Jis apžvelgė kambarį. Ant vienos sienos lipnia juosta prilip- 
dytos Ešlės ir jos draugių nuotraukos; visokie dailūs mažmo- 

žiai; sklandžiu, tiksliu paauglių mergaičių braižu rašyti rašteliai; 
sportininkų ir poetų plakatai; įrėmintas Viljamo Batlerio Jeitso 
eilėraštis, pasibaigiantis žodžiais: ,,„Dūsauju, kai tave bučiuoju, 
nes žinau — ilgėsiuos tokios, kokia dabar esi, mieloji.“ Skotas 
dovanojo jį Ešlei penkto gimtadienio proga, be to, dažnai jį 
šnibždėdavo prieš jai užmiegant. Buvo ir įvairių Ešlės futbolo ir 
beisbolo komandų fotografijų bei įrėminta mokslo metų pabai- 
gos vakarėlio nuotrauka. Joje Ešlė buvo užfiksuota kaip tik tuo 
metu, kai paauglės būna tobulos: suknelė lipte lipo prie visų ką 
tik atsiradusių kūno išlinkių, plaukai nuostabiai krito ant nuogų 
pečių, oda spindėjo. Skotas Frimenas suvokė žiūrįs į prisimini- 
mų kolekciją, į vaikystę, užfiksuotą įprastai, galbūt lygiai taip 
pat, kaip tai daro kiekvienas jaunuolis savo kambaryje, bet vis 
dėlto nepakartojamai. Brendimo archeologija. 

Vienoje nuotraukoje jie buvo visi trys. Ji buvo daryta, kai Eš- 
lei buvo šešeri, gal mėnuo prieš jos motinai jį paliekant. Jų šei- 
ma tada atostogavo prie jūros. Skotui dingtelėjo, kad po tomis 
jų šypsenomis glūdi bejėgiškumas — jos sunkiai slėpė įtampą, 
vyraujančią jų gyvenime. Ešlė su motina tą dieną statė smėlio 
pilį. Kylantis potvynis ir bangos niekais vertė visas jų pastangas 
nuplaudamas visus statinius, kad ir kaip karštligiškai jos kasė 
apsauginius griovius ir storino smėlio sienas. 

Jis apžiūrėjo sienas, rašomąjį stalą ir komodos viršų, bet ne- 
pastebėjo nieko, kas būtų bent kiek ne vietoje. Tai sukėlė jam 
dar didesnį nerimą. 

Skotas pažvelgė į laišką. Niekas niekada negalėtų tavęs my- 
lėti taip, kaip myliu aš. 

Jis papurtė galvą. Netiesa, pamanė. Ešlę myli visi. 

Jį baugino, kad kažkas gali tikėti laiške išsakytais jausmais. 
Akimirką vėl bandė save įtikinti, kad elgiasi kvailai, kad pernelyg 
ja rūpinasi. Ešlė - nebe paauglė ir, galima sakyti, net nebe studen- 
tė. Ji netrukus baigs meno istorijos bakalauro studijas Bostone, 
jau ruošiasi į magistrantūrą ir gyvena savarankiškai. 

Laiškas buvo nepasirašytas. Vadinasi, ji žino, kas jį atsiuntė. 
Anonimiškumas buvo toks pat aiškus parašas kaip bet koks pa- 
rašytas vardas. 

Prie Ešlės lovos buvo rausvas telefonas. Skotas pakėlė ragelį 
ir surinko jos mobiliojo numerį. 

Ji atsiliepė po antro pyptelėjimo. 

— Sveikas, tėti. Kas naujo? 

Jos balsas buvo kupinas jaunystės, entuziazmo ir pasitikėji- 
mo. Skotas akimirksniu nurimo 1r 1š lėto iškvėpė. 

— Kas naujo pas tave? — paklausė jis. — Aš tik norėjau išgirsti 
tavo balsą. 

Ešlė akimirką dvejojo. 

Jam tai nepatiko. 

— Ne kažin kas. Paskaitos — gerai. Darbas... na, darbas yra 
darbas. Bet visa tai žinai. Tiesą sakant, niekas turbūt nepasikeitė 
nuo tada, kai aną savaitę buvau namie. 

Skotas giliai įkvėpė. 

— Bemaž nemačiau tavęs. Ir mudu turėjome mažai progų pa- 
sišnekėti. Aš tik norėjau įsitikinti, kad viskas gerai. Neturi bėdų 
su nauju viršininku ar dėstytojais? Ar turi kokių žinių iš kursų, į 
kuriuos prašeisi priimama? 

Ji vėl kurį laiką tylėjo. 

— Ne. Tikrai nieko naujo. 

Skotas kostelėjo. 

— O kaip berniukai? Turbūt reikėtų sakyti „vyrai“? Gal ką 
nors turėčiau žinoti? 

Ji 1š karto neatsakė. 

— Ešle? 

— Ne, — bemat tarstelėjo ji. — Tikrai nieko. Nieko ypatinga. 
Nieko, su kuo negalėčiau susitvarkyti pati. 

Jis laukė, bet dukra nieko daugiau nesakė. 

— Gal nori ką nors man papasakoti? — paklausė Skotas. 


JOHN KATZENBACH a NE TAS ŽMOGUS 15 


— Ne. Tikrai ne. Ko čia tardai, tėti? 

Klausimą ji uždavė tartum juokais, 0 jis pats juto tik nerimą. 

— Aš tik norėjau sužinoti naujienas. Tavo gyvenimas bėga pro 
šalį man bežiūrint, ir aš kartais jaučiu poreikį tave pasivyti. 

Ji nusijuokė, bet jos balse buvo justi kažkokia tuštuma. 

— Na, tas tavo senas automobilis pakankamai greitas. 

— Ar nėra nieko, apie ką mums reikėtų pasikalbėti? — kitais 
žodžiais to paties paklausė Skotas ir susiraukė supratęs, kad ji 
tai pastebės. 

— Ne, - iškart atsakė ji. — Sakau antrą kartą. Kodėl klausi? Tau 
viskas gerai? 

— Taip, taip, viskas gerai. 

— O kaip mama? Ir Houp? Jai viskas gerai, ar ne? 

Jis sulaikė kvapą. Motinos partnerės vardą ji visuomet tarda- 
vo familiariai, ir tai jį stebindavo, nors žinojo, kad po tiek metų 
neturi taip reaguoti. 

— Gerai. Manau, joms abiem viskas gerai. 

— Tai ko skambini? Dar kas nors neduoda ramybės? 

Jis pažiūrėjo į laišką priešais. 

— Ne, nieko panašaus. Šiaip sau. Tiesiog noriu sužinoti nau- 
jienas. Taip jau elgiasi tėvai — amžinai nerimauja. Nervinasi. 
Mes pajėgiame įsivaizduoti vien blogiausia. Už kiekvieno kam- 
po slypinčias nelaimes, neviltį ir sunkumus. Štai kodėl mes to- 
kie neprilygstamai nuobodūs ir mirtinai įkyrūs. 

Klausydamasis jos juoko Skotas pasijuto šiek tiek geriau. 

— Klausyk, aš dabar einu į muziejų, tad ryšys nutrūks. Netru- 
kus susiskambinkime vėl, gerai? 

— Gerai. Myliu tave. 

— Ir aš myliu tave, tėti. Iki. 

Skotas padėjo ragelį ir pamanė, kad kartais tai, ko negirdi, 
būna kur kas svarbiau už tai, ką girdi. Šįsyk jis girdėjo vien 
bėdą. 


16 JOHN KATZENBACH a NE TAS ŽMOGUS 


Houp Freizjer įdėmiai stebėjo varžovių komandos kraštinę sau- 
gę. Mergina per ilgai užsibūdavo savo krašte, todėl gynėja už 
jos tapdavo įveikiama. Houp komandos saugė iš arti ją dengė 
ir kol kas nepastebėjo, kad gali pasinaudoti rizikingu varžovės 
žaidimu ir pati surengti kontrataką. Houp žingsniavo prie šoni- 
nės linijos. Toptelėjo mintis žaidėją pakeisti, bet paskui apsigal- 
vojo. Iš užpakalinės kišenės ji išsitraukė bloknotėlį, iš švarke- 
lio — pieštuko galą ir paskubomis užsirašė. Reikės paminėti per 
treniruotę, pamanė. Už nugaros išgirdo šnibždantis merginas 
ant atsarginių suolo — jos buvo įpratusios matyti staiga pasiro- 
dantį bloknotėlį. Kartais tai reikšdavo pagyrimą, o kitąsyk - ke- 
letą ratų bėgte aplink stadioną po treniruotės kitą dieną. Houp 
atsigręžė į merginas. 

— Ar kuri nors matot tai, ką matau aš? 

Merginos padvejojo. Ko norėti iš vidurinės mokyklos mergai- 
čių? — pamanė ji. — Vieną akimirką - narsios kaip liūtės, kitą — 
baikščios kaip pelytės. Viena pakėlė ranką. 

— Na, Mole, sakyk. 

Molė atsistojo ir parodė ranka į varžovių saugę. 

— Ji pridaro mums nemažai nemalonumų dešinėje, bet mes 
galim pasinaudoti tuo, kad ji užsimiršta... 

Houp suplojo delnais. 

— Taigi! 

Ji pamatė kitas mergaites šypsantis. Rytoj neteks bėgti aplink 
stadioną. 

— Gerai, Mole, apšilk ir bėk į aikštę. Pakeisk Sarą centre, o kai 
gausi kamuolį, suregzk ką nors toje jos paliekamoje erdvėje. 

Houp priėjo prie suolo ir atsisėdo į Molės vietą. 

— Matykite aikštę, merginos, — tyliai tarė. — Matykite visą 
vaizdą. Futbolo esmė — ne vien kamuolys palei kojas, bet erd- 
vė, laikas, kantrybė ir aistra. Šis žaidimas panašus į šachmatus. 
Silpnybes reikia paversti pranašumu. 

Ji išgirdo žiūrovus šaukiant garsiau ir pakėlė akis. Kitame 
aistruolis gestais ragino teisėją parodyti geltoną kortelę. Houp 
matė, kad vienas itin įtūžęs tėvas laksto pirmyn atgal prie šoni- 
nės linijos, pašėlusiai mostaguodamas rankomis. Ji atsistojo ir 
nuėjo prie šoninės linijos norėdama išsiaiškinti, kas nutiko. 

— Trenere... 

Ji pakėlė akis ir pamatė, kad šoninis teisėjas jai moja. 

— Man rodos, jiems reikia jūsų... 

Houp pamatė, kad varžovių trenerė jau tursena per aikštę, tad 
išsitraukusi iš krepšio butelį Gatorade ir pirmosios pagalbos 
vaistinėlę pasileido tekina. Pribėgusi prie Molės tarė: 

— Mole, pražiopsojau tą epizodą. Kas atsitiko? 

— Jos susitrenkė galvomis, trenere. Atrodo, Vikė ėmė dusti, 
bet kita mergina nukentėjo labiau. 

Kai Houp atbėgo į susidūrimo vietą, jos žaidėja jau sėdosi, 
bet varžovė gulėjo ant vejos, ir Houp girdėjo ją tyliai aimanuo- 
jant. Houp iš pradžių priėjo prie savo žaidėjos. 

— Vike, tu sveika? 

Mergina linksėjo, bet vis dar gaudė kvapą ir jos veide buvo 
matyti baimė. 

— Nieko neskauda? 

Vikė papurtė galvą. Aplink susirinko kelios žaidėjos, bet 
Houp mostu paliepė joms grįžti į vietas. 

— Manai, pajėgsi atsistoti? 

Vikė vėl linktelėjo. Houp paėmė ją už rankos ir padėjo atsi- 
stoti. 

— Pasėdėkime truputį ant suolo, — tarė ji ramiai. 

Vikė buvo bepradedanti purtyti galvą, bet Houp tvirčiau su- 
gniaužė jai ranką. 

Už šoninės linijos tas pats tėvas dar labiau pakėlė balsą ir 
dabar koneveikė varžovių trenerę. Kol kas keiksmai nepasipy- 

lė, bet Houp žinojo, kad jų neilgai reikės laukti. Trenerė atsisu- 
ko į Jį. 

— Ramiau, - tarė. - Juk žinot, kas gresia už įžeidinėjimą. 

Tėvas nukreipė žvilgsnį į ją. Houp matė, kad jis prasižioja 
tarsi norėdamas kažką sakyti, bet užsičiaupia. Kurį laiką atro- 
dė, kad jis išlies savo įtūžį, bet paskui išraiška parodė, kad jam 
vargais negalais pavyko susitvardyti. Jis tik sužaibavo akimis į 
Houp ir nusisuko. Varžovių trenerė gūžtelėjo pečiais. 

— Kvaiša! — išgirdo jį suniurnant panosėje. 

Houp iš lėto nusivedė Vikę per aikštę. Mergina vis dar ne itin 
tvirtai laikėsi ant kojų, bet sugebėjo išspausti: 

— Mano tėvas kartais baisiai įsiunta. 

Tie žodžiai buvo ištarti taip paprastai, bet podraug su tokia 
nuoskauda, kad Houp bemat suprato, jog tas akimirką trukęs 
susidūrimas aikštėje — toli gražu ne viskas. 

— Gal tau reikėtų ateiti su manim apie tai pasikalbėti po treni- 
ruotės šią savaitę. O gal užsuk į profesinės konsultacijos kabi- 
netą, kai turėsi laisvą pamoką. 

Vikė papurtė galvą. 

— Atleiskite, trenere, negaliu. Jis man neleis. 

Štai ir išlindo yla iš maišo. 

Houp paspaudė paauglei ranką. 

— Išsiaiškinsim kitą kartą. 

Ji tikėjosi, kad taip ir bus. Pasodinusi Vikę ant suolo ir pa- 
keitusi ją kita žaidėja pamanė, kad niekas nėra sąžininga, lygu 
ar teisinga. Ji pažiūrėjo į kitą aikštės pusę, kur kiek atokiau 
nuo kitų gimdytojų stovėjo Vikės tėvas — susidėjęs rankas ant 
krūtinės, žaibuodamas akimis, tarsi skaičiuotų, kiek sekundžių 
nežaidžia dukra. Tą akimirką Houp suprato žaidžianti futbolą 
geriau ir greičiau už jį, galbūt labiau apie jį išmananti ir tikrai 
turinti kur kas didesnę Žaidimo patirtį. Ji gavo visas trenerio 
licencijas, lankė kvalifikacijos kėlimo kursus. Varinėdamasi 

kamuolį būtų nušluosčiusi nosį tam nerangiam tėvui; jam būtų 
susisukusi galva nuo vikrių jos kojų judesių 1r kaitaliojamo 
ritmo. Ji galėtų parodyti jam ne tik savo gebėjimus, bet dar 
pirmenybėse laimėtus trofėjus ir Nacionalinės koledžų sporti- 
ninkų asociacijos čempionės diplomą. Tačiau visa tai ničnie- 
ko nepakeistų. Houp suėmė neviltingas pyktis, bet paslėpė jį 
širdyje šalia kitų tokiomis akimirkomis patirtų emocijų. Jai 
apie tai bemąstant viena iš jos žaidėjų dešiniame krašte atitrū- 
ko nuo ją dengiančios varžovės ir greitu, beveik nepastebimu 
meistrišku smūgiu nukreipė kamuolį į vartus. Kai jos žaidėjos 
pašoko — pliaukšėdamos viena kitai per iškeltą delną, šypso- 
damosi, juokdamosi, šaukdamos iš džiaugsmo, kad įmuštas 
įvartis, Houp suprato, jog pergalės yra bene vienintelis dabar 
ją gelbstintis dalykas. 


Selė Frimen-Ričards liko laukti savo kabinete tvyrant spalio 
prieblandai, kai jos sekretorė bei abu partneriai atsisveikino ir 
per vakaro eismo spūstį išvažiavo namo. Kartais, ypač rudenį, 
besileidžianti saulė agresyviai krisdavo už artimajame koledžo 
miestelio krašte dunksančios episkopalinės bažnyčios baltų 
smailių ir akinamai švytėdama atsimušdavo nuo gretimų kon- 
torų langų. Šiuo metų laiku visko galėjai tikėtis. Tie akinami 
atspindžiai temdydavo sąmonę ir keldavo pavojų. Keletą kartų 
po vėlyvų paskaitų skubantys studentai eidami per gatvę buvo 
partrenkti vairuotojų, kurie nieko nematė dėl šviesos, užlieju- 
sios visą priekinį stiklą. Metams bėgant Selė susidūrė su šiuo 
reiškiniu dvejopai: kartą ji gynė teisme nelaimėlį vairuotoją, ki- 
tąsyk į teismą padavė draudimo bendrovę studento, kuriam lūžo 
abi kojos, vardu. 

Selė žiūrėjo, kaip saulės šviesa plūsta į kabinetą, išrėždama 
šešėlius, piešdama ant sienų keistas, neatpažįstamas figūras. Ji 
džiaugėsi šia akimirka. Keista, pamanė ji, kad taip geranoriškai 

atrodanti šviesa gali slėpti tokius pavojus. Na, bet jie priklausė 
nuo to, kur buvai pačiu netinkamiausiu metu. 

Ji atsiduso pamaniusi. kad ir teisėje apstu tokių dalykų. Žvilg- 
telėjo į rašomojo stalo viršų ir susiraukė pamačiusi šūsnį šviesiai 
rudų vokų ir aplankų, sukrautų viename kampe. Jų ten buvo ne 
mažiau kaip šešetas, visi su teisiniais niekais. Nuosavybės teisės 
į namą sandoris. Kompensacijos už darbo vietoje patirtą traumą 
byla. Niekingas kaimynų bylinėjimasis dėl ginčijamo žemės lo- 
pinėlio. Ant kito kampo atskiroje dėžėje laikė sau įdomesnes 
bylas, iš esmės sudarančias jos praktikos pagrindą. Jos buvo su- 
sijusios su kitomis lesbietėmis 1š viso rajono. Pareiškimai buvo 
įvairūs — pradedant įvaikinimu, baigiant santuokos nutraukimu. 
Buvo net popieriai nužudymo per neatsargumą bylos, kurioje 
Selė atstovavo klientei. Su darbo krūviu ji dorojosi sumaniai, 
ėmė ne per didžiausius honorarus, daug kam vos ne motiniškai 
padėjo 1r manė, kad geriausiai jai sekasi kaip advokatei bylų dėl 
nepastovių, ne į tą žmogų nukreiptų emocijų. Ji žinojo, kad iš 
dalies jos polinkiai aiškintini noru atsimokėti, grąžinti skolą, bet 
ji nebuvo linkusi taip gilintis į savo gyvenimą, kaip dažnai buvo 
priversta gilintis į kitų. 

Selė čiupo pieštuką ir atsivertė vieną iš tų nuobodžiųjų bylų, 
bet iškart nustūmė į šalį. Pieštuką įmetė į ąsotėlį su užrašu GE- 
RIAUSIA MAMA PASAULYJE. Ji abejojo, ar šis teiginys ati- 
tinka tikrovę. 

Selė atsistojo pamaniusi, kad nėra nieko svarbaus, dėl ko jai 
reikėtų užsisėdėti darbe. Dingtelėjo mintis, ar Houp jau namie ir 
ką ji gali pataisyti vakarienės. Tuo metu suskambo telefonas. 

— Selė Frimen-Ričards. 

— Sveika, Sele, čia Skotas. 

Ji kiek nustebo išgirdusi buvusio vyro balsą. 

— Sveikas, Skotai. Kaip tik ėjau pro duris... 

Skotas įsivaizdavo jos kabinetą. Tikriausiai tvarkingas, vis- 

kas sudėta į vietas, pamanė jis, o ne užgriozdintas kaip jo. Jis 
sukando lūpą, galvodamas, kaip jam nemalonu, kad ji pasiliko 
jo pavardę - girdi, Ešlei taip bus lengviau, kol suaugs, - tik rašė 
ją per brūkšnelį su mergautine. 

— Turi minutę? 

— Iš balso atrodai sunerimęs. 

— Nežinau. Gal man reikėtų nerimauti. O gal ir ne. 

— Kokios bėdos? 

— Su Ešle. 

Selė Frimen-Ričards sulaikė kvapą. Su buvusiu vyru ji daž- 
niausiai kalbėdavosi glaustai, dalykiškai dėl kokios nors smulk- 
menos, likusios po jų skyrybų. Bėgant metams po jų išsiskyri- 
mo ryšys tarp jųdviejų išliko vien dėl Ešlės, taigi jie daugiausia 
aiškindavosi dėl to, kada dukra atvažiuos pas vieną, kada — pas 
kitą, katras mokės už mokslus ir automobilio draudimą. Per tuos 
metus jiems pavyko kiek sumažinti tarpusavio santykių įtampą 
ir iškylančius reikalus spręsdavo atsainiai, bet veiksmingai. Jie 
mažai pasakojo vienas kitam, kaip klostosi gyvenimas ir kodėl; 
jai toptelėjo, kad jie prisimindavo ar vaizduodavosi vienas kitą 
taip, tarsi gyvenimas būtų sustojęs vietoje jų skyrybų akimirką. 

— Kas atsitiko? 

Skotas Frimenas dvejojo. Jis nelabai žinojo, kaip žodžiais iš- 
sakyti tai, kas nedavė jam ramybės. 

— Tarp jos daiktų radau nerimą keliantį dalyką, — tarė jis. 

Selė irgi sudvejojo. 

— Kodėl tu rauseisi po jos daiktus? 

— Tai neturi jokios reikšmės. Esmė ta, kad jį radau. 

— Nesu įsitikinusi, kad tai neturi reikšmės. Turėtum gerbti jos 
asmeninį gyvenimą. 

Skotas akimirksniu užpyko, bet nusprendė to nerodyti. 

— Ji paliko išmėtytas kojines ir apatinius. Dėjau viską į stal- 
čių. Pamačiau laišką. Perskaičiau. Jis sukėlė man nerimą. Ko 

gero, man nereikėjo skaityti to laiško, bet aš jį perskaičiau. Ką 
aš bloga padariau, Sele? 

Selė neatsakė į šį klausimą, nors į galvą šovė iškart keli atsa- 
kymai. Ji tik paklausė: 

— Koks laiškas ten buvo? 

Skotas atsikrenkštė — taip elgdavosi mokykloje, kad laimėtų 
kiek laiko, — tada tiesiog atsakė „Klausyk“ 1r perskaitė laišką. 

Jam baigus, abu kurį laiką nepertraukė tylos. 

— Atrodo ne taip jau blogai, — galop tarė ji. — Matyt, ji turi 
slaptą gerbėją. 

— Slaptą gerbėją. Keistokas žodžių derinys - lyg iš karalienės 
Viktorijos laikų. 

Ji praleido pro ausis jo pašaipą ir nieko neatsakė. 

Skotas kiek palaukė, paskui paklausė: 

— Turi tokių dalykų patirtį, nagrinėji daugybę tokių bylų. Ar 
tau neatrodo, kad laiške tarp eilučių galima įžvelgti maniją? Gal 
net kai ką daugiau negu maniją? Koks žmogus rašinėja tokius 
laiškus? 

Selė giliai įkvėpė, mintyse bandydama atsakyti į tuos pačius 
klausimus. 

— Ar ji ką nors tau minėjo? Apie ką nors tokio? — neatlyžo 
Skotas. 

— Ne. 

— Esi jos motina. Argi ji nesikreiptų į tave, jei turėtų kokių 
bėdų dėl vyrų? 

Žodžiai „bėdų dėl vyrų“, rodos, kabojo ore prieš ją, skleisda- 
mi pykčio bangas tarp jųdviejų. Ji nenorėjo atsakyti. 

— Taip. Manau, kad taip. Bet ji nesikreipė. 

— Kai lankėsi pas tave — ar ką nors sakė? Ar pastebėjai ką nors 
jos elgesyje? 

— „Ne“ į abu klausimus. O kai buvo pas tave? Ji gyveno porą 
dienų... 

— Ne. Beveik jos nemačiau. Ji eidavo lankyti draugių iš mo- 
kyklos laikų. Na, žinai: vakare išeina, grįžta antrą nakties, mie- 
ga iki vidurdienio, paskui pasitrina po namus, ir vėl viskas iš 
pradžių. 

Selė Frimen-Ričards giliai įkvėpė. 

— Žinai, Skotai, - lėtai tarė ji, — nemanau, kad dėl tokių daly- 
kų reikėtų rautis plaukus nuo galvos. Jeigu ji turi kokių bėdų, 
anksčiau ar vėliau pasisakys vienam iš mudviejų. Gal iki to lai- 
ko palikime Ešlę ramybėje. Ir nemanau, kad būtų labai protinga 
spėti, jog ji turi bėdą, kol apie tai neišgirdome iš jos pačios. Man 
atrodo, tu teiki tam per daug reikšmės. 

Koks logiškas atsakymas! — pamanė Skotas. Labai apsišvie- 
tusio žmogaus. Labai pakantus. Labai tinkamas, turint galvoje, 
kas jie yra ir kur gyvena. Ir, pamanė jis, visiškai klaidingas. 


Ji atsistojo, priėjo prie senovinės spintos svetainės kampe ir užgaišo 
sekundę pataisyti parodai išstatytą kinišką lėkštę. Kai žengtelėjo į šalį 
ir ją apžiūrėjo, jos veide šmėstelėjo nepatenkinta išraiška. Tolumoje 
girdėjau garsiai šūkaujant žaidžiančius vaikus. Bet kambaryje, kur tę- 
sėsi mūsų pokalbis, buvo girdėti vien kaip laikrodis tiksinti įtampa. 

— Kaip Skotas suprato, kad kažkas negerai? — pakartojo mano pa- 
ties klausimą jinai. 

— Taigi. Laiškas — toks, kokį citavote, — galėjo reikšti beveik ką tik 
nori. Jo buvusi Žmona protingai pasielgė, kad nepuolė daryti skubotų 
Išvadų. 

— Elgėsi, kaip ir dera advokatei'?? — piktokai paklausė ji. 

— Jei turite galvoje „atsargiai“ - taip. 

— Ir manote, kad protingai? - toliau kamantinėjo ji ir mostelėjo ran- 
ka tarsi parodydama, kad mano samprotavimai jai nė motais. — Jis 
suprato todėl, kad suprato, ir tiek. Ko gero, galėtumėte pavadinti tai 
nuojauta, bet taip viską pernelyg supaprastintumėte. Veikiau tai buvo 

kažkur visų mūsų viduje vis dar glūdintys gyvuliško pojūčio likučiai, 
kartais įspėjantys mus, kad kažkas ne taip. 

— Ar ne per daug fantazuojate? 

— Nejaugi? Ar kada esate matęs vieną iš tų dokumentinių filmų apie 
gyvūnus Serengečio plynaukštėje Afrikoje? Daugybę kartų kamera 
užfiksuoja, kaip gazelė pakelia galvą, nes staiga išsigąsta. Ji nemato 
netoliese tykančio plėšrūno, bet... 

— Gerai. Kol kas jumis patikėsiu. Bet vis tiek nesuprantu, kaip... 

— Jeigu pažinotumėte Žmogų, apie kurį kalbu, — pertarė ji, —- gal 
suprastumėte. 

— Taip. Ko gero, tai padėtų. Galų gale argi Skotui neiškilo ta pati 
problema? 

— Iškilo. Iš pradžių jis išties nieko nežinojo. Jis nežinojo to Žmogaus 
pavardės, adreso, amžiaus, kaip jis atrodo, kur ir kuo dirba, nematė jo 
vairuotojo pažymėjimo nei socialinio draudimo kortelės. Žodžiu, neži- 
nojo nieko. Jis teturėjo vieną puslapį išsakytų jausmų ir giliai širdyje 
graužiantį nerimą. 

— Baimę. 

— Taip, baimę. Ir, kaip jūs teigiate, ne visai pagrįstą. Jis buvo vienas 
su savo baime. Argi toks nerimas nėra pats bjauriausias? Dėl neapi- 
brėžto, nežinomo pavojaus. Jis atsidūrė keblioje padėtyje, tiesa? 

— Taip. Tokiu atveju dauguma Žmonių nieko nedarytų. 

— Matyt, Skotas buvo ne toks kaip dauguma žmonių. 

Nieko neatsakiau. Prieš kalbėdama toliau ji giliai įkvėpė. 

— Bet jeigu jau tada, iš pat pradžių, būtų žinojęs, su kuo susidūrė, 
ko gero, būtų... - ji nutilo. 

— Ką? 

— Sutrikęs. 


2 


Nepaprastai piktas vyras 


Tatuiruotojo adata dūzgė įkyriai primindama jam aplink galvą 
besisukančią širšę. Su adata palinkęs prie jo vyras buvo kresnas, 
raumeningas. Abiem jo rankomis ir pečiais lyg vijokliai šliaužė 
susipynę margaspalviai raštai; apsirangę aplink kaklą, jie baigė- 
si apnuogintais nuodingais gyvatės dantimis po kaire ausimi. Su 
adata rankoje jis pasilenkė tarsi melstis nusiteikęs žmogus. Jau 
norėjo imtis darbo, bet sudvejojo ir pakėlęs akis paklausė: 

— Tu įsitikinęs, brolau? 

— Įsitikinęs, — atsakė Maiklas O'Konelis. 

— Tokios tatuiruotės dar niekam nesu daręs. 

— Vadinasi, atėjo metas pirmai, - griežtai atsakė O'Konelis. 

— Tikiuosi, žinai, ką darai, brolau. Porą dienų skaudės. 

— Aš visada žinau, ką darau, - atkirto O'Konelis. 

Jis 1š skausmo negarsiai sugriežė dantimis ir atsilošė ant ta- 
tuiruočių salono kėdės. Nuleidęs akis žiūrėjo, kaip žaliūkas 
pradeda tatuiruotę. Maiklas O'Konelis išsirinko juodos strėlės 
pervertą skaisčiai raudoną širdį, iš kurios laša kruvinos ašaros. 
Sužeistos širdies viduryje bus inicialai EF. Tatuiruotė buvo neį- 
prasta savo vieta. Jis matė, kad meistras turi šiek tiek vargo. Jam 
buvo sunkiau išpaišyti širdį su inicialais ant O'Konelio dešinės 

pėdos pagalvėlės negu O'Koneliui nejudinant laikyti iškeltą 
koją. Adatai pervėrus odą O'Konelis laukė. Ši vieta jautri. Gali 
kutenti ją vaikui ar glostyti mylimajai. Ar sutraiškyti ja vabalą. 
Ši vieta labiausiai tinka daugialypiams jo jausmams išreikšti, 
pamanė jis. 


Maiklas O'Konelis iš pažiūros atrodė nevaržomas, bet viduje jį 
tvirtai tramdė storos virvės, spygliuotos vielos ir įleistinės spy- 
nos. Jis buvo šimto aštuoniasdešimt dviejų centimetrų ūgio, juo- 
dų garbanotų plaukų. Jo pečiai buvo platūs, nes mokykloje lankė 
imtynių treniruotes ir daug valandų kilnojo svarmenis, 0 juosmuo 
lieknas. Jis žinojo, kad yra išvaizdus ir kad lenkti jo antakiai bei 
laisvumas bet kokioje padėtyje savotiškai traukia Žmones. Jis 
stengėsi rengtis nerūpestingai, todėl kitiems atrodydavo gerai pa- 
žįstamas ir draugiškas; pirmenybę teikė ne odiniams, o medvil- 
niniams drabužiams, kad geriau pritaptų prie studentijos, be to, 
vengė tokių, kurie primintų, kur jis užaugo, — pavyzdžiui, perne- 
lyg aptemptų džinsų ir marškinėlių standžiai atraitotomis ranko- 
vėmis. Maiklas ėjo Boilstono gatve Fenvėjaus rajono link, jus- 
damas, kaip iš visų pusių jį glosto ryto vėjas. Jis kėlė nuo gatvės 
nukritusius lapus bei šiukšles, suko viską nedideliais purvinais 
verpetais, ir jo alsavimas dvelkė lapkrmičiu. Maiklui oro kvapas 
šiek tiek priminė Naująjį Hampšyrą ir podraug vaikystę. 

Pėdą skaudėjo, bet skausmas buvo malonus. 

Tatuiruotojas davė jam porą tablečių tailenolio ir uždėjo ant 
tatuiruotės sterilų tamponą. Jis įspėjo O'Konelį, kad primynus 
tatuiruota pėdos vieta skaudės. Bet Maiklui buvo nė motais, kad 
kelias dienas bus vos ne luošys. 

Jis buvo netoli Bostono universiteto miestelio. Žinojo, kad 
netoliese yra anksti atidaromas baras. Kiek susikūprinęs Maik- 
las šlubčiojo šalutine gatvele kiekviename žingsnyje bandyda- 
mas išmatuoti smelkiantį skausmą, iš pėdos sklindantį aukštyn. 

Šiek tiek panašu į žaidimą, pamanė jis. Pirmas žingsnis — pa- 
jusiu skausmą iki kulkšnies. Antras — iki blauzdos. Ar pajusiu 
skausmą iki pat kelio ar dar aukščiau? Jis stumtelėjęs atidarė 
baro duris ir kurį laiką stovėjo, kol akys apsiprato su tamsiu, 
prirūkytu vidumi. 

Palinkę prie baro sėdėjo pora vyresnių vyrų, nepaleidžiančių 
iš rankų gėrimų. Nuolatiniai lankytojai, pamanė Maiklas. Žmo- 
nės, kuriems visa, ko reikia gyvenime, — doleris ir taurelė. 

O'Konelis priėjo prie baro, padėjo du dolerius ir pamojo bar- 
menui. 

— Alaus ir taurelę, — tarė O'Konelis. 

Barmenas niurgztelėjo, įgudusiais judesiais prileido bokaliu- 
ką alaus su gero centimetro puta, paskui pripylė taurelę gintari- 
nio škotiško viskio. O'Konelis susivertė taurelę, o kai ši deginte 
nudegino burną, užsigėrė dideliu alaus gurkšniu. Jis parodė į 
stikliuką. 

— Pakartot, — tarė. 

— Pirma parodyk pinigus, — atsakė barmenas. 

O'Konelis vėl parodė į stikliuką. 

— Pakartot. 

Barmenas tylėjo — jis jau pasakė, ko nori. 

O'Konelis svarstė kelias frazes, kurias galėtų drėbtelėti — vi- 
sos tikriausiai baigtųsi muštynėmis. Jis juto, kaip į ausis plūsta 
adrenalinas. Tokiomis akimirkomis jam nerūpėdavo, laimės ar 
pralaimės, svarbiausia —- palengvėjimas, kurį pajus mušdamasis. 
Pojūtis, kurį patirdavo kumščiui atsitrenkus į kito vyro kūną, 
Maiklą svaigindavo labiau negu alkoholis. Maiklas žinojo, kad 
po muštynių užmirš pėdos skausmą, o energijos pakaks ne vie- 
nai valandai. Jis įdėmiai pažvelgė į barmeną. Šis buvo gero- 
kai vyresnis už jį, išbalęs, su atsikišusiu pilvu. Prilupti jį būtų 
nesunku, pamanė O'Konelis, jusdamas, kaip standūs raumenys 
įsitempia prašydami paleisti juos į darbą. Barmenas įtariai jį ste- 

bėjo; daug metų išstovėjęs anapus baro iš lankytojo veido ėmė 
suprasti, ką šis ketina daryti. 

— Manai, aš neturiu pinigų? — paklausė O'Konelis. 

— Turiu juos pamatyti, - atsakė barmenas. 

Jis pasitraukė kiek atgal, ir Maiklas pastebėjo, kad kiti du 
lankytojai taip pat atsiplėšia nuo baro, o akis pakelia į tamsias 
lubas. Jie irgi buvo iki valios prisižiūrėję tokių konfliktų. 

O'Konelis vėl pažvelgė į barmeną. Vyriškis buvo per daug 
senas ir patyręs šiame niūrių aptriušusio baro užkaborių pasau- 
lyje, kad būtum galėjęs užklupti jį nepasirengusį. Tą akimirką 
Maiklas suvokė, kad barmenas turės paruošęs kokį parankų įna- 
gį, kuris sulygintų jųdviejų jėgas. Aliumininę beisbolo lazdą, o 
gal kuoką trumpu kotu. Gal ką nors rimtesnio, pavyzdžiui, chro- 
muotą revolverį, šaudantį devynių milimetrų kulkomis, ar kokį 
šratinį šautuvą. Ne, pamanė Maiklas, ne revolverį - per daug 
sunku jį užtaisyti. Ką nors senesnio, labiau atgyvenusio. Kad 
ir trisdešimt aštunto kalibro smitą ir vesoną su išjungtu iš anks- 
to saugikliu. Tikriausiai jis užtaisytas kulkomis bukais galais — 
kad padarytų kuo daugiau žalos kūnui ir kuo mažiau barui. Jis 
būtų paslėptas lengvai pasiekiamoje vietoje. Maiklas abejojo, ar 
jam pavyktų taip greitai peršokti per barą, kad pasiektų barmeną 
šiam dar nespėjus čiupti ginklo. 

Taigi Maiklas tik gūžtelėjo pečiais. Pasisukęs įsmeigė akis į 
vyrą prie baro, sėdintį už poros žingsnių. 

— Ko spoksai, senas pirdžiau? — piktai paklausė. 

Vyras nė nemanė pažiūrėti jam į akis. 

— Nori dar taurelės? — įsakmiu tonu tarė barmenas. 

O'Konelis nebematė barmeno rankų. 

Jis nusijuokė. 

— Tik ne tokioj šūdinoj skylėj kaip ši. 

Jis atsistojo ir pasuko eiti iš baro. Pasiekė tarpdurį, bet nė vie- 
nas iš vyrų taip ir neprasižiojo. Maiklas nusprendė kada nors čia 

grįžti ir pajuto pasitenkinimo antplūdį. Nieko nėra maloniau gy- 
venime, pamanė, kaip priėjus prie kokios nors ribos susvyruoti. 
Pyktis buvo kaip narkotikas — saikingas jo kiekis Maiklą vež- 
davo. Bet labai dažnai reikėdavo jo padauginti, kol visai smig- 
davo. Jis pažiūrėjo į laikrodį: priešpiečių metas jau prasidėjęs. 
Kartais Ešlė mėgdavo suvalgyti sumuštinį aikštėje po medžiu 
kartu su draugėmis, su kuriomis lankė meno paskaitas. Ten jis 
lengvai galės ją stebėti ir likti nematomas. Jis nusprendė prieiti 
arčiau ir pasižiūrėti. 


Maiklas O'Konelis atsitiktinai susipažino su Ešle Frimen prieš 
kokį pusmetį. Jis dirbo ne visu etatu degalinėje prie pat Masa- 
čusetso greitkelio automechaniku, o laisvalaikiu lankė kompiu- 
terijos kursus. Kad sudurtų galą su galu, savaitgaliais dirbo bar- 
menu studentų mėgstamoje užeigoje prie Bostono universiteto. 
Ešlė su kambario draugėmis savaitgalį paslidinėjusios važiavo 
namo. Dešinė užpakalinė jų automobilio padanga plyšo į skutus, 
pataikiusi į kelio duobę - jų Bostone gausu. Žiemą taip dažnai 
nutinka. Kambario draugė atvairavo automobilį iki degalinės, 
1 O'Konelis pakeitė sprogusią padangą. Merginos savaitgalį 
leido sau pagyventi prabangiai, tad kambario draugės Visa kor- 
telėje buvo likę per mažai pinigų. Tada O'Konelis sumokėjo už 
padangą savo kortele — šis kilnus vos ne gerojo samariečio po- 
elgis keturių automobiliu važiavusių merginų neliko nepastebė- 
tas. Jos nežinojo, kad kortelė, kuria jis sumokėjo, buvo vogta, ir 
mielai užrašė jam savo adresą ir telefonų numerius bei pažadėjo 
grąžinti pinigus iki savaitės vidurio — jam tik reikėsią užsukti 
jų pasiimti. Nauja padanga ir darbas už jos montavimą iš viso 
kainavo du šimtus dvidešimt vieną dolerį. Nė viena automobiliu 
važiavusi mergina tuomet nesuprato, už kokią ironiškai menką 
sumą jos įsileido Maiklą O'Konelį į savo gyvenimą. 

O'Konelis ne tik buvo gražus, bet dar 1r turėjo itin aštrią regą. 

Jis lengvai įžiūrėjo Ešlės apybrėžas iš kokio šimto metrų atstu- 
mo. Prisėlinęs prie ąžuolo ėmė nesivaržydamas stebėti mergi- 
nas. Jis žinojo, kad niekas jo nepastebės: per didelis atstumas, 
per daug važiuojančių pro šalį automobilių, per daug praeivių, 
pernelyg skaisti spalio saulė. Be to, žinojo, kad jam pavyko išsi- 
ugdyti chameleono gebėjimą susilieti su aplinka. Jis manė, kad 
jam reikėjo tapti kino žvaigžde — tada būtų iki galo išnaudojęs 
savo gebėjimą visada atrodyti kuo nors kitu. 

Aptriušusiame bare, aptarnaudamas girtuoklius ir niekin- 
giausius nusikaltėlius, jis galėjo dėtis kietuoliu. Kita vertus, 
tarp gausių Bostono studentų galėjo atrodyti esąs vienas iš jų. 
Tą įspūdį sukelti padėdavo kuprinė, grūste prigrūsta tekstų apie 
kompiuterius. Maiklas O'Konelis manė sumaniai pereinąs iš 
vieno sluoksnio į kitą; jis visuomet tikėdavo, kad žmonės jo 
neperpras, nes negali skirti daugiau negu sekundę jam įvertinti. 

Jeigu galėtų, pamanė, išsigąstų. 

Jis stebėjo būrelį; Ešlę lengvai išskyrė dėl jos šviesių rusvų 
plaukų. Kokie šeši jauni Žmonės susėdę ratu valgė priešpiečius, 
juokėsi, kažką pasakojo. Jeigu jis būtų buvęs septintas, būtų 
tylėjęs. Jam gerai sekėsi meluoti ir prasimanyti pasakėles apie 
save, iš kur atvykęs, ką anksčiau veikęs, bet didesnėje draugijo- 
Je jis visuomet nerimaudavo, kad gali persistengti, pasakyti ką 
nereikalinga ar neįtikima ir prarasti pasitikėjimą, o šis jam buvo 
svarbus. Vienudu su tokia kaip Ešlė jis lengvai galėjo atrodyti 
gundantis ar išprašyti sau užuojautos. 

Maiklas O'Konelis stebėjo nė nemėgindamas tvardyti įsiūčio. 

Šis jausmas jam buvo gerai pažįstamas, Maiklui jis buvo ma- 
lonus, bet kartu atgrasus. Jis skyrėsi nuo pykčio, kurį jusdavo 
rengdamasis muštynėms ar kai įsiveldavo į ginčą su viršinin- 
ku viename iš daugybės atsitiktinių darbų, kuriuos turėjo, ar su 
savo butuko savininku, ar su senute kaimyne, kuri erzino jį savo 
katėmis ir įtariais žvilgsniais. Jis galėjo apsižodžiuoti su kuo tik 

nori, net susimušti — jam tai buvo vieni niekai. Bet su Ešle buvo 
kitaip. 

Maiklas žinojo, kad ją myli. 

Stebėdamas ją iš saugaus atstumo, jos neatpažintas, nema- 
tomas, viduje jis virė. Bandė nurimti, bet negalėjo. Nusisuko, 
nes stebėti buvo pernelyg skausminga, bet iškart vėl atsigręžė, 
nes nežiūrėti į ją buvo dar skaudžiau. Kaskart, kai ji atlošdama 
galvą nusijuokdavo ir jos plaukai gundančiai krisdavo ant pe- 
čių, kaskart, kai ji palinkdavo į priekį klausytis pašnekovo, jį 
draskydavo neapsakoma kančia. Kaskart, kai ji ištiesdavo ranką 
ir net visiškai netyčia paliesdavo kieno nors kito, Maiklui atro- 
dydavo, kad jam giliai į krūtinę suvaro ledo kirtiklį. 

Maiklas O'Konelis stebėjo ir beveik minutę jam atrodė, kad 
nepajėgia kvėpuoti. 

Ešlė gniaužė kiekvieną jo mintį. 

Jis įkišo ranką į kišenę, kur laikė peilį. Tai nebuvo peiliu- 
kas su daugybe kitų įrankių kriaunose, kokį galėjai rasti šimtų 
Bostono studentų kuprinėse. Tai buvo sunkus lenktinis peilis 
su dešimties centimetrų geležte, pavogtas iš turizmo prekių 
parduotuvės Somersete. Jis apėmė peilį ranka ir suspaudė taip 
smarkiai, kad nors ašmenys buvo kriaunose, jie vis tiek rėžėsi 
į delną. Truputis papildomo skausmo, pamanė jis, padeda aiš- 
kiau mąstyti. 

Maiklui O'Koneliui patiko nešiotis peilį, nes su juo jausda- 
vos1 pavojingas. 

Kartais jam atrodydavo, kad jis sukiojasi dar tik kažkuo 
tapsiančių Žmonių pasaulyje. Studentai, tokie kaip Ešlė, visi 
dėjo pastangas virsti kuo kitu, negu yra dabar. Teisės fakulte- 
tas rengė būsimus advokatus, medicinos — būsimus gydytojus. 
Menų fakultetas. Filosofijos kursai. Kalbų studijos. Paskaitos 
apie filmus. Visi buvo kažkuo betampą. Tuoj tuoj prie kažko 
prisidės1ią. 

Kartais jis gailėjosi nėjęs į kariuomenę. Jis beveik neabejojo, 
kad jo gabumai būtų buvę gerai pritaikyti kariškio gyvenime — 
jei tik būtų įstengęs įveikti savo nenorą paklusti įsakymams. 
Gal jam reikėjo bandyti gauti darbo CŽV. Iš jo būtų išėjęs pui- 
kus žvalgas. Ar samdomas žudikas. Jam toks darbas būtų pati- 
kęs. Jis būtų antras Džeimsas Bondas. Tokiems darbams jis tiko 
geriausiai. 

Bet Maiklas suvokė, kad jam lemta būti nusikaltėliu. Jam pa- 
tiko studijuoti pavojų. 

Iš savo slėptuvės jis matė, kad būrelis ruošiasi eiti. Beveik 
vienu metu visi jaunuoliai pakilo, delnais nusivalė drabužius 
nematydami ir negirdėdami nieko aplink, vien savo pačių juoką 
1r smagias kalbas. 

Maiklas iš lėto nusekė jiems įkandin nė kiek neprisiartinda- 
mas, stengdamasis neišsiskirti iš praeivių, stebėdamas, ko! Ešlė 
su kitais užlipo laiptais ir įėjo į kažkokį pastatą. 

Jis žinojo, kad paskutinė jos paskaita baigiasi pusę penkių. 
Paskui ji važiuos į muziejų, kur turi dalį etato, ir dirbs dvi va- 
landas. Jis spėliojo, ar ji turi kokių planų vakarui. 

Taip, spėliojo. Jis visuomet spėliodavo. 


— Bet aš kai ką nelabai suprantu. 

— Ką būtent? — jos balse girdėjai kantrumą, tarsi būtų mokytoja, 
besikalbanti su nenuovokiu vaiku. 

— Jei tas vaikinas... 

— Maiklas. Maiklas O'Konelis. Graži airiška pavardė. Bostonietiš- 
ka pavardė. Žmonių tokia pavarde nuo Broktono iki Somervilio ir jo 
apylinkių tikriausiai tūkstantis. Ji asocijuojasi su berniukais, patarnau- 
jančiais per mišias, choro repeticijomis, ugniagesiais su sijonėliais, 
žvarbią, vėjuotą Šventojo Patriko dieną grojančiais dūdmaišiais. 

— Iš tikrųjų jo pavardė kitokia, ar ne? Prasimanėte, kad galvosū- 

kis būtų dar sunkesnis — sakysite, ne? Jei bandyčiau aiškintis, jokio 
Maiklo O Konelio nerasčiau, tiesa? 

— Gal nerastumėte. O gal rastumėte. 

— Viską sunkinate labiau, negu reikėtų. 

— Nejaugi? Ar aš ne pati turėčiau tai spręsti? Gal aš numanau, kad 
ateis metas, kai liausitės uždavinėjęs man klausimus ir pats imsitės 
Žygių, nes norėsite sužinoti tiesą. Jau dabar žinote užtektinai —- bent 
jau tam, kad galėtumėte pradėti. Vėliau imsite lyginti tai, ką sakiau, su 
tuo, ką jums pavyks sužinoti. Dėl to ir reikia visa tai pasakoti. Ir šį tą 
pasunkinti. Pavadinote tai galvosūkiu. Taiklus apibūdinimas. 

Jos balsas rodė, kad ji kalba atvirai. Žodžiai tarsi irgi tai patvirtino. 

— Na, gerai, - atsakiau, — žiūrėkime toliau. Jei tas Maiklas iš tik- 
rųjų ėjo šunkeliais ir jau buvo pasukęs smulkaus nusikaltėlio keliu, kuo 
čia dėta Ešlė? Turiu galvoje, ji būtų neblogai perpratusi tą vyruką per 
dvi sekundes, ar ne? Ji juk buvo išsilavinusi. Tikriausiai mokykloje per 
pamokas ar koledže per paskaitas buvo girdėjusi apie merginas per- 
sekiojančius vyrus. Rupūs miltai, valstijos mokykliniuose medicinos 
vadovėliuose iškart po skyriaus apie lytiniu būdu perduodamas ligas 
eina skyrelis apie juos, nes temos ten išdėstytos abėcėlės tvarka. Taigi 
ji greitai būtų supratusi, kas jis per paukštis. O paskui padariusi viską, 
ką gali, kad jo atsikratytų. Leidžiate suprasti, kad tai buvo kažkokia ne- 
sveika meilė. Bet atrodo, kad tas O'Konelis buvo psichopatas ir... 

— Pradedantis psichopatas. Psichopato embrionas. Žmogus, norin- 
tis tapti psichopatu. 

— Gerai, tiek suprantu. Bet iš kur atsirado ta manija? 

— Geras klausimas, — atsakė jinai. - Ir į jį būtina atsakyti. Bet klys- 
tumėte, jei manytumėte, kad Ešlė, nors ir turėjo daugybę pranašu- 
mų, buvo tinkamai pasirengusi įveikti problemas, kurias kėlė Maiklas 
O Konelis. 

— Turbūt jūs teisi. Bet kur ji manė patekusi? 

— | teatrą, - atsakė ji. - Bet ji tiesiog nesuprato, koks čia galėtų būti 
spektaklis. 


3 


Vidutiniškai neišprususi mergina 


Už dviejų stalelių nuo to, kur Ešlė Frimen sėdėjo su trejetu 
draugų, šeši Šiaurės rytų universiteto beisbolo komandos nariai 
karštai ginčijosi dėl Yankees ir Red Sox santykinių pranašumų. 
Jie garsiai ir dažnai nepraustaburniškai vertino vieną ar kitą ko- 
mandą. Baisus jų keliamas triukšmas būtų galėjęs trikdyti Ešlę, 
bet per ketverius studijų Bostone metus praleidusi nemažai va- 
landų studentų pamėgtuose baruose tokių ginčų ji buvo prisi- 
klausiusi iki valiai. Retkarčiais jie baigdavosi apsistumdymu ar 
net apsikumščiavimu, bet dažniau tik pasipildavo nešvankybių 
lavinos. Neretai išgirsdavai gana vaizdingas spėliones apie neį- 
prastus Yankees ar Red Sox žaidėjų lytinius polinkius, pasireiš- 
kiančius po treniruočių ar rungtynių. Šiuose pramanuose svar- 
bus vaidmuo tekdavo gyvuliams. 

Priešais Ešlę sėdintys draugai irgi aistringai diskutavo. Tema 
jie pasirinko Harvardo universitete demonstruojamus garsiuo- 
sius Gojos ofortus, vaizduojančius karo baisumus. Draugų bū- 
relis metro nuvažiavo į parodą, o paskui su nerimu apžiūrinėjo 
nespalvotus piešinius — kankinimus, žudynes, nutraukytas ga- 
lūnes ir siaubingas kančias. Ešlei padarė įspūdį tai, kad nors 
piešiniuose visada galėjai atskirti kareivius nuo civilių gyvento- 

jų, nei vieni, nei kiti nebuvo anonimiški. Nebuvo jie ir saugūs. 
Mirtis, pamanė ji, sugeba visus sulyginti. Ji gniuždo dvasią ne- 
atsižvelgdama į politinius įsitikinimus. Ji nepermaldaujama. 

Kiek nesmagiai pasijutusi ji pasimuistė ant kėdės. Vaizdai, 
ypač smurto vaizdai, jau nuo vaikystės ją žeisdavo. Tiek Sa- 
lomė, besimėgaujanti Jono Krikštytojo galva šiurpiame Rene- 
sanso paveiksle, tiek Bembio motina, bandanti pasprukti nuo 
persekiotojų, nepageidaujamos tūnojo jos atmintyje. Ją trikdė 
net banalokos žmogžudystės Tarantino filme „Nužudyti Bilą“. 

Tą vakarą Ešlės kavalierius buvo 1lgakojis, ilgaplaukis Bosto- 
no koledžo psichologijos magistrantas Vilis. Pasilenkęs virš stalo 
jis kažką įrodinėjo, tuo pat metu stengdamasis sumažinti atstumą 
tarp savo peties ir jos rankos. Ji pamanė, kad bendraujant su vai- 
kinu tokie nekalti prisilietimai yra labai svarbūs. Net menkiausi 
drauge patirti pojūčiai gali vesti prie rimtesnių dalykų. Ešlė gerai 
nežinojo, ką mano apie Vilį. Jis buvo akivaizdžiai protingas ir dė- 
mesingas. Tą dieną jis pasirodė jos bute su pustuziniu rožių - gir- 
di, tai psichologinis atviruko su užrašu „Linkiu išeiti iš kalėjimo į 
laisvę“ atitikmuo. Iš to Ešlė padarė išvadą, kad jis gali pasakyti ar 
padaryti ką nors įžeidžiančio ar kvailo ir kad ji bent jau kartą jam 
veikiausiai dovanos. Tuzinas rožių, paaiškino jis, būtų buvę per 
daug; ji būtų pamaniusi, kad jis bando gudrauti. O pusė tiek bent 
jau bylojo apie kažkokį pažadą ir podraug paslaptį. Jai tai pasiro- 
dė juokinga ir kartu teisinga, tad iš pradžių buvo linkusi justi jam 
simpatiją, nors gana greitai ėmė įtarti, kad jis truputėlį pernelyg 
savimi patenkintas ir mažiau linkęs išklausyti, negu kalbėti pats, 
o tai Ešlei nelabai patiko. 

Ešlė nusibraukė plaukus nuo veido 1r pabandė klausytis. 

— Goja siekė šokiruoti. Jis stengėsi sviesti karo tikrovę į veidą jį 
idealizuojantiems politikams ir aristokratams. Jis norėjo, kad... 

Paskutinius jo teiginio žodžius užgožė papliūpa nuo gretimo 
stalelio: 

— Aš tau pasakysiu, ką gerai moka Derekas Džetens. Jis gerai 
moka pasilenkti ir... 

Ešlė nejučia šyptelėjo pati sau. Jai atrodė, kad įkliuvo į vien 
tik Bostonui būdingą dvilypę padėtį: pretenzingumas ir plebė- 
jiškumas čia visada šalia. 

Ji toliau muistėsi ant kėdės, stengdamasi išlaikyti neutralų ats- 
tumą, kad nesuteiktų Viliui per daug vilčių, bet kartu kad visai jo 
neatstumtų, ir galvojo apie tai, jog jai visuomet velniškai nesiseka 
meilės reikalai. Jai toptelėjo, ar tai praeis, kaip bręstant praeina 
daug dalykų, ar jai ir ateityje nieko kita nėra ko tikėtis. Ešlė juto 
esanti ant kažkokio slenksčio, bet gerai nežinojo kokio. 

— Taip, bet kai menu šokiruoji ir parodai tikrą karo prigim- 
tį, dilema yra ta, kad menas karo niekados nesustabdo, užtat 
jis yra išaukštinamas kaip menas. Mes būriais traukiame Žiū- 
rėti „Gernikos“ ir negalime atsistebėti paveikslo vizijos gelme, 
bet ar mes iš tikrųjų ką nors jaučiame tiems subombarduotiems 
valstiečiams? Vieną dieną jie buvo tikri žmonės. Jų mirtis buvo 
tikra. Bet jų tiesa pajungta menui. 

Kalbėjo Vilis, jos kavalierius. Ešlė pamanė, kad jo pastaba 
išmintinga. Kita vertus, šitaip samprotautų milijonas studentų, 
turinčių teisingas politines pažiūras. Ešlė pažiūrėjo į triukšmin- 
gus beisbolininkus. Alkoholio kaitinamas jų ginčas vyko be galo 
energingai. Ešlė pajuto šiokių tokių abejonių. Jai patikdavo sė- 
dėti Red Sox stadione ir gurkšnoti alų. Patikdavo vaikštinėti po 
Bostono dailės muziejų. Ji ilgokai svarstė, katrame iš tų dviejų 
ginčų jai reikėtų dalyvauti. 

Ešlė vogčiomis dirstelėjo į Vilį. Ji spėjo jį manant, kad grei- 
čiausiai gali ją suvilioti visokiomis pompastiškomis intelektu- 
aliomis frazėmis. Magistrantai buvo įpratę taip galvoti. Ešlė 
nusprendė jį sugluminti. 

Ji staiga pastūmė kėdę atgal ir atsistojo. 

— Ei! — sušuko ji. — Iš kur jūs, vaikinai? Iš Bostono koledžo? 
Iš Bostono universiteto? Iš Šiaurės rytų universiteto? 

Beisbolininkai iškart nutilo. Kai graži mergina šaukia vaiki- 
nams, pamanė Ešlė, ji visada patraukia jų dėmesį. 

— Iš Šiaurės rytų, — atsakė vienas pusiau atsistodamas ir pa- 
lenkdamas galvą į jos pusę. Triukšmingame bare šis Tolimie- 
siems Rytams labiau tinkantis mandagumo gestas liko beveik 
nepastebėtas. 

— Palaikyti Yankees komandą yra beveik tas pats, kas palaiky- 
ti General Motors, IBM ar Respublikonų partiją. O remti Red 
Sox yra tolygu poezijai. Kiekvienam gyvenime ateina lemtinga 
akimirka, kai reikia rinktis. Dėkui už dėmesį. 

Jaunuoliai prie staliuko pratrūko kvatoti, kiti apsimetė besi- 
piktiną. 

Vilis šypsodamasis atsilošė. 

— Glaustai pasakyta, - pagyrė. 

Ešlė nusišypsojo ir pagalvojo, kad jis vis dėlto neblogas vy- 
rukas. 


Vaikystėje Ešlė manė, kad geriau būti negražiai. Ji žinojo, kad 
negražios mergaitės gali pasislėpti. 

Prasidėjus paauglystės metams atėjo dramatiška stadija, kai ji 
priešinosi beveik viskam: garsiai, trypdama kojomis prieštarau- 
davo motinai, tėvui, mokytojams, draugams, vilkėjo apsmuku- 
siais, į maišus panašiais žemės spalvos drabužiais, vieną plaukų 
sruogą nusidažydavo ryškiai raudonai, kitą — juodai, klausyda- 
vosi triukšmingo roko, gerdavo stiprią juodą kavą, bandė rū- 
kyti cigaretes ir labai norėjo tatuiruočių bei veriamų papuošalų 
įvairiose kūno vietose. Ši stadija truko vos porą mėnesių, bet to 
pakako susipykti beveik su visais mokytojais ir treneriais. Be 
to, ji prarado keletą draugų, o tie, kurie nuo jos nenusigręžė, 
ėmė kiek įtariai į ją Žiūrėti. 

Ešlės nuostabai, vienintelis suaugęs Žmogus, su kuriuo ji 
įstengė kalbėti bent kiek mandagiau šiuo gyvenimo laikotarpiu, 
buvo jos motinos partnerė Houp. Tai Ešlę stebino, nes viduje už 

tėvų išsiskyrimą labiausiai kaltino būtent Houp ir dažnai saky- 
davo draugėms už tai jos nekenčianti. Ta netiesa graužė ją, nes 
manė šitaip kalbanti daugiau dėl to, kad draugės nori tai 1š jos 
girdėti, ir mintis, jog dėl šitokios niekingos priežasties paklūs- 
ta jų nuomonei, ją trikdė. Po triukšmingo roko ir gotų stadijos 
ji užsigeidė į brangią privačią mokyklą, paskui ėmė aktyviai 
sportuoti, vėliau porą savaičių pabuvo vegetare ir valgė sojų 
varškę bei daržovių suvožtinius. Ji pabandė vaidinti ir visai 
pakenčiamai suvaidino bibliotekininkę Marianą „„Muzikante““, 
padarė šūsnis nuoširdžių įrašų dienoraštyje, įvairiais laikotar- 
piais mėgdžiojo Emilę Dikinson“, Eleonorą Ruzvelt“ ir Kerę 
Neišen“"' bei šiek tiek Gloriją Steinem“ ir Miją Ham 
Ji padėjo statyti namą organizacijai Habitat for Humanity, 0 
kartą su didžiausiu mokyklos narkotikų prekeiviu leidosi bau- 
ginančion kelionėn į gretimą miestą pirkti kokaino porcijos. Šį 
įvykį užfiksavo policijos kameros, o detektyvai paskambino jos 
motinai. Selė Frimen-Ričards įtūžo, kelias savaites neišleido 1š 
namų, šaukė, girdi, jai nepaprastai pasisekė, kad jos nesuėmė, ir 
jai bus sunku atgauti motinos pasitikėjimą. Houp ir tėvas sky- 
riumi padarė geranoriškesnes išvadas. Jie daugiau kalbėjo apie 
paauglišką maištą, o tėvas dar prisiminė kvailysčių, kurių iškrė- 
tė bręsdamas. Juodu pasijuokė, ir Ešlė daugmaž apsiramino. Jai 
neatrodė, kad ji sąmoningai išdarinėja pavojingus dalykus, nors 
suprato retkarčiais rizikuojanti ir kad jai pasisekė, nes ligi šiol 

* Emily Dickinson (1830-1886) - amerikiečių poetė (čia ir toliau - vertėjo pastabos). 
** Eleanor Roosevelt (1884—1962) - JAV prezidento Franklino D. Roosevelto žmona. 
politikė, pilietinių teisių gynėja. 

*** Carry Nation (1846-1911) - blaivybės judėjimo aktyvistė, garsėjusi vandalizmo 
aktais. 

**** Gloria Steinem (g. 1934) - žurnalistė, moterų teisių gynėja. 

***** Mia Hamm (g. 1972) - buvusi JAV moterų futbolo rinktinės žaidėja, pelniusi 
daugiausia įvarčių šios sporto šakos istorijoje. 

neteko rimčiau atsakyti už savo poelgius. Ešlė dažnai įsivaizda- 
vo esanti molis ant puodžiaus rato — vis besisukantis, įgyjantis 
pavidalą. laukiantis, kol užgrūdins krosnies karštis. 

Ešlė jautėsi blaškoma gyvenimo vėjų. Jai ne itin patiko dar- 
bas muziejuje, kur ji padėjo kataloguoti eksponatus. Kas ten ga- 
lėjo patikti — kiurksai kambarėlyje negalėdama iškišti nosies ir 
atsitraukti nuo kompiuterio ekrano. Ji turėjo abejonių dėl meno 
istorijos magistrantūros studijų, į kurias parašė prašymą, bet at- 
sakymo dar nesulaukė, nes kartais pamanydavo pasirinkusi šią 
sritį vien todėl, kad moka darbuotis pieštuku, rašikliu ir teptu- 
ku. Jai tai kėlė didelį nerimą, nes kaip ir dažnas jaunas žmogus 
manė privalanti daryti vien tai, kas jai prie širdies, bet kol kas 
gerai nežinojo, kas tai galėtų būti. 

Jie išėjo iš baro, ir Ešlė standžiau susijuosė apsiaustą, nes 
vakaras buvo vėsus. Ji gailėjosi beveik nesiklausiusi Vilio. Jis 
buvo išvaizdus, dėmesingas ir, ko gero, turintis humoro jausmą. 
Jis keistai Žirgliojo jai prie šono. Ta eisena buvo paperkanti — 
galimas daiktas, ji irgi verta daugiau jos dėmesio. Kita vertus, 
jai dingtelėjo, kad juodu praėjo jau beveik du kvartalus — dar 
penkiasdešimt metrų ir jie pasieks jos daugiabučio duris, — O jis 
dar neuždavė jai nė vieno klausimo. 

Ji nusprendė truputį pažaisti. Jeigu Vilis paklaus jos ko nors, 
kas jai pasirodys įdomu, ji sutiks ateiti į antrą pasimatymą. O 
jeigu tik paklaus, ar gali pas ją užeiti, bus atstumtas. 

— Kaip manai, — staiga prašneko jis, — vaikinai bare ginčijasi 
dėl beisbolo todėl, kad jiems labai patinka šis žaidimas, ar todėl, 
kad jiems labai patinka ginčytis? Juk galų gale tinkamų atsaky- 
mų nėra — vien ištikimybė komandai. O dėl aklos ištikimybės 
ginčytis nėra prasmės, ar ne? 

Ešlė nusišypsojo. Antras pasimatymas bus. 

— Be abejo, — pridūrė jis, — tuos, kuriems patinka Red Sox, 
tikriausiai reikia tyrinėti per psichologijos seminarus, skirtus 
psichikos sutrikimams. 

Ji nusijuokė. Antras pasimatymas tikrai įvyks. 

— Aš čia gyvenu, — tarė ji. - Šįvakar man buvo smagu. 

Vilis į ją pažiūrėjo. 

— Gal galėtume drauge praleisti vakarą kokioj ramesnėj vie- 
toj? Ko gero, būtų lengviau vienam kitą pažinti, kai nereikėtų 
stengtis perrėkti vyrukų, pakeltais balsais ir paklaikusiomis aki- 
mis įrodinėjančių, kad Derekas Džeteris mėgsta odinius rimbus 
ir neregėto dydžio sekso žaislus, bei spėliojančių, kokiose ango- 
se gali juos su vaizduote panaudoti. Ar dislokuoti. 

— Norėčiau, - atsakė Ešlė. - Paskambinsi man? 

— Būtinai. 

Ji žengė vieną žingsnį laiptais į savo butą, susigriebė, kad 
tebelaiko jo ranką, grįžo 1r pabučiavo. Bučinys buvo beveik ty- 
ras — jos liežuvis vos palietė jo lūpas. Jis buvo daug žadantis, 
bet leido suprasti, kad ateinančiomis dienomis Vilis gali tikėtis 
daugiau, bet šiai nakčiai nėra kviečiamas. Ešlei patiko, kad jis, 
matyt, tai suprato, nes žengtelėjo pusę Žingsnio atatupstas, ra- 
finuotai nusilenkė ir lyg koks aštuoniolikto amžiaus dvariškis 
pabučiavo ranką. 

— Labanakt, - tarė ji. - Man tikrai buvo smagu. 

Ešlė nusigręžė ir pasuko į daugiabutį. Tarp dvejų stiklintų durų 
ji atsisuko pasižiūrėti. Lemputė virš lauko durų skleidė šviesos 
kūgį, ir Vilis stovėjo prie pat blausios geltonos šviesos apskriti- 
mo, greitai nykstančio sėlinančioje sodrioje Naujosios Anglijos 
naktyje. Vilio veidą lyg kokia jį susiradusi tamsos strėlė rėžė 
šešėlis. Bet Ešlė dėl to nesusimąstė, tik pamojo ranka ir pasu- 
ko laiptais į savo butą jusdama dvasios pokylį dėl atsiveriančių 
galimybių, patenkinta savimi, kad net nesvarstė vienos nakties 
nuotykio — santykių būdo, itin paplitusio koledžų sluoksniuose, 
iš kurių ji buvo bebaigianti ištrūkti. Ešlė papurtė galvą. Paskuti- 
nis kartas, kai pasidavė tokiai pagundai, nepavyko tiesiog siau- 
bingai. Apie jį neseniai priminė netikėtai paskambinęs tėvas. 

Bet jau kitą akimirką ieškodama rakto nuo savo buto metė iš 
galvos visas mintis apie nevykusias naktis praeityje ir leidosi 
šildoma kuklių šio vakaro prisiminimų. 

Jai dingtelėjo, kiek laiko praeis po pirmojo pasimatymo, kai 
Vilis paskambins 1r įvyks antras. 


Vilis Gudvinas dar kurį laiką stovėjo tamsoje, kai Ešlė dingo už 
antrų durų. Jis pajuto užplūstant entuziazmą, nerūpestingą jau- 
dulį dėl praėjusio vakaro ir to, kuris jo dar laukia ateityje. 

Jis netvėrė džiaugsmu. Draugo mergina, davusi jam Ešlės 
telefono numerį, sakė, kad ji graži ir protinga, tik gal kiek pa- 
slaptinga, bet visais požiūriais ji net pranoko jo lūkesčius. Vilis 
manė tik per plauką nepasirodęs jai nuobodus. 

Susigūžęs nuo smarkėjančio vėjo, Vilis susikišo rankas gi- 
liai į skrandos kišenes ir leidosi į kelią. Oras atrodė kažkoks 
antikinis, tarsi amžinai būtų purtęs vis taip pat — keitėsi ištisos 
žmonių kartos, bet kiekvieną spalį žvarba vis taip pat negailes- 
tingai varstė Žmones, einančius Bostono gatvėmis. Vilis juto, 
kaip žandai 1ma rausti nuo pasiryžusios sušaldyti nakties, ir nu- 
skubėjo į metro. Ėjo greitai, miesto šaligatvio metrai tirpte tirpo 
po ilgomis kojomis. O ji aukšta, pamanė Vilis. Beveik metro 
aštuoniasdešimties, spėjo, liekna kaip manekenė - to neįstengė 
paslėpti net džinsai ir apsmukęs medvilninis nertinis. Eidamas 
per gatvę lakstė tarp mašinų ir stebėjosi, kad vaikinai nesekioja 
paskui ją būriais — spėjo, kad dėl kokio nepavykusio romano ar 
kokio kito nemalonaus potyrio. Vilis nusprendė nespėlioti, tik 
dėkoti kažkokiai laimingai žvaigždei, kad suvedė su Ešle. Mano 
moksluose, pamanė jis, viskas susiję su tikimybe ir spėjimais. 
Vargu ar statistiką, kurią jis taiko atlikdamas klinikinius tyrimus 
su žiurkėmis, galima taikyti pažinčiai su tokia kaip Ešlė. 

Vilis mintyse nusišypsojo ir šuoliais pasileido laiptais žemyn 
į metro. 

Kaip 1r daugelio miestų, Bostono metro praėjus pro suka- 
muosius vartelius ir nusileidus į požeminį kelionių pasaulį kelia 
įspūdį, kad atsidūrei kitoje planetoje. Šviesos atsimuša nuo bal- 
tomis plytelėmis dengtų sienų; šešėliai glaudžiasi tarp plieninių 
kolonų. Triukšmas nesiliauja, nes vieni traukiniai atvažiuoja, 
kiti nuvažiuoja ir dunda tolumoje. Išorinis pasaulis atskirtas, jį 
pakeitusi kažkokia padrika visata, kur tokie dalykai kaip vėjas, 
lietus, sniegas ir net skaisti šilta saulė atrodo tegalį būti kitoje 
planetoje ir kitame laike. 

Atvažiavo Vilio traukinys, laibai sucypė stabdžiai. Vilis 
greitai įlipo kartu su dešimčia kitų keleivių. Nuo šviesų vago- 
ne visi atrodė perbalę, liguisti. Kurį laiką jis spėliojo apie kitus 
keleivius. Visi buvo įsikniaubę į laikraščius, įnikę į knygas 
ar žiūrėjo prieš save nieko nematančiomis akimis. Jis atlošė 
galvą, užsimerkė ir kurį laiką leido greitai lekiančiam, siūbuo- 
jančiam į šalis traukiniui jį pasūpuoti lyg motina kūdikį. Pa- 
skambins jai rytoj, pamanė. Pakvies į pasimatymą ir pabandys 
pakalbinti telefonu. Ėmė rinktis temą ir mėgino įsivaizduoti, 
kokia būtų jai netikėta. Negalėjo apsispręsti, kur ją nusivesti. 
Vakarienės ir į kiną? Pernelyg nuspėjama. Jis juto, kad Ešlė 
iš tų merginų, kurios norėtų pamatyti ką nors ypatinga. Gal 
nusivesti į kokį spektaklį? O gal į naktinį klubą, kur pasirodo 
koks komikas? O paskui vėlai pavakarieniauti kokioje užei- 
goje, geresnėje už paprastą aludę. Bet ne per daug snobiškoje. 
Ir kad būtų tylu. Taigi jie pajuokaus, paskui padarys ką nors 
romantiška. Gal ir ne pats nuostabiausias planas, pamanė jis, 
bet ir ne prastas. 

Traukinys atvažiavo į jo stotį. Jis iššoko ir greitai, bet kiek 
nerūpestingai pakilo į viršų ir išėjo į gatvę. Porterio aikštės švie- 
sos skrodė tamsą sukeldamos įspūdį, kad čia vis dar nemažai 
veiksmo, nors taip nebuvo. Jis susigūžė nuo šalto vėjo gūsio 
ir perėjęs aikštę įsuko į šalutinę gatvelę. Jis gyveno už ketu- 

rių kvartalų. Eidamas rausėsi atmintyje bandydamas nuspręsti, 
koks restoranas tiktų nusivesti Ešlę. 

Išgirdęs lojant šunį staiga sunerimo ir ėmė eiti lėčiau. Tolu- 
moje nakties tylą pertraukė greitosios pagalbos sirena. Kai ku- 
riuose gretimų namų languose švietė televizorių ekranai, bet 
dauguma buvo tamsūs. 

Viliui pasirodė, kad dešinėje tarp dviejų gyvenamųjų namų 
išgirdo kažką krebždant, ir jis pasisuko į tą pusę. Staiga pama- 
tė atlekiantį link jo kažkokį juodą pavidalą. Jis nustebęs žengė 
atatupstas ir iškėlė ranką, kad apsisaugotų. Kilo mintis šauk- 
tis pagalbos, bet viskas klostėsi pernelyg greitai, tad jis turėjo 
vos vieną akimirką pajusti šoką, baimę ir visiškai nesuvokiamą 
siaubą, nes suprato, kad kažkas greitai prie jo artinasi. Tai buvo 
cinkuotas vamzdis. Švilpdamas ore lyg kardas jis negailestingai 
trenkė jam į kaktą. 


Vieną dieną beveik septynias valandas įtempęs akis skaičiau laikraštį 
The Boston Globe, kol radau Vilio Gudvino pavardę. Tiesa, pavardė 
buvo kita. Ji buvo vietos žinių skiltyje, puslapio apačioje, žinutėje, pava- 
dintoje POLICIJA IEŠKO ŽMOGAUS, APIPLĖŠUSIO IR SUŽALOJU- 
SIO STUDENTĄ. Žinutė buvo vos keturių pastraipų, informacijos joje 
buvo labai mažai. Tebuvo pranešta, kad sunkiai sužeistas dvidešimt 
ketverių metų magistrantūros studentas kritinės būklės paguldytas į Ma- 
sačusetso ligoninę. Kruviną jo kūną anksti ryte praeivis pastebėjo skers- 
gatvyje tarp aliumininių šiukšlių dėžių. Policija prašo padėti Somervilio 
rajono gyventojų, kurie galėjo matyti ar girdėti ką nors įtartina. 

Nieko daugiau. 

Jokių naujų pranešimų nei kitą dieną, nei per ateinančias savai- 
tes. Viso labo trumpa miesto smurto akimirka — deramai pastebėta, 
užfiksuota ir paskui taip pat greitai užmiršta, dingusi tarp nuolatos 
gausėjančių naujienų. 

Sugaišau dar dvi dienas prie telefono, kol gavau Vilio adresą. Bos- 
tono koledžo absolventų skyrius man pranešė, kad jis taip ir nebaigė 
studijų, į kurias buvo užsirašęs, ir rado jo namų adresą Bostono Kon- 
kordo priemiestyje. Telefono numerio abonentų knygoje nebuvo. 

Konkordas - gražus rajonas, apstatytas didingais senove dvelkian- 
čiais namais. Žalioje aikštėje stovi įspūdinga viešoji biblioteka, paren- 
giamoji mokykla, o žaviame rajono centre gausu stilingų parduotuvių. 
Būdamas jaunesnis atsivesdavau vaikus pasivaikščioti netoliese esan- 
čiose mūšių vietose ir deklamuodavau jiems garsųjį Longfelou eilėraštį. 
Deja, šis miestas kaip tiek daug kitų Masačusetse ėmė teikti pirme- 
nybę naujoms statyboms, o ne istorijai. Tačiau jaunuolis, kurį pažinau 
kaip Vilį Gudviną, gyveno senesniame - ankstyvųjų kolonistų stiliaus — 
name, ne tokiame pretenzingame kaip naujesni. Jis stovėjo už kokių 
penkiasdešimties metrų nuo šalutinio keliuko, prie jo vedė Žvyruotas 
privažiavimas. Kažkas aiškiai negailėjo laiko sodindamas gėles sode 
priešais namą. Ant žvilgančios baltos išorinės sienos pamačiau lentelę 
su užrašytais statybos metais — 1789-aisiais. Prie šoninių durų buvo 
įtaisyta medinė nuovaža invalido vežimėliui. Priėjau prie priekinių durų, 
kur užuodžiau netoliese žydinčias kinrožes, ir nedrąsiai pabeldžiau. 

Duris atidarė liekna moteris. Nors buvo žilaplaukė, į senelę dar ne- 
panėšėjo. 

— Kuo galiu padėti? —- paklausė ji. 

Prisistačiau, atsiprašiau, kad atėjau iš anksto nesusitaręs, bet pa- 
siteisinau negalėjęs paskambinti, nes jų numerio nėra telefonų kny- 
goje. Pasakiau esąs rašytojas, besidomintis kai kuriais nusikaltimais, 
prieš keletą metų įvykusiais Kembridžo, Niutono ir Somervilio rajo- 
nuose. Ar negalėčiau užduoti keletą klausimų apie Vilį ar, dar geriau, 
pasikalbėti su juo akis į akį. 

Ji nustebo, bet iškart neužtrenkė durų man prieš nosį. 

— Nežinau, ar galime jums padėti, - mandagiai atsakė. 

— Atsiprašau, kad užklupau jus nepasiruošusią, - atsakiau. —- Aš tik 
noriu pateikti kelis klausimus. 

Ji papurtė galvą. 

— Jis ne... —- pradėjo ji, bet nebaigė sakinio ir pažvelgė į mane. 

Pamačiau, kad apatinė jos lūpa sudreba, o akyse sublizga ašaros. 

— Buvo labai... — vėl bandė kalbėti, bet ją pertraukė balsas iš už 
nugaros. 

— Mama, kas ten? 

Ji sudvejojo tarsi gerai nežinodama, ką sakyti. Pažiūrėjau jai per 
petį ir pamačiau iš šoninio kambario ratukais atvažiuojantį jaunuolį. 
Jo oda buvo išblyškusi, ilgi susivėlę, susitaršę šiurkštūs rudi plaukai 
krito ant pečių. Nuo dešinės kaktos pusės viršaus beveik iki pat anta- 
kio ėjo dulsvai raudonas Z pavidalo randas. Jo rankos atrodė tvirtos, 
raumeningos, bet krūtinė buvo įdubusi, beveik distrofiška. Delnai di- 
deli, grakščių, ilgų pirštų. Žiūrint į jį man atrodė, kad matau likučius 
žmogaus, koks jis kadaise buvo. Jis privažiavo arčiau. 

Motina pažiūrėjo į mane. 

— Buvo labai sunku, - tyliai ir netikėtai intymiai tarė ji. 

Guminiai vežimėlio ratai sucypė jam sustojus. 

— Labas, — visai maloniai pasisveikino jis. 

Prisistačiau ir paskubomis paaiškinau, kad mane domina nusikalti- 
mas, po kurio jis liko luošas. 

— Mano nusikaltimas? — paklausė jis, bet atsakymo akivaizdžiai 
nesitikėjo, nes bemat atsakė pats. - Nemanau, kad jis buvo kuo nors 
ypatingas. Paprastas apiplėšimas gatvėje. Šiaip ar taip, ne kažin ką 
galiu jums apie jį papasakoti. Du mėnesius nepabudau iš komos. 
Paskui štai šitas... — jis ranka parodė į vežimėlį. 

— Ar policija ką nors suėmė? 

— Ne. Kai atsigavau po komos, ko gero, nelabai kuo galėjau padėti. 
Nieko neatsimenu iš to vakaro. Velniai rautų, ničnieko. Tartum būtum 
paspaudęs šalinimo klavišą ir tau bežiūrint visos teksto raidės būtų 
dingusios. Gal jis kažkur kompiuteryje tebėra, bet rasti jo negali - jis 
ką tik buvo ištrintas. 

— Ėjote namo iš pasimatymo? 

— Taip. Mudu po to nė karto nebendravome. Nieko nuostabaus. 
Buvau nepanašus į žmogų. Kaip ir dabar, - jis nusijuokė ir karčiai 
nusišypsojo. 

Linktelėjau galvą. 

— Farai beveik nieko taip ir neišsiaiškino, ar ne? 

Jis papurtė galvą. 

— Jie sužinojo porą keistų dalykų. 

— Kokių? - paklausiau. 

— Roksberyje jie sugavo porą vaikigalių, bandžiusių pasinaudoti 
mano Visa kortele. Porą dienų farai manė, jog jie galėjo mane api- 
plėšti, bet paaiškėjo, kad jie niekuo dėti. Vaikai, matyt, tik rado kortelę 
prie šiukšlių konteinerio. 

— Gerai, bet kodėl... 

— Todėl, kad kažkas kitas rado mano piniginę su visais asmens 
dokumentais — vairuotojo pažymėjimu, Bostono koledžo valgyklos lei- 
dimu, socialinio draudimo ir medicininėmis kortelėmis. Dorčesteryje, 
už daugelio kilometrų nuo šiukšlių konteinerio, prie kurio vaikai rado 
kredito kortelę. Susidaro įspūdis, kad tai, kas buvo iš manęs paimta, 
buvo išdrabstyta po visą Bostoną, - jis nusišypsojo. — Šiek tiek pana- 
šiai kaip ir mano smegenys. 

— Ką veikiate dabar“? - paklausiau. 

— Dabar? - Vilis pažiūrėjo į motiną. - Dabar aš tik laukiu. 

— Laukiate? Ko? 

— Nežinau. Reabilitacijos užsiėmimų galvos traumų centre. Dienos, 
kada galėsiu išlipti iš šitų ratukų. Daugiau nelabai ką ir galiu veikti. 

Žengiau atatupstas, ir jo motina jau norėjo uždaryti duris. 

— Ei! — šūktelėjo Vilis. - Manot, žmogus, kuris šitaip man padarė, 
kada nors bus rastas? 

— Nežinau, — atsakiau, - bet jeigu ką nors sužinosiu, jums pranešiu. 

— Būtų neprošal sužinoti pavardę ir adresą, - ramiai tarė jis. - No- 
rėčiau pats pasirūpinti kai kuriais reikalais. 


4 


Pokalbis, kuris reiškė daugiau 
negu vien žodžiai 


Nusikaltimo esmė, galvojo Maiklas O'Konelis, yra ryšiai. 

Jei nenori, kad tave sučiuptų, samprotavo jis, turi sunaikinti 
visas akivaizdžias sąsajas. Ar bent jau taip jas paslėpti, kad jų 
lengvai nepastebėtų koks kruopštus detektyvas. Jis nusišypsojo 
pats sau, užsimerkė ir akimirką leidosi raminamas siūbuojan- 
čio metro traukinio. Jis vis dar juto, kaip visą kūną it elektros 
impulsai varsto priplūdusi energija. Primušus Žmogų jį apėmė 
keistai taikingas pojūtis, nors raumenys vis dar traukėsi ir stan- 
dėjo. Jam dingtelėjo mintis, ar smurtas visados teiks tokį pasi- 
tenkinimą. 

Maiklui prie kojų gulėjo pigus mėlynas kelioninis krepšys, jo 
raištis buvo laisvai apsuktas jam aplink riešą. Į krepšį buvo įsi- 
metęs dvi poras pirštinių — odines ir lateksines chirurgo — pus- 
metrinį paprasto cinkuoto vamzdžio galą ir piniginę, priklau- 
sančią Viliui Gudvinui, tik Maiklas dar neturėjo laiko sužinoti 
vyruko pavardę. 

Penki daiktai, pamanė O'Konelis, —- penkios metro stotys. 

Jis žinojo, kad elgiasi pernelyg atsargiai, bet nusprendė, kad 
skrupulingumas bus jam į naudą. Vamzdis neabejotinai suteptas 
vyro, kurį sumušė, krauju. Odinės pirštinės irgi. Jis spėjo, kad 

ant jo drabužių ir sportbačių taip pat yra kraujo pėdsakų, bet ryte 
jis nueis į vietos savitarnos skalbyklą ir keletą kartų perleis juos 
per karštą vandenį. Taigi mikroskopinių sąsajų tarp vyruko ir jo 
neliks nė kvapo. Kelioninis krepšys atsidurs kokiame Broktono 
šiukšlių konteineryje, o cinkuotas vamzdis — statybvietėje mies- 
to centre. Piniginę išėmęs pinigus ištrenks į šiukšlių dėžę prie 
metro stoties Dorčesteryje, o kredito korteles išmėtys Roksbe- 
rio gatvėse. Maiklas tikėjosi, kad kokie juodaodžiai vaikigaliai 
jas ras ir ims naudoti. Bostonas vis dar buvo pasiskirstęs rasiniu 
už tai, ką padarė jis. 

Lateksinių pirštinių, kurias buvo užsimovęs po odinėmis, drą- 
siai galės atsikratyti pakeliui namo. Geriausia — išmesti į kokią 
šiukšlių dėžę prie Masačusetso arba Brigamo ir Moterų" ligoni- 
nių. Net jeigu kas nors jas ten ir pastebės, neatkreips dėmesio. 

Maiklas spėliojo, ar užmušė vaikiną, pabučiavusį Ešlę. 

Tikimybė buvo nemenka. Pirmas smūgis pataikė prie smilki- 
nio, ir Maiklas išgirdo, kaip trekšteli kaulas. Vyras iškart griuvo 
ir nugara trenkėsi į medį — gerai, nes medis prislopino garsą. 
Net jeigu kažkas ką nors išgirdo ir iš smalsumo pažiūrėjo pro 
langą, Maiklą ir Ešlę pabučiavusį vaikiną užstojo medžio ka- 
mienas bei keletas stovinčių automobilių. Nutempti vyruką į 
tamsų skersgatvį buvo nesunku, o apspardyti ir aptalžyti užteko 
kelių sekundžių. Tas žiaurumo protrūkis — staigus, nepermal- 
daujamas, greit pasibaigęs — panėšėjo į orgazmą. Užkišęs ne- 
sąmoningą kūną už metalinių konteinerių, jis ištraukė vaikino 
piniginę, paskubomis įsikišo savadarbį ginklą į kelioninį krepšį 
ir tamsoje nuskubėjo atgal į Porterio aikštės metro stotį. 

Viskas buvo neįtikimai lengva. Staigu. Anonimiška. Negai- 
lestinga. 


* Harvardo medicinos mokyklos filialas. 

Porą akimirkų O'Konelis svarstė, kas tas vyrukas. Gūžtelėjo 
pečiais. Jam nė motais. Jam net nereikia Žinoti jo pavardės. Už 
poros valandų vienintelė galima jo sąsaja su skersgatvyje palik- 
tu vyru miegos savo bute, neįtardama, kas įvyko praėjusią naktį. 
O kai įtars, galbūt kreipsis į policiją. O'Konelis tuo abejojo, 
bet tokia tikimybė, nors ir menka, egzistavo. Bet ką ji galėtų 
pasakyti? Maiklo kišenėje gulėjo bilieto į kiną šaknelė. Ne per 
geriausias alibi, bet filmas ėjo tuo metu, kai juodu bučiavosi, ir 
policininkui to turėtų užtekti. Veikiausiai jis nė nepatikės Ešle, 
juolab kai piniginė ir kredito kortelės bus rastos išmėtytos po 
visą miestą. 

Jis atlošė galvą į atkaltę ir įsiklausė į metro traukinio dun- 
desį. Nesiliaujančioje metalo trintyje į metalą jis girdėjo keistą 
muziką. 


Vos kelios minutės prieš penktą ryto Maiklas O'Konelis išlipo 
iš traukinio priešpaskutinį kartą. Stotį jis pasirinko daugiau ar 
mažiau atsitiktinai. Jau pradedant brėkšti jis išėjo iš požemio 
į finansinį rajoną netoli kinų kvartalo. Dauguma parduotuvių 
buvo uždarytos, jų langinės nuleistos, praeivių nebuvo. Netru- 
kus jis rado veikiantį taksofoną. Žvarba smelkėsi į kaulus. Maik- 
las užsitraukė sportinio nertinio gobtuvą ant galvos, tad atrodė 
beveidis, panašus į vienuolį. Jis ėmė greitai veikti - nenorėjo, 
kad policininkai, tingiai besisukiojantys patrulių automobiliu, 
paskutinį kartą per pamainą važiuodami siauromis gatvelėmis jį 
pastebėtų, sustotų ir imtų klausinėti. 

O'"Konelis įmetė penkiasdešimt centų ir surinko Ešlės numerį. 

Po penkių signalų išgirdo mieguistą jos balsą. 

— Klausau. 

Jis porą akimirkų nieko nesakė, kad jai visai išsiblaškytų 
miegai. | 

— Klausau, - pakartojo ji. — Kas čia? 

Jis prisiminė, kad baltas pigus belaidis telefonas prie jos lovos 
nerodo skambinančiojo numeno. Bet tai neturėtų reikšmės. 

— Tu žinai, kas čia, - tyliai tarė jis. 

Ešlė nieko neatsakė. 

— Sakiau tau: myliu tave, Ešle. Mes sukurti vienas kitam. Nie- 
kas negali mums sukliudyti. 

— Maiklai, liaukis man skambinęs. Noriu, kad atstotum nuo 
manęs. 

— Man nebūtina tau skambinti. Aš visada su tavim. 

Jis padėjo ragelį, kol ji nespėjo to padaryti. Geriausias grasi- 
nimas, pamanė jis, yra ne išsakytas, 0 įsivaizduojamas. 


Buvo beveik prašvitę, kai jis pagaliau parsigavo į savo butą. 
Koridoriuje šmižinėjo kokios penkios ar šešios katės. Jos 
kniaukė ir leido kitokius erzinančius garsus. Viena jam prisiar- 
tinus ėmė šnypšti. Senei, gyvenančiai bute priešais jo, priklausė 
apie tuzinas kačių, gal net visos dvidešimt; ji vadino jas vardais ir 
padėdavo lėkščių su ėdalu retkarčiais užklystančioms benamėms. 
„Priklausė“ — ne visai tikslus žodis, pamanė jis. Katės ateidavo 
ir išeidavo daugmaž kaip tinkamos. Senė net padėjo papildomą 
dėžę kraiko koridoriaus kampe jų poreikiams, todėl koridoriu- 
je tvyrodavo sunkus, nemalonus tvaikas. Katės pažinojo Maiklą 
O'Konelį, o šis jas; su visomis jis sutarė nė kiek ne geriau kaip su 
Jų savininke. Jis laikė jas benamėmis, tik šiek tiek geresnėmis už 
parazites. Nuo jų Maiklas čiaudėdavo, jam ašarodavo akys; kas- 
kart jam įėjus į pastatą, jos stebėdavo jį su katėms būdingu atsar- 
gumu. O Maiklui nepatiko, jei kas nors stebėdavo jo veiksmus. 
O'Konelis spyrė į pernelyg arti priėjusią margę, bet nepatai- 
kė. Pasidariau nerangus, tarė sau. Ilgos, bet jaudinančios nak- 
ties padarinys. Jam atrakinus buto duris, margė ir jos draugės 
išsilakstė į šalis. Jis pažiūrėjo į koridorių ir pamatė, kad viena 
katė — balta ir juoda, su oranžiniu rėžiu — užsibuvo prie lėkštės 

su ėdalu. Tikriausiai pirmąkart užklydusi ar tokia kvaila, kad ne- 
pasimokė iš kitų, besilaikančių atokiai nuo jo. Senė kelsis tik po 
valandos, o gal vėliau, be to, Maiklas žinojo, kad ji neprigirdi. 
Jis apsidairė po koridorių. Atrodė, kad joks kitas gyventojas dar 
nepakirdęs. Maiklas negalėjo suprasti, kodėl niekas iš kaimynų 
nesiskundžia dėl kačių, ir jų už tai nekentė. Čia dar gyveno sena 
pora iš Kosta Rikos, prastai kalbanti angliškai. Viename iš kitų 
butų gyveno puertorikietis. Maiklas spėjo, kad prie šaltkalvio at- 
lyginimo jis prisiduria retkarčiais apiplėšdamas namus. Kitame 
aukšte gyveno pora magistrantų — jie retkarčiais paskleisdavo 
koridoriuje aitrų marihuanos dvoką — ir žilas pageltusio veido 
komivojažierius; šis laisvalaikiu dažniausiai žliumbdavo apsi- 
kabinęs butelį. O'Konelis beveik neturėjo reikalų nė su vienu jų, 
tik retkarčiais skųsdavosi dėl kačių komendantui — vyresniam 
vyrui daug metų nevalytomis panagėmis. Šis kalbėjo su nenu- 
sakomu akcentu ir akivaizdžiai nemėgdavo, kai jam kvaršin- 
davo galvą dėl sugedusios santechnikos ar elektros. O'Konelis 
abejojo, ar koks kitas gyventojas bent jau Žino jo pavardę. Dau- 
giabutis buvo ramus, šaltas, purvinas, neįspūdingas, vieniems — 
galutinė stotis, kitiems - tarpinė stotelė, ir O'Koneliui patiko tas 
jo laikinumas. Jis žiūrėjo atidaręs duris ir svarstė, ar senė seka 
savo kates. Jis abejojo, ar ji žino tikslų jų skaičių. 

Ar kad vienos pasigestų. 

Maiklas mikliai pasilenkė ir šiurkščiai sugriebė juodą ir baltą 
katę per juosmenį. Nustebinta katė sykį suspiegė ir drėskė jam 
nagais. 

Jis pažiūrėjo į plaštakos viršuje staiga atsiradusį raudoną rėžį. 
Siaura kraujo srovelė gerokai palengvins jam tai, ką jis sumanė. 
Ešlė Frimen vėl atsigulė. 


— Prisiviriau košės, — garsiai sušnabždėjo. 
Ji gulėjo beveik nejudėdama, ko! saulė ėmė be perstojo švies- 

ti pro kryputėmis puoštas tamsias užuolaidas; dėl jų kambarys 
atrodė gyvenamas mažos mergaitės. Ešlė žiūrėjo, kaip saulės 
spindulys iš lėto slenka priešinga kambario siena. Ant jos kabo- 
jo Ešlės darbų: jai patinkantis anglimi atliktas vyro torsas ir mo- 
ters nugara, geismingai išsirietusi baltame lape. Abu piešiniai 
buvo daryti iš natūros. Šalia kabojo autoportretas, neįprastas 
tuo, kad tik pusė veido buvo nupiešta su visais bruožais, o kita 
buvo neaiški, tarsi skendinti šešėlyje. 

— Negali būti, kad tai darosi, — vėl tarė balsu, šįsyk kiek gar- 
siau. 

Aišku, mintyse ji prisipažino nežinanti, kas yra „tai“. Kol kas. 


Paskambinau jai vėliau tą dieną. Negaišdamas laiko jokioms manda- 
gioms frazėms ar tuštiems plepalams iškart uždaviau pirmą klausimą: 

— Kaip Maiklui O'Koneliui atsirado ta manija? 

Ji atsiduso. 

— Tai turite išsiaiškinti pats. Bet nejaugi neatsimenate, kokį dvasios 
pokylį pajuntate jaunystėje, kai netikėtai patiriate tą nepakartojamą 
aistros akimirką? Vienos nakties nuotykį, atsitiktinį susitikimą... Ne- 
jaugi tiek pasenote, kad nebeprisimenate, kai galimybės atrodė be- 
ribės? 

— Na gerai. Prisimenu, - atsakiau galbūt kiek per skubotai. 

— Buvo vienintelis keblumas. Visos tokios akimirkos būna daugiau 
ar mažiau malonios arba - blogiausiu atveju — gėdingos. Klaidos, dėl 
kurių raustame, ar akimirkos, kurias išsaugome atmintyje, bet apie 
kurias niekados niekam kitam nepasakojame. Šiuo atveju buvo kitaip. 
Ešlė silpnumo akimirką kartą paslydo ir staiga pamatė įsipainiojusi 
erškėčių brūzgynuose. Skirtumas tik tas, kad iš erškėčių brūzgyno 
dar gali ištrūkti gyva, o iš Maiklo O'Konelio gniaužtų negali. 

Kiek patylėjęs pasakiau: 

— Vilį Gudviną radau. Tik jo pavardė - ne Gudvinas. 

Ji padvejojo, o paskui ragelyje išgirdau lėtai tariamus žodžius: 

— Puiku. Tikriausiai sužinojote ką nors svarbaus. Bent jau per savo 
paiešką turėiote geriau suprasti Maiklo O Konelio... eee... potencialą. 
Bet viskas prasidėjo ne nuo to, ne tuo viskas ir baigiasi. Nežinau. 
Pats privalote spręsti. 

— Gerai, bet... 

— Turiu išeiti. Bet jūs suprantate: tam tikra prasme jūs dabar pri- 
ėjote tą patį tašką, kurį priėjo Skotas Frimenas prieš tai, kai padėtis 
tapo... tiesiog nežinau, koks žodis čia tiktų. Įtempta? Sudėtinga? Jis 
šį tą žinojo, bet nelabai daug. Iš esmės galima teigti, kad jis daugiau 
nežinojo, negu žinojo. Jis manė, kad Ešlei kilusi grėsmė, bet nežino- 
jo, kokia, konkrečiai kada ar kur, ar visų kitų dalykų, kurių pirmiausia 
klausiame savęs, kai nujaučiame pavojų. Skotui Frimenui teliko spė- 
lioti apie keletą nerimą keliančių dalykų. Jis Žinojo, kad čia ne pradžia 
ir ne pabaiga. Jis buvo kaip tas mokslininkas, kuriam pakiša lygties 
vidurį, ir jis bando atspėti, į katrą pusę stumtis, kad rastų atsakymą. 

Ji nutilo ir aš pirmą kartą pajutau šaltuką, kokį turėjo justi Skotas 
Frimenas. 

— Man reikia išeiti, — tarė ji. - Mes dar pasikalbėsime. 

— Bet... 

— Neryžtingumas. Paprastas žodis, bet jis gali atvesti prie bjaurių 
dalykų. Žinia, jei rodai kvailą ryžtą, tai irgi gali baigtis blogai. Čia dau- 
giau ar mažiau ir glūdi dilema, ar ne? Veikti. Ar neveikti. Intriguojantis 
klausimas, tiesa? 


5 


Bevardis 


Įėjusi pro priekines savo namų duris, Houp automatiškai du kar- 
tus suplojo delnais. Ji jau girdėjo savo šuns letenų dunksėjimą 
jam bėgant iš svetainės, kur jis laukdamas, kol ji grįš namo, 
didžiumą laiko praleisdavo spoksodamas pro didelį langą. Gar- 
sai jai buvo puikiai pažįstami: pirmiausia bumbtelėjimas, kai jis 
nušokdavo nuo sofos, ant kurios jam būdavo draudžiama lip- 
ti, kai namie būdavo galintis jį sudrausti žmogus, paskui nagų 
krebždenimas, kai bėgdamas kietmedžio grindimis imdavo sli- 
dinėti ir patraukdavo iš vietos rytietišką kilimą, galiausiai verž- 
lus liuoksėjimas jam išbėgant į prieškambarį. Houp iš patirties 
žinojo, kad laukiant, kol šuo pasisveikins, reikia padėti visus 
popierius ir maišus su pirkiniais ant grindų. 

Visame pasaulyje nėra nieko taip nevaržomo emociškai, kaip 
šuns pasisveikinimas, pamanė Houp. Ji atsiklaupė ir leido jam 
aplaižyti visą veidą be perstojo būgnijant į sieną uodega. Kiek- 
vienas šuns savininkas puikiai žino: kad ir kas būtų negerai, šuo 
visada vizgina uodegą, kai įeini pro duris, dingtelėjo jai. Houp 
šuo buvo keistai maišytos kilmės. Veterinaras jai pareiškė, kad 
jis akivaizdžiai yra neteisėtas auksaspalvio retriverio ir pitbulio 
palikuonis. Todėl jo kailis buvo potrumpis, šviesus, o snukis 

trumpas ir storas. Šuo pasižymėjo beribe nuožmia ištikimybe, 
tik be šlykštaus pitbulių agresyvumo, ir supratingumu, kuris 
kartais stulbindavo net ją pačią. Houp įsigijo jį iš gyvūnų prie- 
glaudos, kur jį atidavė visai mažą. Kai prieglaudos darbuotojo 
ji paklausė, kuo vardu šunytis, išgirdo atsakymą, kad jis, taip 
sakant, dar nepakrikštytas. Taigi kiek šėtoniško kūrybingumo 
akimirką Houp pavadino jį Bevardžiu. 

Kai dar buvo jaunas, Houp išmokė jį po treniruočių parneš- 
ti už stadiono išriedėjusius futbolo kamuolius. Tas reginys vi- 
suomet prajuokindavo tuo metu jos treniruojamos komandos 
merginas. Bevardis kvailai išsišiepęs kantriai laukdavo prie at- 
sarginių suolo, kol Houp ranka duodavo jam ženklą. Tada nu- 
skuosdavo per aikštę, rasdavo kiekvieną kamuolį ir, stumdamas 
snukiu ir priekinėmis kojomis, parlėkdavo ten, kur ji laukdavo 
su tinkliniu maišu. Houp dažnai sakydavo savo treniruojamoms 
merginoms, girdi, jeigu jos išmoktų varytis kamuolį tokiu grei- 
čiu kaip Bevardis, jos laimėtų Amerikos pirmenybes. 

Dabar jis buvo gerokai per senas, neprimatė ir neprigirdėjo, 
sirgo artritu, todėl surinkti gerą dešimtį kamuolių jam buvo 
per sunku ir jis rečiau eidavo į treniruotes. Houp nenorėjo gal- 
voti apie jo galą; jis gyveno su ja tiek pat laiko, kaip ji su Sele 
Frimen. 

Ji dažnai pagalvodavo, kad jei ne visai dar mažas Bevardis, 
jos santykiai su Sele, ko gero, nebūtų sėkmingai susiklostę. Tik 
šuns dėka jiedvi su Ešle rado bendrą kalbą. Šunims, pamanė ji, 
tokie dalykai pavyksta bemaž be jokių pastangų. Kai po skyry- 
bų Selė su Ešle atsikraustė gyventi pas ją, Houp sulaukė tokio 
abejingumo, kokį tik gali rodyti septynmetė paniurėlė. Bevardis 
nekreipė nė mažiausio dėmesio į visą Ešlės pyktį ir nuoskaudą. 
Mat šuo netvėrė džiaugsmu namie atsiradus vaikui, ypač to- 
kiam energingam kaip Ešlė. Taigi Houp pasitelkė Ešlę į pagalbą 
mankštinant ir dresuojant šuniuką. Rezultatai buvo prieštaringi: 

kamuolius parvarydavo puikiai, o kaip elgtis su baldais, visiškai 
nenutuokė. Taigi kalbėdamos apie šuns laimėjimus ir nesėkmes, 
jiedvi iš pradžių pasiekė pakantumo, paskui supratimo, 0 ga- 
liausiai bendrumo pojūtį, kuris padėjo įveikti daugybę kitų joms 
iškilusių kliūčių. 

Houp pakasė Bevardžiui paausius. Ji skolinga jam kur kas 
daugiau negu jis jai, pamanė. 

— Alkanas? — paklausė Houp. - Nori šunų ėdalo? 

Bevardis kartą amtelėjo. Kvaila užduoti šunims tokį klausi- 
mą, toptelėjo jai, bet jiems tikrai patinka jį girdėti. Ji nuėjo į vir- 
tuvę, pakėlė nuo grindų šuns dubenėlį, mintyse jau svarstyda- 
ma, ką galėtų sutaisyti Selei ir sau vakarienės. Ką nors įdomaus, 
nusprendė. Vandenyne pagautos lašišos su pankolių padažu ir 
rizotu. Houp buvo puiki virėja 1r didžiuodavos1 savo patieka- 
lais. Bevardis laukdamas tupėjo ir uodega šlavė grindis. 

— Mudu su tavim vienodi, — tarė šuniui Houp. - Abu kažko 
laukiame. Skirtumas tas, kad tu žinai ko — vakarienės, 0 aš ne- 
žinau, kas manęs laukia. 


Skotas Frimenas apsidairė ir pagalvojo apie tuos gyvenimo 
tarpsnius, kai vienatvė apninka visiškai netikėtai. 

Sudribęs į palaikį krėslą įmantriai raižytomis parankėmis ir 
atkalte, jis pro langą spoksojo į tamsą, šliaužiančią pro pasku- 
tinius ant medžių kabančius spalio lapus. Jam reikėjo ištaisyti 
keletą rašinių, parengti paskaitą ir perskaityti kolegos rankraštį, 
tą dieną atsiųstą iš universiteto leidyklos. Be to, buvo darbo, 
susijusio su ekspertų komisija, kurios narys buvo, ir reikėjo at- 
sakyti mažiausiai šešiems studentams, prašantiems patarimo, 
kokias disciplinas pasirinkti. 

Kita vertus, strigo jo paties esė apie JAV nepriklausomybės 
karo kovų keistenybes. Vieną akimirką čia pasireikšdavo nere- 
gėtas žiaurumas, kitą — vos ne viduramžiškas kilnumas, pavyz- 

džiui, kai verdant Prinstono mūšiui Vašingtonas grąžino britų 
generolui pasiklydusį šunį. 

Daug darbo, pamanė. Balsu — grynai sau — tarė: 

— Rūpesčių iki kaklo, brolyti. 

Tą akimirką visa tai nieko nereiškė. 

Jis apsvarstė tą savo mintį ir ją kiek pataisė: ga/būt visa tai 
nieko nereiškia. 

Priklausys nuo to, ką jis darys toliau. 

Jis nusisuko nuo gęstančios pavakario šviesos ir akimis per- 
bėgo laišką, kurį aptiko Ešlės komodoje. Šimtąjį kartą perskaitė 
kiekvieną žodį ir pasijuto toks pat bejėgis kaip tada, kai jį pir- 
mąsyk pamatė. Tada mintyse perkratė kiekvieną žodį, intonaci- 
jos atspalvį ir akcentą, išgirstą iš jos telefonu. 

Skotas atsilošė ir užsimerkė. Jam reikia pamėginti įsivaiz- 
duoti save Ešlės vietoje. Tu juk pažįsti savo dukrą, tarė sau. Kas 
čia vyksta? | 

Tas klausimas netylančiu aidu skambėjo mintyse. 

Pirmiausia, tikino jis save, reikia sužinoti, kas parašė laišką. 
Tada jis galės pats įvertinti tą žmogų nesikišdamas į dukters 
gyvenimą. Jeigu elgsis sumaniai, padarys išvadas apie tą tipą 
neišsiduodamas niekam - bent jau neišsiduodamas niekam, kas 
galėtų pasakyti Ešlei, kad kiša nosį į jos asmeninį gyvenimą. 
Kai sužinos, kad laiškas, nors ir kelia nerimą, tėra nederamas ir 
nieko daugiau, — jis tikėjosi, kad taip ir bus, — galės nurimti ir 
leisti Ešlei netrukdomai atsikratyti to nepageidautino dėmesio 
ir toliau sau gyventi. Tiesą sakant, jam veikiausiai pavyktų tai 
padaryti net be Ešlės motinos ir jos partnerės pagalbos. Skotas 
norėjo, kad taip viskas ir būtų. 

Tik kilo klausimas, nuo ko pradėti. 

Vienas 1š svarbiausių istorijos studijų pranašumų, priminė jis 
sau, kad sužinai, kaip tam tikromis aplinkybėmis elgėsi didžios 
istorinės asmenybės. Skotas žinojo sielos gilumoje esąs tylus 

romantikas, kuriam patinka, kai kas grumiasi, nors nėra jokių 
vilčių, išsisuka iš kebliausių padėčių. Jam patiko tai 1liustruo- 
jantys filmai bei romanai ir jis suvokė, kad tokie pasakojimai, 
paniekinantys neregėtą tikrų istorijos akimirkų Žiaurumą, turi 
tam tikro vaikiško grožio. Istorikai yra nešališki pragmatikai, 
jie viską apskaičiuoja. Žodį „asilai“, ištartą Bastonėje“, geriau 
prisiminė romanistai ir filmų kūrėjai. Istorikams labiau rūpėjo 
nušalusios kareivių galūnės, ant žemės suledėjusio kraujo kla- 
nai ir siaubinga protą bei sielą paralyžiuojanti neviltis. 

Skotas manė perdavęs šio svaigaus romantizmo esmę Ešlei. 
Šiai labai patiko vaizdingi jo pasakojimai, ir ji pati ištisas valan- 
das skaitydavo ,,Namelį prerijose“ ir Džeinės Osten romanus. 
Skotui kilo mintis, ar iš dalies ne todėl ji užaugo tokia patikli. 

Jis pajuto burnoje kažkokį aitrų prieskonį, tarsi būtų nurijęs 
kokio kartaus gėrimo. Jam baisiai nepatiko mintis, kad jis sten- 
gėsi įdiegti jai pasitikėjimo savimi ir tikėjimo aplinkiniais, sa- 
varankiškumo, o dabar, kai ji išsiugdė visas šias būdo savybes, 
jaučia didžiulį nerimą. 

Skotas papurtė galvą ir balsu tarė: 

— Labai jau toli nubėgai. Juk nieko dorai nežinai — po teisy- 
bei, nežinai ničnieko. 

Pradėk nuo paprastų dalykų, teigė jis sau. Sužinok vardą. 

Keblumas kilo dėl to, kaip tai padaryti taip, kad nesužinotų 
dukra. Jam reikėjo įsibrauti ir nebūti sugautam. 

Jausdamasis vos ne kaip nusikaltėlis, jis atsistojo ir laiptais 
užlipo į savo nedidelio karkasinio namo antrą aukštą, kur anks- 
čiau buvo Ešlės miegamasis. Jis buvo sumanęs paieškoti nuo- 
dugniau, vildamasis rasti kokią iškalbingą smulkmeną, kuri pa- 


* Šitaip per Ardėnų operaciją (1944 m. gruodį) atsakė Bastonę gynusios amerikiečių 
divizijos vadas, kai miestą apsiautę vokiečiai įteikė ultimatumą pasiduoti per dvi 
valandas. 

dėtų sužinoti tai, ko nebuvo laiške. Eidamas pro duris jis pajuto 
persmelkiantį kaltės jausmą. Dingtelėjo mintis, kodėl jam tenka 
brautis į dukters kambarį, kad šiek tiek geriau ją pažintų. 


Selė Frimen-Ričards pakėlė akis nuo vakarienės lėkštės ir abe- 
Jingu balsu tarė: 

— Žinai, šiandien sulaukiau labai neįprasto skambučio iš 
Skoto. 

Houp niurgztelėjo ir pasiėmė kepalą duonos. Ji jau žinojo, 
kad Selė kartais pradeda pokalbį užuolankomis. Retsykiais 
Houp kildavo mintis, kad net po tiek metų Selė vis dar lieka 
jai savotiška mįslė; teisme ji dažnai būdavo valinga, agresyvi, 
o grįžusi į ramius namus, kur kartu gyveno, elgdavosi vos ne 
baikščiai. Houp pamanė, kad jų gyvenime apstu prieštaringu- 
mo, O prieštaringumas, žinia, sukelia įtampą. 

— Jis atrodo sunerimęs, - tarė Selė. 

— Dėl ko? 

— Dėl Ešlės. 

Tai išgirdusi Houp padėjo peilį į lėkštę. 

— Dėl Ešlės? Kodėl? 

Selė padvejojo. 

— Atrodo, jis rausėsi po jos daiktus ir aptiko laišką, kuris su- 
kėlė jam nerimą. 

— Kurių galų jis rausėsi po jos daiktus? 

Selė nusišypsojo. 

— Aš irgi pirmiausia to paklausiau. Didūs protai mąsto vie- 
nodai. 

— Na ir ką? 

— Po teisybei, jis man neatsakė. Jis norėjo pasikalbėti apie tą 
laišką. 

Houp gūžtelėjo pečiais. 

— Na gerai. Tai koks laiškas ten buvo? 

Selė kiek pamąsčiusi atsakė: 

— Ar kada nors — turiu galvoje mokykloje ar koledže — esi 
gavusi meilės laišką? Na, Žinai, tau prisiekia ištikimybę, meilę, 
neblėstančią aistrą, visišką atsidavimą. Žodžiu, visokie aiškiai 
perdėti dalykai — negaliu gyventi be tavęs ir panašiai? 

— Ne, niekada tokio negavau. Bet įtariu, kad dėl kitokių prie- 
žasčių. Tai tokį jis ir rado? 

— Taip. Meilės prisipažinimą. 

— Atrodo visai nekaltai. Kaip manai, kodėl jis dėl jo raunas: 
plaukus nuo galvos? 

— Manau, dėl laiško tono. 

— Ir koks jis buvo? - irzlokai paklausė Houp. 

Selė — su jai, kaip advokatei, būdingu atsargumu - prieš atsa- 
kydama pagalvojo, ką sakys. 

— Jis pasirodė... kaip čia pasakius... savininkiškas. Ir gal šiek 
tiek maniakiškas. Maždaug: Jei negalėsiu tavęs turėti, neturės 
niekas. Man rodos, Skotas įžvelgė jame daugiau, negu buvo no- 
rėta pasakyti. 

Houp pritariamai linktelėjo. Savo žodžius ji irgi gerai apgal- 
vojo. 

— Ko gero, tu teisi. Kita vertus, - lėtai pridūrė ji, - ar nebūtų dar 
didesnė klaida nesuteikti tokiam laiškui reikiamos reikšmės? 

— Manai, Skotas nerimauja ne be pagrindo? 

— Aš to nesakiau. Turėjau omenyje, kad retai rasi atsakymą į 
klausimą tiesiog nekreipdamas į kažką dėmesio. 

Selė nusišypsojo. 

— Dabar kalbi kaip profesinio orientavimo konsultantė. 

— Aš ir esu profesinio orientavimo konsultantė. Taigi manau, 
nieko nuostabaus, kad retkarčiais kalbu, kaip dera tokiai. 

Selė patylėjo, paskui tarė: 

— Nemaniau, kad dėl to vaidysimės. 

Houp linktelėjo. 

— Suprantama. 

Ji nebuvo įsitikinusi, kad sutinka su Sele, bet toks atsakymas 
jai atrodė saugesnis. 

— Kartais man atrodo, kad kassyk, kai mudviem besišnekant 
paminimas Skoto vardas, mes galop dėl ko nors susiginčija- 
me, — tarė Selė. — Nors šitiek metų praėjo. 

Houp papurtė galvą. 

— Na gerai, nekalbėkime apie Skotą. Juk mes neturime su juo 
beveik nieko bendra. Vis dėlto jo vaidmuo Ešlės gyvenime te- 
bėra svarbus, ir to mes negalime pamiršti. Šiaip ar taip, net jeigu 
mudu su Skotu ir nelabai sutariame, tai dar nereiškia, kad laikau 
jį bepročiu. 

— Nieko nuostabaus, — atsakė Selė. —- Bet tas laiškas... 

— Ar pastaruoju metu Ešlė atrodė išsiblaškiusi, nedėmesinga 
ar dar kuo nors ne tokia kaip visada? 

— Žinai ne blogiau už mane. Atsakymas — ne. Nebent tu ką 
nors būtum pastebėjusi. 

— Kažin ar aš labai gerai pastebiu slepiamus merginų jaus- 
mus, —- atsakė Houp, nors žinojo, kad yra priešingai. 

— Tai kodėl manai, kad aš sugebu juos pastebėti? — paklausė 
Selė. 

Houp patraukė pečiais. Visas pašnekesys krypo ne ten, kur 
reikia, ir ji nebuvo įsitikinusi, ar dėl jos kaltės. Žiūrėdama į Selę 
kitapus valgomojo kambario stalo, ji pamanė, kad tarp jų atsira- 
dusi kažkokia įtampa, bet kokia — negalėjo pasakyti. Tarsi būtų 
žiūrėjusi į akmenyje išraižytus hieroglifus: kalba lyg ir aiški, bet 
Jai vis tiek nesuvokiama. 

— Kai Ešlė buvo čia paskutinį kartą, ar pastebėjai kokį skir- 
tumą? 

Laukdama Selės atsakymo, Houp mintyse peržvelgė visą 
paskutinį Ešlės apsilankymą. Kaip visada ji įlėkė it viesulas: 
kupina pasitikėjimo savimi, su tūkstančiu sumanymų, besisu- 

kančių galvoje vienu metu. Kartais šalia jos jausdavaisi, tarsi 
bandytum įsikibti į palmės kamieną per patį uraganą. Nuo jos 
dvelkte dvelkė jėga. 

Selė šypsodama papurtė galvą. 

— Nežinau, - tarė. — Ji griebėsi tai to, tai ano, eidavo susitikti 
tai su vienu žmogumi, tai su kitu. Su mokyklos draugais, ku- 
rių nebuvo mačiusi daug metų. Atrodė, jai nelieka nė akimirkos 
nuobodžiai senai motinai. Ar nuobodžios senos motinos drau- 
gei. Ar, manau, nuobodžiam senam tėvui. 

Houp linktelėjo. 

Selė su kėde atsistūmė nuo stalo. 

— Pagalvokime, kas bus. Jei Ešlė turi bėdą, ji veikiausiai pa- 
skambins ir paprašys patarimo, pagalbos ar dar ko. Neteikime 
tam per daug reikšmės, gerai? Tiesą sakant, gailiuosi, kad pra- 
dėjau šitą kalbą. Jeigu Skotas nebūtų buvęs toks nusiminęs... 
Ne, ne nusiminęs — sunerimęs. Manau, sendamas jis darosi šiek 
tiek paranojiškas. Po velnių, mes visi tokie daromės, ar ne? O 
Ešlė — na, ji tiesiog trykšta energija. Geriausia išeitis — pasi- 
traukti į šalį ir leisti tvarkytis jai pačiai. 

Houp pritariamai linktelėjo. 

— Išmintingos motinos žodžiai. 

Ji ėmė nurinkinėti indus, bet kai paėmė vyno taurę aukšta 
kojele, stiklas trūko jos rankoje, pagrindo gabalas atskilo, tren- 
kėsi į grindis ir subyrėjo. Ji nuleido akis ir pamatė, kad smiliaus 
galiukas kraujuoja. Kurį laiką žiūrėjo, kaip kraujas susikaupia, 
o paskui nuvarva delnu. Sulig kiekvienu širdies dūžiu pro pjūvį 
ištrykšdavo vienas lašelis. 


Jos pažiūrėjo televizorių, paskui Selė pasakė einanti miegoti. Tai 
buvo pranešimas, ne kvietimas, ir net nebuvo palydėtas privalo- 
mo bučinio į skruostą. Houp beveik nepakėlė akių nuo taisomų 
mokinių rašinių. Vis dėlto paklausė Selės, ar ši per ateinančias 

savaites galės ateiti į porą rungtynių. Nieko nepažadėjusi Selė 
užlipo laiptais į jų bendrą miegamąjį antrame aukšte. 

Houp vėl patogiau įsitaisė ant sofos, pažiūrėjo į atbindzinantį 
prie jos Bevardį ir išgirdusi antro aukšto vonioje leidžiamą van- 
denį delnu patapšnojo šalia savęs kviesdama šunį. Ji niekada ši- 
taip nedarydavo matant Selei, nes ši smerkė Bevardį už tai, kad 
nesiskaito su baldais. Selei patinka, kai visų vaidmenys aiškiai 
apibrėžti, pamanė Houp. Šuns vieta - ant grindų. Žmonių — ant 
kėdžių ir sofų. Kuo mažiau netvarkos. Ko norėti — advokatė. 
Juk jos darbas — aiškintis painiavas bei nesutarimus ir visoms 
aplinkybėms pritaikyti logiką. Kurti taisykles, kriterijus ir api- 
brėžimus, nustatinėti veiksmų kryptis. 

Houp toli gražu nebuvo įsitikinusi, kad tvarka ir laisvė - ta- 
patūs dalykai. 

Jai patiko šiokia tokia netvarka gyvenime ir ji tarėsi esanti 
truputį maištingo būdo. 

Ji tingiai pakasė Bevardžiui kailį, o šis užvertęs akis porąkart 
pliaukštelėjo uodega. Houp girdėjo Selę vaikštant, paskui pa- 
matė, kad laiptuose pranyksta iš miegamojo sklidusi šviesa. 

Houp atlošė galvą. Jai dingtelėjo mintis, kad jųdviejų santy- 
kiai, ko gero, visiškai pašliję, bet vargu ar būtų galėjusi paaiš- 
kinti kodėl. Jai atrodė, kad beveik visus pastaruosius metus Selė 
gyvena kažkokiame savame, uždarame pasaulyje, paskendusi 
savo mintyse. Houp dingtelėjo, ar žmogus gali nustoti mylėti 
taip pat greitai kaip įsimylėti. Ji lėtai iškvėpė orą ir pasimuistė. 
Metė iš galvos nuogąstavimus dėl draugės ir ėmė svarstyti, ar 
reikia baimintis dėl Ešlės. 

Ji menkai pažinojo Skotą ir per kiek mažiau nei penkiolika 
metų kalbėjosi su juo vos penkis ar šešis kartus — nenormalu, 
nusprendė mintyse. Įspūdį apie jį Houp susidarė daugiausia 1š 
Selės ir Ešlės kalbų; vis dėlto ji manė, kad Skotas ne iš tų žmo- 
nių, kurie kraustytųsi dėl kažko 1š proto, juolab dėl tokių niekų 

kaip anoniminis meilės laiškas. Dirbdama trenere 1r dar konsul- 
tante privačioje mokykloje Houp buvo mačiusi daugybę keistai 
pavojingų santykių tarp dviejų lyčių atstovų, todėl nusprendė, 
kad atsarga šiuo atveju nepadarytų gėdos. 

Ji vėl pakasė Bevardį, bet šis beveik nesureagavo. 

Jos seksualinės orientacijos moteriai nepasitikėti visais Vy- 
rais — banalu, pamanė ji. Kita vertus, ji žinojo, kiek bėdos, ypač 
jauniems žmonėms, gali pridaryti nesuvaldyti jausmai. 

Houp pakėlė akis į lubas, tarsi būtų galėjusi matyti kiaurai 
tinką bei sienos plokštę ir sužinoti, ką gulėdama lovoje mąsto 
Selė. Houp žinojo, kad Selė sunkiai užmiega, o kai jai pavyksta 
užsnūsti, vartosi kamuojama neramių sapnų. 

Houp pagalvojo, ar Ešlei taip pat sunku užmigti. Ji suvokė, 
kad jai, ko gero, reikėtų sužinoti atsakymą į šį klausimą, bet 
nenumanė, kaip tai padaryti. 

Tuo metu Houp nė neįtarė, kad labai panaši dilema neleidžia 
sudėti bluosto Skotui. 


Bostonas turi chameleono savybių, ir tuo jis iš pažiūros nepanašus 
į kitus didmiesčius. Giedrą vasaros rytą jis atrodo kupinas energijos 
ir idėjų. Dvelkia mokslu ir švietimu, pastovumu ir istorija. Svaiguliu, 
bylojančiu apie galimybes. Bet pereik tomis pačiomis gatvėmis, kai 
nuo uosto atslenka rūkas ar kai ore tvyro kaulus stingdantis šaltis, 
ar kai gatves nukloję purvino sniego likučiai, ir Bostonas virsta šaltu, 
nemaloniu miestu, ir tas aštrus jo atšiaurumas kelia gerokai šiurpesnį 
įspūdį. ; 

Žiūrėjau, kaip pavakario šešėliai iš lėto šliaužia Dartmuto gatve, 
ir jutau, kaip karštas oras atslenka nuo Čarlzo upės. Nemačiau jos 
Iš tos vietos, kur stovėjau, bet žinojau, kad ji vos už kelių kvartalų. 
Netoliese driekėsi Niuberio gatvė su jos stilingomis parduotuvėmis ir 
prabangiomis meno galerijomis. Šalia buvo ir Berklio muzikos kole- 

džas, todėl aplink šaligatviais plūdo visokie karjeros siekiantys muzi- 
kantai: pradedantieji pankroko atstovai, liaudies dainų atlikėjai, daug 
žadantys pianistai. Vienų plaukai ilgi, kitų sušukuoti dygliais, trečių 
dažyti dryžiais. Mačiau ir kažką panosėje bambantį benamį. Jis sė- 
dėjo skersgatvyje ir siūbavo pirmyn atgal atsišliejęs nugara į sieną, 
balsų, o gal tik vieną troškimą. Nusisukau. Gretimoje gatvėje vairuo- 
tojas pamaigė BMW klaksoną studentams, nerūpestingai einantiems 
per gatvę degant raudonai šviesai, o paskui cypindamas padangas 
nurūko. 

Akimirką mąsčiau, kad Bostoną daro unikalų jo pakantumas tokiai 
daugybei srovių vienu metu. Tokiame daugialypiame mieste pasirinkti 
vieną ar kitą tapatybę buvo nesunku. Nenuostabu, kad čia rado prie- 
globstį Maiklas O'Konelis. 

Tada dar gerai jo nepažinojau. Bet jau nujaučiau, kas jis per 
paukštis. 

Žinia, tą pačią mįslę reikėjo įminti Ešlei. 


6 


Po truputį aiškėja, kas laukia ateityje 


Ji laukė iki vidurdienio negalėdama atsikelti iš lovos, kol saulė 
ėmė plūsti pro langus, o miesto gatvėse už jos buto sienų pasi- 
girdo raminantis gaudesys ir dūzgesys. Kurį laiką ji dar spok- 
sojo pro dryžių išmargintą langą, tartum sakydama sau, kad 
šitokią dieną, kai viskas teka įprasta vaga, niekas negali būti 
labai negerai. Ji akimis sekė regos lauke pasirodžiusį vieną pra- 
eivį, antrą. Nė vieno ji neatpažino, bet visus pažinojo. Juos vi- 
sus lengvai galėjai priskirti prie atskirų kategorijų. Verslininkas. 
Studentas. Padavėja. Atrodė, kad čia pat, beveik pasiekiamas 
ranka, yra aiškų tikslą turintis pasaulis. Žmonės ėjo ryžtingai, 
žinodami kur. 

Ešlė jautėsi nelyginant sala tarp jų. Jai dingtelėjo mintis, kad 
būtų gerai turėti kambario draugę ar artimą bičiulę. Žmogų, 
kuriam galėtum patikėti paslaptis, žmogų, kuris sėdėtų kitoje 
lovos pusėje gurkšnodamas arbatą, pasirengęs juoktis, verkti 
ar raminti iš pusės tavo žodžio. Ji pažinojo tūkstančius žmonių 
Bostone, bet nė vieno, kuriam būtų galėjusi patikėti savo naš- 
tą, juolab tokią naštą kaip Maiklas O'Konelis. Ji turėjo šimtą 
draugų, bet nė vieno Draugo. Ji priėjo prie savo rašomojo stalo, 
užversto įpusėtais rašiniais ir meno istorijos tekstais. Ant jo dar 

gulėjo nešiojamasis kompiuteris ir keli kompaktiniai diskai. Ji 
pasirausė, kol rado popieriaus skiautę su keliais skaičiais. 

Tada vieną kartą giliai įkvėpė ir surinko Maiklo O'Konelio 
numerį. 

Jis atsiliepė po antro pyptelėjimo. 

— Klausau. 

— Maiklai, čia Ešlė. 

Ragelyje tvyrojo tyla. Ešlė gailėjosi iš anksto neapgalvojusi, 
ką sakys — griežtomis frazėmis ir nedviprasmiškais pareiški- 
mais. Užuot pasiruošusi, pasidavė emocijoms. 

— Nenoriu, kad daugiau man skambintum, - išpyškino ji. 

Jis nieko neatsakė. 

— Aš miegojau, kai šįryt paskambinai. Velniškai išsigandau. 

Ji laukė atsiprašymo. Gal kokios dingsties ar paaiškinimo. 
Nesulaukė nieko. 

— Maiklai, prašau, — tonas buvo toks, tartum prašytų jo pa- 
slaugos. 

Jis neatsakė. 

— Klausyk, tai buvo tik viena naktis, — toliau miknojo ji. — 
Nieko daugiau. Mes pasilinksminome, truputį išgėrėme ir šiek 
tiek peržengėme ribą — nors aš dėl to nesigailiu, ne tai turėjau 
galvoje. Atleisk, jei tu ne taip supratai mano jausmus. Ar mes 
negalėtume išsiskirti kaip draugai, ir tiek? Eiti savais keliais. 

Ešlė išgirdo jį alsuojant, bet neišgirdo nė vieno žodžio. 

— Tai štai, — kalbėjo ji toliau pati suprasdama, kad visa, ką 
sako, kuo toliau, tuo labiau atrodo neįtikinama ir apgailėtina, — 
nesiuntinėk man daugiau laiškų, ypač kaip tas, kurį atsiuntei 
aną savaitę. Juk tu jį atsiuntei, ar ne? Ne kitaip. Žinau, kad daug 
dirbi, turi daug sumanymų, aš pati apsivertusi darbais, be to, 
bandau įstoti į magistrantūrą, tad dabar tiesiog neturiu laiko 
rimtiems santykiams. Žinau, kad suprasi. Man tiesiog reikia 
laisvės. Turiu galvoje, ir aš, ir tu užsiėmę tokia daugybe įvairių 

dalykų, todėl šis metas man netinkamas. Galvą guldau, netinka- 
mas ir tau. Tu juk tai supranti, tiesa? 

Jos klausimas tarsi pakibo ore, apgaubtas jo tylėjimo. Ešlė 
palaikė tą tylėjimą nebyliu pritarimu. 

— Labai dėkinga, kad klausaisi manęs, Maiklai. Ir linkiu tau 
visa ko geriausia, dievaži. Galbūt kada nors ateityje mes galė- 
sime būti geresniais draugais. Bet ne dabar, gerai? Atsiprašau, 
Jei tai tave nuvilia. Bet jeigu — kaip sakai — išties mane myli, 
suprasi, kad man reikia būti vienai ir dabar aš negaliu su niekuo 
susisaistyti. Niekada negali žinoti, kas laukia ateityje, bet šiuo 
metu man tai būtų per sunku, supranti? Noriu, kad viską baigtu- 
me ir liktume draugai, gerai? 

Ji girdėjo jį alsuojant. Įkvepiant, iškvepiant. Tolygiai, lėtai. 

— Klausyk, - tarė ji, ir jos balse pasijuto 1rzlių ir šiek tiek ne- 
viltingų gaidelių, — mes juk gerai vienas kito nepažįstame. Tai 
buvo tik vieną kartą, ir abu buvome truputį išgėrę, ar ne? Kaip 
gali sakyti, kad mane myli? Kaip gali sakyti tokius dalykus? 
Mes idealiai tinkame vienas kitam? Beprotystė. Tu negali gy- 
venti be manęs? Nesąmonė. Visiška. Aš tik noriu, kad paliktum 
mane ramybėje, aišku? Klausyk, tu susirasi kitą, tokią, kuri tau 
tikrai tiks, aš Žinau. Bet aš — ne ta. Maiklai, prašau: palik mane 
ramybėje. Gerai? 

Maiklas O'Konelis neištarė nė žodžio. Jis tik nusijuokė. Tas 
Juokas nuskambėjo ragelyje svetimas ir tolimas, nors ji nepa- 
sakė ničnieko juokingo ar net pašaipaus. Nuo jo Ešlę kiaurai 
persmelkė šaltis. 

Tada Maiklas O'Konelis išjungė mobilųjį. 

Kurį laiką ji stovėjo spoksodama į ragelį rankoje ir svarsty- 
dama, ar tas pokalbis iš tikrųjų įvyko. Ji net suabejojo, ar jis iš 
tikro atsiliepė į jos skambutį, bet paskui prisiminė vienintelį jo 
ištartą Žodį, ir nors beveik jo nepažinojo, apsirikti negalėjo - ten 
buvo jis. Ešlė rūpestingai padėjo ragelį ir išgąstingai apsidairė 

po butą, tarsi tikėdamasi, kad kas nors ją puls. Girdėjo prislo- 
pintus automobilių garsus gatvėje, bet ją apnikęs visiškos vie- 
natvės pojūtis dėl to beveik nesumažėjo. 

Ešlė susmuko ant lovos krašto. Staiga ją apėmė neregėtas 
nuovargis, akių kampučiuose ištryško ašaros. Ji pasijuto nejti- 
kėtinai maža. 

Padėties ji gerai nesuvokė, tik juto, kad kažkas ką tik įgavo pa- 
greitį ir ima pavojingai judėti į priekį - kol kas dar valdomas, bet 
tik vargais negalais. Ji nusišluostė akis ir liepė sau valdyti emoci- 
jas. Bejėgiškumo pojūtį ji bandė pridengti tvirtybe ir ryžtu. 

Ešlė smarkiai papurtė galvą. 

— Tau reikėjo apgalvoti, ką sakysi, — tarė ji garsiai. 

Savo pačios balsas, aidintis ankštame butuke, sukėlė jai ne- 
rimą. Ji bandė pasirodyti valdinga — bent jau to norėjo — bet 
pasirodė esanti tik silpna, nusižeminusi žliumba, nors niekada 
savęs tokia nelaikė. Ji prisivertė atsikelti nuo lovos. 

— Eina viskas velniop! — suniurnėjo ir pridūrė: - Po paraliais — 
kokia painiava! 

Pastaruosius žodžius ji palydėjo netramdomu nešvankybių 
srautu; ji košė kiekvieną šlykštų, šiurkštų ir nepadorų žodį, kurį 
tik galėjo prisiminti, į ją supančią tylą, kol jie virto nevilties su- 
kelto pykčio kriokliu. Paskui bandė pati save nuraminti. 

— Jis tik niekšelis, — tarė balsu. — Tokių jau es1 pažinojusi. 

Širdyje Ešlė žinojo, kad tai netiesa. Vis dėlto pasijuto geriau 
girdėdama savo pačios balsą, kalbantį ryžtingai ir rūsčiai. Ji 
paieškojusi rado rankšluostį 1r nuėjo į savo nedidelį vonios 
kambarį. Netrukus ji paleido duše karštą vandenį ir išsirengė. 
Lisdama po garuojančia vandens čiurkšle pamanė, kad po pa- 
šnekesio su Maiklu O'Koneliu pasijuto purvina, tad tol trynė 
odą, kol paraudo, tarsi stengdamasi atsikratyti kažkokio nepa- 
geidaujamo kvapo ar įsigėrusios dėmės, kuri niekaip nesiduo- 
da išvaloma. 

Nusipraususi pažiūrėjo į veidrodį, bet jis buvo aprasojęs. Nuva- 
liusi lopinėlį pažiūrėjo sau tiesiai į akis. Sugalvok planą, tarė sau. 
Nekreipk į tą niekšelį dėmesio, ir jis atstos. Ji iškvėpė pro nosį 
ir sulenkė rankas, kad išryškėtų raumenys. Nužvelgė savo kūną 
tarsi vertindama iškilias krūtis, plokščią pilvą, įdegusias kojas. 
Geros formos, sveika, išvaizdi, pamanė. Ji manė esanti stipri. 

Ešlė grįžo į miegamąjį ir apsirengė. Kilo noras vilkėti kuo 
nors nauju, skirtingu, neįprastu. Ji įsikišo kompiuterį į kuprinę, 
patikrino, ar piniginėje yra pinigų. Dienotvarkę buvo numačiusi 
daugmaž tokią kaip visada: kurį laiką pasimokys muziejaus bib- 
liotekoje tarp šūsnimis sukrautų meno istorijos knygų, o tada 
eis į darbą. Reikėjo apdailinti keletą rašto darbų, be to, pamanė, 
kad įnikusi į tekstus, graviūras ir didingų kūrinių reprodukcijas 
lengviau išmes iš galvos Maiklą O'Konelį. 

Įsitikinusi, kad pasiėmė visa, ko reikia, ji stvėrė raktus ir ati- 
darė duris į koridorių. 

Ir sustojo. 

Pažiūrėjusi pajuto, kaip staiga kūną persmelkia baisus šaltis. 
Atrodė, kad jis uždusins. 

Ant sienos priešais jos duris juosta buvo prilipdytas tuzinas 
rožių. 

Seniai skintų rožių. Nuvytusių, susitraukusių. 

Jai bespoksant kraujo raudonio vainiklapis, beveik pajuodęs 
iš senumo, atitrūko nuo kitų ir nuplasnojo ant žemės tarsi paju- 
dintas ne dvelktelėjusio vėjo, o Ešlės žvilgsnio galios. Ji bejė- 
giškai įsmeigė akis į šį eksponatą. 


Skotas sėdėjo prie rašomojo stalo savo nedideliame koledžo ka- 
binete tarp dešinės rankos pirštų sukiodamas pieštuką ir svars- 
tydamas, kaip įsibrauti į beveik suaugusio vaiko gyvenimą ir 
likti nepastebėtam. Jeigu Ešlė vis dar būtų buvusi paauglė ar dar 
mažesnė, jis būtų galėjęs audringai ją užsipulti ir pareikalauti, 

kad pasakytų jam tai, ko jam reikia, net jeigu būtų pasipylusios 
ašaros, įžeidinėjimai ir panašūs tėvų ir vaikų ginčams būdingi 
dalykai. Bet Ešlė kaip tik buvo nei paauglė, nei visai suaugusi, 
tad Skotas nežinojo, kaip elgtis. O sulig kiekviena akimirka, kai 
jis nesiėmė jokių veiksmų, jo nerimas augo dvigubai. 

Jis turėjo elgtis subtiliai, bet veiksmingai. 

Iš visų pusių lentynose jį supo istorijos tekstai, ant vienos sie- 
nos kabojo pigiai įrėminta Nepriklausomybės deklaracijos re- 
produkcija. Ant stalo kampo stovėjo trys Ešlės nuotraukos, bent 
jau tiek pat kabojo ant sienos priešais. Įdomiausioji buvo daryta 
per mokyklos krepšinio rungtynes: susikaupusiu veidu, su mos- 
taguojančia rusvų plaukų uodegyte, ji pašokusi atima kamuolį 
iš dviejų varžovių. Jis turėjo dar 1r kitą nuotrauką, bet laikė ją 
rašomojo stalo stalčiuje. Fotografija buvo daryta, kai jis buvo 
vos dvidešimt vienų, truputį jaunesnis negu jo dukra dabar. Jis 
sėdėjo ant šaudmenų dėžės, šalia žvilgančių sviedinių krūvos, 
prie pat šimto dvidešimt penkių milimetrų haubicos. Pasidėjęs 
prie kojų šalmą, jis rūkė cigaretę. Turint galvoje, kad aplink 
buvo tokia gausybė sprogstamųjų šaudmenų, šis sumanymas, 
matyt, buvo netikęs. Jo veido išraiška buvo išvargusi, abejinga. 
Kartais Skotui dingtelėdavo, kad ši nuotrauka — bene vienintelis 
tikras kare praleisto meto prisiminimas. Kadaise Skotas ją įrė- 
mino, bet paskui laikė paslėptą. Jis neprisiminė, kad būtų rodęs 
fotografiją Selei — net tada, kai ji laukėsi Ešlės ir juodu manė vis 
dar vienas kitą mylį. Akimirką jis suabejojo, ar Selė bent kartą 
paklausė jo apie laiką, praleistą kare. Skotas pasimuistė ant kė- 
dės. Jis nervindavosi galvodamas apie savo praeitį. Jam patiko 
galvoti apie kitų Žmonių istoriją, ne apie savo. 

Skotas ėmė siūbuoti pirmyn atgal. 

Mintyse ėmė kartoti laiško žodžius, ir tuomet jam šovė mintis. 

Viena gera ir kartu bloga Skoto savybė buvo ta, kad jis ne- 
galėdavo išmesti vizitinių kortelių ir popieriaus skiaučių su pa- 

vardėmis ir telefonų numeriais. Galėjai tai pavadinti nedidele 
manija viską kaupti. Jam teko pasirausti beveik pusvalandį stalo 
stalčiuose ir kartotekoje, bet galop rado, ko ieškojo. Jis vylėsi, 
kad mobiliojo telefono numeris vis dar bus nepasikeitęs. 

Po trečio pyptelėjimo išgirdo šiek tiek pažįstamą balsą. 

— Klausau. 

— Čia Suzana Flečer? 

— Taip. O kas jūs? 

— Suzana, čia Skotas Frimenas, Ešlės tėvas... Prisimeni, pir- 
mame ir antrame kursuose... 

Po trumpos dvejonės ragelyje pasigirdo pažvalėjęs balsas. 

— Be abejo, pone Frimenai. Jau pora metų praėjo. 

— Laikas greitai bėga, ar ne? 

— Tai jau tikrai. Kaip Ešlė? Daug mėnesių jos nemačiau. 

— Tiesą sakant, dėl to ir skambinu. 

— Yra kokia bėda? 

Skotas padvejojo. 

— Galbūt. 


Suzana Flečer buvo ne mergina, o tiesiog viesulas. Tarp jos 
galvos, stalviršio ir kompiuterio visada sukosi ne mažiau kaip 
penkios idėjos ir planai. Ji buvo nedidukė tamsiaplaukė, beveik 
erzinamai ryžtinga ir be galo energinga. Bankas Credit Suisse 
First Boston ją pasičiupo vos tik baigusią studijas ir įdarbino 
finansų planavimo skyriuje. 

Suzana stovėjo priešais nedidelio savo kabineto langą ir Žiū- 
rėjo, kaip vienas po kito Logano oro uoste leidžiasi lėktuvai. 
Pašnekesys su Skotu Frimenu ją šiek tiek sutrikdė ir ji nelabai 
žinojo, ką daryti toliau, nors pažadėjo jam viską sutvarkyti. 

Suzanai Ešlė patiko, bet praėjo jau beveik dveji metai nuo jų 
paskutinio pokalbio. Jas apgyvendino kartu pirmame koledžo 
kurse. Jos apstulbo pamačiusios, kokios yra skirtingos, paskui 

apstulbo dar labiau, kai pamatė visai gerai sutariančios. Jos gy- 
veno drauge ir antrame kurse, bet paskui abi išsikėlė iš studen- 
tų bendrabučio. Nuo tada kur kas rečiau bendraudavo, bet kai 
joms pavykdavo susitikti, jausdavosi nepaprastai maloniai ir 
daug juokdavosi. Dabar jiedvi turėjo mažai ką bendra. Jei būtų 
paklaususi savęs, ar kviestų Ešlę į savo vestuves, būtų atsakiu- 
si „ne“. Vis dėlto ji juto daug šiltų jausmų buvusiai kambario 
draugei. Bent jau taip manė. 

Suzana žvilgtelėjo į telefoną. 

Dėl kažkokios jai ne visai suprantamos priežasties Ešlės tėvo 
prašymas nesmagiai ją nuteikė. Galima sakyti, jis norėjo, kad 
ji šnipinėtų. Kita vertus, gal čia tebuvo nepagrįstas tėvo susi- 
rūpinimas. Ji galėjo paskambinti, išgirsti žinią, kuri Jį nuramin- 
tų, paskui atskambinti Skotui Frimenui, ir visi galėtų toliau sau 
žiūrėti savo reikalų. Be to, gautų dar ir naudos —- pabendrautų su 
drauge, o tai dažniausiai būdavo visai malonu. 

Jeigu kažkas pyktelės ir susivaidys, tai Ešlė ir tėvas. Taigi 
beveik be jokios blogos nuojautos ji paėmė nuo stalo telefo- 
no ragelį, paskutinį kartą žvilgtelėjo į pirmuosius tamsos rėžius 
virš uosto ir surinko Ešlės numerį. 

Ešlė pakėlė ragelį po penkto signalo, kai Suzana jau ketino 
palikti Žinutę. 

— Klausau. 

Draugės balsas buvo šaltas, ir tai nustebino Suzaną. 

— Sveika, laisvamerge, kaip sekasi'? 

Ji familiariai, bet maloniai pavadino Ešlę pirmame kurse pri- 
lipusia pravarde. Vienintelės paskaitos, kurias jos lankė drauge, 
buvo seminarai apie dvidešimto amžiaus moteris. Vieną vaka- 
rą išlenkusios po porą bokalų alaus jiedvi sutarė, kad žodžiai 
„laisvamanis“ ir „laisvamanė“ yra pretenzing!, o štai naujadaras 
„laisvamergė“ skamba visai neblogai. 

Ešlė laukė gatvėje priešais „Kūjo ir priekalo“ restoraną. Gin- 
damasi nuo vėjo pasistatė apsiausto apykaklę, bet juto, kaip 
šaltis iš šaligatvio smelkiasi pro batų padus. Ji Žinojo atėjusi 
pora minučių per anksti. Suzana niekada nevėluodavo. Dėl savo 
būdo niekam neleisdavo jos užgaišinti. Ešlė žvilgtelėjo į savo 
laikrodį ir tą pačią akimirką išgirdo netoliese už nugaros garsiai 
sutrimituojant automobilio klaksoną. 

Suzana Flečer nuleido langelį, ir prieblandą nušvietė spindu- 
liuojanti jos šypsena. 

— Sveika, laisvamerge! — su nuoširdžiu entuziazmu sušuko 
ji. - Juk nemanei:, kad priversiu tave laukti? Eik rask mums sta- 
liuką. Aš pastatysiu automobilį. Ateisiu ne vėliau kaip po dviejų 
minučių. 

Ešlė pamojo ranka ir žiūrėjo, kaip Suzana nurūksta gatve. 
Ganėtinai prašmatnus naujas automobilis, pamanė Ešlė. Raudo- 
nas. Ji pamatė, kaip Suzana įvažiuoja į rakinamą garažą, ir Įėjo 
į restoraną. 

Suzana užvažiavo į ketvirtą aukštą. Automobilių čia buvo ge- 
rokai mažiau, tad ji galėjo pastatyti naują Audi ten, kur vargu ar 
kas privažiuos prie pat ir aplamdys dureles. Automobilį pirko 
vos prieš dvi savaites. Pusę sumos jai dovanojo išdidūs tėvai, 
kitą pusę ji pridėjo pati. Suzana buvo pasiryžusi nieku gyvu ne- 
leisti, kad Bostono centro eismo spūstyse kas nors nutiktų nau- 
jutėliam žvilgančiam jos automobiliui. 

Ji pulteliu įjungė signalizaciją ir pasuko į restoraną. Skubėjo, 
tad, užuot laukusi lifto, lipo laiptais. Netrukus jau buvo „Kūjyje 
ir priekale“. Nusivilkusi apsiaustą priėjo prie Ešlės. Ši laukė su 
dviem stiklais alaus ant staliuko. 

Jos apsikabino. 

— Sveika, kambarioke, — tarė Suzana. — Per ilgai nesimatėme. 

— Užsakiau tau alaus, bet pamaniau, kad dabar, kai tapai įta- 
kinga verslininke ir Volstrito gyventoja, labiau tiktų stiklas ško- 
tiško su ledukais arba sausas martinis. 

— Šįvakar gersim alų. Puikiai atrodai, Eš. 

Ne visai tiesa, pamanė Suzana. Buvusi draugė atrodė išbalusi 
1r kažkokia nervinga. 

— Rimtai? — atsakė Ešlė. — Aš taip nemanau. 

— Kažkas neduoda ramybės? 

Ešlė dvejodama patraukė pečiais ir apsidairė po restoraną. 
Ryškios šviesos, veidrodžiai. Prie gretimo staliuko buvo sako- 
mi tostai, prie kito porelė intymiai šnekėjosi. Dūzgė laimingų 
žmonių balsai. Šitoje aplinkoje jai ėmė rodytis, kad tai, kas jai 
nutiko šįryt, vyko kažkokioje keistoje paralelioje visatoje. Da- 
bar ją supo vien nerūpestingo laukimo atmosfera. 

— Ak, Suze, sutikau vieną niekšelį, — atsiduso ji. — Štai ir vis- 
kas. Jis mane šiek tiek pašiurpino. Bet nieko baisaus. 

— Pašiurpino? Ką jis padarė? 

— Negaliu sakyti, kad jis ką nors padarė. Veikiau leidžia kai 
ką suprasti. Sako, kad mane myli. Girdi, aš jam skirta mergina. 
Jokia kita jam netiks. Negali be manęs gyventi. Jeigu negalės 
turėti manęs, tai niekas kitas irgi negalės. Tokie tušti pliauška- 
lai. Jokios prasmės. Mes susitikom vos kartą, ir tai buvo didžiu- 
lė klaida. Bandžiau švelniai jo atsikratyti, pasakiau ačiū ir viso 
gero. Tikėjausi, kad tuo viskas ir baigsis, bet kai išėjau šiandien 
iš namų, jis buvo palikęs prie mano durų gėlių. 

— Gėlių? Atrodo vos ne džentelmeniškai. 

— Nuvytusių gėlių. 

Suzana sukluso. 

— Nelabai malonu. Iš kur Žinai, kad jas paliko jis? 

— Nemanau, kad galėjo kas nors kitas. 

— Tai ką dabar darysi? 

— Darysiu? Nekreipsiu į tą šunsnukį dėmesio, ir tiek. Jis at- 
stos. Anksčiau ar vėliau jie visi atstoja. 

— Puikus planas, laisvamerge. Atrodo, viską nuodugniai ap- 
galvojai. 

Ešlė nusijuokė, nors draugė nepasakė nieko juokinga. 

— Ką nors sugalvosiu. Anksčiau ar vėliau. 

Suzana nusišypsojo. 

— Priminei man matematikos paskaitas, kurias lankei pirma- 
me kurse. Jeigu atmintis manęs neapgauna, šitokio požiūrio 
laikeisi, kai susimovei per semestro vidurio egzaminą, paskui 
per egzaminą semestrui pasibaigus, kai nepasimokei iš pirmo 
karto. 

— Matematika man nesisekė dar mokykloje. Dėl mano klai- 
dos daugiau ar mažiau kalta motina. Manau, ji pati pasimokė. 
Nuo tada ji daugiau neklausia manęs, kokių dalykų mokausi. 

Merginos sukišo galvas ir kartu nusijuokė. Mažai kas taip 
ramina, pamanė Ešlė, kaip susitikimas su sena drauge, dabar 
gyvenančia naujame, atskirame pasaulyje, bet vis dar prisime- 
nančia tuos pačius senus juokelius, kad ir kokios skirtingos jie- 
dvi tapo. 

— Užteks apie tą šiknių. Susipažinau su kitu vaikinu. Jis man 
pasirodė gana įdomus. Tikiuosi, paskambins dar kartą. 

Suzana nusišypsojo. 

— Eš, gyvendama su tavim pirmiausia sužinojau, kad vaikinai 
visada paskambina tau antrą kartą. 

Ji daugiau nieko neklausė Ešlės, Maiklo O'Konelio pavardės 
irgi nesužinojo. Bet tam tikra prasme, pamanė ji, išgirdo užtek- 
tinai — arba beveik užtektinai. Nuvytusios gėlės. 


Kai jiedvi gerai pavalgė, išgėrė ir papasakojo daugybę senų, ne- 
užmirštų juokelių, gatvėje priešais „Kūjį ir priekalą“ Ešlė nuo- 
širdžiai apkabino draugę. 

— Buvo labai malonu tave matyti, Suze. Turėtume susitikti 
dažniau. 

— Kai pradėsi tas magistrantūros studijas, paskambink man. 
Gal imsime matytis nuolat - kartą per savaitę. Tada tu, kaip jau- 


JOHN KATZENBACH a NE TAS ŽMOGUS J 


tri menininkė, galėsi įvertinti mano skundus dėl bukų viršininkų 
1r kvailų verslo modelių. 

— Mielai. 

Ešlė žengtelėjo atatupsta ir pakėlė akis į giedrą Naujosios Ang- 
lijos naktį. Už sklidžios gatvės Žibintų šviesos užlietų namų ji 
įžiūrėjo mėlynai juodą dangaus skliautą nusėjusias žvaigždes. 

— Kai ką tau pasakysiu, Eš, - imdama raustis rankinėje rakte- 
lių tarė Suzana. — Man truputį neramu dėl to vyruko, kuris prie 
tavęs lenda. 

— Dėl Maiklo? Maiklas O'Menkysteris, — atsainiai mostelė- 
dama ranka atsakė Ešlė — nors ir kaip stengėsi, suprato, kad bal- 
sas išduoda ją meluojant. — Atsikratysiu jo per porą dienų, Suze. 
Tokiems vyrukams tereikia rūsčiai, griežtai pasakyti „ne“. Tada 
jie porą dienų inkščia ir skundžiasi, paskui nueina į kokį barą 
su bičiuliais, prisilaka alaus ir vieningai sutaria, kad visos iki 
vienos moterys - kalės. Tuo viskas ir baigiasi. 

— Tikiuosi, tu teisi. Vis dėlto būčiau sumauta draugė, jei ne- 
pasakyčiau tau, kad gali man skambinti kada tik nori. Dieną ar 
naktį. Jei tas vyrukas nedings. 

— Ačiū, Suze. Esu tau dėkinga. Bet nėra ko nerimauti. 

— Prisimeni, laisvamerge, nerimas visada buvo mano ryškiau- 
sias bruožas. 

Jiedvi nusijuokė, dar kartą apsikabino, ir Ešlė šypsodama 
pasisuko ir patraukė gatve pėdindama nuo vieno parduotuvių 
ir restoranų neoninių šviesų apšviesto ruožo prie kito. Suzana 
Flečer kurį laiką sekė ją akimis, paskui nusigręžė. Ji niekada ge- 
rai nežinojo, ką galvoti apie Ešlę. Tos merginos naivumas buvo 
kažkaip paslaptingai sumišęs su rafinuotumu. Nieko nuostabaus, 
kad ji traukė vaikinus, bet Suzanai toptelėjo, jog Ešlė vis tiek 1š- 
liko uždara ir slapukiška. O jos pomėgis einant laikytis šešėlių 
darė ateivio iš kitos planetos įspūdį. Suzana giliai įkvėpė vėsaus 
nakties oro ir lūpomis pajuto žvarbą. Jautėsi kiek nesmagiai ne- 

pasakiusi draugei, kad šį susitikimą suorganizavo Skotas ir kad 
prieš kelias valandas paskambino neatsitiktinai. Ji dar pamin- 
džikavo kiek nepatenkinta, kad nebuvo iki galo atvira draugei 
ir kad ne kažin ką sužinojo jos tėvui. Maiklas O'Menkysteris, 
pamanė ji. Ir nuvytusios gėlės. 

Gal čia nėra nieko, o gal kažkas siaubinga — Suzana negalėjo 
nuspręsti. Ji nežinojo ir katrą iš šių visiškai priešingų versijų 
praneš Skotui Frimenui. 

Ji garsiai sušnarpštė nepatenkinta tuo, kad nebuvo atvira su 
drauge ir kad negali apsispręsti dėl to vyruko veiksmų reikš- 
mės, ir sparčiai patraukė į garažą. Rankoje laikė raktelius, o 
pirštą buvo uždėjusi ant dujų balionėlio, pritvirtinto prie raktų 
grandinėlės. Suzana mažai ko bijojo, bet žinojo, kad atsarga gė- 
dos nedaro. Ji gailėjosi neapsiavusi patogesnių batelių. Eidama 
girdėjo savo padų garsą, sumišusį su garsais, sklindančiais iš 
gatvės. Tačiau tą akimirką ją apniko vienatvės pojūtis, tarsi ji 
būtų paskutinis žmogus, likęs šioje gatvėje, šiame rajone, o gal 
net visame mieste. Ji dvejodama apsidairė aplink. Ant šaligat- 
vio nebuvo nė gyvos dvasios. Ji stabtelėjo ir pabandė įžiūrėti 
ką nors čia pat esančiame restorane, bet langas buvo uždengtas 
užuolaidomis. Ji sustojo, giliai įkvėpė ir apsisuko. 

Nė vieno žmogaus. Gatvė jai už nugaros buvo tuščia. 

Suzana papurtė galvą. Pasakė sau, kad kalbos ir mintys apie 
kažkokį menkystą ją sutrikdė. Iš lėto įkvėpė, kol plaučiai pri- 
sipildė gaivaus oro. Nuvytusios gėlės. Jas prisiminus kūnu per- 
bėgo šiurpuliai, jai ėmė trūkti ryžto žengti kiekvieną žingsnį. 
Ji vėl stabtelėjo. Jautėsi išsigandusi, sušalusi, tad standžiau 
susisiautė apsiaustą ir ėmė žingsniuoti greičiau, ypač neap- 
šviestais ruožais. 

Apsidairė į dešinę ir kairę. Nors nieko nepamatė, apėmė jaus- 
mas, kad kažkas ją seka. Pasakė sau esanti viena, bet tai nenura- 
mino, tad tiesiog ėmė žingsniuoti dar greičiau. 

Netrukus vėl nukrėtė keistas šiurpas - dabar dar mažiau abe- 
jojo esanti stebima. Ji vėl sudvejojo, pakėlusi akis į viršų ap- 
sižvalgė aplink tirdama kontorų langus, tikėdamasi išvysti dvi 
akis, kurios, buvo įsitikinusi, seka kiekvieną jos žingsnį, bet ir 
vėl nepastebėjo nieko, kas bent kiek paaiškintų, iš kur ta ledinė 
nervus tąsanti, kvapą gniaužianti baimė, dabar jau neabejotinai 
baigianti ją apnikti. 

Būk protinga, tikino ji save. Vėl paspartino žingsnį, tad dabar 
judėjo beveik kiek nešė kojos. Jai atrodė, kad viską darė ne taip, 
kad pažeidė visas saugos mieste taisykles, kad leidosi išmuša- 
ma iš vėžių ir todėl tapo pažeidžiama. Tik jokios grėsmės prie- 
žasties ji nematė, bet todėl tik dar greičiau mynė į priekį. 

Suzana slystelėjo, prarado pusiausvyrą ir, nors nepargriuvo, 
išmetė rankinę. Čiupo išsimėčiusius ant šaligatvio daiktus — 
lūpdažį, rašiklį, užrašų knygelę ir piniginę. Viską įsikišusi atgal 
į rankinę, persimetė jos dirželį per petį. 

Įėjimas į garažą buvo vos už kelių žingsnių, ir ji pustekinė 
prišoko prie stiklinių durų. Gaudydama kvapą įpuolė į siaurą 
koridorių. Kitoje šlakbetonio blokelių sienos pusėje buvo būde- 
lė. Joje tarnautojas rinko pinigus iš išvažiuojančių vairuotojų. 
Jai dingtelėjo mintis, ar jis išgirstų, jeigu ji imtų šaukti. 

Suzana tuo abejojo. Be to, abejojo, ar jis apskritai ką nors 
darytų. 

Mintyse mokė save: susiimk. Rask automobilį. Išvažiuok. 
Baik elgtis kaip mažvaikė. 

Įdėmiai pažiūrėjo į laiptinę. Joje buvo tamsu nuo knibždančių 
šešėlių. 

Ji pasisuko, paspaudė lifto mygtuką ir ėmė laukti neatitrauk- 
dama akių nuo lempučių, rodančių, kaip leidžiasi liftas. Ketvir- 
tas aukštas. Trečias. Antras. Pirmas. Durys purtydamosi 1r žvan- 
gėdamos atsidarė. 

Suzana žengtelėjo į priekį ir iškart sustojo. 

Vyras su skranda ir slidininko kepure nusukęs veidą. kad jinai 
j0 nepamatytų, pralėkė pro ją ir vos nepargriovė. Suzana aikte- 
lėjo ir atšoko į šalį. 

Ji pakėlė ranką, tarsi bandytų apsiginti nuo smūgio, bet žmo- 
gysta jau nešėsi pro duris į laiptinę. Ji dingo taip greitai, kad 
Suzana pamatė tik išnykstančią dėmę. Tespėjo pamatyti, kad 
mūvi džinsais. Slidininko kepurė buvo juoda, skranda - tamsiai 
mėlyna. Nieko daugiau. Ji negalėjo pasakyti, žemas tas vyras ar 
aukštas, storas ar liesas, jaunas ar senas, baltaodis ar juodaodis. 

— Dieve brangus! - iššvokštė ji garsiai. — Kas, po velnių, čia 
buvo?! 

Kurį laiką klausėsi, bet nieko neišgirdo. Vyras dingo taip pat 
greitai, kaip pasirodė, ir ji dvigubai smarkiau pajuto esanti vie- 
na ir bejėgė. 

— Dieve! - pakartojo. 

Ji juto, kaip besidaužanti širdis pumpuoja adrenaliną į smil- 
kinius. Rodės, baimė prasiskverbė pro ją kiaurai ir nuslopino 
visą protą, loginį mąstymą ir savęs suvokimą. Suzana Flečer iš 
paskutiniųjų bandė vėl suimti save į rankas. Valios pastangomis 
liepė kiekvienai galūnei judėti. Kojoms. Rankoms. Pirštams. 
Įsakė atsigauti širdžiai ir balso stygoms, bet netikėjo. ar suge- 
bės prašnekti. 

Lifto durys buvo beužsidarančios. Suzana staigiai ištiesė ran- 
ką ir jas sustabdė. Įsibruko į vidų ir nuspaudė ketvirto aukšto 
mygtuką. Kai durys užsidarė, ir ji liko viena, pajuto šiokį tokį 
palengvėjimą. 

Liftas sugirgždėjo, pravažiavo pirmą aukštą. Privažiavęs ant- 
rą sumažino greitį ir sustojo. Kai durys atsidarė, liftas nesmar- 
kiai pasikratė. 

Suzana pakėlė akis ir norėjo klykti, bet jokio garso nesuge- 
bėjo išgauti. 

Priešais duris stovėjo pro ją pralėkęs vyras. Tie patys džinsai. 

Ta pati skranda su gobtuvu. Tik dabar slidininko kepurė buvo 
nusmaukta kaip kaukė, tad ji matė vien gręžte ją gręžiančias 
akis. Suzana nugara atsišliejo į lifto kabinos užpakalinę siene- 
lę. Jautė, kaip ima trauktis ir kone griūva, nes nuo vyro sklido 
į bangą panašus spaudimas. Atrodė, tarsi kažkokia nematoma 
baimės banga verčia ją iš kojų, grasindama nusinešti į jūrą ir nu- 
skandinti. Suzana norėjo suduoti tam vyrui, apsiginti, bet staiga 
pasijuto beveik bejėgė. Galėjai pamanyti, kad vyras po kauke 
spigina jai į akis šviesą ir ją akina. Ji Žiopčiojo žodžius nenu- 
tuokdama, ką sako, norėjo šauktis pagalbos, bet neįstengė. 

Vyras su kauke nekrustelėjo. 

Nežengė į priekį. Spoksojo į ją, ir tiek. 

Suzana įsispraudė į kabinos kampą, pakėlė prie veido sugle- 
busią ranką. Jai atrodė, kad nebepajėgia kvėpuoti. 

Vyras 1r toliau nieko nedarė. Jis tik žiūrėjo į ją, lyg bandy- 
damas įsiminti jos veidą, drabužius, paniką akyse. Paskui su- 
šnabždėjo: „Dabar aš tave pažįstu.“ 

Tuomet taip pat netikėtai lifto durys 1š lėto užsidarė. 


Kai vėl jai paskambinau, ji niekur neskubėjo. Atrodė keistai abejinga, 
tarsi mintyse jau būtų atkūrusi mano klausimus ir savo atsakymus, o 
aš laikyčiausi kažkokio scenarijaus. 

— Nesu įsitikinęs, kad suprantu Maiklo O Konelio elgesį. Kai jau imu 
manyti pradedąs jį perkąsti... 

— Jis padaro kažką, kas jums pasirodo netikėta? 

— Taip. Tos nuvytusios gėlės. Akivaizdu, kas norėta pasakyti, bet... 

— Argi kartais mus labiausiai gąsdina ne tai, kas nežinoma, bet tai, 
ką suprantame ir ko tikimės? 

Jinai sakė tiesą. Ji patylėjo, paskui prašneko vėl. 

— Taigi Maiklas elgėsi ne visai taip, kaip galėjote įsivaizduoti. Jūs 
nesuprantate, kam reikia varyti Žmogui baimę? 

— Taip, bet... 

— Vieną akimirką Žmogus yra visiškai bejėgis, apimtas neregėtos 
baimės, bet viskas Žaibiškai lyg ir pranyksta. 

— Kas man gali užtikrinti, kad ten iš tikrųjų buvo Maiklas O Konelis? — 
paklausiau. 

— Niekas negali. Bet jeigu tas vyras su slidininko kauke garaže 
iš tikrųjų buvo sumanęs išžaginti ar nužudyti Suzaną, argi jis nebū- 
tų vieno ar kito pamėginęs? Aplinkybės abiem šiems nusikaltimams 
buvo idealios. Bet jeigu Žmogus sumanęs kitką, jis elgiasi neįprastai 
ir nenuspėjamai. 

Kai iš karto neatsakiau, ji sudvejojo tarsi apmąstydama savo žo- 
džius. 

— Gal jums reikėtų žiūrėti ne vien į tai, kas atsitiko, bet ir į to, kas 
atsitiko, padarinius. 

— Gerai, tik nukreipkite mane teisinga linkme. 

— Suzana Flečer buvo sumani, ryžtinga jauna moteris. Supratinga, 
atsargi, puikiai išmananti daugybę dalykų. Bet jos baimė sunkiai ją 
sužeidė. Kai šitaip siaubingai išsigąsti, taip gali nutikti. Siaubas yra 
viena. Siaubo likučiai gali suluošinti ne mažiau. Ta akimirka lifte pri- 
vertė ją pasijusti pažeidžiamą. Bejėgę. Ateityje ji būtų galėjusi padėti 
Ešlei, bet dabar apie tai negalėjo būti nė kalbos. 

— Man rodos, suprantu... 

— Sumanus, ryžtingas žmogus, galėjęs tapti pagrindiniu Ešlės pa- 
galbininku, akies mirksniu buvo nustumtas į šalį. Paprasta. Veiksmin- 
ga. Šiurpu. 

— Taip... 

— Bet kas iš tikrųjų vyko? — staiga paklausė ji manęs. - Kas buvo 
kur kas blogiau? Kas buvo gerokai baisiau už viską, ką jis buvo pa- 
daręs iki tol? 

Prieš atsakydamas kiek pagalvojau. 

— Maiklas O Konelis mokėsi. 

Ji nieko neatsakė. Įsivaizdavau ją viena ranka gniaužiančią ragelį, 

kita į ką nors įsitveriančią, kad neprarastų pusiausvyros. Jos krump- 
liai tikriausiai išbalo, kai ji grūmėsi su kažkuo, ko dar nesupratau. Kai 
galop ji atsakė, kalbėjo beveik šnabždesiu, tarsi žodžiams būtų reikė- 
ję daug pastangų. 

— Taip, teisingai. Jis mokėsi. Bet jūs vis dar nežinote, kas Suzanai 
nutiko paskui. 


7 


Kai šis tas ėmė aiškėti 


Suzana Flečer nedavė Skotui jokios Žinios keturiasdešimt aš- 
tuonias valandas, o kai pagaliau davė, jis beveik to pasigailėjo. 

Jis buvo užsiėmęs kaip ir visi mokslo Žmonės: peržiūrėjo 
ateinančio pavasario semestro mokymo programą, sudarė ke- 
lių paskaitų planus, atsakė į kai kuriuos užsigulėjusius įvai- 
rių istorijos draugijų ir tam tikrais klausimais besidominčių 
grupių laiškus. Po teisybei, greito atsakymo iš Suzanos Flečer 
jis nė nelaukė. Žinojo įstūmęs ją į nepatogią padėtį ir beveik 
tikėjosi pikto Ešlės skambučio: Ko kišiesi į mano asmeninius 
reikalus?! — ar panašiai. Į šį klausimą jis nelabai būtų turėjęs 
ką atsakyti. 

Taigi valandos bėgo, o jis stengėsi išlikti ramus. Jokios naudos 
iš to, kad nervinsiesi, sakė jis susigriebęs, kad akys vis krypsta į 
juodą telefoną, be garso riogsantį ant rašomojo stalo krašto. 

Kai jis pagaliau suskambo, Skotas net krūptelėjo. Iš pradžių 
nepažino Suzanos Flečer balso. 

— Profesorius Frimenas? 

— Taip. 

— Čia Suzana... Suzana Flečer. Jūs anądien man skambinote... 
Dėl Ešlės. 

— Taip, taip, Suzana. Atsiprašau — nesitikėjau, kad taip greitai 
atskambinsi. 

Aišku, tai buvo netiesa. Jis tikėjosi, kad ji greitai duos žinią. 

Suzana dvejojo, ir Skotas išgirdo, kad ji miknoja negalėdama 
prakalbėti. 

— Kas nors negerai? — paklausė jis, bet ir jo balsas šiek tiek 
lūžinėjo. 

— Nežinau. Galbūt. Nesu įsitikinusi. 

— O kaip Ešlė? — neišlaikė nepaklausęs Skotas ir iškart pasi- 
gailėjo nepasiteiravęs ko kita, kad sužinotų, kodėl išgirdo Suza- 
nos balse tas nerimo gaideles. 

— Gerai, — iš lėto atsakė Suzana. — Bent jau atrodo, kad gerai, 
bet ji iš tikro turi bėdų dėl kažkokio vaikino, kaip jūs ir įtarėte. 
Bent jau aš taip manau. Ji nelabai norėjo apie tai kalbėtis. 

Kiekviename žodyje galėjai justi baimę, tarsi ji būtų maniusi, 
kad kažkas jų klausosi. 

— Atrodo, nesi tuo įsitikinusi? — paklausė Skotas. 

— Porą pastarųjų dienų man buvo sunku. Nuo tada, kai susi- 
tikau su Ešle. Tiesą sakant, tai buvo paskutinis geras dalykas. 
Turiu omenyje susitikimą su ja. 

— Bet kas nutiko? 

— Nežinau. Nieko. Viskas. Negaliu pasakyti. 

— Nieko nesuprantu. Apie ką tu? 

— Patekau į avariją. 

— O, varge! - šūktelėjo Skotas. - Kaip baisu! Nesusižeidei? 

— Ne, tik esu sukrėsta. Mano automobilis gerokai aplamdytas. 
Kaulai nelūžo, gal tik patyriau nedidelį smegenų sukrėtimą. Ant 
krūtinės iššoko didžiulis rumbas, maudžia šonkaulius. Žodžiu, 
skauda, sutriko orientacija, bet šiaip, matyt, esu sveika. 

— Bet kas... 

— Nukrito dešinė priekinė padanga. Važiavau maždaug šimto 
kilometrų greičiu... ne, gal kiek greičiau, beveik šimto trisde- 

šimties, ir priekinė padanga atšoko nuo rato. Vis dėlto man la- 
bai pasisekė, nes pajutau, kaip automobilį ima mėtyti į šonus, 
priekis pradėjo vibruoti, tad nuspaudžiau stabdžius. Greitis ėmė 
staigiai mažėti, bet tada padanga visai atitrūko, ir mašina tapo 
nevaldoma. 

— O, Dieve... 

— Viskas aplinkui ėmė suktis, išgirdau baisų triukšmą. Atrodė, 
kad kažkas spiegia man į ausį, visas kūnas įsitempė, nes supra- 
tau, kad toje padėtyje esu bejėgė. Bet man išties pasisekė. Au- 
tomobilis atsitrenkė į tas užtvaras — na, žinote, dideles geltonas, 
panašias į statines, pripiltas smėlio, kad amortizuotų smūgį. 

— Ratas nulėkė? 

— Taip. Kelių policininkas taip man sakė. Jį rado puskilome- 
triu arčiau. 

— Pirmą kartą girdžiu tokį dalyką. 

— Taip. Policininkas irgi taip sakė. O automobilis buvo visai 
naujas. 

Skotas nieko neatsakė, ir kurį laiką tvyrojo tyla. 

— Manai... — pradėjo, bet nebaigė jis. 

— Nė nežinau, ką galvoti. Vieną akimirką lėkiau greitkeliu, 
kitą... 

Skotas vėl nieko nesakė, tad po kurio laiko Suzana tyliai 
tarė: 

— Važiavau taip greitai todėl, kad buvau išsigandusi. 

Išgirdęs paskutinį žodį Skotas sukluso. Jis tylėjo, kol Suzana 
papasakojo apie vakarą su Ešle. Neuždavė nė vieno klausimo 
net tada, kai išgirdo Maiklo O'Menkysterio pavardę — tik tiek 
Suzana galėjo prisiminti. Merginos atmintyje viskas susijaukė, 
ir Skotas ne kartą pajuto jos balse neviltį, kai ji stengėsi tiks- 
liai papasakoti smulkmenas. Skotas spėjo, kad tai buvo to ne- 
stipraus smegenų sukrėtimo padarinys. Ji ėmė atsiprašinėti, bet 
Skotas pamanė, kad to nereikia. 

Suzana nežinojo, ar tai, kas jai nutiko, yra bent kiek susiję su 
Ešle. Ji težinojo, kad nuvažiavo su ja susitikti, o paskui, vos tik 
atsisveikino su drauge, prasidėjo tie jai siaubo įvarę dalykai. Jai 
pasisekė, kad liko gyva. 

— Manai. tas vyrukas, su kuriuo turėjo reikalų Ešlė. yra kaip 
nors susijęs su tuo, kas įvyko? — paklausė Skotas, nenorėdamas 
tuo tikėti. Jį suėmė nervai, tik jis negalėjo paaiškinti kodėl. 

— Nežinau, tikrai nežinau. Gal tai tik sutapimas. Tiesiog ne- 
žinau. Bet jeigu jūs neprieštarausite, —- beveik šnabždesiu tarė ji 
1r atrodė, kad tuoj apsiverks, — kurį laiką aš neskambinsiu Ešlei. 
Kol vėl suimsiu save į rankas. 

Skotas padėjo ragelį galvodamas, kad neturi jokios išeities. 
Arba gali rinktis blogiausią dalyką, kokį tik gali įsivaizduoti. 

Mes sukurti vienas kitam. 

Bandė nuryti seiles, bet burna buvo perdžiūvusi. 


Ešlė sparčiai ėjo gatve, tarsi jos žingsniai būtų galėję pasivyti 
galvoje viena per kitą besisukančias mintis. Sąmonėje dar iki 
galo nesusiformavo žodžiai „Tave seka“, bet nepaliko pojūtis, 
kad kažkas ne taip. Rankose nešėsi maišelį su pirkiniais, kuprinė 
buvo prigrūsta meno knygų, tad jautėsi kiek nesmagiai kaskart, 
kai stabtelėdavo ir apsidairydavo po gatvę 'stengdamasi suvokti, 
kodėl jai taip neramu. 

Visa, ką matė, neatrodė bent kiek neįprasta. 

Tokie jau tie didmiesčiai, pamanė. Jos gimtinėje Masačusetso 
vakaruose tvarkos buvo daugiau, todėl geriau būdavo matyti, 
jei kažkas būdavo ne taip. Bet Bostone, kur viskas be persto- 
j0 rutuliojosi ir mainėsi, ji neįstengdavo pastebėti, kai kas nors 
pasikeisdavo. Jai buvo kiek per šilta, tarsi oro temperatūra būtų 
kilusi, ir tai ją glumino, nes iš tikrųjų šalo. 

Aprėpė akimis gatvę. Automobiliai. Autobusai. Praeiviai. Tas 
pats gerai pažįstamas vaizdas. Įtempė klausą. Tas pats kasdien 

girdimas gausmas ir bildesys. Mintyse perkratė savo pojūčius ir 
įsitikino, kad nė vienas nefiksuoja nieko, kas galėtų paaiškinti, 
kodėl ją varsto nerimo adatėlės. 

Taigi ji nusprendė nekreipti dėmesio į tą nepaaiškinamą nuo- 
jautą. 

Ji vėl sparčiai nužingsniavo šaligatviu ir iš pagrindinės gatvės 
išsuko į šalutinę, kur kvartalo viduryje stovėjo jos daugiabutis. 

Bostone ryškus skirtumas tarp studentų butų ir butų, kuriuo- 
se gyvena tikrą darbą turintys žmonės. Ešlė vis dar priklausė 
studentijos pasauliui. Jos gatvė buvo aptriušusi, bet ne itin; ne- 
didelis nešvaros perteklius, jaunų Žmonių manymu, teikė jai 
savitumo, bet iš čia išsikrausčiusiesiems jis tik bylojo apie lai- 
kinumą. Žolės ruoželiuose pasodinti medžiai atrodė skurdoki. 
tarsi negautų užtektinai saulės. Gatvei trūko tvirto būdo — kaip 
ir Čia gyvenantiems Žmonėms. 

Ešlė užlipo į savo aukštą, atrėmė krepšį su pirkiniais į kelį ir 
atsirakino buto duris. Jas uždariusi ir užrakinusi staiga pasijuto 
baisiai išvargusi. 

Apsidairė ir nudžiugo, kad jos nelaukia daugiau nuvytusių 
gėlių. 

Sugaišo porą minučių, kol sudėjo į mažytį šaldytuvą javai- 
nius, jogurtą, šaltinio vandenį ir salotų priedus. Daržovių skyre- 
lyje radusi butelį alaus atsikimšo ir patraukė didelį gurkšnį. Tada 
nuėjo į nedidelę svetainę. Atsakiklyje nerado Žinučių ir pajuto 
palengvėjimą. Vėl gurkštelėjo alaus, pasakė sau, kad kvailokai 
elgiasi: juk miela būtų sulaukti ne vieno žmogaus skambučio. Ji 
labai vylėsi, kad Suzana Flečer po anos vakarienės pasiūlys su- 
sitikti dar kartą. Be to, vylėsi, kad Vilis Gudvinas pakvies į ant- 
rą pasimatymą. Mintyse perkračiusi visą sąrašą pamanė esanti 
baisi kvaiša, kad leidžia Maiklui O' Koneliui atskirti ją nuo visų 
aplinkinių. Mintyse tarė sau, kad prieš kelias dienas jam tiesiai 
išrėžė viską, tad gal tuo viskas ir baigsis. 

Kuo daugiau kartų mintyse atkūrė tą telefono pokalbį, tuo 
ryžtingesnis jis jai atrodė, nors, ko gero, be pagrindo. 

Ji nusispyrė batus, atsisėdo prie rašomojo stalo, įjungė kom- 
piuterį ir niūniuodama laukė, kol pasikraus. 

Nustebo pamačiusi, kad jos laukia per penkiasdešimt elektro- 
ninių žinučių. Pažiūrėjo į adresus - beveik visas jos elektroninių 
adresų sąrašas. Pastūmė žymeklį prie pirmo laiško nuo bendra- 
darbės iš muziejaus Anos Armstrong ir jį atidarė. Ešlė pasilenkė 
arčiau norėdama pamatyti, ką nori pasakyti bendradarbė. Bet 
laiškas buvo ne nuo Anos Armstrong. 


Sveika, Ešle. Pasiilgau tavęs taip, kad nė negali įsivaiz- 
duoti. Bet netrukus mudu būsime kartu amžinai, ir tai bus 
nuostabu. Kaip matai, po šio laiško yra dar penkiasdešimt 
šeši. Neištrink jų. Juose esama svarbios informacijos, ku- 
rios tau prireiks. Šiandien myliu tave labiau, negu mylėjau 
vakar, o rytoj mylėsiu dar karščiau. 

Amžinai tavo — 

Maiklas 


Ešlei norėjosi rėkti, bet iš gerklės neišsiveržė joks garsas. 


Iš pradžių dirbtuvių savininkas nelabai norėjo padėti. 

— Ar aš teisingai supratau? — paklausė jis šluostydamasis purvinas, 
tepaluotas rankas į tokį pat bjaurų skudurą. — Norit kai ką sužinoti 
apie Maiklą O Konelį? Pasakykit man kodėl. 

— Esu rašytojas, — atsakiau. — Jis yra knygos, kurią rašau, perso- 
nažas. 

— O Konelis? Knygoje? — klausimą palydėjo nenatūralaus juoko 
protrūkis. — Tikriausiai koks nors pasakojimas apie nusikaltimą. 

— Tikrai taip. Kažkas panašaus. Būčiau dėkingas, jei kuo nors pa- 
dėtumėte. 

— Mums čia moka penkiasdešimt žalių per valandą už tai, kad tai- 
som automobilius. Kaip manot, kiek laiko jums reikės? 

— Priklausys nuo to, kiek galėsite man papasakoti. 

Jis sukrenkštė. 

— O tai priklausys nuo to, ką norit sužinot. Dirbau šalia O Konelio 
visą laiką, kol jis čia buvo nusamdytas. Tai buvo prieš porą metų, ir 
aš jau seniai jo nemačiau. O tai yra gerai. Velniai rautų, pats jį nu- 
samdžiau, tad galėčiau jums kai ką papasakot. Kita vertus, galėčiau 
dabar taisyt šio ševrolė pavarų dėžę —- suprantat, ką noriu pasakyt? 

Taigi mano klausimas liko be atsako, ir pamaniau, kad už poros mi- 
nučių atsidursime aklavietėje. Taigi išsitraukiau iš užpakalinės kelnių 
kišenės piniginę ir greitai atskaičiavau šimtą dolerių. Padėjau juos ant 
prekystalio priešais save. 

— Tik tiesą, — įspėjau. — Ir nepasakokite nieko, ko nežinotumėte 
pats. 

Mechanikas godžiai pažiūrėjo į pinigus. 

— Apie tą šunsnukį - mielai. 

Jis ištiesė ranką, o aš lyg koks kietas veikėjas iš milijono antrarūšių 
Holivudo filmų uždengiau pinigus delnu ir prispaudžiau prie prekysta- 

— Tik pirma vienas klausimas, - tarė vyriškis. - Ar žinot, kur dabar 
O Konelis? 

— Ne. Kol kas nežinau. Bet anksčiau ar vėliau sužinosiu. Kodėl 
klausiate? 

— Jis ne iš tų, kuriuos norėčiau be reikalo supykdyt. Ar kad ateitų 
pats klausinėt manęs. Pavyzdžiui, kodėl aš apskritai su jumis kalbė- 
jausi. Geriau, kai tokie neklausinėja tavęs tokių dalykų. Ir dar būna 
nepatenkinti, kad tenka klausinėt. 

— Niekam apie šį pokalbį neprasitarsiu. 

— Gražūs, skambūs žodžiai. Bet ar aš galiu būt tikras, pone Rašy- 
tojau, kad darysit taip, kaip sakot? 

— Matyt, teks surizikuoti. 

Jis papurtė galvą, bet akių nuo pinigų neatitraukė. 

— Rizika didelė. Ypač kai turi reikalą su tuo vyruku. Nenorėčiau 
iškeist ramybės į kažkokius sumautus šimtą dolerių. — Jis patylėjo, 
suniurnėjo po nosimi „Dėjau skersą“ ir gūžtelėjo pečiais. - Maiklas 
O'Konelis. Dirbo čia apie metus ir po kokių dviejų Minučių, velniai 
rautų, aš pasirūpinau, kad jis dirbtų vienoje pamainoje su manim - 
nelabai norėjau, kad juodai mane apvogtų. Toks gudrus šunsnukis čia 
niekados nedirbo, šventa teisybė. Be to, pinigus vogė labai sumaniai. 
Vienu metu buvo niekšiškas ir velniškai Žavingas — jei galit tai įsi- 
vaizduot. Beveik nepastebėdavai, kai tave apmaudavo. Benzinui pilti 
dažniausiai samdau studenčiokus, norinčius prisidurti šiek tiek pinigų, 
arba jaunuolius, kurie neišlaiko mechanikos egzaminų stambiose au- 
tomobilių prekybos firmose, tad galop atsiduria čia. Jie arba per jauni, 
kad mokėtų vogt, arba per kvaili. Suprantat, ką noriu pasakyt? 

Užuot atsakęs į šį klausimą, tik įdėmiai pažvelgiau į degalinės sa- 
vininką. Galimas daiktas, buvo panašaus amžiaus kaip aš, bet dėl to, 
kad per daug laiko praleido po automobiliais per vasaros karščius ir 
žiemos šalčius, aplink akis ir lūpų kampučiuose atsirado raukšlių. Rū- 
kymas irgi neišėjo jam į naudą. Jis įsikišo tarp dantų cigaretę nepai- 
sydamas ant užpakalinės sienos matomiausioje vietoje savo paties 
pakabinto ženklo RŪKYTI DRAUDŽIAMA. Jo kalbėsena buvo keista: 
žodžius tarė tiesiai man, bet šiek tiek pakreipęs galvą, todėl atrodė, 
kad jie pasiekia mane iš šono. 

— Taigi jis pradėjo čia dirbti... 

— Taip. Jis čia dirbo, bet iš tikrųjų nedirbo — suprantat, ką turiu gal- 
voje? 

— Ne. Nesuprantu. 

Degalinės savininkas pavartė akis. 

— O'Konelis atidirbdavo jam skirtas valandas. Bet jam nepatiko tai- 
syti senus karbiuratorius ir tikrinti automobilius. Jo manymu, tai buvo 
neperspektyvu. 

— O kas jam atrodė perspektyvu? 

— Tarkim, pakeisti kuo sveikiausią degalų siurblį restauruotu, o 
paskui parduoti gerąjį ir skirtumą pasisavinti. Paimt dvidešimt dolerių 
viršaus iš kiekvieno atvažiavusio kliento už tai, kad jo senas kledaras 
neva atitinka Masačusetso valstijos išmetamųjų dujų normas. Vožt 
per lankstą kūju, o paskui pasakyt kokiam Bostono koledžo studentui, 
kad reikia naujų stabdžių trinkelių ir suvest ratus. Štai kas jam atrodė 
perspektyvu. 

— Sukčius? 

Mechanikas nusišypsojo. 

— Tikrų tikriausias. Bet O Konelio atveju tai - vieni niekai. 

— Gerai, kas dar“? 

— Vakarais jis lankydavo kompiuterių kursus ir, velniai rautų, išdari- 
nėjo viską, kas įmanoma su nešiojamuoju kompiuteriu. Šitoj srity vy- 
rukas buvo tikras visažinis. Sukčiaudavo kredito kortelėmis. Svetimus 
asmens duomenis naudodavo visokioms apgaulėms ir kitiems nege- 
riems darbeliams. Antrą kartą paimdavo pinigus už tą pačią paslaugą. 
Apgaudinėdavo telefonu. Žodžiu, žinojo aibes suktybių. O laisvalai- 
kiu, kad jį kur velnias, peržiūrėdavo kiekvieną interneto svetainę, laik- 
raštį, žurnalą ir panašiai ieškodamas naujų būdų vogt. Jis laikydavo 
aplankus, prigrūstus iškarpų, kad žinotų visas naujoves. Žinot, ką jis 
sakydavo? 

— Ką? 

— Norint nužudyt Žmogų nebūtina jį žudyt. Bet jeigu labai nori nu- 
žudyt — gali. O jeigu nužudysi sumaniai, niekas tavęs nesučiups. 
Niekada. 

Užsirašiau jo žodžius. 

Kai degalinės savininkas pamatė mano pieštuką keverzojantį blok- 
note, nusišypsojo, ištiesė ranką ir paėmė pinigus nuo prekystalio. 
Nieko jam nesakiau, kai įsikišo šimtinę į kišenę. 

— Rupūs miltai, ar žinot, kas buvo kvailiausia? 

— Kas? 

— Galėtum pamanyt, kad tas vyrukas ieškos progos užsidirbt di- 
džiulę sumą. Bandys rast būdą pralobt. Bet O'Konelis elgėsi ne visai 
taip. 

— O kaip? 

— Jis norėjo būt tobulas. Toks įspūdis, kad jis siekė didybės. Bet 
kartu jis norėjo išlikt anonimiškas. 

— Smulkus sukčius? — paklausiau. 

— Ne, jūs klystat. Jis žinojo daug pasieksiąs. Turėjo ambicijų. Jos 
jį vežė lyg koks narkotikas. Ar Žinot, koks jausmas būti šalia vyruko, 
panašaus į narkomaną, tik apdujusio ne nuo įtraukto pro nosį kokaino 
ar į veną įšvirkšto heroino? Jis visą laiką buvo apgirtęs nuo visokių 
planų. Visada pasirengęs tam savo rimtam darbeliui. Tarsi šis jo kaŽ- 
kur laukė, o jis, O'Konelis, tuoj jį pagriebs. Čia dirbdamas - kad ir ką 
veikė — jis tik stūmė laiką, mušė dinderį. Bet iš tikrųjų jį domino ne 
pinigai ar šlovė, o kas kita. 

— Jūsų keliai išsiskyrė? 

— Taip. Nenorėjau galop likt kvailio vietoj, kai jis, po šimts velnių, 
sugalvos, ką nori iškrėst. Bet vieną dieną jis vis tiek būtų ką nors 
pridirbęs. Žinot posakį: „Tikslas pateisina priemones“? Jis labai tiko 
O Koneliui. Kaip sakiau, vyrukas turėjo didelių sumanymų. 

— Bet jūs nežinot... 

— Nieko nežinau apie tai, kas jam nutiko. Bet prisižiūrėjau į jį iki 
valios, todėl ganėtinai bijau. 

Pažiūrėjau į mechaniką. Neatrodė, kad būtų įpratęs tarti žodį „bi- 
jau“. 

— Nesuprantu, — prisipažinau. — Jis jus išgąsdino? 

Degalinės savininkas giliai užsitraukė cigaretę; išleistas dūmas su- 
kosi jam aplink galvą. 

— Ar kada nors esate sutikęs Žmogų, amžinai darantį ne tai, ką tu- 
rėtų? Nežinau - gal sunku tuo patikėt, bet toks buvo O Konelis. O kai 
jam papriekaištaudavai —- už tai ar dar ką nors - jis pažiūrėdavo taip, 
tarsi tavęs visai nebūtų. Galėjai pamanyti, kad jis kažką apie tave 

pasižymi ir kažkur pasideda, nes vieną dieną ras būdą panaudoti tai 
prieš tave. 

— Prieš tave? 

— Vienaip ar kitaip. Tiesiog jis buvo Žmogus, kuriam geriau nestoti 
skersai kelio. Pasitrauk kiek į šalį. Bet jeigu sukliudysi jam ar sutruk- 
dysi jam gauti, ko jis nori... Na, geriau stengtis to išvengt. 

— Jis Mėgo smurtauti? 

— Jis darydavo tai, ko jam reikėdavo. Gal todėl kėlė tokią baimę. 

Vyras dar kartą giliai įtraukė mirtino dūmo. Nors kito klausimo ne- 
uždaviau, jis tarė: 

— Žinot, pone Rašytojau, papasakosiu jums istoriją. Kartą prieš ko- 
kius dešimt metų dirbau čia labai vėlai — gal antrą ar trečią nakties. 
Įeina du vaikiščiai ir staiga prikiša man prie nosies didelį žvilgantį de- 
vynių milimetrų pistoletą. Vienas iš jų ima šaukt: „Ak, tu močkrušy... ak, 
tu pydare...“, vis kartoja: „Aš tuoj suvarysiu tau kulką į galvą, seni“ ir 
kitokius niekus. Pasakysiu atvirai: pamaniau, kad man šakės - jis iš tik- 
ro iššaus. Jo bendrininkas tuo metu ištuštino kasą. Nesu labai tikintis, 
bet aš panosėje bambėjau „Tėve mūsų“, „Sveika, Marija“ ir visas kitas 
maldas, kurias tik prisiminiau, nes nė kiek neabejojau, kad atėjo galas. 
Tuomet tie vaikigaliai nepasakę nė žodžio išėjo, paliko mane tysantį 
ant grindų prie prekystalio pilnomis trumpikėmis. Įsivaizduojat? 

Linktelėjau galvą. 

— Nemalonu. 

— Taigi, pone. Visiškai nemalonu, - jis nusišypsojo ir papurtė galvą. 

— Bet ką tai turi bendra su Maiklu O'Koneliu? 

Vyras vėl iš lėto papurtė galvą ir išleido dūmą. 

— Nieko, - atsakė ilgokai pamąstęs. - Ničnieko, kad jį kur velnias. Iš- 
skyrus štai ką: kaskart, kai kalbėdavausi su Maiklu O'Koneliu, o jis man 
nieko neatsakydavo, tik klausydavosi ir taip keistai į mane žiūrėdavo, 
jis man primindavo, kaip tąsyk žiūrėjau į to vaikiščio pistoleto vamzdį. 
Jausmas būdavo lygiai toks pat. Kiekvieną kartą, kai su juo kalbėda- 
vausi, galvodavau, ar už savo žodžius neiškeliausiu į aną pasaulį. 

Prasideda panika 


Palinkusi prie kompiuterio ekrano Ešlė mintyse vertino kiekvie- 
ną prieš ją pasirodantį žodį. Ji nesikėlė nuo kėdės jau daugiau 
kaip valandą ir jos nugara pradėjo tirpti. Ešlė juto, kad blauzdų 
raumenys truputį virpa, tarsi tą rytą mankštindamasi būtų nubė- 
gusi daugiau negu paprastai. 

Elektroninėse žinutėse buvo virtinė meilės laiškelių, nuo ku- 
rių sukosi galva, elektroniniu būdu nupieštos širdutės ir balio- 
nai, O'Konelio parašyti prasti eilėraščiai, kur kas geresnė po- 
ezija, jo pavogta iš Šekspyro, Andraus Marvelio“ ir net Rodo 
Makueno““. Viskas atrodė neįtikėtinai banalu ir vaikiška, bet 
kartu šiurpoka. 

Ešlė bandė užsirašyti įvairius žodžių ir frazių derinius iš tų 
elektroninių Žinučių mėgindama išsiaiškinti, kas norėta pasa- 
kyti. Jei kokie žodžiai būtų buvę išskirti kursyvu ar pusjuodžiu 
šriftu, tai būtų gerokai palengvinę jai užduotį. Baigiantis antrai 
valandai, praradusi viltį ką nors išsiaiškinti, ji galop metė pieš- 
tuką. Jautėsi kaip kvailė, tarsi būtų nepastebėjusi to, kas būtų 


* Andrew Manvellis (1621-1678) - anglų poetas metafizikas. 
** Rodas McKuenas (g. 1933) - amerikiečių poetas, kompozitorius ir dainininkas. 

buvę akivaizdu kiekvienam kryžiažodžių ar rebusų sprendėjui. 
Ji baisiai nemėgo tokių žaidimų. 

— Kas čia?! — garsiai suriko į ekraną. — Ką mėgini pasakyti?! 
Ką bandai man pranešti?! 

Ji juto, kaip pakilo jos balsas, ir išgirdo jame nepažįstamų 
tonų. 

Ešlė grįžo į pradžią, vieną po kitos permetė akimis visas Žinu- 
tes — jos pranykdavo iš ekrano vos pasirodžiusios. 

— Ką?! Ką?! Ką?! - klykė ji kaskart, kai ekrane pasirodydavo 
vis kita Žinutė. 

Staiga suprato. 

Tai, ką norėjo pasakyti Maiklas O'Konelis, nebuvo parašyta 
jo elektroninėse žinutėse. 

Esmė buvo ta, kad jis apskritai sugebėjo jas visas atsiųsti. 

Kiekviena atėjo iš skirtingo žmogaus jos adresų sąraše. Kiek- 
viena buvo nuo jo. Na ir kas, kad laiškučiai buvo antroko ar 
trečioko lygio amžinos meilės prisipažinimai. Svarbiausia, kad 
jam pavyko įsigauti į jos kompiuterį, o paskui gudriai parinkda- 
mas Žodžius jis privertė ją perskaityti visas jo atsiųstas Žinutes. 
Ir Ešlė suprato, kad, vieną atidarydama, ji atvėrė kažkokias pa- 
slėptas elektronines duris. Maiklas O'Konelis buvo lyg virusas 
1r dabar jis atsidūrė taip arti jos, tarsi sėdėtų greta. 

Ešlė aiktelėjo, visa nugara atsišliejo į atkaltę 1r vos neprarado 
pusiausvyros. Galva ėmė svaigti, atrodė, tartum kambarys suka- 
si aplinkui. Ji įsitvėrė parankių, išsaugojo pusiausvyrą ir keletą 
kartų pratisai, giliai įkvėpė, kad suvaldytų vis tankiau plakančią 
širdį. 

Ešlė iš lėto pasisuko ir apžvelgė savo buto pasaulėlį. Maik- 
las O'Konelis praleido čia lygiai vieną naktį, ir tą ne visą. Tada 
jai atrodė, kad jie abu truputį girti, ir pakvietė jį pas save. Da- 
bar, blaivi ir persigandusi, ji bandė atkurti vaizduotėje, kas 
tada nutiko. Pyko ant savęs, kad negali tiksliai prisiminti, kiek 

tada jis išgėrė. Vieną taurelę? Penkias? Gal jis susilaikė, kol ji 
gėrė? Atsakymo į šį klausimą ji negalėjo rasti - pernelyg susi- 
nervinusi buvo. Tą vakarą ji elgėsi šlykščiai nerūpestingai, ne- 
sivaržydama — pati savęs tokios neprisiminė, nes jai tai buvo 
nebūdinga. Juodu nerangiai nusimetė drabužius ir lyg patrakę 
pasimylėjo ant jos lovos. Glamonės buvo greitos, nervingos, 
beveik be jokio švelnumo ir baigėsi per kelias sekundes. Jeigu 
tada 1r būta kokio nuoširdaus jausmo, Ešlė neįstengė jo prisi- 
minti. Ji atsipalaidavo — ūmiai, maištingai, o metas buvo toks, 
kad lengvai galėjo padaryti netikusius sprendimus. Mat Ešlė ką 
tik buvo triukšmingai, nemaloniai išsiskyrusi su vaikinu, su ku- 
riuo bendravo nuo priešpaskutinio kurso. Nors jie vaidydavosi 
1r buvo apskritai nepatenkinti vienas kitu, prasitąsė dar ir pas- 
kutinį kursą. Kiekviename žingsnyje jos nepaliko mintys apie 
mokslų pabaigą, karjerą ir tolesnes studijas. Jautėsi atsiskyrusi. 
nuo tėvų ir draugų. Jai atrodė, kad visas gyvenimas jai primes- 
tas iš šalies, kažkoks iškreiptas, ne toks, koks turėtų būti. Ir per 
visą tą maišatį pasitaikė viena netikusi naktis su O'Koneliu. Jis 
buvo gražus, gundantis, nepanašus į visus studentus, su kuriais 
ji susitikinėjo studijuodama koledže, ir ji neatkreipė dėmesio, 
kaip keistai žiūrėjo į ją 1š kitos stalelio pusės — ne romantiškai, 
bet tarsi bandydamas įsidėmėti kiekvieną jos odos lopinėlį. 

Ešlė papurtė galvą. 

Pasimylėję abu susmuko ant lovos. Kambarys sukosi prieš 
akis, burnoje juto kažkokį rūgštumą. Ji čiupo pagalvę ir nu- 
grimzdo į miegą. O ką darė jis? - paklausė savęs. Užsidegė ci- 
garetę. Ryte ji pakirdo, nepasiūlė pasitvatyti antrą kartą ar pus- 
ryčių, net nepabučiavo ir sugalvojusi kažkokią pasakėlę - girdi, 
turinti dalykinį susitikimą — tiesiog dingo vonios kambaryje. 
Ten trynėsi po karštu dušu, muiluodama kiekvieną kūno plotelį, 
tartum būtų persisunkusi kažkokio neįprasto kvapo. Ji tikėjosi, 
kad jis išeis, bet jis to nepadarė. 

Ešlė bandė prisiminti trumpą kito ryto pašnekesį. Ji daug me- 
lavo, laikėsi atsainiai, šaltai, apsimetė susimąsčiusi. O'Konelis į 
ją žiūrėjo — taip ilgai netardamas nė žodžio, kad pasidarė nejau- 
ku — galop nusišypsojo, linktelėjo galvą ir išėjo. 

O) dabar jis kalba vien apie meilę, pamanė ji. Iš kur ta meilė 
atsirado? 

Ešlė prisiminė jį išeinantį pro duris su šalta išraiška veide. 

Nuo to vaizdo ji pasijuto nepatogiai ir pasimuistė ant kėdės. 

Kiti vyrai, kuriuos ji bent jau trumpai pažinojo, po tokio 
vienos nakties nuotykio būtų išėję arba supykę, arba pasiju- 
tę kupini optimizmo, o gal net būtų šiek tiek pasipūtę. Bet 
O'Konelis pasielgė kitaip. Jis tik pašiurpino ją tylėjimu ir pa- 
sišalino. Toks įspūdis, pamanė ji, kad išėjo, bet Žinodamas, 
kad neilgam. 

Aš miegojau, pamanė ji. Prausiausi po dušu. Taigi daug laiko 
buvau atsisukusi į jį nugara. Gal buvau palikusi įjungtą kompiu- 
terį? Kas buvo išmėtyta ant rašomojo stalo? Banko pranešimai? 
Kokie nors skaičiai? Kompiuterio slaptažodžiai? Ką rasti ir pa- 
vogti jam užteko laiko? 

Ką dar jis pasiėmė? 

Klausimas buvo akivaizdus, bet ji nenorėjo nė bandyti į jį 
atsakyti. 

Kambarys vėl ėmė suktis. Ešlė atsistojo, kiek kojos įkerta nu- 
bėgo į nedidelį vonios kambarį, pasilenkė ir ėmė nesuvaldomai 
vemti į žvilgantį unitazą. 


Apsipraususi Ešlė užsimetė ant pečių antklodę, atsisėdo ant l0- 
vos krašto ir ėmė svarstyti, ką daryti. Jautėsi it kokia pabėgė- 
lė, kurios laivas sudužo, o gelbėjimo valtį audringa jūra blaško 
daug dienų. 

Kuo toliau, tuo labiau niršo. 

Ji buvo įsitikinusi, kad Maiklas O'Konelis negali turėti į ją 

jokių pretenzijų. Jis neturėjo teisės prie jos kibti. Jo kalbos apie 
amžiną meilę buvo daugiau negu truputį kvailos. 

Ešlė buvo supratinga. Jai nepatiko konfliktuoti ir ji visomis 
išgalėmis vengė vaidų. Bet šita vienos nakties nuotykio kvailys- 
tė — kitaip ji negalėjo to pavadinti — peržengė visas ribas. 

Ji nusimetė antklodę ir atsistojo. 

— Po paraliais! — tarė. — Tai turi baigtis. Šiandien. Užteks tų 
nesąmonių! 

Ji priėjo prie stalo ir paėmė mobilųjį telefoną. Negalvodama, 
ką pasakys, Ešlė surinko O'Konelio numerį. 

Jis atsiliepė beveik iškart. 

— Sveika, mylimoji, - tarė jis beveik linksmai. Neslepiamas 
familiarumas jo balse Ešlę įsiutino. 

— Aš ne tavo mylimoji. 

Jis nieko neatsakė. 

— Klausyk, Maiklai, tai turi liautis. 

Jis vėl nieko neatsakė. 

— Sutarta? 

Ir vėl tyla. 

Dabar Ešlė net nebuvo įsitikinusi, ar jis vis dar klausosi. 

— Maiklai? 

— Aš klausau, — atsakė jis šaltai. 

— Viskas baigta. 

— Netikiu tavim. 

— Viskas baigta. 

Vėl patylėjęs jis tarė: 

— Aš taip nemanau. 

Ešlė norėjo bandyti dar kartą, bet suprato, kad jis išjungė 
ryšį. 

— Sunsnuki tu prakeiktas! — piktai sušuko ji ir iš naujo surinko 
JO numerį. 

— Gal nori pabandyti dar kartą? — šįsyk jis netylėjo. 

Ji giliai įkvėpė. 

— Ką gi, — šaltai tarė Ešlė, — nenori baigti gražiuoju, galim 
padaryti tai piktuoju. 

Jinai išgirdo jį juokiantis, bet jis nieko neatsakė. 

— Na, gerai, susitikime pietų. 

— Kur"? — bemat paklausė jis. 

Kurį laiką ji karštligiškai svarstė stengdamasi sugalvoti, kur 
būtų geriausia. Vieta turėjo būti gerai pažįstama, vieša, kur ją 
pažinotų, o jo — ne, kur ji būtų apsupta sąjungininkų. Tada jai 
užtektų drąsos kartą ir visiems laikams jo atsikratyti, pamanė. 

— Dailės muziejaus restorane, — atsakė ji. - Šiandien pirmą. 
Tinka? 
ausies, ir ją nupurtė drebulys, tarsi pro lango rėmo plyšį būtų 
įsiveržęs šalto oro gūsis. Ešlė suprato, kad šitoks susitarimas 
jam priimtinas, nes jis išjungė telefoną. 


o 

— Manau, visa esmė čia - įžvalga, - tariau. - Visiems reikėjo pa- 
matyti, kas vyksta. 

— Taip, - pritarė ji. - Lengva pasakyti, sunku padaryti. 

— Nejaugi? 

— Taip. Mes linkę manyti sugebą pamatyti pavojų, kai jis pasiro- 
do horizonte. Kiekvienas gali išvengti pavojaus, kai šis praneša apie 
save varpais, švilpukais, raudonomis šviesomis ir sirenomis. Kur kas 
sunkiau tai padaryti, kai gerai nežinai, su kuo turi reikalą. 

Kol aš tylėjau, ji mąstė. Paskui pakėlė prie lūpų stiklinę su atšaldyta 
arbata. 

— Ešlė žinojo. 

Ji vėl papurtė galvą. 

— Ne. Tiesa, ji buvo išsigandusi, bet ne mažiau ir suirzusi, todėl 
negalėjo matyti, kokia sudėtinga jos padėtis. O ką ji iš tikrųjų žinojo 

apie Maiklą O'Konelį? Nedaug. Kur kas mažiau, negu jis Žinojo apie 
ją. Keista, bet nors ir iš tolo, Skotas geriau matė, su kuo jie susidūrė, 
nes kur kas daugiau pasikliovė nuojauta, ypač iš pradžių. 

— O Selė? Ir jos partnerė Houp? 

— Jiedvi vis dar nejuto baimės. Bet taip bus nebeilgai. 

— O O Konelis? 

Ji padvejojo. 

— Jie nematė. Bent jau kol kas. 

— Ko nematė? 

— Kad jis ima ne juokais mėgautis. 


9 


Du skirtingi susitikimai 


Kai Skotui nepavyko prisiskambinti Ešlei nei fiksuotojo, nei 
mobiliojo ryšio telefonu, iš nerimo jį išpylė prakaitas, bet jis 
tuoj pat sau pasakė, kad tai nieko nereiškia. Buvo vidurdienis, 
jo dukra neabejotinai buvo išėjusi, ir jis prisiminė, kad ji ne kar- 
tą buvo palikusi mobilųjį namie krautis. 

Palikęs keletą trumpų žinučių (,,„Tik norėjau paklausti, kaip 
sekasi“), jis vėl atsilošė ant kėdės ir ėmė sukti galvą, ar jam 
reikia nerimauti. Netrukus pajutęs, kad padažnėjo pulsas, atsi- 
stojo 1r ėmė vaikštinėti po nedidelį kabinetą. Paskui vėl atsisėdo 
ir ėmėsi nelabai reikalingų darbelių: atsakė studentams į elekt- 
ronines žinutes, išsispausdino keletą rašto darbų. Jis stengėsi 
gaišti laiką tokiu metu, kai nebuvo įsitikinęs turįs laiko, kurį 
būtų galima gaišti. 

Netrukus ėmė po truputį siūbuoti pirmyn atgal ant savo kėdės, 
prisimindamas Ešlės vaikystės akimirkas. Nemalonias. Kartą, 
kai jai buvo tik kiek daugiau nei metai, ji sunkiai susirgo bron- 
chitu. Pašoko temperatūra, mergaitė be perstojo kosėjo. Skotas 
laikė ją apkabinęs visą naktį stengdamasis paguosti, švelniais 
žodžiais sutramdyti tą sausą kosulį, o Ešlė ėmė kvėpuoti vis 
negiliau ir sunkiau. Aštuntą ryto jis paskambino pediatrei, ir ta 

liepė tučtuojau atvažiuoti. Gydytoja pasilenkė prie Ešlės, pasi- 
klausė jos krūtinės, pasisuko ir piktai paklausė, kodėl Skotas su 
Sele anksčiau neatvežė dukters į priimamąjį. 

— Ką? — tarė ji. — Manėte, ji pasveiks nuo to, kad laikysite 
apkabinę visą naktį? 

Skotas neatsakė, bet jis išties manė, kad nuo to dukrelei pa- 
sidarys geriau. 

Žinia, antibiotikai buvo protingesnė išeitis. 

Kai Ešlė ėmė dalį laiko leisti pas motiną, kitą — pas jį, Skotas 
vaikštinėdavo po miegamąjį ir į galvą vis lįsdavo blogiausia, 
kas gali nutikti: automobilio avarijos, užpuolimai, narkotikai, 
alkoholis, seksas — visi bjauriausi paauglystės palydovai. Jis 
žinojo, kad Selė miega, kai vėlai naktį paauglė Ešlė išėjusi iš 
namų maištauja prieš Dievas težino ką. Selei visuomet sunkiai 
sekėsi įveikti nerimo sukeltą nuovargį. Ji elgdavosi taip, pama- 
nė Skotas, tarsi jei išmiegojusi įtampos nebejus, tai pagrindo 
nerimauti visai nė nebūta. 

Jam tai baisiai nepatikdavo. Jis visada jautėsi vienišas, net kai 
jie dar nebuvo išsiskyrę. 

Jis ėmė sukioti tarp pirštų pieštuką, bet galiausiai perlaužė 
per pusę. 

Jis giliai įkvėpė. £47? Manėte, ji pasveiks nuo to, kad laikysite 
apkabinę visą naktį? 

Skotas tarė sau, kad nerimauti beprasmiška. Jis turėjo imtis 
kokių nors žygių, net jeigu jie būtų visiškai klaidingi. 


Ešlė atėjo į darbą kokiomis dešimčia minučių anksčiau negu 
visada, nes jos žingsnį paspartino pyktis. Paprastai ji eidavo tin- 
giai, bet šiandien žingsniavo greitai, ryžtingai atkišusi smakrą 
į priekį ir visos jos mintys sukosi apie Maiklą O'Konelį. Įdė- 
miai pažiūrėjo į didžiules lyg kokios tvirtovės dorėnines kolo- 
nas priešais įėjimą į muziejų, paskui pasisuko ir akimis perbėgo 

gatvę. Jautėsi patenkinta savimi. Jos darbo vieta buvo pripildy- 
ta jos pasaulio spalvų, ne jo. Ji jautėsi patogiai tarp šių meno 
kūrinių; kiekvieną suprato, juto į kiekvieną potėpį įdėtą jėgą. 
Drobės kaip ir pats muziejus buvo milžiniškos ir įtaigios, jos 
dengė didžiulius sienų plotus. Daugelį lankytojų jos baugino, 
nes stovėdamas prieš jas jauteisi nelyginant nykštukas. 

Ešlė viduje pajuto pasitenkinimą. Ideali vieta atitrūkti nuo 
pamišėliškų Maiklo O'Konelio meilės priesaikų. Viskas čia 
buvo jos pasaulis, niekas — jo. Muziejuje jis pasijus menkas ir 
nereikšmingas. Ji tikėjosi, kad jų susitikimas bus trumpas ir pa- 
lyginti neskausmingas abiem. 

Apmastė, kaip elgsis. Griežtai, nesileisdama į kompromisus. 
Mandagiai, bet ryžtingai. 

Nesiskųs pakėlusi balso. Nebus daugiau jokių dejuojančiu 
tonu ištartų „prašau“ ir „palik mane ramybėje“. 

Eis tiesiai prie reikalo. Viskas baigta. Nieko daugiau nesiti- 
kėk. 

Jokių debatų apie meilę. Jokių svarstymų apie tai, kas galėtų 
būti toliau. Ničnieko apie tą vienintelę naktį. Nė žodžio apie 
elektronines žinutes. Neužsiminti apie nuvytusias gėles. Nie- 
ko, kas duotų dingstį ilgesniam pokalbiui. Nieko, ką jis galė- 
tų palaikyti kritika. Švariai, atsainiai iš jo išsivaduos. Vien tik: 
„Ačiū. Atleisk. Viskas baigta. Sudiev amžinai.“ 

Ji net nedrąsiai įsivaizdavo, kad po šio susitikimo galbūt pa- 
skambins Vilis Gudvinas. Ešlė buvo nepratusi, kad vaikinas ne- 
paskambintų antrą kartą, tad nelabai žinojo, ką manyti. Eidama 
per muziejaus kabinetus, linksėdama pažįstamiems, ji kurį laiką 
galvojo ne apie Maiklą O'Konelį, o apie tai. Pamažu ji persiėmė 
gera įprastos dienos nuotaika. 

Atėjus pietų metui nuėjo į restoraną, atsisėdo prie nedidelio 
staliuko ir užsisakė stiklinę pasakiškai brangaus gazuoto mi- 
neralinio vandens, bet nieko valgyti. Įsitaisė taip, kad matytų 

Maiklą O'Konelį, kai šis lips muziejaus laiptais ir eis pro pla- 
čias stiklines lauko duris. Pažiūrėjo į laikrodį, pamatė, kad ly- 
giai pirma, ir atsilošė. Ešlė žinojo, kad jis ateis punktualiai. 

Pajuto, kad rankos truputį dreba, o pažastys prakaituoja. Ne- 
bučiuoti į skruostą, priminė sau, nespausti rankos. Jokio sąly- 
čio. Parodyk jam kėdę priešais ir elkis paprastai. Neužmiršk 
svarbiausio dalyko. 

Išsitraukė penkių dolerių banknotą —- daugiau negu užtektinai 
už vieną vandens stiklinę — ir įsikišo į kišenę. Iš ten galės greitai 
ištraukti. Jei reikės atsistoti ir išeiti, niekas neturės jai trukdyti. 
Pagyrė save už tai, kad sugalvojo šią atsargumo priemonę. 

Kas dar? - paklausė savęs Ešlė. Nepalikti jokių nesutvarkytų 
smulkmenų. Mintyse peržvelgusi savo planą pajuto jaudulį, bet 
kartu ir tuštumą. 

Ji žiūrėjo pro veidrodinio stiklo langus tikėdamasi jį pama- 
tyti. Akiratyje pasirodė keletas porų, paskui šeima — du jauni 
tėvai, tempiantys nuobodulio pjaunamą šešiametį. Keistai atro- 
danti senyvų vyrų pora. Jie lėtai lipo plačiais laiptais, vis stab- 
telėdavo vienu metu, lyg kam davus ženklą, pailsėdavo ir kop- 
davo toliau. Ešlė nužvelgė šaligatvį, kiek užmatė gatvę. Maiklo 
O'Konelio nebuvo matyti. 

Dešimt po pirmos ji pradėjo nenustygti ant kėdės. 

Dar po penkių minučių priėjo padavėjas ir mandagiai, bet 
griežtai paklausė, ar ji nori ką nors užsisakyti. 

Pusę dviejų Ešlė suprato, kad jis neateis, bet vis tiek laukė 
toliau. 

Antrą ji padėjo tą penkių dolerių banknotą ant staliuko ir 
išėjo 1š restorano. 

Paskutinį kartą apsidairė aplink, bet Maiklo O'Konelio nie- 
kur nebuvo matyti. Jusdama viduje juodą tuštumą, Ešlė pasuko 
atgal į darbą. Atėjusi prie savo rašomojo stalo uždėjo ranką ant 
ragelio nusprendusi paskambinti jam ir paklausti, kur jis. 

Sudvejojo. 

Akimirką džiaugėsi pamaniusi, kad jis, ko gero, tiesiog pabū- 
go. Jis suprato, kad jinai atsikratys jo kartą ir visiems laikams, 
tad nusprendė neišgirsti šios blogos naujienos tiesiai iš jos lūpų. 
Galbūt, toptelėjo Ešlei, jo jau nebėra mano gyvenime. Tuomet 
skambutis būtų nereikalingas 1r net sukliudytų pasiekti tikslą. 

Ji nebuvo įsitikinusi, kad jai taip pasisekė, bet tokia galimybė 
tikrai buvo. Staiga visiškai netikėtai ji galės mėgautis laisve. 

Gerai nežinodama, kas nutiko, ji vėl ėmėsi darbo ir stengėsi 
galvoti vien apie jos laukiančias nuobodžias užduotis. 


Ešlė pasiliko po darbo, nors to nereikėjo. 

Kai išėjo iš muziejaus, purškė lietus. Šaltas, piktas, jis mušė 
į šaligatvį vienatvės būgną. Panarinta galva leisdamasi į kelią, 
Ešlė užsimaukšlino megztą kepuraitę ir standžiau susiveržė ap- 
siaustą. Atsargiai nulipo slidžiais muziejaus laiptais ant šaligat- 
vio ir patraukė gatve, bet tada jos žvilgsnis užkliuvo už raudonos 
neono šviesos atšvaitų, atsispindinčių nuo parduotuvės vitrinos 
priešais. Atrodė, kad tie atšvaitai susilieja su spiginančiomis pro 
šalį lekiančio automobilio priekinių žibintų šviesomis. Ešlė ne- 
suprato, kodėl jos akys nukrypo į tą pusę, bet ten išvydo panašią 
į šmėklą žmogystą. 

Stovėdamas kiek atsitraukęs nuo gatvės, kad būtų pusiau še- 
šėlyje, pusiau šviesoje, laukė Maiklas O'Konelis. 

Ešlė staigiai sustojo. 

Jų žvilgsniai susitiko iš priešingų gatvės pusių. 

Jis vilkėjo samanų spalvos kariško kirpimo skrandą su gobtu- 
vu, buvo užsidėjęs tamsią megztą kepurę su bumbulu. Jis atrodė 
lyg koks beveidis slapukas, bet tuo pat metu spinduliavo kažko- 
kią jėgą, kurios ji negalėjo apibūdinti. 

Staiga Ešlė pajuto, kaip ją išmuša karštis, ir žioptelėjo gaudy- 
dama orą, lyg staiga būtų pradėjusi dusti. 

Jis nepamojo. Kad ją pažino, galėjai spręsti vien iš skvarbaus 
žvilgsnio. 

Gatvėje priešais Ešlę automobilis staiga pasuko į šalį, kad 
išvengtų susidūrimo su taksi, ir užliejo jai kelią šviesa. Tuoj pat 
ėmė kaukti klaksonai, slysdamos šlapia kelio danga sucypė pa- 
dangos. Jos dėmesys buvo atitrauktas vos akimirką, bet kai vėl 
atsisuko į tą pusę, O'Konelio nebebuvo. 

Ešlė žengtelėjo atatupsta. 

Apsidairė į dešinę ir kairę, bet atrodė, tarsi jis būtų skradžiai 
žemę prasmegęs. Akimirką ji suabejojo, ką iš tikrųjų mačiusi. 
O'Konelis labiau panėšėjo į haliucinaciją negu į tikrovę. 

Pirmas Ešlės žingsnis buvo netvirtas, bet ne toks kaip vaka- 
rėlyje pasigėrusio svečio ar sielvartaujančios našlės per laido- 
tuves. Tą žingsnį kaustė abejonės. Ji vėl apsisuko mėgindama 
pamatyti O'Konelį, bet jo neįžiūrėjo. Ešlę apėmė pojūtis, kad jis 
stovi visai šalia jai už nugaros. Ji staigiai apsisuko ir vos nesu- 
sidūrė su gatve skubančiu verslininku. Šokdama vyrui iš kelio ji 
vos neatsitrenkė į jaunų žmonių porelę. Šie riktelėjo: „Ei, žiūrėk 
kur eini!“ ir praėjo pro šalį. 

Ešlė pasisuko ir kiek galėdama greičiau nušlepeno per balas 
jiems įkandin. Ji be paliovos sukiojo galvą į dešinę ir kairę, bet 
jo nepamatė. Norėjo sustoti ir pažiūrėti, ar jis neseka iš paskos, 
bet buvo per daug baisu. Taigi ji kone bėgte stūmėsi į priekį. 

Netrukus Ešlė atsidūrė metro stotyje. Praėjusi pro sukamuo- 
sius vartelius, ji pajuto vos ne palengvėjimą, kai pamatė būrius 
keleivių ir akinamas perono šviesas. 

Ešlė palenkė galvą į priekį bandydama išvysti O'Konelį tarp 
pulkelių traukinio laukiančių žmonių, bet ir čia jo nebuvo ma- 
tyti. Ji apsisuko ir ėmė dairytis į žmones, einančius pro suka- 
muosius vartelius ir laiptais, bet O'Konelio tarp jų nebuvo. Vis 
dėlto ji nebuvo visiškai įsitikinusi, kad stotyje jo nėra. Ji nega- 
lėjo įžiūrėti visų pulkeliais stovinčių žmonių, be to, regos lau- 
ką užstojo afišos ir kolonos. Ešlė mindžikavo nekantraudama, 

kada atvažiuos traukinys. Tą akimirką labiau už viską ji troško 
būti kuo toliau nuo čia. Tikino save, kad metro stotyje tarp dau- 
gybės Žmonių jai nieko negali nutikti. Vos pamanė esanti saugi, 
pajuto, kaip ją stumteli į nugarą, ir jai šmėstelėjo šiurpi min- 
tis, kad praras pusiausvyrą ir nukris ant bėgių. Ešlė aiktelėjo ir 
žengtelėjo atatupsta. 

Springdama nurijo seiles ir papurtė galvą. Kad suimtų save į 
nagą, įtempė raumenis lyg ledo ritulininkas, laukdamas varžovo 
smūgio, tarsi Maiklas O'Konelis už nugaros būtų pasirengęs ją 
stumti. Ji klausėsi — bene išgirs jį kvėpuojant jai į ausį —- apimta 
tokios pamišėliškos baimės, kad bijojo apsigręžti ir pažiūrėti. 
Perone pasigirdo privažiuojančio traukinio stabdžių gergžde- 
sys. Kai vagonas sustojo prieš ją ir durys švokšdamos atsidarė, 
ji iš palengvėjimo pratisai atsiduso. 

Ešlė leidos: nešama į vagoną plūstančių keleivių ir atsisėdo 
ant suolo. Tuoj pat buvo įsprausta tarp vyresnės už ją moters 
tr šalia sudribusio studento, dvokiančio cigaretėmis. Priešais ją 
pustuzinis kitų keleivių stovėjo laikydamiesi už metalinių stry- 
pų ir kilpų. 

Ešlė apsidairė į šalis apžiūrinėdama kiekvieną veidą. 

Durys dar kartą sušvokštė ir užsidarė. Traukinys truktelėjo į 
priekį ir nuvažiavo. 

Pati nesuprasdama kodėl, traukiniui pradedant įsibėgėti Ešlė 
pasisuko ir pažiūrėjo atgal į iškilų peroną. Nuo to, ką pamatė, 
jai ėmė trūkti oro ir ji vos susitvardė nesurikusi iš baimės: toje 
pat vietoje, kur prieš kelias sekundes laukė ji, stovėjo Maiklas 
O'Konelis. Lyg statula —- nejudėdamas, bejausmiu veidu. Kaip 
ir prie muziejaus, jo akys buvo įsmeigtos į jos. Traukinys padi- 
dino greitį, išvažiavo iš stoties, ir O'Konelis dingo iš akiračio. 

Ešlė jautė ritmingą vagono siūbavimą - traukinys vis greičiau 
nešė ją tolyn nuo vyro, kuris ją persekiojo. Vis dėlto, nors ir kaip 
greitai jis važiavo, Ešlė suprato, kad tarp jųdviejų atsirandantis 
atstumas yra iliuziškas. O galbūt jo apskritai nėra. 

Masačusetso Bostono universiteto miestelis įsikūręs Dorčesteryje, 
prie pat uosto. Jo pastatai tokie pat griozdiški ir beveidžiai kaip vidu- 
ramžių tvirtovės; karštą vasaros pradžios dieną jų rudų plytų sienos 
ir pilko betono pėsčiųjų takai, rodos, sugeria karštį. Universitetas — 
negražus mokyklos įbrolis. Jis rūpinasi tais, kurie mėgina antrą kartą 
paragauti mokslų, ir daro tai supratingai kaip pėstininkas: be ceremo- 
nijų, bet pagelbėdamas, kai tau labiausiai to reikia. 

Pasiklydau toje betono jūroje ir teko klausti kelio, bet galop radau 
reikiamus laiptus, vedančius Žemyn į apšiurusį kavinės vestibiulį. Kurį 
laiką stoviniavau, bet paskui pamačiau man mojantį profesorių Korko- 
raną. Jis sėdėjo viename iš ramesnių kampų. 

Mudu greitai vienas kitam prisistatėme, paspaudėme ranką ir šnek- 
telėjome apie šiam metų laikui nebūdingus karščius. 

— Na, - tarė profesorius atsisėdęs ir gurkštelėjęs vandens, - kaip 
konkrečiai galiu jums padėti? 

— Maiklas O Konelis, - atsakiau. - Prieš keletą metų jis lankė du jūsų 
dėstomus kompiuterijos kursus. Pamaniau, kad galite jį prisiminti. 

Korkoranas pritariamai linktelėjo. 

— Tikrai prisimenu. Iš tikrųjų neturėčiau prisiminti, bet prisimenu, o 
tai daug ką sako. 

— Kaip suprasti? 

— Tuos pačius kursus per keletą pastarųjų metų lankė dešimtys, 
ne, šimtai studentų. Daugybė testų, daugybė baigiamųjų rašto darbų, 
daugybė veidų. Po kurio laiko jie visi suvienodėja — virsta kažkokiu 
vienu, turinčiu visų bruožų: mėlyni džinsai, beisbolo kepuraitė atgal 
nusuktu snapeliu, dirba dviejuose darbuose, kad galėtų pragyventi, 
kol baigs universitetą. 

— Bet O Konelis... 

— Tarkime, manęs nestebina, kad pasirodo Žmogus ir ima apie jį 
klausinėti. 

Profesorius buvo liesas, bet raumeningas žemas vyras retėjančiais 

gelsvai rusvais plaukais ir dvižidiniais akiniais. Iš marškinių kišenės 
kyšojo pieštukų ir rašiklių virtinė, šalia buvo pasidėjęs aptrintą, išsipū- 
tusį rudo brezento portfelį. 

— Kodėl tai jūsų nestebina? - paklausiau. 

— Po teisybei, visada maniau, kad prisistatys koks detektyvas 
užduoti poros klausimų apie O'Konelį. Arba FTB agentas, o gal net 
apygardos prokuroro padėjėjas. Žinot, kas lanko mano paskaitas? 
Studentai, kurie mano - ir neapsirinka — kad jų gauti įgūdžiai gerokai 
pagerins jų finansines perspektyvas. Bėda ta, kad kuo daugiau stu- 
dentai sužino, tuo aiškiau jiems tampa, kaip panaudoti įgytas Žinias 
ne pagal paskirtį. 

— Ne pagal paskirtį? 

— Būtų galima pasakyti ir ne taip švelniai, - atsakė jis. — Viena 
mano paskaita skirta vien įstatymų pažeidimams, bet vis tiek... 

— O'Konelis, — priminiau. | 

— Dažniausiai tą tamsiąją pusę pasirenka jaunuoliai, iš kurių to ir 
galima tikėtis, —- sukikeno jis. - Perbrendę kompiuterių fanatikai ir bai- 
siausi nevykėliai. Paprastai jie tik kelia šiokių tokių rūpesčių: įsilaužia 
į svetimus kompiuterius, nusiurbia iš interneto vaizdo žaidimus, vagia 
muzikinius failus ar net parsipučia Holivudo filmų, kol jie dar neišleisti 
DVD formatu ir panašiai. Bet O'Konelis buvo kitoks. 

— Paaiškinkite žodį „kitoks“. 

— Jis buvo nepalyginti pavojingesnis ir baisesnis. 

— Kodėl? 

— Todėl, kad kompiuterį laikė tuo, kuo jis ir yra - įrankiu. Kokių įran- 
kių reikia blogiukui? Peilio? Pistoleto? Automobilio pasprukti iš apiplė- 
šimo vietos? Galima sakyti, nelygu kokį nusikaltimą esi sumanęs, ar 
ne? Blogose rankose kompiuteris gali būti toks pat veiksmingas kaip 
revolveris, o tos rankos, patikėkite manimi, buvo blogos. 

— Iš ko supratote? 

— Jau pačią pirmą akimirką. Skirtingai negu dauguma studentų, jis 
neatrodė apsileidęs, neatrodė, kad žiūrėtų į pasaulį su šiokia tokia 
nuostaba. Jis atrodė kažkoks... kaip čia pasakius... atsainus. Buvo iš- 

vaizdus. Gerai sudėtas. Bet nuo jo kažkaip dvelkė pavojumi. Tarsi jam 
rūpėtų vien kažkoks slaptas tikslas. O kai įdėmiai į jį pažiūrėdavai, jo 
žvilgsnis keldavo nerimą. Jis tarsi sakydavo: „Traukis man iš kelio.“ 

Kartą jis įteikė rašto darbą porą dienų pavėlavęs, tad pasielgiau kaip 
visada — sumažinau pažymį vienu balu už kiekvieną pavėluotą dieną. 
Apie tai studentus įspėju jau per pirmą paskaitą. Jis atėjo pas mane ir 
pasakė, kad aš elgiuosi nesąžiningai. Turbūt numanote, kad tai buvo 
ne pirmas kartas, kai studentas man pasiskundė dėl pažymio. Bet pa- 
šnekesys su O Koneliu pakrypo kažkaip kitaip. Nežinau, kaip jam tai 
pavyko, bet teisintis dėl to, kas nutiko, turėjau aš, o ne atvirkščiai. Ir kuo 
labiau įrodinėjau, kad tai nėra nesąžininga, tuo labiau siaurėjo jo akys. 
Jo žvilgsnis kartais prilygdavo kito Žmogaus smūgiui — poveikis būdavo 
toks pat. Tu tiesiog suprasdavai, kad būtų geriau, jei jis į tave nežiūrėtų. 
Jis niekada negrasindavo, niekada nekalbėdavo užuominomis, nieka- 
da nieko nesakydavo ar nedarydavo atvirai. Bet kiekvieną mudviejų 
pokalbio akimirką aiškiai jutau, kas vyksta — jis mane perspėja. 

— Ir tai padarė įspūdį. 

— Visą naktį nesudėjau akių. Žmona vis klausinėjo: „Kas atsitiko?“ 
ir man teko atsakyti: „Nieko“, nors žinojau, kad tai ne visai tiesa. Ju- 
tau, kad man pavyko išvengti kažko labai baisaus. 

— Jis paskui nieko nepadarė? 

— Vieną dieną jis man leido suprasti ką tik sužinojęs, kur gyvenu. 

— Kas toliau? 

— Tuo viskas ir baigėsi. 

— Kuo? 

— Nusižengiau visoms savo taisyklėms. Visiškai smukau doroviš- 
kai. Pasikviečiau jį po paskaitos, pasakiau, kad klydau, o jis buvo 
visiškai teisus, ir parašiau po dešimtuką už rašto darbą ir semestrą. 

Nieko neatsakiau. 

— Tai ką jis nužudė? - susirinkdamas daiktus paklausė profesorius 
Korkoranas. 

Nekokia pradžia 


Laukdama, kol Selė grįš namo, Houp virtuvėje gamino patie- 
kalą pagal ligi tol nebandytą receptą. Paragavo padažą. Jis nu- 
degino liežuvį, ir ji panosėje nusikeikė. Skonis buvo ne toks, 
kokio reikia, ir ji baiminosi, kad jai lemta sugadinti vakarienę. 
Ji pajuto bejėgiškumą, kurio toli gražu negalėjai paaiškinti vien 
kulinariniu fiasko, ir akys ėmė tvinkti ašaromis. 

Ji gerai nežinojo, kodėl jiedvi su Sele išgyvena tokį sunkų 
metą. 

Plika akimi nebuvo matyti, kodėl jos dažnai ilgiausiai tyli ar 
sėdi lyg suakmenėjusios. Nei dėl Selės teisinės praktikos, nei 
dėl Houp darbo mokykloje rūpesčių nekilo. Jų finansinė padėtis 
buvo gera, tad galėjo sau leisti išvykti egzotiškų atostogų, nu- 
sipirkti naują automobilį ar net pertvarkyti virtuvę. Bet kaskart, 
kai kalba nukrypdavo apie tokį išlaidavimą, jo būdavo atsisa- 
koma. Būdavo logiškai pagrindžiama, kodėl jos neturi daryti to 
ar ano. Houp atrodė, kad beveik visada kliūtis, dėl kurių vienas 
ar kitas nuotykis tapdavo neįmanomas, nurodydavo Selė, ir tai 
kėlė jai didelį susirūpinimą. 

Jai atrodė, kad jau seniai jiedvi neturi nieko bendra. 

Net jų glamonės, anksčiau buvusios švelnios ir kupinos aist- 

ros, pastaruoju metu tapo santūrios. Houp liūdino, kad galėjai 
justi, jog jiedvi mylisi tarsi iš pareigos. Be to, dabar jos glamo- 
nėdavosi kur kas rečiau. 

Keista, bet tas šaltumas tarsi rodė, kad Selė randa meilės ki- 
tur. Nors atrodė tiesiog absurdiška manyti, kad Selė užmezgu- 
si romaną, tokia galimybė buvo visai logiška. Houp sugriežė 
dantimis ir pasakė sau, kad įsivaizduodama emocinę nelaimę ją 
tik prisišauks, o nuo visokių įtarinėjimų ji tik labiau užsikrečia 
nerimu. Iš prigimties ji nebuvo įtari; jei tokia taptų, būtų tik 
blogiau. 

Houp pažiūrėjo į laikrodį ant sienos ir staiga jai kilo nenumal- 
domas noras išjungti viryklę, čiupti kroso batelius ir pabėgioti — 
greitai, alinančiai. Iki tamsos dar buvo likę šiek tiek laiko, ir ji 
pamanė, kad nors yra baisiai nusivariusi po dienos mokykloje 
ir futbolo treniruotės, trejetas kilometrų didele sparta būtų visai 
neprošal. Kai pati žaidė futbolą, visada galėjo būti tikra, kad 
rungtynėms baigiantis turės daugiau jėgų už varžoves. Houp 
visada abejojo, ar taip yra todėl, kad treniruojasi daugiau už ki- 
tas — taip visada manė jos treneriai. Ji pati manė, kad tai susi- 
ję su kažkokia įgimta emocine galia, varančia ją į priekį, todėl 
rungtynėms einant į pabaigą, kai kitos žaidėjos nusilpdavo, ji 
turėdavo papildomų jėgų ir galėdavo jas panaudoti. Galbūt ji tu- 
rėjo ypatingų atsargų, todėl galėdavo greitai bėgti, kai kitos jau 
dusdavo - tartum būtų galėjusi įsakyti sau nejusti iš nuovargio 
atsiradusio skausmo tol, kol pasibaigs rungtynės. 

Houp sumažino viryklės liepsną ir šokdama per dvi pakopas 
iš karto užbėgo į miegamąjį. Vos per kelias sekundes nusimetė 
drabužius, apsimovė šortus ir seną sportinį nertinį su Man- 
chester United klubo emblema, pasičiupo sportbačius. Norėjo 
išeiti pro duris, kol negrįžo Selė, kad nereikėtų aiškinti, kodėl 
pajuto poreikį lakstyti tokiu metu, kada paprastai ruošia vaka- 
rienę. 

Bevardis laiptų apačioje be didelio entuziazmo vizgino uo- 
degą. Iš aprangos jis suprato, kad šeimininkė bėgios, bet pasta- 
ruojų metu jį retai imdavo kartu. Kadaise jis tuoj pat būtų prie 
jos prišokęs ir džiugiai sukęsis aplink ratu, bet dabar kur kas 
mieliau palydėdavo ją tik iki durų, o paskui įsitaisydavo lauk- 
ti —- Houp dingtelėjo, kad Bevardis, matyt, šitaip supranta savo 
šuniškas priedermes. 

Kai Houp stabtelėjo pakasyti jam viršugalvio, suskambo te- 
lefonas. 

Tą akimirką ji norėjo atitrūkti nuo visų ją kamuojančių rūpes- 
čių, bent jau laikinai. Houp spėjo, kad skambina Selė - galimas 
daiktas, pasakyti, kad užtruks. Susidarė įspūdis, kad ji niekados 
nebeskambina pranešti, jog grįš anksčiau, negu turėjo. Houp 
nenorėjo to išgirsti ir pirma jos mintis buvo nekreipti į skambutį 
dėmesio. 

Telefonas vėl sučirškė. 

Ji pasuko prie durų, atidarė, bet sustojo, apsisuko, dešimčia 
žingsnių įžirgliojo į virtuvę ir pakėlė ragelį. 

— Klausau, - tarė sausu, dalykišku balsu. 

— Houp? 

Ir tą akimirką Houp išgirdo ne tik Ešlės balsą, bet ir siaubingą 
bėdą. 

— Sveika, Rykle, - tarė ji kreipdamasi juokinga pravarde, apie 
kurią žinojo tik jiedvi. - Kas nors negerai? — nors stengėsi kal- 
bėti žvaliai, balsas išdavė ne tik jos pačios vargus, bet ir tuštu- 
mą, kurią staiga pajuto viduriuose. 

— Ak, Houp! - pralemeno Ešlė, ir Houp išgirdo jos balse ašarų 
aidą. — Man rodos, įkliuvau į bėdą. 


Selė per automobilio radiją klausėsi vietinės alternatyviojo roko 
stoties. Kai paleido neseniai mirusio Voreno Zevono „Aš — ap- 
gailėtinas vargšas“, pati gerai nesuprasdama kodėl sustojo prie 

šaligatvio 1r išklausė visą dainą sustingusi ant savo sėdynės, į 
taktą barbendama pirštais per vairą. 

Kai muzika užliejo nedidelį jos sedaną, ji ištiesė rankas prieš 
save. 

Dilbių venos buvo ryškios, mėlynos kaip valstijas jungiančios 
autostrados kelių žemėlapyje. Pirštai buvo stingūs, ko gero, jau 
paliesti artrito. Ji patrynė vienus į kitus — gal atgaus bent dalelę 
kadaise turėto lankstumo. Selė pagalvojo, kad jaunystėje jos daug 
kas buvo gražu: oda, akys, lenktos kūno linijos. Bet labiausiai ji 
didžiavosi rankomis — atrodė, kad jose paslėptos gaidos. Augda- 
ma ji grojo violončele ir net ketino stoti į Džuliardo konservatori- 
ją ar Berklio muzikos koledžą, bet paskutinę akimirką nusprendė 
siekti platesnio išsilavinimo. Tačiau viskas kažkaip baigėsi vyru, 
dukra, romanu su kita moterimi, skyrybomis, teisininko diplomu 
ir dabartine praktika bei dabartiniu gyvenimu. 

Violončele ji nebegrodavo. Ji negalėjo priversti instrumento 
skambėti taip švariai ir subtiliai, kaip mokėjo kadaise, o savo 
klaidų buvo linkusi nesiklausyti. Selė negalėjo pakęsti savo pa- 
čios nerangumo. * 

Daina ėjo į pabaigą. Sėdėdama automobilyje Selė pamatė 
savo akis užpakalinio vaizdo veidrodėlio krašte. Iškėlusi ranką 
Jį pataisė, kad galėtų pasižiūrėti į save. Jai visai nedaug liko 
iki penkiasdešimties — daug kas laikė šį amžių svarbia gaire, 
o ji pati širdies gilumoje jo bijojo. Ji bjaurėjosi savo kūno po- 
kyčiais — pradedant dėl menopauzės naktį kylančiomis karščio 
bangomis, baigiant nejudriais sąnariais. Bjaurėjosi akių kam- 
pučiuose susidariusiomis raukšlėmis. Bjaurėjosi apdribusia oda 
po smakru ir ant sėdmenų. Nieko nesakiusi Houp, užsirašė į 
vietos sveikatingumo klubą ir liedavo prakaitą ant elipsinių tre- 
niruoklių ir bėgtakių, kai tik galėdavo ten ištrūkti. 

Selė pradėjo skaityti kosmetinių operacijų reklamas ir net 
ketino paslapčia nusigauti į kokį prašmatnų sveikatingumo 

kompleksą prisidengusi tariama komandiruote. Ji nelabai gerai 
suprato, kodėl slepia tuos dalykus nuo partnerės, bet jai užteko 
proto suvokti, kad tas faktas labai daug sako. 

Selė giliai įkvėpė ir išjungė radiją. 

Jai toptelėjo mintis, kad iš jos buvo pavogta visa jaunystė. 
Burnoje pajuto kartumą dėl to, kad viskas jos gyvenime buvo 
nuspėjama, iš anksto sutvarkyta, ir niekur nuo to negali pabėgti. 
Net jos meilės ryšys - kitose šalies dalyse jis būtų atrodęs eg- 
zotiškas ir pavojingas, o kaimynai būtų kuždėję vienas kitam 
paskalas per kiemo tvorą — čia, Masačusetso vakaruose, buvo 
tokia pat įprasta dėmesio neverta nuobodybė kaip neišvengia- 
mai prasidedantis kitas metų laikas. Už jos lytinę orientaciją jos 
beveik nesmerkė. 

Selė suspaudė vairą ir piktai šūktelėjo, veikiau suriaumojo, 
lyg jai ką skaudėtų. Paskui paskubomis apsidairė — ar joks pra- 
e1vis neišgirdo. 

Sunkiai alsuodama įjungė pavarą. 

Kas toliau? — paklausė savęs įsiliedama į eismą ir vėl prisi- 
mindama vėluojanti į vakarienę. - Kuo nors susirgsiu? Pamanė, 
kad tai gali būti krūties vėžys, osteoporozė ar mažakraujystė. 
Bet kad ir kokia liga, ją bus lengviau pakelti negu tą joje siau- 
čiantį netramdomą pyktį, neviltį ir beprotystę — Selė jautėsi be- 
Jėgė jiems priešintis. 


o 

— Vadinasi, tarp tų dviejų moterų atsirado bėdų? 

— Taip, manau, galima sakyti, jos turėjo bėdų. Bet jos buvo vieni 
niekai, palyginti su tomis, kurios atsirado tada, kai jų gyvenime pasi- 
rodė Maiklas O Konelis. Vien jo buvimas iš pagrindų pakeitė tai, kas 
vyko. 

— Supratau, - atsakiau. 

— Tikrai? Man taip neatrodo. 

Mudu sėdėjome restoranėlyje — prie durų, kad ji galėtų pro veid- 
rodinio stiklo langus matyti koledžo miestelio, kuriame gyvenome, 
pagrindinę gatvę. Ji nusišypsojo, paskui atsigręžė į mane. 

— Mes, vidurinės klasės atstovai, gyvendami savo jaukiame, sau- 
giame pasaulėlyje daug ką laikome savaime suprantamais dalykais, 
ar ne? — paklausė ir nelaukdama mano atsakymo kalbėjo toliau: — 
Kartais bėdų atsiranda ne tik tada, kai mes mažiausiai jų laukiame. 
bet ir kai esame mažiausiai pasirengę jas įveikti. 

Nervingas ryžtas jos balse nesiderino su gražia, tingia popiete. 

— Na, gerai, - atsidusau. - Skoto gyvenimas buvo ne visai idealus, 
nors, kai apie viską pagalvoji, ne toks jau ir blogas. Turėjo gerą darbą, 
buvo gerbiamas, gaudavo daugiau negu pakankamą atlyginimą ir šis 
bent jau iš dalies kompensavo šio pusamžio Žmogaus vienatvę. O 
Selė su Houp išgyveno sunkų tarpsnį, bet lėšų turėjo. Nemenkų. Ešlė 
buvo gerai išsilavinusi ir patraukli, bet jai atėjo pereinamasis laikotar- 
pis. Bet toks jau yra gyvenimas, tiesa“? Kaip jis... . 

Ji iškėlė ranką kaip eismą reguliuojantis faras ir mane pertraukė, o 
kita paėmė stiklinę su atšaldyta arbata. Prieš atsakydama jos išgėrė. 
— Privalote turėti perspektyvą, antraip istorija išeis beprasmiška. 

Aš vėl patylėjau. 

— Mirtis, — galop tarė ji, - yra labai paprastas veiksmas. Bet turite 
suprasti, kad visos akimirkos prieš ją ir visos minutės po jos yra siau- 
bingai sudėtingos. 

Pirma reakcija 


Selė nustebo pamačiusi lauko duris plačiai atvertas. Bevardis 
išsidrėbęs gulėjo prie slenksčio — nors nei miegojo, nei saugojo, 
kažkaip jam daugiau ar mažiau pavyko viena ir kita. Pasiro- 
džius Selei jis pakėlė galvą ir suplakė uodega; Selė pasilenkė 1r 
pakasė jam paausį. Jos bendravimas su šunimi tuo dažniausiai 
ir baigdavosi. Selė įtarė: jei įeitų Džekas Skerdikas su šunų sau- 
sainiu vienoje rankoje ir kruvinu peiliu kitoje, Bevardis stvertų 
sausainį. 

Dėdama portfelį ant grindų mažame prieškambaryje ji išgir- 
do paskutinius pokalbio žodžius. 

— Taip... taip. Aišku, supratau. Atskambinsime tau vėliau šį- 
vakar. Nesijaudink, viskas bus gerai... Taip. Iki. 

Selė išgirdo barkštelint padedamą ragelį, paskui Houp atodū- 
Sį ir „Viešpatie aukščiausias!“ 

— Kas skambino? — paklausė Selė. 

Houp atsigręžė. 

— Negirdėjau, kaip įėjai. 

— Turbūt palikai atdaras duris, — Selė nužvelgė sportinę ap- 
rangą ir pridūrė: — Ruošeisi išeiti ar ką tik grįžai? 

Nekreipdama dėmesio į Selės klausimus ir toną Houp tarė: 

— Skambino Ešlė. Ji ne juokais susinervinusi. Pasirodo, Bos- 
tone ji iš tikrųjų turėjo reikalų su kažkokiu niekšeliu, ir dabar jai 
darosi truputį baugu. 

Kiek padvejojusi Selė paklausė: 

— Ką reiškia „turėjo reikalų“? 

— Tegul jinai tau paaiškina. Kiek supratau, ji praleido vieną 
naktį su tuo vyruku, ir dabar jis nuo jos neatstoja. 

— Ar čia tas pats vyrukas, kuris parašė Skoto rastą laišką? 

— Matyt. Jis jai vis tvirtina „Mudu esam sukurti vienas kitam“ 
ir panašiai, bet tai, velniai rautų, kažkokia nesąmonė. Atrodo, 
tas vaikinas truputį kuoktelėjęs, bet tegu ir tai Ešlė tau paaiš- 
kina. Viskas bus kur kas... kaip čia pasakius... tikroviškiau, jei 
išgirsi iš jos lūpų. 

— Spėju, kad ji iš adatos bando priskaldyti vežimą, bet... 

— Man taip nepasirodė, — pertraukė ją Houp. - Mudvi žinom, 
kad kartais ji per daug viską dramatizuoja, bet šįsyk atrodė labai 
sunerimusi. Manau, turi tuoj pat jai paskambinti. Jai tikriausiai 
bus neprošal išgirsti motinos balsą. Ją apramins. 

— Ar tas vyrukas jai sudavė? O gal jai grasino? 

— Ne visai. Taip ir ne. Sunku pasakyti. 

— Kaip suprasti „ne visai“? — piktokai paklausė Selė. 

Houp papurtė galvą. 

— Tarkime, „Aš tave užmušiu“ yra grasinimas. Bet „Mes vi- 
sada būsime drauge“ irgi gali būti grasinimas. Sunku pasakyti, 
ko! pati negirdėjai tų žodžių. 

Houp buvo truputį nustebinta. Selė klausėsi jos kuo šalčiau- 
siai ir erzinamai ramiai. Houp tai buvo netikėta. 

— Paskambink Ešlei, — dar kartą paragino ji. 

— Ko gero, tu teisi. 

Selė priėjo prie telefono. 

Skotas bandė prisiskambinti Ešlei fiksuotojo ryšio telefonu, bet 
jis buvo užimtas, ir trečią kartą tą vakarą jį sujungė su atsa- 
kikliu. Jau anksčiau jis bandė skambinti į mobilųjį, bet ir ten 
išgirdo įrašytą žvalų jos balsą, siūlantį skambinančiajam palikti 
žinutę. Skotas ne juokais susinervino. Kokia visų tų šiuolaikinių 
ryšio priemonių prasmė — vien veiksmingiau nieko nepešti? Ru- 
pūs miltai, kai aštuonioliktame amžiuje gaudavai laišką, gaben- 
tą didelį atstumą, jis išties kažką reiškė. Dabar viskas priartėjo, 
bet nuo to žmonės tik gerokai nutolo vieni nuo kitų. 

Jam nespėjus dar labiau įsiusti suskambo telefonas. Jis čiupo 
ragelį. 

— Ešle? — iškart paklausė. 

— Ne, Skotai, čia aš, Selė. 

— Selė... Kažkas ne taip? 

Ji dvejojo. Per tą laiką jam susitraukė skrandis, viskas aplink 
aptemo. 

— Kai paskutinį kartą kalbėjomės, — su visu savo, kaip advo- 
katės, šaltakraujiškumu atsakė ji, — tu išreiškei tam tikrą susi- 
rūpinimą dėl laiško, kurį radai. Ko gero, tavo reakcija buvo pa- 
grįsta. 

Skotas patylėjo, nors jam knietėjo aprėkti ją už tą blaivų tei- 
sininko toną. 

— Kodėl? Kas atsitiko? Kur Ešlė? 

— Jai nieko neatsitiko, bet, ko gero, ji iš tikro pakliuvo į 
bėdą. 


Pakeliui namo Maiklas O'Konelis užsuko į dailės reikmenų 
krautuvėlę. Buvo besibaigią jo angliniai pieštukai, tad jis ne- 
mačiomis įsikišo jų rinkinį į skrandos kišenę. Išsirinko vidutinio 
dydžio eskizų albumą ir padėjo ant prekystalio. Atsisėdusi už 
kasos aparato nuobodulio pjaunama mergina, įsivėrusi į veidą 
daugybę papuošalų ir plaukus pasigražinusi juodomis bei rau- 

donomis sruogomis, skaitė Anos Rais romaną apie vampyrus. 
Vilkėjo trumparankovius marškinėlius su didelėmis gotiškojo 
šrifto raidėmis padarytu užrašu LAISVĘ VAKARŲ MEMFIO 
TREJETUI! O'Konelis užpyko ant savęs: jam reikėjo prisikišti 
į kišenes kur kas daugiau prekių - juk mergina beveik nekreipė 
dėmesio į tai, kas vyksta krautuvėje. Krapštydamas 1š kišenės 
porą aptrintų vieno dolerio banknotų nusprendė, kad būtinai rei- 
kės po kelių dienų čia grįžti. 

Jis žinojo, kad pardavėjai nė į galvą neateis patikrinti kišenes 
žmogaus, kuris noriai moka už prekę. 

Svarbiausia suklaidinti, pamanė O'Konelis. Prisiminė, kaip 
mokykloje žaisdavo amerikietiškąjį futbolą. Labiausiai mėgda- 
vo veiksmus su apgaulės elementais. Priversti varžovų koman- 
dą galvoti viena, kai iš tikrųjų vyksta visai kas kita. Tarkime, 
perduoti kamuolį žaidėjui visai ne toje pusėje, kur tikėjosi var- 
žovai. Ar komandos draugui, bėgančiam ne ta pačia kryptimi 
kaip tu, o priešinga. Klaidinti buvo jo gyvenimo taisyklė, 1r jis 
beveik visada ja vadovavosi. Padaryk taip, kad Žmonės tave ne- 
pakankamai įvertintų. Padaryk taip, kad jie manytų, jog vyksta 
viena, kai iš tikrųjų dedasi visai kas kita. 

Niekas neteikia tokio pasitenkinimo kaip žaidimas, pamanė 
jis. 

— Kas yra Vakarų Memfio trejetas? — paklausė jis pardavėjos, 
kai ši padavė jam grąžą. 

Mergina pažiūrėjo į jį, tarsi šis paprastas bendravimo veiks- 
mas kažkodėl keltų jai skausmą, ir atsiduso. 

— Trys vaikinai, apkaltinti žmogžudyste. Neva jie nužudė vai- 
ką“, bet jie nekalti. Juos nuteisė dėl jų išvaizdos. Visiems tiems 
aršiems vietiniams evangelistams nepatiko, kaip jie rengiasi, 
gotų filosofija ir satanistiškos šnekos. Dabar jie sėdi mirtininkų 


* Iš tikrųjų buvo nužudyti trys vaikai. 

kamerose, ir tai nesąžininga. HBO" susuko apie juos dokumen- 
tinį filmą. 

— Jie įkliuvo? 

— Su jais nesąžiningai pasielgė. Vien todėl, kad esi ne toks 
kaip kiti, nereiškia, kad esi kaltas. 

Maiklas O'Konelis linktelėjo. 

— Taigi. Tiesiog farams tada lengviau tave rasti. Kai esi ne 
toks kaip kiti, niekada neišsisuksi. O jei esi toks pat kaip kiti, 
gali daryti viską. Ką tik nori. 

Jis išėjo iš parduotuvės. Eidamas vakarėjančia gatve apiben- 
drino gautą informaciją. Yra tokių ribinių visuomenės sričių, 
tarė sau, kur gali veikti bemaž be baimės įkliūti. Nekelk kojos į 
prekybos centrus, kur yra apsaugininkų. Įsitaisyk į darbą dirb- 
tuvėse, kurių savininkui rūpi tik kuo greičiau ir pigiau sutaisyti 
automobilį, o kokybė nesvarbu, ir jis apsimeta nematąs, kai ką 
darai ne taip. Nevok iš degalinių ir panašių krautuvėlių, nes jas 
nuolat apiplėšinėja, todėl jose gali budėti koks faras, po tarny- 
bos su dvylikto kalibro revolveriu besislepiantis už permatomo 
veidrodžio. Visuomet daryk tai, ko niekas nelabai tikėjosi — tai 
išmuša iš vėžių, užmigdo budrumą. 

Niekada nepasitikėk kitais. 

Visa tai man aišku savaime, pamanė. 

Maiklas O'Konelis atpėdino gatve iki savo daugiabučio, už- 
lipo laiptais. Kaip visada koridoriuje prieš jo duris baisiausiai 
kniaukė ir miaukė senės kaimynės katės. Kaip visada tiems 
padarams ji buvo pastačiusi dubenėlių su ėdalu ir vandeniu. 
O'Konelis į jas pažiūrėjo, ir kelios spruko jam iš kelio. Šitos 
buvo protingos: jos nujautė, kad kilo grėsmė, nors gerai nesu- 
prato kokia. Kitos šmižinėjo toliau. Jis pasilenkė ir laikė ištie- 


* Home Box Office — kino kompanijos Time Warner antrinė televizijos bendrovė. 
Garsiausi jos serialai — „Sopranai“. „Seksas ir miestas“. „Šešios pėdos po žeme“. 

sęs ranką, kol viena iš mažiausiai įtarių kačių priėjo taip arti, 
kad jis galėjo pakasyti jai viršugalvį. Greitu, įgudusiu judesiu 
O'Konelis čiupo katę už sprando ir nusinešė į butą. 

Kurį laiką katė priešinosi, bandydama pasisukti ir įdrėksti, bet 
O'Konelis laikė ją tvirtai suėmęs. Jis nuėjo į virtuvę ir išsitraukė 
didelį polietileninį maišą uždaromu viršumi. Šita katė atsidurs 
šaldiklyje šalia keturių kitų. Kai pagaus šeštą, visas išmes į kokį 
šiukšlių konteinerį toli nuo namų, tada viską pradės iš naujo. Jis 
abejojo, ar senė sugeba tiksliai suskaičiuoti savo globotines. Kita 
vertus, jis porą kartų mandagiai jos prašė riboti kačių skaičių. Iš 
tikrųjų kates žudė tai, kad senė nepaisė jo siūlymų, juolab taip 
kilniaširdiškai pateiktų. Jis, O'Konelis, tebuvo mirties įrankis. 


Skotas klausėsi buvusios žmonos 1r kuo toliau, tuo labiau niršo. 

Ne todėl, kad nebuvo klausoma jo perspėjimų, nors jis buvo 
teisus nuo pat pradžių. Jį siutino ramus Selės tonas. Vis dėlto jis 
nusprendė, kad bartis su ja — beprasmiška. 

— Taigi manau, - tarė ji, — Ešlė tikriausiai irgi, kad bus ge- 
riausia, jei nuvažiuosi į Bostoną ir galbūt parsiveši ją namo sa- 
vaitgaliui. Tada ji galės geriau suvokti, kokių nemalonumų jai 
gresia iš to jaunuolio. 

— Gerai, - atsakė Skotas, — nuvažiuosiu rytoj. 

— Paprastai iš atstumo geriau matyti, — tarė Selė. 

— Tai kodėl nieko nepamatei? — atšovė Skotas. 

Selė norėjo atsikirsti taip pat pašaipiai, bet apsigalvojo. 

— Skotai, ar gali tik nuvažiuoti 1r atsivežti Ešlę? Važiuočiau 
pati, bet... 

— Gerai, nuvažiuosiu. Tau tikriausiai koks teismo posėdis ar 
dar kas, ko negalima atidėti. 

— Tiesą sakant, taip ir yra. 

— Pakeliui į namus turėsiu progą ją iškamantinėti. Tada galė- 
sime sukurti kokį nors planą. Bent jau kiek išsamesnį planą, 

negu tik parvežti ją savaitgaliui namo. Gal pakaks, jei nuva- 
žiuosiu ir pasikalbėsiu su tuo vyruku. 

— Manau, prieš mums kišantis į tą nemalonų reikalą reikia 
suteikti Ešlei visas galimybes sutvarkyti jį pačiai. Tokių dalykų 
juk jaunystėje neišvengsi. 

— Stačiai negaliu pakęsti tokių itin išmintingų ir logiškų sam- 
protavimų. 

Selė nieko neatsakė nenorėdama, kad pokalbis dar labiau pa- 
šlytų. Kita vertus, ji gavo pripažinti, kad Skotas turi pagrindą 
pykti. Taip jau veikė jos protas: į kiekvieną ištartą žodį ji žiūrėjo 
kaip į šviesą, perleistą per prizmę — kiekvienas spindulys buvo 
svarbus. Dėl šios būdo savybės ji buvo puiki advokatė, bet kar- 
tais tai keldavo sunkumų su ja bendraujant. 

— Gal man reikėtų važiuoti šįvakar, — tarė Skotas. 

— Ne, — iškart paprieštaravo Selė. — Tada atrodys, kad mes 
puolėme į paniką. Veikime ramiai. 

Abu kurį laiką tylėjo. 

— Klausyk, — staiga tarė Skotas, — ar tu turi tokių dalykų pa- 
tirties? 

Jis turėjo galvoje teisminę patirtį, bet Selė kitaip jį suprato. 

— Ne, - atsakė nė kiek negalvodama. — Vienintelis vyras sakė, 
kad mylės mane amžinai. Tų. 


Kelias pastarąsias dienas vietos laikraštis spausdino istoriją, sulau- 
kusią daug dėmesio slėnyje, kuriame gyvenau. Jau dešimta šeima 
apsiėmė globoti trylikametį berniuką, ir šis mirė įtartinomis aplinkybė- 
mis. Tyrimo ėmėsi policija ir apygardos prokuratūra, savo trigrašį pri- 
kišo ir visos žiniasklaidos priemonės daugelio kilometrų spinduliu. Bet 
bylos faktai buvo neaiškūs — tokie tamsūs ir prieštaringi, kad tiesa, 
ko gero, niekados nepaaiškės. Berniukas mirė nuo vienintelės, iš arti 
paleistos kulkos žaizdos. Globėjai teigė, kad berniukas radęs įtėvio 

pistoletą su juo žaidė, ir ginklas netyčia iššovė. O gal ir nežaidė - gal 
tiesiog nusižudė. Kita vertus, per skrodimą pastebėtos visai neseniai 
atsiradusios mėlynės ant vaiko rankų ir liemens galėjo reikšti, kad jį 
mušė ar laikė prispaustą, kol vyko kur kas baisesni dalykai. O gal vai- 
kas susipešė su kuriuo nors suaugusiuoju dėl ginklo, ir šis atsitiktinai 
iššovė. O gal būta dar tamsesnio dalyko — pavyzdžiui, žmogžudystės. 
Žmogžudystės iš pykčio. Žmogžudystės iš nevilties. Žmogžudystės 
iš geismo. O gal žmogžudystės, įvykdytos vien todėl, kad gyvenimas 
kartais šlykščiai pasielgia su tais, kurie turi mažiausiai galimybių ap- 
gaule išsisukti iš bėdos. 

Man dingtelėjo, kad tiesą dažnai būna neįmanoma išsiaiškinti. 

Visą savaitę į mane kasdien žvelgė nespalvota mirusio berniuko 
nuotrauka. Jis šypsojosi gražia kreivoka, beveik drovia šypsena, o 
akys viltingai švytėjo. Gal todėl ši istorija taip intrigavo, kėlė tokį susi- 
domėjimą, kol užsimiršo nenutrūkstamame įvykių sraute: toje mirtyje 
buvo kažko nesąžininga. Kažkas buvo apgautas. 

Vaikas niekam nerūpėjo. Bent jau nerūpėjo tiek, kiek turėjo rūpėti. 

Tikriausiai aš nesiskyriau nuo visų kitų, perskaičiusių šią istoriją, 
išgirdusių ją per vakaro žinias ar aptarinėjusių su bendradarbiais per 
pietų pertrauką. Ji sujaudino kiekvieną, kuris kada nors žiūrėjo į mie- 
gantį vaiką ir įsivaizdavo, kokia trapi yra kiekviena gyvybė ir kaip silp- 
nai mes kartais įsikimbame į tai, ką vaizduojamės esant laime. Spė- 
jau, kad pamažu tie dalykai savaip ėmė aiškėti Skotui, Selei ir Houp. 

Pirmas nenuspėjamas planas 


Kitą rytą Skotas važiavo į rytus, taip anksti, kad tekanti sau- 
lė, atsispindėjusi nuo tvenkinio prie Gardnerio miesto, akies 
mirksniu užliejo visą priekinį stiklą akinama šviesa. Paprastai 
važiuodamas poršė 2-uoju Masačusetso keliu, kurio 1lgi, plyni 
ruožai driekėsi vienomis iš nevaizdingiausių Naujosios Anglijos 
vietovių, jis skriste skrisdavo. Kartą baudą už greičio viršijimą 
jam išrašė susiraukęs kelių policininkas, nustatęs, kad jis va- 
žiavo daugiau nei šimto šešiasdešimties kilometrų per valandą 
greičiu. Policininkas pradėjo skaityti jam virtinę paskaitų, kurių 
turinį lengvai galėjai nuspėti iš anksto, bet Skotas nė nemanė jo 
klausytis. Kai važiuodavo vienas ir greitai — O tai jis darydavo 
kiek galėdamas dažniau — kartais jam ateidavo mintis, kad tik 
tuomet jis elgiasi ne taip, kaip dera jo amžiaus žmogui. Visais 
kitais gyvenimo atvejais jis elgdavosi atsakingai, kaip suaugęs 
vyras. Jis juto, kad šis nutrūktgalviškumas byloja apie kažkokią 
didesnę jo ydą, bet nekreipė į tai dėmesio. 

Automobilis ėmė dūgzti tuo poršė būdingu tonu, tarsi primin- 
damas: „Aš galiu važiuoti greičiau, jei man leisi“, ir Skotas su- 
kiodamas vairą bei spausdamas akceleratorių permąstė trumpą 
pokalbį su Ešle išvakarėse. 

Jie nesikalbėjo, dėl kokios priežasties jis važiuoja jos parsi- 
vežti. Skotas norėjo užduoti jai porą klausimų, bet nusprendė. 
kad ji jau kalbėjosi ir su Houp. ir su motina, tad veikiausiai 
tik pakartos tai, ką jos jau klausė. Taigi jis tepasakė atvažiuo- 
siąs anksti, o Ešlė paprašė nestatyti automobilio į aikštelę - tik 
pyptelėti, ir ji išbėgsianti. Jis tikėjosi, kad įsėdusi į automobilį 
dukra atsivers bent jau tiek, kad jis galėtų įvertinti padėtį. 

Kol kas aiškiai mąstyti jam nesisekė. Tai, kad jo būgštavimai 
perskaičius laišką pasirodė pagrįsti, jam nekėlė jokio pasitenki- 
nimo. 

Dabar, važiuodamas į Bostoną pasiimti dukros, jis nežinojo, 
ar jam reikia labai nerimauti. Jis nekantravo pamatyti ją, nes 
abejojo, ar turės dar daug progų pasireikšti kaip tėvas, ir todėl 
jautėsi vos ne kaip koks iškrypėlis. Dukra buvo beveik suaugu- 
si, tad JO ar motinos jai reikėjo kur kas mažiau nei vaikystėje. 

Skotas užsidėjo akinius nuo saulės. Ko dabar reikia Ešlei iš 
jo? - pamanė. Šiek tiek pinigų. Gal kada nors ateityje vestuvių 
pokylio. Patarimo? Vargu bau. 

Jis nuspaudė akceleratorių, ir automobilis šovė į priekį. 

Malonu, kai dukrai tavęs reikia, bet jis abejojo, ar dar kada 
bus reikalingas. Bent jau tiek, kiek tėvo reikia vaikystėje, kai 
menkiausią problemą galima išpūsti. Ešlė turėjo visa, ko reikia, 
kad išsipainiotų iš tos dabartinės bėdos. Iš tikrųjų jis net spėjo, 
kad ji pareikalaus tokios teisės. Jis manė, kad jo vaidmuo bus, 
bos tuo, kad galės nedrąsiai pateikti vieną kitą siūlymą. 

Kai pirmą kartą perskaitė tą laišką, apėmė jos vaikystę pri- 
minęs noras ją apsaugoti. Dabar, važiuodamas jos parsivežti, 
daugiau ar mažiau įsitikinęs, kad jo nerimauta ne be pagrindo, 
jis paniuro, nes suvokė, kad jam veikiausiai teks menkas vaid- 
muo ir kad geriausia savo jausmų nerodyti. Pro šalį lekiant ru- 
dens spalvomis tebepasipuošusių medžių guotams, jis vis dėlto 

džiūgavo, kad dukra įsileidžia jį į savo gyvenimą ne kaip kokį 
antraeilį žmogų. Lėkdamas greitkeliu Skotas šypsojosi tarsi sa- 
kydamas: ,„Manęs nepavysite!“ 


Ešlė išgirdo klaksoną du kartus pyptelint, metė žvilgsnį pro 
langą ir juodame poršė pamatė gerai pažįstamą tėvo profilį. Jis 
pamojo ranka — pasisveikindamas ir kartu ragindamas paskubė- 
ti, nes trukdė eismui gatvėje, o ne vienas Bostono vairuotojas 
tokiais atvejais pasako, ką galvoja. Mat Bostono vairuotojai be 
galo mėgsta maigyti klaksonus ir šūkauti. Majamyje ir Hjusto- 
ne per tokius apsižodžiavimus kartais ištraukiami pistoletai, bet 
Bostone sakyti savo nuomonę dažniausiai nėra pavojinga. 

Ešlė čiupo nedidelį kelioninį krepšį ir užrakino buto duris. 
Atsakiklio kištuką ji jau anksčiau ištraukė iš lizdo, o mobilųjį 
telefoną 1r kompiuterį išjungė. 

Jokių telefono ar elektroninių žinučių. Jokio ryšio, pamanė ji 
lėkdama laiptais žemyn, paskui pro lauko duris. 

— Sveika, gražuole, - jai priėjus prie automobilio tarė Skotas. 

— Sveikas, tėti, - nusišypsojo Ešlė. - Leisi man vairuoti? 

— Eee, — sudvejojo Skotas. - Gal kitą kartą. 

Taip jie juokaudavo. Skotas niekados niekam neleisdavo vai- 
ruoti poršė. Sakydavo, neva dėl draudimo reikalavimų, bet Ešlė 
žinojo, kad dėl kitko. 

— Tik tiek tau reikės? — paklausė Skotas apžiūrėjęs nedidelį 
krepšį. 

— Čia viskas. Šiaip ar taip, tavo ar mamos namuose turiu už- 
tektinai daiktų. 

Apkabindamas dukrą Skotas purtė galvą ir šypsojosi. 

— Gerai prisimenu laikus, — apsimestinai pompastišku tonu tarė 
jis, — kai tampydavau lagaminus, kuprines ir didžiulius kariškus 
krepšius, prigrūstus visiškai nereikalingų apdarų, vien tam, kad 
galėtum persirengti ne mažiau kaip pustuzinį kartų per dieną. 

Ešlė nusišypsojo ir pasuko prie keleivio durelių. 

— Dinkim iš čia, kol neatvažiavo koks prekes išvežiojantis 
sunkvežimis — dar nuspręs sutraiškyti tavo amžiaus vidurio kri- 
zės žaisliuką, — juokdamasi tarė ji. 

Ji atlošė galvą į odinę atramą ir pirmą kartą po daugelio va- 
landų pasijutusi saugi iškart užsimerkė. Iš lėto iškvėpė orą ir 
pajuto, kad ima atsipalaiduoti. 

— Ačiū, kad atvažiavai, tėti. 

Tais keliais žodžiais buvo daug pasakyta. 

Kol tėvas vairavo nedidelį automobilį iš jos gatvės, juodu 
šnekučiavosi, tad Ešlė nebuvo sukaupusi dėmesio. Skotas, aiš- 
ku, nebūtų pažinęs Žmogystos, pasislėpusios medžio šešėlyje, 
kai jie važiavo pro šalį, bet Ešlė būtų pažinusi, jei būtų sėdėjusi 
atmerktomis akimis ir būtų buvusi budresnė. 

Maiklas O'Konelis žvelgė jiems įkandin įsidėmėdamas vai- 
ruotoją, automobilį ir jo numerius. 


— Ar kada nors klausotės meilės dainų? — paklausė ji manęs. Klau- 
simas man pasirodė labai netikėtas, tad prieš atsakydamas padve- 
jojau. 

— Meilės dainų? 

— Taigi. Meilės dainų. „Je, je, je, mažyte, kaip tave myliu, negaliu 
apsakyti“ arba „Ji - nuostabiausia mergina, jos vardas — Regina“... 
Galėčiau suminėti begalę. 

— Ne per daugiausiai, - atsakiau. - Norėjau pasakyti, visi jų kažkiek 
klausosi. Argi devyniasdešimt devyni procentai popso, roko, kantri, 
net pankroko ir kitokių stilių dainų nėra apie meilę? Apie prarastą mei- 
Ig. Meilę be atsako. Gerą meilę. Blogą meilę. Nelabai suprantu, ką tai 
turi bendra su tuo, apie ką mes kalbamės. 

Šiek tiek suirzau. Mat man rūpėjo, kokio kito žingsnio buvo imtasi 
dėl Ešlės. Be to, norėjau geriau suprasti Maiklą O Konelį. 

— Didžiuma meilės dainų — visai ne apie meilę. Jos apie daugy- 
bę dalykų, bet daugiausia apie neviltį. Galbūt geismą. Aistrą. Poreikį. 
Nusivylimą. Jos retai būna apie tai, kas iš tikrųjų yra meilė, o ji - kai 
atmeti į šalį visus tuos kitus elementus —- yra... na, abipusė priklau- 
somybė. Bėda ta, kad labai dažnai būna pernelyg sunku tai suprasti, 
nes imame teikti per daug reikšmės vienai iš tų kitų meilės sudeda- 
mųjų dalių, palaikę jas esminiu šio jausmo elementu. 

— Gerai, - neskubėdamas atsakiau. - O Maiklas O'Konelis? 

— Meilė jam buvo pyktis. Įsiūtis. 

Laukiau, ką ji pasakys toliau. 

— Ir jam jinai buvo tokia pat būtina kaip oras. 


13 


Kukliausias tikslas 


Kimus sportinio automobilio ūžimas beveik akimirksniu užliū- 
liavo Ešlę, ir ji nekrustelėjo beveik valandą. Tada staiga atsi- 
merkė, aiktelėjo ir atsisėdo nesusigaudydama kur esanti. Skotas 
pamatė, kaip ji paklaikusiu žvilgsniu apsidairo, pamosikuoja 
rankomis ir vėl susmunka ant patogios sėdynės. Ešlė pasitrynė 
veidą rankomis, kad atsikratytų miegų. 

— Varge! — tarė. - Buvau užmigusi? 

Skotas neatsakė į šį klausimą. 

— Išvargusi? 

— Tikriausiai. Veikiau pirmą kartą atsipalaidavau po daugelio 
valandų. Ką tik. Keistas pojūtis. Nėra nemalonus, bet ir maloniu 
nepavadinsi. Tiesiog keistai keistas. 

— Gal pasikalbėsime apie tai dabar? 

Atrodė, kad Ešlė dvejoja, tarsi Bostonui dingstant iš užpaka- 
linio vaizdo veidrodėlio sulig kiekvienu poršė įveiktu kilometru 
jos bėda vis mažėtų ir toltų. Skotas uždavė trečią klausimą. 

— Gal tau vertėtų papasakoti man tai, ką sakei motinai ir jos 
gyvenimo partnerei, — tarė jis tyliai ir pats susigriebė, kad Selės 
ir Houp santykius apibūdino pernelyg formaliai. — Tada bent 
jau visi žinosime naujausią informaciją. Būtų ne pro šalį mums 


152 JOHN KATZENBACH m NE TAS ŽMOGUS 


visiems pasitarti — gal sugalvotume kokį protingą planą, kurio 
galėtum laikytis. 

Jis abejojo, ar Ešlė grįžta namo kurti kokio plano, bet ji tik- 
riausiai tikėjosi iš jo kažkokių panašių žodžių, ir vien jie turėjo 
ją raminti. 

Ešlė patylėjo, pasipurtė ir tarė: 

— Nuvytusios gėlės. Jis prilipdė nuvytusių gėlių man prie 
durų. O paskui sekė, užuot susitikęs su manim restorane, kaip 
buvome susitarę. Pasijutau, lyg būčiau žvėris, o jis - mane per- 
sekiojantis medžiotojas. 

Ji 1lgai žiūrėjo pro šoninį langelį, tarsi rikiuodama mintis, 
kad atsirastų bent šiokios tokios logikos, paskui giliai atsiduso 
ir tarė: 

— Pradėsiu nuo pradžių, kad viską suprastum. 

Skotas sumažino greitį iki didžiausio leistino ir persirikiavo į 
dešinę juostą — poršė beveik niekada ja nevažiuodavo - ir klau- 
sėsi netardamas nė žodžio. 


Kol jie privažiavo koledžo miestelį, kur gyveno Skotas, Ešlė 
daugmaž papasakojo jam apie savo pažintį su Maiklu O'Koneliu. 
Ji stengėsi kuo mažiau kalbėti apie tai, kaip jie susitiko, nes jai 
nelabai smagu buvo šnekėtis su tėvu apie alkoholį ir seksą, to- 
dėl vartojo iš pažiūros nekaltus eufemizmus „susipažinom“ ir 
„apsinešėm“ vietoj kur kas pavojingiau atvirų žodžių. 

Skotas puikiai suprato, apie ką ji kalba, todėl susilaikė ir per 
daug agresyviai nekamantinėjo. Jis spėjo, kad kai kurių smulk- 
menų jam geriau nežinoti. 

Jie išsuko iš greitkelio į kaimo kelius, ir Skotui retkarčiais 
teko perjungti pavaras. Ešlė vėl nutilo ir spoksojo pro langą. 
Išaušo giedra diena, dangus buvo žydras. 

— Malonu vėl pamatyti gimtinę, — tarė ji. - Kai esi užsiėmęs 
daugybe reikalų, užmiršti, kaip gerai pažįsti viską aplink. Bet 

štai — ta pati miesto aikštė. Ta pati rotušė. Restoranai, kavinės. 
Vaikai, ant vejos mėtantys vienas kitam plastiko lėkštę. Imi ma- 
nyti, kad niekur niekas negali būti blogai. — Ji atsiduso. - Dabar 
viską žinai, tėti. Ką manai? 

Skotas bandė išspausti šypseną, kuri paslėptų jį apėmusią 
maišatį. 

— Manau, turime rasti būdą, kaip atstumti poną O'Konelį ne- 
prisidarius per daug nemalonumų, - atsakė jis, nors pats buvo 
nelabai įsitikinęs tuo, ką sako. Vis dėlto jis pasistengė, kad jo 
balse būtų kuo daugiau pasitikėjimo savimi. — Galbūt tereikia 
su juo pasikalbėti. O gal reikia atstumo, bet tuomet tavo magis- 
trantūra kiek atsidės. Bet toks jau gyvenimas - nelabai tvarkin- 
gas. Šiaip ar taip, manau, galim viską sutvarkyti. Neatrodo, kad 
su juo turėsime tiek keblumų, kaip baiminausi iš pradžių. 

Ešlė, rodės, lengviau atsiduso. 

— Manai? 

— Taip. Neabejoju, tavo mama irgi labai panašios nuomonės. 
Per savo praktiką ji matė kietų vyrukų - na, žinai, skyrybų by- 
lose - ir yra susidūrusi su nusikaltimais, įvykdytais asocialių as- 
menų. Be to, ji matė daugybę porų, kuriose smurtaujama — nors 
šiuo atveju, sakyčiau, toks apibūdinimas ne visai tinka — taigi jai 
užtenka kompetencijos tvarkyti tokius reikalus. 

Ešlė linktelėjo. 

— Jis juk tavęs nemušė, tiesa? — paklausė Skotas, nors dukra 
jau buvo atsakiusi į šį klausimą. 

— Sakiau, kad ne. Jis tik sako, kad mes sukurti vienas kitam. 

— Gal ir nežinau, kas sukūrė jį, bet žinau, kas sukūrė tave, ir 
abejoju, kad tu buvai sukurta jam. 

Ešlės veide šmėstelėjo šypsena. 

— Ir patikėk manim, - toliau kalbėjo Skotas bandydamas juo- 
kauti, kad dar labiau pakeltų ūpą, - ta problema neatrodo tokia 
didelė, kad jos negalėtų išspręsti kiekvienas gerbiamas istorikas. 

Paieškosime medžiagos — gal dokumentų originalų ar liudyto- 
jų parodymų. Susisieksime su pirminiais šaltiniais. Surinksime 
faktinės medžiagos vietoje, ir viskas eis kaip iš pypkės. 

Ešlė sukikeno. 

— Tėti, mes kalbame ne apie disertaciją. 

— Tikrai? 

Ešlė vėl kiktelėjo. Skotas pasisuko ant sėdynės - tik tiek, kad 
pamatytų visą šypseną, priminusią jam tūkstančius akimirkų. Ji 
buvo jam brangesnė už viską, patirtą jo gyvenime. 


Šeštadienį Houp mokykloje turėjo vykti rungtynės, ir ji nega- 
lėjo apsispręsti — eiti į stadioną ar laukti, kol Skotas atvažiuos 
su Ešle. Iš patirties žinojo, kad ryto saulė pradžiovins veją, bet 
ne iki galo, tad nujautė, jog po pietų rungtynės vyks klampio- 
je, purvinoje aikštėje. Vos prieš kokius dvidešimt metų mintis, 
jog mergaitės žais purve, kėlė tokį pasibaisėjimą, kad rungtynės 
būtų buvusios atšauktos. Dabar Houp neabejojo, kad jos žai- 
dėjos nekantriai laukia bjaurių sąlygų. Dabar, jei būdavai išsi- 
purvinusi ir suprakaitavusi, atrodei pranašesnė už kitas. Purvu 
vertinama pažanga. 

Ji sukiojosi po virtuvę čia dirsčiodama į laikrodį ant sienos, 
čia žvilgčiodama pro langą ir ištempusi ausis klausėsi, ar neiš- 
girs su jokiu kitu nesupainiojamo Skoto automobilio garso, kai 
jis įjungęs žemesnę pavarą pasuka iš už kampo ir privažiuoja 
prie namo. Bevardis laukė prie durų. Jis buvo per senas, kad 
nekantrautų, bet likti vienas namie irgi nenorėjo. Jis suprasdavo 
žodžius „Nori į futbolo rungtynes?“, todėl Houp juos ištarus 
bemat pakirsdavo iš artimos komai būsenos ir imdavo šėlti iš 
džiaugsmo. 

Langas buvo šiek tiek praviras, ir iš kaimynų namų ji girdėjo 
įprastus šeštadienio rytui ir mirtinai įgrisusius garsus: sučiau- 
do ir riaumodama užsiveda vejapjovė; kaukia lapų pūtiklis; 

linksmai šūkauja gretimame kieme žaidžiantys vaikai. Buvo 
sunku įsivaizduoti, kad kur nors egzistuoja kažkas bent šiek 
tiek panašaus į grėsmę jų tvarkingiems gyvenimams. Houp 
nenumanė, kad vos prieš kelias akimirkas ta pati mintis šovė 
į galvą Ešlei. 

Pasisukusi pamatė tarpduryje stovinčią Selę. 

— Nepavėluosi? — paklausė ji. - Kelintą rungtynės? 

— Dar turiu laiko. 

— Šiandienos rungtynės svarbios? 

— Jos visos svarbios, tik kai kurios kiek svarbesnės už kitas. 
Mes laimėsim. — Kiek padvejojusi Houp pridūrė: - Jie turi pasi- 
rodyti bet kurią akimirką. Skotas juk sakė, kad išvažiuos anksti, 
ar ne? 

Selė irgi padvejojo prieš atsakydama. 

— Man rodos, turim pakviesti Skotą užeiti, nes jis norės daly- 
vauti priimant sprendimus. 

— Gerai sumanei, - tarė Houp, nors nebuvo tuo įsitikinusi. 

Visa, kas buvo susiję su Skotu, stūmė ją į tai, ką kadaise būtų 
pavadinusi nesmagia padėtimi, bet šie dalykai buvo kur kas 
rimtesni ir sudėtingesni. Ji manė, kad Skotas jos nekenčia, nors 
jis niekada to atvirai nesakė. 

Mažų mažiausiai jis negalėdavo į ją žiūrėti. O gal nekentė jos 
už tai, ką ji reiškė. Arba nekentė už tai, ką padarė, kad paviliotų 
Selę, ar už tai, kas nutiko tarp jo ir Selės. Šiaip ar taip, Skotas 
buvo pritvinkęs pykčio jai, ir Houp manė, kad ji bejėgė šį jaus- 
mą kada nors pakeisti. 

— Kažin ar bus gerai, - tarė Selė, — jeigu jam atvažiavus pa- 
kviesiu jį į vidų, o tu būsi čia. 

Houp iškart užpyko ant Selės ir tuo pat metu ja nusivylė. Jai 
tai pasirodė baisiai nesąžininga — juk praėjo užtektinai metų, ir 
mandagus elgesys jiems tapo norma, nors nerodomi jausmai VI- 
sados buvo be galo stiprūs. Houp siutino mintis, kad Selė paiso 

Skoto jausmų, bet tuo pat metu trypia jos. Houp daug metų au- 
gino Ešlę, tad nors jųdviejų nesiejo kraujo ryšys, ji manė turinti 
tokią pat teisę rūpintis jos laime kaip ir kiti. 

Prieš atsakydama prikando lūpą mintyse įspėdama save: Ne- 
sikarščiuok! 

— Manau, tai ne visai sąžininga, bet jeigu, tavo nuomone, tai 
svarbu, paklausysiu, nes tu apie tuos dalykus išmanai geriau. 

Selė nebuvo įsitikinusi — ar paskutiniai Houp žodžiai buvo 
nuoširdūs ar pašaipūs. 

Ji žengtelėjo atatupsta pati šiek tiek nustebusi, kad paprašė 
Houp nesirodyti, kai atvažiuos Skotas. Ką aš darau?! 

— Ne... — buvo bepradedanti atsakymą ji, bet ją pertraukė į 
nedidelę įkalnę prieš jų namus važiuojančio Skoto automobilio 
garsas. — O štai ir jie. 

— Ką gi, - sausai tarė Houp, — matyt, man teks čia likti. 

Pažinęs automobilio garsą Bevardis pašoko. Visi priėjo prie 
lauko durų, ir Bevardis prasibruko joms pro kojas kaip tik tuo 
metu, kai poršė privažiavo prie namo. Ešlė išlipo iš automobilio 
beveik taip pat greitai, kaip šuo išbėgo pro duris. Ji iškart pa- 
silenkė, prikišo veidą jam prie snukio ir leido parodyti seilėtą 
šuns švelnumą. Skotas irgi išlipo iš automobilio nelabai žinoda- 
mas, kaip bus sutiktas. Jis nedrąsiai pamojo Selei ir linktelėjo į 
Houp pusę. 

— Gyva ir sveika, — tarė jis. 

Selė veja priėjo prie automobilio, stabtelėjo apkabinti Ešlės, 
paskui kreipėsi į Skotą: 

— Tau neatrodo, kad tau reiktų užeiti — sugalvotume kokį 
planą? 

Ešlė pakėlė galvą į tėvo ir motinos pusę akimirką laukdama. 
Per tą akimirką ji suvokė, kaip retai juodu būdavo per žingsnio 
atstumą vienas nuo kito. Kaskart, kai jie susitikdavo, laikyda- 
vosi atokiau. 

— Tegu sprendžia Ešlė, - atsakė Skotas. — Gal ji nenorės stačia 
galva pulti į šį reikalą. Gal jai reikia užkąsti ir šiek tiek laiko 
atsipūsti. 

Jie abu pažiūrėjo į Ešlę, ir ši linktelėjo, nors juto daranti kaž- 
ką bailaus. 

— Gerai, — tarė Selė įpratusios vadovauti teisininkės balsu. — 
Vadinasi, šiandien po pietų. Tarkime, ketvirtą ar pusę penkių? 

Skotas linktelėjo ir mostelėjo į namo pusę. 

— Čia? 

— Kodėl gi ne? — atsakė Selė. 

Skotas būtų galėjęs išvardyti gerą dešimtį priežasčių, bet pri- 
kando liežuvį. 

— Vadinasi, pusę penkių. Galėtume išgerti arbatos — būtų labai 
civilizuota. 

Selė nesureagavo į jo pašaipą ir atsisuko į Ešlę. 

— Tai viskas, ką atsivežei? — rodydama į nedidelį jos krepšį 
paklausė. 

— Viskas. 

Houp stovėjo nuošaliau. Žiūrint ir klausantis jai dingtelėjo, 
kad iš tikrųjų Ešlė atsivežė kur kas daugiau, bet tai nebuvo taip 
akivaizdu. 


Ešlė atsargiai šokinėjo palei įmirkusią aikštę. Galop įsitaisė ten, 
iš kur matė Houp, vadovaujančią savo komandai. Prie suolo 
pririštas Bevardis ėmė plakti uodega į žemę, kai ją pamatė. Žiū- 
rėdama į jį Ešlė prisiminė liūtus. Afrikoje jie dažnai miega net 
dvidešimt valandų per parą. Bevardis, matyt, buvo bepasiekiąs 
jų lygį, nors būdu buvo nelabai panašus į liūtą. Kartais Ešlei 
kildavo mintis, ar jie visi būtų išgyvenę, jei ne jis. Ją visuomet 
liūdino, kad motina neįvertina Bevardžio svarbos. Čia juk šuo 
gelbėtojas, pamanė ji. Šuo neregio vedlys. Sargybinis šuo. Be- 
vardis atliko visus šiuos vaidmenis — perkeltine prasme, o dabar 

buvo senas, galima sakyti, išėjęs į užtarnautą poilsį, bet vis dar 
nelyginant brolis. 

Ešlė aprėpė akimis kalvas tolumoje. Vietiniai Holjoko kal- 
vas vadino kalnų grandine, bet ji suprato, kad šis pavadinimas 
gerokai per skambus. Uoliniai — išties kalnai, pamanė ji. Aplin- 
kinėms kalvoms buvo suteikta nepagrįstos didybės, nors gražią 
rudens pavakarę jos atpirkdavo savo menką aukštį sodriais rau- 
donais, rudais ir rausvais tonais. 

Ešlė vėl nukreipė žvilgsnį į rungtynes. Iškart prisiminė, kaip 
prieš kokius penkerius metus kairiuoju kraštu lakstė pirmyn at- 
gal vilkėdama mėlyną ir baltą uniformą. Ji visada gerai žaidė, 
nors Houp neprilygo. Ši visuomet žaisdavo laisvai, net nutrūkt- 
galviškai, o Ešlei kažkas vis neleisdavo žaisti visa jėga. 

Ji pajuto keistą jaudulį, kai futbolininkė, žaidžianti toje pa- 
čioje pozicijoje kaip anksčiau ji, įmušė pergalingą įvartį. Ešlė 
palaukė, kol baigsis džiaugsmingi šūksmai ir sveikinimai, pas- 
kui pamatė, kaip Houp atriša Bevardį ir paridena kamuolį į aikš- 
tės vidurį. Tik vieną kamuolį, toptelėjo Ešlei, be to, meta kur 
kas arčiau negu anksčiau, abejodama, ar jis sugebės parridenti. 
Ešlė žiūrėjo, kaip šuo pribėga prie kamuolio ir kupinas šuniško 
džiaugsmo nosimi bei priekinėmis letenomis smagiai parvaro jį 
atgal Houp. Pakėlusi kamuolį ir įkišusi į tinklinį maišą, Houp 
pamatė šalia stovinčią Ešlę. 

— Sveika, Rykle. Vis dėlto atėjai. Koks įspūdis? 

Ešlė nusišypsojo išgirdusi Houp kreipiantis į ją pravarde, ku- 
rią pati prilipdė Ešlei pirmus metus žaidžiant komandoje. Houp 
Ją sugalvojo todėl, kad Ešlė žaisdavo per daug atsargiai, per 
daug baimindamasi vyresnių žaidėjų. Taigi kartą Houp pasivė- 
dėjo Ešlę į šalį ir pasakė, girdi, žaisdama nustok buvusi ta Ešlė, 
kuri bijo užgauti žmonėms jausmus, ir pavirsk Rykle. Visuomet 
žaisk kietai, niekam neužleisk nė mažiausio aikštės lopinėlio ir 
pati nesitikėk, kad tau kas užleis; po rungtynių turi jausti, kad 

visas jėgas, kurias turėjai, palikai aikštelėje. Jos abi laikė tą ant- 
rą Ešlės tapatybę paslaptyje, nepasakojo apie ją nei Selei, nei 
Skotui ir net kitoms komandos narėms. Iš pradžių ši pravardė 
Ešlei pasirodė kvaila, bet paskui ėmė ją vertinti. 

— Jos atrodo geros. Stiprios. 

Houp žvelgė jai kažkur per petį. 

— Selė su tavim neatėjo? 

Ešlė papurtė galvą. 

— Mes per jaunos. Trūksta patirties, — atsakė Houp, bet jai 
nepavyko balse nuslėpti nusivylimo. — Bet jeigu nesileisime 
įbauginamos, viskas klostysis gerai. 

Ešlė pritariamai linktelėjo. Jai dingtelėjo mintis, ar tą patį ga- 
lima pasakyti apie jos padėtį. 


Nelabai smagiai jausdamasis Skotas sėdėjo ant svetainės so- 
fos — per patį vidurį, vienas. Trys moterys sėdėjo ant kėdžių 
priešais. Jam tai atrodė keistai oficialų ir jis įsivaizdavo, tarsi 
sėdėtų prisiekusiųjų pasitarimo kambaryje. 

— Ką gi, — tarė jis sausai, - manau, pradėti reikia nuo to, ką iš 
tikrųjų Žinome apie tą vyruką, kuris, matyt, neduoda ramybės 
Ešlei. Turiu galvoje, koks jis žmogus? Iš kur kilęs? Žodžiu, nuo 
pagrindinių dalykų. 

Jis pažiūrėjo į Ešlę — ji atrodė, lyg sėdėtų ant aštrios uolos 
atbrailos. 

— Aš jau sakiau jums, ką žinau, — atsakė ji. —- O žinau ne 
kažin ką. 

Ji šaltai laukė, kol kuris nors iš trijų prikiš: „To, ką žinojai, 
užteko, kad įsileistum jį į butą ir permiegotum“ ar ką nors pana- 
šaus, bet niekas to nepasakė. 

— Kur aš suku? —- paskubomis nutraukė trumpą tylą Skotas. — 
Mes nežinome, ar užteks tik pasikalbėti su tuo O'Koneliu. Gal 
užteks, o gal ir ne. Bet jeigu parodysime ryžtą... 

— Tai jau bandžiau, - atsakė Ešlė. 

— Taip, žinau. Darei tai, ką reikėjo, dievaži. Bet dabar siūlau 
elgtis kiek įtaigiau, — tarė Skotas. — Ar jums neatrodo, kad pir- 
mas žingsnis būtų nemanyti, jog problema didesnė, negu yra 
iš tikrųjų? Gal tereikia parodyti jėgą? Kad tėvas irgi nepėsčias? 

Selė linktelėjo. 

— Gal galėtume veikti dviem kryptimis. Skotai, tu nueini pas 
tą vyruką ir sakai: „Palik ją ramybėje.“ Tuo pat metu, kad labai 
neužrūstintume, pasiūlome jam pinigų. Nemenką sumą — pen- 
kis gabalus ar panašiai. Žmogui, dirbančiam degalinėje ir ban- 
dančiam gauti kompiuterių specialisto diplomą, tai turėtų būti 
dideli pinigai. 

— Duoti kyšį, kad atstotų nuo Ešlės? — paklausė Skotas. — Ar 
tokie dalykai pasiteisina? 

— Iš patirties Žinau, kad sprendžiant sutuoktinių vaidus, sky- 
rybų bylas ar kam bus patikėta globoti vaikus, pasiūlyti pinigai 
dažnai viską išsprendžia. 

— Patikėsiu tavo žodžiu, — tarė Skotas ja abejodamas. 

Jis abejojo ir tuo, kad pokalbis su O'Koneliu ką nors pakeis. 
Bet jis žinojo, kad reikia pradėti nuo paprasčiausio veiksmo. 

— Bet tarkime, kad... 

Selė pakėlė ranką nutraukdama jo klausimą. 

— Neužbėkim sau patiems už akių. Tas vyrukas elgėsi kaip 
niekšas. Bet, mano akimis žiūrint, kol kas jis nepažeidė nė vieno 
įstatymo. Paskui galėsime galvoti, ar samdyti privačius seklius, 
pasitelkti į pagalbą policiją, prašyti laikino apribojimo teismo 
nutarties... 

— Tie dalykai tikrai pasiteisina, — nusišaipė Skotas. 

Selė nuleido jo žodžius negirdomis. 

— ...ar išnagrinėti kitas teisines priemones. Ešlė net galėtų iš- 
sikelti iš Bostono. Be abejo, tai nelabai pageidautina, bet pasi- 
naudoti šia galimybe visuomet galėsim. 

— Gerai, —- tarė Skotas nudžiugęs, kad Selė galvoja panašiai 
kaip jis, - ką darom? 

— Ešlė skambina tam vyrukui. Susitaria dėl dar vieno susiti- 
kimo. Pasiimk pinigų ir tėvą. Daryk tai viešai. Pasikalbėk trum- 
pai, vien apie reikalą. Tikėkimės, tuo viskas ir baigsis. 

Skotas norėjo papurtyti galvą, bet apsigalvojo. Siūlymas at- 
rodė gana logiškas. Bent jau toks logiškas, kad juo vadovautųsi. 
Jis nusprendė vykdysiąs Selės planą, tik mažumėlę pakeisiąs 
savaip, pridėsiąs dar kokią gudrybę. 

Per visą pokalbį Houp neištarė nė žodžio. Selė atsigręžė į ją. 

— Ką tu manai? 

— Manau, planas tinkamas, — tarė Houp, nors nė kiek tuo ne- 
tikėjo. 

Skotas iškart supyko, kad Houp apskritai buvo leista kalbėti. 
Jis norėjo pasakyti, kad šiame kambaryje ji — ne autoritetas ir 
net neturėtų čia būti, bet susilaikė. Elkis išmintingai, tarė jis sau, 
net jeigu tie dalykai tave erzina. 

— Ką gi, tuomet toks planas ir bus. Bent jau iš pradžių ar kol 
pamatysime, kad jis nepasiteisina. 

Selė linktelėjo. 

— Skotai, ar tikrai norėjai arbatos, ar tik kaip visada juokavai? 


— Man tik sunku patikėti... - pradėjau, paskui susilaikiau ir nuspren- 
džiau išmėginti kitą taktiką. — Noriu pasakyti, jie juk privalėjo turėti 
kažkokį supratimą... 

— Su kuo susidūrė? - paklausė ji ir nelaukdama atsakymo kalbėjo 
toliau: — Jie nežinojo apie tai, kad buvo užpultas tas buvęs vaikinas. 
Jie nežinojo apie... eee... avariją, į kurią Ešlės draugė pateko po jų- 
dviejų vakarienės. Jie nieko nežinojo apie Maiklo O'Konelio reputaciją 
nei apie įspūdį, kurį jis darė bendradarbiams, mokytojams ir visiems 
kitiems. Turėdami tą labai svarbią informaciją būtų elgęsi kitaip. Jie 

težinojo... kaip ten jį vis vadindavo Ešlė? Kad jis menkysta. Koks ne- 
kaltas Žodis! 

— Bet vis tiek — su juo kalbėtis?! Ar siūlyti pinigus?! Kaip jiems aps- 
kritai galėjo ateiti į galvą mintis, kad tokia taktika gali duoti vaisių? 

— O kodėl gi ne? Argi Žmonės taip nedaro? 

— Taip, bet... 

— Žmonės iš karto bando spėti, kas bus. Jie visuomet tiki sužinosią 
atsakymus, kai iš tikrųjų to nebus. Kokią kitą išeitį jie tuo metu turėjo? 

— Na, jie galėjo elgtis agresyviau. 

— Jie nežinojo! 

Staiga ji pakėlė balsą, įdėjo į jį daugiau jausmo. Pasilenkė prie ma- 
nęs, ir pamačiau, kaip jos akys susiaurėja ir ima žaibuoti - neviltingai, 
piktai. 

— Kodėl Žmonėms taip sunku suprasti, koks galingas nenoras žiū- 
rėti tiesai į akis glūdi kiekviename iš mūsų?! Mes nenorime tikėti blo- 
giausiu! 

Ji nutilo ir giliai įkvėpė. Prasižiojau kalbėti, bet ji iškėlė ranką. 

— Neieškokite pateisinimo, — tarė. - Supraskite: jūs irgi būtumėte 
norėjęs tikėti tuo, kas saugiausia, nors iš tikrųjų čia pat jūsų būtų ty- 
kojęs didžiausias siaubas. 

Ji dar kartą giliai įkvėpė. 

— Tik Houp viską matė. Bent jau šį tą nujautė... tik labai miglotai. 
Bet dėl vienos ar kitos priežasties - o jos visos buvo velniškai klaidin- 
gos ir kvailos — ji negalėjo nieko sakyti. Kol kas. 


14 


Kvailystė 


Skotas nejaukiai muistėsi prie baro nepaleisdamas iš rankų 
alaus butelio, stengdamasis viena akimi stebėti restorano du- 
ris, kita — Ešlę, vieną sėdinčią tylioje kabinoje. Laukdama ji 
sukiojo sidabrinius įrankius, barbeno pirštais į stalą ir vis pa- 
keldavo akis. 

Skotas pamokė ją, ką sakyti paskambinus Maiklui O'Koneliui 
1r ką daryti jam pasirodžius. Į švarko kišenę buvo įsikišęs voką 
su penkiais tūkstančiais dolerių šimtinėmis. Vokas vos neplyšo; 
numesti ant stalo banknotai sudarys įspūdingą pinigų krūvelę. 
Taigi Skotas tikėjosi, kad vaizdas padarys didesnį įspūdį negu 
pati suma. Galvodamas apie pinigus juto, kaip nemaloniai su- 
prakaituoja pažastys. Vis dėlto jis spėjo, kad jo padėtis — kur 
kas geresnė negu dukros. Ji buvo visa įsitempusi. Tačiau Skotas 
tikėjosi, kad jos vaidybiniai gebėjimai padės jai atlaikyti šį su- 
sitikimą. Skotas atsikrenkštė ir nugėrė dar vieną didelį gurkšnį 
alaus. Įtempė raumenis po sportinio kirpimo švarku ir dešimtą 
kartą tą dieną priminė sau, kad moterį bauginantis vyras vei- 
kiausiai išsigąs atsidūręs akis į akį su vyresniu ir sumanesniu 
jo sudėjimo ir jėgos tos pačios lyties atstovu. Kai suaugo, Sko- 
tas beveik visą gyvenimą turėjo reikalų su studentais, ganėtinai 

panašiais į Maiklą O'Konelį, ir ne vienam jų įvarė siaubą. Jis 
parodė barmenui ženklą atnešti kitą butelį alaus. 

O Ešlė tuo metu viduje juto vien ledinį šaltį 17 deginančią 
įtampą. 

Kai jai pavyko prisiskambinti O'Koneliui į jo mobilųjį, kal- 
bėjo atsargiai, laikydamasi scenarijaus, kurį su Skotu parengė 
važiuodami atgal į Bostoną. Nekonfrontuoti, bet ir nesuteikti 
vilčių. Svarbiausia, vis primindavo sau, prikalbinti jį pasikalbėti 
akis į akį, kad prireikus galėtų įsikišti tėvas. 

— Maiklai, čia Ešlė. 

— Kur buvai? 

— Turėjau reikalų už miesto. 

— Kokių reikalų? 

— Apie juos mums ir reikėtų pasikalbėti. Kodėl anądien neat- 
ėjai susitikti su manim į muziejų? 

— Nepatiko aplinka. Be to, nenorėjau išgirsti, ką ketinai pasa- 
kyti. Ešle, aš tikrai manau, kad mums galėtų gerai klotis. 

— Jei taip manai, kartu šiandien pavakarieniaukime. Ten pat, 
kur įvyko pirmas ir paskutinis mūsų pasimatymas, gerai? 

— Vienintelis, — pakartojo jis. - Bet tik su sąlyga, kad pažadėsi 
nepasakyti man „viso gero“. Man reikia tavęs, Ešle, o tau reikia 
manęs. Aš tai Žinau. 

Jis kalbėjo tarsi nusižeminęs, beveik kaip mažas vaikas. Iš 
netikėtumo Ešlė kiek sumišo. 

— Gerai, — padvejojusi atsakė ji. - Prižadu. Šįvakar aštuntą — 
tinka? 

— Būtų nuostabu. Turim apie daug ką pasikalbėti. Pavyzdžiui, 
apie ateitį. 

— Puiku, - žvaliu balsu pamelavo Ešlė. 

Ji padėjo ragelį nė žodžiu neužsiminusi apie tai, kaip ją išgąs- 
dino lietuje nusekęs iki metro stoties. Nė žodžio nepasakė apie 
nuvytusias gėles. Nė žodžio apie viską, kas kėlė jai šiurpą. 

Dabar ji sąmoningai stengėsi nežiūrėti į tėvą prie baro. Ži- 
nodama, kad jau beveik aštuonios, stebėjo duris tikėdamasi, 
kad nepasikartos tai, kas įvyko anąkart. Su tėvu juodu sudarė 
paprastą planą: ji anksti ateis į restoraną, atsisės kabinoje, kad 
pasirodęs O'Konelis būtų priverstas sėdėti savo vietoje staiga 
priėjus Skotui ir negalėtų išeiti nedavęs jiems galimybės su juo 
pasikalbėti. Veikdami kartu juodu privers O'Konelį sutikti dau- 
giau prie jos nelįsti. Jų pranašumas — tai, kad jie dviese. Be to, 
jie bus viešoje vietoje. Tėvas tvirtino, kad psichologiškai jam 
toli šaukia iki jų, todėl juodu bus padėties viešpačiai nuo pra- 
džios iki galo. Tik būk tvirta. Nepalenkiama. Klok viską atvirai. 
Žiūrėk, kad jam neliktų jokių abejonių. Skotas aiškiai išdėstė, 
kas atsitiks. Atmink: mes dviese. Mes protingesni. Mes geriau 
išsilavinę. Mūsų finansinės galimybės didesnės. Štai ir viskas. 
Ešlė paėmė stiklinę ir gurkštelėjo vandens - lūpos buvo sausos, 
perdžiūvusios. Staiga ji pasijuto, lyg būtų nešama vėjo ir bangų 
ant gelbėjimo plausto. 

Statydama ant stalo stiklinę pamatė pro duris įeinantį 
O'Konelį. Ešlė kiek pakilo iš savo vietos ir jam pamojo. Ji pa- 
matė, kad jis akimis greitai permeta salę, bet nebuvo įsitikinusi, 
ar pastebėjo prie baro Skotą. Ji vogčiomis dirstelėjo į tėvo pusę 
ir pamatė, kad jis pastebimai įsitempė. 

Ešlė giliai įkvėpė ir sušnabždėjo sau: „Ką gi, Ešle, - kelk už- 
dangą, duok ženklą muzikantams groti. Spektaklis prasideda.“ 

O'Konelis pustekinis perėjo per salę ir nieko nelaukdamas 
atsisėdo kabinoje priešais ją. 

— Sveika, Ešle, - tarė žvaliai. - Kaip malonu tave matyti! 

Ji neįstengė susitvardyti. 

— Kodėl neatėjai pietų, kaip tarėmės? O paskui, kai mane 
sekei... 

— Išsigandai? — pertarė jis tarsi klausydamasis jos pasakojamo 
anekdoto. 

— Taip. Jei sakai, kad mane myli, kodėl taip elgiesi? 

Jis tik nusišypsojo, ir Ešlei toptelėjo, kad verčiau nežinoti 
atsakymo į šį klausimą. Maiklas O'Konelis kiek atlošė galvą, 
paskui palinko į priekį ir bandė suimti virš stalo jos ranką, bet 
Ešlė greitai abi sudėjo sau ant kelių. Jinai nenorėjo, kad jis ją 
liestų. Jis nei suprunkštė, nei nusijuokė ir atsilošė. 

— Rodos, čia nebus graži romantiška dviejų žmonių vakarie- 
nė, ar ne? 

— Nebus. 

— Ir, matyt, melavai man sakydama, kad nepasakysi man 
„VISO gero“. 

— Maiklai, aš... 

— Man nepatinka, kai žmonės, kuriuos myliu, sako man netie- 
są. Tai mane pykdo. 

— Aš bandžiau... 

— Manau, kad tu ne visai supranti mane, Ešle, — tarė jis ra- 
miai, nepakėlęs balso. Galėjai pamanyti, kad kalba apie tokius 
nekaltus dalykus kaip oras. — Tau neatrodo, kad aš irgi turiu 
jausmų? 

Jis ištarė šiuos žodžius abejingu, beveik dalykišku balsu. Zaip, 
neatrodo, šmėstelėjo jai galvoje, bet užuot taip atšovusi tarė: 

— Klausyk, Maiklai, viskas ir taip sunku — kam dar labiau 
sunkinti? 

Jis vėl nusišypsojo. 

— Man neatrodo, kad viskas būtų sunku. Ir jokių sunkumų ne- 
kils. Aš tave myliu, Ešle, o tu myli mane. Tiesiog to dar nežinai, 
bet gana greitai sužinosi. 

— Ne, Maiklai, nemyliu. 

Vos tik ištarė šiuos žodžius, suprato padariusi klaidą. Ji kal- 
bėjo konkrečiai, be to, apie meilę — ne apie tai, apie ką reikėjo. 
Ji privalėjo kalbėti apie visai kitus dalykus. 

— Nejaugi netiki meile iš pirmo žvilgsnio? — kone žaismingai 
paklausė jis. 

— Maiklai, nereikia. Kodėl negali palikti manęs ramybėje? 

Jis sudvejojo, ir Ešlė pamatė jo veide šmėstelint šypsenėlę. 
Jis tuo mėgaujasi, kilo jai šiurpi mintis. 

— Matyt, man teks įrodyti, kad tave myliu, — tarė jis vis dar 

— Tau nereikia nieko man įrodinėti. 

Iš balso jis atrodė patenkintas savimi. 

— Tu klysti. Skaudžiai klysti. Galėčiau net pasakyti mirtinai 
klysti, bet nenoriu, kad susidarytum klaidingą įspūdį. 

Ešlė staiga giliai įkvėpė suvokusi, kad viskas klostosi ne taip, 
kaip ji tikėjosi. Ji pakėlė dešinę ranką prie plaukų ir dviem ju- 
desiais nusibraukė juos nuo veido. Tai buvo ženklas tėvui pri- 
sidėti. Akies kampučiu ji pamatė, kaip jis pašoka nuo aukštos 
kėdės prie baro ir trimis ilgais žingsniais pereina mažytį res- 
toraną. Kaip buvo planuota, jis atsistojo prie stalelio ir neleido 
O'Koneliui išeiti iš kabinos. 

— Man rodos, tu jos nesiklausai, — tarė Skotas. Jis kalbėjo 
tyliai, bet su šalta įtaiga, kaip bendraudamas su užsispyrusiais 
studentais. 

O'Konelis neatitraukė akių nuo Ešlės. 

— Vadinasi, pamanei, kad reikia pagalbos? — paklausė. 

Ji linktelėjo galvą. 

Jis iš lėto pasisuko ir pakėlė akis į Skotą tarsi jį matuodamas. 

— Sveiki, profesoriau, - ramiai tarė. — Gal atsisėsite? 


Houp tylomis stebėjo Selę, sprendžiančią New York Times kry- 
žiažodį, nebaigtą praėjusį sekmadienį. Ji niekada nesinaudoda- 
vo pieštuku: barbendavo tušinuku į priekinius dantis, kol paga- 
liau įrašydavo raides į langelius ir lėtai, nuosekliai užpildydavo 
tuščius kvadratėlius. Houp pamanė, kad jiedvi vis dažniau tyli 
ir kad ji prie to baigia priprasti. Pažiūrėjo į Selę mintyse spėlio- 
dama, ko ši tokia nelaiminga. 

— Sele, tu nemanai, kad mums reikėtų pasikalbėti apie tą vy- 
ruką, su kuriuo, atrodo, prasidėjo Ešlė? 

Išgirdusi Houp klausimą, Selė pakėlė galvą. Ji jau buvo be- 
rašanti atsakymą — Geisis" — į septintą klausimą horizontaliai. 
Klounas žudikas. Selė sudvejojo. 

— Nežinau, ar yra apie ką kalbėti. Skotas turėtų įstengti iš- 
spręsti šį reikalą kartu su Ešle. Tikiuosi, šįvakar jis paskambins 
ir pasakys, kad viskas sutvarkyta. Finito. Kaput. Gyvenkite sau 
toliau. Mes praradome savo penkių gabalų dalį, 1r tiek. 

— Tavęs negąsdina, kad tas žmogus gali būti baisesnis, negu 
mes manom? 

Selė patraukė pečiais. 

— Taip, man jis atrodo šlykštus tipas. Bet Skotas neblogai su- 
geba tvarkytis su koledžo studentais, taigi spėju, kad bet kurią 
minutę tas vyrukas dings 1š Ešlės gyvenimo. 

Houp gerai apgalvojo kitą savo klausimą. 

— Ką rodo tavo patirtis - tarkime, skyrybų bylos ir šeimyniniai 
vaidai? Ar žmonės taip lengvai už pinigus atsisako pretenzijų? 

Ji žinojo atsakymą — „ne“. Ne vieną kartą ji klausėsi, kaip 
Selė prie vakarienės stalo ar net vėliau lovoje piktinosi kieta- 
kakčiais klientais ir jų artimaisiais. 

— Manau, mums reikia laukti ir žiūrėti, kas bus, — atsakė Selė 
taip abejingai, kad Houp net įsiuto. — Kokia prasmė ruoštis 
spręsti problemą, kai net nežinom, ar ji egzistuoja. 

Houp papurtė galvą. Ji nebeįstengė tvardytis. 

— Velniai rautų, jau seniai nesu girdėjusi tokios kvailystės, — 
kiek pakėlusi balsą tarė. —- Mes nežinom, ar užgrius uraganas, 
tai kam perkam žvakes, baterijas ir maisto atsargas? Mes neži- 
nom, ar susirgsim gripu, tai kam skiepijamės? 

Selė padėjo laikraštį su kryžiažodžiu. 


* J. W. Gacy (1942-1994), nubaustas mirtimi už 33 berniukų ir jaunuolių nužudymą. 

— Na, gerai, — atsakė ji. Jos balsas irgi išdavė ją šiek tiek su- 
irzus. — Kokių konkrečiai baterijų pirksi? Kokiais skiepais skie- 
pysies? 

Houp pažiūrėjo į draugę, su kuria išgyveno tiek daug metų, 
ir pagalvojo, kaip iš tikrųjų menkai pažįsta Selę ir save. Jiedvi 
gyveno pasaulyje, kur normalumas buvo apibrėžiamas kitaip, ir 
Houp kartais atrodydavo, kad aplinkui —- vien minų laukai. 

— Į tą klausimą negaliu atsakyti — pati žinai, — iš lėto tarė. — 
Tiesiog manau, kad turėtume kažką daryti, užuot sėdėjusios ir 
laukusios, kol paskambins Skotas ir pasakys, kad viskas vėl kaip 
anksčiau. Aš nė kiek netikiu, kad tokio skambučio sulauksim. 
Tiesą sakant, abejoju, ar mes nusipelnėme tokio skambučio. 

— Nusipelnėme? 

— Baigdama spręsti savo kryžiažodį apie tai susimąstyk. Aš 
truputį paskaitysiu. 

Houp giliai įkvėpė pagalvojusi, kad Selė dabar galėtų spręsti 
kur kas sudėtingesnius galvosūkius. 

Selė linktelėjo galvą ir nuleido akis į laikraščio galvosūkių 
puslapį. Jai norėjosi pasakyti ką nors Houp - ką nors raminamo, 
ką nors meilaus, ką nors, kas bent kiek sumažintų jų namuose 
tvyrančią įtampą, bet pamatė, kad trečias klausimas vertikaliai — 
„Ką giedojo mūza“, ir prisiminė, kad Homero „Iliada“ praside- 
da žodžiais: „Pyktį giedok Achilo...“ Žodis turėjo būti penkių 
raidžių, antra — y. Taigi ji lengvai rado atsakymą - „pyktį“. 


Skotas įsmuko į kabiną ir, kaip ir buvo planavęs, nustūmė Maik- 
lą O'Konelį į kampą. Čia jis neturės daug laisvės. Padavėja kaip 
tik tą akimirką priėjo su valgiaraščiais rankoje. 

— Duokit mums porą minučių, - paprašė jos Skotas. 

— Atneškit man butelį alaus, — tarė O'Konelis ir atsigręžė į 
Skotą: — Turbūt šįkart mokėsite jūs? 

Stojo akimirkos tyla. Paskui O'Konelis pasisuko į Ešlę. 

— Šiandien iš tavęs sulaukiu vien netikėtumų. Ar tau neatro- 
do, kad šis reikalas vien mano ir tavo? 

— Bandžiau tau pasakyti, — atsakė Ešlė, — bet tu nenorėjai 
klausytis. 

— Manei, kad atsivesdama tėvą... — Jis šiek tiek pasisuko ir 
įsmeigė akis į Skotą. — Nežinau. Koks konkrečiai čia jo vaid- 
muo? 

Klausimas buvo skirtas Ešlei, bet atsakė Skotas: 

— Aš čia tik tam, kad padėčiau tau suprasti: jeigu ji sako, vis- 
kas baigta, tai reiškia, jog viskas baigta. 

Maiklas O'Konelis vėl ilgai tylėjo mintyse vertindamas 
Skotą. 

— Lyg ir nerodote jėgos. Lyg ir neįtikinėjate. Tai ką siūlote, 
profesoriau? Ką esate sugalvojęs? 

— Manau, laikas tau palikti Ešlę ramybėje. Gyvenk sau svei- 
kas, kad ji irgi galėtų sau gyventi. Ji užsiėmusi. Dirba. Ruošiasi 
stoti į magistrantūrą. Ji tikrai neturi laiko ilgalaikiams santy- 
kiams su vaikinu. Tokiems, kokius, rodos, siūlai — tikrai neturi. 
Esu čia tam, kad kiek įmanydamas padėčiau tau tai suprasti. 

Skoto žodžiai iš pažiūros nė kiek nesutrikdė O'Konelio. 

— Kodėl jūs manot, kad čia ir jūsų reikalas? 

— Kai nepanorai klausytis, ką sako Ešlė, šis reikalas pasidarė 
1r mano. 

O'Konelis nusišypsojo. 

— Gal taip, o gal ne. 

Padavėja atnešė O'Koneliui butelį alaus, ir jis pusę nugėrė 
vienu mauku. Jis vėl išsišiepė. 

— Ir kuo gi jūs, profesoriau, įtikinsite mane nemylėti Ešlės? 
Iš kur žinot, kad mudu nesam idealiai tinkami vienas kitam? Ką 
žinote apie mane? Aš jums pasakysiu: nieko. Gal aš atrodau ne 
taip, kaip tikėjotės atrodysiant jos vaikiną. Gal nesu Harvardo 
verslo magistro diplomą turintis ir BMW vairuojantis jaunas 

vadybininkas, kokio tikitės, bet aš esu gabus daugeliui dalykų, 
tad jai galėjo kliūti kur kas prastesnis negu aš. Po paraliais, na ir 
kas, kad aš ne toks, koks patiktų jums?! 

Skotas nežinojo, ką atsakyti. O'Konelis nukreipė pokalbį ne 
ta linkme, kurios jis tikėjosi. 

— Nenoriu tavęs pažinti, — tarė Skotas. — Aš tik noriu, kad 
atstotum nuo Ešlės. Aš pasirengęs padaryti visa, ką reikia, kad 
padėčiau tau tai suprasti. 

Kiek patylėjęs O'Konelis atsakė: 

— Kažkodėl tuo abejoju. Visa, ką reikia? Nemanau, kad tai 
tiesa. 

— Sakyk kainą, - šaltai atsakė Skotas. 

— Kainą? 

— Supranti, ką sakau. Sakyk kainą. 

— Norit, kad pinigais įvertinčiau savo jausmus Ešlei'? 

— Baik išsipisinėti, — atrėžė Skotas. Ta pašaipi O'Konelio 
mina ir nerūpestinga kalbėjimo maniera ne juokais jį suerzino. 

— Niekada negalėčiau to padaryti. Ir man nereikia jūsų pinigų. 

Skotas įkišo ranką į kišenę ir ištraukė baltą voką su penkiais 
tūkstančiais dolerių. 

— Kas čia? - paklausė O'Konelis. 

— Penki gabalai. Vien už tai, kad duosi Ešlei ir man žodį ne- 

— Norite mane papirkti? 

— Taip. 

— Niekada neprašiau jūsų pinigų, tiesa? 

— Taip. 

— Vadinasi, šie pinigai nėra atsakas į kokį nors mano reikala- 
vimą, tiesa? 

— Taip. Man tik reikia tavo žodžio. 

O'Konelis pasisuko į Ešlę. 

— Aš niekuomet neprašiau tavęs pinigų, tiesa? 

Ji palinksėjo. 

— Negirdžiu, - tarstelėjo O'Konelis. 

— Taip, tu niekuomet neprašei manęs pinigų. 

O'Konelis ištiesė ranką ir paėmė pinigus. 

— Jeigu juos paimsiu, tai bus dovana, tiesa? 

— Mainais už pažadą. 

O'Konelis nusišypsojo. 

— Gerai. Tų pinigų man nereikia, bet pažadą duosiu. Aš pa- 
žadu. 

O'Konelis nepaleido pinigų iš rankos. 

— Paliksi ją ramybėje? Nelįsi į jos gyvenimą? Pasitrauksi į 
šalį 17 niekados jos nebekvaršinsi'? 

— Jūs to norit, tiesa? 

— Tikrai taip. 

O'Konelis pamąstė, paskui tarė: 

— Visi gauna ko nori, ką? 

— Taigi. 

— Išskyrus mane. 

Jis pažiūrėjo į ją stingdančiu žvilgsniu, kurio ji negalėjo api- 
būdinti. Rūstų jo poveikį dar labiau stiprino nelabai prie jo de- 
ranti nerūpestinga šypsena — Ešlei pasirodė, kad ji kaip gyva 
nėra mačiusi nieko už ją šaltesnio. 

— Dėl to vertėjo leistis į šią kelionę, profesoriau? 

Skotas neatsakė. Jis beveik tikėjosi, kad O'Konelis mes pini- 
gus ant stalo ar jam į veidą, todėl įtempė raumenis ir sutramdė 
emocijas. 

Tačiau, užuot parodęs kokį teatrališką gestą, O'Konelis pasi- 
suko ir akimis gręžte įsigręžė į Ešlę. Nuo to žvilgsnio ji net ėmė 
muistytis ant suolo. 

— Ar žinai, ką tavo tėvo jaunystės laikais dainavo bitlai? 

Ji papurtė galvą. 

— „Pinigai man nerūpi — už juos aš meilės nenupirksiu...“ 

Nenuleisdamas akių nuo Ešlės, O'Konelis įsikišo voką į švar- 
ko kišenę. Duktė ir tėvas sumišo. Tada vis dar įsmeigęs į ją akis 
O'Konelis tarė: 

— Ką gi, profesoriau, laikas mane paleisti. Manau, vakarienės 
vis dėlto neliksiu. Bet ačiū už alų. 

Skotas pasitraukė į šalį — atsistojo prie stalo krašto — o 
O'Konelis stebėtinai vikriai pasislinko ir atsistojo. Akimirką pa- 
stovėjo vis dar žiūrėdamas į Ešlę, paskui šyptelėjo, staigiai aps1- 
suko ir nudrožė prie lauko durų nė karto nežvilgtelėjęs per petį. 

Tėvas su dukra tylėjo beveik minutę. 

— Kas čia ką tik nutiko? — paklausė Ešlė. 

Skotas neatsakė — jis pats gerai nesuprato. Vėl priėjo padavė- 
ja ir paduodama valgiaraščius paklausė: 

— Vadinasi, vakarieniausite tik dviese? 


Priešais Ešlės namus naktis, rodės, susiskaidė į šešėlius ir blau- 
sios Šviesos spindulius, atklydusius iš gatvės Žibintų, menkai 
tepasipriešinančių tirštėjančiai rudens tamsai. Nebuvo kur pa- 
statyti automobilį, tad Skotas neišjungdamas variklio sustojo 
prie gaisrinio hidranto. Skotas atsisuko į dukrą. 

— Gal tau reikėtų išvažiuoti į Vakarus. Porai dienų, kol įsiti- 
kinsime, kad tas vyrukas tesės žodį. Porą dienų pagyvensi pas 
mane, paskui gal kiek laiko pas motiną. Šiek tiek laiko ir atstu- 
mo tau išeitų į naudą. 

— Kodėl bėgti ir slapstytis turėčiau aš? — atsakė Ešlė. - Turiu 
paskaitas. Turiu darbą. 

— Žinau, bet atsarga gėdos nedaro. 

— Man tai bjauru. Siaubingai bjauru. 

— Suprantu, bet, širdele, nežinau, ką dar patarti. 

Ešlė atsiduso, paskui atsigręžė į tėvą ir nusišypsojo. 

— Tiesiog jis mane truputį išgąsdino. Nieko, praeis. Tokie 
vyrukai kaip jis, tėti, širdies gilumoje yra bailiai. Gal šiek tiek 

pūtėsi, kai paėmė pinigus, bet iš tikrųjų buvo ganėtinai sutrikęs. 
Jis nueis su draugeliais išgerti, iškoneveiks mane ir gyvens sau 
toliau. Man tai nelabai patinka, be to, praradai pinigų... 

— Po paraliais! —- pyktelėjo Skotas. — Sakė, kad jų nereikia, o 
paskui įsidėjo į kišenę. Lyg būtų įrašinėjęs mūsų pokalbį. Sakė 
viena, darė kita. Šiurpu. 

— Tikėkimės, viskas baigta. 

— Taip. Klausyk, darom štai kaip. Jeigu jis tik vėl pasirodys — 
bet kaip — skambink namo. Tegul šito reikalo 1mas1 mama, Houp, 
o gal imsiuosi aš pats. Bet kuriuo paros metu — dieną ar naktį, 
aišku? Jeigu tik įtarsi, kad jis tave seka, ar jeigu paskambins, 
priekabiaus ar tik stebės tave, tu skambini. Jeigu tik pajunti ką 
negera — iškart skambini, gerai? 

— Gerai. Klausyk, tėti, Maiklas man jau baisiai įkyrėjo. Neno- 
riu pasirodyti didvyre - tik noriu gyventi kaip anksčiau, nors tas 
gyvenimas ir nebuvo visiškai idealus. 

Ešlė vėl atsiduso, atsisegė saugos diržą, pasiėmė rankinę ir 
išsitraukė raktus. 

— Nori, kad palydėčiau iki buto? 

— Ne. Tik jeigu neprieštarausi, palauk, kol įeisiu. 

— Brangioji, neturiu ko prieštarauti. Aš tik noriu, kad bū- 
tum laiminga. Ir norėčiau užmiršti visą šį incidentą ir Maiklą 
O'Konelį, pamatyti, kaip gauni meno istorijos magistro ar dak- 
taro laipsnį ir puikiai gyveni. To noriu aš, to nori ir tavo mama. 
Taip ir bus, patikėk manimi. Praeis šiek tiek laiko, sutiksi ypa- 
tingą vaikiną, ir visa tai atrodys kaip praeities akimirka. Nieka- 
da daugiau apie tai nesusimąstysi. 

— Akimirkos košmaras, — pataisė Ešlė. Ji pasilenkė ir pabučia- 
vo tėvui į skruostą. - Ačiū, tėti. Ir ačiū, kad atvažiavai, kad ėjai 
kartu ir kad... nežinau... kad esi toks, koks esi. 

Po jos žodžių jis pasijuto lyg ant sparnų, bet to neparodė, tik 
papurtė galvą. 

— Tu esi ypatinga. 

Ešlė išlipo iš automobilio. Skotas rankos mostu parodė į pas- 
tato priekį. 

— Gerai išsimiegok, 0 ryte paskambink. 

Ji linktelėjo. Skotui šovė viena keista mintis, tarsi išlindusi iš 
kokios tamsios kertės jo viduje, ir jis nesusilaikęs paklausė: 

— Klausyk, Ešle, man nedavė ramybės vienas dalykas. 

Ji buvo beužtrenkianti dureles, bet susilaikė. 

— Kokia? - įkišusi galvą paklausė. 

— Ar ką nors sakei O'Koneliui apie mane? Ar apie motiną? 

— Ne... - dvejodama atsakė ji. 

— Gal per tą pirmą ir vienintelį nevykusį pasimatymą. Ar bent 
ką apie mus kalbėjai? 

Ji papurtė galvą. 

— Kodėl klausi? 

— Šiaip sau, — nusišypsojo jis. - Eik namo. Rytoj paskam- 
bink. 

Ešlė nusišypsojo, nusibraukė nuo akių plaukus ir linktelėjo 
galvą. Skotas dar kartą jai nusišypsojo 1r tarė: 

— Tokį vėlų metą namo parsirasiu per porą minučių. Visiems 
kelių policininkams ši naktis laisva. 

— Niekados nesuauk, tėti, antraip mane nuviltum. 

Ešlė uždarė dureles ir šuoliais užbėgo į namo laiptų viršų. 
Akimirksniu atidarė laukujes duris, įėjo į tambūrą 1r atidarė ant- 
ras. Įeidama pro jas pasisuko ir pamojo Skotui. Šis vis laukė, 
kol pamatė ją lipant laiptais. Tik tada įjungė pavarą ir nuvažiavo 
nuo hidranto svarstydamas, kaip O'Konelis sužinojo, kad į jį 
reikia kreiptis „profesoriau“. 


— Vadinasi, jie jautėsi saugūs? 
— Taip, ganėtinai saugūs. Pojūtis nebuvo toks, koks būna išvengus 
kulkos, bet tą akimirką jie nusiramino. Jie vis dar turėjo tam tikrų abe- 

jonių, jautė šiokį tokį nerimą. Taip sakant, buvo nerimo likučių. Bet iš 
esmės jie jautėsi saugūs. 

— Bet be pagrindo? 

— Jeigu tuo viskas ir būtų baigęsi, manot, būčiau visa tai pasakoju- 
si? Penki tūkstančiai dolerių — ir viso gero, linkiu sėkmės? 

— Žinoma, ne. 

— Aš juk sakiau - tai istorija apie mirtį. 

Kai aš nieko neatsakiau, ji pažvelgė pro langą. Saulės šviesa spi- 
gino jai į veidą ir nušvietė jos profilį. 

— Ar jūsų nestebina, — paklausė ji, —- kaip lengvai daug kas gyve- 
nime gali apsiversti aukštyn kojomis? Turiu galvoje, kas mus saugo? 
Religinis fundamentalistas, matyt, atsakytų, kad tikėjimas. Mokslinin- 
kas pasakytų, kad žinios. Gydytojas — kad įgūdžiai ir erudicija. Polici- 
ninkas — kad devynių milimetrų pusiau automatinis pistoletas. Politi- 
kas, ko gero, pasakytų, kad įstatymai. O kaip yra iš tikrųjų? 

— Jūs juk nesitikite, kad atsakysiu į šį klausimą, tiesa? 

Ji atlošė galvą ir garsiai nusijuokė. 

— Nesitikiu. Nė kiek nesitikiu. Bent jau kol kas. Ešlė, aišku, irgi ne- 
galėjo atsakyti. 


15 
Trys skundai 


Per paskesnes dienas jie visi jautėsi nesmagiai, tik kiekvienas 
savaip. Galėjo pasirodyti, kad virš jų gyvenimo pakibo žemas 
tiršto pilko rūko debesis. Kai Skotas mintyse perkratė susiti- 
kimą su Maiklu O'Koneliu, vieną akimirką jis atrodė keistai 
bevaisis, kitą — stebėtinai rezultatyvus. 

Jis pasakė Ešlei norįs, kad ji skambintų jam kasdien pranešti, 
jog viskas gerai, tad jie susitarė susiskambinti nuolat — anksti 
vakare. Nors Ešlė buvo tiesiog nuožmiai nepriklausoma, ne- 
prieštaravo. Skotas nenujautė, kad lygiai taip pat ji susitarė ir 
su motina. 

Na, o Selė staiga pamatė, kad jos gyvenime nebeliko jokios 
tvarkos. Įspūdis buvo toks, kad ji atitrūko nuo visų savo bū- 
ties inkarų, teliko vienintelis — Ešlė - bet ir šis buvo menkutis. 
Ji suprato, kad kasdien su ja kalba telefonu ne vien norėdama 
įsitikinti, jog dukrai viskas gerai, bet dar ir tam, kad atgautų 
pagrindą po kojomis. Juk tas incidentas su O'Koneliu, tikino 
ji save, tėra paprastas nemalonumas, kokių anksčiau ar vėliau 
patiria visi jauni Žmonės. 

Bet kur kas didesnį nerimą jai kėlė tai, kad advokatės pa- 
reigas dabar atliko mažiau negu veiksmingai, ir tai, kad augo 

įtampa tarp jos ir Houp. Kažkas akivaizdžiai buvo negerai, bet ji 
negalėjo prisiversti sutelkti dėmesį į jųdviejų santykius. Užuot 
tai dariusi, griebėsi įvairių bylų, bet kažkaip padrikai, išsiblaš- 
kiusi: per daug laiko skirdavo kokiai vienos bylos smulkmenai 
nekreipdama dėmesio į dideles problemas, reikalaujančias dė- 
mesio, kitose. 

Houp tik stūmė dieną po dienos negalėdama susigaudyti, kas 
darosi. Selė jai nieko nepasakojo, Skotui skambinti negalėjo ir 
pirmą kartą per bendro gyvenimo su Sele metus ji nusprendė, 
kad skambinti Ešlei nedera. Ji pasinėrė į darbą su komanda, 
besiskinančia kelią į atkrintamąsias varžybas, ir į konsultacijas 
sunkumų patiriančioms moksleivėms. Jai atrodė, tartum vaikš- 
čiotų stiklo šukėmis. 

Houp labai nustebo, kai gavo skubią direktoriaus pavaduoto- 
jo žinutę. Nurodymas buvo paslaptingas: ateik į mano kabinetą 
14.00. Nevėluok. 

Reti, lengvi debesys plaukė pilkšvu dangumi, kai Houp sku- 
bėjo per mokyklos miestelį, kad nepavėluotų į susitikimą. Ore 
juto atslenkant niūrų žiemą pranašaujantį šaltį. Pavaduotojo 
kabinetas buvo pagrindiniame administraciniame pastate — re- 
konstruotame baltame karalienės Viktorijos laikų stiliaus name 
su plačiomis rudomis medinėmis durimis ir židiniu priimamaja- 
me. Židinys buvo užkurtas. Mokiniai čia patekdavo tik tada, kai 
turėdavo didelių nemalonumų. 

Houp įėjo į vidų, pasisveikindama linktelėjo keliems skyriaus 
darbuotojams ir užlipo į antrą aukštą, kur buvo nedidelis pava- 
duotojo kabinetas. Jis buvo mokyklos veteranas ir vis dar dėstė 
lotynų bei senąją graikų kalbą. Jis buvo ištikimas klasikiniams 
veikalams, kurie darėsi vis nepopuliaresni. 

— Norėjot mane matyti, pone Mičelai? - įkišusi pro duris gal- 
vą paklausė Houp. 

Per darbo mokykloje metus ji kalbėjosi su Stivenu Mičelu 

kokius dešimt kartų, o gal mažiau. Ankstesniais metais jie kartu 
dirbo poroje komisijų. Houp žinojo, kad jis mielai ateina pa- 
žiūrėti jos treniruojamos komandos pirmenybių rungtynių, nors 
labiau mėgo vaikinų futbolo komandą. Jinai žinojo, kad jis yra 
juokingas, nors ir mėgsta pabambėti lyg koks ponas Čipsas“, ir 
pakantus — daugelį Žmonių ji vertino šiuo matu. Jeigu žmogus 
galėjo priimti ją tokią, kokia ji yra, jinai iš paskutiniųjų steng- 
davosi priimti ir jį. Pakantumo jai reikėjo dėl vadinamosios al- 
ternatyvios gyvensenos — ten, kur gyveno jiedvi su Sele, buvo 
vartojamas šis šlykštus žodžių derinys. Houp jo baisiai nemėgo, 
nes jame nebuvo nė kruopelės romantikos. 

— A, Houp! Taip, taip, prašom užeiti. 

Ponas Mičelas stebėtinai tiksliai parinkdavo žodžius pagal 
prasmę. Jis nevartodavo žargonybių, nenukąsdavo žodžių ga- 
lūnių. Mokinių rašiniuose parašydavo tokių pastabų kaip: „Aš 
dažnai prarandu viltį, kad žmonių giminė turi kokią intelektua- 
linę ateitį.“ Jis pamojo ranka į didelę raudona oda trauktą kėdę 
su aukštu atlošu priešais savo rašomąjį stalą. Tokia kėdė tave 
tiesiog prarydavo, tad Houp pasijuto juokingai maža. 

— Gavau tavo žinutę, - tarė ji. - Kuo galiu padėti, Stivenai? 

Ponas Mičelas pasimuistė, paskui pasisuko ir pažiūrėjo pro 
langą tarsi rengdamasis kažką pasakyti. Jai neteko ilgai laukti. 

— Houp, manau, turime didelę problemą. 

— Problemą? 

— Taip. Kažkas padavė nepaprastai rimtą skundą dėl tavęs. 

— Skundą? Kokį? 

Ponas Mičelas padvejojo, lyg tai, ką turėjo pasakyti, jį Žei- 
dė. Jis perbraukė delnu retus žilus plaukus, pasitaisė akinius ir 
tik tada prašneko širdį draskančiu balsu, tarsi pranešdamas apie 
šeimos nario mirtį. 


* Pagrindinis 1939 metų filmo „Sudie, pone Čipsai“ veikėjas. 

— Jis priskirtinas prie nelemtos ir labai paplitusios skundų dėl 
seksualinio priekabiavimo kategorijos. 


Maždaug tuo pat metu, kai Houp sėdėjo priešais poną Mičelą ir 
klausėsi žodžių, kurių būdama suaugusi baiminosi beveik visą 
laiką, Skotas buvo bebaigiąs pašnekesį su trečiakursiu, lankan- 
čiu jo seminarus, skirtus JAV nepriklausomybės karui. Studen- 
tui sekėsi sunkiai. 

— Ar jūs nematote, kad Vašingtono žodžiai atsargūs? — pa- 
klausė Skotas. — Bet tuo pat metu ar nejaučiate juose ryžto? 

Studentas pritariamai linktelėjo. 

— Tačiau viskas atrodo per daug abstraktu, kad būtų galima iš- 
siaiškinti motyvą, galimybes. Visus tuos dalykus, kuriuos, mūsų 
manymu, Vašingtonas suprasdavo dėl savo įgimtų gebėjimų. 

Skotas nusišypsojo. 

— Šiąnakt temperatūra turi gerokai kristi. Laukiama šalčio, gal 
net papustys. Kodėl jums vidurnaktį nepasiėmus keleto Vašing- 
tono laiškų į koledžo kiemo vidurį ir neperskaičius žibintuvėlio 
arba, dar geriau, žvakės šviesoje? Gal tada jie įgaus daugiau 
prasmės. 

Studentas nusišypsojo. 

— Rimtai? Lauke, tamsoje? 

— Kuo rimčiausiai. Jei nesusigriebsite plaučių uždegimo, nes 
galite pasiimti tik vieną vilnonę antklodę ir avėti batais sky- 
lėtais padais, galėsime pratęsti šią diskusiją, tarkime, savaitės 
vidury. Tinka? 

Suskambo telefonas ant jo rašomojo stalo. Jis pakėlė ragelį 
tuo metu, kai studento nugara dingo tarpduryje. 

— Skotas Frimenas klauso. 

— Skotai, čia Viljamas Berisas iš Jeilio. 

— Sveiki, profesoriau. Koks netikėtumas! 

Skotas sustingo ant kėdės. Amerikos istorijos dėstytojui Beri- 

so skambutis prilygo skambučiui iš dangaus. Pulicerio premijos 
laureatas, bestselerių autorius, gavęs profesoriaus vardą iš vieno 
prestižiškiausių šalies universitetų, retkarčiais patariantis prezi- 
dentams ir kitiems šalies vadovams, Berisas turėjo nepriekaiš- 
tingą reputaciją. Jis mėgo du tūkstančius dolerių kainuojančius 
kostiumus, kuriuos jam siūdavo pagal užsakymą Savile Row", 
kai skaitydavo paskaitas Oksforde, Kembridže ar dar kokiame 
universitete, išgalinčiame mokėti jam šešiaženklius honorarus. 

— Taip, senokai nesimatėme, ar ne? Kada paskutinį kartą bu- 
vome susitikę? Kokios nors draugijos susirinkime? — Berisas 
turėjo galvoje vieną iš daugybės istorijos draugijų, kurių narys 
buvo Skotas — jos visos būtų nežinia ką davusios, kad galėtų 
turėti savo sąrašuose Berisą. 

— Sakyčiau, prieš porą metų. Kaip laikotės, profesoriau? 

— Gerai, gerai, — atsakė Berisas. 

Skotas įsivaizdavo, kaip šis valdingas žilaplaukis sėdi pana- 
šiame į jo, tik gerokai didesniame kabinete, o sekretorė tuo tar- 
pu priima įgaliotinių, prodiuserių, redaktorių, karalių ir ministrų 
pirmininkų pranešimus bei veja lauk studentus. 

— Taip, laikausi gerai, nors futbolo komandai gresia pora pra- 
laimėjimų Prinstono ir Harvardo blogio imperijoms — šįmet to- 
kia baisi galimybė yra visai reali. 

— Gal priėmimo komisija gali rasti geresnį saugą ateinantiems 
metams? 

— Tikėkimės. Bet, Skotai, skambinu ne dėl to. 

— Taip ir maniau. Kuo galiu padėti, profesoriau? 

— Ar prisimeni straipsnį, kurį mūsų Journal of American His- 
tory rašei prieš kokius trejus metus? Jo tema buvo karinis ju- 
dėjimas tuoj po Trentono ir Prinstono mūšių, kai Vašingtonas 
padarė daug svarbių ir, drįsčiau teigti, įžvalgių sprendimų? 


* Gatvė Londono centre, garsėjanti prabangiomis vyriškų drabužių siuvyklomis. 

— Be abejo, profesoriau. — Skotas retai skelbdavo savo darbus 
spaudoje; šis straipsnis labai padėjo įtikinti jo paties fakultetą 
nesumažinti Amerikos istorijos kurso apimties. 

— Straipsnis buvo geras, Skotai, — iš lėto tarė Berisas. — Duo- 
dantis daug peno mintims, net provokuojantis. 

— Ačiū, bet aš nesuprantu, koks... 

— Tas darbas... tas straipsnis... Ar kas nors... eee... iš šalies 
padėjo suformuluoti temas ir išvadas? 

— Nelabai suprantu, profesoriau. 

— Ar tu pats viską parašei? Ir surinkai medžiagą? 

— Taip. Pora aukštesnių kursų studentų man padėjo surinkti 
citatas, bet viską parašiau ir išvadas padariau pats. Nesuprantu, 
kur jūs sukate, profesoriau. 

— Dėl šio straipsnio pateiktas labai nemalonus kaltinimas. 

— Kaltinimas? 

— Taip. Kad buvai nesąžiningas kaip mokslininkas. 

— Ką?! 

— Tave apkaltino plagiatu, Skotai. Labai atsiprašau, kad turiu 
tai pranešti. 

— Bet juk tai absurdas! 

— Mums pateiktame kaltinime nurodomi nerimą keliantys 
panašumai tarp tavo straipsnio ir disertacijos, parašytos kitoje 
mokslo įstaigoje. 

Skotas giliai įkvėpė. Akimirksniu ėmė suktis galva ir jis įsiki- 
bo į stalą tarsi bijodamas prarasti pusiausvyrą. 

— Kas pateikė šį skundą? 

— Čia ir yra bėda, - atsakė Berisas. — Jis buvo atsiųstas man 
elektroniniu paštu anonimiškai. 

— Anonimiškai?! 

— Nesvarbu, kas jo autorius, skundo negalime ignoruoti. Pats 
žinai, koks dabar akademinis klimatas. Ir juo labiau visuomenės 
požiūris. Laikraščiai šaukia visa gerkle, kai sužino apie neetiš- 

kus mokslininkų poelgius ar apsirikimus. Net nedrąsu sakyti: 
jie linkę skubotai daryti klaidingas išvadas, tad Žmonės patiria 
didžiulę gėdą ir ilgainiui neįtikėtinai nukenčia. Taigi man at- 
rodo, kad šiuo atveju būtų geriausia paneigti tuos kaltinimus 
pačioje užuomazgoje. Be abejo, tikėsimės, kad tau pavyks rasti 
užrašus ir patikrinti kiekvieną eilutę ir skirsnį. Mūsų leidinys 
turi įsitikinti, kad kaltinimai neteisingi. 

— Žinoma, bet... - suburbėjo Skotas. Jis tiesiog negalėjo rasti 
žodžių. 

— Deja, šiais nežabotos kritikos laikais, kai viskas analizuoja- 
ma lyg pro mikroskopą, turime būti doresni už Loto žmoną. 

— Žinau, bet... - miknojo Skotas. 

— Atsiųsiu visą skundo tekstą per kurjerį. Paskui, ko gero, 
mums teks pasikalbėti dar kartą. 

— Taip, taip, žinoma. 

— Ir, Skotai, - profesoriaus balsas staiga pasidarė lygus, šaltas, 
vangus, be jokio tono. - Labai tikiuosi, kad sugebėsime išspręsti 
Šį reikalą taip, kad niekas nesužinotų. Tik būk geras, nemanyk, 
kad gresia mažesnis pavojus, negu atrodo. Sakau tai kaip drau- 
gas ir kolega istorikas. Esu matęs, kaip daug žadančios karjeros 
sugriūva dėl menkesnių dalykų. Dėl gerokai menkesnių. 

Paskutinius žodžius nebuvo būtina pabrėžti, bet Skotas su- 
prato, kodėl Berisas tai padarė. 

Skotas linktelėjo. Jis pats nebūtų vartojęs žodžio „draugas“. 
Kai akademiniuose sluoksniuose pasklis kalbos apie šį kaltini- 
mą — o jos neišvengiamai pasklis — jis veikiausiai nebeturės nė 
vieno draugo. 


Selė pro langą žiūrėjo į nykstančią pavakarės šviesą. Jos būklė 
buvo keista: mintyse sukosi daugybė dalykų, bet konkrečiai ne- 
galvojo nė apie vieną. Pabeldė į duris. Selė atsisuko ir pamatė 
padėjėją. Su drovia mina ji laikė rankoje didelį baltą voką. 

— Sele, — tarė padėjėja, — kurjeris ką tik atnešė jį tau. Pama- 
niau, gal čia kas svarbaus... 

Selė negalėjo prisiminti laukusi kokio ieškovo pareiškimo ar 
kokio kito dokumento, kuris turėjo būti taip skubiai pristatytas, 
bet linktelėjo galvą. 

— Nuo ko jis? 

— Nuo valstijos advokatų asociacijos. 

Selė paėmė voką ir vartydama rankoje smalsiai nužvelgė. Ji 
negalėjo prisiminti, kada buvo ką nors gavusi iš asociacijos —- ką 
ir kalbėti apie raginimus sumokėti nario mokestį ar kvietimus į 
vakarienes, seminarus ir paskaitas - į tokius renginius ji niekada 
neidavo. Kvietimų niekada nesiųsdavo per kurjerį ir neprašyda- 
vo pasirašyti gavus. 

Ji atplėšė voką ir išėmė laišką. Jis buvo adresuotas jai 17 buvo 
rašytas asociacijos vadovo, vyro, kurį pažinojo tik iš nuogirdų. 
Jis ėjo aukštas pareigas garsioje Bostono advokatų kontoroje, 
aktyviai reiškėsi Demokratų partijos sluoksniuose ir dažnai pa- 
sirodydavo televizijos pokalbių laidose, jo pavardė mirgėdavo 
aukštuomenės gyvenimui skirtose laikraščių skiltyse. Selė žino- 
j0 nė iš tolo negalinti su juo lygintis. 

Ji įdėmiai perskaitė trumpą laišką. Sulig kiekviena akimirka 
kambarys aplinkui, rodės, vis labiau tamsėja. 


Gerbiama p. Frimen-Ričards, 

pranešame Jums, kad valstijos advokatų asociacija gavo 
skundą dėl to, kaip tvarkote klientės sąskaitas šiuo metu 
nagrinėjamoje byloje ,,Džonson prieš Džonsoną“ (Aukš- 
tesniojo teismo Šeimų skyriaus teisėjas V. Martinsonas). 
Skunde teigiama, kad su byla susijusios lėšos buvo per- 
vestos į privačią sąskaitą Jūsų pavarde. Tuo būdu jūs pa- 
žeidėte Masačusetso valstijos 302 įstatymo 43 skyrių, o 
tai laikoma nusikaltimu ir pagal 112 federalinio įstatymo 
11 skyrių. 

Informuojame, kad turite ne vėliau kaip per savaitę įteikti 
asociacijai savo rašytinius parodymus, paaiškinančius šį 
reikalą, antraip jis bus perduotas Hampšyro apygardos 
prokuratūrai ir Masačusetso apygardos Vakarų skyriaus 
teisininkui, atstovaujančiam valstybei federalinėse bylose. 


Selei atrodė, kad kiekvienas laiško žodis stringa jai stemplėje 
ir dusina lyg ne į tą gerklę pakliuvęs mėsos gabalas. 

— Neįmanoma, - tarė ji balsu. — Po velnių — tai visiškai neį- 
manoma! 

Keiksmas aidu atsimušė nuo kambario sienų. Selė giliai 
įkvėpė ir prišoko prie kompiuterio. Greitai surinko asociacijos 
vadovo laiške minimos skyrybų bylos failo pavadinimą ir jis 
pasirodė ekrane. Bylos „Džonson prieš Džonsoną“ jokiu būdu 
nebūtum pavadinęs viena iš sudėtingesnių, nors buvo bjauri dėl 
neslepiamo priešiškumo tarp jos klientės — Žmonos - ir su ja 
nebegyvenančio vyro. Jis buvo vietinis akių chirurgas, dviejų 
mažamečių jų vaikų tėvas, buvęs neištikimas su daugybe mo- 
terų. Selė jį demaskavo, kai bandė pervesti bendras santaupas 
į Bahamų banko sąskaitą. Jis tai darė itin nemokšiškai: nuraši- 
nėjo didžiules sumas nuo jų bendros sąskaitos, paskui mokėjo 
už lėktuvo bilietus į Bahamas Visa kortele, kad gautų oro linijų 
nuolaidų už nuskristą atstumą. Selei pavyko gauti teismo spren- 
dimą areštuoti santaupas ir pervesti jas į klientės sąskaitą, kol 
santuoka bus galutinai nutraukta — tai turėjo būti padaryta po 
Kalėdų. Selės skaičiavimais, klientės sąskaitoje turėjo būti per 
keturis šimtus tūkstančių dolerių. 

Tiek nebuvo. 

Selė pažvelgė į ekraną ir pamatė, kad suma daugiau nei per- 
pus mažesnė. 

— Negali būti, — vėl balsu tarė ji. 

Dar niekada Selei tiek nedaug trūko, kad būtų apėmusi pa- 
nika. Ji ėmė žiūrėti visus veiksmus, atliktus su ta sąskaita. Per 

kelias pastarąsias dienas internetu nuo jos buvo nurašyta dau- 
giau kaip ketvirtis milijono dolerių ir pervesta beveik į tuziną 
įvairiomis jai nepažįstamų Žmonių pavardėmis ar akivaizdžiai 
įtartinų firmų. Dar labiau ji sunerimo, kai pamatė, kad paskutinį 
kartą pinigai iš klientės sąskaitos buvo pervesti tiesiogiai į jos 
einamąją sąskaitą. Buvo pervesta penkiolika tūkstančių dole- 
rių — vos prieš dvidešimt keturias valandas. 

— Negali būti, — pakartojo ji. - Kaip... 

Ji 1škart nutilo, nes atsakymas į šį klausimą veikiausiai buvo 
sudėtingas; kol kas į galvą neatėjo joks. Tą akimirką ji suprato 
viena: turbūt jos laukia dideli nemalonumai. 


— Kai ką nelabai suprantu. 

— Ką? - kantriai paklausė ji. 

— Iš kur ta Maiklo O'Konelio meilė. Turiu galvoje, jis nuolat sakyda- 
vo, kad ją myli, bet ką jis padarė, kas bent kiek panėšėtų į tai, ką visi 
supranta kaip meilę? 

— Ne per daugiausia, tiesa? 

— Tiesa. Imu galvoti, kad jis buvo sumanęs kažką visiškai skirtinga. 

— Gal jūs teisus, — atsakė ji santūriai, bet kaip visada mįslingai. 

Ji nutilo — matyt, kaip dažnai darydavo, atsargiai surikiavo mintis. 
Jutau, kad ji nori valdyti pasakojimą, tik nelabai supratau kaip, todėl 
ėmiau nesmagiai muistytis ant kėdės. Jutau, kad mane nežinia kam 
išnaudoja. 

— Manau, - lėtai tarė ji, - kad turėčiau duoti jums vieno Žmogaus 
pavardę. Jis galėtų šiuo klausimu padėti. Jis psichologas, maniakinės 
meilės žinovas. - Ji vėl padvejojo. — Žinia, šitaip mes ją vadiname, 
bet iš tikrųjų su meile ji turi mažai ką bendra. Galvodami apie meilę 
mes įsivaizduojame rožes Šventojo Valentino dieną ar sentimentalius 
sveikinimo atvirukus. Šokoladinius saldainius raudonose širdutės pavi- 


JOHN KATZENBACH a NE TAS ŽMOGUS 167 


dalo dėželėse, į angeliukus panašius amūrus su miniatiūriniais lankais 
ir strėlėmis, holivudiškus meilės nuotykius. Bet aš manau, kad meilė 
turi mažai ką bendra su visais šiais dalykais. Iš tikrųjų meilė kur kas 
labiau susijusi su mumyse glūdinčiais visokiais tamsiais dalykais. 

— Kalbate kaip cinikė, - atsakiau. — Ir kaip visai bejausmė. 

Ji nusišypsojo. 

— Galbūt taip atrodo. Kai imi pažinti tokį kaip Maiklas O'Konelis, 
pradedi kitaip suprasti, iš ko konkrečiai susideda laimė. Kaip jau sa- 
kiau, jo paveikti Žmonės į daug ką ėmė žiūrėti kitomis akimis. 

Ji papurtė galvą, paskui atidarė stalčiuką, pasirausė ir ištraukė po- 
pieriaus skiautę bei pieštuką. 

— Štai, — ji užrašė pavardę. - Pasikalbėkite su šiuo žmogumi. Pa- 
sakykite, kad jus atsiunčiau aš. 

Ji atlošė galvą ir nusijuokė, nors nebuvo nieko juokinga. 

— Ir pasakykite jam, kad nepriekaištausiu dėl viešų ir privačių inte- 
resų konflikto ar jeigu atskleis tai, kas turi likti paslaptimi tarp gydytojo 
ir paciento. Ne, - ji paskubomis kažką parašė toje popieriaus skiautė- 
je, - verčiau padarysiu tai pati. 

Virtinė Gordijo mazgų 


Ešlė pasitraukė nuo lango — atsargiai, kaip kasdien jau daugiau 
negu dvi savaites. 

Ji nežinojo, kaip klojasi trims Žmonėms, sudarantiems jos 
šeimą. Visą dėmesį buvo sutelkusi į beveik nė akimirkos ne- 
paliekantį pojūtį, kad yra stebima. Bėda buvo ta, kad kaskart, 
kai šis pojūtis ją apnikdavo, ji negalėdavo rasti jokių konkrečių 
to įrodymų. Staiga apsisukusi, kai eidavo į paskaitas ar darbą 
muziejuje, nepamatydavo nieko, vien iš paskos einančius pra- 
eivius — šie nustebdavo, kai ji šitaip pastodavo kelią. Ji dažnai 
šmurkštelėdavo į metro vagoną jau užsidarant durims, o tada 
įdėmiai nužiūrinėdavo keleivius, tarsi Herald skaitanti senutė 
ar darbininkas su nutriušusia Red Sox kepuraite galėtų būti gud- 
riai užsimaskavęs O'Konelis. Namie ji prisėlindavo prie lango 
krašto ir apžiūrėdavo gatvę. Prieš išeidama iš namų prie durų 
klausydavosi, ar neišgirs kokių įtartinų garsų. Net į maisto pre- 
kių parduotuvę ir vaistinę ėmė eiti vis kitu keliu. Ešlė nusipirko 
telefoną, rodantį skambinančiojo vardą. Ji išklausinėjo kaimy- 
nus, ar nepastebėjo nieko neįprasta, ypač ar nematė vyro, ati- 
tinkančio Maiklo O'Konelio apibūdinimą, besisukiojančio prie 
lauko durų, gatvės kampo ar už namo. Nė vienas negalėjo jai 

padėti, mat niekas negalėjo prisiminti matęs įtartinai besielgian- 
tį į O'Konelį panašų žmogų. 

Bet kuo labiau Ešlė stengėsi save įtikinti, kad Maiklo 
O'Konelio šalia nėra, tuo arčiau jis, rodės, buvo. 

Ji negalėjo parodyti nieko konkretaus ir balsu pasakyti: „Čia 
jis“, bet dešimtys smulkmenų, išdavikiškų ženklų, jai sakė, kad 
jis nepasitraukė iš jos gyvenimo ir laikosi toli gražu ne atokiai 
nuo jos. Kartą parėjusi namo pamatė, kad kažkas dažytose jos 
duryse išbraižė didelę raidę X, veikiausiai tokiu paprastu įnagiu 
kaip lenktinis peiliukas, o gal net raktas. Kitąsyk kažkas atidarė 
jos pašto dėželę, ir visi negausūs reklaminiai lankstinukai, skra- 
jutės ir sąskaitos buvo išmėtyti po vestibiulį. 

Muziejuje, kuriame dirbo, kažkas nuolatos perdėdavo daiktus 
ant jos rašomojo stalo. Vieną dieną telefoną rasdavo dešinėje 
stalo pusėje, kitą — kairėje. Kartą atėjusi į darbą pamatė, kad 
viršutinis stalčius užrakintas — to ji niekada nedarydavo, nes ne- 
laikė jame jokio bent kiek vertingesnio daikto. 

Ir darbe, ir namie telefonas dažnai kartą ar du sučirkšdavo 
ir nutildavo. Kai pakeldavo ragelį, išgirsdavo 1lgą signalą. Jei 
bandydavo sužinoti skambinančiojo tapatybę, pasirodydavo už- 
rašas „privatus“ arba jai nepažįstamas numeris. Keletą kartų ji 
bandė surinkti *69, kad atskambintų skambinančiajam, bet 1š- 
girsdavo arba signalą „užimta“, arba elektroninius trikdžius. 

Ešlė nežinojo, ką daryti. Kasdien skambindama Selei ir Sko- 
tui apie kai kuriuos iš šių dalykų papasakodavo, bet ne apie 
visus, nes dalis buvo tokių keistų, kad nevertėjo apie juos nė 
užsiminti. Kai kurie panėšėjo į įprastus smulkius nemalonius 
nutikimus, kartinančius žmogui gyvenimą. Pavyzdžiui, vienas 
jai dėstantis profesorius negalėjo per internetą pažiūrėti jos 
ankstesnių pažymių, o kolegoms kompiuterių specialistams ne- 
pavyko išsiaiškinti, kodėl prieiga prie jos failų užblokuota. Jie 
gerokai pavargo, kol ją atblokavo. 

Viena sūpuodamasi ant kėdės savo bute ir žiūrėdama, kaip 
lauke leidžiasi sutema, ji galvojo, kad O'Konelis yra visur, nors 
jo nėra niekur. Iš to netikrumo atėjo neviltis, 0 ją lydėjo grynų 
gryniausias pyktis. 

Jis juk davė žodį, įtikinėjo save Ešlė. Be perstojo sau tai kar- 
tojo, nors netikėjo nė vienu žodžiu. Kuo labiau apie tai galvojo, 
tuo neramiau jai darėsi. 


Skotas naktį nesudėjo akių: laukė, kol kurjeris atveš Jeilio uni- 
versiteto profesoriaus Beriso siuntinį. Mažai kas taip pavojinga 
mokslininko karjerai kaip kaltinimas plagiatu, tad Skotas žino- 
j0 turįs greitai ir veiksmingai imtis Žygių. Pirmiausia jis namų 
rūsyje rado dėžę, kur laikė visus straipsnio žurnalui Journal of 
American History užrašus. Paskui nusiuntė elektronines žinutes 
dviem studentams, kuriuos prieš trejus metus nusamdė padėti 
jam surinkti medžiagą ir citatas. Skotui pasisekė: turėjo abiejų 
adresus. Jis nieko nerašė jiems apie iškeltus kaltinimus — gir- 
di, kitas istorikas pateikęs klausimų apie šį straipsnį ir jam gali 
tekti pasiremti jų prisiminimais apie savo indėlį. Skotas šitaip 
tik bandė juos įspėti būti pasirengusiems, o pats laukė, kol jam 
atveš ginčytiną medžiagą. 

Nieko kito jam neliko. 

Skotas sėdėjo prie savo rašomojo stalo koledže, kai atvyko 
kurjeris su dideliu voku jam. Skotas iškart pasirašė jį gavęs. Tuo 
metu, kai plėšė voką, suskambo telefonas. 

— Profesorius Frimenas? 

— Taip. Kas čia kalba? 

— Tedas Morisas iš koledžo laikraščio. 

Skotas kiek sutriko. 

— Jūs lankote mano paskaitas, pone Morisai? Jei taip... 

— Ne, pone, nelankau. 

— Aš ganėtinai užsiėmęs, bet kuo galiu padėti? 

Studentas prieš atsakydamas patylėjo, ir Skotas pajuto, kad 
jis nelabai nori kalbėti. 

— Mes gavom neoficialų pranešimą, tiksliau, kaltinimą, ir aš 
tik jį tikrinu. 

— Neoficialų pranešimą? 

— Taip. 

— Nelabai suprantu, - atsakė Skotas, bet melavo, nes puikiai 
žinojo, ką dabar išgirs. 

— Gautas kaltinimas, profesoriau, kad jūs... negaliu sugalvoti 
tinkamesnių žodžių... nusižengėte mokslininko etikai, - Tedas 
Morisas rūpestingai rinko žodžius. 

— Kas jums tai sakė? 

— Ar tai svarbu, pone? 

— Galimas daiktas. 

— Matyt, skundą parašė nepatenkintas Pietų universiteto ma- 
gistrantas. Bet daugiau nelabai ką galiu jums pasakyti. 

— Nepažįstu jokių magistrantų nė viename pietų universite- 
te, - apsimestinai nerūpestingu balsu atsakė Skotas. —- Deja, api- 
būdinimas „nepatenkintas“ tinka beveik kiekvienam magistran- 
tui viename ar kitame mokslinės karjeros etape. Argi ko kitko 
gali tikėtis iš magistranto — ar ne, Tedai? 

Jis tyčia nepavartojo oficialaus „pone“, kad pabrėžtų skirtu- 
mą tarp jųdviejų. Jis juk turėjo autoritetą ir galios — bent jau 
norėjo, kad koledžo laikraščio korespondentas Tedas Morisas 
taip manytų. 

Žurnalistas vėl patylėjo. Skotui nepatiko, kad pašnekovo ne- 
sutrikdė jo žodžiai. 

— Bet mums reikia atsakymo į paprastą klausimą. Ar jus kal- 
tina... 

— Niekas niekuo manęs nekaltina. Bent jau nežinau, kad kal- 
tintų, — skubiai pridūrė Skotas. - Kuo nors, kas nebūtų visiškai 
įprasta akademiniuose sluoksniuose... 

Skotas giliai įkvėpė. Jis įtarė, kad Tedas Morisas užsirašo 
kiekvieną jo žodį. 

— Suprantu, profesoriau. Įprasta. Vis dėlto manau, kad turė- 
čiau pasikalbėti su jumis akis į akį. 

— Turiu ganėtinai daug darbo. Bet penktadienį turiu priėmimo 
valandas. Ateikite tada. 

Šitaip jis išloš keletą dienų. 

— Mus spaudžia terminai, profesoriau. 

— Niekuo negaliu padėti. Ne kartą įsitikinau: kai skubama, 
neišvengiamai kyla painiava arba, dar blogiau, priveliama 
klaidų. 

Skotas blefavo, bet jam reikėjo atsikratyti skambinančio stu- 
dento. 

— Gerai, penktadienį. Profesoriau, dar vienas dalykas. 

— Koks, Tedai? — kuo maloningesniu tonu atsakė Skotas. 

— Jūs turite Žinoti, kad aš bendradarbiauju su Boston Globe 
ir Times. 

Skotas ko nepaspringo seilėmis. 

— Ką gi, - tarė jis suteikdamas savo balsui kiek įmanydamas 
daugiau apsimesto entuziazmo, - tai puiku. Tuos laikraščius tu- 
rėtų dominti daugybė dalykų, vykstančių mūsų koledže. Tad iki 
penktadienio, - pridūrė. 

Jis tikėjosi nukreipęs pašnekovo dėmesį ir susukęs jam gal- 
vą tiek, kad jis tik sulaukęs penktadienio paskambins į abiejų 
laikraščių biurus mieste ir keliais žodžiais sugriaus visą Skoto 
karjerą. 

Skotas padėjo ragelį galvodamas, kad kaip gyvas nemanė, 
Jog studento balsas gali sukelti jam baimę - ne, tikrą siaubą. 
Tada paskubomis išsitraukė profesoriaus Beriso atsiųstą me- 
džiagą. Sulig kiekvienu perskaitytu žodžiu jį ėmė vis didesnis 
nerimas. 

Houp nuėjo į tualetą šalia priėmimo komisijos raštinės žinoda- 
ma, kad tik čia kurį laiką galės pabūti viena. Už nugaros užsida- 
rius durims ji nebeatlaikė jausmų sąmyšio ir ėmė netramdomai 
raudoti iš apėmusios nevilties. 

Kaltinimą jai direktoriaus pavaduotojas gavo elektroniniu 
paštu iš anonimo, teigiančio, neva Houp užspeitė mokinę į kam- 
pą prigaravusioje moterų drabužinėje prie pat dušų, kai mergina 
buvo viena po treniruotės. Elektroninėje žinutėje buvo pasako- 
jama, kaip Houp glostinėjo penkiolikmetei krūtis, kišo ranką 
į tarpkojį nepaliaudama šnibždėti į ausį apie gausius sekso su 
moterimi pranašumus. Kai paauglė atstūmė jos glamones, Houp 
pagrasino sumažinti jai pažymius, jeigu ji kada nors pasiskųs 
mokyklos vadovybei ar tėvams. Žinutės pabaigoje mokyklos 
administracija buvo raginama „imtis visų būtinų priemonių“, 
kad būtų išvengta ieškinio ir galbūt baudžiamojo persekioji- 
mo. Houp elgesiui apibūdinti buvo vartojami tokie žodžiai kaip 
„grobuoniška“, „„žaginimas“ ir „lesbietiškas verbavimas“. 

Laiške nebuvo nė žodžio tiesos. Viskas nuo pirmos iki pasku- 
tinės akimirkos, papasakota su beveik pornografiškomis smulk- 
menomis, buvo prasimanyta. 

Houp abejojo, ar tiesa bent kiek jai padės. 

Tie šlykščiai papasakoti įvykiai virs visokiomis baimėmis ir 
fantastiškomis spėlionėmis, nepagrįstomis jokiomis žiniomis. 
Bjaurus pasakojimas ir bauginantys vaizdai apeliuos į blogiau- 
sias Žmonių savybes. 

Tai, kad to niekada nebuvo, kad Houp nenumanė, kas ta mer- 
gina, kad ji nieku gyvu neidavo į sporto salės moterų drabužinę 
be kitos mokyklos darbuotojos, kad visuomet, kai mokykloje 
kildavo koks reikalas, bent jau šiek tiek susijęs su seksu, ji lai- 
kydavosi nekaltai kaip vienuolė ir kad ji kiek įmanydama sten- 
gėsi neprasitarti apie savo santykius su Sele — visa tai staiga 
nebeteko jokios reikšmės. 

Nieko nereiškė ir tai, kad skundas anoniminis. Po mokyklą pa- 
sklis gandai ir apkalbos, žmonės suks galvą bandydami atspėti, 
su kuo tai nutiko, o ne ar tai apskritai įvyko. Mokyklos aplinkoje 
niekas nesukelia tokio atgarsio kaip kaltinimai nusižengus įstaty- 
mams lytine elgsena. Houp žinojo, kad argumentuoto, atsargaus 
kaltinimų vertinimo nėra ko nė tikėtis. Ko gero, nė kiek nepadės 
ir tai, kad ji viską įtikinamai paneigė viršininkui. Ji dar nerimavo 
dėl to, kaip reaguos bendruomenė, kurią jinai ir Selė laikė sava. 
Kitos kaip ir jos dviese gyvenančios moterys veikiausiai balsingai 
ir piktai ją užsistos. Houp įsivaizdavo mitingus, ugningas kalbas, 
laikraščių straipsnius ir demonstracijas prie jos mokyklos vartų — 
viskas neva bus daroma padėti jai. Daugeliui tokių moterų kaip 
Houp baisiai nepatiko, kad jas pasmerkia gėdai; taigi jos norės 
ginti savo nuomonę ir reikalaus, kad jų balsas būtų išgirstas. Tai 
buvo neišvengiama. Ir, nujautė Houp, jai neliks jokios galimybės 
patyliukais išsisukti 1š šios padėties. 

Ji priėjo prie praustuvo ir ėmė dar ir dar kartą šlakstyti veidą 
šaltu vandeniu, tarsi kaip nors galėtų nuplauti tai, kas gali jai 
nutikti. Ji nenorėjo, kad kažkas dėl jos kovotų, nenorėjo netekti 
mokinių pasitikėjimo, kuriam įgyti prireikė tiek daug metų. 

— Nieko panašaus neįvyko, — tikino ji pavaduotoją. - Nieko 
tokio niekuomet nebuvo. Kaip aš galiu įrodyti esanti nekalta, jei 
nėra nei vardų, nei datų, nei laiko ir panašių dalykų? 

Stivenas Mičelas jai pritarė ir sutiko kol kas laikyti šį kaltinimą 
paslaptyje, bet jis privaląs viską papasakoti direktoriui ir galbūt 
pranešti valdybos pirmininkui. Houp suprato, kad gandų tokiu 
atveju nepavyks išvengti, ir jau norėjo tai sakyti, bet susilaikė, nes 
suprato mažai ką galinti pakeisti. Viršininkas pasiūlė jai mokyklo- 
je elgtis kaip paprastai, kol bus gauta daugiau informacijos. 

— Treniruok toliau, Houp, — tarė ponas Mičelas. — Laimėk 
mokyklų pirmenybes. .Konsultuok moksleives pagal grafiką, 
bet... — jis sudvejojo. 

— Bet ką? - paklausė Houp. 

— Niekada neuždarinėk durų. 

Houp kaip gyva nesijautė tokia pažeidžiama kaip dabar, žiū- 
rėdama į savo paraudusias akis tualeto veidrodyje. Išeidama iš 
tualeto suprato, kad pasaulis, kurį manė esant saugų, tapo nejti- 
kėtinai pavojingas. 


Selė bandė susigaudyti priešais gulinčiuose dokumentuose. Jai 
visąlaik atrodė, kad kambaryje pasidarė karščiau: prakaitas nuo 
jos lašėjo, lyg jau būtų įpusėjusi intensyvi treniruotė. 

Ji beveik neabejojo, kad kažkam pavyko sužinoti jos elek- 
troninį slaptažodį, o paskui pridaryti painiavos jos klientės sąs- 
kaitoje. Selė siuto ant savęs, kad nesugalvojo sudėtingesnio 
slaptažodžio. Byla buvo skyrybų, tad slaptažodžiu ji pasirinko 
SKYRBYLA. Selė susisiekė su apsaugos pareigūnais įvairių 
bankų, gavusių pervedimus iš klientės sąskaitos, kuri turėjo būti 
šventa ir neliečiama, ir jai pavyko grąžinti didžiumą pinigų ar 
bent jau juos įšaldyti, kad niekas negalėtų prie jų prieiti. Ban- 
kai sutiko įtaisyti elektroninius spąstus prie kai kurių indėlių, 
taigi jei kas nors bandys internetu ar asmeniškai paimti kokią 
nors sumą, jo tapatybė bus nustatyta. Bet grąžinti visus pinigus 
į klientės sąskaitą Selei nepavyko. Kelios operacijos buvo atlik- 
tos per klaidžią virtinę smulkių veiksmų: pinigai buvo dedami į 
vieno banko sąskaitą, paskui nurašomi, pervedami į kito ir galop 
dingo vienos lengvatinio apmokestinimo šalies banke, tad Selei 
nepavyko prie jų prisigauti. Kai paskambino tiems bankams, 
jos pasakojimas apie tai, kad kažkas pasinaudojo jos tapatybe, 
sulaukė mažiau užuojautos, negu ji tikėjosi. 

Selei iškart šovė mintis samdytis advokatą, bet kol kas su- 
silaikė. Ji tik paėmė visus pinigus iš namui skirtos paskolos, 
kurią buvo gavusi kartu su Houp, ir padėjo į klientės sąskaitą. 
Taigi dabar ji ir nieko nenujaučianti jos partnerė buvo skolingos 

nemažą sumą. Praeis keletas mėnesių, pamanė Selė, kol gaus 
tiek pajamų, kad padengtų šiuos finansinius nuostolius. Tačiau 
ji tikėjosi, kad bent jau laikinai pavojus nebegresia. 

Selė gerai apgalvojusi parašė laišką valstijos advokatų asocia- 
cijai. Jame apibūdino kai kurias iš ankstesnių operacijų ir pa- 
reiškė, kad jas atliko nežinomas fizinis ar juridinis asmuo; girdi, 
ji grąžino pinigus į klientės sąskaitą iš savo lėšų ir kartu su ban- 
ku ėmėsi priemonių apsaugoti sąskaitą nuo naujo elektroninio 
antpuolio. Selė vylėsi, kad po šio laiško prokuroras nebesiims 
jokių veiksmų, o asociacija nepradės tyrimo — bent jau kol ji 1š- 
siaiškins, kas iškrėtė jai šią šunybę. Jai kilo mintis paklausti, kas 
apskundė ją advokatų asociacijai, bet žinojo, kad ši nepraneš 
jai, kaip gavo skundą, kol nuspręs pati imtis šio reikalo. Taigi 
dar kurį laiką jai buvo lemta nežinoti atsakymo į šį klausimą. 

Selė niekados nelaikė savęs labai aštraus proto advokate. Jai 
geriausiai sekėsi tarpininkauti — priversti konfliktuojančias šalis 
susitarti. Jai labai nepatikdavo, kai pasiekti kompromisą tapda- 
vo neįmanoma. 

Dabar, ant kėdės sukiodamasi savo kabinete ir žiūrėdama į 
popierių su išspausdintomis bankų operacijomis šūsnis, kurio- 
mis buvo užverstas stalas, juto vien neviltį. Tai padaręs žmogus, 
pamanė ji, turi nekęsti manęs visa širdimi. | 

Todėl iškilo klausimas. kurį ji vengė užduoti, nes kiekvienas, 
sėkmingai besiverčiantis iš advokato praktikos, juolab spren- 
džiantis skyrybų, vaikų globos ir smulkių nusikaltimų bylas, 
negali neįsigyti priešų. Kai kurie jų tik šiaušiasi ir rašinėja skun- 
dus, kiti griebiasi kai ko daugiau. 

Bet kas? - klausė ji savęs. 

Jau daug mėnesių niekas jai įpykęs negrasino - bent jau rim- 
tai. Selė skaudžiai sukando apatinę lūpą pagalvojusi, kad pasau- 
lyje yra žmogus, turintis kantrybės ir gebėjimo suplanuoti prieš 
ją tikrą išpuolį. 

Selė atsilošė ir pasisuko ant kėdės. Ji suvokė turėsianti papa- 
sakoti Houp apie tai, kas nutiko, bet nežinojo, ar įstengs. Pasta- 
ruoju metu tarp jų tvyrojo didžiulė įtampa, o dabar staiga gero- 
kai pašlijo jų finansinė padėtis. 

Jai kilo mintis skambinti policijai: juk įvyko apiplėšimas. 

Bet jai toks sprendimas buvo ne prie širdies, ir daugelis advo- 
katų būtų ją supratę. Kol ji aiškiau nesuvoks, kieno čia darbas 
ir kodėl tai nutiko, ji nenorėjo, kad koks detektyvas raustųsi jos 
byloje. 

Išsiaiškink viską, tarė ji sau. Išsiaiškink viską pati. 

Selė čiupo portfelį, susigrūdo į jį kiek tilpo popierių, staigiai 
pašoko nuo kėdės ir išskubėjo pro duris pakeliui pasistvėrusi 
apsiaustą. Kontoros buvo ištuštėjusios. Ji užrakino duris, vos 
ne tekina nubėgo laiptais ir išėjo į gatvę. Nuo šalto oro ji bemat 
prarado nuovoką ir prispaudė delną prie kaktos, tarsi staiga būtų 
ėmusi svaigti galva. Tą akimirką Selė net negalėjo prisiminti, 
kur paliko automobilį. Viskas prieš akis ėmė suktis. Selė vieną 
kartą giliai įkvėpė — 1š šalies atrodė, kad ją apėmė panika. Jos 
pirštai nevalingai susigniaužė į kumščius ir ją staiga persmelkė 
skausmas. Širdis daužėsi krūtinėje, tvinkčiojo smilkiniuose. Ji 
atsišliejo sienos, kad nepargriūtų. 

Atsitokėk, liepė sau, susikaupk. Suimk save į nagą. 

Automobilis buvo ten, kur ir visada — daugiaaukštėjė aikš- 
telėje. Selė užsisagstė apsiaustą, sulėtino kvėpavimą ir pajuto, 
kad krūtinės ir paširdžių taip nebespaudžia. Bet tada, kai vėl 
suvaldė visas jusles, kurios jau buvo ją bepriveikiančios, staiga 
pajuto esanti nebe viena. Ji apsisuko, bet šaligatvis buvo tuš- 
čias, tik keletas studentų sliūkino į kavinę netoliese ir iš jos. Eis- 
mas pagrindinėje miesto gatvėje vyko kaip paprastai. Sušnypštė 
pneumatiniai stabdžiai — stotelėje priešais seną teatrą kitapus 
gatvės sustojo autobusas. Viskas, ką matė, buvo taip, kaip ir 
turėjo būti. Viskas buvo savo vietoje, įprasta ir normalu. 

Tik niekas nebuvo įprasta ir normalu. 

Selė dar kartą giliai įkvėpė ir nelėtindama žingsnio pasuko į 
automobilių aikštelę. Jai norėjosi bėgti, bet vargais negalais su- 
silaikė. Tuo metu virš jos užslinko vakaro tamsa; blausi gatvės 
žibintų ir parduotuvių vitrinų šviesa išrėžė nedideles slėptuves 
nuo tirštėjančios sutemos. 


— Nors turiu vadinamąjį leidimą, ir net pasirašytą, man vis tiek 
truputį nesmagu kalbėti apie tai, kas man buvo papasakota konfi- 
dencialiai. 

— Galite spręsti pats, - atsakiau kupinas apsimesto kilnumo. - Pui- 
kiai suprantu jūsų požiūrį. — Iš tikrųjų savo žodžiais bandžiau įteigti 
visiškai priešingą mintį. 

— Tikrai? — paklausė jis. 

Psichologas buvo nedidelis šelmiškos išvaizdos Žmogelis garba- 
notais Žžilų sruogų išmargintais plaukais. Jie į visas puses vijosi aplink 
apykaklę tarsi prilipdyti prie keistų, prieštaringų minčių, paslėptų jo 
kiauše. Jis nešiojo akinius, dėl kurių atrodė kiek panašus į vabalą, ir 
turėjo keistą įprotį: išsakęs mintį mosikuodavo ranka tartum norėda- 
mas pabrėžti žodžius. 

— Matot, nesu įsitikinęs, kad Maiklo O'Konelio poveikis tiems Žmo- 
nėms jau pasireiškė iki galo, - toliau kalbėjo jis. 

— Ką norite pasakyti? —- paklausiau. 

Jis atsiduso. 

— Manau, į šią istoriją galima žiūrėti ir taip: jis paveikė jų gyve- 
nimą taip kaip autoavarija, galbūt sukelta girto vairuotojo. Akimirka 
netekties, akimirka baimės, akimirka konflikto — nelygu, kaip norite į 
tai žiūrėti. Bet padariniai jaučiami daugelį metų, o gal net amžinai. Pa- 
sikeičia Žmonių gyvenimai. Pelenai ir nepakeliamas skausmas tvyro 
labai ilgai. Taip matote ir šiuo atveju. 

— Bet... 

— Tiesiog nežinau, ar galiu apie tai kalbėti, - pertarė jis mane. - Kai 
kurie šiame kabinete pasakyti dalykai turi būti švenčiausia paslaptis, 
nors aš ir pritariu, kad pasakotumėte šią istoriją. Nors nesu įsitikinęs, 
ar pritariu. To dar nepermąsčiau. Labai nenorėčiau, kad kažką pasa- 
kęs sulaukčiau kokių nors valdžios pareigūnų šaukimo į teismą ar kad 
atidaręs duris pamatyčiau porą į Kolambą" panašių detektyvų prastai 
gulinčiais drabužiais, kurie apsimeta gerokai kvailesni, negu yra iš 
tikro. Atleiskite. 

Atsidusau, nes nežinojau, nusiminti ar rodyti jam pagarbą. Jis pla- 
čiai nusišypsojo ir gūžtelėjo pečiais. 

— Ką gi, - atsakiau, - kad mano kelionė čionai nebūtų visai veltui, 
gal bent galėtumėte man paaiškinti kai kurias O Konelio maniakinės 
meilės Ešlei smulkmenas? 

Psichologas staiga supykęs suprunkštė. 

— Meilės... Meilės?! Dieve mano, ką tai turi bendra su šiuo žodžiu? 
Privalote Žinoti vieną dalyką apie Maiklo O Konelio psichologiją. Jos 
esmę sudaro noras turėti. 

— Taip, — atsakiau, — sakyčiau, tiek suprantu. Bet ko jis siekė? Ne 
pinigų. Ne numalšinti geismą. Ne patenkinti aistrą. Bet iš to, ką iki šiol 
sužinojau, man atrodo, jam reikėjo visų tų dalykų. 

Psichologas atsilošė ant kėdės, paskui staiga palinko į priekį. 

— Pernelyg tiesmukai viską suprantate, - tarė. — Banko apiplėši- 
mas pasako šį tą konkretaus. Galbūt narkotikų sandėris irgi, ar kai 
naktį nušaunamas degalinės krautuvės pardavėjas. Ar kai maniakas 
nužudo daugybę aukų arba išžagina virtinę merginų. Tokius nusi- 
kaltimus kur kas lengviau apibrėžti. Šį apibrėžti nelengva. Maiklo 
O Konelio deklaruojama meilė buvo nusikaltimas, susijęs su tapa- 
tybe, todėl virto kai kuo gerokai svarbesniu, gerokai gilesniu. Ir kur 
kas pražūtingesniu. 


* Populiaraus JAV televizijos serialo pagrindinis veikėjas, Los Andželo policijos 
žmogžudysčių skyriaus detektyvas. 

Pritariamai linktelėjau. Buvau dar kažką besakąs, bet jis pamosavo 
ranka, kaip jau buvau matęs darant, ir mane nutildė. 

— Tiesą sakant, privalote visada turėti galvoje dar vieną dalyką, - 
dvejodamas tarė jis. - Privalote dar suprasti, kad Maiklas O'Konelis... 
jis akimirką patylėjo ir giliai įkvėpė, - veikė be atvangos. 


17 


Baisi maišatis 


Pirmą kartą per palyginti trumpą gyvenimą Ešlė pajuto, kad jos 
pasaulis ne tik neįtikimai mažas, bet dabar dar ir toks tuščias, 
kad ji neturi kur pasislėpti, kur pabėgus gurkštelėti oro ir susi- 
kaupti. 

Vis gausėjo visokių erzinančių smulkių ženklų, rodančių, kad 
ji sekama ir stebima. Jos telefonas tapo ginklu - kulkas atstojo 
tyla ir sunkus alsavimas ragelyje. Ešlė nebepasitikėjo kompiu- 
teriu. Elektroninio pašto nebetikrino, nes nebežinojo, kas siun- 
čia pranešimus. 

Buto savininkui pasakė pametusi buto raktus, ir šis atsiuntė 
meistrą pakeisti lauko durų spynų, nors pati Ešlė abejojo, ar iš 
to bus daug naudos. Meistras jai pasakė, kad naujosios spynos 
sulaikys daugelį, bet ne Žmogų, išmanantį savo darbą. Ešlei 
buvo nesunku įsivaizduoti, kad O'Konelis priskirtinas prie tų, 
kurie savo darbą išmano. 

Muziejuje, kur dirbo, keletas kolegų pasiskundė sulaukiantys 
keistų anoniminių telefono skambučių ir nerimą keliančių elek- 
troninių žinučių, leidžiančių suprasti, kad Ešlė jiems už nugaros 
kažką išdarinėja ir šmeižia juos vadovybei. Kai Ešlė bandė aiš- 
kinti, girdi, visa tai netiesa, jai pasirodė, kad niekas ja netiki. 

Visiškai netikėtai vieną rytą bendradarbis gėjus piktai ap- 
kaltino ją. neva ji užsimaskavusi homofobė. Kaltinimas buvo 
toks absurdiškas, kad Ešlė baisiausiai suglumo ir neįstengė 
nieko atsakyti. Paskui už poros dienų juodaodė bendradarbė 
įtariai ją nužvelgė ir atsisakė su ja pietauti. Kai Ešlė nusekė 
jai pavymui, bandydama išsiaiškinti, kas negerai, moteris išdi- 
džiai pareiškė: „Mes visiškai neturim apie ką kalbėtis. Atstok 
nuo manęs!“ 

Po vakarinės paskaitos apie šiuolaikinius Europos 1mpresio- 
nistus profesorė pasikvietė ją į kabinetą ir pasakė, kad jai gresia 
pavojus neišlaikyti egzamino, jei nepradės lankyti paskaitų. 

Ešlė apstulbo. Ji prasižiojusi spoksojo į moterį, o ši beveik 
nepakėlė galvos nuo šūsnių popierių, skaidrių ir didelių žvil- 
gančių meno albumų, kuriais buvo užgriozdintas jos rašomasis 
stalas. Ešlė ėmė dairytis aplink, bandydama rasti, į ką sutelkti 
dėmesį, nes jai atrodė, kad tuoj susisuks galva. 

— Ką jūs sakot?! — tarė Ešlė. — Aš nepraleidau nė vienos pas- 
kaitos. Lankomumo žurnaluose per patį vidurį turi būti mano 
parašai. 

— Prašom man nemeluoti, — atšovė profesorė. 

— Aš nemeluoju. 

— Viena padėjėja magistrantė žurnalus peržiūri, paskui pade- 
da prie skyriaus dokumentų, — šaltai aiškino dėstytoja. —- Mes 
turim po paskaitą per savaitę ir dar rengiame skaidrių peržiūras, 
taigi iš viso įvyko per dvidešimt užsiėmimų, bet jūsų pavardę 
matom tik dviejuose. Įskaitant šįvakar. 

— Bet aš nepraleidau nė vieno, - maldaudama teisinosi Ešlė. — 
Galiu parodyti savo užrašus. 

— Kiekvienas gali ko nors paprašyti užrašinėti paskaitas. Arba 
ko nors paprašyti, kad leistų užrašus nusirašyti. 

— Bet aš lankiau užsiėmimus, tikrai. Garbės žodis. Kažkas 
apsiriko. 

— Žinoma. Kažkas. Apsiriko. Kurgi ne. Dėl visko kalti mes, — 
šaipėsi dėstytoja. 

— Profesore, aš manau, kad kažkas tyčia taiso mano paskaitų 
lankymo įrašus. 

Profesorė pasvarstė, paskui papurtė galvą. 

— Niekada nesu apie tokius dalykus girdėjusi. Kokį tikslą gali 
kas nors turėti... 

— Buvęs vaikinas, — paaiškino Ešlė. 

— Kartoju, panele Frimen: kokiu tikslu tai galėtų būti daroma? 

— Jis nori mane valdyti. | 

Dėstytoja vėl susimąstė. 

— Ką gi, - tarė lėtai, — ar galite įrodyti šį kaltinimą? 

Ešlė 1š lėto įkvėpė. 

— Nežinau kaip. 

— Jūs juk suprantate — aš negaliu tiesiog imti ir patikėti jūsų 
žodžiais? 

Ešlė jau norėjo prieštarauti, bet dėstytoja iškėlė ranką ir ne- 
leido jai prasižioti. 

— Nuo pat pradžios, per pačią pirmą paskaitą, visiems pasa- 
kiau, kad lankyti paskaitas privaloma. Nesu beširdė, panele Fri- 
men. Suprantu, jei kam nors reikia praleisti vieną užsiėmimą, 
gal net du. Juk pasitaiko visokių nelauktų aplinkybių. Žmonės 
patenka į bėdą. Bet lankyti paskaitas ir studijuoti medžiagą — 
jūsų pareiga. Nemanau, kad sugebėsite išlaikyti egzaminą. Tie- 
są sakant, nesu linkusi... 

— Duokite man testą. Kokį rašto darbą. Ką nors, kad galėčiau 
įrodyti, jog supratau kiekvienos paskaitos esmę. 

— Jokių specialių užduočių niekam neduodu ir su niekuo ne- 
sielgiu kaip nors ypatingai, - neslėpė susierzinimo profesorė. — 
Antraip šitaip tektų elgtis su kiekvienu tinginčiu ar ne itin uoliu 
studentu, sėdinčiu ten, kur dabar sėdite jūs, panele Frimen, ir 
pasirengusiu meluoti man į akis prasimanius visokių dingsčių. 

Pavyzdžiui, mano šuo suėdė namų darbą ar mirė mano senelė. 
Dar kartą. Susidaro įspūdis, kad mano studentų senelės miršta 
taip dažnai, jog net darosi graudu, be to, ganėtinai reguliariai 
ir dažnai po keletą kartų. Taigi, panele Frimen, nesusitarsime. 
Pradėkite lankyti paskaitas. Gaukite dešimtuką per baigiamą- 
Jį egzaminą — jei įstengsite, bet aš tuo abejoju, nes niekam to 
kol kas nepavyko - tada gal parašysiu reikiamą pažymį už visą 
kursą. Bet dar pažiūrėsime. Ar negalvojote apie ką kita? Turiu 
omenyje, gal jums nereikėtų studijuoti meno ir apskritai siekti 
magistro laipsnio? 

— Menas visada mane... 

Dėstytoja vėl ją pertraukė iškeldama ranką. 

— Nejaugi? Gal aš klystu. Šiaip ar taip, linkiu sėkmės, panele 
Frimen. Jos jums prireiks. 

Sėkmė, pamanė Ešlė, čia niekuo dėta. 

Ji išėjo iš dėstytojos kabineto į tuštuma aidintį koridorių. 
Kažkur laiptinėje ar iš kito aukšto išgirdo juoką, bet jis buvo 
kažkoks bekūnis, beveik vaiduokliškas. Ji $ustojo vos nesustin- 
gusi toje tuščioje erdvėje. Jis čia ir ją stebi. Ešlė iš lėto apsisuko, 
tarsi jis visados būtų buvęs prie pat jos regos lauko - nelyginant 
nuo jos neatsiliekantis šešėlis. Ji įsiklausė — gal išgirs kokį gar- 
są, alsavimą, kuždesį, ką nors konkretaus, kas jai praneštų, jog 
jis iš tikro čia, — bet nieko neišgirdo. 

Ešlės akys pritvinko ašarų. Ji neabejojo, kad O'Konelis kaž- 
kaip sugebėjo ištrinti jos pavardę iš lankomumo žurnalo. Ji atsi- 
šliejo į sieną ir ėmė gaudyti kvapą. Visos auditorijoje praleistos 
valandos, visas rodytas dėmesys, visi daryti užrašai, informacija, 
žinios, spalvų, formų, stilių ir grožio vertinimas, menininkų per- 
teiktas grožis — viskas tą akimirką virto miražu. Galėjai pamanyti, 
kad visos tos akimirkos egzistavo vien kažkokioje kitoje visatoje, 
kur Ešlė — tokia, kokią ją vaizdavosi — gyveno savo gyvenimą jau 
tolokai pažengusi keliu, vedančiu į Ešlę, kokia ji vylėsi tapti. 

Jis daro viską, kad aš dingčiau. 
Ją apėmė pyktis, sumišęs su neviltimi. Ji atsitraukė nuo sie- 
nos. Tai turi liautis. 


Skotas nesitraukė nuo rašomojo stalo. Tai, ką perskaitė, pakirto 
kojas. Jam atrodė, kad jis viduje visas pakriko. Žodžiai lapuose 
priešais jį bangavo lyg karštis virš asfalto, ir jis juto krūtinę pra- 
dedančią gniaužti paniką. 

Profesorius Berisas atsiuntė jam kopijas jo paties straips- 
nio, išspausdinto Journal! of American History, 1 kompiuteriu 
išspausdintos daktaro disertacijos, parašytos kažkokio Luiso 
Smito iš Pietų Karolinos universiteto. Disertacija buvo įteikta 
tos aukštosios mokyklos Istorijos katedrai kokiais aštuoniais 
mėnesiais anksčiau, negu pasirodė Skoto straipsnis, ir joje buvo 
nagrinėjama daugmaž ta pati medžiaga. Panašumai buvo neiš- 
vengiami, be to, abiejuose darbuose buvo panaudoti tie patys 
bibliografijos šaltiniai. 

Bet pavojus glūdėjo kitur. Tiesiog negalėjai paneigti, kad ko- 
kios penkios ar šešios labai svarbios pastraipos abiejuose dar- 
buose sutapo žodis į žodį. Profesorius Berisas stengdamasis pa- 
dėti įtartinas vietas paryškino geltonai. 

Tos įtartinos vietos sudarė menkutę dalį ilgo mokslinio 
straipsnio garbingam žurnalui ir dvigubais intervalais parašy- 
tos šimto šešiasdešimties puslapių disertacijos. Be to, abiejuose 
darbuose išdėstytos mintys vargu ar turėjo tokios svarbos, kad 
būtų sukrėtusios visą akademinį pasaulį. Tačiau Skotas suprato: 
tie du dalykai neturi jokios reikšmės. Pastraipos buvo vienodos, 
ir to negalėjai užginčyti. 

Staiga jis prisiminė Širdžių Karalienę iš „Alisos stebuklų ša- 
lyje“. Pirma įvykdysime bausmę, tada teisime! 

Skotas nė kiek neabejojo parašęs sakinius, kuriuos dabar 
matė prieš save. Žlugo visos viltys, kad vienas iš dviejų jam tal- 

kinusių studentų netyčia surašė tuos žodžius kokioje pastaboje, 
o jis, Skotas, panaudojo juos nepertikrinęs. Pagalbininkai dirbo 
nepriekaištingai. 

Tuo tarpu apie jį to negalėjai pasakyti. 

Jis suglumęs ėmė sukiotis ant kėdės. 

Profesorius Berisas neparašė, kas pateikė skundą. Skotas spė- 
j0, kad tai padarė koks doktorantas ar Pietų Karolinos universi- 
teto dėstytojas. Galbūt koks istorijos entuziastas — jų Jungtinė- 
se Amerikos Valstijose buvo šimtai tūkstančių — sulygino tuos 
darbus, bet Skotas abejojo, kad jis ar ji būtų turėję galimybių 
pasitelkti į pagalbą tokį iškilų istoriką kaip Berisas. 

Buvo beveik vidurdienis, kai Skotas — nesiskutęs, apsiblau- 
susiomis akimis, jau su ketvirtu puodeliu kavos rankoje — ga- 
liausiai prisiskambino laikinam Pietų Karolinos universiteto Is- 
torijos katedros vedėjui. Jo nuostabai, vyras kalbėjo draugiškai, 
stengdamasis padėti ir nė nenujautė, kad kilo abejonių dėl Skoto 
darbo. Jis iškart pamanė, kad prasikalto kita pusė. 

— Taip, aš puikiai prisimenu tą disertaciją, — tarė laikinasis ve- 
dėjas. — Visa komisija parašė labai aukštus pažymius. Jai buvo 
surinkta daug medžiagos ir ji buvo gerai parašyta. Atrodo, ji turi 
būti kažkur paskelbta. O tas jaunuolis — labai uolus studentas 
ir geras žmogus. Manau, jis padarys nuostabią karjerą. Bet jūs 
sakot, kad kilo klausimų dėl tos disertacijos? Man sunku įsi- 
vaizduoti, kad... 

— Aš tik noriu išnagrinėti kai kuriuos panašumus — juk mes 
darbuojamės toje pačioje srityje. 

— Suprantu, - atsakė laikinasis katedros vadovas. - Nors man 
būtų labai nemalonu sužinoti, kad šios mokymo įstaigos studen- 
tas nederamai... 

Skotas sudvejojo. Jis žinojo leidęs pašnekovui neteisingai su- 
prasti, kad dėl akademinio nusižengimo kaltas buvęs studentas. 

— Žinot, jeigu galėčiau pasikalbėti su tuo jaunuoliu, ko gero, 
viskas paaiškėtų, — tarė Skotas. 

— Be abejo. Aš tuoj pasižiūrėsiu... 

Skotui teko nervintis kelias minutes prikišus ragelį prie au- 
sies. Jis sėdėjo nejudėdamas ir laukė tęsinio pokalbio, kuris ga- 
lėjo sugriauti viską, ką jis statė daug metų. 

— Profesoriau Frimenai, atleiskite, kad priverčiau jus laukti. 
Susisiekti su Luisu ganėtinai sunku. Ką tik iškeptas daktaras po- 
nas Smitas ėmė dirbti organizacijoje , „Mokyk Amerikos labui“. 
Dauguma mūsų studentų tikrai taip nesielgia. Šiaip ar taip, turi- 
me jo telefono numerį ir adresą - jis gyvena indėnų rezervacijo- 
je prie Landerio Vajomingo valstijoje. Tuoj jums padiktuosiu. 

Skotas paskambino į Vajomingą, sužinojo, kad Luisas Smitas 
jau kelios valandos negali baigti pamokos aštuntokams, pali- 
ko savo pavardę bei telefono numerį ir paaiškino, kad reikalas 
skubus. Kai telefonas pagaliau suskambo, Skotas akimirksniu 
Jį sugriebė. 

— Profesorius Frimenas? Čia Luisas Smitas. 

— Ačiū, kad paskambinote, - atsakė Skotas. 

Jaunuolis, matyt, buvo labai nudžiugęs. 

— Man didelė garbė, kad paskambinote, profesoriau Frimenai. 
Perskaičiau viską, ką esate kada nors paskelbęs, ypač apie JAV 
nepriklausomybės karo pradžią. Aš irgi domiuosi šia sritimi ir, 
turiu pripažinti, ji man be galo įdomi. Karinės gudrybės, politi- 
nės intrigos, tiesiog neįtikėtina sėkmė - kokia daugybė pamokų 
šiandienai! Manau, galite įsivaizduoti, kad indėnų rezervacijos 
gyventojai tuos mums savaime suprantamus istorijos epizodus 
supranta visai kitaip. — Jaunuolis kaip prisuktas bėrė žodžius. 
Nespėjus Skotui įsiterpti Smitas nutilo, giliai įkvėpė ir atsipra- 
šė: - Atleiskite, tauškiu niekus. Profesoriau, malonėkite pasaky- 
ti, už ką savo skambučiu suteikėte man tokią garbę? 

Skotas dvejojo. Jis nesitikėjo iš jauno mokytojo tokios beri- 
bės energijos. 

— Skaičiau jūsų daktaro disertaciją... 

— Tikrai?! Tai nuostabu. Tai yra ar jums patiko? Kaip manot — 
gerai viską perteikiau? 

— Disertacija puiki, — kiek nustebęs atsakė Skotas. — O jūsų 
įžvalgos labai taiklios. 

— Ačiū, profesoriau. Negaliu apsakyti, kaip man tai svarbu. 
Parašai tokį didžiulį darbą. Galbūt jį paskelbs akademinė spau- 
da — vis dar to tikiuosi — bet jo nepamato niekas, išskyrus uni- 
versiteto tarybą ir galbūt tavo merginą. O kai sužinai, kad jūs iš 
tikro jį perskaitėte... 

— Kilo vienas klausimas, — sausai pertarė jį Skotas. — Esama 
panašumų tarp jūsų disertacijos ir straipsnio, kurį parašiau ke- 
liais mėnesiais vėliau. 

— Taip, jis buvo išspausdintas Journal of American History. 
Įdėmiai jį perskaičiau, nes mes dirbome su daugmaž ta pačia 
medžiaga. Bet panašumai? Ką jūs turite galvoje? 

Skotas dar kartą giliai įkvėpė. 

— Mane apkaltino, neva aš savo straipsnyje panaudojau kelias 
jūsų parašytas pastraipas. Aš to nedariau, bet mane vis tiek ap- 
kaltino. 

Jis nutilo ir ėmė laukti. Luisas Smitas atitoko per porą sekun- 
džių. 

— Nesąmonė! - tarė jis. — Kas jus apkaltino? 

— Nežinau. Pamaniau, kad tai galėjote padaryti jūs. 

— Aš?! 

— Taip. 

— Ne. Nieku gyvu. Tai neįmanoma. 

Skotui ėmė svaigti galva. Jis nežinojo, ką manyti. 

— Prieš mane guli išspausdinta jūsų disertacija. Turiu pasaky- 
ti, kad kai kurios pastraipos sutampa žodis į žodį. Nežinau, kaip 
tai atsitiko, bet... 

— Tai neįmanoma, - pakartojo Luisas Smitas. — Jūsų straips- 
nis pasirodė keli mėnesiai po to, kai aš parašiau disertaciją, bet 
medžiagą straipsniui rinkote ir jį rašėte maždaug tuo pat metu 

kaip aš. Be to, mano disertacija buvo paskelbta kiek pavėluotai. 
Tiesą sakant, jos egzempliorių gauti sunku — ji skelbiama tik 
mūsų universiteto interneto svetainėje, o ši dar turi nuorodų į 
keletą istorinių tinklalapių. Mintis, kad galėjote disertaciją rasti, 
o paskui pritaikyti dalį teksto... Na. čia jau tikrai kažkokia pa- 
slaptis. Ar galite perskaityti man sutampančias pastraipas? 

Skotas pažiūrėjo į geltonai išskirtus žodžius. 

— Taip. Savo straipsnio trisdešimt trečiam puslapyje rašiau... 

Skotas perskaitė savo ir Luiso Smito pastraipas. 

— Be galo keista, - lėtai atsakė Luisas Smitas, — nes jūsų per- 
skaitytos pastraipos, tariamai esančios abiejuose darbuose, ma- 
najame nėra. Tai yra niekados to nerašiau. Mano disertacijoje 
to nėra. Mintis panaši į mano padarytas išvadas, bet savo darbe 
jos nerašiau. 

— Bet aš skaitau jūsų disertacijos spaudinį. 

— Gerai nežinau, profesoriau, bet man kyla įtarimas, kad kaž- 
kas prikišo nagus prie dokumento, kurį turite prieš akis. Ar pa- 
žįstate kokį žmogų, kuris galėjo tai padaryti? 


Kai pasibaigus treniruotei Houp subūrė komandą aplink save, 
pakilo vėjas, o vakaruose temo, tad viskas atrodė pilka ir neryš- 
ku. Plaukų sruogos, išsipešusios iš supintų uodegų, nuo prakai- 
to prilipo merginoms prie kaktos. Houp davė joms didelį krūvį, 
didesnį negu paprastai sezonui baigiantis, bet bėgdama kartu su 
jomis Houp užsimiršo. Kai ėmė gaudyti kvapą, pajuto paleng- 
vėjimą, tarsi šaltas oras būtų buvęs vienintelis dalykas, galintis 
ją prablaškyti. 

— Gerai padirbėjote, — pagyrė ji. — Buvot tokios pat greitos 
kaip ir visą sezoną. Iki atkrintamųjų varžybų liko dvi savaitės. 
Jus bus sunku įveikti, labai sunku. Tai gerai. Bet liko dar septy- 
nios komandos, kurios, ko gero, treniruojasi nė kiek ne mažiau. 
Taigi dabar lems ne vien fizinis pasirengimas. Dabar svarbiau- 

sia — trokšti pergalės. Šie metai, šis pirmenybių sezonas, ši ko- 
manda — kaip norėsite juos prisiminti? 

Ji nužvelgė Žžvilgančius veidus merginų, jau suprantančių, 
kad prizą galima laimėti tik sunkiu darbu ir atsidavimu. Tas 
supratimas pirmiausia atsiranda akyse, pamanė Houp, paskui 
pasklinda po odą — toks stiprus, kad ji ima spinduliuoti kažką 
panašaus į karštį. 

Houp šypsojosi joms visoms, bet viduje juto baisią tuštumą. 

— Klausykit. Tam, kad laimėtume, — gerai apgalvodama žo- 
džius tarė ji, —- visos privalome sukaupti visas jėgas. Ar kuri nors 
pageidauja ką pasakyti visai komandai? Gal yra dalykų, kurie 
jums trukdo? 

Merginos keistai susižvalgė. Viena kita papurtė galvą. 

Houp nežinojo, ar nepradėjo sklisti gandai apie ją, bet jai 
buvo sunku įsivaizduoti, kad niekas nieko dar nekalba. Kai kur 
pasaulyje paslapčių nebūna, pamanė ji. 

Merginos vos ne visos kaip viena patraukė pečiais. Houp no- 
rėjosi interpretuoti šį gestą kaip palaikymą jai. 

— Gerai, — tarė, — bet jeigu bent vienai iš jūsų kas nors ne- 
duoda ramybės, kol dar neprasidėjo atkrintamosios varžybos, 
galite kreiptis į mane. Mano kabineto durys visada jums atviros. 
Jei nenorite kalbėtis su manim, galite eiti pas sporto skyriaus 
viršininką. 

Houp negalėjo patikėti, kad iš tikro tai sako, bet jai užteko 
proto pakeisti temą. 

— Tokios nekalbios jūsų komandos, dievaži, dar nesu mačiusi. 
Tiesą sakant, jūs tokios nekalbios, kad spėju jus netekus žado 
dėl didžiulio treniruotės krūvio. Taigi ratų aplink stadioną ne- 
bėgsime. Paplokite sau katučių, patapšnokite viena kitai per nu- 
garą, čiupkite krepšius ir eikite persirengti. 

Jos žodžiai buvo sutikti plojimais. Merginos visada apsidžiaug- 
davo, kai po treniruotės nereikėdavo bėgti aplink stadioną. 

Houp pamojo ranka duodama ženklą išsiskirstyti. Jos jau pa- 
sirengusios, pamanė. Kažin ar aš pati pasirengusi. 

Netrukus merginos susimetusios į būrelius patraukė iš aikš- 
tės, ir Houp išgirdo juoką. Kurį laiką ji Žiūrėjo, kaip jos tolsta, 
paskui atsisėdo ant medinio suolo prie šoninės linijos. 

Vėjas sustiprėjo, ir Houp susigūžė, kad būtų šilčiau. Ji pama- 
nė, kad darbas mokykloje ir su komanda yra svarbi jos gyveni- 
mo dalis, bet dabar jai iškilo pavojus. Žalia aikštės veja nuslin- 
ko šešėlis, tad aikštė atrodė juoda. Mažai kas šiame pasaulyje 
taip gniuždo sielą kaip neteisingi kaltinimai, pamanė Houp. Ją 
apėmė beviltiškas įniršis. Kilo noras rasti tai padariusį žmogų ir 
pritvatyti jį ar ją kumščiais. 

Bet kad ir kas buvo tas žmogus, tą akimirką jis buvo toks 
pat bekūnis kaip aplink tirštėjanti sutema. Negalėdama išlieti 
įtūžio Houp tik užsidengė veidą delnais ir ėmė nesutramdomai 
raudoti. 


— Ešlė? Ešlė Frimen? Senokai jos nemačiau. Daug mėnesių. Gal 
net daugiau kaip metus. Ar ji tebegyvena šiame mieste? 

Užuot atsakęs į šį klausimą, pats paklausiau: 

— Jūs dirbote čia, muziejuje, tuo pat metu kaip ir ji? 

— Taip. Grupelė mūsų mokėmės įvairių aukštųjų mokyklų magist- 
rantūroje ir dalimi etato dirbome čia. 

Buvau muziejaus vestibiulyje, netoli nuo restorano, kuriame vieną 
popietę Ešlė veltui laukė Maiklo O'Konelio. Priimamajame dirban- 
ti jauna moteris vienoje pusėje plaukus buvo nusikirpusi trumpai, o 
viršugalvyje sušukavusi į spyglius ir todėl panėšėjo į gaidį. | vieną 
ausį buvo įsivėrusi bent šešetą auskarų, į kitą — vieną didžiulį skais- 
čiai oranžinį žiedą, todėl atrodė keistai neproporcinga. Ji pažiūrėjo į 
mane su jaunatviška šypsenėle ir galop uždavė klausimą, kuris pats 
piršosi: 

— Kodėl domitės Ešle? Kas nors negerai“? 

Papurčiau galvą. 

— Mane domina teismo byla, su kuria ji buvo susijusi. Aš tik šį tą 
tiriu. Noriu pamatyti jos darbovietę. Vadinasi, pažinojote ją, kai čia 
dirbo? 

— Ne itin gerai... - sudvejojo moteris. 

— Kaip suprasti? — paklausiau. 

— Manau, ne per daugiausia Žmonių ją pažinojo. Ar ją mėgo. 

— Tikrai? 

— Kartą nugirdau vieną Žmogų sakant, kad Ešlė toli gražu ne tokia, 
kokia dedasi, ar kažką panašaus. Manau, visų nuomonė dėl to suta- 
po. Kai ji išėjo, buvo daug kalbų ir spėlionių. 

— Kodėl? 

— Pasklido gandas apie kažkokius dalykus, rastus jos kompiutery- 
je, dėl kurių ji turėjo bėdos. 

— Kokius dalykus? 

— Įvairius. Ji vėl pakliuvo į bėdą? 

— Ne visai, —- atsakiau. - Bet žodis „bėda“ čia gal netinka. 


18 


Kai padėtis pablogėjo 


Maiklas O'Konelis sakydavo sau, kad geriausiai geba laukti. 

Tam neužteko laukti tinkamos progos ar kantriai sėdėti sudė- 
jus rankas. Norint laukti tikrai, reikėjo visaip rengtis ir planuoti, 
kad atėjus lauktai akimirkai jis jau būtų gerokai visus pralenkęs. 
Maiklas tarėsi esąs bemaž režisierius, žmogus, galintis matyti 
visą siužetą, veiksmas po veiksmo, scena po scenos iki pat galo. 
Jis buvo žmogus, žinantis visas pabaigas, nes pats niekieno ne- 
padedamas kūrė visas iki vienos. 

O'Konelis buvo išsirengęs iki trumpikių, jo kūnas žvilgėjo. 
Prieš porą metų naršydamas po lentynas knygyne rado fizinių 
pratimų knygą; ji buvo populiari dvidešimto amžiaus septintojo 
dešimtmečio viduryje. Ši knyga buvo sudaryta pagal Kanados ka- 
rališkųjų oro pajėgų fizinės parengties vadovėlį. Joje buvo gausu 
senoviškų piešinių, vaizduojančių vyrus su trumpikėmis, daran- 
čius įtūpstus, atsispaudimus viena ranka ir prisitraukimus. Nesti- 
go ir keistų pratimų, kuriuos jis darydavo, pavyzdžiui, pašokus į 
viršų suriesti kelius, kad galėtų pasiekti kojų pirštus. Jie buvo vi- 
siška priešingybė Pilateso ir Bilio Blenkso sistemų, „Kūno pagal 

Džeiką““ ir šešių minučių laidos pilvo raumenims stiprinti — visi 
šie dalykai ištisą dieną buvo rodomi televizijos kanalais. Jis įgu- 
do atlikti tuos Kanados karališkųjų oro pajėgų fizinės parengties 
pratimus ir įgijo imtynininko sudėjimą, slepiamą laisvų palaikių 
studento drabužių. Jam nereikėjo įsirašyti į jokį tuščiagarbių svei- 
katingumo klubą ar susimąsčius ilgai bėgioti Čarlzo upės kranti- 
ne. Maiklui O'Koneliui labiau patiko treniruoti raumenis vienam, 
savo kambaryje, kartais užsidėjus ausines, kurtinamai grojant ko- 
kiai satanistiškai roko grupei kaip Black Sabbath ar AU/DC. 

Jis aukštielninkas išsitiesė ant grindų, pakėlė kojas virš gal- 
vos, paskui iš lėto nuleido tris kartus stabtelėdamas; galiausiai 
j0 kulnai pakibo vos per pusę sprindžio nuo kietmedžio grindų. 
Šį pratimą jis pakartojo dvidešimt penkis kartus. Bet paskutinį 
sykį jis laikė kojas nenuleistas, priglaudęs rankas prie šonų ir ši- 
taip nejudėdamas išgulėjo minutę, paskui antrą. Jis žinojo, kad 
po kokių trijų minučių pradės jaustis nepatogiai, dar po dviejų 
pavargs. Po šešių minučių patirs ganėtinai smarkų skausmą. 

O'Konelis sakė sau, kad tikslas dabar nebe stiprinti raumenis. 

Dabar svarbiausia buvo ištverti. 

Jis užsimerkė ir nekreipdamas dėmesio į pilvą deginantį 
skausmą ėmė vaizduotis Ešlę. Mintyse lėtai nupiešė kiekvieną 
smulkmeną - kantriai lyg dailininkas, iškėlęs sau tikslą atkurti 
kiekvieną nepakartojamą linkį, kiekvieną menkutę šešėliuotą 
įdubą. Pradėk nuo pėdų, nusklembtų pirštų, kelties, standžios 
kulkšnies. Tada kilk aukštyn blauzdomis, atkurk jų raumenis, 
pasiek kelius ir šlaunis. 


* Josephas Pilatesas (1880-1967) sukūrė fizinių pratimų sistemą, skirtą Pirmojo pa- 
saulinio karo veteranų reabilitacijai. Billy Blanksas (g. 1955) - Rytų kovų meistras, 
aktorius, septynis kartus pasaulio karatė čempionas, sukūrė Tae Bo pratimų sistemą. 
„Kūnas pagal Džeiką“ („Body by Jake“) - amerikiečių aktoriaus ir fizinio pasirengi- 
mo entuziasto Jake'o Steinfeldo (g. 1958) mankštos prietaisų rinkinys ir jo vesta to 
paties pavadinimo televizijos laida. 

Jis sugriežė dantimis ir nusišypsojo. Paprastai galėdavo išbūti 
tokioje padėtyje, kol prisimindavo jos krūtis, bet prieš tai ilgai 
mąstydavo apie tarpkojį. Galiausiai jis prieidavo prie ilgo, liau- 
no, jusliai lenkto kaklo, bet tada nebeatlaikydavo ir nuleisdavo 
kulnus ant grindų. Bet Maiklas vis stiprėjo ir žinojo vieną dieną 
pajėgsiąs nutapyti mintyse visą paveikslą — su veido bruožais ir 
plaukais. Jis nekantravo sulaukti to meto, kai tiek sustiprės. 

Jis aiktelėjo, atpalaidavo raumenis ir pėdos skaudžiai trinkte- 
lėjo į grindis. Kurį laiką gulėjo jusdamas, kaip prakaitas Žliau- 
gia krūtine. 

Ji paskambins, pamanė. Šiandien. O galbūt rytoj. Neišven- 
giamai. Jis paleido į darbą jėgas, kurios įvilios ją į spąstus. Ji 
susinervins, tarė sau. Įpyks. Pažers daugybę reikalavimų, kurių 
nė vienas jam nieko nereikš. Bet svarbiau tai, priminė jis sau, 
kad šįkart ji bus viena. Besiblaškanti ir pažeidžiama. 

Jis giliai įkvėpė. Akimirką patikėjo jaučiąs Ešlę šalia — švel- 
nią, šiltą. Maiklas užsimerkė ir mėgavosi tuo pojūčiu. Kai jis 
pranyko, Maiklas nusišypsojo. 

Maiklas O'Konelis aukštielninkas gulėjo ant grindų nema- 
tančiomis akimis spoksodamas į balintas lubas ir vienintelę 
šimto vatų lemputę be gaubto. Jis kažkur skaitė, kad kai kurie 
seniai užmirštų ordinų vienuoliai vienuoliktame ir dvyliktame 
amžiuose šitokioje padėtyje išbūdavo ištisas valandas — nepra- 
tardami nė žodžio, nekreipdami dėmesio į karštį, šaltį, alkį, troš- 
kulį ir skausmą, matydami haliucinacijas ir vizijas, mąstydami 
apie nekintantį dangų ir nepermaldaujamą Dievo žodį. Maiklui 
tai atrodė visai suprantama. 


Labiausiai nerimą Selei kėlė viena lengvatinio apmokestinimo 
šalyje įregistruoto banko sąskaita, į kurią iš jos klientės sąskai- 
tos kelis kartus buvo pervestos nedidelės sumos. Iš viso susida- 
rė beveik penkiasdešimt tūkstančių dolerių. 

Kai Selė paskambino į tą banką Didžiosios Bahamos saloje, 
banko darbuotojai nenorėjo jai padėti. Girdi, jai reikės banko 
vadovybės leidimo. Jie leido suprasti, kad leidimą sunku gauti 
net tyrėjams iš Vertybinių popierių ir fondinių operacijų komi- 
sijos ar JAV vidaus pajamų mokesčių tarnybos, o savarankiškai 
veikiančiai advokatei, neturinčiai teismo sankcijos ir nepadeda- 
mai Valstybės departamento grasinimų, ko gero, apskritai neį- 
manoma. 

Selė negalėjo suvokti, kodėl į jos klientės sąskaitą pajėgian- 
tis įlįsti Žmogus, matyt, pavogė tik vieną penktadalį joje buvu- 
sios sumos. Kitus pinigus, keliavusius po bankus visoje šalyje 
pirmyn atgal tokia virtine operacijų, kad galva vos nesvaigo 
bežiūrint, vis dar buvo galima atsekti 1r, kaip pasirodė Selei, 
net susigrąžinti. Jai pavyko įšaldyti tuos pinigus daugiau nei 
dešimtyje skirtingų bankų, kur jie neliečiami gulėjo sąskaitose 
skirtingų Žmonių akivaizdžiai išgalvotomis pavardėmis. Kodėl, 
negalėjo suprasti ji, tas Žmogus nepervedė visų tų pinigų į leng- 
vatinio apmokestinimo šalyje įregistruotų bankų sąskaitas, kur 
veikiausiai niekas jų nebūtų galėjęs pasiekti? Didžiuma pini- 
gų, galima sakyti, kabojo ore — jie nebuvo pavogti, bet jai teko 
įveikti baisius sunkumus, kol juos atgavo. Tai kėlė Selei didelį 
nerimą. Ji net tiksliai negalėjo pasakyti, kokio nusikaltimo auka 
tapo. Žinojo viena: jos profesinei reputacijai geriausiu atveju 
bus suduotas smūgis, o blogiausiu — ji smarkiai nukentės. 

Ne ką geriau Selė numanė, kas surengė šį antpuolį prieš ją. 

Pirmiausia ji, aišku, įtarė besiskiriančios moters sutuoktinį. 
Bet ji negalėjo suprasti, kam jam prireikė pridaryti jai tokių di- 
delių rūpesčių — viskas dabar gerokai užsitęs ir kils keblumų, ką 
ir kalbėti apie tai, kad skyrybų bylos nagrinėjimas teisme truks 
ilgiau, 0 tai visiems brangiau kainuos. Žinia, Selė buvo įpratu- 
si, kad besiskiriančios poros elgiasi neišmintingai, bet šis inci- 
dentas ją suglumino. Paprastai žmonės elgdavosi akivaizdžiai 

smulkmeniškiau ir labiau įžeidžiamai, kai norėdavo pridaryti 
kitai pusei bėdų. Tačiau šiame išpuolyje ji įžvelgė kol kas dar 
ne visai suprantamų subtilybių. 

Paskui ėmė įtarti, kad čia oponento iš kokios kitos bylos dar- 
bas. Žmogaus, už kurį ji pasirodė esanti pranašesnė ankstesniais 
metais. 

Dar didesnį nerimą kėlė mintis, kad kažkas puoselėjo keršto 
jausmus kurį laiką, laukė mėnesius, o gal net metus prieš pradė- 
damas veikti. Tai jai pasirodė labai sicilietiška, tarsi iš „Krikš- 
tatėvio“ puslapių. 

Selė anksti išėjo iš kontoros ir miesto centru nuėjo į tariamai 
airiško pavadinimo restoraną. Jame buvo ramus, tamsus baras. 
Kai ji negerdama laikė rankoje antrą stiklą vandeniu skiesto 
škotiško viskio, fone girdėjo grupę Gratefu! Dead, atliekančią 
dainą „Šėtono draugas“. 

Kas manęs nekenčia? - klausė ji savęs. 

Kad ir kas buvo tas Žmogus, ji suprato turinti papasakoti vis- 
ką Houp. Selė to baiminosi. Dabar, kai tarp jų atsirado tokia 
įtampa, jiedviem to reikėjo mažiausiai. Selė išmaukė didelį 
gurkšnį kartaus gėrimo. Yra žmogus, kuris manęs nekenčia, o 
aš elgiuosi kaip bailė. Šėtono draugas — mano draugas. Ji žvilg- 
telėjo į stiklą, nusprendė, kad viso pasaulio svaigalų neužteks 
jos sielvartui paskandinti, pastūmė jį nuo savęs ir nelabai tvirto- 
mis kojomis patraukė namo. 


Skotas baigė laišką profesoriui Berisui, paskui įdėmiai perskai- 
tė. Aprašyti tam, kas atsitiko, jis pasirinko žodį „apgaulė“ — gir- 
di, jiems visiems iškrėtė gerai suplanuotą, paslaptingą pokštą 
koks nors paskutinio kurso studentas. 

Tik iš šio pokšto Skotas smagiai nesijuokė. 

Rašydamas šį rūpestingai apgalvotą laišką Skotas gerai jau- 
tėsi tik tada, kai patarė Berisui įdėmiai pažvelgti į Luiso Smito 

akademinius laimėjimus. Skotas manė, kad profesorius gali pa- 
dėti tam vyrukui padaryti karjerą. 

Skotas pasirašė elektroninę žinutę ir išsiuntė. Tada grįžo į na- 
mus, atsisėdo ant senos, nušiurusios kėdės plačia atkalte ir ėmė 
galvoti apie tai, kas jam ką tik nutiko. Jis abejojo, ar vienintelis 
laiškas, net toks kupinas ryžto kaip tas, kurį ką tik parašė, gali 
išvaduoti jį iš visų bėdų. Juk savaitės gale į jo kabinetą turi at- 
eiti tas landus koledžo korespondentas. Diena ėjo vakarop, ir 
kambaryje ėmė temti. Skotas suprato: netrukus jam teks gintis. 
Tai, kad kaltinimas nepagrįstas ir neįtikimas, buvo daugiau ar 
mažiau nesvarbu. Kažkas kažkur juo patikės. 

Nuo viso to Skotą suėmė įsiūtis ir jis skaudama galva sė- 
dėjo gniauždamas kumščius, spėliodamas, kas jam iškrėtė šią 
šunybę. Jis nenumanė, kad daugelis tų pačių klausimų tuo pat 
metu kamavo Selę su Houp ir kad jeigu jie būtų žinoję apie 
vienas kito vargus, savo bėdų kaltininką būtų kaipmat pažinę. 
Bet aplinkybės susiklostė taip nesėkmingai, kad kiekvienas jų 
sukosi savo orbita. 


Ešlė rinko negausius savo daiktus ruošdamasi vakare po darbo 
eiti 1š muziejaus, bet pakėlusi akis nuo rašomojo stalo pamatė 
direktoriaus pavaduotoją, besisukiojantį už poros žingsnių, lyg 
kažko gėdytųsi. 

— Ešle, — tarė jis labai išdidžiai šaudydamas akimis po kabine- 
tą, — norėčiau su jumis šnektelėti. 

Ji padėjo nedidelę kuprinę ir klusniai nusekė paskui direkto- 
riaus pavaduotoją į i0 kabinetą. Tylus muziejus staiga pasidarė 
panašus į kriptą, buvo girdėti vien jų žingsnių aidas. Šešėliai, 
rodės, gadina meno kūrinius ant sienų — ištrina formas, darko 
spalvas. 

Direktoriaus pavaduotojas parodė ranka į kėdę, pats atsisėdo 
prie savo rašomojo stalo. Patylėjo, pasitaisė kaklaraištį, paskui 

pažiūrėjo jai tiesiai į akis. Nervindamasis jis turėjo įprotį trinti 
delnus visai netikėtu metu. 

— Ešle, mes gavome skundų dėl jūsų. 

— Skundų? Kokių? 

Jis tiesiai neatsakė. 

— Ar pastaruoju metu turėjote kokių sunkumų? 

Ji žinojo jų turinti, bet nenorėjo, kad direktoriaus pavaduo- 
tojas žinotų apie jos asmeninį gyvenimą daugiau, negu jam rei- 
kia. Ešlė laikė jį palaižūnu ir tuščiagarbiu. Ji žinojo, kad savo 
namuose Somervilyje jis turi du mažus vaikus, bet ši smulkme- 
na retai jam kliudė kabinti kiekvieną merginą, atėjusią dirbti į 
muziejų. 

— Ne, nieko neįprasta, — pamelavo ji. —- Kodėl klausiate? 

— Vadinasi, — iš lėto tarė jis, - jūs teigtumėte, kad viskas jūsų 
gyvenime normalu? Nieko nauja? 

— Nelabai suprantu, kur jūs sukate. 

— Jūsų požiūris į... eee... pasaulį apskritai... eee... kaip nors 
radikaliai nepakito? 

— Mano požiūris yra mano požiūris, - neskubėdama atsakė 
Ešlė. 

Jis vėl padvejojo. 

— To ir bijojau. Nelabai gerai jus pažįstu, Ešle. Taigi niekas 
tikriausiai neturėtų manęs stebinti. Bet turiu pasakyti... — jis 
nutilo. — Pasakysiu štai ką: žinote, kad šiame muziejuje mes 
stengiamės gana pakančiai žiūrėti į kitų Žmonių įsitikinimus, 
nuomonę ir gyvenseną, kaip tikriausiai ją pavadintumėte. Mes 
nenorime nieko... eee... smerkti. Bet esama ribų, kurių nevalia 
peržengti, - sutinkate? 

Ešlė nenumanė, apie ką jis kalba, bet pritariamai linktelėjo. 

— Be abejo. Kai kurių ribų peržengti nevalia. 

Atrodė, kad direktoriaus pavaduotojas nuliūdęs ir kartu supy- 
kęs. Jis palinko į priekį. 

— Jūs tikrai manote, kad holokausto niekados nebuvo? 

Ešlė atsilošė ant kėdės. 

— Ką?! 

— Šeši milijonai nužudytų žydų buvo vien propaganda, iš tik- 
rųjų to niekados neįvyko? 

— Nesuprantu... 

— Ar juodaodžiai iš tikrųjų yra žemesnė rasė? Kvailesni už 
nevispročius? Ne ką geresni už laukinius žvėris? 

Ešlė neatsakė — buvo tokia priblokšta, kad neteko žado. 

— Ar žydai iš tikro valdo FTB ir CŽV? O rasės grynumas 
yra svarbiausias klausimas, kurį šiandien privalo spręsti mūsų 
šalis? 

— Nesuprantu, ką jūs... 

Direktoriaus pavaduotojo veidas išraudo. Jis pakėlė ranką ir 
pamojo į kompiuterį ant savo stalo. 

— Prieikite ir įveskite savo vardą, pavardę ir slaptažodį, — pik- 
tokai tarė. 

— Nesuprantu... 

— Malonėkite, — tarė jis šaltai. 

Ešlė pakilo nuo kėdės, apėjo stalą ir padarė kaip prašoma. 
Kompiuteris atgijo, pasigirdo trumpa fanfarų melodija, ekraną 
užpildė muziejaus vaizdas, paskui pasirodė užrašas „Sveika, 
Ešle“, o po jo žinutė: „Pašto dėželėje yra neskaitytų laiškų.“ 

— Kas toliau? — atsistodama tarė Ešlė. 

Direktoriaus pavaduotojas šiurkščiai prasibrovė pro ją ir stvė- 
rė klaviatūrą. 

— Štai, — įtūžęs tarė. - Naujausios paieškos. 

Į kompiuterį vis dar buvo įvesta jos pavardė ir slaptažodis. 
Direktariaus pavaduotojas greitai nuspaudė keletą klavišų. Mu- 
ziejaus nuotrauka akimirksniu dingo, ją pakeitė didelis juodas 
ir raudonas ekranas. Staiga pasirodė didžiulė svastika, iš gar- 
siakalbių nugriaudėjo kariška muzika. Ešlė ne iš karto atpaži- 

no „Horsto Veselio dainą“, tačiau bemat pajuto jos pobūdį. Ji 
prasižiojo iš nuostabos ir bandė kažką sakyti, bet jos akys buvo 
prikaustytos prie kompiuterio ekrano. Jame dabar pasirodė seni 
nespalvoti kino kronikos kadrai — sustoję viena greta vyrai kėlė 
rankas sveikindamiesi kaip įprasta naciams, penketą ar šešetą 
kartų buvo pakartotas šūkis „Sieg Heil!“ Ešlė iškart pažino, kad 
šie kadrai iš Lenės Ryfenštal filmo „Valios triumfas“. Jie dingo, 
juos pakeitė tinklalapio „Sveiki atvykę į arijų nacijos interneto 
svetainę“ puslapis. Tuoj pat pasirodė antras puslapis, skelbian- 
tis: „Sveika, smogike Ešle Frimen. Prašom įvesti savo slaptažo- 
dį, kad įeitum.“ 

— Ar reikia žiūrėti toliau? — paklausė direktoriaus pavaduo- 
tojas. 

— Čia kažkokia beprotybė, — atsakė Ešlė. — Jis ne mano. Aš 
nežinau, kaip... 

— Ne jūsų? 

— Nežinau kaip, bet... 

Direktoriaus pavaduotojas parodė į ekraną. 

— Įveskite savąjį muziejaus slaptažodį. 

— Bet... 

— Malonėkite, — tarstelėjo jis šaltai. 

Ji pasilenkė ir įvedė slaptažodį. Vaizdas ekrane bemat pa- 
sikeitė — tinklalapis atsidarė. Vėl užgrojo fanfaros — kažkas iš 
Vagnerio. 

— Aš nesuprantu. 

— Be abejo, — nusišaipė direktoriaus pavaduotojas. - Be abe- 
J0, jūs nesuprantate. 

— Kažkas iškrėtė man šią kiaulystę. Buvęs vaikinas. Nežinau 
kaip, bet jis labai gerai išmano apie kompiuterius ir tikriausiai... 

Direktoriaus pavaduotojas iškėlė ranką. 

— Bet jūs sakėte, kad jūsų gyvenime nėra nieko neįprasta. Pir- 
miausia to jūsų ir paklausiau, bet atsakėte: „Ne. Ne, nieko neį- 

prasta.“ Buvęs vaikinas įrašo jus į tam tikroms žmonių grupėms 
neapykantą propaguojantį organizuotą judėjimą šių laikų nacių 
svetainėje. Man tai atrodo neįprasta. 

— Čia... jis... aš nežinau. 

Direktoriaus pavaduotojas papurtė galvą. 

— Prašom toliau manęs neįžeidinėti nevykusiais pasiteisini- 
mais. Ši diena jums čia paskutinė, Ešle. Net jei jūsų pasiteisi- 
nimas — tiesa, mes to nieku gyvu negalime pakęsti. Nesvarbu, 
kas kaltas — bjaurus vaikinas ar tikri įsitikinimai. Viena ir kita 
visiškai nepriimtina pakantumo atmosferoje, kurią čia stengia- 
mės kurti. Tai yra neapykantos pornografija, ir aš jos neleisiu. 
Pasakysiu atvirai: nelabai jumis tikiu. Paskutinį atlyginimą at- 
siųsime jums paštu. Labanakt, panele Frimen. Prašom daugiau 
čia nesirodyti. Ir būkit maloni, - rodydamas į duris pridūrė jis, — 
nesitikėkite rekomendacijos. 


Eidama namo greitai besileidžiančioje tamsoje Ešlė apsipildavo 
čia nevilties, čia baisaus įtūžio ašaromis. Sulig kiekvienu žings- 
niu ji vis labiau niršo, tad beveik nebematė ją supančių šešėlių 
ir tamsos. Ji tiksliai kaip kariškis žygiavo miesto gatvėmis ban- 
dydama sugalvoti kokį veiksmų planą, bet nėįstengė — trukdė 
neapsakomas įsiūtis. Ji nė nebandė jo sutramdyti, todėl drebėjo 
visu kūnu. Nė vienas sveiko proto žmogus neleis kažkam vi- 
siškai sudirbti savo gyvenimą, o kadangi ji manė esanti sveiko 
proto, nusprendė, kad viskas turi baigtis tą patį vakarą. 

Ji metė švarkelį ir kuprinę ant lovos ir priėjo tiesiai prie tele- 
fono. Negaišdama surinko Maiklo O'Konelio numerį. 

Kai jis atsiliepė, balsas atrodė mieguistas ir blausus. 

— Klausau. Kas čia? 

— Puikiai Žinai, kas čia, trauk tave velniai! - neslėpdama kar- 
tėlio vos ne šaukdama atrėžė Ešlė. 

— Ešle! Žinojau, kad paskambinsi. 

— Ak tu šunsnuki! Tu pridirbai man magistrantūroje, o dabar 
per tave netekau darbo. Kas tu per niekšas?! 

Jis tylėjo. 

— Atstok nuo manęs! Kodėl negali palikti manęs ramybėje?! 

Jis ir toliau tylėjo. 

Ešlė vis labiau tūžo. 

— Aš tavęs nekenčiu! Būk prakeiktas, Maiklai! Sakiau tau, kad 
viskas baigta — taip ir yra! Niekados nebenorėsiu tavęs matyti. 
Negaliu patikėti, kad galėjai šitaip man pridirbti. Ir tu dar sakai, 
kad mane myli? Tu esi nesveikas, blogas žmogus, Maiklai, ir 
noriu, kad dingtum iš mano gyvenimo! Amžinai! Supranti? 

Jis vis dar neatsakė. 

— Ar girdi mane, Maiklai? Viskas baigta! Galutinai. Užrauk- 
ta! Suprask, kaip nori, bet viskas baigta. Nieko daugiau nebus, 
aišku?! 

Ji laukė atsakymo, bet jo nebuvo. Tyla šliaužė aplink, apraiz- 
gė ją kaip vijoklis. 

— Maiklai?! — staiga ji pamanė, kad jis negirdi, kad išjungė 
ryšį, ir jos žodžiai dingsta į kažkokią bekraštę elektroninę tuštu- 
mą. — Ar supranti?! Viskas baigta! 

Iš pradžių ji vėl girdėjo vien tylą. 

Paskui pasirodė, kad girdi jį kvėpuojant. 

— Maiklai, prašau. Tai turi liautis. 

Kai jis galop prašneko, užklupo ją nepasirengusią. 

— Ešle, — atsakė jis beveik linksmai, ir jo balse ji išgirdo vos 
juntamą juoką, tarsi kalbėtų kita, visiškai jai negirdėta kalba. — 
Tiesiog malonu girdėti tavo balsą. Skaičiuoju dienas, kada vėl 
galėsime būti drauge. 

Jis patylėjo, paskui pridūrė. 

— Amžinai. 

Tada išjungė mobilųjį. 

— Bet kažkas nutiko? — paklausiau. 

— Taip, —- atsakė ji. — Kai kas nutiko. Tiesą sakant, daug dalykų. 

Stebėjau jos veidą ir supratau, kad ji nenori pasakoti visų smulk- 
menų. Tas nenoras panėšėjo į šiltą megztinį, kurį žmogus velkasi Žie- 
mą laukdamas vėjo, šalčio ir pabjurusio oro. 

— Tai kas ten dėjosi? — paklausiau kiek suirzęs, kad ji kalba užuo- 
lankomis. — Pradėjote pasakoti man šią istoriją nuo to, kad turėsiu 
pats visame kame susigaudyti. Kol kas nelabai suprantu, ką sužino- 
jau. Matau, kokius žaidimus žaidė Maiklas O'Konelis. Bet kokiu tiks- 
lu? Matau, kad rengiamasi nusikaltimui — bet apie kokį nusikaltimą 
kalbame? 

Ji iškėlė ranką. 

— Norite, kad viskas būtų paprasta, ar ne? Bet nusikaltimas nėra 
toks paprastas dalykas. Kai imi jį nagrinėti, pamatai, kad veikia dau- 
gybė jėgų. Gal kartais susimąstote, kad mes padedame susidaryti 
psichologinei ir galbūt emocinei atmosferai, kurioje įleidžia šaknis, 
suveša ir paskui pražysta negeri, net siaubingi dalykai? Savo viduje 
esame tarsi blogio šiltnamis. Kartais juk susidaro toks įspūdis, tiesa? 

| šį klausimą neatsakiau, tik žiūrėjau, kaip ji spokso į kavos puodelį, 
tartum jis galėtų jai ką nors pasakyti. 

— Ar jums neatrodo, kad gyvename nejtikimai atitolę vienas nuo 
kito, atsijai? Kadaise, geresniais laikais, suaugdavai ir likdavai ten, 
kur gimęs. Gal net pirkdavai namą toje pačioje gatvėje, kur gyve- 
na tėvai. Padėdavai vadovauti šeimos verslui. Taigi visi likdavome 
susiję, sukdavomės toje pačioje orbitoje. Naivūs tai buvo laikai. Per 
televiziją rodė serialus „Medaus mėnesį“ ir „Tėvas Žino geriausiai“. 
Kokia keista mintis: tėvas žino geriausiai! O dabar baigiame mokslus 
ir paliekame artimuosius. 

Ji patylėjo, paskui paklausė: 

— Tai ką darytumėte tada, kai jums paaiškėja, kad kažkas nuspren- 
dė sugriauti jums gyvenimą? - Ji pridūrė: —- Nejaugi nesuprantat? 

Mums žiūrint į šią istoriją iš šalies, negresiant jokiam pavojui, lengva 
suprasti, kad yra žmogus, bandantis sugriauti jiems gyvenimą. Bet jie 
negalėjo to matyti. 

— Kodėl? - iškart paklausiau. 

— Todėl, kad tai buvo nelogiška. Todėl, kad tai buvo beprasmiška. 
Turiu galvoje — kodėl? Kodėl jam galėjo kilti noras taip su jais pasi- 
elgti? 

— Na, gerai - kodėl? 

— Per anksti. Turite sužinoti tai pats. Vis dėlto kai kas aišku: nors 
Maiklas O'Konelis buvo perpus menkiau už juos išsilavinęs, turėjo 
perpus mažiau galimybių, perpus mažiau prestižo, būtent jis turėjo 
visą galią. Jis buvo dvigubai už juos nuovokesnis, nes jie buvo tokie 
pat kaip visi Žmonės, o jis - ne. Taigi jie buvo įkliuvę, įsiraizgę į visą tą 
blogį, bet to nematė. Nesuprato, kas atsitiko. Ką jūs būtumėte daręs? 
Argi ne šis klausimas svarbiausias? Dedasi siaubingi dalykai, bet kur 
slypi tikroji grėsmė? 

Neatsakiau, tik pasikartojau bandydamas išgauti atsakymą. 

— Bet kažkas pasikeitė? 

— Taip. Atėjo praregėjimo akimirka. 

— Kaip suprasti? 

Ji nusišypsojo. 

— Bet tai buvo tik džiugi akimirka, o visa padėtis ėmė klostytis toli 
gražu ne džiugiai. 


19 


Taktika keičiasi 


Iš pradžių Ešlė netvėrė pykčiu. 

Praėjus vos kelioms akimirkoms nuo tada, kai Maiklo 
O'Konelio balsas dingo iš mobiliojo telefono, Ešlė šveitė jį į 
kitą kambario pusę. Telefonas trenkėsi į sieną, pokštelėjo lyg 
šautuvo šūvis ir subyrėjo į šipulius. Ji pasilenkė — sugniaužusi 
kumščius, įsiūčio iškreiptu veidu, išraudusi, grieždama danti- 
mis. Pakėlė vadovėlį ir metė į tą pačią pusę. Jis atšoko nuo tin- 
kuotos sienos ir dunkstelėjo ant grindų. Ji nuėjo į miegamąjį, 
čiupo nuo lovos pagalvėlę ir ėmė ją tvatyti it boksininkas per 
paskutinį raundą, beatodairiškai smūgiuodama kaire ir dešine. 
Paskui suleido dantis į pagalvėlės impilą ir jį perplėšė. Sinteti- 
nio kamšalo skutai pakilo į orą, paskui nusileido jai į plaukus ir 
ant drabužių. Akys pritvinko ašarų. Galiausiai Ešlė iš nevilties 
sudejavo ir pasidavė juodai depresijai. 

Ji griuvo ant lovos, susirietė embriono poza ir graudžiai pra- 
virko nebeatlaikiusi viduje bangomis besiritančių pojūčių. Kūną 
drebino neviltis, ji dūsavo ir gaudė orą, tarsi ta neviltis lyg koks 
nežinia iš kur atklydęs užkratas būtų įsimetusi į kiekvieną kūno 
skaidulą. 

Kai ašarų nebeliko, ji persivertė ant nugaros ir įsmeigė akis 

į lubas gniauždama prie krūtinės pagalvėlės skutus. Ešlė ėmė 
giliai alsuoti. Suprato, kad ašaros jokių bėdų neišsprendė, bet 
vis tiek pasijuto šiek tiek geriau. 

Kai pajuto, kad širdis vėl ima plakti normaliu ritmu, atsisėdo 
lovoje. 

— Gerai, — tarė balsu. - Suimk save į rankas, mergyte. 

Ešlė dirstelėjo į mobiliojo telefono nuolaužas ir pamanė, kad 
jos pykčio protrūkis buvo tikra palaima. Jai reikės įsigyti nau- 
ją telefoną, taigi 1r naują numerį. Jo, davė sau žodį, Maiklas 
O'Konelis nesužinos. Pasižiūrėjo į fiksuotojo ryšio telefoną ant 
rašomojo stalo. 

— Atsisakyk jo. 

Šalia telefono stovėjo jos nešiojamasis kompiuteris. 

— Gerai, — tarė ji kalbėdama su savimi lyg su mažu vaiku, — 
pakeisk savo žiniatinklio tarnybą. Pakeisk elektroninio pašto 
adresą. Nebemokėk už paslaugas internetu. Pradėk viską iš pra- 
džių. 

Paskui apsidairė po butą. 

— Jei reikės iš čia kraustytis - kraustykis. 

Ešlė giliai atsiduso. Ryte ji gali nueiti pas magistrantūros stu- 
dijų skyriaus vedėją ir įtikinti, kad ištaisytų jos koledžo pažy- 
mėjimo įrašus. Ji žinojo, kad dėl to teks gerokai pasiginčyti, bet 
kažkur turėjo savo pažymių kopijas, tad jai, ko gero, pavyks 
ištaisyti, ką su šitais dalykais prikrėtė Maiklas O'Konelis. Ko 
gero, nieko nepavyks pakeisti dėl šiuolaikinio meno kurso ir jos 
tariamai praleistų paskaitų. Bet tai buvo tik viena disciplina, ir 
nors Ešlę ištiks nesėkmė, ji nebus lemtinga. 

Didesnė bėda buvo ta, kad ją atleido iš darbo. Ji abejojo, ar 
muziejaus direktoriaus pavaduotojas ateityje nekels jai kliūčių. 
Jis buvo griežtas kietakaktis, be to, slapčia niekino moteris, tad 
Ešlė labai nenorėjo dar kartą turėti su juo reikalų. Ji nuspren- 
dė, kad geriausia bus pamėginti įprašyti kokį dėstytoją parašyti 

direktoriaus pavaduotojui laišką. Girdi, jo nuomonė apie Ešlę 
klaidinga, ir tai turi atsispindėti jos darbo knygelėje. Ešlė be- 
veik neabejojo galinti ką nors prikalbinti parašyti tokį laišką — 
tereikia paaiškinti visas aplinkybes. Gal į darbą jos negrąžins, 
tačiau bent jau žala bus atitaisyta. 

Juk darbas muziejuje nėra vienintelis, kurį ji gali gauti, guodė 
ji save. Turi būti kitų, su gausybe spalvų ir meno, artimų jos 
prigimčiai, padėsiančių jai tapti tuo, kuo vylėsi. 

Kuo daugiau planų kūrė Ešlė, tuo geriau jautėsi. Kuo daugiau 
dalykų nusprendė, tuo labiau neabejojo esanti padėties šeimi- 
ninkė, tuo panašesnė į tikrąją save, tuo stipresnė ir ryžtingesnė 
jautėsi. Netrukus ji atsistojo, visa pasipurtė ir nuėjo į vonią. 

Ilgai žiūrėjo į save veidrodyje ir matydama užtinusias, parau- 
dusias akis pakratė galvą. 

— Gerai, — tarė leisdama į kriauklę karštą vandenį 1r 1mdama 
praustis veidą, — dėl to prakeikto šunsnukio daugiau ašarų ne- 
liesiu. 

Ji daugiau nesibaimins. Nepasiduos nerimui. Nebegrieš dan- 
timis ir nesinervins iš nevilties. Gyvens toliau, ir tiek. O Maik- 
las O'Konelis tegul eina velniop. 

Staiga pasijuto išalkusi ir kiek įstengė nusiplovusi liūdesį nu- 
ėjo į virtuvę, išsitraukė iš šaldiklio puslitrinę pakuotę Ben d 
Jerry S ledų su šokoladinėmis žuvelėmis, prisikrovė didelę por- 
ciją ir saldžių skonių mišiniu pasitaisė ūpą. Tada pasuko prie 
sveiko likusio telefono skambinti tėvui. Eidama per kambarį 
valgė ledus iš plastikinio indelio. Prie lango pastoviniavo ir 
smelkiama abejonių pažvelgė į tamsą. Daugiau nesistengsiu ką 
nors įžvelgti šešėliuose. Ešlė nusisuko nuo lango, pakėlė fiksuo- 
tojo ryšio telefono ragelį ir ėmė rinkti numerį nenujausdama, 
kieno akys spitrijasi į blausią jos buto šviesą vildamosi išvysti 
jos pavidalą. Žmogus buvo patenkintas ir kartu nepatenkintas 
menkiausiais jos buvimo įrodymais. Tamsoje jis jautėsi kaip 

žuvis vandenyje. Jį jaudino tai, kaip arti ji tą akimirką. Ji nie- 
kada nesupras, pamanė jis, kad kiekvienas jos žingsnis siekiant 
nuo jo atitolti tik dar labiau jį sujaudina ir jaistrina. Jis pasistatė 
apsiausto apykaklę ir pasitraukė giliau į šešėlį. Jei prireiks, jis 
išbus čia visą naktį ir nesušals. 


Grįžusi tą vakarą namo Houp nustebo: Selė jos laukė. Jos tapo 
nepaprastai šaltos viena kitai ir dažnai ilgai tylėdavo būdamos 
drauge. 

Houp pažvelgė į partnerę, su kuria praleido tiek daug metų, 
ir staiga pajuto užplūstant nuovargį ir nerimą. Štai ir viskas, pa- 
manė. Tuoj žodžiais pasakysime, kad viskas baigta. Ji nervingai 
žvelgė į Selę apimta nenusakomo liūdesio. | 

— Šįvakar grįžai kiek anksčiau, — tarė ji kiek įmanydama ma- 
loniau. — Išalkai? Galiu greitosiomis ką nors sutaisyti, tik nesi- 
tikėk nieko nepaprasta. 

Selė beveik nesujudėjo. Rankoje ji vėl gniaužė stiklą su ško- 
tišku viskiu. 

— Aš nealkana, — atsakė. Liežuvis jai šiek tiek pynėsi. — Bet 
mums reikia pasikalbėti. Turime bėdą. 

— Taip, - atsakė Houp iš lėto nusirengdama striukę ir dėdama 
ant grindų kuprinę. - Sakyčiau, turime. 

— Ir ne vieną. 

— Taip. Ir ne vieną. Gal aš irgi atsinešiu išgerti. 

Houp nuėjo į virtuvę. 

Kol Houp pylėsi didelį stiklą baltojo vyno, Selė bandė nuspręs- 
ti, nuo ko pradėti, kurią iš daugybės bėdų paminėti pirmiausia. 
Galvoje tvyrojo keistas sąmyšis: pinigai, dingę 1š jos klientės sąs- 
kaitos, ir grėsmė jos karjerai susipynė su nepaaiškinamu šalčiu, 
kurį ji juto Houp. Kas aš esu? - klausė savęs Selė. 

Dabartinė jos savijauta panėšėjo į paskutinių dienų prieš 1š- 
siskiriant su Skotu. Jos mintis buvo aptraukusi kažkokia pilka, 

net juoda rūškana. Jai teko sukaupti visas valios jėgas, kad liktų 
sėdėti, nes norėjosi stotis ir bėgti. Nors buvo advokatė, pripratu- 
si spręsti keblius klausimus, staiga pasijuto visiškai bejėgė. 

Kai pakėlė akis, Houp stovėjo tarpduryje. 

— Turiu papasakoti tau, kas nutiko, — tarė Selė. 

— Pamilai kitą? 

— Ne, ne... 

— Vyrą)? 

— Ne. 

— Kitą moterį? 

— Ne. 

— Tiesiog manęs nebemyli? — neatlyžo Houp. 

— Nežinau, ką myliu. Mane apėmęs jausmas, kad... nežinau... 
blunku kaip sena nuotrauka. 

Houp šie žodžiai pasirodė abstraktoki ir per daug romantiški. 
Ji supyko ir išvarginta visos pastarojo meto įtampos vargais ne- 
galais susitvardė nepratrūkusi. 

— Žinai, Sele, — tarė ji taip šaltai, kad net pati nustebo, — aš vi- 
sai nenoriu aptarinėti tavo emocinės būklės smulkmenų. Ką gi — 
padėtis ne per geriausia. Ką nori daryti? Man šlykštu gyventi 
šiuose namuose, virtusiuose minų lauku. Man atrodo, mums 
reikia skirtis arba... Arba ką? Nežinau. Ką siūlai tu? Bet man 
tikrai labai nemalonu važinėtis tais psichologiniais amerikietiš- 
kaisiais kalneliais. 

Selė papurtė galvą. 

— Po teisybei, aš apie tai negalvojau. 

— Velnią tu negalvojai! - Houp graužė šiokia tokia kaltė, kad 
jai taip smagu pykti. 

Selė prasižiojo kažką sakyti, apsigalvojo, bet vis dėlto tarė: 

— Yra dar viena bėda. Ji turi reikšmės mums abiem ir mūsų 
gyvensenai. 

Selė greitai papasakojo Houp apie skundą valstijos advokatų 

asociacijai ir apie sunkią finansinę padėtį: didelė dalis jų santau- 
pų — bent jau kol kas - atiduota ir veikiausiai prireiks nemažai 
laiko, kol j1 atseks klientės pinigus ir sutvarkys reikiamus doku- 
mentus, kad santaupas susigrąžintų. 

Houp klausėsi pasibaisėjusi. 

— Tu juk juokauji, tiesa? 

— Gaila, bet ne. 

— Bet tie pinigai buvo ne tavo, o mūsų. Turėjai su manim pa- 
sitarti prieš juos atiduodama. 

— Turėjau veikti skubiai, kad advokatų asociacija nesiimtų 
rimto tyrimo. 

— Šis pasiteisinimas nepaaiškina, kodėl, po velnių, nepaskam- 
binai ir nepasakei man, kas dedasi. 

Selė nieko neatsakė. 

— Taigi negana to, kad mudvi ant skyrybų slenksčio, dar ir 
likome be skatiko? 

Selė linktelėjo. 

— Ne visai, bet kol viską sutvarkysim... 

— Puiku. Tiesiog nuostabu. Velniai rautų, pasakiška. Po para- 
liais — ką mums dabar daryti?! 

Houp atsistojo ir ėmė vaikštinėti po kambarį. Ji buvo taip 
supykusi ant partnerės, kad jai rodėsi, tarsi šviesos kambaryje 
pritemsta ir vėl skaisčiau suspindi - lyg nuo įtampos pertekliaus 
elektros tinkle. 

Nespėjus Selei atsakyti „nežinau“, suskambo telefonas. 

Houp pasisuko, dėbtelėjo į telefoną, tarsi jis kažkodėl būtų 
kaltas dėl šios nelaimės, ir nudrožė atsiliepti. Lygiai kas žingsnį 
ji suniurnėdavo po kokią nešvankybę. 

— Klausau, - burbtelėjo ji. — Kas čia kalba? 

Sėdėdama krėsle, nelaiminga dėl maišaties, atsiradusios jos 
gyvenime, Selė pamatė, kad Houp veidas staiga sustingsta. 

— Kas yra? - paklausė Selė. - Kažkas negerai? 


212 JOHN KATZENBACH m NE TAS ŽMOGLS 


Houp dvejojo - ji akivaizdžiai klausėsi pašnekovo. Netrukus 
linktelėjo galvą ir tarė: 

— Rupūs miltai! Ne. Čia. Imk ragelį. Skotas. Tas niekšas vėl 
pasirodė jos gyvenime. Ir dar kaip! 


Skotas atvažiavo į jų namus maždaug po valandos. Jis paskam- 
bino į duris, išgirdo lojant Bevardį ir pakėlęs akis pamatė duris 
atidarančią Houp. Porą akimirkų tvyrojo nejauki tyla — juodu 
kaip paprastai nieko vienas kitam nesakė — paskui Houp rankos 
mostu pakvietė jį užeiti. 

— Sveikas, Skotai, - tarė. — Eikš į vidų. 

Skotas nustebo, nes Houp pasirodė jam apsiverkusi: jis visa- 
dos manė, kad toje moterų poroje ji stipresnio būdo. Viena jis 
gerai žinojo: buvusi jo žmona bet kokioje poroje būdavo nepa- 
tenkintoji pusė. 

Įėjęs į svetainę, jis net nepasisveikino. 

— Ar kalbėjaisi su Ešle? 

Selė linktelėjo. 

— Kol čia važiavai. Ji papasakojo man, ką buvo sakiusi tau. 
Tai bent įklimpo: neteko darbo, bėdos dėl magistrantūros, — 
Selė atsiduso. —- Matyt, mes neįvertinome, koks įkyrus gali būti 
Maiklas O'Konelis. 

Skotas kilstelėjo antakius. 

— Sakyčiau, per švelniai pasakyta. Tos klaidos, ko gero, ne- 
galėjome išvengti. Bet dabar turime padėti Ešlei ištrūkti iš šitos 
padėties. 

— Maniau, to ir važiavai į Bostoną, — šaltai atsakė Selė su- 
raukta kakta žiūrėdama į buvusį vyrą. — Ir dar pasiėmęs penkis 
tūkstančius argumentų grynaisiais. 

— Taigi, — taip pat šaltai atsakė Skotas. - Atrodo, mūsų kyšis 
nedavė vaisių. Tai ką darom toliau? 

Visi trys kurį laiką tylėjo, paskui prašneko Houp: 

— Ešlės popieriai prasti. Jai tikrai reikia padėti, bet kaip? Ką 
mes galim padaryti? 

— Turi būti kokių nors įstatymų, - tarė Skotas. 

— Jų yra, bet kaip mes juos pritaikysim? — atsakė Houp. - Ko- 
kius įstatymus, mūsų manymu, jis yra pažeidęs? Jos neužpuolė. 
Jai nesudavė. Negrasino. Sako, kad ją myli. Be to, paskui ją 
sekioja. Paskui dar sušiko jai gyvenimą kompiuteriu. Taigi iš 
esmės jis tik krečia išdaigas. 

— Yra tai draudžiančių įstatymų, - įsiterpė Selė ir nutilo. 

— Kompiuterinės išdaigos... — tarė Skotas. — Vargu ar jo veiks- 
mus galima taip apibūdinti. 

— Jis veikia anonimiškai, — balsu galvojo Selė. 

Visi trys įtemptai mąstė, ką sakyti toliau. Tada Skotas atsilošė 
ir tarė: 

— Aš pats maždaug prieš savaitę patekau į ganėtinai bjau- 
rią bėdą. Ją kompiuteriu sukėlė anonimas. Manau, išsisukau, 
bet... 

Kurį laiką niekas nekalbėjo, paskui Houp prisipažino: 

— Aš irgi patekau į tokią bėdą. 

Selė sužiuro nustebinta to, ką išgirdo. 

Jai nespėjus nieko pasakyti Houp parodė pirštu į ją. 

— Ji taip pat. 

Houp atsistojo. 

— Manau, visiems reikia išgerti po taurelę. 

Ji nuėjo ieškoti kito butelio vyno. 

— Ko gero, ne po vieną, — metė ji per petį Skotui ir Selei. Juo- 
du negalėdami patikėti spoksojo vienas į kitą. 


Priešais mane sėdintis Masačusetso valstijos policijos detektyvas iš 
pradžių padarė keistai malonaus vyro įspūdį. Nedidelio ūgio, smul- 
kaus sudėjimo, jis mažai panėšėjo į patyrusį, gyvenimu nusivylusį 

detektyvinio romano veikėją. Vilkėjo mėlynu sportiniu švarku ir pigio- 
mis rusvai žalsvos spalvos kelnėmis, smėlio spalvos plaukus buvo 
nusikirpęs trumpai, nešiojo žavingus tankius ūsus. Jei ne juodas Žvil- 
gantis devynių milimetrų glokas dėkle po pažastimi, veikiau būtum 
palaikęs jį draudimo agentu ar vidurinės mokyklos mokytoju. 

Jis atsilošė ant kėdės ir nekreipdamas dėmesio į skambantį tele- 
foną paklausė: 

— Norite šį tą sužinoti apie persekiojimą, ar ne? 

— Taip. Renku medžiagą, - atsakiau. 

— Knygai? Ar straipsniui? Ne todėl, kad ši tema domina jus asme- 
niškai? 

— Nelabai suprantu, ką norite pasakyti. 

Detektyvas nusišypsojo. 

— Įsivaizduokit, kad vyrukas paskambina gydytojui ir sako: „Mano 
bendradarbis nori sužinoti, kokie yra... eee... lytiniu būdu perduoda- 
mos ligos... eee... sifilio ar gonorėjos požymiai. Ir kaip jis... eee... mano 
bendradarbis — ne aš - galėjo ja užsikrėsti, nes jam baisiai skauda.“ 

Papurčiau galvą. 

— Jūs manot, kad mane persekioja, ir aš noriu... 

Jis nusišypsojo, bet su sukta mina veide. 

— Gal ketinate ką nors persekioti ir norite gauti patarimų, kaip iš- 
vengti arešto. Tikrai užsispyręs persekiotojas galėtų mėginti iškrėsti 
tokią kvailystę. Klysta tie, kurie nepakankamai įvertina juos ir tai, ką 
atėjus laikui jie gali padaryti. Rimtas persekiotojas savo maniją paver- 
čia mokslu. Mokslu ir menu. 

— Kaip? 

— Jis studijuoja ne vien savo auką, bet ir jos pasaulį. Artimuosius. 
Draugus. Darbą. Mokyklą. Kur jo auka mėgsta vakarieniauti. | kokį 
kino teatrą eina, kur atiduoda taisyti automobilį ir kur perka loterijos 
bilietus. Kur veda pasivaikščioti šunį. Jis naudoja visas priemones, 
teisėtas ir neteisėtas, informacijai kaupti. Jis visą laiką skaičiuoja, ver- 
tina, numato. Kai nemiega, galvoja vien apie savo taikinį, todėl dažnai 


JOHN KATZENBACH «= NE TAS ŽMOGUS 215 


geba numatyti daug žingsnių į priekį. Gali pamanyti, kad jis skaito 
aukos mintis. Galop jis pažįsta ją beveik geriau už save. 

— Kas jį skatina visa tai daryti? 

— Psichologai gerai nežino. Maniakų elgesys visada turi šiokių to- 
kių paslapčių. Pavyzdžiui, anksčiau jiems nebuvo saldu gyventi. 

— Veikiausiai ne vien tai. 

— Taip, veikiausiai. Spėju: jei pažvelgsi kiek giliau po paviršiumi, 
pamatysi vaikystėje ganėtinai šlykščių dalykų. Žmogus buvo skriau- 
džiamas. Patyrė smurtą. Maža ko galėjo būti. 

Detektyvas papurtė galvą. 

— Tie persekiotojai — pavojingi žmonės. Jie tikrai ne paprasti smul- 
kūs nusikaltėliai. Nesvarbu, kas esi: automobilio priekaboje gyvenanti 
vietos prekybos centro kasininkė, persekiojama buvusio vaikino bai- 
kerio, ar pinigais aptekusi Holivudo Žvaigždė, persekiojama gerbėjo 
maniako, jums abiem gresia didžiulis pavojus, nes kad ir ką darytu- 
mėte, jei persekiotojas labai to nori, jis prie jūsų prisigaus. O teisė- 
sauga, net pasitelkdama į pagalbą laikino apribojimo teismo nutartis 
ir įstatymus, draudžiančius naudoti internetą ir kitas elektronines prie- 
mones Žmogui persekioti, tegali reaguoti į galop įvykdomą nusikalti- 
mą, bet ne užkirsti jam kelią. Persekiotojai tai Žino ir, kas baisiausia, 
dažnai jiems nė motais. Jiems tai nė kiek nerūpi. Jų nesulaiko įpras- 
tinės bausmės - gėda, skurdas, kalėjimas, mirtis. Tie dalykai gali jų 
visai neišgąsdinti. Jie tik bijo pamesti savo auką iš akių. Ši baimė nu- 
stelbia viską, ir ta kryptinga medžioklė jiems tampa vieninteliu akstinu 
gyventi. 

— Ką gali daryti auka? 

Jis ištraukė iš stalčiaus brošiūrą „Jus persekioja? Masačusetso 
valstijos policijos patarimai. 

— Mes duodame jai paskaityti medžiagos. 

— Ir viskas? 

— Kol bus įvykdytas sunkus nusikaltimas. O tada paprastai būna 
šaukštai po pietų. 

— O kaip visuomeninės organizacijos ir... 

— Kai kam jos gali padėti. Yra visokių slėptuvių, slaptų būstų, pa- 
ramos grupių ir panašiai. Kai kuriais atvejais tokios organizacijos gali 
padėti. Aš niekados nesakyčiau Žmogui į jas nesikreipti, bet reikia būti 
atsargiam, nes gali įvykti jums visai nereikalinga konfrontacija. Šiaip 
ar taip, paprastai būna per vėlu. Norit sužinoti, kas čia kvailiausia? 

Linktelėjau. 

— Mūsų valstija leidžia puikius įstatymus Žmonėms ginti, bet atka- 
klus persekiotojas randa būdų, kaip juos apeiti. Dar blogiau tai, kad 
jeigu kreipiesi į valdžios atstovus — tarkime, pateiki skundą ir pasieki, 
kad teismas priimtų nutartį, draudžiančią persekiotojui artintis prie to 
žmogaus, tai irgi lengvai gali sukelti tragediją. Šitaip priverti blogiuką 
imtis Žygių, veikti skubotai. Jis, taip sakant, užtaiso visus savo ginklus 
ir pareiškia: „Jei aš negaliu tavęs turėti, neturės niekas.“ 

— Ir... 

— Pasitelkit į pagalbą savo vaizduotę, pone Rašytojau. Juk žinot, 
kas nutinka, kai koks vyrukas pasirodo darbovietėje, namuose ar dar 
kur, apsivilkęs maskuojamosios spalvos kareiviškais drabužiais kaip 
Rembo, su automatiniu dvylikto kalibro šratiniu šautuvu, mažiausiai 
dviem pistoletais ir pasikabinęs ant krūtinės tiek šaudmenų, kad už- 
tektų ne vieną valandą atsilaikyti prieš specialiosios paskirties būrį. 
Esate matęs tokių istorijų. 

Nieko neatsakiau. Tokių istorijų išties buvau matęs. Detektyvas vėl 
išsišiepė. 

— Štai ko privalote neužmiršti: tiek teisėsaugos, tiek teismo psi- 
chologijos požiūriu labai atkaklus persekiotojas labiausiai panašus į 
žudiką maniaką. 

Jis atsilošė. 

— Yra apie ką susimąstyti, tiesa? 

Teisingi ir klaidingi veiksmai 


— Ar kas nors numano, su kuo turime reikalą? 

Į Selės klausimą niekas neatsakė. 

— Turiu galvoje, be to, ką sakė mums Ešlė, - reikia pripažinti, 
ji pasakė velniškai nedaug, — ką mes žinome apie tą vyruką, 
kuris šika jai gyvenimą? 

Selė atsigręžė į savo buvusį vyrą. Ji vis dar gurkšnojo škotiš- 
ką viskį ir jau turėjo pasigerti, bet buvo pernelyg susinervinusi, 
todėl liko blaivi. 

— Skotai, tu vienintelis iš mūsų, aišku, neskaitant Ešlės, esi 
bent jau matęs tą vaikiną. Manau, per jūsų susitikimą Bostone 
padarei kažkokias išvadas. Pajutai, koks jis žmogus. Gal nuo to 
ir pradėkime. 

Skotas suabejojo. Jis buvo kur kas labiau įpratęs vadovau- 
ti pokalbiams seminarų auditorijoje, todėl paprašytas pasakyti 
savo nuomonę kiek nustebo. 

— Jis nepanėšėjo į žmogų, su kuriuo kas nors iš mūsų galėtų 
būti pažįstamas, — iš lėto tarė jis. 

— Ką nori pasakyti? — paklausė Selė. 

— Jis gražiai sudėtas, išvaizdus ir, akivaizdu, gana protingas, 
bet kartu šiurkštus. Tokie paprastai vairuoja motociklą, dirba 

juodadarbiais, yra baigę vidurinę ir vakarais lanko dvimetį ko- 
ledžą. Susidariau įspūdį, kad jis kilęs iš skurdžios šeimos - tokių 
nedaug sutiksi mano koledže ar Houp mokykloje. Ir nė iš tolo 
nepanašus į vaikinus, kuriuos paprastai atsitempia Ešlė — jinai 
prisiekia jiems meilę iki grabo lentos, o nė mėnesiui nepraėjus 
pameta. Visi jos vaikinai atrodo turintys polinkį į meną. Visi 
kaulėta krūtine, ilgais plaukais ir nervingi. O'Konelis pasirodė 
kietas, apsukrus ir išradingas, todėl nebijantis gatvėse tykančių 
pavojų. Gal susidūrėte su vienu kitu panašiu į jį savo darbe, bet 
manau, kad esate rafinuotesnės. 

— O tas vyrukas... 

— Prasčiokas. Bet tai gali būti ir pranašumas. 

— Po velnių - ką Ešlė apskritai su juo darė? — paklausė Selė. 

— Klaidą, - atsakė Houp. 

Ji sėdėjo ramiai, uždėjusi ranką Bevardžiui ant nugaros, bet 
viduje virė. Iš pradžių ji abejojo, ar gali dalyvauti pokalbyje, bet 
paskui nusprendė - turiu, velniai rautų! Ji nesuprato, kodėl Selė 
atrodo tokia atsaini. Galėjai pamanyti, kad jai nerūpi, kas vyks- 
ta — net jų finansiniai reikalai, kuriuos ji kaip reikiant sušiko. 

— Kiekvienas mūsų dažnai darome nevykusius sprendimus. 
Dalykus, kurių paskui gailimės. Tik mes žengiame toliau. O šis 
vyrukas neleidžia Ešlei žengti toliau. — Houp pažiūrėjo į Skotą, 
paskui vėl į Selę. - Gal Skotas buvo tavo klaida. Gal aš esu tavo 
klaida. O gal buvo dar kitas žmogus, apie kurį nė vienas mūsų ne- 
žinome ir apie kurį tu neprasitarei daug metų. Vis dėlto tu žengei į 
priekį. Šis vyrukas gyvena visiškai kitokiame pasaulyje. 

— Gerai, — atsargiai tarė Selė ir taip nutraukė nejaukią tylą, — 
ką darysime? 

— Pirmiausia, po šimts velnių, išvežkime Ešlę iš ten, — tarė 
Skotas. 

— Bet ji studijuoja Bostone. Tame mieste vyksta visas jos 
gyvenimas. Manai, turėtume atsivežti ją čia, lyg ji būtų kokia 

mokinukė, pirmą kartą išvykusi į stovyklą ir bemat išsiilgusi 
namų? 

— Be jokios abejonės. 

— Manot, ji važiuos? - įsiterpė Houp. 

— Ar mes turim tokią teisę? — išpyškino Selė. — Ji suaugusi, 
nebe maža mergaitė. 

— Tiek aš žinau, — atrėžė Skotas. — Bet jeigu elgsimės logiš- 
kai... 

— Ar tai, kas vyksta, yra logiška? — piktokai paklausė Houp. — 
Turiu galvoje, argi gerai, kad Ešlė priversta bėgti į savo namus, 
vos tik pakvimpa pavojumi? Ji turi teisę gyventi ten, kur nori, ir 
taip, kaip nori. O tas O'Konelis neturi teisės versti ją bėgti. 

— Tiesa. Bet mes kalbame ne apie teises. Kalbame apie tik- 
rovę. 

— Ką gi, - tarė Selė, — tikrovė tokia: turėsime daryti tai, ko 
nori Ešlė, o ko ji nori, mes nežinome. 

— Ji mano dukra. Manau, jei paprašysiu jos ką nors padaryti, 
ji, velniai rautų, taip 1r padarys, — šaltai tarė Skotas. Jo balse 
prasimušė pyktis. 

— Tu jos tėvas, bet ne jos savininkas, — atrėžė Selė. 

Kambaryje stojo nemaloni tyla. 

— Turime nuspręsti, ko nori Ešlė. 

— Tai būtų taktiškai teisingas, bet neryžtingas, lepšiškas žings- 
nis, — tarė Skotas. — Manau, turime elgtis agresyviau. Bent jau 
tol, kol gerai suprasime, su kuo susidūrėme. 

Visi vėl patylėjo. 

— Pritariu Skotui, — netikėtai tarė Houp. Selė atsigręžė į jos 
pusę su nuostaba veide. 

— Manau, mes turime... kaip čia pasakius... rodyti iniciaty- 
vą, - kalbėjo toliau Houp. — Bent jau šiokią tokią. 

— Tai ką judu siūlote? 

— Mano nuomone, - lėtai tarė Skotas, — turime šį tą sužinoti 

apie Maiklą O'Konelį ir tuo pat metu padaryti, kad Ešlė nebūtų 
jam taip lengvai pasiekiama. Taigi darysime tai, ką pajėgiame. 
Gal vienas iš mūsų turėtų pradėti jį stebėti. 

Selė iškėlė ranką. 

— Turime nusisamdyti profesionalą. Žinau porą privačių sek- 
lių, kurie nuolatos tuo verčiasi. Beje, nebrangiai ima. 

— Gerai, — atsakė Skotas. — Nusamdyk žmogų ir pažiūrė- 
kim, ką jis sužinos. Tuo tarpu mums reikia atitolinti Ešlę nuo 
O'Konelio. 

— Parsivežti ją namo? Sakyčiau, vaikiška ir bailu, — paprieš- 
taravo Selė. 

— Bet kartu protinga. Gal jai šiuo metu reikia žmogaus, kuris 

Skotas ir Selė sužaibavo akimis vienas į kitą — buvo akivaiz- 
du, kad prisiminė kažkokį savo praeities epizodą. 

— Pas mano motiną, - įsiterpė Houp. 

— Pas tavo motiną? 

— Taip. Ešlė visada gerai su ja sutarė. Be to, ji gyvena tokiame 
miestelyje, į kurį atvykęs ir pradėjęs kažką klausinėti nepažįs- 
tamas žmogus kris į akis. O'Koneliui būtų sudėtinga nusekti 
paskui ją tenai. Miestelis gan arti, bet kartu pakankamai toli. Ir 
abejoju, ar O'Konelis supras, kur ji. 

— Bet jos studijos... — priminė Selė. 

— Nieko baisaus, jei vieną semestrą susidirbs — tai visada ga- 
lima atitaisyti, — pertarė ją Houp. 

— Sutinku, - tarė Skotas. - Ką gi - planą turime. Dabar terei- 
kia prikalbinti Ešlę jo laikytis. 


Maiklas O'Konelis klausėsi Rolling Stones per savo nešiojamą- 
Ji grotuvą. Mikui Džageriui dainuojant „Tavo meilė - lyg sal- 
dus narkotikas...“ jis kone šokdamas ėjo gatve, nekreipdamas 
dėmesio į nuostabos kupinus retų praeivių žvilgsnius. Jo padai 

dundeno į šaligatvį it būgnai. Artinosi vidurnaktis, bet muzika 
rodė jam kelią nelyginant šviesos blyksniai. Jo mintys pasida- 
vė garsams, ir įsijausdamas į jų ritmą jis įsivaizdavo, koks bus 
kitas jo veiksmas Ešlės atžvilgiu. Kas nors jai netikėta, pamanė 
jis, kas nors, kas jai prikišamai parodytų, kad jis visada šalia. 

Jis manė, kad Ešlė tai ne visai supranta. Kol kas. 

Jis laukė priešais jos namą, kol pamatė užgęstančias šviesas 
ir suprato, kad ji nuėjo miegoti. Ešlė nesupranta, pamanė jis, 
kad tamsoje matyti kur kas lengviau. Šviesa išplėšia iš tamsos 
tik ribotą plotą. Jis neabejojo esant kur kas protingiau išmokti 
išskirti pavidalus ir judesius iš tamsos. 

Geriausi plėšrūnai medžioja naktį, priminė sau O'Konelis. 

Daina baigėsi, ir jis sustojo ant šaligatvio. Kitoje gatvės pu- 
sėje pamatė nedidelį kino teatrą, rodantį nekomercinius filmus. 
stebėjo išeinančius iš salės žmones. Kaip ir tikėjosi, daugiausia 
buvo jaunų porelių. Jos atrodė pakilios nuotaikos, o ne rūškanais 
veidais, bylojančiais „Ką tik pamačiau šį tą reikšminga“ — taip 
dažnai būdavo, kai žmonės pamatydavo tai, ką O'Konelis nieki- 
namai vadindavo pseudomenišku filmu. Jo žvilgsnis sustojo ties 
porele jaunuolių. Jie išėjo juokdamiesi, susikibę už parankių. 

Porelė iškart jį suerzino. Įdėmiai stebėdamas, kaip ji šaligat- 
viu kitoje gatvės pusėje eina pro neonines šviesas, O'Konelis 
pajuto, kad širdis ima plakti kiek tankiau. Jis smarkiau sukando 
dantis ir pajuto burnoje rūgštumą. 

Nors jaunuoliai nebuvo niekuo ypatingi, juodu tiesiog siu- 
tino. O'Konelis pamatė, kaip mergina pasilenkia prie vaikino, 
suima jo ranką, ir jie susijungia, tad šaligatviu žengia kaip vie- 
nas, sutartinai. Taigi, nors buvo apsupti žmonių, jautėsi kuo in- 
tymiausiai. O'Konelis paspartino žingsnį, kol su jais susilygino 
ir galėjo atidžiau stebėti, o tuo metu iškreiptas pyktis netramdo- 
mas augo jo viduje. 

Jaunuoliai ėjo kiek palinkę vienas prie kito ir jų pečiai trynė- 
si. O'Konelis matė, kad jie pramaišiui juokiasi, šypsosi ir įninka 
į pašnekesį. 

Jis nusprendė, kad juodu kartu neseniai. Jų judesių kalba, vie- 
nas kitam rodomi gestai, tai, kaip jie klausėsi ir juokėsi iš to, ką 
sakė kitas, bylojo apie naujumą ir jaudulį, tik prasidedančius 
meilius santykius. Juodu tik buvo bepradedą vienas kitą pažinti. 
Jis pamatė, kaip mergina tvirčiau suima vaikinui ranką, ir nu- 
sprendė, kad jie jau permiegojo, bet veikiausiai tik vieną kartą. 
Kiekvienas prisilietimas, kiekvienas glostelėjimas, kiekviena 
tiriama akimirka vis dar jaudrino lyg nuotykis ir svaigus lau- 
kiančių galimybių narkotikas. 

O'Konelis pajuto jiems begalinę neapykantą. 

Jam buvo nesunku įsivaizduoti, ką jie darys toliau. Metas 
buvo vėlus, tad jie nuspręs neužsukti į kavinę išgerti po puodelį 
kavos ar į ledainę suvalgyti po porciją ledų, nors sustos prie 
vienos bei kitos durų ir apsimes svarstą tokią galimybę, kai iš 
tikrųjų norės tik praryti vienas kitą. Vaikinas ir toliau tauškės 
apie filmus, knygas, paskaitas savo koledže, o mergina klau- 
sysis retkarčiais įterpdama porą žodžių, bet visą laiką stengsis 
iš jo kalbos suprasti, koks jis žmogus ir ką jis galėtų jai reikšti. 
Vaikinui nereikės didesnio padrąsinimo — užteks, kad ji spuste- 
lės jam ranką. Į butą jie įeis juokdamiesi, o tada vos per kelias 
sekundes atsidurs ant lovos ir nusimes drabužius. Akimirksniu 
pranyks visas ilgos dienos nuovargis — jį nustelbs dar nespėju- 
sios pabosti glamonės. 

O'Konelis alsavo giliai, bet tyliai. 

Jie mano, kad viskas taip bus. Kad taip turi būti. Kad taip 
lemta. 

O'Konelis nusišypsojo. Tik ne šiąnakt. 

Jis ėjo neatsilikdamas nuo porelės, stebėdamas ją einančią 
nuo šaligatvio kitapus gatvės. Sankryžoje užsidegė ženklas, 

leidžiantis eiti pėstiesiems. O'Konelis bemat įžengė į perėją 
ir pasuko tiesiai į jaunuolius — nulenkęs pečius, nudelbęs akis, 
nusitaikęs šiek tiek jiems pro šalį. Vaikinas su mergina pradė- 
j0 eiti į jį, tad jie panėšėjo į du laivus kanale, kuriems lemta 
priplaukti vienam arti kito, bet prasilenkti. O'Konelis mintyse 
išmatavo nuo jų skiriantį atstumą ir atkreipė dėmesį į tai, kad 
porelė vis dar šnekučiuojasi ir menkai kreipia dėmesį į tai, kas 
darosi aplink. 

Kai tarp jo ir porelės liko vos pora žingsnių, O'Konelis staiga 
metėsi į šoną tiek, kad pečiu smarkiai trenkėsi į petį vaikinui. 
Išgirdęs dunkstelėjimą pajuto savyje daugiau jėgų. Jis staigiai 
pasisuko į porelę ir sušuko: 

— Ei! Ką čia, po velnių, išdarinėjat?! Žiūrėkit, kur einat! 

Jaunuoliai pasisuko į O'Konelio pusę. 

— Atsiprašau, — tarė vaikinas. — Kaltas. Atleisk. 

Juodu tik metė žvilgsnį į jį 1r nuėjo toliau. 

— Šiknius, — tarė O'Konelis taip garsiai, kad juodu išgirstų, 
bet iškart nuo jų nusisuko. Jaunuoliai net nespėjo į jį įsižiūrėti. 

Vaikinas atsigręžė vis dar nepaleisdamas merginos rankos. 
Jis akivaizdžiai norėjo atsikirsti, bet apsigalvojo. Jis nenorėjo 
sakyti ar daryti nieko, kas sugadintų nuotaiką, tad nusisuko. 
O'Konelis iš lėto suskaičiavo iki trijų, duodamas porelei laiko 
šiek tiek atitolti — dabar jau nugara į jį - tada nusekė jai pavy- 
mui. Staiga garsiai sukaukė automobilio signalas. Mergina kiek 
pasisuko, žvilgtelėjo per petį ir pamatė O'Konelį. Jis pastebėjo 
šiokį tokį nerimą jos veide. 

To ir reikėjo, pamanė jis. Dabar paėjėkit toliau, pagalvokit, 
kaip jus nustebino, įsivaizduokit, kad kilo grėsmė. 

Vos priėjęs šaligatvį ir pamatęs, kad mergina greitomis kažką 
sako vaikinui, O'Konelis nėrė į tamsoje skendinčią nišą prie par- 
duotuvės ir dingo jiems iš akipločio. Įsispraudus ankštoje angoje 
jam norėjosi balsu juoktis. Vėl pradėjo skaičiuoti mintyse. 

Vienas, du, trys... 

Tiek laiko užteks, kad vaikinas suprastų, ką sako mergina, ir 
sustotų. 

Keturi, penki, šeši... 

Jis sustojo, pasisuko ir įsistebeilijo pro tamsą ir neono šviesos 
lopus. 

Septyni, aštuoni, devyni... 

Nors ir kaip stengėsi, tamsoje nieko neįžvelgė. 

Dešimt, vienuolika, dvylika... 

Vaikinas vėl atsigręžė į merginą. 

Trylika, keturiolika, penkiolika... 

Žvilgtelėjo dar kartą — ar tikrai nieko nėra. 

Šešiolika, septyniolika, aštuoniolika... 

Porelė nužingsniavo toliau. 

Devyniolika, dvidešimt... 

Dar vienas nerimastingas žvilgsnis per petį — dėl visa pikta. 

O'Konelis išėjo iš slėptuvės ir pamatė, kad jaunoji porelė pa- 
spartino žingsnį ir jau beveik priėjo kvartalo vidurį. Jis greitai 
nusekė jai įkandin ir perėjo per gatvę, tad vėl pustekinis ėjo 
lygiagrečiai su ja, kol susilygino. 

Ir šįsyk mergina jį pastebėjo pirma. 

O'Konelis įsivaizdavo, kaip ją persmelkia nerimas. 

Mergina kitapus gatvės kluptelėjo, pasisuko, ir O'Konelis 
įsmeigė į ją akis, tad kai ji pažvelgė jo pusėn, jis spoksojo tiesiai į 
ją. Jųdviejų akys susitiko. Mergina jo veide pamatė vien pyktį. 

Vaikinas gręžėsi į O'Konelio pusę, bet šis to laukė, tad staiga 
tekinas pasileido į priekį, į kvartalo galą, aplenkdamas porelę. 
Pats negalėjo atsidžiaugti šiuo netikėtu, nenuspėjamu savo ma- 
nevru. Juodu nieko panašaus nesitikėjo, tad O'Konelis neabejo- 
jo, kad jie dabar sutriks. 

Jam už nugaros vaikinas ir mergina balsu svarstė: eiti pir- 
myn į savo butą ar apsisukti ir rasti kitą kelią. O'Konelis vėl 

įsispraudė į tamsią nišą ir sulaikė kvapą. Greitomis apsidairė ir 
pamatė, kad šalutinė gatvelė už jo apstatyta nedideliais daugia- 
bučiais — panašiai kaip Ešlės gatvėje, kur medžių šakos lindo į 
Žibintų šviesą ir todėl namai atrodė lyg vaiduokliai. Kiekvienoje 
laisvoje vietoje buvo prigrūsta automobilių, iš pastatų priedurių 
sklido blausi šviesa. 

O'Konelis išniro iš tamsos, paskubomis įveikė tris ketvirčius 
kvartalo ir pasislėpęs kitoje tamsioje nišoje ėmė laukti. Netolie- 
se stovėjo žibintas, 17 O'Konelis spėjo, kad porelė praeis po juo 
pakeliui į savo butą. 

Jis neklydo: pamatė, kaip porelė pasuka už kampo, stabteli ir 
greitai nužingsniuoja į priekį. 

Išsigando, pamanė. Neįsitikinę esantys saugūs, bet jau aprimę. 

O'Konelis išlindo iš nišos, nuleido pečius ir sparčiu žingsniu 
kirto gatvę, kad užtvertų jiems kelią. 

Juodu pamatė jį beveik vienu metu. Mergina aiktelėjo, 0 vai- 
kinas, kaip ir dera džentelmenui, stumtelėjo ją už savęs, pasi- 
suko į O'Konelį - sugniaužtais kumščiais, gongui pasirengusio 
boksininko poza. 

— Nesiartink! — tarė jis pakeltu, šaižiu nuo netikrumo balsu. 
O'Konelis išgirdo, kaip mergina atsidūsta. 

— Ko tau reikia? — piktai paklausė jaunuolis stengdamasis lai- 
kytis tarp O'Konelio ir merginos. 

O'Konelis sustojo ir pažvelgė į vaikiną. 

— Ką čia šneki?! 

— Neik artyn! - paliepė jaunuolis. 

— Raminkis, bičiuli, - atsakė O'Konelis. - Kas tau pasidarė? 

— Kodėl mus seki? — šiuos žodžius vos ne išrėkė panikos ap- 
imta mergina. 

— Jus seku? Po velnių, ką čia tauški?! 

Vaikinas vis dar gniaužė kumščius, bet atrodė nustebęs ir dar 
labiau — sutrikęs. 

— Judu esat pamišėliai, - O'Konelis greitai ėmė eiti pro juos. — 
Visiški bepročiai. 

— Atstok nuo mūsų. - tarė vaikinas. Nelabai įtikinamai, pama- 
nė O'Konelis. Praėjęs pro juos kokius penkis žingsnius sustojo 
ir apsisuko. Kaip ir manė, porelė vis dar stovėjo šalia pasiryžusi 
gintis ir spoksojo į jo pusę. 

— Judviem pasisekė. 

Jaunuoliams iš nuostabos akys iššoko ant kaktos. 

— Ar žinot, kad šįvakar buvot per plauką nuo mirties? 

Tada nelaukdamas, kol jie ką nors atsakys, O'Konelis nusi- 
gręžė ir kiek galėdamas greičiau, bet ne bėgte, pasileido iš vieno 
tamsos lopo į kitą, palikęs jaunuolius už nugaros. O'Konelis 
numanė, kad jie šį vakarą patirtą baimę prisimins kur kas ilgiau 
negu džiugesį, kuriuo jis prasidėjo. 


e 

— Manau, turiu daugiau Žinoti apie Selę ir Skotą, taip pat apie 
Houp. 

— Bet ne apie Ešlę? 

— Ešlė atrodo jauna. Nesubrendusi. 

Ji susiraukė. 

— Tiesa. Bet kodėl jūs manote, kad per Maiklą O Konelį ji nebaigė 
bręsti? 

Nežinojau, ką atsakyti, bet jos žodžiuose aiškiai pajutau šaltuką. 

— Sakėte man, kad kažkas miršta. Tik nesakykite, kad Ešlė... 

Mano klausimas pakibo ore tarp mūsų. 

— Jai grėsė didžiausias pavojus, - galop tarė ji. 

— Taip, bet... 

— Manote, kad jau suprantate Maiklą O'Konelį? - pertarė jinai. 

— Ne, ne visai. Kur kas prasčiau, negu turėčiau. Bet aš galvojau, ką 
rašysiu toliau, tad man rūpėjo ta trijulė. 

Ji tylėjo sukiodama rankose atšaldytos arbatos stiklinę. Pakreipusi 
galvą vėl pažiūrėjo pro langą. 


JOHN KATZENBACH a NE TAS ŽMOGUS 227 


— Dažnai apie juos galvoju. Kažkaip pati to nenorėdama. 

Ji pasiėmė iš dėželės popierinę nosinaitę. Jos akys pritvinko ašarų, 
bet jai pavyko išspausti šypsenėlę. Jinai iš lėto giliai įkvėpė. 

— Ar kada nors susimąstote, kodėl nusikaltimas gali taip baisiai su- 
gniuždyti? — netikėtai paklausė. 

Žinojau, kad ji pati atsakys į savo klausimą. 

— Todėl, kad jis įvyksta taip staigiai. Jis neturi nieko bendra su 
įprasta gyvenimo vaga, užklumpa mus netikėtai. Jis tampa grynai as- 
meniniu reikalu. Be galo intymiu. 

— Tikrai taip. 

Ji pažiūrėjo man į akis. 

— Snobiško, liberalaus koledžo istorijos profesorius. Mažame mies- 
telyje gyvenanti advokatė, specialistė skyrybų bylų, kuriose sutuokti- 
niai menkai ginčijasi, ir kuklaus nekilnojamojo turto sandorių. Profe- 
sinio orientavimo konsultantė ir trenerė. Ir padebesiuose skrajojanti 
jauna meno studentė. Kaip jie galėjo prieš jį atsilaikyti? 

— Geras klausimas. Kaip? 

— Tai ir turite suprasti. Ne tik ką jie išprotavo ir ką padarė, bet ir iš 
kur atsirado tas sumanumas ir jėga. 

— Sutinku, — vos ne paskiemeniui ištariau vienintelį Žodį. 

— Nes galų gale jie brangiai sumoka. 

Nieko neatsakiau. 

Ji nutraukė tylą: 

— Kai žiūri į tai, kas vyko praeityje, viskas visuomet atrodo labai 
paprasta. Bet tuo metu, kai tai vyksta, niekas niekada nebūna taip 
aišku. Ir niekada taip tvarkinga ir sisteminga, kaip, mūsų manymu, 
turėtų būti. 

Galbūt klaidingų žingsnių virtinė 


Kuo daugiau Skotas skaitė, tuo didesnis siaubas jį ėmė. 

Jau kitą rytą po nevykusio susitikimo su Sele 19 Houp kaip 
ir kiekvienas tikras mokslininkas jis pasinėrė tirti Maiklo 
O'Konelio reiškinį. Užėjęs į vietos biblioteką ėmė studijuoti 
kompulsyvų ir obsesišką elgesį. Skotas užvertė stalą skaitymo 
salės kampe knygomis, žurnalais ir laikraščiais. Tvyrojo sunki, 
slegianti ramybė, ir Skotas staiga pajuto, kad vos įstengia kvė- 
puoti. 

Vos ne panikos apimtas pakėlė akis. Širdis daužėsi, rodės, 
tuoj plyš. 

Tai, ką sužinojo tą rytą, buvo tikra nevilties litanija. 

Iš visų pusių jį supo mirtis. Dar ir dar kartą jis skaitė apie mo- 
terį vienur, kitą — kitur, jaunas, pusamžes, net senyvas, tapusias 
kokio nors vyro manijos taikiniu. Visos jos kentėjo. Dauguma 
buvo nužudytos, o tos, kurios liko gyvos, buvo suluošintos. 

Matyt, nebuvo skirtumo, kur gyveno tos moterys — Šiaurėje 
ar Pietuose, Jungtinėse Amerikos Valstijose ar svetur. Kai ku- 
rios buvo jaunos, studentės kaip ir Ešlė. Kitos buvo vyresnės. 
Nesvarbu, turtingos ar vargšės, išsilavinusios ar nuskurdusios. 
Dalis kitados buvo ištekėjusios už savo persekiotojų. Kai kurios 

buvo jų bendradarbės. Kitos kadaise mokėsi vienoje klasėje su 
persekiotoju. Dalis buvo persekiotojų meilužės. Visos išbandė 
visokių būdų, kreipėsi į teisėsaugą, artimuosius, draugus, visur, 
kur tik galėjo tikėtis pagalbos, bandydamos išsivaduoti iš nepa- 
geidaujamo, nepaliaujamo maniakinio dėmesio. Bebaimis geis- 
mas, perskaitė Skotas. 

Visos moterys įsitikino, kad ieškoti pagalbos beprasmiška. 

Jas šaudė, badė, mušė. Kai kurioms pavyko išlikti gyvoms, 
daugumai ne. 

Kartais mirdavo ir vaikai. Kartais mirdavo bendradarbiai ar 
kaimynai, tapę atsitiktinėmis įsiūčio aukomis. 

Nuo tos informacijos antplūdžio Skotui apsisuko galva. Kai 
pradėjo matyti, į kokius spąstus įkliuvo Ešlė, jį apėmė silpnu- 
mas. Kiekviename puslapyje, kiekvienoje knygoje ir straipsny- 
je vienintelis bendras vardiklis buvo meilė. 

Aišku, Skotas suprato, kad ta meilė netikra. Tai buvo kaž- 
kas be galo iškrypėliška, kas kilo iš tamsiausios vieno žmogaus 
vaizduotės ir širdies kertelės. Tai buvo kažkas, nusipelnęs teis- 
mo psichiatrijos tekstų, o ne atviruko su sveikinimu Šv. Valen- 
tino dienos proga. Bet meilė, apie kurią skaitė Skotas, matyt, 
rado prieglobstį kiekviename iš aprašytų atvejų, ir tai dar labiau 
Jį išgąsdino. 

Skotas griebė vieną knygą po kitos, prirašytas vienos istorijos 
po kitos, vienos tragedijos po kitos, ieškodamas tos, kuri jam 
patartų, ką daryti. Jo akys bėgiojo žodžiais; jis paskubomis ver- 
tė puslapius, kur pakliūva metė vieną knygą ir griebė kitą, gena- 
mas vis labiau augančio nerimo, visą laiką ieškodamas vienin- 
telės, kuri duotų jam atsakymą. Kaip istorikas 1r mokslininkas, 
jis tikėjo, kad atsakymas kažkur parašytas — vienoje kažkokio 
puslapio pastraipoje. Skotas gyveno išminties ir struktūriškai 
apibrėžtų argumentų pasaulyje. Kažkas šitame jo pasaulyje ga- 
lėjo jam padėti. 

Kuo labiau jis save tuo įtikinėjo, tuo aiškiau suprato, kad jo 
paieškoms lemta patirti nesėkmę. 

Skotas pakilo ir taip smarkiai atsistūmė nuo stalo, kad sunki 
ąžuolinė bibliotekos kėdė trinktelėjo į grindis sukeldama į šūvį 
panašų garsą tyliame kambaryje. Staiga jis pajuto, kad visų akys 
svilina jam nugarą, bet nusvirduliavo nuo stalo tarsi sužeistas, 
apsvaigintas, gniauždamas delną prie krūtinės. Tą akimirką teį- 
stengė viena - panikuoti. Jis ėmė lyg pašėlęs mostaguoti nusivy- 
lęs, kad tuščiai gaišo laiką, jausdamas, kad burna baigia užakti, 
apsisuko ir palikęs visus popierius pasileido tekinas. Bėgo pro 
katalogus, stalą su žinynais ir bibliotekininkes, o šios stebėjo 
Jį priblokštos, nes dar nebuvo mačiusios, kad žmogui sukeltų 
tokią baimę spausdintas žodis. Viena kažką jam riktelėjo, bet iš- 
trūkęs į darganą jis nieko negirdėjo, nes oras buvo ne toks vėsus 
kaip jo širdis. Jis žinojo viena: turi patraukti Ešlę iš tako, kuriuo 
eina, ir padaryti tai greitai. Jis gerai nežinojo, kaip tai pasiekti, 
bet suprato turįs veikti ir kiek įmanydamas greičiau. 


Selė irgi pradėjo tą dieną kupina sprendimų, kuriuos manė esant 
itin protingus. 

Jai atrodė, kad pirmiausia reikia tiksliai išsiaiškinti, kokį tipą 
į Jų gyvenimą atvedė jos dukra. Atrodė akivaizdu, kad jis gerai 
išmano kompiuterius ir prikišo nagus prie kiekvieno Iš jų gyve- 
nimo. Ji metė iš galvos mintį pranešti visas smulkmenas poli- 
cijai — daugiausia todėl, kad abejojo, ar ši padarys ką daugiau, 
negu išklausys jos skundą, ir dar todėl, kad šitaip sukels pavojų 
advokato ir kliento santykiams. Selė manė, kad tuo metu įtrauk- 
ti policiją būtų nevykęs sumanymas. 

Jai kėlė nerimą tai, kad O'Konelis — jei tas šunybes iš tikro 
iškrėtė jis, o Selė nebuvo iki galo tuo įsitikinusi — sugeba veikti 
labai subtiliai, ir tai yra pavojinga. Matyt, jis mokėjo padaryti 
žmogui bloga ne kumščiu ar šaunamuoju ginklu, bet ne tokio- 


JOHN KATZENBACH m NE TAS ŽMOGUS 2351 


mis akivaizdžiomis priemonėmis, ir tai ją baugino. Tai, kad jis 
sugebėjo apkartinti jiems gyvenimą, buvo pavojus, privertęs ją 
gerai susimąstyti prieš imantis kokių Žygių. 

Vis dėlto ji priminė sau, kad O'Konelis jiems toli gražu ne 
lygiavertis varžovas. 

Tiksliau, ne lygiavertis varžovas jai. Dėl Skoto ji abejojo. 
Daug metų išdirbęs tarp mandagių Žmonių nedideliame libe- 
raliame menų koledže, jis prarado tą rūstoką tvirtumą, kuriuo 
ją patraukė prieš vedybas. Tais laikais jis buvo veteranas, nors 
tai buvo nepopuliaru, o į mokslus žvelgė su ryžtu, kuris Selę 
sužavėjo. Kai jis gavo daktaro laipsnį, juodu susituokė ir su- 
silaukė Ešlės. Selė jau pati buvo nusprendusi studijuoti teisę, 
bet pajuto, kad Skotas kažkaip skysta. Galėjai pamanyti, kad 
besiartinanti šešta dešimtis atsiliepia ne vien juosmeniui, bet ir 
jO pažiūroms. 

— Gerai, pone O'Koneli, — tarė ji balsu. — Tu pašikai ne tai 
šeimai. Dabar tavęs laukia pora netikėtumų. 

Selė nusisuko, sudribo ant kėdės ir paėmė ragelį. Radusi rei- 
kiamą numerį vizitinių kortelių laikiklyje, greitai surinko. Ji net 
neparodė nekantraujanti, kai sekretorė paprašė palaukti. Išgir- 
dusi ragelyje balsą, pasijuto drąsiau. 

— Merfis klauso. Kuo galiu padėti, advokate? 

— Sveiki, Matjau. Turiu bėdą. 

— Ponia Frimen-Ričards, žmonės skambina šiuo numeriu tik 
dėl šios vienintelės priežasties. Kam dar kalbėtis su privačiu 
seklių? Tai kas nutiko šį kartą? Skyrybų byla tame mielame jūsų 
miestelyje? Gal reikalai pakrypo bjauresne linkme, negu pora 
tikėjosi? 

Selė įsivaizdavo Matjų Merfį prie savo rašomojo stalo. Jo 
kontora buvo nenusakomame šiek tiek apšiurusiame sename 
name Springfilde, už kelių kvartalų nuo federalinio teismo 
rūmų, ganėtinai apleisto rajono pakraštyje. Selė spėjo, kad Mer- 

fiui patinka ši vieta, nes suteikia jam anonimiškumo. Jis nemė- 
go prašmatnių, akį traukiančių dalykų. 

— Ne, ne skyrybos, Matjau. 

Ji galėjo paskambinti kur kas aukštesnio lygio sekliams, bet 
Merfis pasižymėjo kur kas margesne asmenybe ir dalykišku po- 
žiūriu, o, Selės manymu, tai galėjo praversti. Be to, žmogus, nu- 
samdytas ne iš jos miestelio, veikiausiai nesukels jokių paskalų 
vietos teisme. 

— Vadinasi, kažkas kita, advokate? Gal kas... kaip čia pasa- 
kius... keblesnio? 

Selei dingtelėjo, kad vos 1š kelių jos ištartų žodžių jis sugebė- 
j0 daug ką suprasti. 

— Kokie jūsų ryšiai Bostono apylinkėse? — paklausė ji. 

— Vis dar turiu ten keletą draugų. 

— Kokių? 

Jis nusijuokė, tik tada atsakė: 

— Draugų abiejose barikadų pusėse, advokate. Ne itin malo- 
nių tipų, visada ieškančių progos lengvai pasipelnyti, ir vyrukų, 
besistengiančių juos suimti. 

Merfis dvidešimt metų išdirbo valstijos policijos Žmogžu- 
dysčių skyriaus detektyvu, bet anksti išėjo į pensiją, o vėliau 
atidarė savo kontorą. Sklido gandai, neva gavo nemenką išeiti- 
nę išmoką, kad neprasitartų apie tam tikrus Vusterio kovos su 
narkotikais padalinio veiksmus, kuriais jis susidomėjo tirdamas 
porą su kvaišalais susijusių žmogžudysčių. Selė žinojo, kad ši 
veiklos sritis turi nekokią reputaciją, bet viršininkai Merfį į pen- 
siją išleido iškilmingai, padovanoję laikrodį, kai kitas variantas 
galėjo būti kaltinamasis aktas jam pačiam, o gal ir nesėkminga 
naktis, pasibaigusi šūviu į jį iš kokios gatvės gaujos nario pu- 
siau automatinio pistoleto. 

— Ar galėtumėt pasidomėti vienu reikalu Bostono apylinkėse? 

— Turiu porą kitų bylų, tad esu ganėtinai užsiėmęs. Koks tas 
reikalas? 

Selė giliai įkvėpė. 

— Asmeninis. Susijęs su vienu šeimos nariu. 

Kiek padvejojęs Merfis atsakė: 

— Dabar aišku, kodėl jūs, advokate, paskambinot šitam se- 
nam kovos žirgui, 0 ne vienam iš tų jaunų, apsukrių vyrukų, 
anksčiau dirbusių FTB ar armijos kriminaliniame skyriuje tame 
išretinto oro miestelyje, kur turite praktiką. Tai ko konkrečiai iš 
manęs norite? 

— Mano dukra susidėjo su jaunuoliu iš Bostono. 

— Ir jis jums nelabai patinka. 

— Per švelniai pasakyta. Jis vis sako jai, kad myli. Neatstoja 
nuo jos. Iškrėtė šunybių kompiuteriu, ir per jas ji neteko darbo. 
Sušiko jai magistrantūros reikalus. Galbūt pridirbo 1r daugiau. 
Galimas daiktas, ją persekioja. Gal prikrėtė eibių man, mano 
buvusiam vyrui ir mano draugei. Taip pat kompiuteriu. 

— Kokių eibių? 

— Įlindo į mano sąskaitas. Pateikė anoniminių skundų. Aps- 
kritai pridarė daug bėdų. 

Selė pamanė, kad sumenkino O'Konelio veikiausiai padarytą 
žalą. 

— Vadinasi, tas vyrukas turi tam tikrų gabumų - kaip norite jį 
vadinti? Buvęs dukters vaikinas? 

— Visai neblogas apibūdinimas. Nors atrodo, kad juodu turėjo 
vos vieną pasimatymą. 

— Ką — jis visa tai iškrėtė dėl vienos nakties nuotykio? 

— Atrodo, kad taip. 

Merfis sudvejojo, tad Selės pasitikėjimas kiek sumažėjo. 

— Gerai, supratau. Kad ir kaip žiūrėsi, atrodo, tas jaunuolis 
yra blogiukas. 

— Ar esate turėjęs reikalų su tokiais tipais? Maniakais? 

Matjus Merfis vėl nutilo, tad Selei pasidarė dar neramiau. 

— Taip, advokate, esu, — iš lėto ištarė jis. - Buvau susidūręs su 

pora vyrukų, labai panašių į jūsų apibūdintąjį. Tais laikais, kai 
dirbau žmogžudysčių skyriuje. 
Nuo pastarųjų dviejų žodžių Selei perdžiūvo burna. 


Kai Houp motina sugrėbusi lapus įėjo į namą, suskambo tele- 
fonas. Kaip buvo įpratusi, ištiesė ranką prie ragelio šiek tiek 
dvejodama. 

— Sveika, brangioji, - tarė Katerina Freizjer. - Koks netikėtu- 
mas! Daug savaičių praėjo nuo paskutinio mūsų pokalbio. 

— Sveika, mama, - šiek tiek prasikaltusiu balsu atsakė Houp. — 
Buvau užsiėmusi mokykloje ir su komanda, tad laikas prabėgo 
nepastebimai. Kaip laikaisi? 

— Tiesiog puikiai. Tvarkausi, rengiuosi Žiemai. Visi vietiniai 
mano, kad ji bus ilga. 

Houp kartą giliai įkvėpė. Jos santykius su motina gadino 
paslėpta įtampa. Nors iš pažiūros jos buvo mandagios viena 
su kita, atrodė, tarsi ta įtampa nuolat užsiveržia lyg mazgas, 
laikantis vėjo pučiamą burę, vis stiprėjant gūsiams aplink jas. 
Katerina Freizjer visą gyvenimą pragyveno Vermonte ir buvo 
vos ne per daug liberali visais atžvilgiais, išskyrus vieną, svar- 
biausią jos dukrai. Ji buvo tvirtas Katalikų bažnyčios ramstis 
Patnio miestelyje, įsikūrusiame netoli prabangesnio Bratlebo- 
ro, kur gyveno buvę hipiai, dabar mėgstantys natūralų maistą, 
tokį kaip ryžiai, pupelės, juoda duona ir javainiai. Anksti pa- 
laidojusi vyrą, moteris nė nemanė ištekėti antrą kartą ir dabar 
džiaugėsi viena gyvendama miško pakraštyje. Ją vis dar ka- 
mavo didelės abejonės dėl dukros santykių su Sele. Apie jas 
niekam nepasakodavo ir, nors gyveno valstijoje, kur buvo pa- 
lankiai žiūrima į poromis gyvenančias moteris, sekmadienio 
rytą karštai melsdavo, kad kas padėtų jai po tiek metų suprasti 
tuos dalykus, dėl kurių apkarto santykiai su dukra. Ankstes- 
niais metais ji kartais išsakydavo tuos jausmus per išpažintį, 

bet pavargo kartoti „Sveika, Marija“ ir „Tėve mūsų“, nes pas- 
kui retai pasijusdavo geriau. 

Houp manė, jog įtampa tarp jos ir motinos kyla dėl to, kad ji 
nesugeba būti n0rmali ir pradžiuginti motinos vaikaičiais; toji 
įtampa augdavo ir tada, kai jos kalbėdavosi, ir tada, kai nesikal- 
bėdavo, nes jiedvi niekada neužsimindavo apie tai, kas rūpėjo 
labiausiai. 

— Man reikia paslaugos, — tarė Houp. 

— Prašyk, ko tik nori, brangioji, - atsakė Katerina. 

Houp žinojo, kad ji meluoja. Ji būtų galėjusi prašyti motinos 
daugybės paslaugų, bet, ko gero, būtų jų nesulaukusi. 

— Tai susiję su Ešle. Jai reikia kuriam laikui išvykti iš Bos- 
tono. 

— Kas jai galėjo nutikti? Ji juk nesusirgo, tiesa? Nepateko į 
avariją? 

— Ne, ne visai, bet... 

— Jai reikia pinigų? Turiu jų daug 1r mielai padėčiau. 

— Ne, mama. Tuoj paaiškinsiu. 

— O kaip jos magistrantūra? 

— Ją galima atidėti. 

— Brangute, aš nieko nesuprantu. Kokios bėdos? 

Houp giliai įkvėpė ir pasakė: 

— Dėl vyro. 


Kai Skotas tą vakarą pabandė skambinti Ešlei į mobilųjį, išgir- 
do įrašą „Telefonas nebenaudojamas“, tad rinkdamas fiksuotojo 
ryšio telefono numerį juto vos ne paniką. Kai Ešlė atsiliepė, jį 
apėmė nerimas. Sveikindamasis jis susikaupė, kad neišsiduotų 
išsigandęs. 

— Sveika, Eš, - tarė žvaliai. - Kaip laikaisi? 

Ešlė dvejojo, nežinodama, ką atsakyti į šį klausimą. Ji ne- 
galėjo atsikratyti pojūčio, kad ją stebi, seka 1r kad klausomasi 

kiekvieno jos žodžio. Ji baugščiai išeidavo iš buto, atsargiai ei- 
davo gatve, įtariai žvelgdavo į kiekvieną šešėlį, kiekvieną nišą, 
kiekvieną aklagatvį. Tokie gerai pažįstami įprasti didmiesčio 
garsai dabar rėžė ausis it kokia šaiži sirena, tokia skardi, kad jai 
vos nesukeldavo skausmo. 

Nenorėdama liūdinti tėvo, nusprendė sakyti ne visą tiesą. 

— Gerai, tik kilo šiokia tokia painiava. 

— Ar O'Konelis pasirodė dar kartą? 

Užuot atsakiusi į klausimą, Ešlė tarė: 

— Tėti, aš turiu imtis tam tikrų žygių. 

— Taip, — atsakė jis pernelyg skubotai. — Būtinai. 

— Aš atsisakiau mobiliojo telefono, - tarė ji, ir Skotas suprato, 
ką reiškė tas įrašas. 

— Taip, atsisakyk ir šio telefono. Tiesą sakant, manau, turėsi 
padaryti daugiau, negu mes kada nors manėme. 

— Turiu išsikraustyti, - liūdnai tarė Ešlė. - Šis butas man pa- 
tinka, bet... 

— Manau, - nedrąsiai pradėjo Skotas, — turėsi padaryti dau- 
giau, negu vien išsikraustyti. 

Ešlė atsakė ne iš karto. 

— Yra ir kitų žingsnių... 

— Ką nori pasakyti? — pertarė jį Ešlė. 

Skotas giliai įkvėpė ir prašneko kiek įmanydamas logiškiau, 
sausiau ir akademiškiau, tarsi aptarinėdamas studento kursinio 
darbo trūkumus. 

— Kai ką perskaičiau, patyrinėjau. Nenoriu daryti skubotų 
išvadų, bet manau, kad O"Konelis gali tapti... na, dar agresy- 
vesnis. 

— Agresyvesnis. Tai euftemizmas. Manai, jis gali padaryti man 
ką nors bloga? 

— Buvo tokių, kurios panašiomis aplinkybėmis nukentėjo. Aš 
tik sakau, kad mums reikia imtis atsargumo priemonių. 

Ji vėl patylėjo prieš atsakydama. 

— Ką siūlai? 

— Manau, turi dingti. Tai yra išvykti iš Bostono, nuvažiuo- 
ti į kokią saugią vietą, o paskui gyventi kaip anksčiau, kai 
O'Konelis pagaliau atstos. 

— Kodėl tu toks įsitikinęs, kad jis atstos? Gal jis išlauks, ir 
tiek. 

— Mes turime lėšų, Ešle. Jei tau reikia visam laikui išvykti 
iš Bostono, persikelti į Los Andželą, Čikagą ar Majamį - ga- 
lima tai padaryti. Tu dar jauna. Turi marias laiko pasiekti tai, 
ko nori. Manau, mes tik turime imtis kokių ryžtingų žygių, kad 
O'Konelis tavęs neberastų. 

Ešlė pajuto, kaip užverda pykčiu. 

— Jis neturi teisės, — pradėjo ji pakeltu balsu. — Kodėl turiu 
kentėti aš? Ką bloga padariau?! Kodėl jis turi šikti man gyve- 
nimą?! 

Skotas leido dukrai išsilieti iki galo ir tik tada atsakė. Taip 
jis elgėsi nuo tada, kai Ešlė buvo dar vaikas. Jis pastebėjo, kad 
Ešlei reikia leisti smarkauti ir skųstis, nes tada ji nusiramindavo 
ir klausydavo jei ne proto balso, tai kažko panašaus. Tėvo gu- 
drybė. 

— Tokios teisės jis neturi. Tiesiog jis turi tokių gebėjimų. Taigi 
pabandykime imtis žygių, kurių jis iš anksto nenumatys. Pir- 
miausia reikia atitolinti tave nuo jo. 

Skotas vėl pajuto, kad Ešlė priglaudusi prie ausies ragelį 
svarsto. Jis menkai numanė, kad didžiumą to, ką jai sakė, jau 
buvo atėję į galvą jai pačiai. Vis dėlto jo siūlymas, matyt, ją 
apvylė, ir Ešlė pajuto, kaip akys pritvinksta ašarų. Viskas nesą- 
žininga. Kai ji prašneko, jos balse buvo justi nuolankumas. 

— Gerai, tėti. Laikas Ešlei dingti. 


238 JOHN KATZENBACH a NE TAS ŽMOGUS 


— Vadinasi, jie nusisamdė privatų seklį? 

— Taip. Be galo kompetentingą ir gerai parengtą vyrą. 

— Logiška. Sakyčiau, protingas žingsnis, kurio turėjo imtis kiekvie- 
na neblogai išsilavinusi, pasiturinti pora. Išeina, tarsi pasikvietė eks- 
pertą. Man reikėtų nueiti su juo pasikalbėti. Jis tikriausiai parengė 
kokią išvadą Selei. Privatūs sekliai galų gale visada ją parašo. Ji kur 
nors turėtų būti. 

— Taip, jūs neklystate, — atsakė ji. — Išvada buvo. Pradinė. Turiu 
Selei siųstą egzempliorių. 

— Kas joje parašyta? 

— Gal pirma pamėginkite pasikalbėti su Matjumi Merfiu. Jeigu pas- 
kui manysite, kad jums vis dar jos reikia, duosiu. 

— Tuomet turėčiau mažiau vargo. 

— Galbūt, — atsakė ji. - Nesu įsitikinusi, kad mano užduotis šioje 
istorijoje — sutaupyti jums laiko ir pastangų. Be to, manau, kad apsi- 
lankymas pas tą privatų seklį būtų... kaip čia pasakius? Pamokantis. 

Ji nusišypsojo, bet kuo rimčiausiu veidu, ir aš neabejojau, kad ji dėl 
kažko iš manęs šaiposi. Gūžtelėjau pečiais ir atsistojau eiti. Ji atsidu- 
so pamačiusi mano veide nusivylimą. 

— Kartais svarbiausia būna įspūdžiai, — netikėtai tarė. - Ką nors 
sužinai, išgirsti, pamatai, ir tai palieka pėdsaką tavo vaizduotėje. Ga- 
lop šitaip nutiko Skotui, Selei, Houp ir Ešlei. Įvykių ar akimirkų virtinė 
kartu paimta virto visiškai susiformavusia vizija to, kas jų gali laukti 
ateityje. Apsilankykite pas tą privatų seklį, — vos ne piktai tarė ji. — 
Tada nepalyginti daugiau suprasite. O tuomet, jei manysite, kad to 
reikia, duosiu jums išvadą. 

Ešlė dingsta 


„Chuliganėlis“ buvo pirmas žodis, atėjęs į galvą Matjui Mer- 
fiui. 

Jis žiūrėjo į itin neįspūdingą Maiklo O'Konelio policijos bylą, 
iš kurios buvo matyti, kad šis per savo gyvenimą turėjo aibę 
smulkių ir daugiausia nereikšmingų susidūrimų su teisėsauga. 
Kredito kortelės apgaulė (Merfis nusprendė, kad O'Konelis 
naudojosi vogtomis kortelėmis), automobilio vagystė, kai 
O'Konelis buvo, galima sakyti, dar paauglys, vienas užpuo- 
limas (matyt, muštynės bare, tikriausiai laimėtos O'Konelio). 
Iš tų įvairių smulkių nusikaltimų, kuriais buvo apkaltintas 
O'Konelis, nė vienas nesibaigė jam rimčiau negu lygtine baus- 
me. Vis dėlto O'Konelis praleido penkis mėnesius apygardos 
kalėjime, kai nesugebėjo sumokėti nedidelio užstato. Tiek laiko 
prireikė teismo paskirtam visuomeniniam gynėjui, kol kaltini- 
mas užpuolimu buvo perkvalifikuotas į įžeidimą veiksmu. Už 
šį nusikaltimą O'Konelis gavo baudą, sėdėjo kalėjime ir jam 
buvo paskirta lygtinė šešių mėnesių bausmė, perskaitė Merfis. 
Jis priminė sau paskambinti pareigūnui, prižiūrinčiam lygtinai 
nuteistuosius, bet abejojo, ar šis daug padės. Paprastai tokie pa- 
reigūnai didžiumą laiko praleidžia su didesniais nusikaltėliais, 

o, Merfio akimis žiūrint, Maiklas O'Konelis toks nebuvo - bent 
jau teisinės sistemos požiūriu. 

Žinoma, pamanė Merfis, į viską, ką jis sukaupė, galima žiū- 
rėti ir kitaip: O'Konelis padarytų bet ką - tiesiog jis neįkliuvo. 

Merfis papurtė galvą. Profesionaliu nusikaltėliu jį nelabai pa- 
vadinsi. 

Jis vėl pažvelgė į popierių šūsnį ant kelių. Penki mėnesiai 
apygardos cypėje. Per mažai laiko, kad patirtum ką daugiau už 
nepatogumus, jei esi toks chuliganėlis kaip O'Konelis. Viso 
labo proga įgyti vertingų, naudingų įgūdžių iš labiau patyrusių 
kalinių, jei būsi akylas, ausylas ir sugebėsi išsisukti iš ten pat sė- 
dinčių kietų vyrukų nagų. Merfis tikėjo, kad aukšto lygio nusi- 
kaltėliu kaip ir mokslininku tampama tik po nemenkų studijų. 

Byloje buvo kalėjime darytos nespalvotos O'Konelio nuo- 
traukos — iš priekio ir iš profilio. Ar ne ten ir pradėjai? — ding- 
telėjo Merfiui. 

Jis tuo abejojo. Tie penki mėnesiai tebuvo trumpi kvalifi- 
kacijos kėlimo kursai. Merfis spėjo, kad dar prieš kalėjimą 
O'Konelis buvo nemažai išmokęs. 

Bylą jam davęs valstijos policijos detektyvas nesugebėjo pri- 
eiti prie užantspauduotų nepilnamečio O'Konelio dokumentų. 
Tai kėlė nerimą Merfiui - ką gali žinoti, ko juose esama? Vis 
dėlto vartydamas spaudinius jis matė labai mažai smurto ir tai jį 
guodė. Viso labo blogiukas, pamanė jis. Ne blogiukas, ginkluo- 
tas pistoletu su devynių milimetrų kulkomis. 

Iš policijos dokumentų Merfiui pavyko šį tą sužinoti apie 
O Konelio praeitį. Vaikystėje gyveno Naujojo Hampšyro pa- 
krantėje, automobilių priekabų rajone. Veikiausiai saldu nebu- 
vo. Gyvenamoji automobilių priekaba — ne baltomis dailylen- 
tėmis apkaltas namas, motina nekepė obuolių pyrago, kieme 
vaikai nežaidė amerikietiškojo futbolo. Tikriausiai vaikystėje 
pagrindinis jo rūpestis buvo negauti į kailį. Nešdavo neblogus 

pažymius iš vidurinės mokyklos - kai ją lankė, nes akivaizdžiai 
būta pertraukų. Buvo nepilnamečių nusikaltėlių bausmės įs- 
taigoje? — spėjo Merfis. Vidurinę mokyklą vis dėlto sugebėjo 
baigti. Galiu kirsti lažybų: mokyklos konsultantai gerokai su 
juo pavargo, pamanė seklys. Užteko proto įstoti į dvimetį kole- 
džą. Iškrito. Grįžo. Nebaigė. Pateikė dokumentus į Masačusetso 
universitetą Bostone. Nagingas — mechanikas, turintis nemenką 
patirtį. Matyt, šiuos gabumus pritaikė mokydamasis dirbti kom- 
piuteriu. Aiškintis apie O'Konelį reikės daug, pamanė Merfis, 
jei to nori Selė Frimen-Ričards. Merfis daugmaž nujautė, ką 
išsiaiškins. Vaikus skriaudžiantis tėvas. Motina girtuoklė. Kita 
vertus, gal tėvas negyveno su šeima, o motina buvo paleistuvė. 
Gal tėvai buvo išsiskyrę, dirbo juodus darbus ar uždarbiavo pas 
žmones, o šeštadienio vakare padauginę alaus smurtaudavo. 

Giedrą, malonią popietę Matjus Merfis sėdėjo automobily- 
je priešais apskretusį Maiklo O'Konelio namą. Tarp apšiurusių 
daugiabučių švietė vaiskaus dangaus properšos; tolumoje virš 
Fenvėjaus parko seklys matė CITGO korporacijos ženklą. Ap- 
sidairęs į šalis patraukė pečiais — gatvė kaip daugelis Bostone, 
dingtelėjo jam. Daugybė jaunų žmonių, kada nors gyvensian- 
čių geriau, ir senių, kadaise gyvenusių geriau. O vienam kitam, 
tokiems kaip O'Konelis, ši gatvė — tarpustotė pakeliui į kai ką 
blogiau. 

Merfis nesunkiai prikalbino draugą iš valstijos policijos su- 
rinkti O'Konelio pavardę kompiuteryje ir taip gauti spaudinį, 
dabar gulintį ant kelių, taip pat negausių Žinių apie jo praeitį ir 
žinomus adresus. Dabar seklys norėjo tik įdėmiau pažvelgti į 
tiriamąjį. Ant gretimos sėdynės gulėjo šiuolaikiškas skaitmeni- 
nis fotoaparatas su ilgo židinio nuotolio objektyvu - pagrindinis 
privataus seklio įrankis. 

Merfis buvo įpusėjęs šeštą dešimtį — kaip tik to amžiaus, kurio 
sulaukęs imi nerimauti, kad pasensi. Jis buvo išsiskyręs, vaikų 

neturėjo ir labiausiai ilgėjosi laikų, kai jaunas būdamas vilkėjo 
uniformą standžia apykakle ir vairuodavo policijos automobilį 
90-uoju greitkeliu vieną pamainą po kitos. Atlaikyti padėdavo 
tik kava ir adrenalinas. Ilgėjos: ir laikų, kai dirbo žmogžudysčių 
skyriuje, bet jam užteko proto suprasti, kad įsigijus tiek priešų 
sulaukti senatvės būtų buvę sudėtinga. Merfis nusišypsojo sau. 
Visą gyvenimą jam puikiai pavykdavo išsisukti iš visų bėdų, 
į kurias patekdavo — akimirka prieš įvykstant nelaimei. Metai 
po to, kai pradėjo dirbti valstijos policijoje, dideliu greičiu per- 
sekiodamas bėglius jis sudaužė į šipulius policijos automobilį, 
bet išlipo iš jo su pora įbrėžimų. Tuo tarpu medikai nesėkmin- 
gai bandė išgelbėti tėvelio BMW važiavusius turtingus girtus 
vaikigalius, kuriuos vijosi Merfis. Vieną vidurnaktį visiškai 
prisisprogęs narkotikų prekeivis ištuštino devynių milimetrų 
pistoletą į Merfio pusę, bet visos kulkos atsimušė į sieną už jo. 
Vienintelė užmerktomis akimis Merfio paleista kulka pataikė 
vyrukui į krūtinę. Vien žodžiais jam pavyko išsisukti iš tiek pa- 
vojingų padėčių, kad visų nė nebeprisiminė. Kartą jis atsidūrė 
akis į akį su žudiku, laikančiu mėsininko peilį vienoje rankoje ir 
devynerių metų mergaitę kitoje; viename kraujo klane žudikui 
prie kojų gulėjo jo buvusios žmonos lavonas, o kitame ant vir- 
tuvės grindų — uošvės. Merfis gavo padėką už tai, kad sulaikė 
vyriškį. Padėką ir žudiko grasinimą — šis prisiekė, kad Merfis 
bus viena iš kitų jo aukų, jei tik kada nors išeis į laisvę, oO tai, 
rupūs miltai, buvo mažai tikėtina. Matjus Merfis gautų padėkų 
skaičių laikė tiksliausiu savo darbo įvertinimu. O jų gavo tiek, 
kad nė nebesuskaičiavo. 

Jis vėl pažiūrėjo į popierius. 

Maiklas O'Konelis buvo ne ką daugiau kaip įkyruolis. 

Merfis giliai įkvėpė ir dar kartą akimis perbėgo dokumentus 
ieškodamas kokių ženklų, kad O'Konelio neįmanoma įbaugin- 
ti. Nieko panašaus nepamatė. Selei Frimen-Ričards jis pasiūlys 

tokią taktiką. Vėlai vakare jis pats apsilankys pas O'Konelį su 
pora bičiulių iš valstijos policijos prie šonų. Apsilankymas bus 
neformalus, bet O'Konelis turės pajusti, kokia didžiulė grėsmė 
jam kilo. Jam bus aplamdyti šonai ir tuo pat metu įteikta teisėjo 
pasirašyta teismo nutartis, draudžianti artintis prie Frimen-Ri- 
čards dukters. O'Koneliui bus leista suprasti, jog persekioda- 
mas merginą prisidarys tiek bėdų, kad pasigailės. Ir O'Koneliui 
būtinai bus išaiškinta, kad šiuo atveju jis, Merfis, spręs, kokios 
bus tos bėdos. 

Seklys nusišypsojo. To turėtų pakakti, pamanė. 

Merfis kitados buvo matęs ganėtinai pamišusių persekioto- 
jų— tipų, kurių nesulaikydavo grasinimai, įstatymai ir net atkišti 
ginklai. Jie buvo agresyvūs ir atkaklūs, pasiryžę eiti per minų 
lauką, kad tik nusigautų prie žmogaus, kuriam juto tą maniakinę 
meilę. Tačiau O'Konelis Merfiui atrodė tik smulkus nusikaltė- 
lis, o su tokiais jis turėjo reikalų daug metų. Vis dėlto, kad ir 
kiek skaitė, Merfis negalėjo suprasti, kodėl šita niekinga atmata 
mano galinti krėsti kiaulystes tokiems žmonėms kaip Selė Fri- 
men-Ričards ir jos dukra. Merfis papurtė galvą. Jis tyrė ne vieną 
žmogžudystę, įvykusią todėl, kad atstumtas vaikinas ar buvęs 
vyras išliejo pyktį ant vargšės moters, norinčios gyventi lais- 
vai. Merfis užjautė žmones, siekiančius atsikratyti neduodan- 
čio jiems ramybės partnerio. Jis tik nesuprato, iš kur atsiranda 
ta aistra. Daug metų tirdamas tokias bylas jis nusprendė, kad 
meilė — bene kvailiausia priežastis aukoti savo laisvę, ateitį, O 
kartais net gyvybę. 

Merfis dar sykį žvilgtelėjo į daugiabučio duris. 

— Nagi, vaiki, — tarė garsiai. — Išeik, kad galėčiau gerai tave 
pamatyti. Turiu svarbesnių reikalų. 

Tarsi kas būtų išgirdęs jo raginimą, laukujės O'Konelio 
namo durys atsidarė. Merfis palinko į priekį ir bemat atpažino 
O'Konelį iš darytų prieš trejus metus nuotraukų. 

Jis čiupo fotoaparatą ir nustatė ryškumą į O'Konelio veidą. Jo 
nuostabai, O'Konelis kiek pamindžikavo ir atsisuko beveik į jo 
pusę. Merfis vieną po kito išfotografavo šešetą kadrų. 

— Užfiksavau tave, — šypsodamas tarė jis garsiai, bet sau. - Be 
vargo. 

Merfis tą akimirką nesuvokė, kad tą patį mintyse sako Maik- 
las O'Konelis. 


Paskambinti Skotui buvo lengva, bet iki tol viską parengti kiek 
sudėtingiau. Futbolo komandos treneris savo kabinete aptarė 
rungtynių planą su pagalbininku, atsakingu už gynybą. Skotas 
keletą kartų buvo susitikęs su treneriu neoficialioje aplinkoje ir 
stengėsi nepraleisti nė vienų rungtynių. 

— Treneris Vorneris? Čia Skotas Frimenas. 

— Skotas! Malonu, kad paskambinai, bet šiuo metu esu truputį 
užsiėmęs... 

— Kuri kažkokį neįtikimai rafinuotą gynybos planą, kad su- 
glumintum priešus ir jie virstų visiškai bejėgiais netikšomis? 

Treneris nusijuokė. 

— Taip. Pataikei kaip pirštu į akį. Nenurimsime, kol varžovus 
visiškai palaušime psichologiškai. Bet juk skambini ne dėl to? 

— Man reikia nedidelės paslaugos. Šiek tiek jėgos. 

— Jėgos mes turime apsčiai, bet dar turime paskaitas ir treni- 
ruotes. Vaikinai ganėtinai užsiėmę. 

— O sekmadienį? Man reikia dviejų, gal trijų vyrukų. Reikės 
kilnoti sunkių daiktų, bet visai nedaug, o sumokėsiu dosniai ir 
grynaisiais. 

— Sekmadienį? Tinka. Ką turi numatęs? 

— Treneri, man reikia iškraustyti dukrą iš buto Bostone, o jos 
daiktus nugabenti į sandėlį. Skubiai. 

— Tokią net didžiausiam kvailiui įkandamą užduotį mes, fut- 
bolininkai, esame daugiau negu pajėgūs atlikti, - juokdamasis 


JOHN KATZENBACH a NE TAS ŽMOGUS 245 


atsakė treneris. — Gerai, šiandien po treniruotės paprašysiu po- 
ros savanorių. Atsiųsiu juos pas tave rytoj. 

Trys jaunuoliai, kitą rytą pasirodę Skoto kabinete, buvo tik- 
ri galiūnai, norintys užsidirbti šiek tiek pinigų iš šalies. Skotas 
paskubomis paaiškino, kad sekmadienio rytą jie turės išsinuo- 
moti sunkvežimį, nuvažiuoti į Bostoną, sukrauti viską iš dukros 
buto į kartonines dėžes ir nugabenti sandėlin prie pat miesto — 
ten jau viskas sutarta. 

— Reikia tai padaryti skubiai, — tarė Skotas. — Neatidėliojant. 

— Kam ta skuba? — paklausė vienas iš vaikinų. 

Skotas laukė šio klausimo. Jis gerokai svarstė, ką turi žinoti 
futbolininkai. Tikrai ne tiesą. 

— Mano dukra studijuoja magistrantūroje Bostone. Nelabai 
seniai ji parašė prašymą gauti stipendiją studijuoti užsienyje. 
Visai buvo apie tai pamiršusi, bet netikėtai prieš porą dienų jos 
prašymą patenkino. Bet esama kažkokių laiko apribojimų. Šiaip 
ar taip, viskas baigėsi tuo, kad ji išvyksta į Florenciją studijuoti 
Renesanso meno šešiems ar net devyniems mėnesiams. Po kelių 
dienų turi išskristi, o aš nenoriu mokėti už jos butą ilgiau, negu 
reikia. Aš jau ir taip prarasiu duotą užstatą. Nieko nepadarysi, — 
jis per daug graudžiai atsiduso. — Jei tau patinka visi tie nu- 
kankintų šventųjų ir pranašų nukirstomis galvomis paveikslai, 
matyt, ir reikia vykti į Florenciją. Bet nemanau, kad mano dukra 
šiuo metu žiūri į gyvenimą galvodama apie tokius dalykus kaip 
darbas ar karjera. 

Jaunuoliai nusijuokė iš jo žodžių — tai jiems buvo puikiai su- 
prantama. Jie galutinai susitarė su Skotu, ir šis atsisveikino su 
jais iki sekmadienio ryto. 

Durims užsidarius, jis pamanė: jei kas nors jų paklaus, at- 
sakys — išvyko. Išskrido iš šalies. Visai įtikima pasakėlė apie 
Florenciją. Futbolininkai ją prisimins. 

Skotas tik spėjo, bet, kaip pats manė, pagrįstai, kad vienas 

žmogus - jeigu jis pastebės tris krovikus — be galo susidomės 
pasakėle, kurią Skotas taip rūpestingai pakišo. 


Ešlė jautėsi kvailokai. 

Ji susikišo drabužių vienai savaitei į juodą kelioninį krep- 
šį, antrai — į nedidelį lagaminą su ratukais. Išvakarėse Federal 
Express kurjeris atnešė tėvo siuntinį. Jame buvo du skirtingi ke- 
lionių po Italijos miestus vadovai, anglų-italų kalbų Žodynas 
ir trys didelės knygos apie Renesanso meną. Iš tų trijų dvi Ešlė 
turėjo pati. Siuntinyje dar buvo paties Skoto koledžo išleistas 
vadovas pavadinimu „Į pagalbą studijuojančiam užsienyje“. 

Savo kompiuteriu Skotas parašė trumpą laišką su įspūdingais 
išgalvoto Renesanso meno studijų instituto rekvizitais. Laiške 
Ešlė buvo sveikinama priimta į studijas ir buvo nurodyta pavar- 
dė žmogaus, į kurį ji turi kreiptis atvykusi į Romą. Tas žmogus 
buvo tikras — Bolonijos universiteto profesorius. Skotas susipa- 
žino su juo per istorikų konferenciją ir žinojo, kad jis metams 
paėmęs atostogų dabar dėsto Afrikoje. Maiklas nemanė, kad 
Maiklui O'Koneliui kada nors pavyks rasti italų profesorių. Net 
Jeigu pavyktų, nusprendė Skotas, šitoks prasimanyto ir tikro 
mišinys bent jau labai suglumins O'Konelį. Protingas žingsnis, 
pagyrė save Skotas. 

Ešlė turėjo palikti laiškutį namie — neva netyčia užmiršti. 

Jo nurodymai, ką ji turi daryti (be to, kad palikti šį fiktyvų 
laišką), buvo smulkūs ir, pamanė ji, kiek perdėti. Tačiau tėvas iš 
anksto privertė ją prižadėti, kad tiksliai vykdys jo nurodymus. 
Tai, ką jis siūlė, buvo visai priimtina ir labai logiška, nes jo tiks- 
lo negalėjai pasiekti be šiokios tokios apgaulės. 

Vieną iš turistų vadovų Ešlė turėjo įkišti į išorinę kelioninio 
krepšio kišenėlę taip, kad būtų matomas pavadinimas ir jo nega- 
lėtų nepastebėti kiekvienas jį pamatęs. Kitos knygos turėjo būti 
paliktos bute, kad jas išvežtų su kitais daiktais, bet Skotas liepė 

Ešlei padėti jas gerai matomose vietose — ant rašomojo stalo ir 
naktinio staliuko. 

Prieš paskambindama į telefono bendrovę ir atsisakydama 
fiksuotojo ryšio telefono, Ešlė turėjo paskambinti į taksi firmą. 

Atvažiavus taksi, ji turėjo užrakinti butą, o raktą padėti ant 
laukujų durų sąramos, kad atvažiavę išvežti daiktų futbolininkai 
lengvai jį rastų. 

Ešlė apsidairė po butą, į kurį įprato žiūrėti beveik kaip į na- 
mus. Plakatai ant sienų, augalai vazonuose, išblukusi oranžinė 
dušo uždanga buvo jos pačios ir pirmą kartą įsigyti; ji nustebo, 
kokių emocijų staiga jai sukėlė paprasčiausi dalykai. Kartais ji 
pamanydavo dar gerai nežinanti, kas yra ir kuo taps, bet tas bu- 
tukas buvo pirmas žingsnis, turėjęs padėti tai suprasti. 

— Būk tu prakeiktas! — tarė ji balsu. Jai net nereikėjo prisimin- 
ti vardo. 

Pažiūrėjo į tėvo ranka rašytą laiškutį. Gerai, tarė sau. Baikime 
vaidinimą — kodėl gi ne. 

Tada priėjo prie telefono ir iškvietė taksi. 

Ji nervindamasi laukė už laukujų namo durų, kol atvažiavo 
automobilis. Klausydama tėvo patarimų buvo užsidėjusi tam- 
sius akinius nuo saulės, plaukus paslėpus: megzta kepuraite, 
pasistačiusi striukės apykaklę. Turi panėšėti į žmogų, kuris ne- 
nori būti aipažintas ir nuo kažko bėga, rašė jai tėvas. Ji kiek 
dvejojo, ar vaidina nelyginant scenoje, ar išmintingai elgiasi. 
Kai taksi sustojo priešais jos pastatą, ji skubiai išėjo pro duris ir 
padėjo raktą ten, kur liepė tėvas. Tuomet nulenkusi galvą, nesi- 
dairydama į šalis, pasileido į priekį - kiek įmanydama sparčiau, 
vogčiomis, vis dar spėdama, kad Maiklas O'Konelis iš kažkur 
stebi. Buvo ankstyva popietė, 1r skaistūs saulės spinduliai raižė 
šaltą orą aplink, mesdami keistus šešėlius skersgatviuose. Ešlė 
metė kelioninį krepšį ir lagaminą ant sėdynės, paskui sudribo 
šalia jų. 

— Logano oro uosto tarptautinių skrydžių išvykimo termina- 
las, — tarė, nuleido galvą ir susigūžė tarsi slėpdamasi. 

Oro uoste davė vairuotojui kuklių arbatpinigių ir neužmiršo 
pasakyti: 

— Skrendu į Italiją. Vyksiu į Florenciją. Studijuosiu užsienyje. 

Ešlė nebuvo įsitikinusi, ar vairuotojas ką nors suprato. 

Ji nusivežė bagažą į išvykimo salę. Jos žingsnius nustelbė be 
perstojo riaumojantys reaktyviniai laineriai, kylantys virš oro 
uosto. Registruotis eilėse stovintys Žmonės jaudinosi. Aplink 
sklido visokiomis kalbomis besišnekučiuojančių keleivių dūz- 
gesys. Ešlė metė žvilgsnį į išėjimo vartus, paskui staiga apsisuko 
ir pasuko į dešinę, prie liftų. Ji prisidėjo prie būrio, atskridusi0 
oro linijų Aer Lingus lėktuvu iš Šanono oro uosto. Visi šviesaus 
gymio, rudaplaukiai, pasidabinę džersio apdarais žaliais ir bal- 
tais dryžiais, jie įtaigia greitakalbe šnekėjosi traukdami į didelį 
šeimos sambūrį Pietų Bostone. 

Ešlė rado šiek tiek vietos lifto gale ir greitai atidarė kelioninį 
maišą. Susikišo į jį megztą kepurę, flanelinę striukę ir akinius 
nuo saulės, išsitraukė kaštoninę kepuraitę su Bostono koledžo 
beisbolo komandos emblema bei rudos odos apsiaustą ir greitai 
persirengė džiaugdamasi, kad jeigu kiti keleiviai pastebėjo, ką 
ji daro, matyt, nekreipė dėmesio. 

Ji išlipo trečiame aukšte, iš kurio galėjai patekti į pagrindi- 
nę automobilių aikštelę. Pro pilką apytamsę alyva trenkiančią 
aikštelę, kur ausį rėžė padangos, šaižiai cypiančios mašinoms 
riedant vingiuotomis nuovažomis, ji greitai nusigavo į vietinių 
reisų terminalus. Vadovaudamasi ženklais rado autobusą, ve- 
žantį į metro stotį. 

Metro traukinio vagone važiavo tik pustuzinis žmonių, Maik- 
lo O'Konelio tarp jų nebuvo. Nė menkiausios galimybės, kad jis 
ją seka, pamanė. Nebe. Ją apėmė jaudulys ir svaiginantis laisvės 
pojūtis. Širdis ėmė plakti tankiau ir ji susigriebė besišypsanti — 
ko gero, pirmą kartą po daugelio dienų. 

Vis dėlto ji nusprendė laikytis tėvo nurodymų galvodama: ga/ 
Jie ir beprotiški, bet, atrodo, iki šiol pasiteisino. Iš metro išlipo 
Kongreso gatvės stotyje ir, vis dar tempdamasi krepšį su laga- 
minu, atėjo iki netoliese esančio Vaikų muziejaus. Viduje ati- 
davė į saugyklą bagažą ir nusipirko bilietą. Tada pasikėlė į vin- 
giuotą muziejaus labirintą 1r nuo LEGO kambario pasuko prie 
mokslo skyriaus, nuolatos apsupta būrio kikenančių, sparčiai 
žingsniuojančių vaikų, mokytojų ir tėvų. Iš visų pusių sklindant 
visokiems džiugiems, jaudulio kupiniems garsams, ji sustojo ir 
suprato tėvo plano logiką: Maiklas O'Konelis nebūtų sugebėjęs 
pasislėpti šiame muziejuje, nors jame buvo gausu užkaborių, 
laiptų 1r šliuožyklų. Jis bemat būtų kritęs į akį, o Ešlę galėjai 
palaikyti viena iš gausybės darželinukų auklėtojų ar motinoms 
talkinančių moterų, kai išvargusi lėtai brovėsi pro muziejaus 
lankytojų minią. 

Pažiūrėjo į laikrodį ir pamatė, kad laikosi tėvo grafiko. Lygiai 
ketvirtą ji atsiėmė bagažą ir nuėjo tiesiai į vieną iš taksi, lau- 
kiančių prieš muziejų. Šįsyk ji įdėmiai apsidairė po gatvę - ar 
neišvys kokio O'Konelio ženklo. Muziejus buvo įsikūręs buvu- 
siame sandėlių rajone, plačioje, iš abiejų pusių atviroje gatvėje. 
Ji pripažino, kad tėvas pasirinko šią vietą genialiai: jokių skers- 
gatvių, medžių, tamsių užkaborių, žodžiu, nėra kur pasislėpti. 

Ešlė nusišypsojo ir paprašė taksisto nuvežti į Piterio Peno au- 
tobusų stotį. Vairuotojas nepatenkintas suniurnėjo - iki jos buvo 
visai netoli — bet Ešlei buvo nė motais. Rodės, pirmą kartą po 
daugybės dienų ją paliko pojūtis, kad ją stebi. Kai taksi pasuko 
Bostono centro gatvėmis, ji net kurį laiką paniūniavo. 

Ešlė nusipirko bilietą į Monrealį. Autobusas turėjo išvykti po 
mažiau negu dešimties minučių. Pakeliui į Kanadą jis turėjo su- 
stoti Vermonto valstijos Bratleboro mieste; taigi Ešlė viso labo 
išlips gerokai neprivažiavusi biliete nurodyto savo kelionės 
tikslo. Dabar ji nekantravo pamatyti Kateriną. 

Lipant į autobusą tvoskė išmetamųjų dujų ir tepalų tvaikas. 
Jau buvo tamsu, ir žvilgantis sidabrinis autobusas susiliejo su 
neono šviesų atšvaitais. Ešlė susirado vietą autobuso gale prie 
lango. Kurį laiką Žiūrėjo į tirštėjančią tamsą šiek tiek stebėda- 
masi: užuot kankinama abejonių ir nerimo, jautėsi beveik laisva. 
Kai vairuotojas uždarė duris, įjungė atbulinę pavarą ir išvažiavo 
iš aikštelės, ji užsimerkė ir ėmė klausytis ritmingai gaudžiančio 
variklio — autobusas vis greičiau pasileido miesto gatvėmis į 
greitkelį, 1 Bostonas liko užpakalyje. Nors buvo tik pavakarė, 
Ešlė užmigo giliu, be sapnų miegu. 


Saulė kepino be atvangos. Kai pastačiau automobilį už kelių kvarta- 
lų nuo Matjaus Merfio kontoros, Springfilde buvo viena iš tų dienų, 
kai priplėkęs oras atrodo įkliuvęs į spąstus tarp kalnų, išpampęs nuo 
karščio. Prie pat šaligatvio pleveno šlykščiai šilto oro bangos. 

Daugelyje Naujosios Anglijos miestų lengvai matai, kur pasibaigė 
rekonstrukcijai skirti doleriai, mat vietos politikai suskaičiavo balsus ir 
pamatė gavę menką naudą. Prabangios krautuvės ir įstaigos vos už 
kelių šimtų metrų užleidžia vietą vargingesniems, aptriušusiems pas- 
tatams. Tai nėra puvimas —- kaip iš vidaus pūva dantis — bet veikiau 
savotiškas susitaikymas su likimu. 

Kvartalas, kuriame tikėjausi rasti Merfio kontorą, ko gero, buvo kiek 
labiau apleistas negu kai kurie kiti. Gatvės kampe įsikūrusio didžiulio 
tamsaus baro lange po skaisčiai raudona neonine Budweiser alaus 
reklama ranka užrašytas plakatas skelbė: ŠOKĖJOS BE LĖMENĖ- 
LIŲ KIAURĄ PARĄ. Kitapus gatvės nedidelės maisto parduotuvės 
lentynos buvo nukrautos bulvių traškučiais, vaisiais, salyklo gėrimu 
Tecate ir konservais; prie lauko durų plevėsavo Hondūro vėliava. Kiti 
pastatai buvo raudonų plytų — tokių apstu beveik kiekviename mieste. 
Pro mane pravažiavo policijos automobilis. 

Merfio pastatą radau kvartalo viduryje. Jis buvo neįspūdingas, su 

vieninteliu liftu šalia dviejuose aukštuose įsikūrusių keturių įstaigų są- 
rašo. 

Merfio kontora buvo priešais socialinių paslaugų agentūrą. Ant pi- 
gios juodo medžio lentelės šalia durų buvo užrašyta jo pavardė, o po 
ja auksinėmis raidėmis — „Įvairiausi konfidencialūs tyrimai“. 

Paspaudžiau rankeną norėdamas įeiti į vidų, bet durys buvo už- 
rakintos. Paspaudžiau dar porą kartų, tada pakėliau ranką ir garsiai 
pabeldžiau. 

Niekas neatsiliepė. 

Pabeldžiau vėl ir po nosimi porą kartų nusikeikiau. 

Kai atsitraukiau purtydamas galvą ir galvodamas, kad visą dieną 
sugaišau važiuodamas į Merfio kontorą, atsidarė socialinių paslaugų 
agentūros durys. Pro jas išėjo pusamžė moteris, nešina glėbiu aplan- 
kų. Pamačiusi mane atsiduso ir iškart pasakė: 

— Ten nieko neberasite. 

— Persikėlė kitur? — paklausiau. 

— Galima sakyti ir taip. Laikraščiai apie tai rašė. 

Pamačiusi mano nuostabą ji susiraukė. 

— Turite reikalą pas Merfį ? 

— Turiu jam keletą klausimų. 

— Ką gi, - sausai tarė ji, - galiu pasakyti jums naują jo adresą. Tai 
netoli, vos už kokio kilometro. 

— Puiku. Kur“? 

Moteris skėstelėjo rankomis. 

— River Vju kapinėse. 


23 
Pyktis 


Jis paragino save nesikarščiuoti. 

O tai padaryti Maiklui O'Koneliui buvo sunku. Paprastai jam 
geriausiai sekdavosi, kai būdavo ties įniršio riba. Tuomet protą 
pristelbdavo įsiūčio raibuliai ir jis patikimai atvesdavo į padėtį, 
kurioje Maiklas jausdavosi kaip žuvis vandenyje: su kuo nors 
susimušdavo, ką nors įžeisdavo ar leptelėdavo kokią nešvan- 
kybę. Tomis akimirkomis jis mėgaudavosi ne ką mažiau negu 
planuodamas savo užmačias. Mažai kas kelia tokį pasitenkini- 
mą, manė jis, kaip nuspėti žmonių veiksmus, paskui stebėti juos 
pasielgiant visai taip, kaip buvai numatęs. 

Jis stebėjo, kaip Ešlė vogčiomis bėga iš savo namo į taksi, 
įsidėmėjo taksi firmą ir mašinos numerį. Jis nenustebo, kad ji 
kažkur išvyksta. Tokie žmonės kaip Ešlė ir jos artimieji bėga nė 
nesusimąstę, tarė sau. Maiklas O'Konelis laikė tokius bailiais. 

Jis paskambino firmos dispečeriui, pasakė taksi numerį ir pa- 
reiškė radęs dėklą su korekciniais akiniais — matyt, jis iškrito 
ant šaligatvio mašina nuvažiavusiai merginai. Ar jis gali kaip 
nors grąžinti jai akinius? 

Dispečeris kurį laiką skaitė iškvietimų telefonu žurnalą. 

— Vargu bau, vyruti. 


JOHN KATZENBACH a NE TAS ŽMOGUS 255 


— Kodėl? - paklausė O'Konelis. 

— Taksi važiavo į Logano oro uosto tarptautinių skrydžių iš- 
vykimo terminalą. Gali juos išmesti. Arba padėti į vieną iš lab- 
darai skirtų akinių rinktuvių. 

— Kažkas nepamatys daugybės įdomybių ten, kur išsirengė 
atostogauti, — bandė juokauti O'Konelis. 

— Ką gi —- jai nepasisekė. 

Pernelyg švelniai pasakyta, virdamas pykčiu pamanė Maiklas 
O'Konelis. 

Dabar, įsitaisęs už kokio šimto žingsnių nuo Ešlės namo, jis 
stebėjo, kaip trys jaunuoliai neša dėžes iš jos namo. Jie buvo pa- 
statę vidutinio dydžio sunkvežimį gatvės viduryje, nes prie ša- 
ligatvio stovėjo automobilis, ir, matyt, skubėjo baigti darbą bei 
nuvažiuoti. O'Konelis dar kartą paragino save nesikarščiuoti. 
Pakilnojo pečius, bandydamas atpalaiduoti įsitempusius spran- 
do raumenis, keletą kartų sugniaužė ir atgniaužė kumščius, kad 
nusiramintų. Tada iš lėto nupėdino link dirbančios trijulės. 

Kai O'Konelis priėjo prie namo durų, vienas 1š vaikinų nešė 
dvi knygų dėžes. Ant jų bausdamasi nukristi svyravo stalinė 
lempa. Našta buvo tokia sunki, kad vaikinas ėjo šiek tiek svir- 
duliuodamas. 

— Atvykstat ar išvykstat? — paklausė O'Konelis. 

— Išsikraustom, — atsakė vaikinas. 

— Leisk padėti, — tarė O'Konelis sugriebdamas lempą, kol ji 
dar nenukrito ant šaligatvio. 

Kai pirštai suėmė metalinį pagrindą, kūnu perbėgo šiurpu- 
liai, tarsi paliesti Ešlės daiktą ir paglostyti jai odą būtų tapatūs 
dalykai. O'Konelio delnas glostyte glostė lempą; jis puikiai pri- 
siminė, kur ji buvo bute - ant jos naktinio staliuko. Jam atrodė, 
kad tiesiog jaučia, kaip šviesa krinta ant jos kūno, išryškindama 
išlinkius ir formas. Jis ėmė tankiau alsuoti, o kai padavė lempą 
kraustytojui, jam vos neapsvaigo galva. 

— Ačiū, — atsakė vaikinas be ceremonijų grūsdamas lempą į 
sunkvežimį. — Liko, velniai rautų, tik rašomasis stalas 1r pora 
kilimų. 

O'Konelis sunkiai nurijo seiles ir rankos mostu parodė į ro- 
žinę lovatiesę. Jis prisiminė, kaip vieną naktį nuspyrė ją į šalį 
prieš palinkdamas virš Ešlės. 

— Čia juk ne tavo daiktai? 

— Ne, - atsitiesdamas atsakė vyrukas. — Išvežame vieno pro- 
fesoriaus dukters daiktus. Jis labai neblogai moka. 

— Tai gerai, — iš lėto atsakė O'Konelis, tartum atkąsdamas 
kiekvieną skiemenį. Jis iš paskutiniųjų stengėsi, kad balse bū- 
tų justi vien tuščias smalsumas. — Tikriausiai mergina iš ant- 
ro aukšto. Aš gyvenu štai ten, — jis mostelėjo į gretimų namų 
pusę. — Gana karšta pupytė. Išvažiuoja iš miesto? 

— Pasak to žmogaus, į Italiją - į Florenciją. Gavo stipendiją 
studijoms. 

— Neblogai. Atrodo, jai pasisekė. 

— Tai jau tikrai. 

— Linkiu sėkmingai baigti. 

O'Konelis pamojo ranka ir pasitraukė. Perėjęs gatvę atsišlie- 
j0 į medžio kamieną. 

Ėmė tankiai kvėpti orą, kad pajustų, kaip viduje auga ledo 
šaltumo įniršis. Stebėdamas, kaip Ešlės baldai dingsta sunkve- 
žimio kėbule, negalėjo susigaudyti, ar tai išties vyksta. Jausmas 
buvo toks, lyg stovėtų priešais kino ekraną — viskas jame atrodo 
tikra, nors taip nėra. Taksistas veža keleivę į Logano tarptau- 
tinį oro uostą. Trys koledžo studentai ramų sekmadienio rytą 
išgabena daiktus. Springfilde kontorą turintis privatus seklys 
fotografuoja jį iš automobilio, pastatyto priešais jo namą. Maik- 
las O'Konelis suprato, kad visa tai kartu sudėjus kažką reiškia, 
bet ką — nebuvo tikras. Tačiau jam nekilo abejonių dėl vieno 
dalyko. Jeigu Ešlės tėvai mano, kad nupirkę jai lėktuvo bilietą 

atskirs nuo jo — skaudžiai klysta. Jiems tepavyko sukelti kur kas 
didesnį jo susidomėjimą. Maiklas ją suras, net jeigu tektų skristi 
į tolimą Italiją. 

— Niekas iš manęs nevogs, — sukuždėjo jis sau. — Niekas neat- 
1ms iš manęs to, kas priklauso man. 


Katerina Freizjer standžiau susisiautė į flanelinę striukę ir žiūrė- 
jo, kaip iškvėptas oras rangos: priešais nelyginant dūmai. Nak- 
ties oras buvo žvarbokas, pranašaujantis, kokie vakarai ateina. 
Toks jau tas Vermontas, pamanė — visuomet perspėja, kas lau- 
kia, tik reikia būti labai dėmesingam, kad suprastum. Lūpos jau- 
čia tamsaus dangaus šaltį, skruostai stingsta, virš galvos braška 
medžių šakos, rytais tvenkinius aptraukia ledo plutelė. Viskas 
aišku: po kelių dienų ims pustyti. Priminė sau patikrinti, ar ne 
per maža malkų krūva už namo. Ji gailėjosi, kad negali suprasti 
žmonių taip pat gerai, kaip supranta orą. 

Autobusas iš Bostono šiek tiek vėlavo, tad, užuot laukus: 
kėglinėje su restoranu, priešais kurią jis sustodavo prieš važiuo- 
damas toliau į Berlingtoną ir Monrealį, Katerina išėjo į lauką. 
Skaisčios šviesos kažkodėl ją nervindavo; jai būdavo jaukiau 
prieblandoje ir ūke. 

Katerina nekantravo pamatyti Ešlę, nors kaip visada triko ne- 
žinodama, kaip ją vadinti, kol viešės. Ešlė nebuvo nei jos anūkė, 
nei dukterėčia. Ji nebuvo ir įdukrinta giminaitė, nors toks apibū- 
dinimas būtų buvęs arčiausiai tiesos. Šiaip vermontiečiai retai 
kišdavo nosį ne į savo reikalus, nes jiems buvo būdinga jankių 
nuovoka — kuo mažiau pasakysi, tuo geriau. Bet Katerina ži- 
nojo: kitoms moterims, lankančioms tą pačią bažnyčią, „Tūzo“ 
maisto ir ūkinių prekių parduotuvės pardavėjams ir kitiems ge- 
rai ją pažįstantiems miestiečiams kils klausimų. Kaip didžiuma 
Naujosios Anglijos gyventojų, jie tuoj pat pastebėdavo men- 
kiausią elgesio smulkmeną, bylojančią apie veidmainystę. Taigi 

kai ką sutrikdys, kad ji svetingai priima savo namuose dukters 
partnerės atžalą, nors tylomis, bet to neslėpdama, smerkia tų 
dviejų moterų santykius. 

Katerina atlošė galvą ir permetė akimis tamsų dangaus skliau- 
tą. Įdomu, ar koks kitas žmogus patiria tiek prieštaringų jausmų, 
kiek yra žvaigždžių danguje, pamanė. 

Ešlė buvo dar vaikas, kai pasirodė Katerinos gyvenime. Ji 
prisiminė, kaip jiedvi susipažino, ir pajuto, kad tamsoje šypsosi 
mintyse matydama tą vaizdą. Buvau per šiltai apsirengusi. Nors 
buvo karšta, vilkėjau vilnoniu sijonu ir megztinių. Na ir kvaiša! 
Tikriausiai atrodžiau kaip šimtametė senė. 

Katerina laikėsi šaltai, beveik išdidžiai 1r kvailai oficialiai, 
kai pristatyta vienuolikmetei Ešlei ištiesė ranką pasisveikinti. 
Bet mergaitė bemat ją pakerėjo. Taigi iš dalies tarp jos ir dukros 
nebuvo priešiškumo ir ji bent jau išoriškai rodydavo mandagu- 
mą jos partnerei (Katerina nekentė šio žodžio — tų dviejų moterų 
santykius jis darė panašius į verslą) dėl savo šiltų jausmų Eš- 
lei. Katerina dalyvaudavo triukšminguose mergaitės gimtadie- 
nio vakarėliuose, žiūrėdavo futbolo rungtynes pliaupiant lietui, 
matė Ešlę vaidinančią Džuljetą mokyklos dramos būrelio spek- 
taklyje (nors Katerinai baisiai nepatiko, kai Ešlės vaidinama he- 
rojė mirė scenoje). Vieną vakarą ji sėdėjo ant Ešlės lovos krašto. 
kai penkiolikmetė nesutramdomai raudojo išsiskyrusi su pirmu 
vaikinu, ir greitai, kur kas greičiau negu paprastai, lėkė automo- 
biliu, kad spėtų į Houp ir Selės namus nufotografuoti Ešlę su 
išleistuvių vakaro suknele. Ji slaugė Ešlę, kai ši apsirgo gripu, 
o Selė negalėjo atsitraukti nuo kažkokios teismo bylos. Tąsyk 
Katerina miegojo ant grindų šalia Ešlės ir ištisą naktį klausėsi 
jos kvėpavimo. Ji savo namuose priėmė Ešlę, kai ši pakeliui į 
Žaliuosius kalnus pasirodė apsikrovusi turistine manta su dviem 
draugėmis iš koledžo; porą kartų pakvietė Ešlę vakarienės Bos- 
tone (buvo smagu) ir kartą nusivedė į Red Sox rungtynes (buvo 

labai smagu, nors sėdėjo pigiose vietose), kai sugalvojo dingstį 
atvykti į miestą ir lyg šiaip sau paskambino, nors viduje Žinojo, 
j0g važiuoja vien tam, kad pamatytų Ešlę. 

Kai laukdama autobuso batu kapstė žvirgždą aikštelėje, Ka- 
terina galvojo, kad gyvenimas nedavė jai vaikaičių, kurių ji 
norėjo ir tikėjosi, užtat likimas dovanojo Ešlę. Ji buvo įsiti- 
kinusi, kad nuo tos akimirkos, kai pirmąsyk pamatė Ešlę, ir 
mergaitė droviai į ją Žvilgtelėjusi paklausė: „Ar norėtumėte 
pamatyti mano kambarį? Gal galėtume kartu paskaityti kokią 
knygą?“, ji įžengė į visiškai kitokį pasaulį. Jame Ešlė turės 
būti apsaugota nuo visų nusivylimų ir sunkumų, kuriuos paty- 
rė Katerina ir Houp. 

— Po perkūnais! — balsu tarė Katerina. — Kiekgi gali vėluoti 
autobusas?! 

Tą akimirką ji išgirdo, kaip sušvokščia galingas dyzelinis va- 
riklis autobusui mažinant greitį prieš posūkį, 17 pamatė priešaki- 
nių Žibintų šviesas, perskrodžiančias aikštelės tamsą. Ji greitai 
žengtelėjo į priekį ir sveikindamasi sumojavo iškeltomis ranko- 
mis. 


Selės sekretorė vidinio ryšio telefonu jai pranešė: 

— Skambina kažkoks ponas Merfis. Sako turintis jums žinių. 

— Sujunk, - atsakė Selė. 

— Labas, pone Merfi. Ką man turite? 

— Ne tiek daug, kiek galėčiau turėti, - gyvenimu persisotinu- 
sio ciniko balsu atsakė jis, — bet galėčiau sužinoti daugiau, jei 
norėtumėte, kad tęsčiau darbą. Vis dėlto pamaniau, kad norėsite 
gauti informaciją anksčiau, o ne vėliau — turint galvoje, kad šis 
tyrimas yra... eee... asmeninio pobūdžio. 

— Esate teisus. 

— Pageidaujate galutinių išvadų ar pirma smulkmenų? 

— Papasakokite man, ką žinote, ir tiek. 

— Na, manau, kad per daug nerimauti neturite pagrindo. Ne- 
supraskite manęs klaidingai — nerimauti yra dėl ko, to nepaneig- 
si, bet pasakysiu šitaip: esu matęs baisesnių. 

Selė pajuto užplūstantį palengvėjimą. 

— Tai gerai. Gal papasakosite daugiau? 

— Teistas jis buvo. Nelabai daug kartų ir dažniausiai ne už la- 
bai šiurpius dalykus — manau, suprantate, ką turiu galvoje — bet 
yra dėl ko susirūpinti. 

— Smurtavo? 

— Kartais. Ne per dažniausiai. Susimušdavo ir panašiai. Kiek 
mačiau iš jam pateiktų kaltinimų, ginklų nenaudojo. Tai gerai. 
Bet tai gali reikšti, kad su ginklais jis tiesiog neįkliuvo. Klau- 
sykit, tas O'Konelis panašus į blogiuką, bet jaučiu, kad jis nėra 
iš tų rimtųjų. Turiu galvoje, esu matęs tūkstančius tokių kaip 
jis — spusteli juos, patari nekrėsti juokų, ir jie praskysta kaip 
košė. Jei norite išleisti šiek tiek šlamančių, galiu susitaręs su 
pora bičiulių jį aplankyti. Įvaryti jam šiek tiek Dievo baimės. 
Kad suprastų, jog bando pašikti ne tiems žmonėms. Galbūt pa- 
dėtume jam suprasti, kad kitoks požiūris į gyvenimą teigiamai 
atsilieptų jo sveikatai. 

— Norite pasakyti, jam grasintumėte? 

— Ne, ponia. Ir aš tikrai nepritarčiau jokiam smurtui, - Merfis 
patylėjo, kad Selė suprastų jį turint galvoje visiškai priešinga. — 
Nes tai būtų nusikaltimas. Žinau, kaip teismo pareigūnė, jūs, 
advokate, nieku gyvu nesamdytumėte manęs padaryti žmogui 
ką bloga. Ne, ponia, tiek aš suprantu. Turiu galvoje kitką: jį ga- 
lima... eee... pagąsdinti. Tik tiek. Pagąsdinti. Tai būtų padaryta 
kuo skrupulingiausiai laikantis įstatymo raidės. Taip, kaip mudu 
su jumis suprantame įstatymą. Bet reikia jį pamokyti taip, kad 
jis rimtai susimąstytų, ką išdarinėja. 

— Ko gero, mums reikėtų pagalvoti apie tokį žingsnį. 

— Mielai tai padaryčiau. O jums brangiai nekainuotų. Įprasti 


JOHN KATZENBACH m NE TAS ŽMOGUS 259 


dienpinigiai ir kelionės išlaidos man. Šis tas mano... eee... bi- 
čiuliams. 

— Nelabai norėčiau, kad čia dalyvautų dar kas nors, - balsu 
išsiduodama kiek dvejojanti tarė Selė. — Net jūsų draugai, ku- 
rių diskretiškumu tokiuose reikaluose neabejojate. Ypač koks 
valstijos policininkas, kurį gerokai vėliau gali priversti teisme 
duoti... eee... teisingus parodymus. Aš tik bandau galvoti apie 
ateitį. Suvokti, kokių netikėtumų galima ilgainiui laukti. Reikia, 
taip sakant, numatyti visus atvejus. 

Merfiui toptelėjo mintis, kad visi advokatai nepajėgia supras- 
ti skirtumo tarp to, kas iš tikrųjų įvyksta gatvėje, ir to, kas vėliau 
visai protingų Žmonių išdėstoma šalta teismo kalba. Beveik vis: 
jie nejaučia šio skirtumo. O tas skirtumas kartais kvepia krauju. 
Jis atsiduso, bet taip, kad neišgirstų pašnekovė. 

— Gerai sakote, advokate. Šiaip ar taip, manau, įstengčiau 
įvykdyti šią... eee... susitarimo dalį pats, neįtraukdamas žmo- 
nių, šiuo metu dirbančių teisėsaugos sistemoje. Jeigu jūs to pa- 
geidaujate. 

— Būtų išmintinga. 

— Vadinasi, galiu veikti? 

— Kodėl jums nesugalvojus plano, pone Merfi? Pradėsime 
nuo jo. 

— Aš jums paskambinsiu. 

Telefonas jos rankoje nutilo. Selė atsilošė ant kėdės. Jautėsi 
sutrikdyta, bet kartu nuraminta. Pati suprato, kad tai visiškai 
priešingi dalykai. 


. 
Tai buvo tipiškos miesto kapinės, nugrūstos į apleistą nuošalų rajoną 
ir apjuostos juoda kaltos geležies tvora. Mano akys lakstė nuo vienos 
eilės pilkų antkapių su iškaltomis pavardėmis prie kitos. Kuo aukščiau į 
kalvą, tuo didesni darėsi antkapiai. Paprastos granito plokštės užleido 

vietą įmantresniems pavidalams ir formoms. Užrašai ant paminklų irgi 
įmantrėjo, virto ilgais pareiškimais MYLIMAI ŽMONAI IR MOTINAI arba 
MYLINČIAM TĖVUI. Dabar jau šiek tiek žinojau apie Matjų Merfį, tad 
nemaniau, kad jis galėtų būti palaidotas po trimituojančiais kerubinais. 

Ėmiau vaikštinėti pirmyn atgal tarp eilių jusdamas, kaip marškiniai 
prilimpa prie nugaros, o kakta nuvinguriuoja prakaito upeliukas. Kai 
buvau benuleidžiąs rankas, pamačiau kuklų vienišą antkapį su pavar- 
de MATJUS TOMAS MERFIS virš dviejų datų ir niekuo daugiau. 

Nusirašiau datas ir kurį laiką pastovėjau. 

— Kas nutiko? — paklausiau balsu. 

Neatsakė niekas — nei vėjelio dvelksmas, nei pasirodžiusi vaiduo- 
kliška vizija. 

Tada ganėtinai suirzęs pamaniau žinąs, kas gali atsakyti į šį klau- 
simą. 

Už poros kvartalų nuo kapinių buvo degalinė su taksofonu. Sume- 
čiau į aparatą keletą monetų ir surinkau numerį. 

Kai ji pakėlė ragelį, neprisistačiau. 

— Jūs man pamelavote, - tariau neslėpdamas suirzimo. 

Ji iškart neatsakė, tik išgirdau ją giliai įkvepiant. 

— Kada? „Meluoti“ - toks stiprus Žodis. 

— Liepėte man nueiti pas Merfį, bet randu jį ne kokioje kontoroje, 
o kapinėse. Virstantį ėdesiu sliekams ir kirminams. Man tai panašu į 
melą. Kas čia, po velnių, darosi?! 

Ji vėl patylėjo, matyt, gerai pasverdama, ką sakyti toliau. 

— Bet ką jūs pamatėte? 

— Pamačiau kapą. Su pigiu antkapiu. 

— Vadinasi, pamatėte per mažai. 

— Ką dar, rupūs miltai, ten buvo galima pamatyti? - piktai paklausiau. 

Staiga jos balsas tapo šaltas, atsainus. Beveik ledinis. 

— Žiūrėkite įdėmiau. Kur kas įdėmiau. Nejaugi būčiau siuntusi jus 
ten be jokio reikalo? Jūs matote granito plokštę su pavarde ir pora 
datų. Aš matau istoriją. 

Ir padėjo ragelį. 


24 


Gąsdinimas 


Jis nusprendė, kad dar vienos dienos Maiklui O'Koneliui bus 
per akis. 

Matjus Merfis turėjo kitų, kur kas svarbesnių dėmesio rei- 
kalaujančių užduočių: fotografuoti neištikimus sutuoktinius, 
tikrinti mokesčių vengimą įrodančius dokumentus, vienus žmo- 
nes sekti, kitiems surengti akistatą, trečius ištardyti. Jis Žino- 
jo, kad Selė Frimen-Ričards nepriskirtina prie labai turtingų tų 
apylinkių teisininkų — nei BMW, nei mersedesas jai neįkanda- 
mi. Taigi kukli sąskaita, kurią jai nusiųs, bus su tam tikra nuo- 
laida. Tarkime, už progą šiek tiek pagąsdinti tą chuliganėlį verta 
paaukoti dešimt procentų. Merfis dabar retai gaudavo galimybę 
įvaryti kam baimės, tad jam kilo malonių prisiminimų. Nieko 
nėra geriau, negu suvaidinti kietuolį, jei nori, kad širdis imtų 
maloniai daužytis, o po visą kūną pasklistų adrenalinas. 

Automobilį jis paliko daugiaaukštėje aikštelėje už poros 
kvartalų nuo O'Konelio namo. Merfis tol važiavo į viršų, kol 
įsitikino esąs vienas. Pastatęs automobilį priėjo prie bagažinės. 
Joje jis laikė užrakinęs kelis ginklus; kiekvienas buvo įdėtas 
į atskirą apsitrynusį storo audeklo maišą. Ilgame raudoname 
maiše gulėjo automatinis koltas AR-15 — šautuvas su dvidešimt 

dviejų šovinių apkaba. Dėl pragariškos jo ugnies Merfis laikė jį 
ginklu, tinkamu greitai išsisukti iš didelės bėdos. Mažesniame 
geltoname maiše jis laikė trisdešimt aštunto kalibro automati- 
nį koltą po pažastimi tvirtinamame dėkle. Trečiame juodame 
maiše gulėjo 357-0 kalibro revolveris penkiolikos centimetrų 1!- 
gio vamzdžiu, užtaisytas teflonu dengtomis kulkomis. Jos buvo 
pramintos farų žudikėmis, nes pramušdavo daugumos policijos 
dalinių naudojamą šarvuotę. 

Vis dėlto Merfis nusprendė, kad šiai užduočiai geriausiai tiks 
trisdešimt aštunto kalibro automatinis koltas. Jis abejojo, ar 
šaudys 1š jo — gal tik leis O'Koneliui sužinoti, kad jį turi. Tam 
užteks prasisegti švarką. Matjus Merfis puikiai išmanė visus 
bauginimo būdus. 

Jis prisitvirtino po pažastimi dėklą, užsimovė plonas odines 
pirštines ir porą kartų greitai išsitraukė ginklą — šį veiksmą buvo 
gerai įgudęs atlikti. Įsitikinęs, kad įgūdžiai nė kiek nesuprastė- 
j0, leidosi į kelią. 

Jam einant vėjelis kėlė nuo šaligatvio šiukšles. Jau temo, bet 
Merfis dar spėjo rasti patogų užkaborį priešais O'Konelio na- 
mus. Kai nugara prisispaudė prie plytų sienos, mirksėdami užsi- 
degė pirmi gatvių Žibintai. Jis tikėjosi, kad laukti čia teks ne itin 
ilgai, bet buvo kantrus ir gerai įvaldęs laukimo meną. 


Skotą užplūdo pasididžiavimas. 

Į atsakiklį jis jau gavo žinutę iš Ešlės. Ji sėkmingai perėjo jo 
nurodymų labirintu ir atsidūrė pas Kateriną Vermonte. Jis ne- 
tvėrė džiaugsmu, kad kol kas viskas klostosi taip puikiai. 

Futbolininkai iškrovė Ešlės daiktus viename Medfordo san- 
dėlyje ir atvažiavo pas jį. Kaip Skotas ir tikėjosi, iš jų išgirdo, 
kad O'Konelio apibūdinimą atitinkantis vyrukas iš tikro kai ko 
paklausinėjo, paskui papasakojo akivaizdžiai išgalvotą pasakė- 
lę ir dingo. Bet jis gavo riestainio skylę, pamanė Skotas. Galės 

vaikytis vaiduoklius. Atsakymai, kuriuos jis gavo, niekur jo ne- 
nuves. 

— Nesitikėjai šito, šunsnuki? — balsu tarė Skotas stovėdamas 
nedidelėje savo namų svetainėje. Jis pradėjo šokti džigą ant iš- 
sitrynusio rytietiško kilimo, bet tuoj sustojo ir paėmė nuotolinio 
valdymo pultelį. Tol spaudė mygtukus, kol per garsiakalbius 
pasigirdo tranki Džimio Hendrikso „Purpurinė migla“. 

Kai Ešlė buvo maža, Skotas išmokė ją sakyti „dėti į grin- 
dis“ — šokti. Taigi, būdavo, Ešlė prieina prie jo, kai jis dirba, ir 
pertraukia klausdama: „Gal dėkime į grindis?“ Tada juodu pa- 
leisdavo septintojo dešimtmečio muziką, ir tėvas rodydavo duk- 
rai tvisto judesius: sukdavo dubenį ratu, sustodavo, į muzikos 
taktą pakeldavo pirma kairę, paskui dešinę koją 1r ranką, tada 
straksėdavo toliau darbuodamasis rankomis lyg plaukiantysis 
nugara. Jam, suaugusiajam, tie judesiai atrodė bene kvailiausi 
iš visų, sugalvotų per visą Žmonijos istoriją. Ešlė kikendama 
jį mėgdžiodavo, o galiausiai griūdavo ant grindų ir pratrūkda- 
vo vaiko juoku. Bet jau tada Ešlė buvo tokių grakščių judesių, 
kad stulbino tėvą. Nė vienas jos žingsnis nebuvo nerangus ar 
nevikrus, todėl Skotas jos judesius visuomet lygino su baletu. 
Jis žinojo iki ausų įsimylėjęs dukrelę — tėvams taip dažnai nu- 
tinka — bet tada imdavo analizuoti savo požiūrį kritiškai, moks- 
liškai 1r dar labiau įsitikindavo, kad niekados negali būti nieko 
tokio gražaus kaip jo vaikas. 

Skotas atsipūtė. Jis nemanė Maiklą O'Konelį galint kada nors 
atspėti, kad Ešlė Vermonte. Dabar tereikia šiek tiek palaukti, 
išsirinkti naujas studijas kitame mieste, o tada Ešlė vėl pradės 
daugiau ar mažiau nuo ten, kur sustojo. Tiesa, pusė metų bus 
sugaišta, užtat bus išvengta didesnio pavojaus. 

Skotas apsidairė po kambarį. 

Staiga pajuto esąs vienas ir jam pagailo, kad nėra žmogaus, 
su kuriuo galėtų pasidalyti pakilia nuotaika. Nė viena 1š moterų, 

su kuriomis pastaruoju metu nueidavo pavakarieniauti ir retkar- 
čiais pasimylėdavo, čia netiko. Su draugais koledže jis palaikė 
tik profesinius santykius, tad Skotas abejojo, ar bent vienas jį 
suprastų. Nėra nė ko tikėtis. 

Jis susiraukė. Vienintelis žmogus, su kuriuo galėdavo nuošir- 
džiai pasikalbėti, buvo Selė. Bet jai Skotas neskambins. Tik ne 
dabar. 

Jį užliejo juodos pagiežos banga. 

Selė paliko jį 1r pradėjo gyventi su Houp. Tai įvyko netikė- 
tai. Staiga. Pamatęs koridoriuje virtinę prikrautų lagaminų, jis 
bandė sugalvoti, ką tiktų pasakyti, bet suprato, kad niekas nepa- 
dės. Jis žinojo, kad Selė nelaiminga. Žinojo, kad nepatenkinta 
gyvenimu ir kupina abejonių. Bet jis manė, kad dėl to kalta jos 
karjera, artėjančio pusamžio baimė, o gal nuobodi akademiška 
viskuo patenkintų liberalų aplinka, kurioje abu sukosi. Visus 
tuos dalykus jis galėjo aprėpti vaizduote, aptarti, įvertinti, su- 
vokti. Jam nesuprantama buvo kitkas — kaip viskas, ką juodu 
kadaise patyrė, staiga paaiškėjo buvus melu. 

Akimirką jis įsivaizdavo Selę lovoje su Houp. Ką gali jai 
duoti Houp, ko nedaviau aš? — paklausė jis, bet iškart susigrie- 
bė, kad užduoti šį klausimą be galo pavojinga. Jam nereikėjo 
atsakymo į jį. 

Skotas papurtė galvą. Mūsų santuoka buvo melas, pamanė. 
Visi tie „sutinku“, „aš tave myliu“ ir „gyvenkime kartu“ buvo 
melas. Vienas tikras iš jos atsiradęs dalykas buvo Ešlė, bet da- 
bar jis abejojo net tuo. Kai mudu ją pradėjome, ar ji mane mylė- 
j0? Kai Selė ją nešiojo, ar mane mylėjo? Kai Ešlė gimė, ar Selė 
žinojo, kad visa tai — melas? O gal tas melas prasidėjo staiga? 
Ar ji visą laiką tik apgaudinėjo save? Skotą užplūdo prisimini- 
mai ir jis nuleido galvą. Ešlė žaidžia paplūdimyje. Ešlė eina į 
vaikų darželį. Ešlė Tėvo dienos proga nupiešia jam visą gėlėmis 
išmargintą atviruką. Jis dar ir šiandien kabo ant sienos jo kabi- 

nete. Ar Selė žinojo apie melą visomis tomis akimirkomis? Per 
Kalėdas ir gimtadienius? Per Helovino vakarėlius ir velykinius 
žaidimus su margučiais? Jis, Skotas, to nežinojo, tačiau suprato, 
kad santaika tarp jų po skyrybų irgi buvo melas, bet reikalingas 
siekiant apsaugoti Ešlę. Į dukrą jis visuomet žvelgė kaip į glež- 
ną būtybę, turinčią ką prarasti. O kitados per tas dienas, mėne- 
sius ir metus, praleistus drauge, Skotas su Sele jau buvo praradę 
tai, ką galėjo prarasti. 

Dabar ji saugi, pakartojo mintyse. 

Skotas priėjo prie spintelės ir išsitraukė butelį škotiško viskio. 
Įsipylė, neatmiešęs išgėrė, o kai kartus gintarinis gėrimas iš lėto 
nutekėjo gerkle, pakėlė stiklą ir, neva sakydamas tostą sau, tarė: 
„Už mus. Už mus visus. Kad ir ką, velniai rautų, tai reikštų.“ 


Maiklas O'Konelis irgi galvojo apie meilę. Sėdėdamas bare jis 
susipylė taurelę škotiško į alaus bokalą - šitoks kokteilis turė- 
jo atbukinti pojūčius. Jis juto kunkuliuojantis pykčiu ir supra- 
to, kad joks narkotikas ar gėrimas nepajėgs nuslopinti viduje 
kylančios įtampos. Kad ir kiek gertų, jis pasmerktas šlykščiai 
blaivybei. 

Įsispitrijęs į bokalą priešais, užsimerkė leisdamas įniršiui 
daužytis viduje, drebinti širdį ir vaizduotę. O'Koneliui nepatik- 
davo, kai jį pergudraudavo ar apskritai kaip nors pranokdavo. 
Taigi pirmas ir svarbiausias uždavinys jam dabar buvo nubausti 
žmones, kurie taip padarė. O'Konelis pyko ant savęs, kad manė 
pakaksiant tų menkų bėdų, kurių pridarė internetu. Ešlės šeima 
nusipelnė kur kas skaudesnių pamokų virtinės, nes apgaule atė- 
mė tai, kas turėjo atitekti jam. 

Kuo daugiau O'Konelis niršo dėl patirtos gėdos ir pažemi- 
nimo, tuo aiškiau įsivaizdavo Ešlę. Jis įsivaizdavo jos plaukus, 
rusvomis sruogomis krintančius ant tobulų švelnių pečių. Vaiz- 
duotėje jis galėjo nupiešti menkiausią jos veido smulkmeną, už- 

šešėliuoti jį kaip dailininkas, įžvelgti jam skirtą šypseną lūpose, 
kvietimą akyse. O'Konelio mintys slinko jos kūnu, vertindamos 
kiekvieną išlinkį, geismingas krūtis, subtiliai apvalias šlaunis. 
Jis įsivaizdavo jos kojas jai gulint šalia. Kai pakėlė akis blau- 
sioje baro šviesoje, pajuto, kad jam kyla geismas. Jis pasimuistė 
ant kėdės ir pamanė, kad Ešlė ideali... ne — nebe, nes sugalvojo 
skelti jam šį antausį. Užgauti širdį. Nuo gėrimo ėmė atsirišti 
jausmai, ir jis ėmė numanyti, kokį atkirtį duos; jokių glamo- 
nių ar švelnaus prisilietimo, nusprendė jis šaltai. Įskaudink ją, 
kaip ji įskaudino tave. Tik tada ji pagaliau supras, kaip karštai 
ją myli. 

Jis vėl pasimuistė ant kėdės. Dabar erekcija buvo visiška. 

Kažkokiame romane jis skaitė, kad kai kurių Afrikos genčių 
kariams prieš pat mūšį varpa pritvinkdavo kraujo. Jie puldavo 
priešus su skydu vienoje rankoje, ietimi kitoje ir su styrančiu 
pimpalu. 

O'Koneliui tai patiko. 

Nė nemėgindamas slėpti išsipūtusio po kelnėmis šakumo 
Maiklas O'Konelis pastūmė nuo savęs tuščią bokalą ir atsisto- 
j0. Jis vylėsi, kad kas nors įsmeigs į tą vietą akis ar paleis kokią 
pastabą. Tą akimirką jis labiausiai troško susimušti. 

Niekas nesureagavo. Šiek tiek nusivylęs Maiklas perėjo per 
barą ir išėjo į gatvę. Buvo jau sutemę, veidą palietė šaltukas, bet 
JO vaizduotės nė kiek neatvėsino. Jis įsivaizdavo, kaip palinkęs 
virš jos beda, įsiskverbia ir patiria malonumą iš kiekvieno jos 
kūno centimetro, kiekvieno plyšelio, kiekvieno lopinėlio. Gir- 
dėjo, kaip ji atsako, ir jam beveik nebuvo skirtumo tarp dejonės, 
aistringų šūksmų ir skausmo aimanų. Meilė ir skausmas, gla- 
monė ir smūgis — tas pats. 

Nors buvo šalta, atsisegė striukę, prasisagstė marškinius, kad 
šaltas oras gaivintų kūną, ir ėjo toliau atlošęs galvą, didžiuliais 
gurkšniais gerdamas orą. Šaltis menkai malšino geismą. Mei- 

lė - nelyginant liga, pamanė O'Konelis. Ešlė — virusas, kraujo 
nesustabdomai nešiojamas venomis. Tą akimirką jis suvokė, 
kad ji niekuomet nuo jo nepasitrauks. Iki pat gyvenimo galo 
nepaliks jo ramybėje nė sekundės. Jis ėjo galvodamas, kad vie- 
nintelis būdas suvaldyti savo meilę Ešlei - tai suvaldyti ją pačią. 
Rodės, dar niekas iki tol jam nebuvo taip aišku. 

Maiklas O'Konelis pasuko už kampo. Iki namų jau visai ne- 
toli. Mintyse geismingi ir kraujo kupini vaizdai susipynė, su- 
simaišė į pavojingą šiupinį, todėl jis nebuvo toks dėmesingas, 
koks turėjo būti, kai už nugaros išgirdo tylų balsą: 

— Eime truputį pasišnekėti, O'Koneli. 

Jo žastą suspaudė geležiniai gniaužtai. 


Matjus Merfis iškart pamatė O'Konelį, kai šis ėjo po šviečian- 
čiu gatvės žibintu. Sekliui išnirti iš savo tamsios slėptuvės ir 
prieiti prie O'Konelio iš užpakalio buvo nesunku, mat tų dalykų 
jį kadaise išmokė. Be to, nuojauta, atsiradusi per dvidešimt pen- 
kerius darbo policijoje metus, jam sakė, kad O'Konelis ne tikras 
nusikaltėlis, o tik naujokas. 

— Po velnių - kas jūs?! — išmikčiojo O'Konelis. 

— Tavo baisiausias košmaras, pydare nelaimingas. O dabar 
rakink duris ir eime į tavo butą — tyliai ir gražiai. Galiu tau pa- 
aiškinti, kas yra šis pasaulis ir kaip jis sutvarkytas, civilizuotai, 
neprilupdamas tiek, kad šūdai lakstytų į šalis ar dar smarkiau. 
Tu juk nenori dar smarkiau, O'Koneli? Beje, kaip tave vadina 
draugai? Oku? O gal tiesiog Maiku? Kaip? 

O'Konelis pradėjo sukiotis, bet tada gniaužtai suspaudė jam 
ranką dar stipriau ir jis liovėsi. Nespėjus jam atsakyti, Merfis 
pyškino toliau: 

— Gal Maiklas O'Konelis draugų neturi, taigi neturi ir pra- 
vardės. Tad pasakysiu tau štai ką, Maikiuk: sugalvosiu ją tau, 
kol mes bendrausim. Nes, patikėk manim, tu nori, kad būčiau 

tavo draugas. Nori to labiau, negu esi norėjęs ko nors kito per 
savo gyvenimą. Mat šiuo metu, Maikiuk, pirmas, visų svarbiau- 
sias tavo poreikis šioje planetoje yra užtikrinti, kad likčiau tavo 
draugas. Supranti? 

O'Konelis sudejavo, bandė atsisukti tiek, kad gerai pamatytų 
Mertfį, bet buvęs motorizuotasis policininkas stovėjo tiesiai jam 
už nugaros ir pasilenkęs prie ausies kuždėjo, be perstojo spaus- 
damas žastą, o kita ranka į nugarą stumdamas pirmyn. 

— [ vidų. Laiptais į viršų. Į savo butą, Maikiuk. Kad galėtume 
pasišnekučiuoti prie keturių akių. 

Be perstojo Matjaus Merfio stumiamas O'Konelis buvo at- 
vestas pro lauko duris į antrą aukštą. Visą tą laiką seklys šaltai, 
pašaipiai tarškėjo. 

Kai juodu pasiekė O'Konelio buto duris, Merfis sugniaužė 
jam ranką stipriau ir pajuto, kad O'Konelis reaguoja į veriantį 
skausmą. 

— Žinok dar kai ką apie draugus, Maikiuk. Nenorėk, kad aš 
supykčiau. Baisiai nenorėk, kad netekčiau kantrybės, nes tada 
galiu padaryti ką nors, ko tu vėliau pasigailėsi — jei tik ateis tas 
„vėliau“, kada galėsi gailėtis, o tuo aš nuoširdžiai abejoju. Su- 
pranti? Dabar iš lėto atidaryk duris. 

Kol O'Konelis šiaip ne taip ištraukė raktą iš kišenės ir įkišo 
į spyną, Merfis apsidairė po koridorių ir pamatė į šalis išsilaks- 
tantį senutės kaimynės kačių pulką. Viena net išrietė nugarą ir 
sušnypštė į O'Konelio pusę. 

— Nesi itin populiarus tarp vietos gyventojų, ar ne, Maikiuk? — 
vėl stipriau suspausdamas jaunuolio ranką paklausė Merfis. — 
Esi nusistatęs prieš kates? O gal jos nusistačiusios prieš tave? 

— Mes nesutariam, — suniurnėjo O'Konelis. 

— Nesistebiu. 

Merfis iš visų jėgų pastūmė vaikiną, ir šis paknopstomis įlėkė 
į butą. O'Konelis užkliuvo už nušiurusio kilimo ir pargriuvęs 

skaudžiai trenkėsi į sieną. Jis iškart pasisuko bandydamas pirmą 
kartą gerai pamatyti Merfį. 

Bet seklys stebėtinai mikliai — turint omenyje jo amžių — už- 
griuvo ant jo ir spoksojo iš viršaus it chimera nuo viduramžių 
bažnyčios stogo. Nors buvo nutaisęs pašaipią šypseną, akys Žai- 
bavo rūstybe ir pykčiu. O'Konelis muistėsi bandydamas bent šiek 
tiek pasikelti. Jis įsmeigė akis į Merfio akis ir nebeatitraukė. 

— Nelabai patinka, Maikiuk? Neįpratęs, kad tave trankytų, ką? 

O'Konelis neatsakė. Jis vis dar vertino padėtį ir jam užteko 
proto laikyti liežuvį už dantų. 

Tada buvęs detektyvas lėtai atitraukė švarką parodydamas 
koltą po pažastimi. 

— Atsinešiau draugą, Maikiuk. Pats matai. 

Jaunuolis vėl sudejavo akimis lakstydamas nuo ginklo prie 
privataus seklio veido. Merfis staigiai išsitraukė pistoletą. Neke- 
tino to daryti, bet įžūlus O'Konelio žvilgsnis paskatino jį veikti 
greičiau. Merfis mikliu judesiu patraukė į save spyną ir užtaisęs 
ginklą uždėjo nykštį ant saugiklio. Tada iš lėto ėmė leisti pisto- 
letą prie jaunuolio ir galop įrėmė vamzdį tiesiai į tarpuakį. 

— Dėjau ant tavęs skersą, — tarė O'Konelis. 

Merfis pabaksnojo vamzdžiu O'Koneliui per nosį — taip, kad 
skaudėtų, bet kad nelūžtų kaulas. 

— Bjauriai kalbi, — tarė seklys. Kaire ranka jis suėmė O'Ko- 
neliui žandą ir smarkiai sugnybo. — O aš maniau, kad būsim 
draugai. 

O'Konelis vis dar spoksojo į buvusį detektyvą, ir šis staigiai 
trenkė jo galvą į sieną. 

— Būk šiek tiek mandagesnis, - tarė šaltai. — Šiek tiek pagar- 
besnis. Tada viskas klosis kur kas sklandžiau. 

Merfis sugriebė O'Konelį už striukės ir pastatė ant kojų nė 
akimirkos neatitraukdamas pistoleto vamzdžio nuo kaktos. Tada 
nuvedė jaunuolį prie kėdės ir taip pastūmė, kad šis griuvo ant 


270 JOHN KATZENBACH « NE TAS ŽMOGUS 


jos. Kėdė pasistojo ant užpakalinių kojų, ir O'Konelis vargais 
negalais išsilaikė nenuvirtęs. 

— Kol kas aš elgiuosi gražiai, Maikiuk. Kuo gražiausiai. Mat 
mudu tik pradedam pažinti vienas kitą. 

— Tu ne faras, ar ne? 

— Pažįsti farus, tiesa, Maikiuk? Sėdėjai prieš farą ne kartą ir 
ne du, tiesa? 

O'Konelis linktelėjo. 

— Esi visiškai teisus, kad tave kur velniai, - šypsodamas at- 
sakė Merfis. Jis laukė šito klausimo. — Turėtum trokšti, kad bū- 
čiau faras. Šią akimirką turėtum melstis kokiam Dievui, jei tik 
manai, kad yra toks, kuris tave išklausytų, ir sakyti: „Viešpatie, 
prašau Tavęs — tegul jis būna faras!“ Mat farai turi taisykles, 
Maikiuk. Taisykles ir instrukcijas. Aš jų neturiu. Todėl iš manęs 
gali sulaukti kur kas didesnės bėdos. Aš kur kas pavojingesnis. 
Daug daug pavojingesnis. Aš — privatus seklys. 

O'Konelis pašaipiai šnipštelėjo, ir Merfis smarkiai skėlė 
jam per veidą delnu. Garsas aidu atsimušė nuo nedidelio buto 
sienų. 

Merfis nusišypsojo. 

— Neturėčiau aiškinti tų dalykų tau — žmogui, manančiam, 
kad yra toks gudrus kaip tu, Maikiuk. Bet kad mudu šįvakar 
galėtume mažumėlę padiskutuoti, paaiškinsiu keletą dalykų. 
Pirma: aš buvau faras. Daugiau kaip dvidešimt metų krušausi 
su vyrukais, kur kas kietesniais už tave. Dauguma tų kietuolių 
dabar tupi šaltojoje ir keikia mano vardą. Arba yra negyvučiai ir 
nedaug galvoja apie tavo nuolankų tarną, nes aname pasaulyje 
tikriausiai turi kur kas svarbesnių bėdų. Antra: turiu visus Ma- 
sačusetso valstijos ir Jungtinių Amerikos Valstijų federalinės 
valdžios įgaliojimus ir leidimą nešiotis šį ginklą. Ar žinai, ką 
reiškia tie du mažmožiai, paimti kartu? 

O'Konelis neatsakė, ir Merfis vėl jam užvožė. 

— Velnias! — išsprūdo O'Koneliui. 

— Kai užduodu tau klausimą, Maikiuk, malonėk atsakyti. 

Merfis vėl užsimojo, tad O'Konelis nieko nelaukdamas tarė: 

— Nežinau. Ką jie reiškia? 

Merfis išsišiepė. 

— Tai reiškia, kad turiu draugų - tikrų draugų, o ne tokių vai- 
kiškų žaidimų, kokius mes su tavim, Maikiuk, žaidžiam šįvakar, 
draugų. Tie draugai skolingi man visokių paslaugų, nes galbūt 
per tuos metus ištraukiau jų šiknas iš visokių pavojų. Taigi jie, 
velniai rautų, su didžiausiu džiaugsmu padarys dėl manęs vis- 
ką 1r patikės viskuo, ką pasakysiu jiems apie šį mūsų nedidelį 
susitikimą, jei to prireiks. Jiems bus nusišikt ant tokio niekšelio 
kaip tu, kad ir kas atsitiktų. Ir kai pasakysiu jiems, kad puolei 
mane su peiliu ar dar kokiu ginklu, kurį įsprausiu į tavo negyvą, 
be menkiausių gyvybės ženklų ranką — girdi, velniškai gaila, 
bet man neliko kitos išeities, kaip pasiųsti tave, niekingą šūdelį, 
į dausas, jie manim patikės. Tiesą sakant, Maikiuk, jie padėkos 
man, kad šiek tiek apvaliau šį pasaulį, kol negavai progos pri- 
daryti kokių rimtų bėdų. Jie priskirs šį reikalą prie profilaktinių 
priemonių. Tai štai kokia dabar tavo padėtis, Maikiuk. Kitaip 
sakant, galiu daryti ką tik, velniai griebtų, noriu, o tu negali nič- 
nieko. Aišku? 

O'Konelis padvejojo, bet pamatęs, kad Merfis vėl užsimoja 
smogti, linktelėjo galvą. 

— Gerai. Kaip sakoma, supratimas yra kelias į dvasios nušvi- 
timą. 

O'Konelis pajuto ant lūpų kraują. 

— Pakartosiu, kad mudviem neliktų jokių neaiškumų: galiu 
daryti viską, kas man atrodys teisinga, be kita ko — nusiųsti tavo 
niekingą sieliūkštę į aną pasaulį, o veikiau į pragarą. Supratai, 
Maikiuk? 

— Vaizdą susidariau. 

Merfis pradėjo eiti aplink kėdę, neatitraukdamas pistoleto 
vamzdžio O'Koneliui nuo odos, retkarčiais skaudžiai suduoda- 
mas juo per galvą ar įbesdamas į minkštą vietą tarp sprando ir 
pečių. 

— Tas tavo butukas, Maikiuk, baisiai prastas. Ganėtinai nugy- 
ventas. Purvinas. 

Merfis pažiūrėjo į kitą kambario pusę ir pamatė ant stalo ne- 
šiojamąjį kompiuterį. Tarė sau išeinant neužmiršti pasiimti ke- 
letą O'Konelio diskelių. 

Kol kas viskas klostėsi daugmaž taip, kaip Merfis ir tikėjo- 
si. O'Konelis elgėsi nuspėjamai. Seklys juto, kad jaunuoliui 
nesmagu; be perstojo į galvą baksnojantis ginklas atėmė iš jo 
ryžtą, kėlė abejonių. Merfis pamanė, kad ateina akimirka, kai 
sumanus tardytojas tiesiog atima iš tardomojo jo esybę, 1ma jį 
valdyti, priverčia paklusti. Mes einame link ten, pamanė Merfis. 
Mes tikrai darome pažangą. 

— Šiaip sau gyvenimėlis - ką, Maikiuk? Turiu galvoje, nema- 
tau čia jokių prošvaisčių. 

— Mane jis tenkina. 

— Taip, bet kaip tau apskritai galėjo šauti į galvą, kad Ešlė 
Frimen irgi norėtų taip gyventi? 

O'Konelis tylėjo, tad Merfis plojo jam iš užpakalio laisvąja 
ranka. 

— Atsakyk į klausimą, šūdžiau. 

— Aš myliu ją, ji myli mane. 

Merfis vėl jam uždrožė. 

— Nemanau, tu niekingas padugnių šliuže. 

O'Koneliui iš ausies pasruvo kraujo čiurkšlelė. 

— Ji — rafinuota mergina, Maikiuk. Ji turi perspektyvų — ne 
taip kaip tu. Jos tėvai — gerbiami Žmonės, ji apsišvietusi ir turi 
visokeriopų galimybių. O štai tu kilęs iš šūdo. - Merfis pabrėžė 
paskutinius žodžius smarkiai suduodamas vaikinui. — Ir baigsi 

savo gyvenimą šūde. Kur? Kalėjime? Ar manai, kad sugebės! 
nesėsti už grotų? 

— Aš nieko bloga nedarau. Jokių įstatymų nepažeidžiu. 

Nesiliaujantys smūgiai ėmė daryti poveikį. O'Konelio balsas 
ėmė lūžinėti, ir Merfiui pasirodė, kad girdi jame baimę. 

— Tikrai? Gal nori, kad iš arčiau į tave pažiūrėčiau? 

Merfis apėjo visą ratą ir vėl įrėmė pistoleto vamzdį O'Koneliui 
į tarpuakį reikalaudamas atsakymo. 

— Ne. 

— Taip 1r maniau. 

Jis sugriebė O'Konelį už smakro ir skausmingai jį pasuko. 
Vaikino akių kampučiuose pamatė ašaras. 

— Maikiuk, tau neatrodo, kad derėtų kiek mandagiau paprašy- 
ti manęs nesikišti į tavo gyvenimą? 

— Prašau nesikišti į mano gyvenimą, — lėtai, tyliai tarė 
O'Konelis. 

— Norėčiau. Nuoširdžiai to norėčiau. Taigi, Maikiuk, žvel- 
giant į šį reikalą iš šalies — ar nemanai, jog tau būtų labai gerai, 
tiesiog be galo gerai padaryti taip, kad aš nebepasirodyčiau tavo 
gyvenime? Ir kad šis susitikimas — nors ir koks draugiškas - tik- 
rai būtų paskutinis kartas, kai mudu matomės? Tiesa? 

— Tiesa. 

O'Konelis nežinojo, į kurį klausimą atsakė, jis tik gerai Ži- 
nojo, kad nenori gauti dar vieno smūgio. Ir nors nemanė, kad 
priešais stovintis vyras jį nušaus, nebuvo tuo įsitikinęs. 

— Mane juk reikia įtikinėti, ar ne? 

— Taip. 

Merfis nusišypsojo, paskui patapšnojo O 'Koneliui per galvą. 

— Tam, kad tikrai suprastume vienas kitą, pasakysiu, kad 
mudu tariamės dėl mudviejų privačios, ypatingos, laikinos ap- 
ribojančios nutarties, skirtos keturioms akims. Tarsi būtume 
kreipęsi į teismą. Tik mūsų nutartis, velniai rautų, ne laikina, 

o nuolatinė, supratai? Žinau, kad žinai, ką ji reiškia: nelįsk prie 
jos! Nė nebandyk prisiartinti ar skambinti. Kadangi mūsų nutar- 
tis ypatinga, Maikiuk, pasakysiu tau kaip paslaptį: ji nėra koks 
seno pirdilos teisėjo surašytas jau kitą akimirką užmirštamas 
popiergalis, į kurį nekreipsi dėmesio, todėl jai suteikiama tikra 
garantija. 

Tardamas paskutinį žodį Merfis kumščiu vožė O'Koneliui į 
žandą, ir vaikinas nulėkė ant grindų. Merfis su pistoletu rankoje 
palinko prie jaunuolio šiam nė nespėjus susigaudyti, kas įvyko. 

— Galbūt man reikėtų nustoti kvailiojus ir baigti viską da- 
bar pat. - Merfis nykščiu nuleido pistoleto saugiklį taip, kad 
O'Konelis išgirstų jį spragtelint. Jis pakėlė kairį delną tarsi no- 
rėdamas apsisaugoti nuo ištykšiančių smegenų ir kraujo. —- Nu- 
rodyk man priežastį, dėl kurios turėčiau ar neturėčiau baigti, 
Maikiuk. Bet nurodyk, kad galėčiau nuspręsti. 

O'Konelis bandė nusisukti nuo pistoleto vamzdžio, bet sek- 
lys laikė jį savo svoriu prispaudęs prie grindų. 

— Prašau jūsų, — staiga ėmė maldauti O'Konelis. - Būkite ge- 
ras, aš prie jos nelįsiu, pažadu. Aš paliksiu ją ramybėje. 

— Gera pradžia, šikniau. Varyk toliau. 

— Niekada prie jos nesiartinsiu, niekada neskambinsiu. Jos 
nebėra mano gyvenime. Aš prie jos nebelįsiu. Ką nori, kad pa- 
sakyčiau? 

O'Konelis kone raudojo. Kiekviena frazė atrodė graudesnė 
už ankstesnę. 

— Leisk man pagalvoti, Maikiuk. 

Merfis nuleido delną, kuriuo buvo užsidengęs, atitraukė gink- 
14 nuo O'Konelio veido. 

— Nejudėk. Aš tik noriu apsidairyti. 

Jis priėjo prie pigaus stalo, ant kurio gulėjo kompiuteris. 
Aplink buvo išmėtyta keletas diskelių. Merfis juos paėmė, įsiki- 
šo į švarko kišenę ir atsigręžė į tebegulintį ant grindų jaunuolį. 

— Tai čia laikai Ešlės failus? Tai iš čia šiki žmonėms, kur kas 
geresniems negu tu? 

O'Konelis tik linktelėjo galvą, ir Merfis nusišypsojo. 

— Vargu bau, - tarė piktai. — Nuo šiol to nebus. 

Jis vožė pistoleto rankena į klaviatūrą. 

— O1! — šūktelėjo lūžinėjant plastikui. Po dar dviejų smūgių 
į ekraną ir pelę iš kompiuterio liko šipuliai. — Atrodo, jau bai- 
giam, Maikiuk. 

Jis vėl perėjo per kambarį ir atsistojo prie O' Konelio. 

— Noriu, kad kai ką prisimintum, — paskubomis ištarė. 

— Ką? —- kaip Merfis ir tikėjosi, O'Konelio akys buvo pilnos 
ašarų. 

— Aš visuomet galiu tave rasti. Iškasiu tave iš po žemių, kad 
ir į kokią šlykščią Žiurkių landą įšliaužtum. 

Jaunuolis nieko neatsakydamas linktelėjo. 

Merfis įdėmiai į jį pažvelgė bandydamas pamatyti jo veide 
kokį atviro nepaklusnumo ženklą — ką nors kita negu nuolan- 
kumą. Įsitikinęs, kad išraiška tokia, kokia ir turi būti, nusišyp- 
sojo. 

— Gerai. Šįvakar daug ko išmokai, Maikiuk. Gavai tikrą pa- 
moką. Praėjo neblogai, ar ne? Mūsų nedidelis susitikimas man 
visai patiko. Buvo beveik smagu — ką pasakysi? Ne, ko gero, 
nepritarsi. Bet yra vienas paskutinis dalykėlis... 

Jis staiga pasilenkė, parpuolė ant kelių ir vėl prispaudė 
O'Konelį prie grindų. Tuo pačiu judesiu staigiai sugrūdo pis- 
toleto vamzdį O'Koneliui į burną ir pajuto, kaip plienas atsi- 
trenkia į dantis. Jaunuolio akyse išvydo siaubą — kaip tik to ir 
tikėjosi. 

— Pykšt, - tyliai tarė. 

Tada iš lėto ištraukė vamzdį O'Koneliui iš burnos, atsistojo, 
išsišiepė, apsisuko ir išėjo. 

Matjus Merfis veidu pajuto nakties oro vėsą. Jam norėjosi už- 
versti galvą ir garsiai nusijuokti. Susikišo koltą į dėklą po pa- 
žastimi, pasitvarkė švarką, kad atrodytų padoriai, ir patraukė 
gatve. Ėjo greitai, bet ne itin skubėdamas — mėgavosi tamsa, 
miestu, sėkmės pojūčiu. Jis jau skaičiavo, per kiek laiko grįš į 
Springfildą - ar tokį vėlų metą dar spės kur nors pavakarieniau- 
ti. Po kelių žingsnių užniūniavo. Jis buvo teisus. Galimybė su- 
sitvarkyti su tokiu chuliganėliu kaip O'Konelis buvo verta de- 
šimties procentų nuolaidos, kurią suteiks Selei Frimen-Ričards. 
Juk nebuvo velniškai sunku? — klausė jis savęs. Merfis netvėrė 
džiaugsmu įsitikinęs, kad senieji įgūdžiai niekur neišnyko, be to, 
pasijuto neabejotinai jaunesnis. Iš pat ryto jis surašys nedidelę 
ataskaitą — neužsimindamas apie tą epizodą, kuriame didžiau- 
sias vaidmuo teko pistoletui — ir nusiųs Selei pridėjęs sąskaitą 
ir savo vertinimą: dėl Maiklo O'Konelio nebėra ko nerimauti. 
Merfis didžiavosi gerai žinąs, kaip silpnų žmonių psichiką gali 
paveikti baimė. 


O'Koneliui skausmingai tvinkčiojo ausis, gėlė žandą. Jis spėjo, 
kad vienas ar daugiau dantų išklibinti, nes burnoje juto kraujo 
skonį. Kai atsikėlė nuo grindų, sąnariai atrodė kiek sustingę, bet 
jis iškart priėjo prie lango ir dar spėjo pamatyti už kampo su- 
kantį buvusį farą. Maiklas O'Konelis perbraukė veidą delnu ir 
pamanė: juk nebuvo velniškai sunku? Jis žinojo, kad lengviau- 
sias būdas priversti policininką patikėti tavimi yra nesipriešinti 
mušamam. Kartais skaudėdavo, kartais būdavo gėda, ypač kai 
mušdavo koks senis, kurį jis būtų galėjęs lengvai sudoroti. Tik 
senis kartais turėdavo pistoletą, o jis — ne. O'Konelis nusišyp- 
sojo, apsilaižė lūpas; sūrus skonis, kurį pajuto, jam buvo nė mo- 
tais. Šį vakarą jis daug sužinojo, kaip jam ir sakė Matjus Merfis. 
Bet svarbiausia — sužinojo, kad Ešlė nėra jokioje užsienio šalyje 
ir nestudijuoja jokioje magistrantūroje. Jeigu ji būtų Italijoje, už 

tūkstančių kilometrų, kam jos artimieji siųstų kažkokį pasipūtu- 
sį buvusį farą bandyti jį įbauginti? Nebūtų jokios prasmės - ne- 
bent ji kažkur netoli. Kur kas arčiau, negu jis iki šiol įsivaizda- 
vo. Gal net ranka pasiekiama? O'Konelis nusprendė, kad taip. 
Jis giliai įkvėpė pro nosį. O'Konelis nežino, kur jinai, bet gana 
greitai sužinos. Laikas dabar jam buvo nesvarbu, vien Ešlė. 


Laikraščio The News Republican pastatas buvo netoli geležinkelio 
stoties, padrikai užstatytame miesto plote. Iš čia atsivėrė slegiantis 
vaizdas: kelias valstijas jungiantis greitkelis, automobilių aikštelės ir 
šiukšlėmis užverstos dykynės. Negalėjai sakyti, kad šis rajonas buvo 
virtęs lūšnynu - veikiau tiesiog užmirštas ar galbūt išsisėmęs. Užkly- 
dusio vėjo gūsiai gainiojo šiukšlių sūkurius tarp gausių vielos tinklo 
tvorų ir grafičiais papuoštose perėjose po greitkeliu. Redakcija buvo 
įsikūrusi stačiakampiame keturių aukštų pastate iš šlakbetonio bloke- 
lių ir plytų. Jis labiau panėšėjo į arsenalą ar net tvirtovę negu į laikraš- 
čio redakciją. Viduje patalpa, kadaise keistai vadinta lavonine, dabar 
buvo kambarėlis su kompiuteriais. 

Kai paslaugi mergina parodė man, kaip prieiti prie failų, gana grei- 
tai radau paskutinės Matjaus Merfio dienos aprašą. Nors gal tiksliau 
būtų sakyti „paskutinių akimirkų“. 

Pirmo puslapio antraštė skelbė: NUŽUDYTAS BUVĘS VALSTIJOS 
POLICIJOS DETEKTYVAS. 

Paantraštės buvo dvi: KŪNAS RASTAS MIESTO SKERSGATVY- 
JE ir PASAK POLICIJOS, ŽMOGŽUDYSTĖ ĮVYKDYTA KAIP EGZE- 
KUCIJA. 

Prirašiau kelis bloknoto puslapius smulkmenų iš tą dieną gausiai 
pasirodžiusių pranešimų ir kelių straipsnių ta pačia tema, išspausdin- 
tų artimiausiomis dienomis. Atrodė, kad įtariamųjų begalė. Tarnauda- 
mas policijoje Merfis tyrė daugybę didelio atgarsio sulaukusių bylų, 
o išėjęs į pensiją ir dirbdamas privačiu sekliu ir toliau bauginamai 

reguliariai įsigydavo priešų. Nė kiek neabejojau, kad Žmogžudystę 
tiriantys Springfildo detektyvai skyrė jai daugiausia dėmesio — kaip ir 
vėliau bylą iš jų neabejotinai perėmę valstijos policijos žŽmogžudys- 
čių skyriaus pareigūnai. Apygardos prokuroras turėjo patirti nemažą 
spaudimą, nes farų nužudymo bylos nulemia jų karjerą. Kiekvienas 
teisėsaugos pareigūnas būtų norėjęs prisidėti prie tyrimo: kai nužudo 
vieną iš jų, jie jaučiasi, lyg kas būtų atrėžęs gabalėlį nuo jų pačių. 

Bet kai skaičiau tuos pasakojimus, jie man pasirodė per skysti, o 
tai, kas turėjo įvykti, neįvyko. 

Smulkmenos ėmė kartotis. Nė vienas Žmogus nebuvo suimtas. 
Jokia didžioji žiuri garsiai aidint fanfaroms nepaskelbė kaltinamosios 
išvados. Net nebuvo paskelbta bylos svarstymo data. 

Tai buvo viena iš tų istorijų, kurios baigiasi ne laukta įspūdinga dra- 
matiška atomazga, o šnipštu. 

Atsitraukiau nuo kompiuterio spoksodamas į ekraną, kuriame ga- 
vau atsakymą į savo paskutinę elektroninę užklausą — mirksinčius 
žodžius „daugiau įrašų nerasta“. 

Negerai, pamaniau. Kažkas žvėriškai nužudė Merfį. Ir tai turėjo būti 
susiję su Ešle. 

Kažkaip. Vienaip ar kitaip. 

Tik negalėjau suprasti kaip. 


25 


Saugumas 


Sekretorė pabeldė į atdaras Selės kabineto duris laikydama ran- 
koje kurjerių pašto voką. 
— Ką tik atėjo tau. Nežinau, nuo ko. Nori, kad sutvarkyčiau? 
— Ne, aš jį paimsiu. Žinau, kas čia. 
sišypsojo. Merfis — pernelyg atsargus žmogus. Selė spėjo, kad 
jis turi keletą pašto dėžių subtilesnei korespondencijai. Dirban- 
tiems tokį darbą kaip jo akį traukiantys firminiai blankai ir vo- 
kai su siuntėjo adresais dažnai tik trukdo. 


Jis paskambino Selei vieną vakarą prieš kelias dienas, važiuo- 
damas iš Bostono. 

— Manau, jūsų bėda nuo šiol daugmaž išnyks, ponia Frimen- 
Ričards. 

Ji buvo namie — sėdėjo priešais Houp. Abi skaitė, Houp įni- 
kusi į Dikenso „Pasakojimą apie du miestus“, o ji pati vartė 
dieną praleistus sekmadieninio New York Times skyrius. 

— Gera naujiena, pone Merfi. Labai džiaugiuosi tai girdėda- 
ma. Bet pasakykit, kaip konkrečiai padarėte tokią išvadą? — Ji 
lengvai perėjo prie sau įprasto blaivaus advokatės tono. 

— Nežinau, kokio konkretumo 1š manęs norite. Bet su mūsų 
bendru draugu, - jis nusijuokė pavartojęs šį žodį, — ...na, mudu 
su juo pasikalbėjome. Gerai pasikalbėjome. Ilgai aptarinėjome 
j0... na, sakykime, elgesio gerąsias ir blogąsias ypatybes. Kai 
šis pokalbis baigėsi taip, kaip ir reikėjo tikėtis, ponas O'Konelis 
pripažino, kad toliau persekioti Ešlę, ko gero, būtų išties gana 
keblu. Jam buvo padėta ateiti į protą, ir jis nedviprasmiškai pa- 
tvirtino nuo tos akimirkos pasitrauksiąs iš jos gyvenimo. 

— Patikėjote juo? 

— Turėjau pagrindą patikėti, ponia Frimen-Ričards. Vaikinas 
buvo akivaizdžiai nuoširdus. 

Selė patylėjo — bandė suprasti tai, ko Merfis nepasakė žo- 
džiais. 

— Niekas nenukentėjo? 

— Rimčiau —- ne. Nebent ponui O'Koneliui dabar plyšta širdis, 
bet gerokai tuo abejoju. Šiaip ar taip, jis gerai suvokė, kaip ne- 
atsakinga būtų elgtis kaip iki šiol ir padarė protingą išvadą, kai 
paaiškinau jam kai kuriuos tikrovės faktus. Įtaigiai paaiškinau. 
Vargu ar norite išgirsti daugiau smulkmenų, ponia Frimen-Ri- 
čards. Galite pasijusti nesmagiai. 

Selei dingtelėjo, kad jųdviejų pokalbis keistai manieringas — 
tarsi ji neįstengtų kai ko išgirsti. Kartu savo subtilumu jis pri- 
minė karalienės Viktorijos laikus. Galėjai pamanyti, kad ji tuoj 
išbals ir nualps ištikta isterijos. 

— To nenorėčiau. 

— Taip ir maniau. Ryt ar poryt atsiųsiu jums ataskaitą. Jeigu 
turėsite pagrindą ką nors įtarti ar pastebėsite ką nors įtartina, 
prašom skambinti bet kuriuo paros metu. Aš viskuo pasirū- 
pinsiu. Turiu galvoje, esama menkutės galimybės, kad ponas 
O'Konelis apsigalvos, bet aš tuo abejoju. Jis panašus į silpną as- 
menybę, ponia Frimen-Ričards. Labai menkas žmogus — kalbu 
ne apie jo sudėjimą. Bet aš įsitikinęs, kad jis visiškai pasitraukė 

iš visų jūsų gyvenimo. Jeigu ateityje reikės dar ką nors tirti, 
tikiuosi, mane prisiminsite. 

Selę šiek tiek nustebino Merfio pateiktas O' Konelio apibūdi- 
nimas — jis ne visai sutapo su jos pačios padarytomis išvadomis. 
Bet jį išgirdusi nurimo, tad nė nebandė prieštarauti. 

— Būtinai, pone Merfi. Regis, sutvarkėte reikalą visai taip, 
kaip ir tikėjausi. Negaliu apsakyti, kaip malonu tai girdėti. 

— Man irgi buvo malonu, ponia. 

Selė padėjo ragelį ir atsisuko į Houp. 

— Štai ir baigtas kriukis. 

— Apie ką tu? 

— Nusiunčiau pažįstamą privatų seklį paaiškinti šį tą apie gy- 
venimą tam šliužui. Kaip ir galėjai tikėtis, akis į akį su gero- 
kai stipresniu, kietesniu ir labiau patyrusiu už save jis praskydo 
kaip šniaukšlė ant karklų. Tokie kaip jis yra paskutiniai bailiai. 
Užtenka parodyti jiems, kad nesileisi įbauginamas, — pabruka 
uodegą ir dingsta. 

— Tu taip manai? — atsakė Houp. — Nežinau. Man susidarė 
įspūdis, kad tas šliužas šiek tiek ryžtingesnis, nors nė velnio 
nesuprantu kodėl. Ir kiek sumanesnis, negu tu linkusi pripažinti. 
Pasižiūrėk, kiek bėdų jis mums visiems pridarė įlindęs į kom- 
piuterius. 

— Klausyk, Houp, mes bandėme sąžiningai su juo derėtis. 
Mes davėm jam galimybę pasitraukti, tiesa? Mes net sumokė- 
jom jam nemenką sumelę. Ar galėjom pasielgti dar sąžiningiau? 
Dar atviriau? 

— Nesu tuo įsitikinusi. 

— Mes juk elgėmės kuo sąžiningiausiai, tiesa? 

— Sakyčiau, taip. 

— Bet jis juk to nesuprato, ar ne? Jis nenorėjo, kad gyventume 
be rūpesčių, tiesa? Taigi dabar jis gavo pamokėlę — pamatė, kad 
ir mes galim būti kieti. Taigi šitaip paprastai viskas baigėsi. 

Houp nepapurtė galvos, nors norėjo. Bet abejonių jai kilo. 
Selė tai pamatė iš jos akių, prasižiojo kažką sakyti, bet susilai- 
kė, ir jiedvi tylėjo toliau. 

— Štai ir baigtas kriukis, — galop lyg kirviu nukirto ji šiek tiek 
suirzusi, kad Houp labiau jos neparėmė. 


Selė paėmė Merfio atsiųstą voką ir atsisėdo prie rašomojo stalo 
mintyse atkurdama šį pašnekesį su Houp. Jai šovė keista mintis, 
kad jiedvi savotiškai apsikeitė vaidmenimis: patenkinta turėjo 
būti jaunesnė ir paprastai aikštingesnė Houp, o ne ji, Selė. 

Ji atplėšė voką ir iškrėtė viską, kas jame buvo, ant stalo. 

Lydraštis, susegtas popierių pluoštas, kelios nuotraukos ir 
keli kompiuterio diskeliai. 

Visos nuotraukos buvo O'Konelio, darytos prie jo namų. Po- 
pierius sudarė negausūs policijos dokumentai, informacija apie 
jo mokslus ir darbą, taip pat Žinios apie artimuosius, tarp jų — 
motinos ir tėvo pavardės bei adresai. Selė perskaitė prierašą, 
kad motina mirusi. Prie diskelių buvo priklijuotas geltonas 1a- 
pelis su užrašu: Jie užšifruoti. Specialistas tikriausiai be var- 
go juos iššifruotų. Juose, ko gero, informacija apie jūsų dukrą, 
galbūt ir nuotraukos. Diskelius paėmiau iš OK buto, bet manau, 
kad jis kur nors paslėpęs kopijas. Nežinojau, ar norėsite išleisti 
daugiau šlamančių, kad juos ištirtų profesionalas. Kompiuteris, 
kuriuo jis naudojosi, netyčia buvo sunaikintas per mūsų sesi- 
Ją, todėl visa standžiajame diske buvusi informacija veikiausiai 
dingo. 

Lydraštyje Merfis trumpai aprašė susitikimą su O'Koneliu 
prie jo namų, bet nepateikė jokių „pokalbio“ smulkmenų. Apa- 
čioje buvo sąskaita už paslaugas ir nuolaida. 

Selė tuoj pat čiupo knygelę ir išrašė Merfiui čekį. Įdėjo jį į 
voką su trumpu rašteliu: Ačiū už pagalbą. Paskambinsime jums, 
Jeigu tyrimą reikės pratęsti. 

Visą atsiųstą medžiagą kartu su diskeliais sudėjo į didelį rudą 
voką ir didelėmis raidėmis užrašė ant jo Ešlės šliužas. Paleng- 
vėjusia širdimi priėjo prie didelės dokumentų spintos ir įkišo į 
apatinio stalčiaus galą, manydama, kad ten jis nepaliestas išgu- 
lės daug metų. 


Pavakarės šviesa Žaliųjų kalnų pakraštyje turi kažkokio aiš- 
kumo. Rodos, viskas ryškėja, įgauna aštresnes apybrėžas, kai 
paskutinėmis savaitėmis prieš žiemą nusileidžia vakaro prie- 
blanda. Katerina stovėjo prie virtuvės kriauklės. Nors pro lan- 
gą žiūrėjo į vakarų pusę, negalėjo atitraukti akių nuo Ešlės. 
Susisupusi į skaisčiai geltoną vilnonį pledą mergina sėdėjo 
plytelėmis kloto kiemo gale. Už jos iki pat miško krašto drie- 
kėsi žolėtas laukas. Išvakarėse jiedvi nuvažiavo į Bratleborą 
ir nusipirko popieriaus lakštų, molbertą, teptukų ir akvareli- 
nių dažų. Dabar įnikusi į savo paveikslą Ešlė bandė užfiksuo- 
ti paskutinius šviesos rėžius, slenkančius kalnų viršūnėmis ir 
stabtelinčius pušų šakose. Katerina bandė suprasti Ešlės kūno 
kalbą; atrodė, kad mergina išgyvena neviltį, bet tuo pat metu ir 
jaudulį. Atsipalaidavusi ji mėgavosi akimirka su teptuku ran- 
kose, kai priešais mainėsi spalvos. Katerinai dingtelėjo min- 
tis, kad mergina ir jos paveikslas labai panašūs — abu vis dar 
kuriami. 

Tą vakarą, kai Ešlė atvažiavo autobusu, jos gėrė arbatą ir kal- 
bėjosi apie tai, kas atsitiko. Katerina apstulbusi klausėsi jusda- 
ma vis labiau augantį nerimą. 

Ji pažiūrėjo pro langą ir pamatė, kaip Ešlė ilgu melsvų akvare- 
linių dažų potėpiu popieriuje priešais save vaizduoja dangų. 

— Negerai, — tarė ji balsu. 

Ji baiminosi, kad Maiklas O'Konelis kažkaip — pati gerai ne- 
suprato kaip - užkrėtė Ešlę. Tarsi ji būtų bijojusi, kad Ešlė nu- 
sistatys prieš visus vyrus dėl to, ką padarė vienas jų. 

Katerina įsitvėrė į kriauklės kraštą, kad neprarastų pusiaus- 
vyros. Ji neįstengė suformuluoti šmėkščiojančių galvoje tamsių 
minčių. Vieną jų stūmė nuo savęs: nenoriu, kad Ešlė taptų tokia 
kaip Houp. O kai tos baimės debesėlis įslinko į širdį, pyktelėjo 
ant savęs, nes mylėjo dukrą. Juk Houp protinga. Houp graži. 
Houp grakšti. Houp įkvepia kitus. Houp atskleidžia geriausias 
savybes mergaičių, kurias konsultuoja ir treniruoja. Houp pa- 
sižymėjo viskuo, ko iš dukros galėjo norėti kiekviena motina, 
jai stigo tik viena, ir tas trūkumas panėšėjo į kalną, į kurį Kate- 
rina, rodės, neįstengia įkopti. Dabar, žiūrint pro langą į savo... 
ką? dukterėčią? įdukrintą vaikaitę? — ją kamavo dvejopa baimė. 
Bėda buvo ta — tik tą akimirką Katerina to nesuvokė - kad bijoti 
reikėjo visai ko kita. 


. 

— Kaip mirė Merfis? — piktokai paklausiau. 

— Kaip? Kaip, be abejo, galite suprasti pats. Kulka. Peilis. Žarstek- 
lis per galvą. Maža kas, - atsakė ji. 

— Ne. Gal aš klystu... 

— Mums svarbiausia kodėl. Sakykit, — staiga tarė ji, - ar kada nors 
kas nors buvo suimtas dėl Merfio nužudymo? 

— Ne. Mano žiniomis, ne. 

— Man atrodo, jūs ieškote atsakymų ne ten, kur reikia. Niekas 
nebuvo suimtas. Tai juk šį tą pasako, tiesa? Norite, kad aš —- arba 
koks detektyvas ar prokuroras - pasakytų: „Žinot, Merfį nužudė... bet 
mums trūko įrodymų, kad galėtume suimti.“ Tada viskas būtų gražu 
ir tvarkinga. — Ji padvejojo. - Bet aš niekad nesakiau, kad ši istorija 
paprasta. 

Negalėjau dėl to ginčytis. 

— Ar sugebėtumėte galvoti taip pat kūrybingai kaip Skotas, Selė, 
Houp ir Ešlė? 

— Taip, - per daug paskubėjau atsakyti. 

— Gerai, - ji ištarė šį žodį beveik grėsmingai. - Lengviau pasakyti, 
negu padaryti. 

Nieko neatsakiau, nes atsakydamas, ko gero, būčiau įžeidęs 
save. 

— Bet pasakykite man, ar sugebėtumėte galvoti taip pat kūrybingai 
kaip Maiklas O Konelis? 


26 


Pirmas įsibrovimas 


Nuo Longfelou tilto vidurio jis matė Čarlso upę Keimbri- 
džo kryptimi. Buvo vėsus ankstus rytas, bet upės viduriu jau 
plaukė sportinės valtys, ir jų irklai sutartinai rėžė tamsų kaip 
rašalas vandenį, palikdamos nedidelius verpetus ramiame jo 
paviršiuje. Vanduo žvilgėjo nužertas kylančios saulės. Jis gir- 
dėjo pakrikai pūškuojančius irkluotojus; jų yrių dažnį diktavo 
lygiais tarpais pasigirstantis vairininko balsas. Jam ypač pati- 
ko, kad ritmą nustato mažiausias iš jų, kad mažiausias įgulos 
narys priverčia paklusti didesnius, stipresnius. Taigi mažiau- 
sias buvo ir svarbiausias; jis vienintelis matė, kur jie plaukia, 
ir valdė valties kryptį. O'Koneliui patiko mintis, kad nors ir 
yra pakankamai stiprus irkluoti, jam užtenka proto sėdėti lai- 
vagalyje ir sukioti vairą. 

Maiklas O'Konelis dažnai ateidavo ant tilto, kai jam reikė- 
davo apgalvoti kokią sudėtingą užduotį. Grindiniu nutrūktgal- 
viškai lėkdavo automobiliai. Pėstieji įprastu greičiu žingsniuo- 
davo į darbą. Apačioje vanduo tekėjo jūros link, o tolumoje iš 
po žemės išnirdavo pilni keleivių metro traukiniai. O'Koneliui 
atrodydavo, kad jis vienintelis stovi vietoje. Jį galėjo blaškyti 
šimtas didmiesčio rytui būdingų dalykų, bet jis jau įsitikino, kad 

toje vietoje, kur stovi, gali sutelkti visą dėmesį į bet kokią jo 
gyvenime iškilusią problemą. 

Turiu jų dvi, pamanė jis. 

Ešlė. 

Ir tas buvęs faras Merfis. 

Kelias pas Ešlę akivaizdžiai vedė arba per Skotą, arba per 
Selę. Tereikėjo ją rasti, 1 O'Konelis neabejojo galįs tai pada- 
ryti. Tačiau jam trukdė buvęs faras — šis kėlė kur kas didesnę 
problemą. O'Konelis apsilaižė lūpas, vis dar jausdamas burnoje 
kraujo skonį ir ištinimą toje vietoje, į kurią jam sudavė. Bet pa- 
raudimas ir sutrenkimas išnyks kur kas greičiau negu tai, kas 
liko jo atmintyje. O'Koneliui nedavė ramybės kitkas: vos tik 
jis pasirodys prie jos tėvų, šie užsiundys ant jo privatų seklį. 
O kiek pavojingas buvęs faras — jis gerai nežinojo. Gal ne toks 
pavojingas kaip jo grasinimai, pamanė O'Konelis. Jis priminė 
sau paprastą, bet itin svarbų faktą: visuose reikaluose su Ešle ir 
jos artimaisiais galia turėjo būti jo rankose. Jeigu bus smurto, jį 
valdyti turės jis, O'Konelis. Merfis šitą pusiausvyrą sutrikdė, ir 
O'Koneliui tai nepatiko. 

Jis abiem rankomis įsikibo į puošnų betoninį turėklą, kad iš- 
laikytų pusiausvyrą. Įniršis lyg koks narkotikas užliejo jį ban- 
gomis, viską prieš akis paversdamas jausmų kaleidoskopu. Jis 
žvilgtelėjo į apačioje tekančią tamsią upę ir suabejojo, ar jį atvė- 
sintų jos vanduo, nors jau nedaug trūko, kad jis užšaltų. Tram- 
dydamas įsiūtį jis iš lėto iškvėpė. Pyktis buvo jo draugas, bet 
O'Konelis negalėjo leisti jam veikti prieš jį. Nepamesk minčių 
gijos, ragino save. 

Pirmiausia reikėjo patraukti iš scenos Merfį. 

O'Konelis nemanė, kad bus sunku. Šiek tiek rizikinga, bet 
įmanoma. Ne taip lengva kaip tai, ką keliais kompiuterio veiks- 
mais pridarė Skotui, Selei ir Houp, kad tie pamatytų, su kuo turi 
reikalą. Bet jam tikrai pagal jėgas. 

Maiklas pažiūrėjo į upę ir pamatė, kad viena valties įgula 
sustojo pailsėti. Inercijos varoma valtis skrodė vandenį; visi 
irkluotojai buvo kiek palinkę virš savo irklų, o šių mentės vil- 
kosi iš paskos. O'Koneliui patiko, kad valtis nenustoja judėti, 
varoma tų vyrų pastangų — nieko daugiau kaip vis dar prisime- 
namų raumenų. Atrodė, tarsi upės paviršių rėžtų skustuvas, ir 
O'Konelis pamanė esąs labai į jį panašus. 


Didžiąją dienos dalį iki pat vakaro jis stebėjo pastatą, kuriame 
kontorą turėjo Merfis. Vos tik namą pamatė, O'Konelis buvo 
patenkintas: purvinas, aptriušęs, be daugelio šiuolaikinių saugos 
priemonių, kurios būtų galėjusios apsunkinti tai, ką jis sumanė. 
O'Konelis mintyse nusišypsojo. Jis neturėjo taisyklių, bet jeigu 
būtų turėjęs, pirma būtų buvusi tokia: visuomet išnaudok silp- 
nąsias priešininkų vietas ir paversk jas savo stipriosiomis. 

Stebėjo jis iš trijų skirtingų vietų: iš savo automobilio, pa- 
statyto kvartalo viduryje; iš ispaniškos bakalėjos krautuvėlės 
gatvės kampe ir iš krikščionybės mokslo skaityklos kitapus gat- 
vės nuo pastato. O'Konelis patyrė vieną nemalonią akimirką, 
kai išėjo iš skaityklos, o Merfis tuo pat metu — pro savo pastato 
lauko duris. 

Kaip kiekvienas saugotis įpratęs seklys jis bemat apsidairė 
į dešinę ir kairę, nužvelgė gatvę ir kitą jos pusę. O'Konelis 
pajuto, kaip jį persmelkia baimė, šaltas pojūtis, kad Merfis jį 
atpažins. 

Tą akimirką suprato: jei nusigręš, ners atgal į skaityklą, su- 
stos ar bandys slėptis, Merfis bemat jį pastebės. 

Taigi jis prisivertė tingiai pėdinti gatve bakalėjos krautuvėlės 
link, visai nesistengdamas slėptis. Jis tik šiek tiek susikūprino, 
truputį pakreipė galvą į šoną, kad profilis nebūtų taip aiškiai 
matomas, ir nė karto neatsisuko, kol priėjo krautuvėlės duris, 
tik pakėlė dešinę ranką, pasitaisė striukės apykaklę ir pridengė 

veidą. Tačiau vos tik įėjęs į vidų puolė į šoną ir pro langą pažiū- 
rėjo, ką daro Merfis. 

O'Konelis tyliai nusijuokė: detektyvas nesustodamas ėjo 
tolyn. 

Tarsi šiame pasaulyje neturėtų nė menkiausio rūpestėlio, pa- 
manė O'Konelis žiūrėdamas, kaip iš pažiūros visiškai ramus 
Merfis nueina gatve ir pasuka į automobilių aikštelę. Ką žinai — 
gal jis taip ėjo, nes buvo pasipūtęs kaip žmogus, žinantis, kad 
niekas negali jo paliesti. 

Atpažįstant žmogų svarbiausia aplinkybės, pamanė O'Ko- 
nelis. Jei tikies1 žmogų pamatyti - pamatysi. Jei nesitiki - nepa- 
matysi. Žmogus tampa nematomas. 

Merfiui nė į galvą neateis, kad O'Konelis gana lengvai at- 
sekė detektyvą į jo darbo vietą. Merfiui nė į galvą neateis, kad 
savo kišenėje Maiklas O'Konelis turi detektyvo namų adresą 
ir telefono numerį. Merfiui nė į galvą neateis, kad jo primuštas 
O'Konelis nuseks jį į Masačusetso vakarus. Visi tie dalykai jam 
nesuvokiami, pamanė O'Konelis. Štai kodėl jis negalėjo manęs 
matyti, nors stovėjau vos už dvidešimties metrų nuo jo. 

Merfis pamanė su manim jau susidorojęs. 

O'Konelis grįžo į savo automobilį ir laukdamas stebėjo. Nie- 
kur neskubėdamas jis įsidėmėjo, kada kiti negausūs darbuotojai 
vakare išeina namo. Viena iš jų tikriausiai buvo Merfio sekre- 
torė. O'Konelis žiūrėjo, kaip moteris pasuka ta pačia kryptimi 
kaip anksčiau seklys — automobilių aikštelės link. Negražu, 
pamanė O'Konelis, versti už kuklią algą vergaujančią moterį 
rakinti kontorą po darbo. Juolab kai ji neišmokyta saugiai tai 
padaryti. Netrukus O'Konelis pasuko degimo raktelį ir atsargiai 
išvažiavo, stengdamasis pasišalinti tuo pat metu kaip ir jinai. 

Nepraėjus nė keturiasdešimt aštuonioms valandoms, Maiklas 
O'Konelis juto surinkęs užtektinai informacijos, kad galėtų ženg- 
ti kitą žingsnį, kuris, žinojo, gerokai priartins laisvę siekti Ešlės. 

Dabar jis neblogai žinojo, kada po darbo uždaromos kitos 
Merfio pastato kontoros. Jis žinojo, kad paskutinė kasdien 1šei- 
na priešais Merfio kontorą įsikūrusios socialinių paslaugų agen- 
tūros raštvedė. Ji tik užrakindavo lauko duris vieninteliu raktu. 
Pirmame aukšte kontorą turintis advokatas turėjo tik vieną pa- 
dėjėją. O'Konelis įtarė, kad advokatas neištikimas žmonai, nes 
juodu su padėjėja išeidavo susikibę rankomis, švytėte švytėda- 
mi kaip pora, daranti kažką neteisėta. O'Koneliui patiko įsivaiz- 
duoti, kad jie mylisi ant kontoros grindų, rangydamiesi ant pur- 
vino palaikio kilimo. Laikas jam bėgo greičiau, vaizduojantis, 
kur, kokiomis padėtimis ir net su kokia aistra jie glamonėjasi. 

Apie Merfio sekretorę žinojo menkai, bet šį tą jam pavyko 
išsiaiškinti. Ji buvo septintą dešimtį neseniai pradėjusi našlė. 
Gyveno viena. Buvo nyki, ir jos gyvenimas buvo nykus, su 
vieninteliais palydovais — dviem mopsais. O'Konelis sužino- 
jo, kad jų vardai Ponas Dičkis ir Gražuolė. Moteris buvo jiems 
atsidavusi. 

O'Konelis nusekė sekretorę į prekybos centrą Stop «t Shop. 
Kai ji sustojo šunų ėdalo skyriuje, ją užkalbinti buvo gana 
lengva. 

— Atleiskite, ponia. Ar negalėtumėte man padėti?.. Mano mer- 
gina ką tik įsigijo šuniuką, ir aš norėčiau nupirkti jai kokio šunų 
skanėsto, bet čia toks didelis pasirinkimas. Ar gerai išmanote 
apie šunis? 

O'Konelis spėjo, kad po kelių minučių ji nuėjo galvodama: 
„Koks malonus, mandagus jaunuolis!“ 

Maiklas O'Konelis paliko automobilį už poros kvartalų nuo 
Merio pastato, priešingoje pusėje nuo aikštelės, kurioje, matyt, 
statydavo mašinas visi to namo darbuotojai. Buvo be penkioli- 
kos penkios; viską, ko jam reikėjo, buvo susidėjęs į bagažinėje 
paslėptą pigų storo audeklo maišą. O'Konelis bandydamas nu- 
siraminti tankiai alsavo kaip plaukikas prieš startą. 

Viena pavojinga akimirka, tarė sau, o visa kita turėtų būti 
lengva. 

O'Konelis išlipo iš automobilio, patikrino, ar gerai nustatė sto- 
vėjimo skaitiklį, 17 paskubomis nužingsniavo prie savo tikslo. 

Kvartalo gale sustojo ir palūkuriavo, kol aplink ėmė leistis 
tamsa. Naujojoje Anglijoje pirmomis lapkričio dienomis nak- 
tis užslenka staigiai — rodos, diena virsta vidurnakčiu vos per 
kelias akimirkas. Šiuo neaiškiu metu O'Konelis jausdavosi pa- 
togiausiai. 

Dabar svarbiausia buvo įsmukti nepastebėtam, ypač Merfio ar 
jo sekretorės. O'Konelis dar kartą giliai įkvėpė, ėmė galvoti apie 
Ešlę, kol ryškiai pamatė ją mintyse, ir priminė sau, kad iki ryto ji 
bus gerokai arčiau. Tada greitai patraukė gatve. Jam už nugaros 
sumirksėjęs užsidegė žibintas. Jis tarėsi esąs nematomas; niekas 
nežinojo, nesitikėjo ir neįsivaizdavo, kad jis bus čia. 

Priėjęs prie lauko durų O'Konelis pamatė, kad nedideliame 
vestibiulyje tuščia. Kitą akimirką jis jau buvo viduje. 

Jis išgirdo, kaip prie jo atšvokščia liftas, tad nieko nelaukda- 
mas išėjo iš vestibiulio į atsarginių laiptų aikštelę ir prieš nu- 
sileidžiant liftui uždarė duris. Prisispaudęs prie sienos bandė 
įsivaizduoti žmones kitapus vientisų plieno durų. Jam atrodė, 
kad girdi balsus, ir prakaitas nutekėjo rankomis. Jis įsivaizda- 
vo girdintis Merfio balsą, kurio negalėjai supainioti su niekieno 
kito, paskui sekretorės. 

Laikas šerti tuos mopsus, tarė mintyse. Laikas grįžti namo. 

Jis išgirdo užsidarant lauko duris. 

O'Konelis pažiūrėjo į savo laikrodį. Gyviau, sušnabždėjo. 
Darbo diena baigėsi. Socialinių paslaugų agentūros raštvede, 
dabar tavo eilė. 

Vėl prisispaudė prie sienos ir ėmė laukti. Laiptinė buvo ne 
itin tinkama slėptuvė, bet O'Konelis žinojo, kad jo užduočiai jos 
pakaks. Tik dar vienas ženklas, pamanė, kad jam lemta būti su 

Ešle. Atrodė, tarsi mergina pati padeda jam ją rasti. Mums skirta 
būti drauge. Jis sulėtino tankų alsavimą ir užsimerkė laukda- 
mas, kol ateis jo manijos įkvėpta kantrybė. Iš galvos metė viską, 
paliko vien Ešlės prisiminimus. 


Per savo gyvenimą O'Konelis įsilaužė į daugybę tuščių parduo- 
tuvių, keletą namų, vieną kitą gamyklą ir įstaigą. Sėdėdamas ant 
šaltų laiptų ir laukdamas, jis neabejojo savo gebėjimais. Jis net 
nesivargino sugalvoti kokią neįtikimą pasakėlę tam atvejui, jei 
kas nors jį čia rastų. Jis žinojo, kad jam negresia joks pavojus. 
O'Konelis suprato: jį saugo meilė. 

Buvo beveik septynios, kai išgirdo paskutinį kartą sugirgž- 
dant liftą. O'Konelis laukė palenkęs galvą į garso pusę, ir staiga 
viskas aplink paskendo tamsoje. Agentūros raštvedė išjungė pa- 
grindinį šviesos jungiklį prie lifto. Jis išgirdo, kaip lauko durys 
atsidaro, užsidaro ir spragteli užrakinama vienintelė spyna. Jis 
žvilgtelėjo į savo laikrodį. Ciferblatas vos švietė, bet to pakako, 
kad pamatytų, kiek valandų. 

O'Konelis palaukė dar penkiolika minučių, tada pastūmė 
laiptinės duris ir grįžo į vestibiulį. Jis beveik nustebo, kad vis- 
kas einasi taip lengvai. 

Pro stiklines lauko duris apsidairė po gatvę — nė gyvos dva- 
sios. Jis greitai pasuko durų rankeną ir išėjo. 

Paskubomis grįžo prie automobilio, pastatyto už dviejų kvar- 
talų, ir išsitraukė ten slėptą audeklo maišą. 

Vos kelias minutes sugaišo, kol grįžo į pastatą. 

Pirmiausia iš maišo ištraukė keletą porų latekso pirštinių. 
Greitai užsimovė vienas ant kitų — prisidengė dvigubu apsau- 
giniu sluoksniu. Tada išsiėmė pulverizatorių su amoniako pa- 
grindu pagamintu dezinfekciniu skysčiu ir gausiai apipurškė 
savo liestą durų rankeną. Vos baigęs duris vėl užrakino. Tada 
apipurškė laiptinės durų rankeną ir visas vietas, kurias galėjo 

iki tol liesti. Paskui užlipo į antrą aukštą ir pakeliui išsitraukė 
iš maišo Žibintuvėlį. Iš anksto buvo uždengęs reflektorių rau- 
dona juosta, todėl šviesa pasidarė perpus silpnesnė ir pro lan- 
gą buvo beveik neįmanoma jos pastebėti. Neskubėdamas ap- 
žiūrėjo vestibiulį — ar neaptiks kokių apsaugos prietaisų — bet 
nieko nerado. Maiklas O'Konelis papurtė galvą. Jis manė, kad 
Merfis bus pasirinkęs kokį geriau saugomą pastatą. Bet infra- 
raudonosios kameros ir vaizdo stebėsenos sistemos brangiai 
kainavo. Matyt, pastatas seklį suviliojo mažiausiomis nuomos 
kainomis. 

O'Konelis nusišypsojo sau. 

Be to - ką čia pavogsi? 

Jokių pinigų. Jokių brangių papuošalų. Jokių meno kūrinių. 
Jokių nešiojamųjų elektroninių prietaisų. 

Kiekvienas save gerbiantis vagišius būtų radęs gerokai leng- 
vesnį ir kur kas vertingesnį grobį kitur. Po paraliais, tos bakalė- 
jos parduotuvės gatvės kampe metalinėje dėžėje, ko gero, guli 
per tūkstantį žalių, o ant lentynėlės po kasos aparatu - visai ne- 
blogas dvylikto kalibro šratinis šautuvas. Ta parduotuvė būtų 
kur kas patrauklesnis taikinys. 

Bet O'Konelis nebuvo sumanęs it koks narkomanas api- 
plėšti maisto krautuvę. Jis apsidairė. Ko vertingo esama šiame 
pastate? 

Jis vėl nusišypsojo. /nformacijos. 

Tos nakties nuotykiu jam taps tai, kad ras informacijos, ko- 
kios niekas nesitikės. 

O'Konelis neskubėdamas visrakčiu atrakino Merfio durų spy- 
ną ir įėjo saugodamasis papildomų saugos priemonių, tokių 
kaip judesio davikliai ar paslėpta kamera. Durims atsidarant 
jis užsimovė ant galvos ploną slidininko šalmą. Šis modernios 
technologijos apdangalas, skirtas veidui saugoti nuo šalčio vė- 
juotą dieną slidinėjant kalnų šlaitais, dengė viską, išskyrus akis. 

Jis sugriežė dantimis beveik tikėdamasis išgirsti įsijungiant sig- 
nalizaciją. 

Kai O'Konelį pasitiko tyla, jis stačiai netvėrė džiaugsmu. 

Atsargiai eidamas per kontorą įvertino aplinką ir jam norėjosi 
juoktis. 

Apšiuręs laukiamasis su sekretorės rašomuoju stalu, pigia 
gumbuota sofa ir foteliu; vienintelis kambariukas, kur reikalus 
tvarkė Merfis. Durys į jį buvo tvirtesnės, su keliomis įleistinė- 
mis spynomis. 

O'Konelis ištiesė ranką prie rankenos, bet sudvejojo ir susi1- 
laikė pamanęs: Tas šykštus šunsnukis ten tikriausiai įtaisęs, jo 
manymu, reikiamą saugos sistemą. 

Jis nusisuko ir pažiūrėjo į sekretorės stalą. Ji turėjo savo kom- 
piuterį. 

O'Konelis jį įjungė atsisėdęs ant sekretorės kėdės. Nušvito 
ekranas, jame pasirodė prašymas įvesti slaptažodį. 

O'Konelis dar kartą giliai įkvėpė ir surinko vieno šuns vardą, 
paskui kito. Tada išbandė keletą abiejų vardų derinių, bet veltui. 
Pamąstė, kokie gali būti kiti variantai, paskui šypsodamas su- 
rinko žodžius ,,Mopsų mylėtoja“. 

Aparatas sudūzgė, įsijungė, ir O'Konelis pamatė priešais save 
tikriausiai visų Merfio bylų failus. Suko pelės ratuką, kol rado 
failą „Ešlė Frimen“. Šiaip ne taip atsispyrė pagundai tuoj pat jį 
atidaryti. Dabar susilaikydamas vėliau patirs didesnį malonu- 
mą. Paskui ėmė sistemingai peržiūrinėti visus kitus failus sek- 
retorės kompiuteryje; ne kartą sustojo ties provokuojančiomis 
skaitmeninėmis nuotraukomis, saugomomis prie kai kurių bylų. 
Tada ėmė rūpestingai kopijuoti viską į atsineštus naujus diske- 
lius. Jis abejojo, ar čia rado viską, ką buvęs detektyvas turi savo 
kompiuteryje. Be abejo, pamanė O'Konelis, Merfis tiek gudrus, 
kad dalį medžiagos paslėpęs ten, kur tik jis vienas gali prieiti. 
Bet savo tikslams O'Konelis rado daugiau negu užtektinai. 

Baigė per porą valandų. Per tą laiką apstingo, todėl pasitrau- 
kė nuo sekretorės stalo ir pasirąžė. Paskui gerą dešimtį kartų 
atsispaudė nuo grindų ir pajuto, kaip raumenys atsipalaiduoja. 
Tada priėjo prie Merfio kabineto durų ir išsitraukė iš maišo 
laužtuvėlį. Šen ir ten pabraižė juo durų paviršių, suvarė į medį 
ir tuo baigė. Tada priėjo prie sekretorės stalo, išlaužė stalčius 
ir išmėtė ant grindų ką juose rado — popierius, spausdintuvo 
kasetes ir pieštukus. Aptikęs įrėmintą dviejų jos mopsų nuo- 
trauką numetė ant grindų ir sudaužė stiklą. Kai nusprendė, kad 
pridaryta pakankamai netvarkos, išėjo ir užrakino duris. Vos 
tik trekštelėjo įleistinės spynos liežuvėlis, vėl išsitraukė savo 
įrankį ir išlaužė staktos šulą taip, kad aplink išsilakstė atplai- 
šos 1r durys liko praviros. 

Tada vėl negailėdamas jėgos įsilaužė į socialinių paslaugų 
agentūros kontorą. Viduje paskubomis išrausė stalčius ir do- 
kumentų spintas, aplink išmėtė tiek nuolaužų, kiek spėjo per 
kelias minutes. 

Atsarginiais laiptais nulipo į pirmą aukštą 1r taip pat nusiaubė 
advokato kontorą — išlaužęs dokumentų spintas išmėtė popie- 
rius ant grindų. Paskui išlaužė advokato rašomojo stalo stalčius 
1r radęs kelis šimtus dolerių įsikišo į maišą. Kai jau buvo beišei- 
nąs, nusprendė išlaužti ir padėjėjos stalo stalčius. Tikriausiai ji 
pasijus nuskriausta, jei nenusiaubsiu ir jos darbo vietos, mintyse 
nusijuokdamas pamanė jis. Bet pamatęs, kas guli apatiniame 
stalčiuje, nustojo juoktis. 

— Ką tokia gera mergina kaip tu daro su juo? — sukuždėjo jis. 

Dvidešimt penkto kalibro pusiau automatinis pistoletas. Ma- 
žas, lengvai paslepiamas, labai mėgstamas samdomų žudikų, 
nes, negana to, kad ir taip tyliai šaudė, prie jo dar lengvai galėjai 
pritvirtinti savadarbį dulsiklį. Su devynių sprogstamųjų kulkų 
apkaba ginklas puikiai tiko tikslams, kuriems buvo sukurtas. 
Moteriškas ginklas — nebent patektų į rankas tikram žinovui. 

— Pasiimsiu tave, — sušnypštė O'Konelis. — Ar turi jam leidi- 
mą? Ar užregistravai Springfildo policijoje? Spėju, kad ne, mie- 
loji. Gražus neteisėtas ginklas, tiesa? 

Maiklas O'Konelis įsikišo ginklą į maišą. Labai pelninga nak- 
tis, pamanė stovėdamas ir žiūrėdamas į savo padarytą jovalą. 

Ryte socialinių paslaugų agentūros raštvedė iškvies policiją. 
Atvažiuos detektyvas, paims jos parodymus. Jis lieps pastato 
darbuotojams patikrinti savo daiktus ir nustatyti, kas pavogta. 
Tada visi padarys išvadą, kad įsilaužė kažkoks pradedantis nar- 
komanas, ieškantis lengvo grobio. Nusivylęs, kad pavogti ga- 
lima tiek mažai, įsiutęs viską išmėtė. Darbuotojai turės kiaurą 
dieną tvarkytis; jie iškvies porą darbininkų išlaužtoms durims 
sutaisyti ir meistrą naujoms spynoms įstatyti. Tai bus nemalo- 
numas visiems, tarp jų ir advokatui su meiluže; juodu tikrai ne- 
praneš, kad dingo neteisėtai laikomas pistoletas. 

Visiems, išskyrus Matjų Merfį. Šis nuspręs, kad jo kabinetą 
apsaugojo papildomos spynos ir sunkios durys. Pirmiausia jis 
pagirs save, nuspręs, kad niekas nepaimta, ir tikriausiai nė nesi- 
vargins skambinti draudimo bendrovei. 

Jis tik nupirks sekretorės šuniukų nuotraukai naujus rėmelius. 

Pigius, pamanė O'Konelis išeidamas į tamsą. 


Hamdeno apygardos prokuratūros vyriausiasis tyrėjas buvo neseniai 
penktą dešimtį pradėjęs nedidelis žmogiukas su akiniais vėžlio kiau- 
to rėmeliais. Retus smėlio spalvos plaukus jis nešiojo Žavingai ilgus. 
Įdėmiai žvelgdamas į mane, jis kitoje kambario pusėje iškart susi- 
krovė kojas ant rašomojo stalo ir atsilošė ant raudona oda trauktos 
kėdės. Jo laikysena — draugiška, bet tuo pat metu nervinga - buvo 
nepatraukli. 

— Vadinasi, jus čia atvedė pono Merfio mirtis ir mūsų negebėjimas 
garbingai baigti tyrimą? 

— Taip, - atsakiau. — Spėju, kad per visą laiką bylos ėmėsi daugybė 
įvairių Žinybų, bet jeigu būtų buvę prieita iki arešto, jūs būtumėt turė- 
jęs pasirūpinti bylos eiga. 

— Tikrai taip. Bet mes niekam nepateikėme kaltinimų. 

— Tačiau įtariamąjį turėjote? 

Jis papurtė galvą. 

— Įtariamųjų. Iš esmės tai ir buvo problema. 

— Kodėl? 

— Per daug priešų. Per daug Žmonių, kuriems jo mirtis būtų buvusi 
naudinga, be to, nemažai tokių, kurie būtų nuoširdžiai apsidžiaugę. 
Merfis buvo nužudytas, jo lavonas numestas skersgatvyje it šiukšlė, 
ir šioje valstijoje iš džiaugsmo buvo pakelta ne viena taurė. 

— Bet jums, be abejo, pavyko susiaurinti įtariamųjų ratą? 

— Taip. Šiek tiek. Negali sakyti, kad žmonės, į kuriuos žiūrėjome 
kaip į įtariamuosius, buvo linkę padėti policijai. Mes vis dar tikimės, 
kad kažkas kažkur - gal kalėjime, gal bare - ką nors prasitars, ir mes 
galėsime sutelkti dėmesį į vieną ar du asmenis. Bet kol ši džiugi aki- 
mirka neatėjo, buvusio detektyvo Merfio nužudymo byla lieka atvira. 

— Bet jūs veikiausiai turite tam tikros informacijos... 

Vyriausiasis tyrėjas atsiduso, nukėlė kojas nuo stalo ir pasisuko. 

— Pažinojote poną Merfį? 

— Ne. 

— Jis buvo ne itin malonus vyrukas, - purtydamas galvą tarė. - Iš 
tų, kurie balansuoja ant pavojingos ribos. Turiu galvoje teisės požiū- 
riu. Neįmanoma gerai žinoti, kuriai pusei priskirti šią Žmogžudystę, 
kol neturi apie ją Žinių. Aišku, ką ir kalbėti apie tai, ką sužinojome iš 
lavono. Deja, sužinojome nedaug. 

— Bet kažką sužinojote? 

— Sprendžiant iš visų požymių, veikė profesionalas. 

Vyriausiasis tyrėjas atsistojo, priėjo man už nugaros ir įrėmė smilių 
į pakaušį. 

— Pykšt pokšt. Du šūviai į galvą. Iš dvidešimt penkto kalibro pisto- 
leto, tikriausiai su dulsikliu. Abi kulkos buvo minkštais galiukais, trau- 

kiant jos smarkiai deformavosi, tad identifikuoti ginklą būtų neįmano- 
ma. Paskui lavonas nutemptas į skersgatvį, užkištas už šiukšliadė- 
žių ir aptiktas tik kitą rytą, kai atvažiavo šiukšliavežė. Merfį nušovęs 
žmogus buvo patyręs, nes sugebėjo užklupti jį nepasiruošusį. Teismo 
ekspertizė labai mažai gali padėti. Nerastos net tuščios tūtos. Tai dar 
labiau patvirtina mūsų spėjimą, kad žmogus turėjo žudymo patirtį — 
tokie prieš nueidami surenka šiuos įkalčius. Tą naktį, kai Merfis žuvo, 
gana smarkiai lijo, todėl nusikaltimo vietoje buvo dar sunkiau rasti 
kokių pėdsakų. Liudytojų nebuvo. Iškart po žmogžudystės niekas ne- 
pateikė jokios informacijos. Byla nuo pat pradžių buvo labai sunki. Jei 
kas būtų nukreipęs mus reikiama linkme... 

Tyrėjas apsuko ratą ir šįsyk atsisėdo ant savo rašomojo stalo kam- 
po. Jis nusišypsojo ir dabar panėšėjo į nedidelę barakudą. 

— Dėl ko jį nužudė? Iš keršto? Atsiteisdami už kažkokius praeities 
dalykus? O gal jis tebuvo apiplėštas: jo piniginė ištuštinta. Bet kredito 
kortelės paliktos. Keista, tiesa? — Jis patylėjo. - O kodėl jūs domitės 
šia byla? Koks konkrečiai jūsų akstinas? 

— Merfis šiek tiek buvo susijęs su byla, kurią tiriu, - ėmiau kruopš- 
čiau rinkti žodžius. 

— Tyrėjas kalbėjosi su visais jo klientais. Jis arba dar kas nors do- 
mėjosi kiekviena byla, su kuria jis dirbo. Ne tik tuo metu, bet ir praei- 
tyje. Kuri domina jus? 

— Ešlės Frimen, - atsargiai atsakiau. 

Vyriausiasis tyrėjas papurtė galvą. 

— Labai įdomu, bet nemanau, kad ten būtų kas nors intriguojančio. 
Ta byla buvo viena iš menkesnių jo užduočių. Sugaišo jai ne daugiau 
kaip porą dienų ir, man rodos, išsprendė prieš pat nužudymą. Ne, 
Merfį nužudęs Žmogus arba buvo susijęs su viena iš narkotikų gau- 
jų, kurias jis padėjo sukišti už grotų dar dirbdamas faru, arba kokios 
organizuotos gaujos narys, kurį sekė jau kaip privatus seklys. O gal 
koks policijos pareigūnas, įklimpęs į bjaurias skyrybas. Visi jie — Ia- 
biau tikėtini įtariamieji. 

Linktelėjau. 

— Bet Žinot, kuo iš tikro intriguoja mane ši byla? 

— Kuo? - paklausiau. 

— Kai mes pradėjome raustis giliau ir plačiau, atrodė, kad visi, ku- 
riuos apklausiame, mūsų jau laukė. 

— Jūsų laukė? O kas čia neįprasta? 

Vyriausiasis tyrėjas vėl nusišypsojo. 

— Merfis stengėsi veikti labai konfidencialiai — juk toks jo verslas. 
Niekam neatverdavo širdies. Buvo slapukas, mažai ką pasakodavo 
kitiems. Niekas nieko neišgirsdavo apie jo verslą. Vienintelis Žmogus, 
šiek tiek Žinojęs apie kasdienius jo reikalus, buvo sekretorė. Ji viską 
jam spausdindavo, siųsdavo sąskaitas, tvarkydavo dokumentus. 

— Ji nesugebėjo jums padėti? 

— Ji nieko nenutuokė. Visiškai nieko. Bet svarbu kitkas, — jis nutilo ir 
įdėmiai į mane pažvelgė. - Kaip visi tie žmonės sužinojo, kad Merfis jais 
domisi? Kai kurie jo tiriamieji, be abejo, vienaip ar kitaip sumetė, kad jis 
šniukštinėja jų gyvenimą. Tokių turėjo būti mažuma, bet kažkodėl buvo 
ne taip. Kartoju: žmonės žinojo. Visi iki vieno. Kai pasirodydavome prie 
jų durų, jie jau laukdavo su nepaneigiamais alibi ir dingstimis. Kažkas 
čia ne taip. Visiškai ne taip. Čia ir glūdi tikrasis klausimas, ar ne? 

Aš atsistojau. 

— Jums reikia tikros paslaptingos istorijos, pone Rašytojau'? — pa- 
klausė vyriausiasis tyrėjas, kai paspaudęs man ranką grįžo į savąją 
rašomojo stalo pusę. - Tuomet atsakykite man į šį klausimą. 

Patylėjau, bet tą akimirką atsakymą jau žinojau. 


27 


Antras įsibrovimas 


Houp baisiausiai nepatiko ta ramybė. 

Ji sunerimusi vaikščiojo po mokyklos teritoriją, lankė paskuti- 
nes sezono treniruotes, ruošėsi žiemai. Houp nuolatos nervinosi 
nesugebėdama susigaudyti savo jausmuose. Susigriebdavo, kad 
greitu žingsniu eina mokyklos takais, tarsi kažkur skubėtų, nors 
niekur neskubėjo. Jai staiga perdžiūdavo burna ir lūpos, liežuvis 
kažkuo apsiveldavo, ir ji kliaukdavo vieną butelį vandens po 
kito. Įpusėjus pašnekesiui staiga suvokdavo negirdėjusi beveik 
nieko, kas buvo pasakyta. Jai neleido susikaupti baimė ir dienai 
po dienos bėgant toje nieko bloga nepranašaujančioje tyloje ji 
įsivaizdavo, kad kažkur vyksta kur kas blogesni dalykai. 

Ji nė akimirkos netikėjo, kad Maiklo O'Konelio nebėra jų 
gyvenime. 

Ji matė, kad Skotas visa galva vėl pasinėrė į savo paskaitas. 
Selė grįžo prie laukiančių skyrybų ir atimamų namų bylų jus- 
dama kiek arogantišką pasitenkinimą savimi, kad nesutriko ir 
ėmėsi reikiamų žygių krizei įveikti. O jiedvi su Sele vėl grįžo 
t jų santykiams būdingo šaltojo karo padėtį. Pranyko net men- 
kiausios švelnumo apraiškos. Niekada viena kitos nepaglos- 
tydavo, nepasakydavo komplimento, nenusijuokdavo, juolab 

nepaliesdavo kviesdama pasimylėti. Galėjai pamanyti, kad jos 
tapo vienuolėmis — nors gyveno po vienu stogu, miegojo Vie- 
noje lovoje, buvo tarsi ištekėjusios už kažkokio joms nepasie- 
kiamo idealo. Houp kartais pagalvodavo, ar paskutiniai Selės 
mėnesiai su Skotu irgi nebuvo tokie. O gal ji tik apsimetinėjo: 
miegodama su juo vaidino aistrą, virė valgyti, tvarkė namus, 
kalbėdavosi, bet nutaikiusi progą nuolat išsmukdavo susitikti su 
Houp ir šiai sakydavo, kad iš tikrųjų myli ją? 

Tolumoje, žaidimų aikštelėse, Houp girdėjo balsus. Atkrinta- 
mųjų varžybų metas, pamanė. Dar vienos rungtynės. Dvejos iki 
pusfinalio. Trejos dėl nugalėtojų vardo. Ji vos begalėjo sutelkti 
dėmesį į laukiančias užduotis. Nieko nuostabaus — buvo įklim- 
pusi kažkokiame jausmų liūne. Dėl Ešlės, Maiklo O'Konelio, 
savo motinos, bet labiausiai dėl Selės, su kuria malėsi kažko- 
kioje neįtikėtinoje košėje. 

Eidama prisiminė, kaip susipažino su Sele. Meilė, pamanė, 
visada turi būti tokia paprasta. Susipažįstate per galerijos ati- 
darymą. Pasišnekate. Papasakojate anekdotą ir išgirstate vie- 
na kitos juoką. Nusprendžiate išgerti po taurelę. Paskui kartu 
pavakarieniauti. Vėliau susitinkate dar kartą, šįsyk vidurdienį. 
Galiausiai —- vos juntamas prisilietimas prie rankos, kuštelėji-. 
mas, žvilgsnis, ir viskas kaip sviestu patepta — Houp nuo pirmos 
minutės žinojo, kad taip ir bus. 

Meilė, pamanė ji. Maiklas O'Konelis be perstojo vartojo šį 
žodį, o Houp neištarė jau daug savaičių. Gal net mėnesių. Ešlė 
jai sakė: Jis sako, kad mane myli. Houp žinojo — nė vienas jo 
žingsnis neturi nieko bendra su meile. 

Houp patraukė pečiais. 

Jis pranyko, tarė sau. 

Selė sako, kad jis pranyko. 

Skotas sako, kad jis pranyko. 

Ešlė mano, kad jis pranyko. 

Houp tuo netikėjo. 

Bet ji nematė nė vieno konkretaus įrodymo, kad jis grįžo. 

Houp išgirdo balsus ir pamatė savo komandos merginas: vie- 
nos mojo rankomis, darė pratimus, kitos šnekėjosi susibūrusios 
treniruočių aikštės viduryje. Ji paėmė į ranką ant virvelės po 
kaklu kabantį švilpuką, bet nusprendė leisti joms pasismaginti 
dar porą minučių. Jaunystė prabėga labai greitai, tad joms rei- 
kėtų mėgautis kiekviena akimirka. Tik Houp žinojo, kad jauni 
žmonės niekada nesugeba to suprasti. 

Ji atsiduso, sušvilpė ir nusprendė kasdien kalbėtis su motina 
ir Ešle vien tam, kad įsitikintų, jog viskas gerai. Kodėl to nedaro 
Selė ir Skotas? — pamanė. 


Selė spoksojo į vakarinio laikraščio antraštę ir juto, kad kraujas 
nustoja tekėti į veidą. Akimis ryte prarijo kiekvieną kelių praneši- 
mų žodį, paskui perskaitė visus iš naujo įsidėmėdama smulkme- 
nas. BUVĘS FARAS NUŽUDYTAS MIESTO GATVĖJE. Padė- 
jusi laikraštį pamatė, kad visos rankos juodos nuo laikraščio. Ap- 
žiūrėjo jas nesusigaudydama, paskui suvokė: skaitant delnai taip 
suprakaitavo, kad spaustuvės dažai tiesiog prilipo prie pirštų. 

ŽMOGŽUDYSTĖ ĮVYKDYTA KAIP EGZEKUCIJA. Žo- 
džiai, rodės, ją persekioja, reikalauja dėmesio. POLICIJA IEŠ- 
KO SĄSAJŲ SU ORGANIZUOTU NUSIKALSTAMUMU. 

Pirmiausia ji sau pasakė: Ešlė čia niekuo dėta. 

Atsilošė tarsi gavusi stiprų smūgį į paširdžius. Ešlė čia viskuo 
dėta. 

Jai bemat kilo mintis kam nors paskambinti. Daugybė jos 
kolegų advokatų turėjo ryšių su apygardos prokuratūra. Kuris 
nors iš jų tikrai žinos daugiau smulkmenų. Turės informacijos 
iš vidaus, iš kurios ji sužinos viską, ko jai reikia. Ji ištiesė ranką 
prie vizitinių kortelių laikiklio, kitą - prie telefono, bet susilai- 
kė. Ką darai?! 

Selė giliai įkvėpė. Neprašyk, kad kas nors imtų knaisiotis po 
tavo gyvenimą. Kiekvienas bent šiek tiek su Merfio byla susijęs 
prokuroras užduos jai kur kas daugiau klausimų, negu duos at- 
sakymų jai. Jei paskambins, ji su visomis savo bėdomis atsidurs 
baisioje maišalienėje ir kažin ar jai nuo to bus geriau. 

Selė sukosėjo. Ji pasiuntė Merfį tvarkytis su Maiklu O'Ko- 
neliu. Seklys jai pranešė, kad viskas gerai: problema išspręsta, 
visi saugūs, Ešlė toliau gali gyventi kaip gyvenusi. Praeina visai 
nedaug laiko, ir Merfis žūva. Selei tai atrodė kažkokia nesąmo- 
nė. Tarsi matytų, kaip koks garsus Einšteino lygio matematikas 
užrašo ant lentos 2 + 2= 5, bet visi tyli ir jo nepataiso. 

Ji čiupo laikraštį ir trečią kartą viską perskaitė iš naujo. 

Niekas nerodė, kad Maiklas O'Konelis kaip nors susijęs su 
žmogžudyste. 

Ji buvo įvykdyta profesionaliai. Akivaizdu, kad pasidarbavo 
tikri blogiukai, kurių keliai susikirto su Merfio. Toks kaip Mai- 
klas O'Konelis - mechanikas, koledže retkarčiais studijuojantis 
kompiuterių entuziastas ir smulkus nusikaltėlis — tikrai nebūtų 
sugebėjęs to padaryti, įtikinėjo save Selė. Jie čia tikrai niekuo 
dėti, tad būtų klaida, jeigu ji įsivaizduotų priešingai. 

Sunkiai alsuodama ji atsilošė ant kėdės. 

Ne, mums visiems joks pavojus negresia. Tai tik sutapimas. 
Merfio mirtis niekaip nesusijusi su dabartine jų padėtimi. Ji juk 
pasirinko Merfį pirmiausia dėl to, kad jis nesidrovėdavo nepai- 
syti įstatymų subtilybių. Be to, tvarkydamas kitus reikalus jis 
tikrai įklimpdavo giliau ir įsigydavo priešų kur tik pasisukdavo. 
Vienas jų galiausiai jį pričiupo. Tikriausiai taip ir buvo. 

Selė lėtai iškvėpė. Ne, didžiausia bėda buvo kita: grasinimai, 
kuriais Merfis privertė O'Konelį trauktis, dabar neteko galios. 
Tai buvo didžiausias jiems kilęs pavojus. Aišku, tuo atveju, jei 
Maiklas O'Konelis žino apie tai, kad Merfis nužudytas, ir su- 
pranta, kokia proga jam atsirado. 

Bet tai labai abejotina, tarė ji sau. Vis dėlto vėl ištiesė ranką 
prie telefono. 

Selė labai nenorėjo skambinti. Labai nenorėjo pasirodyti ne- 
vykėlė, nesugebėjusi tinkamai atlikti savo darbo. Vis dėlto su- 
vokė turinti paskambinti buvusiam vyrui. 

Selė surinko Skoto numerį ir pastebėjo, kad vėl prakaituoja. 


— Ar matei laikraštį? — tiesiai paklausė Selė. 

Išgirdęs ragelyje Selės balsą Skotas pirmiausia suirzo. 

— New York Times? — atsakė piktokai, nors žinojo, kad ji turi 
galvoje ne jį. 

Už tą pašaipų atsakymą Selei norėjosi Skotą pasmaugti. 

— Ne. Vietos. 

— Nemačiau. Kodėl klausi"? 

— Pirmame puslapyje straipsnis, tiksliau, keli apie tai, kad 
Springfilde nužudytas buvęs policijos detektyvas. 

— Taip, tragiškas įvykis. Na ir kas? 

— Jis — privatus seklys, kurį pasiunčiau susitikti su Maiklu 
O'Koneliu tuo pat metu, kai tu rūpinaisi, kaip išsiųsti Ešlę iš 
Bostono. Jis sutvarkė savo reikalą praėjus kelioms dienoms nuo 
tada, kai surengei jos dingimą. 

— Savo reikalą?.. 

— Aš per daug jo neklausinėjau, 0 jis pats nieko nepasakojo. 
Dėl akivaizdžių priežasčių. 

Skotas kurį laiką tylėjo. 

— O kuo čia dėti mes ir Ešlė? 

— Tikriausiai niekuo, — bemat atsakė Selė. — Tikriausiai tai 
tik sutapimas. Tikriausiai tik labai bjauri, bet visiškai tarpusa- 
vyje nesusijusių įvykių virtinė. Seklys pranešė, kad susitiko su 
O Koneliu ir kad mes nebeturėsime rūpesčių. Paskui jį nužudo. 
Truputį nustebau. Negaliu teigti, kad tai ne paprastas atsitik- 
tinumas, bet pamaniau, kad tau bent jau reikėtų žinoti. Turiu 
omenyje, dabar padėtis kažkaip keičiasi. 

— Vadinasi, — gerai valdomu dėstytojo balsu tarė Skotas, -— lei- 
di suprasti, kad turime bėdą? Po paraliais, maniau, kad viską 
sutvarkėme. Maniau, kad atsikratėme to šunsnukio visiems lai- 
kams. 

— Nežinau. Ar tikrai turime bėdą? Abejoju. Aš tik norėjau pra- 
nešti tau vieną smulkmeną, kuri gali būti svarbi. 

— Klausyk, Ešlė vis dar Vermonte, pas Houp motiną, gyva 
ir sveika. Mano manymu, kitas jos žingsnis — mūsų žingsnis — 
įtaisyti ją į magistrantūrą kitur, Niujorke ar galbūt kitoje šalies 
pusėje — San Fransiske ar dar kur. Žinau, kad ji labai prisirišusi 
prie Bostono, bet mes sutarėme, kad pradėti viską iš naujo — ge- 
ras sumanymas. Taigi ji kurį laiką pasitrins Vermonte Žžiūrėda- 
ma, kaip lapai gelsta ir juos nukloja sniegas, o pavasario semes- 
trą pradės mokslus iš naujo. Štai ir viskas. Mes turime laikytis 
šio scenarijaus, užuot rovęsi plaukus dėl kiekvieno mažmožio. 

Selė sugriežė dantimis. Jai nepatiko, kai ją kas mokydavo. 

— Chimera, - tarė ji. 

— Atsiprašau, nesupratau? 

— Siaubą savo dydžiu varantis mitologinis žvėris, kurio iš tik- 
rųjų nebuvo. 

— Žinau. Na tai kas? 

— Galima žiūrėti ir šitaip - akademiškai, - atsakė Selė norėda- 
ma paerzinti Skotą. Nors žinojo, kad to nereikėtų daryti, nesusi- 
laikė. Kai poros santykiai nutrūksta, seni įpročiai išlieka — tarp 
jų išliko ir šis. 

— Gal. Nesvarbu, vis tiek ženkime į priekį. Mums reikia gauti 
Ešlės koledžo dokumentus, kad ji iš naujo galėtų stoti į magist- 
rantūrą, nors iš pradžių gali tekti į neakivaizdinę. Bus geriau, 
Jei tai padarysi tu ar aš, o ne ji. Būtų geriau, jei dokumentus 
atsiųstų mums negu į Vermontą. 

— Aš to imsiuos. Duosiu savo kontoros adresą. 

Selė padėjo ragelį ne juokais suirzusi. Pokalbis priminė, kaip 

puikiai ji pažįsta buvusį vyrą. Jis nepasikeitė per visus tuos me- 
tus nuo tada, kai juodu susipažino, ir po visko, kas vėliau įvyko. 
Jis buvo toks pat nuspėjamas kaip visada. 

Selė tebesėdėjo prie rašomojo stalo. Pažiūrėjusi pro langą pa- 
matė, kad tamsa įveikė paskutinius šviesos likučius ir pajuodo 
net šešėliai. 


Maiklas O'Konelis žiūrėjo, kaip pailgėja tie patys šešėliai 1š 
savo stebėjimo taško po kupliu ąžuolu mažiau negu už poros 
šimtų metrų nuo Selės ir Houp namo. Juto, kaip širdis ima plakti 
tankiau, tarsi galėtų jausti atsidūręs gerokai arčiau Ešlės. Abie- 
jose pusėse pamatė užsidegant gatvės žibintus. Retkarčiais ke- 
liu pravažiuodavo automobiliai, priekinėmis šviesomis užlieda- 
mi vejas priešais namus. O'Konelis juto, kad virtuvėse vyksta 
veiksmas: įsijungus metalu švytinčius televizorius buvo gami- 
nama vakarienė. 

Laiko turiu nedaug, pamanė, bet nusprendė, kad daug ir ne- 
reikės. 

Selė ir Houp gyveno senesnėje vingiuotoje gatvėje. Archi- 
tektūra čia buvo keistai mišri: naujesni į rančas panašūs na- 
mai stovėjo pramaišiui su dar šimtmečio pradžioje statytais 
didingais karalienės Viktorijos laikų stiliaus namais. Šis keis- 
tas rajonas turėjo didelę paklausą dėl gausios gatvių žalumos 
ir solidžios, pasiturinčios išvaizdos. Daugiausia čia gyveno 
gydytojai, advokatai ir dėstytojai. Daugybė vejų, gyvatvorių, 
nedidelių sodų ir Helovino vakarėlių. Tokio rajono gyventojai 
neleis daug pinigų saugos prietaisams ir naujausioms apsau- 
gos sistemoms. 

O'Konelis sparčiai patraukė gatve. Žinojo, kad Selė paprastai 
užsibūna kontoroje iki vėlumos, o Houp treniruoja merginas, 
kol sutemsta tiek, kad nebeįmanoma įžiūrėti kamuolio. Taigi 
laiko jam pakaks. 


JOHN KATZENBACH a NE TAS ŽMOGUS 307 


Jis pasileido gatve nuo vieno medžio kamieno prie kito ir ne- 
dvejodamas įsmuko į tamsų užkaborį prie dviejų moterų namo. 
Jis buvo apjuostas sena medine tvora; grįstas keliukas vedė į 
užpakalinį kiemą. 

Namas buvo pastatytas ant kalvelės, tad gyvenamieji kam- 
bariai buvo jam virš galvos. Tačiau kaip ir daugelyje senesnių 
namų po juo buvo didelis rūsys. Retai naudojamų, o gal ir iš- 
vis nenaudojamų jo durų stakta buvo apleista, pradėjusi pūti. 
O'Konelis sugaišo mažiau negu dešimt sekundžių, kol duris 1š- 
laužė ir Įėjo į vidų. 

Palikęs duris šiek tiek praviras išsitraukė 1š kišenės Žibintu- 
vėlį su raudona juosta užklijuotu reflektoriumi. Giliai įkvėpė 
pagalvojęs, kad vos per sprindį nuo tos drėgnos, pelėsiais tren- 
kiančios vietos, kur stovi, yra kažkokios informacijos, iš kurios 
tiksliai sužinos, kur dabar Ešlė. Vokas su siuntėjo adresu. Te- 
lefono sąskaita. Kredito kortelės ataskaita. Popieriaus skiautė 
su jos vardu, prilipdyta prie šaldytuvo durelių. Jis susijaudinęs 
apsilaižė lūpas; rankos vos nedrebėjo iš nekantrumo. Įsilaužti į 
Merfio kontorą O'Koneliui nebuvo nieko nauja. Jis tik žengte- 
lėjo žingsnį spręsdamas Ešlės slėptuvės galvosūkį. O'Konelis 
manė tada suveikęs atsargiai ir profesionaliai. 

Šis įsilaužimas buvo kitoks. Jis buvo iš meilės. 

O'Konelis stabtelėjo ir įkvėpė slogaus rūsio oro. Ak, kad ji 
matytų, ką man tenka daryti, kad ją rasčiau, kad mudu būtu- 
me drauge! - pamanė. Tada ji suprastų, kodėl mums skirta būti 
kartu. Jis įsivaizdavo vieną gražią dieną galėsiąs papasakoti jai, 
kaip ištvėrė mušimus, pažeidinėjo įstatymus, rizikavo savo sau- 
gumu ir laisve — vien dėl jos. 

O paskui tarė sau: jeigu ji negali mylėti manęs, vadinasi, ne- 
nusipelno mylėti nieko. 

Jis pajuto, kaip raumenis sutraukia visu kūnu perbėgęs mėš- 
lungis, bet vargais negalais jį suvaldė. Pastebėjo, kad kvėpuoja 

negiliai ir neritmingai. Įsakė sau likti ramiam. Įsivaizdavo Selę. 
Houp. Skotą. Tada pyktis beveik jį užvaldė. Jis nebeskyrė susi- 
pynusių meilės ir neapykantos jausmų. Kai O'Koneliui pavyko 
nusiraminti, atsargiai pradėjo slinkti rūsiu prie senų, išklerusių 
laiptų, kuriais pateks į kambarius. O'Konelis tiksliai nežinojo, 
ko ieško, bet neabejojo, kad tai beveik ranka pasiekiama. 

Pastūmęs duris laiptų viršuje iškart suprato atsidūręs podėly- 
je šalia virtuvės. Norėjo kuo greičiau išjungti žibintuvėlį — net 
užlipdžius raudona juosta reflektorių jo spindulys galėjo kur 
kas greičiau patraukti smalsaus kaimyno dėmesį negu lemputė 
palubėje. O'Konelis pastebėjo ant sienos jungiklių eilę 1r pa- 
spaudė pirmą. Užsidegė šviesa virtuvėje. Maiklas O'Konelis 
nusišypsojo ir išjungė žibintuvėlį. 

Nesiartink prie langų ir pradėk ieškoti, tarė sau. Tai, ką tau 
reikia žinoti, kažkur čia. Jaučiu tai. Ateinu, Ešle! 

Jis žengė dar vieną žingsnį į priekį, ir tada iš gretimo prieš- 
kambario pasigirdo žemas, piktas urzgimas. 


. 
Manau, kaip ir daugeliui žmonių, man baimės jausmą išugdė Holi- 
vudas, be perstojo „maitinantis“ mus ateiviais iš kitų planetų, šmėk- 
lomis, vampyrais, pabaisomis ir žudikais maniakais; ar tos šiurpios, 
iš anksto nenumatytos gyvenimo akimirkos, pavyzdžiui, kai kitas 
automobilis įlekia į sankryžą degant raudonai šviesai, o tu panikos 
apimtas staigiai spaudi stabdžius. Bet tikrą, jėgas pakertančią baimę 
sukelia netikrumas. Jis sugriauna tavo gynybinius mechanizmus, jis 
niekada nemenksta, niekada nesitraukia tolyn nuo širdies. Sėdėda- 
mas priešais tą jauną moterį mačiau kiekvieną raukšlelę, kurią jos 
veide įrėžė pernelyg anksti pasendinusi baimė, kiekvieną jos sukeltą 
nerimastingą judesį - pradedant rankomis, kurias ji nervingai trynėsi, 
nesuvaldomai trūkčiojančiais vokų kampučiais ir baigiant jos balso 
virpuliais, aiškesniais už jos kuždamus žodžius. 

— Be reikalo sutikau su jumis susitikti, - tarė ji. 

Kartais baimė gyventi toliau būna stipresnė už baimę mirti. 

Ji abiem delnais suėmė puodelį karštos arbatos ir lėtai pakėlė prie 
lūpų. Lauke buvo žvėriškai karšta, ir visi kiti kavinės prekybos centre 
lankytojai gėrė atšaldytus gėrimus, bet atrodė, kad ji karščio nepa- 
stebi. 

— Esu dėkingas, kad atėjote, — atsakiau. - Ilgai jūsų negaišinsiu. 
Aš tik noriu kai ką išsiaiškinti. 

— Turiu eiti. Negaliu ilgiau čia būti. Negaliu leisti, kad mane pamaty- 
tų kalbantis su jumis. Vaikai pas mano seserį, negaliu per ilgai palikti 
jų pas ją. Mes išsikeliame. Kitą savaitę išvažiuojame į... — Ji nutilo ir 
papurtė galvą. — Ne, nesakysiu, kur važiuojam. Be abejo, suprantat 
kodėl? 

Ji šiek tiek pasilenkė, ir pamačiau palei plaukus ploną ilgą baltą 
randą. 

— Be abejo. Aš pasistengsiu kuo greičiau, — tariau. — Jūsų vyras 
buvo policijos kapitonas, ir jūs nusisamdėte Matjų Merfį, kai vyko sky- 
rybos, tiesa? 

— Taip. Buvęs mano vyras slėpė pajamas ir nedavė pinigų nei man, 
nei trims vaikams. Norėjau, kad Merfis sužinotų, kur jis deda pinigus. 
Mano advokatas sakė, kad Merfis tokius dalykus gerai moka. 

— Buvęs jūsų vyras buvo įtariamasis Merfio nužudymo byloje, ar ne? 

— Taip. Valstijos policijos detektyvai keletą kartų jį apklausė. Kal- 
bėjosi ir su manim. - Ji papurtė galvą, paskui pridūrė: - Aš buvau jo 
alibi. 

— Kaip suprasti? 

— Tą naktį, kai Merfis buvo nužudytas, mano vyras atėjo anksti. 
Išgėręs. Buvo paniuręs, norėjo žudytis. Pareikalavo, kad jį įleisčiau — 
girdi, nori pamatyti vaikus. Negalėjau priversti jo išeiti. 

— Turėjote teismo nutartį ? 

— Taip. Draudžiančią jam prieiti arčiau kaip per šimtą metrų bet ku- 
riuo paros metu. Taip buvo parašyta teisėjo nutartyje. Cha - daug iš 

jos naudos! Mano buvęs vyras metro ir devyniasdešimt trijų centimet- 
rų ūgio, sveria šimtą dešimt kilogramų ir pažįsta visus farus Spring- 
fildo apylinkėse. Jif“ visi bičiuliai. Ką turėjau daryti? Muštis su juo? 
Kviestis pagalbos? Jis darė, ką norėjo. 

— Užjaučiu. Tas alibi... 

— Taigi jis pradėjo gerti. Paskui ėmė mane mušti. Talžė ištisas va- 
landas, kol atsijungė. Iš ryto atsibudęs atsiprašė. Girdi, tai niekada 
nepasikartos. Nepasikartojo - visą kitą savaitę. 

— Papasakojote tai valstijos policijos detektyvams? 

— Nenorėjau. Gaila, kad man neužteko drąsos jiems pasakyti: „Merfį 
nužudė jis. Pats man sakė.“ Galbūt tada jo būtų nebelikę mano gyve- 
nime. Bet aš neįstengiau. 

Padvejojau. 

— Mane domina... 

— Žinau, kas jus domina. - Ji pakėlė ranką, palietė kaktą ir pirštu 
perbraukė iškilų randą. — Kai man sudavė, jo žiedas su Fičbergo ko- 
Iedžo emblema - mudu susipažinome ten studijuodami —- smarkiai 
man perrėžė kaktą. Mano buvusysis padovanojo man prisiminimui šį 
randą. Jums rūpi, kaip jis sužinojo apie Merfį, tiesa? 

Linktelėjau. 

— Vieną kartą, kai susiriejome, į akis man tai prikišo. Ėmė šaukti: 
„Manei, nesužinosiu apie tą privatų seklį, kurį nusisamdei?“ 

Pamačiau jos akių kampučiuose ašaras. 

— Jis gavo anoniminį laišką paprastame rudame voke. Jame buvo 
kopija visko, ką apie jį atskleidė Merfis. Visi konfidencialūs dalykai, 
turėję patekti tik man ir mano advokatui. Antspaudas buvo Vusterio. 
Tame mieste aš net nieko nepažįstu. Kas galėjo atsiųsti jį mano bu- 
vusiam vyrui? Tas laiškas man kainavo du išmuštus dantis. Jis turėjo 
kainuoti gyvybę Merfiui — jeigu man būtų pasisekę ir jį su pistoletu 
būtų puolęs baisiausiai įsiutęs manasis, o ne kas kitas. Gal jis išties 
kainavo Merfiui gyvybę. Gal tą patį laišką gavo dar kas nors. Neži- 
nau. Norėjau, kad nusikaltimą būtų padaręs manasis - tada man būtų 
buvę kur kas lengviau gyventi. 

Ji atsistūmė nuo stalo. 

— Turiu eiti. 

Ji nervingai apsidairė, paskui nuleidusi galvą, susigūžusi apsisu- 
ko. Išėjo pro kavinės duris ir tekina pasileido per prekybos centrą, 
stengdamasi neatsitrenkti į pirkėjus. Galėjai pamanyti, kad pati baimė 
juodu debesiu kybo jai palei ausį ir kužda apie pavojus. 

Žiūrėdamas į ją svarsčiau, ar tai, ką mačiau prieš kelias akimirkas, 
kartais nelaukė ateityje Ešlės. 


28 


Greita kelionė 


Houp stovėjo ant trumpo raudonomis plytomis grįsto tako prie- 
šais jų lauko duris, kai veją nušvietė Selės automobilio prieki- 
niai žibintai. Houp laukė nelabai žinodama, ką daryti. Anksčiau 
ji būtų priėjusi prie Selės automobilio apkabinti jos pasveiki- 
nant su darbo dienos pabaiga, bet dabar net nebuvo įsitikinusi, 
ar dar luktelėti, kad įeitų į namus kartu. Ji pamindžikavo pro 
tamsą dairydamasi aplink. Houp atrodė, jog jiedvi įprato grįžti 
namo vis vėliau ir vėliau — kad visą vakarą laukianti tyla turėtų 
mažiau laiko jas prislėgti. 

— Sveika, — tarė išgirdusi Selę užtrenkiant dureles. 

— Sveika, — išvargusiu balsu atsakė Selė. 

— Sunki diena? 

Selė veja iš lėto priėjo prie jos. 

— Taip, - tarė mįslingai. - Papasakosiu viduje. 

Houp linktelėjo ir užlipo laipteliais prie lauko durų. Atrakino 
spyną ir plačiai atvėrė duris. Viduje buvo tamsu, ir Houp atrodė, 
kad naktis nelyginant kokia tamsi, pavojinga srovė įtekėjo jai 
pro šoną į vidų. Houp sustojo prieškambaryje ir iškart suprato, 
kad kažkas siaubingai negerai. Ji giliai įkvėpė. 

— Bevardi! - sušuko. 

Užsidegė lempa palubėje, ir priėjo Selė. 

— Bevardi! — dar kartą šūktelėjo Houp, paskui suriko: — O, 
Dieve! 

Houp metė kuprinę ant grindų ir žengė į priekį. Baimė užgo- 
žė visus kitus jausmus, sutrikdė pojūčius: spigino šaltis, tvoskė 
karštis, pylė prakaitas. 

— Bevardi! — vėl sušuko. 

Pati girdėjo savo balse paniką. Jai už nugaros Selė jungė švie- 
sas — svetainėje, koridoriuje, televizoriaus kambaryje. Galiau- 
siai virtuvėje. 

Ten nejudėdamas ant grindų tysojo šuo. 

Houp išleido aimaną iš kūno gelmių, kurių lig tol niekados ne- 
buvo pajutusi, ir puolė ant Bevardžio kūno. Sukišo rankas į jo 
kailį bandydama pajusti, ar šiltas, paskui priglaudė ausį prie krū- 
tinės — ar išgirs plakant širdį. Selė sustingusi stovėjo tarpduryje. 

— Jis ne... 

Houp dar kartą sudejavo; akys pro ašaras jau nieko nematė. 
Tą pačią akimirką pakišo rankas po šunimi ir vienu judesiu jį 
pakėlė. Tada atsisuko į Selę, ir nė žodžio netarusios abi tekinos 
pasileido į tamsą. 

Selė važiavo greitai - neprisiminė, kada dar būtų taip greitai 
važiavusi — kai jos lėkė greitkeliu pietų link į veterinarijos gy- 
dyklą Springfilde. Nardydama tarp automobilių šimto šešiasde- 
šimties kilometrų per valandą greičiu išgirdo Houp sakant: 

— Nereikia, Sele. Gali važiuoti lėčiau. 

Gal Houp pasakė ką nors daugiau, bet Selė tik suprato, kad 
draugė prikišo veidą šuniui prie snukio ir todėl jos žodžiai pri- 
slopinti. Vos per kelias minutes jiedvi įveikė paskutinius kilo- 
metrus. Vairuodama niūriomis miesto gatvėmis Selė negalėjo 
ištarti nė žodžio, bet kiekviena širdgėlos draskomos Houp ai- 
mana nuo užpakalinės sėdynės raižė ją it peilis. 

Pamačiusi raudonai ir baltai užrašytą ženklą ĮĖJIMAS Į 
SKUBIOS PAGALBOS SKYRIŲ, pasuko automobilį ir susto- 

j0 priešais. Cypiančios padangos patraukė dėmesį slaugytojos, 
sėdinčios prie stalelio prie pat slankių stiklinių durų. Nespėjus 
Houp nunešti Bevardį nė poros žingsnių, slaugytoja jau stovėjo 
šalia jos su neštuvais. Ji padėjo paguldyti ant jų suglebusį šuns 
kūną. 

Kai Selė pastačiusi automobilį įėjo į vidų, Houp užsidengusi 
veidą delnais jau gūžėsi laukiamajame. Selei atsisėdus šalia, ji 
tik žvilgtelėjo į jos pusę ir vėl paslėpė veidą. 

— Houp, gal... - pradėjo Selė ir nutilo. 

— Jis negyvas, aš žinau, — atsakė Houp. — Negirdėjau, kad 
plaktų širdis, neužčiuopiau pulso. Nejutau, kad kvėpuotų. Jis 
buvo senas, bet... Nereikėjo čia lėkti. Taip juk būna — pasensti 
ir taip baigiasi. 

Selė pažiūrėjo į laikrodį ant sienos. Ji manė, kad netrukus 
išeis budintis veterinaras ir praneš Houp tai, ką ši jau žino. Bet, 
Selės nuostabai, praėjo penkios minutės, paskui dešimt. Po dvi- 
dešimties jiedvi vis dar laukė. Už pusvalandžio pasirodė aukštas 
jaunas vyras, virš žalsvos gydyklos uniformos užsivilkęs baltą 
laboranto švarkelį. 

— Panele Freizjer? — tarė jis tyliu, gerai valdomu balsu. 

Selė akimirksniu suprato, kad tai balsas žmogaus, turinčio di- 
delę patirtį pranešti blogas naujienas. Vyras žiūrėjo į Houp. 

— Taip, — drebančiu balsu atsakė ji. 

— Užjaučiu, - iš lėto tarė jis. - Bandėme atgaivinti, bet jis jau 
buvo negyvas, kai atvežėte. 

— Žinau, - atsakė Houp. — Aš tik turėjau bandyti... 

— Nieko daugiau nebūtumėte galėjusi padaryti, — tarė veteri- 
naras. — Mes irgi darėme viską, ką galėjome. 

— Taip, žinau. Ačiū. 

Atrodė, kad kiekvieną jos ištartą žodį tenka traukte traukti iš 
kažkokios ledinės kertės jos viduje. 

— Šuo buvo nebe jaunas, - lėtai kalbėjo veterinaras. 

— Penkiolikos metų, - atsakė Houp. 

Veterinaras linktelėjo. Kiek padvejojęs paklausė: 

— Kokį jį šįvakar radote? 

— Kai grįžome namo, jis buvo virtuvėje. Ant grindų. 

Veterinaras giliai įkvėpė. 

— Gal norėtumėte užeiti atsisveikinti? Be to, norėčiau kai ką 
jums parodyti. 

— Taip, —- nesėkmingai bandydama sutramdyti ašaras atsakė 
Houp. — Norėčiau. Norėčiau pamatyti jį paskutinį kartą. 

Ji pro sukamąsias duris nusekė veterinarui įkandin, Selė ėjo 
atsilikusi per žingsnį. 

Apžiūros kambarys buvo užlietas skaisčios baltos šviesos, 
sklindančios 1š šviestuvų ant lubų. Jis niekuo nesiskyrė nuo kitų 
tos paskirties patalpų: ventiliatoriai ant sienų, kraujospūdžio 
matuokliai, spintos su prietaisais. Negailestingai atspindinčio 
šviesą Žvilgančio plieninio stalo viduryje tysojo Bevardis su- 
sivėlusiu šviesiu kailiu. Houp ištiesė ranką ir paglostė jo šoną. 
Šuns akys buvo užmerktos, ir Houp pamanė, kad jis atrodo ra- 
mus ir tik miegantis. 

Kol Houp braukė delnu per šuns kailį, veterinaras tylėjo, pas- 
kui atsargiai paklausė: 

— Kai parėjote namo, ar nepastebėjote nieko neįprasta? 

Houp atsigręžė į jį. 

— Atleiskite, nesupratau. Neįprasta? 

— Ką turite galvoje? — paklausė Selė. 

— Ar nebuvo jokių įsilaužimo pėdsakų? 

Houp atrodė sumišusi. 

— Nelabai suprantu. 

Veterinaras priėjo prie jos. 

— Atleiskite, jums turbūt sunku, bet apžiūrint Bevardį keletas 
dalykų mums pasirodė neįprasti. 

— Ką norite pasakyti? — paklausė Houp. 

Veterinaras praskleidė kailį virš Bevardžio kaklo. 

— Matote tuos raudonus dryžius? Tai kraujosruvos. Paprastai 
tokios atsiranda nuo smaugimo. Pažiūrėkite dar čia, - jis švel- 
niai kilstelėjo Bevardžio lūpas atidengdamas dantis. — Panašu, 
kad ant jų mėsa. Ir truputis kraujo. Be to, ant jo letenų, prie 
nagų, radome kažką panašaus į audeklo skiautes ir kraują. 

Houp pažiūrėjo į veterinarą, tarsi ne visai suprasdama, kur jis 
suka. 

— Parėjusios namo apžiūrėkite duris ir langus —- gal pamaty- 
site, kad į vidų buvo įsilaužta, — veterinaras Žžvilgtelėjo į Selę, 
paskui į Houp ir kreivai šyptelėjo. — Kad ir koks senas buvo, 
gan akivaizdu, ką jis manė privaląs ginti, — iš lėto dėstė veteri- 
naras. — Be skrodimo negaliu būti visiškai tikras, bet man atro- 
do, kad Bevardis žuvo grumdamasis. 


— Kas nužudė Merfį? — paklausiau. — Tikite, kad jį nušovė Maiklas 
O Konelis? 

Ji keistai į mane pažiūrėjo - tarsi šis klausimas būtų ne vietoje. Bu- 
vome jos namuose; kol ji delsė, negalėjau sukaupti dėmesio ir mano 
akys lakstė po kambarį. Staiga man dingtelėjo, kad jame nėra nuo- 
traukų. 

Ji nusišypsojo. 

— Manau, turėtumėte klausti savęs: ar Maiklui O'Koneliui reikėjo 
žudyti Merfį? Gal jis to norėjo. Turėjo ginklą. Turėjo galimybę. Bet 
ar išsiuntinėdamas visą tą konfidencialią informaciją tokiai daugybei 
įvairių Žmonių jis jau nepadarė užtektinai, kad pasiektų geidžiamą 
tikslą? Ar jis negalėjo būti daugiau ar mažiau įsitikinęs, kad kas nors 
iš to sąrašo reaguodamas griebsis smurto? Argi O'Konelio stiliui ne- 
buvo būdinga veikti netiesiogiai? Sukelti įvykius ir sukurti situacijas? 
Manipuliuoti aplinka? Jam reikėjo, kad Merfis būtų pašalintas iš kelio. 
Merfis buvo iš pasaulio, kurį Maiklas O'Konelis pažinojo, ir pažinojo 

gerai. O'Konelis puikiai suprato, kokią grėsmę kelia Merfis. Šis buvo 
panašus į O'Konelį tuo, kad nedvejodamas pasikliaudavo smurtu 
siekdamas rezultatų. O'Koneliui reikėjo patraukti Merfį iš scenos. Ir 
taip nutiko, ar ne? 

Ji pažiūrėjo į mane ir ėmė kalbėti tyliau, beveik šnabždesiu. 

— Ką daryti? Kaip elgtis? Nesunku nuspręsti, ką daryti, kai priešas 
nutaiko į tave ginklą. Bet ar mes netampam didžiausiais priešais pa- 
tys sau, kai nenorim tikėti tuo, ką mums sako akys? Kai ima kauptis 
audra, mes juk dažnai manome, kad griaustinis netrenks, ar ne? Kad 
patvinusi upė nepralauš užtvankos, tiesa? Bet jinai pralaužia, ir pot- 
vynis mus pasigauna, ar ne? 

Ji dar kartą giliai įkvėpė, vėl nusisuko ir įsmeigė akis pro langą. 

— O kai pasigauna - ar nuskęsim? 


29 


Šratinis šautuvas ant kelių 


Sveikas, Maiklai. Pasiilgau tavęs. Aš tave myliu. Ateik ir mane 
išgelbėk. 

Jis girdėjo šiuos žodžius jam sakančios Ešlės balsą taip aiš- 
kiai, tartum ji būtų šalia, jo automobilyje ant keleivio sėdynės. 
Jis vis kartojo šiuos žodžius galvoje, vis su kitokia intonacija — 
čia su maldaujama, neviltinga, čia su gundoma, kviečiančia. Tie 
žodžiai jam atrodė lyg glamonės. 

O'Konelis įsivaizdavo atliekantis svarbią užduotį. Kaip ka- 
reivis, laviruojantis minų lauke, ar gelbėtojas, neriantis į putotas 
bangas, jis lėkė į šiaurę, už Vermonto valstijos sienos, neper- 
maldaujamai traukiamas prie Ešlės. 

Tamsoje perbraukė pirštais per gilias žaizdas plaštakoje ir dil- 
byje. Jam pavyko sustabdyti kraujavimą iš perkąstos blauzdos 
marle iš pigios pirmosios pagalbos vaistinėlės, kurią vežiojosi 
daiktadėžėje. Jam išties velniškai pasisekė, kad tas šuo nesu- 
čiupo jo Achilo sausgyslės ir nesudraskė į skutus. O'Konelio 
Iš ryto reikės persirengti kitus. Bet apskritai, pamanė, dvikovą 
laimėjau aš. 

O'Konelis pakėlė ranką ir įjungė salono apšvietimo lemputę. 

Pažiūrėjo į žemėlapį ir mintyse pabandė skaičiuoti. Mažiau 
negu pusantros valandos iki Ešlės — net jeigu kartą ar du pasuks 
ne ten, kur reikia, kaimo vieškeliuose, vedančiuose į Katerinos 
Freizjer namus. 

Mintyse nusišypsojo ir vėl išgirdo Ešlę šaukiant jam: Sveikas, 
Maiklai. Pasiilgau tavęs. Aš tave myliu. Ateik ir mane išgelbėk. 
Maiklas pažinojo ją geriau negu ji pati. 

Truputį pravėrė langelį ir įleido į vidų gaivaus oro, kad jį at- 
vėsintų. O'Konelis buvo įsitikinęs, kad Ešlės yra dvi. Pirmoji 
Ešlė stengėsi jo atsikratyti; ji atrodė labai pikta, labai išsigandu- 
si 1r labai nepasiekiama. Toji Ešlė priklausė Skotui, Selei ir tai 
išsigimėlei Houp. Pagalvojęs apie juos O'Konelis susiraukė. Jų 
santykiai buvo kažkokie nesveiki, iškrypėliški, 1r jis žinojo, kad 
Ešlei bus kur kas geriau, kai jis ją išvaduos. 

Tikroji Ešlė buvo ta, kuri sėdėjo prie stalelio priešais jį, gėrė 
ir juokėsi iš jo juokelių, bet kaustyte jį sukaustė, kai pasidavė 
užuominomis išsakytam jo kvietimui. Tikroji Ešlė bendravo su 
juo fiziškai ir emociškai — kur kas subtiliau, negu jis kada nors 
įsivaizdavo esant įmanoma. Tikroji Ešlė įsileido jį į savo gy- 
venimą — nesvarbu, kad trumpam - todėl jo pareiga vėl rasti ją 
tokią. 

O'Konelis ją išlaisvins. 

Jis žinojo, kad Ešlė, kokią vaizdavosi jos tėvai ir pamotė les- 
bietė, buvo tik tikrosios Ešlės šešėlis. Ešlė — studentė, meninin- 
kė, muziejaus bitutė — buvo grynas pramanas, išgalvotas sauje- 
lės ištižusių pasiturinčių liberalų, menkystų, tenorinčių, kad ji 
būtų tokia kaip jie ir užaugusi gyventų tokį pat kvailai menka- 
vertį gyvenimą kaip jie. Tikroji Ešlė laukė, kada jis atjos pas ją 
kaip tas pasakų riteris ir parodys jai kitokį gyvenimą. Toji Ešlė 
11gėjosi nuotykių, gyventi ties pavojinga riba. Ji buvo Bonė, o 
jis — Klaidas. Ji veiks išvien su juo, nepaklusdama gyvenimo 
taisyklėms. Tiesa, ji spyriojasi, bijo laisvės, kurią simbolizuoja 

jis, bet nieko kita ir negalėjai tikėtis. Jaudulys, kurį Ešlei kelia 
jis, negali nebauginti. 

Tereikia jai atverti akis. 

Maiklas O'Konelis nusišypsojo. Jis buvo kupinas pasitikė- 
jimo savimi. Gal bus nelengva. Gal kils keblumų. Bet galop ji 
viską pamatys. 

Su nauju jauduliu O'Konelis nuspaudė akceleratorių ir pa- 
juto, kaip automobilis šauna į priekį. Dar kelios sekundės, ir 
Jis greitai didindamas greitį spaudė kaire juosta. Jis žinojo, kad 
niekas jo nesustabdys. Tik ne dabar. 

Liko nedaug, pamanė. Visai nedaug. 


Houp leidosi apgaubiama nakties, uždengusios jos sielvartą 
tamsa. Ji leido Selei vairuoti namo. Houp tylėjimas buvo kaž- 
koks nykiai vaiduokliškas, tarsi iš jos tebūtų likusi šmėkla. 

Selei užteko proto tik vairuoti automobilį ir palikti Houp vieną 
su savo mintimis. Jautėsi šiek tiek prasikaltusi, kad nesikremta 
taip, kaip tikriausiai turėtų. Bet ją užplūdo mintys ir ji suvokė: 
nors Bevardžio netektis yra siaubinga, kaip jis nugaišo ir ką visa 
tai reiškia — kur kas svarbesni dalykai. Ji bandė suprasti, kas iš 
tikrųjų įvyko tą vakarą, ir pajuto žūtbūt turinti kažko griebtis. 

Automobiliui sustojus priešais jų namus Selė tarė: 

— Labai užjaučiu, Houp. Žinau, ką jis tau reiškė. 

Houp pasirodė, kad tai pirmi švelnūs žodžiai, kuriuos išgirdo 
iš partnerės po daugelio mėnesių. Ji giliai įkvėpė, netardama nė 
žodžio išlipo iš automobilio ir nuėjo veja šiugždindama nukri- 
tusius lapus. Sustojo priešais laukujes duris, greitomis apžiūrėjo 
1r atsigręžė į Selę. 

— Ne pro čia, - giliai atsidusdama tarė. — Nebent tas žmogus 
moka atrakinti spynas - o jis tikriausiai moka. Bet kas nors, tar- 
kime, vienas iš mūsų kaimynų, koks pasiuntinukas ar dar kas, 
būtų jį čia pastebėjęs. 

Prie jos priėjo Selė. 

— Pateko iš kitos pusės. Pro rūsį, o gal pro kurį nors šoninį 
langą. 

Houp linktelėjo. 

— Aš patikrinsiu aną pusę, tu patikrink langus, ypač biblio- 
tekos. 

Netrukus Houp pastebėjo sulaužytą durų staktą. Kurį laiką 
ji be žado spoksojo į medžio nuolaužas, nuklojusias betonines 
rūsio grindis. 

— Sele, eikš čionai! 

Vienintelė lemputė be gaubto metė nuo lubų keistus šešėlius į 
priplėkusias seno namo rūsio kertes. Houp prisiminė, kad maža 
būdama Ešlė visada bijodavo lipti į rūsį skalbti viena, tarsi už- 
kaboriuose ir voratinkliuose būtų slėpęs: troliai ar vaiduokliai. 
Tuomet ji imdavo į palydovus Bevardį. Nors jau paauglystėje 
Ešlė suprato, kad juokinga tikėti tokiais dalykais, ji susirinkda- 
vo visus pernelyg aptemptus džinsus ir per menkai kūną den- 
giančius apatinius (nenorėjo, kad motina žinotų, jog jais vilki), 
čiupdavo šunų sausainį ir atidarydavo rūsio duris Bevardžiui. 
Šuo kuo noriausiai nubildėdavo laiptais žemyn keldamas tokį 
triukšmą, kad būtų išgąsdinęs kiekvieną besitrainiojantį ten ne- 
labąjį, ir laukdavo Ešlės. Kai ji nulipdavo, šuo jau tupėdavo ir 
entuziastingai piešdavo uodega pusapskritimius ant grindų. 

Kai Selė nulipo, Houp į ją atsisuko. 

— Štai pro kur jis pateko į vidų. 

Selė apžiūrėjo nuolaužas ir pritariamai linktelėjo. Houp pro 
Ją einant, pasitraukė į šalį. 

— Paskui turbūt užlipo laiptais. Matyt, turėjo kokį Žibintuvėlį. 
Tada nuėjo į virtuvę. 

— Tikriausiai Bevardis ten jį ir išgirdo. Arba užuodė, - svarstė 
Selė. 

Houp įkvėpė. 

— Bevardis mėgdavo laukti mūsų prieškambaryje, taigi iškart 
būtų sureagavęs į garsus sau už nugaros, jei būtume atėjusios ne 
mudvi ar net jeigu būtų parvažiavusi namo Ešlė. 

Houp apsidairė po virtuvę. 

— Štai čia jis susikovė, — tyliai tarė. 

Paskutinį kartą, pamanė. Mintyse matė tą seną šunį - pašiau- 
šusį žilus sprando plaukus, prašiepusį aplūžinėjusius dantis. Čia 
buvo jo namai, jo šeima. Joks svetimas nebūtų praėjęs pro jį, 
nesvarbu, kad prastai matė ir beveik nebegirdėjo. Geruoju įsi- 
brovėliui tai būtų nesibaigę, Houp tai žinojo. Ji nurijo dar kelias 
ašaras, atsiklaupė ant grindų ir įdėmiai apžiūrėjo aplink. 

— Žiūrėk, — netrukus tarė. — Štai čia. 

Selė nuleido akis. 

— Kas ten? 

— Kraujas. Tikriausiai kraujas. Ir ne Bevardžio. 

— Manau, tu teisi, — atsakė Selė ir tyliau pridūrė: — Geras šuo. 

— Bet ko ieškojo tas įsibrovėlis? 

Šįsyk giliai įkvėpė Selė. 

— Čia buvo jis, — tyliai tarė. 

— Jis? Turi galvoje... 

— Tas šliužas. O'Konelis. 

— Bet maniau... sakei, kad jo nebebus mūsų gyvenime. Priva- 
tus seklys tau sakė... 

— Tas privatus seklys - Merfis - negyvas. Nužudytas. Vakar. 

Houp akys iššoko ant kaktos. 

— Ketinau tau pasakyti, kai tik pareisime namo, — Selei nerei- 
kėjo aiškinti toliau. 

— Nužudytas? Kaip? Kur? 

— Springfildo gatvėje. Žmogžudystė panėšėjo į egzekuciją, 
bent jau taip rašė laikraštis. 

— Po velnių - ką reiškia „panėšėjo į egzekuciją“? — pakelda- 
ma balsą paklausė Houp. 

— Tai reiškia, kad kažkas priėjo iš užpakalio ir suvarė dvi 
mažo kalibro kulkas į smegeninę, — Selė aiškino smulkmenas 
šaltu balsu, nors buvo apimta baimės. 

— Manai, tai padarė jis? Kodėl? 

— Nežinau. Nesu įsitikinusi. Negaliu pasakyti. Merfio nekentė 
daugybė Žmonių. Kiekvienas jų galėjo... 

— Niekas kitas mūsų nedomina. Turiu galvoje, ar manai... — 
Houp pasižiūrėjo į ištiškusį ant grindų kraują. — Vadinasi, jį ga- 
lėjo nužudyti bet kas iš Springfildo. Bet čia įsilaužė... 

— Kas dar, jei ne jis? 

— Bet koks įsilaužėlis. Negali sakyti, kad šiame rajone tai 
būtų negirdėtas dalykas. 

— Vis dėlto tai gana retas atvejis. Be to, dažniausiai įsilaužia 
paaugliai. Nepanašu, kad čia būta jų. Ar matai, kad kas būtų 
pavogta? 

— Ne. 

— Tai kas dar, jei ne jis? 

— Jei čia buvo O'Konelis, vadinasi... 

— Jis vėl persekioja Ešlę. Tai akivaizdu. 

— Bet ko jam reikėjo čia? — galop paklausė Houp. 

Selę nukrėtė šiurpas. 

— Ieškojo informacijos. 

— Bet maniau, kad Skotas sugalvojo tą pasakėlę ir privertė tą 
šliužą ja patikėti. Na, žinai — apie Italiją. Neva studijuoja Rene- 
sanso meną. Ilgam išvykusi ir nepasiekiama. 

Selė papurtė galvą. 

— Mes nežinom, - tarė ji sausai. - Nenumanom, ką O'Konelis 
žino, ką galvoja ar ką išsiaiškino. Ar ką padarė. Mes žinom, 
kad nužudytas Merfis, dar žinom, kad užmuštas Bevardis. Ar 
čia vieno žmogaus darbas? Apie tai nieko nežinome mes. 

Selė atsiduso, sugniaužė kumščius ir neviltingai įrėmė vieną 
į kaktą. 

— Mes nieko gerai nežinome. 

Houp pažiūrėjo į grindis ir jai pasirodė, kad mato dar porą 
kraujo lašų palei duris, vedančias į namus. 

— Truputį apsidairykime, gal pamatysime, kur jo eita. 

Selė užsimerkė, atsišliejo sienos ir iš lėto pratisai iškvėpė orą. 

— Bent jau čia nėra nieko, iš ko jis galėtų sužinoti, kur ji. La- 
bai tuo rūpinausi, — ji atsimerkė ir kalbėjo toliau: - O Bevardis 
puolė jį — pati žinai, kaip aršiai. Tikriausiai to tikrai užteko, kad 
išvytų tą šunsnukį iš čia. 

Houp pritariamai linktelėjo, nors nebuvo tuo įsitikinusi. 

— Apsidairykime aplink. 

Kitos kraujo dėmės prieškambaryje vedė į nedidelę bibliote- 
ką ir televizoriaus kambarį. 

Houp akys lakstė ieškodamos ženklų, kad O'Konelio čia 
būta. Kai žvilgsnis užkliuvo už telefono, aiktelėjo ir žengtelėjo 
arčiau. 

— Sele, - tarė tyliai, - žiūrėk čia. 

Ant aparato buvo keli tamsiai raudono kraujo lašai. 

— Čia tik telefonas... — pradėjo Selė, bet pamatė, kad mirksi 
raudona atsakiklio lemputė. Ji nuspaudė paleidimo mygtuką. 

Kambaryje pasigirdo žvalus Ešlės balsas. 

— Sveika, mama, sveika, Houp. Pasiilgau jūsų, bet man labai 
smagu pas Kateriną. Važiuojame į miestą vakarieniauti. Norė- 
jau paklausti, ar galėčiau rytoj ar poryt pas jus užsukti. Katerina 
paskolins man savo automobilį. Man reiktų pasiimti šiltesnių 
drabužių. Dieną Vermonte gražu, bet vakarais šalta. Man pra- 
verstų skranda su gobtuvu ir gal kokie šilti batai. Šiaip ar taip, 
norėčiau užsukti. Paskambinsiu vėliau. Myliu jus. 

— O Dieve! - šūktelėjo Selė. - O varge! 

— Jis žino, — tarė Houp. - Jis tikrai Žino. 

Selė loštelėjo atgal ir apsisuko. Jos veidą iškreipė neviltis, 
širdį sugniaužė baimė. 

— Čia dar ne viskas, — tyliai tarė Houp. 

Selė pasekė jos žvilgsnį. Houp žiūrėjo į knygų spintą. Antra 
lentyna buvo nustatyta šeimos fotografijomis — Houp ir Selės, 
Bevardžio ir jų visų su Ešle. Čia dar buvo daili Ešlės nuotrauka. 
Ji buvo nufotografuota iš šono, kai keliavo po Žaliuosius kalnus 
saulei leidžiantis. Fotografija buvo labai nusisekusi. Moterims 
ji patiko labiausiai, nes Ešlė joje buvo užfiksuota tuo stebuklin- 
gu laikotarpiu, kai mergaitė — su dantų įtvarais, kaulėtų kelių — 
virsta grakščia, gražia moterimi. 

Paprastai nuotrauka stovėdavo lentynos viduryje. 

Jos ten nebebuvo. 

Selė aiktelėjo 1r čiupo telefono ragelį. Surinko Katerinos nu- 
merį ir bejėgiškai stovėjo: telefonas be perstojo pypsėjo, nes 
niekas neatsiliepė. 


Tą vakarą Skotas nusprendė nuvažiuoti į vieną iš kaimyninių 
koledžų pasiklausyti pradedančio konstitucinės teisės spec1a- 
listo iš Harvardo teisės mokyklos paskaitų ciklo. Šios įvadinės 
paskaitos tema buvo teisės į deramą teisminį procesą istorija ir 
kaita. Pranešėjas kalbėjo labai gyvai, ir po paskaitos Skotas pa- 
juto įgavęs jėgų. Važiuodamas namo jis sustojo prie kinų resto- 
rano nusipirkti vištienos su lakštiniais ir daržovėmis, jautienos 
ir šparaginių žirnių iš anksto mėgaudamasis, kad praleis vakarą 
vienas — tik su studentų darbais. 

Priminė sau, kad vakare dar reikės paskambinti Ešlei - tiesiog 
pasilabinti, pasiteirauti, kaip laikosi ir ar nereikia pinigų. Jam 
buvo šiek tiek nesmagu, kad Katerina apmoka už Ešlės viešna- 
gę. Jis manė, jog reiktų kaip nors susitarti dėl pinigų abi puses 
tenkinančiomis sąlygomis, juolab kad nelabai žinojo, kiek laiko 
Ešlė turės ten išbūti. Tikrai nebe labai ilgai. Vis dėlto ji, matyt, 
šiokia tokia našta. Skotas gerai nežinojo, ar Katerina turtinga. 
Juodu matėsi vos porą kartų ir, laimė, trumpai, be to, itin ofi- 

cialiomis progomis. Jis žinojo, kad Katerina myli Ešlę, todėl 
nebuvo prieš ją nusistatęs. 

Kai įėjo pro duris, pamatė, kad vištienos patiekalas ėmė var- 
vėti kiaurai popierinį maišelį. Tuo metu suskambo telefonas. 
Skotas metė maišelį ant ruošos stalo virtuvėje ir stvėrė ragelį. 

— Klausau, - riktelėjo. 

— Skotai, čia Selė. Jis buvo čia, jis užmušė Bevardį ir dabar 
žino, kur Ešlė, o aš negaliu joms prisiskambinti. 

Ji plyšojo į ragelį ir jos žodžiai užgriuvo jį it lavina. 

— Sele, nurimk, - tarė jis. — Pasakok viską iš pradžių. 

Jis girdėjo savo paties intonaciją — ramią, išmintingą. 

O viduje juto, kaip širdis, plaučiai, galva vis greičiau sukasi 
ratu, tarsi jis staiga kristų iš niūraus vėjų košiamo dangaus. 


Ešlė su Katerina neskubėdamos ėjo per Bratleborą atgal prie 
Katerinos automobilio su kavos puodeliais rankose, žiūrėda- 
mos į viena eile išsirikiavusias amatininkų dirbtuves, ūkinių 
prekių parduotuves, turizmo reikmenų nuomos punktus ir kny- 
gynus. Viskas priminė Ešlei koledžo miestelį, kuriame užaugo 
ir kur viskas priklausė nuo metų laikų ir lėtos jų kaitos. Var- 
gu ar galėjai jaustis nepatogiai, 0 juo labiau baugintis šiame 
miestelyje, kuris nėrėsi iš kailio, kad įtiktų skirtingų pažiūrų 
gyventojams. 

Nuo Bratleboro iki tos vietos, kur tarp kalnų ir laukų atokiai 
nuo kaimynų glaudėsi Katerinos namas, buvo dvidešimt minu- 
čių kelio automobiliu. Katerina liepė vairuoti Ešlei, pasiskundu- 
si, neva tamsoje dabar mato kur kas prasčiau negu kadaise, nors 
Ešlė nusprendė, kad ji tik nori ramiai išgerti savo kavą su pienu. 
Ešlė nudžiugo išgirdusi vyresnę moterį taip kalbant - Katerina 
spinduliavo kažkokį nuožmumą. Ji nenorėjo leisti artėjančios 
senatvės diegliams ir skausmams varžyti jos veiksmus ir viso- 
mis išgalėmis jiems priešinosi. 

Joms važiuojant Katerina mostelėjo ranka į kelią priekyje. 

— Nenumušk kokio elnio. Bus blogai elniui, blogai automobi- 
liui, blogai mums. 

Ešlė paklusniai sumažino greitį ir žvilgtelėjo į užpakalinio 
vaizdo veidrodėlį. Pamatė greitai artėjančio automobilio prieki- 
nių žibintų šviesas. 

— Atrodo, kažkas skuba. 

Ji kartą spustelėjo stabdžio pedalą, kad iš paskos važiuojan- 
tieji pamatytų jų šviesas. 

— Dieve brangus! — sušuko ji. 

Automobilis riaumodamas, cypiančiomis padangomis prilėkė 
prie jų užpakalinio buterio ir laikėsi atsilikęs vos per sprindį. 

— Kas per velniava?! — suriko Ešlė. — Ei, traukis! 

— Neprarask savitvardos, — šaltu balsu patarė Katerina, bet 
pati suleido nagus į sėdynę. 

— Liaukis! — sukliko Ešlė, kai iš paskos važiuojantis automo- 
bilis staiga įsijungė tolimąsias šviesas, ir jų salonas suspindo. — 
Po perkūnais — ką čia išdarinėji?! 

Ji nematė, kas automobilyje, neįžiūrėjo jo markės ir modelio. 
Ešlė tvirtai sugniaužė vairą mašinai vingiuojant nuošaliu kaimo 
keliu. 

— Tegul jis tave pralenkia, — kiek įmanydama slėpdama bal- 
se nerimą patarė Katerina. Ji pasisuko ant sėdynės bandydama 
pažiūrėti pro užpakalinį stiklą, bet ją apakino priekinių žibintų 
šviesos, o saugos diržas varžė judesius. — Kai tik pamatysi tin- 
kamą vietą, sustok kelkraštyje. Priekyje kelias platėja. 

Katerina stengėsi išlikti rami ir tuo pat metu mintyse karštli- 
giškai skaičiavo. Ji gerai žinojo aplinkinius kelius; bandė numa- 
tyti, kas bus toliau, ar pajėgs atitrūkti. 

Ešlė mėgino didinti greitį ir šiek tiek atsiplėšti, bet kelias 
buvo per daug siauras ir vingiuotas. Iš paskos važiuojantis auto- 
mobilis irgi paspaudė, kad neatsiliktų. Ešlė ėmė mažinti greitį. 

— Ko, po velnių, jam reikia?! — vėl sušuko ji. 

— Nesustok, — tarė Katerina. — Daryk, ką non, tik nesustok. 
Šunsnukis! 

— O jeigu jis mus taranuos? — kad susitvardytų nesurikusi pa- 
klausė Ešlė. 

— Sulėtink greitį tiek, kad jis mus apvažiuotų. Jeigu į mus 
trenksis, nepaleisk vairo. Už poros kilometrų kelias šakojasi į 
dešinę. Galim ten pasukti atgal, miestelio link. Privažiuosime 
Juo prie gaisrinės, o gal ir policijos nuovados. 

Ešlė pritariamai suniurzgėjo. 

Katerina nepasakė Ešlei, kad kaimyniniame Bratlebore poli- 
cija, greitoji ir ugniagesiai budi ištisą parą, bet jos miestelyje po 
dešimtos vakaro galėjai iškviesti tik valstijos policiją ar - i1mtu- 
vu siųstuvu — savanorius medikus arba ugniagesius. Jai magėjo 
pažiūrėti į laikrodį, bet bijojo paleisti rankas, kuriomis laikėsi 
įsikibusi sėdynės. 

— Priekyje į dešinę! - riktelėjo Katerina. Ji žinojo, kad už pus- 
kilometrio padaryta nedidelė aikštelė, skirta apsisukti mokykli- 
niams autobusams. — Važiuok ten! 

Ešlė linktelėjo ir vėl paspaudė akceleratorių. Iš paskos va- 
Žiuojantis automobilis irgi šovė į priekį bandydamas neatsilik- 
ti, kai Ešlė įsuko į nedidelę neasfaltuotą aikštelę prie kelio. Ji 
stengėsi sukti taip staigiai, kad persekiojančiam automobiliui 
neliktų nieko kita, kaip jas aplenkti. 

Bet to neįvyko. 

Moterys išgirdo suspiegiant stabdžius ir sucypiant į kelią be- 
sitrinančias padangas. 

— Laikykitės! — sušuko Ešlė. 

Abi pasirengė smūgiui; Ešlė smarkiai nuspaudė stabdžio pe- 
dalą. Automobilį bemat apgaubė žemių ir dulkių debesis, ir jie- 
dvi išgirdo, kaip žvirgždas atsimušęs nuo mašinos dugno laksto 
į aplinkinius krūmus. 

Katerina pakėlė ranką veidui prisidengti, o Ešlė atsilošė į 
sėdynę, kai automobilis ėmė slysti palaidų žvirgždu. Ešlė dar 
labiau susuko vairą, kaip ją mokė tėvas, ir suvaldė slystantį au- 
tomobilį prieš pat jam trenkiantis į apsauginį stulpelį. Mašinos 
galas vis dar slydo, bet Ešlei pavyko ištiesinti jį vairu. Ji pakėlė 
akis tikėdamasi pamatyti, kaip pro šalį prariaumoja jas perse- 
kiojantis automobilis, bet nepamatė nieko. 

Automobilis sudrebėjo ir sustojo. Ešlė pasisuko. Ji neabejojo 
tuoj pamatysianti į jas atlekiančius priekinius žibintus ir paju- 
sianti smūgį. 

Katerina atsilošė ant keleivio sėdynės, bet tuoj trenkėsi galva 
į langelį ir skausmingai sudejavo. 

— Laikykis! — suriko laukdama dar vieno smūgio. 

Bet joms atsiliepė tik tyla. 


Skotas klausėsi pypsėjimo ragelyje 1r suprato, kad nėra kam at- 
siliepti. 

Pirmiausia jis liepė sau per daug nesureikšminti to, kad niekas 
nepakėlė ragelio. Tikriausiai jos tik išvažiavo pavakarieniauti ir 
dar negrįžo namo. Priminė sau, kad Ešlė - pelėda, tad veikiau- 
siai prikalbino Kateriną nueiti į vėlų kino seansą, o gal išgerti 
po taurelę bare. Jų galėjo nebūti namie dėl dešimčių priežas- 
čių. Nepasiduok panikai, ragino save. Jei pulsi į isteriją be jokio 
rimto pagrindo, niekam nuo to nebus geriau ir tik suerzinsi Ešlę, 
kai pavyks su ja susisiekti. Ko gero, suerzinsi ir Kateriną, nes 
ji ne iš tų žmonių, kuriems patinka, kai juos laiko nekompeten- 
tingais. 

Jis giliai įkvėpė ir paskambino buvusiai žmonai. 

— Sele? Niekas vis dar neatsiliepia. 

— Manau, jai gresia pavojus, Skotai. Dievaži. 

— Kodėl? Kas gi nutiko dabar? 

Selės galvoje sukosi kažkokia idiotiška lygtis: negyvas šuo, 

padauginta iš nužudyto seklio, padalyta iš sulaužytos staktos, 
padauginta iš dingusios nuotraukos kvadratu, lygu... Bet tepa- 
sakė: 

— Klausyk, nutiko keletas dalykų. Negaliu tau visko pasakoti, 
bet... 

— Kodėl negali man visko pasakoti? — kaip visada priekabiai 
paklausė Skotas. 

— Todėl, — pro sukąstus dantis iškošė Selė, — kad kiekviena 
uždelsta sekundė gali... 

Ji nebaigė sakinio. Kurį laiką abu tylėjo jausdami, kokia be- 
dugnė praraja tarp jų atsivėrusi. 

— Leisk man pasikalbėti su Houp, - įsakmiai tarė Skotas. 

Selė nustebo. 

— Ji čia, bet... 

— Pakviesk ją. 

Houp ne 1š karto paėmė ragelį. 

— Skotai? 

— Aš irgi negaliu prisiskambinti. Net į atsakiklį. 

— Jinai jo neturi. Ji mano, kad žmonės gali paskambinti antrą 
kartą. 

— Manai, kad... 

— Taip. 

— Gal mums reikia kviesti policiją? 

Houp atsakė ne iš karto. 

— Iškviesiu aš. Galima sakyti, pažįstu ten daugumą farų. Ru- 
pūs miltai, su dviem mokiausi vienoje klasėje. Galiu paprašyti, 
kad vienas jų nuvažiuotų pas jas patikrinti. 

— Ar gali tai padaryti nesukeldama per daug triukšmo? 

— Taip. Galiu tik pasakyti, kad negaliu prisiskambinti senyvai 
motinai. Jie visi ją pažįsta, ir jiems neturėtų būti sunku. 

— Gerai, taip ir padaryk, - tarė Skotas. — Ir pasakyk Selei, kad 
aš ten važiuoju. Jeigu prisiskambinsi Katerinai, pasakyk, kad 

pasirodysiu pas jas šįvakar. Tik reikės, kad paaiškintų, kaip ten 
nuvažiuoti. 

Kalbėdama Houp matė, kad Selė išbalusi, o jos rankos dreba. 
Dar niekad nebuvo mačiusi Selės tokios persigandusios, ir tai 
sutrikdė Houp nė kiek ne mažiau negu jas apgaubusi efemeriška 
tamsa. 


Pirma prabilo Katerina. 

— Tau nieko nenutiko, Ešle? 

Ešlė linktelėjo galvą: lūpos buvo perdžiūvusios, burna beveik 
užakusi, todėl nepasitikėjo balsu. Pajutusi, kad pašėlusiai besi- 
daužiusi širdis vėl ima plakti normaliai, tarė: 

— Aš sveika. O jūs? 

— Aš tik susitrenkiau galvą. 

— Važiuojam į ligoninę? 

— Ne, man nieko nenutiko. Tik, rodos, išpyliau ant savęs puo- 
delį kavos, už kurį suplojau šešis dolerius. 

Katerina atsisegė saugos diržą ir atidarė dureles. 

— Man reikia įkvėpti gryno oro, — tarstelėjo. 

Ešlė išjungė variklį ir taip pat išėjo į naktį. 

— Kas atsitiko? Turiu galvoje, kas čia darėsi? 

Katerina žiūrėjo į kelią toje pusėje, iš kurios atvažiavo. Dabar 
ji pasisuko ir pažiūrėjo į priešingą. 

— Ar matei tą šunsnukį pravažiuojant pro mus? 

— Ne. 

— Aš irgi nemačiau, kas jam atsitiko. Įdomu, kur, velniai rau- 
tų, jis nuvažiavo? Tikiuosi, trenkėsi į medžius ar nulėkė nuo 
kokio skardžio. 

Ešlė papurtė galvą. 

— Stengiausi suvaldyti automobilį. 

— Ir tau puikiai pavyko, — atsakė Katerina. Jos balsas nustojo 
drebėti, ir tai nuramino Ešlę. - Lyg būtum NASCAR lenktyni- 

ninkė. Tie vyrukai vairuoja nė kiek ne geriau už tave, Ešle, — ne- 
pyk, kad sakau tai, kas akivaizdu. Meistriškai išsisukai iš labai 
keblios padėties. Mudvi gyvos ir sveikos, o mano gražus, be- 
veik naujas automobilis nė vienoje vietoje net neįlenktas. 

Ešlė nusišypsojo, nors viduje vis dar juto nerimą. 

— Tėvas veždavosi mane į Laim Roko trasą Konektikute ir 
treniruodavo mane didžiajame žiede savo senu poršė. Daug ko 
iš jo išmokau. 

— Nepavadinčiau to tipiškomis tėvo ir dukters iškylomis, bet 
jos labai pravertė. 

Ešlė giliai įkvėpė. 

— Katerina, ar kas nors panašaus jums buvo nutikę anksčiau? 

Vyresnė moteris stovėjo kelkraštyje bandydama įžvelgti pro 
tamsą. 

— Ne. Tiesa, kartais, kai šliaužiu šitais siaurais, vingiuotais 
keliukais, kokiam mokinukui trūksta kantrybė ir jis posūkyje 
pralekia pro šalį, nors nemato, ar tuo metu neatvažiuoja kas nors 
iš priekio. Bet atrodo, kad tas vyrukas buvo sumanęs kitką. 

Jiedvi įlipo į automobilį ir prisisegė diržus. Ešlė padvejojo, 
paskui nenoromis tarė: 

— Žinot, pamaniau, ar tas šunsnukis, kuris mane vijosi... 

Katerina atsilošė į sėdynę. 

— Manai, tas jaunuolis, per kurį turėjai palikti Bostoną... 

— Nežinau. 

Katerina niekinamai suprunkštė. 

— Ešle, brangioji, jis nežino, kad tu čia, nežino, kur gyvenu, 
O jeigu ir žinotų, būtų velniškai sunku rasti šitoje skylėje. Man 
rodos, jei gyvensi nuolatos dairydamasi per petį ir visa, kas ne- 
įprasta, priskirdama tam šliužui O'Koneliui, ar kokia ten jo pa- 
vardė, tavo gyvenimas bus apgailėtinas. 

Ešlė linktelėjo. Ji norėjo, kad ją įtikintų, ragino save leistis 
įtikinamai, bet sutikti vis tiek buvo sunku. 

— Juk tas jaunuolis sako, kad myli tave, Ešle. Myli. Nesupran- 
tu, koks ryšys tarp meilės ir to, kad mūsų vos nenustūmė nuo 
kelio. 

Ešlė vėl nieko neatsakė, nors manė žinanti atsakymą į šį klau- 
simą. 

Per likusį kelią jos neištarė beveik nė žodžio. Priešais Kateri- 
nos namą buvo ilgas žvyruotas keliukas. Moteris saugojo savo 
privatumą tarp keturių namo sienų, o jei tekdavo rietis su kokiais 
bendruomenės nariais, darydavo tai lauke. Ešlė pažiūrėjo į tam- 
soje skendintį namą. Kadaise čia buvo ūkininko namas, statytas 
devyniolikto amžiaus pradžioje, ir Katerina mėgdavo juokauti, 
girdi, ji pakeitė santechniką ir virtuvę, bet ne vaiduoklius. Ešlė 
žiūrėjo į baltas namo dailylentes ir gailėjosi, kad jiedvi nepaliko 
viduje uždegtų šviesų. 

Tačiau Katerina buvo įpratusi, kad namas pasitinka ją tamsus, 
1r išlipo 1š automobilio. 

— Rupūs miltai, - pyktelėjo, — girdžiu skambant telefoną. - Ji 
garsiai atsiduso. — Po paraliais, per vėlus metas skambinti. 

Nekreipdama dėmesio į tamsą, neabejodama žinanti visus 
tako prie lauko durų nelygumus, Katerina nuėjo palikusi Ešlę 
ropštis iš automobilio. Katerina niekada nerakindavo durų, tad 
įpuolė į vidų ir įjungusi šviesas pasuko prie senutėlio telefono 
su sukamuoju disku svetainėje. 

— Klausau. Kas čia? 

— Motin, čia tu? 

— Houp! Kaip malonu! Bet tu skambini labai vėlai. 

— Motin, tu sveika? 

— Taip, kodėl klausi? 

— Ešlė su tavim? Ji gyva ir sveika? 

— Žinoma, brangute. Ji čia pat. Kas nutiko? 

— Jis žino! Galimas daiktas, dabar važiuoja pas jus. 

Katerina giliai įkvėpė. Jai pavyko nesutrikti. 

— Nurimk, mieloji. Pasakok viską iš pradžių. 

Tai sakydama atsisuko į Ešlę - ši sustingusi stovėjo tarpdury- 
je. Houp pradėjo pasakoti, bet Katerina mažai tegirdėjo. Pirmą 
kartą Ešlės akyse ji pamatė neapsakomą baimę. 


Skotas važiavo didžiausiu variklio leidžiamu greičiu. 

Nedidelis automobilis entuziastingai šoko į priekį ir lengvai 
perkopė šimto šešiasdešimties kilometrų per valandą ribą. Sko- 
tas girdėjo už nugaros riaumojantį variklį, o tuo metu pro šalį 
lėkė susilieję nakties šešėliai, didingos pušys ir juodi kalnai to- 
lumoje. Kelionė nuo jo namų iki Katerinos turėjo trukti beveik 
dvi valandas, bet jis tikėjosi įveikti atstumą perpus greičiau. 
Vis dėlto Skotas abejojo, ar nebus per vėlu. Jis gerai nežinojo, 
kas vyksta, nežinojo, ką dabar daro O'Konelis. Nežinojo, ko 
sulauks naktį. Jis tik žinojo, kad tiesiai priešais jį tyko kažkoks 
keistas, neaiškus pavojus, ir buvo pasiryžęs pulti tarp grėsmės 
1r savo dukters. 

Kai važiuodamas tvirtai gniaužė vairą, vaizdai iš praeities 
vos nenustelbė visų minčių. Jį užplūdo prisiminimai, kaip au- 
gino dukrą. Pajuto baisų šaltį, luošinančią vėsą, ir kai pro šalį 
lėkė kiekvienas kilometras, jis vos galėjo įveikti pojūtį, kad va- 
Žiuoja pora kilometrų mažesniu greičiu, negu turėtų, kad kažkas 
tuoj nutiks, o jis keliomis akimirkomis pavėluos. Taigi jis dar 
smarkiau dešine pėda nuspaudė akceleratorių užmiršęs viską, 
tik būtinybę važiuoti greitai, ko gero, greičiau, negu kaip gyvas 
buvo važiavęs. 


Katerina padėjo ragelį, atsisuko į Ešlę ir prašneko tyliu, tvirtu, 
nepaprastai ramiu balsu. Ji kruopščiai rinko žodžius suteikda- 
ma jiems senoviško formalumo. Sutelkus mintis į žodžius, jai 
geriau sekėsi įveikti augančią paniką. Katerina iš lėto įkvėpė ir 
priminė sau, kad jos kartos žmonės kovojo kur kas rimtesnius 


JOHN KATZENBACH a NE TAS ŽMOGUS 335 


mūšius negu tie, kuriuos sukėlė tas O'Konelis, todėl klojo žo- 
džius su Ruzvelto ryžtu. 

— Ešle, brangute. Atrodo, tas jaunuolis, kuris, matyt, jaučia 
tau itin nesveiką potraukį, sužinojo, kad tu ne Europoje, bet čia, 
vieši pas mane. 

Neįstengdama atsakyti Ešlė tik linktelėjo. 

— Manau, bus išmintingiausia, jei užlipsi viršun į savo miega- 
mąjį ir užsirakinsi duris. Laikyk telefoną po ranka. Houp man 
pranešė, kad tavo tėvas šiuo metu čia važiuoja, be to, ji ketina 
iškviesti vietos policiją. 

Ešlė žengtelėjo prie laiptų, bet sustojo. 

— Katerina, ką jūs darysit? Gal mums reikia grįžti į mašiną ir 
dingti iš čia. 

Katerina nusišypsojo. 

— Abejoju, ar yra prasmės suteikti tam vyrukui galimybę dar 
kartą pabandyti mus užspausti kelyje. Manau, šįvakar jis kartą 
tai jau darė. Ne, čia mano namai. Ir tavo namai. Jei tas vaikinas 
nori padaryti tau ką nors bloga, manau, geriau neleisti jam to 
padaryti čia, pažįstamoje aplinkoje. 

— Tada aš nepaliksiu jūsų vienos, — su pasitikėjimu, kurio ne- 
jautė, pareiškė Ešlė. - Mes susėsime abi ir kartu lauksime. 

Katerina papurtė galvą. 

— Ešle, brangute, labai malonu, kad siūlaisi. Bet manau, kad 
jausiuos kur kas ramiau čia laukdama, jei žinosiu, kad tu viršuje 
už užrakintų durų, kuo toliau nuo jo. Kita vertus, netrukus čia 
atvažiuos pareigūnai, tad būkime atsargios ir nuovokios. O nuo- 
voka sako, kad turi daryti tai, ką sakau, taigi malonėk klausyti. 

Ešlė jau buvo beprieštaraujanti, bet Katerina rankos mostu ją 
nutildė. 

— Ešle, leisk man ginti savo namus taip, kaip man atrodo tin- 
kama. 

Rūstūs Katerinos žodžiai bemat paveikė Ešlę ir ji linktelėjo 
galvą. 

— Gerai, būsiu viršuje. Bet jei išgirsiu ką nors, kas man nepa- 
tiks, žaibiškai nulipsiu čia. 

Ji gerai nežinojo, ką norėjo pasakyti žodžiais „ką nors, kas 
man nepatiks“. 

Katerina žiūrėjo, kaip Ešlė lipa vieninteliais laiptais, įrengtais 
per namo vidurį. Ji luktelėjo, kol išgirdo savitą senoviško rakto 
barkštelėjimą užrakinamose duryse. Tada priėjo prie nedidelės 
medinės spintos, įmontuotos sienoje palei didelį atvirą Židinį. 
Už malkų buvo užkištas senas odinis dėklas su velionio vyro 
šratiniu šautuvu. Katerina nebuvo ištraukusi jo daug metų ir tiek 
pat laiko nesivargino jo išvalyti, tad nebuvo visiškai įsitikinu- 
si, kad šešetas šovinių, palaidų gulinčių dėkle, iššaus. Moteris 
pamanė, kad ne mažesnė tikimybė, jog senas ginklas jai nu- 
spaudus gaiduką sprogs rankose. Vis dėlto ginklas buvo didelis, 
grėsmingas, su stambia skyle vamzdžio gale, ir Katerina vylėsi, 
kad nieko daugiau nereikės. 

Ji išėmė šautuvą ir susmuko ant kėdės plačia atkalte prie Žži- 
dinio. Visus šešis šovinius sukišo į apkabą, užtaisė ginklą, pasi- 
dėjo ant kelių ir atsilošusi ėmė laukti. Šautuvas buvo tepaluotas. 
Katerina nusivalė pirštus į kelnes, ir ant jų liko tamsūs dryžiai. 
Apie šautuvus ji menkai išmanė, bet saugiklį išjungti susiprato. 

Katerina laikė ranką ant buožės, kai išgirdo pirmus negarsius 
žingsnius po langais, artėjančius prie lauko durų. 


Ji ir toliau spoksojo pro langą, ir aš įsivaizdavau, kad ji gvildena kaž- 
kokią mintį. Tada staigiai atsisuko į mane ir paklausė: 

— Ar kada rimtai galvojote galintis nužudyti Žmogų? 

Kai sudvejojau prieš atsakydamas, ji papurtė galvą. 

— Čia turbūt ir yra atsakymas. Gal jums geriau susimąstyti apie kitą 
klausimą — kokia romantika mes apipiname smurtinę mirtį. 

— Nelabai suprantu, ką turite galvoje, - atsakiau iš lėto. 

— Pagalvokite apie visus būdus, kuriais išreiškiame save per smur- 
tą. Per televiziją ar filmuose. Vaikų vaizdo žaidimuose. Pagalvokite 
apie visus tuos tyrimus, rodančius, kad vaikas, kol užauga, pamato 
kiek tūkstančių mirčių? Daug tūkstančių. Bet iš tikrųjų, nepaisant viso 
to „švietimo“, tikrovėje susidūrę su įniršiu, kuris gali kainuoti gyvybę, 
mes retai žinome, kaip reaguoti. 

Nieko neatsakiau, o ji per tą laiką pasitraukė nuo lango, grįžo į kitą 
kambario pusę ir atsisėdo. 

— Mums patinka vaizduotis, — tarė ji šaltai, —- kad visuomet žinosi- 
me, ką daryti kebliausiose padėtyse. Bet iš tikrųjų mes nežinome. Mes 
darome klaidas. Tampame neteisingų sprendimų aukomis. Visi mūsų 
trūkumai veržte išsiveržia į paviršių. Mes neįstengiame padaryti to, ką 
manome galį padaryti. Tai, ką turime daryti, - ne mūsų jėgoms. 

— Turite omeny Ešlę? 

Ji papurtė galvą. 

— Nejaugi nemanote, kad baimė mus suluošina? 

Pokalbis apie meilę 


Katerina vieną kartą giliai įkvėpė ir pakėlė šautuvą prie peties 
sekdama garsus iš lauko. Mintyse skaičiavo žingsnius. Nuo lango 
iki namo kampo, pro jos nepaprastai rūpestingai sustatytus va- 
zonus su gėlėmis iki priekinių durų. Pirmiausia jis išbandys jas, 
pasakė sau. Nors liežuvis atrodė ištinęs, ji šiurkščiai sušuko: 

— Užeikite, pone O'Koneli. 

Jai nereikėjo pridurti: Aš jūsų laukiu. 

Kurį laiką tvyrojo tyla, ir Katerina klausėsi sunkaus savo pa- 
čios alsavimo, kurį beveik nustelbė pašėlusiai besidaužanti šir- 
dis. Ji laikė šautuvą pakeltą prie peties ir žiūrėdama pro vamzdį 
bandė nusiraminti. Per savo gyvenimą niekada nešovė į jokį ne- 
gyvą daiktą. Tiesą sakant, ji apskritai nebuvo paleidusi nė vieno 
šūvio, net mokydamasi šaudyti. Jos tėvas buvo gydytojas. Houp 
tėvas užaugo ūkyje, o per Korėjos karą tarnavo jūrų pėstininku. 
Nebe pirmą kartą ji pasigailėjo, kad jo nėra šalia. Netrukus iš- 
girdo atsidarant priekines duris ir žingsnius prieškambaryje. 

— Čionai, pone O'Koneli, - kimiu balsu iškošė ji. 

Pasigirdo toli gražu ne atsargūs žingsniai — O'Konelis pasuko 
už kampo ir atsistojo tarpduryje. Katerina bemat pakėlė šautuvą 
ir nutaikė jam į krūtinę. 

— Rankas aukštyn! - ji nesumojo, ką daugiau pasakyti. —- Nė 
iš vietos! 

Maiklas O'Konelis visiškai nesustojo, rankų irgi nepakėlė. 

Tik žengtelėjo į priekį ir ranka parodė į ginklą. 

— Norite mane nušauti? 

— Jeigu reikės. 

— Dėl ko, - tarė jis lėtai įdėmiai ją nužiūrėdamas ir tuo pat 
metu akimis aprėpdamas kambarį, tarsi įsidėmėdamas visas for- 
mas, spalvas 1r kampus, — jums gali reikėti? — Jis kalbėjo tarsi 
pasakodamas jai juokelį. 

— Ko gero, jums bus geriau, jei į šį klausimą neatsakysiu, — 
pašaipiai atsakė Katerina. 

O'Konelis papurtė galvą - tarsi supratęs, ką ji sako, bet neno- 
rėdamas su tuo sutikti. 

— Ne, - ištarė jis lėtai šiek tiek pasislinkdamas į priekį, — bū- 
tent tai man ir reikia Žinoti, ar ne? — jis nusišypsojo. — Nušausit 
mane, jei pasakysiu ką nors, su kuo nesutinkate? Jei pajudėsiu į 
kurią nors pusę? Jei prisiartinsiu? Ar jei žengsiu atatupstas? Kas 
jus privers nuspausti gaiduką? 

— Norit atsakymo? Galit jį gaut, bet vargu ar tada apsi- 
džiaugsit. 

O'Konelis žengė žingsnį link jos. 

— Jau paėjot ganėtinai toli. Be to, noriu, kad pakeltumėte ran- 
kas, — Katerina tarė žodžius ramiai, tikėdamasi, kad jos balsas 
skamba ryžtingai, bet jai pačiai atrodė, kad jis silpnas, geibus. 
Ir, ko gero, pirmą kartą tikrai senas. 

O'Konelis, rodės, matuoja juos skiriantį atstumą. 

— Katerina, ar ne? Katerina Freizjer. Jūs - Houp motina, tiesa? 

Ji linktelėjo. 

— Galiu vadinti jus Katerina? Ar pageidaujate kaip nors oficia- 
liau - ponia Freizjer? Noriu būti mandagus. 

— Galite vadinti, kaip norite, nes ilgai čia nebūsite. 

— Ką gi, Katerina... 

— Ne, aš apsigalvojau. Vadinkite ponia Freizjer. 

Jis linktelėjo — vėl tarsi juokaudamas. 

— Ką gi, ponia Freizjer, man nereikės ilgai čia būti. Aš tik 
norėčiau pasikalbėti su Ešle. 

— Jos čia nėra. 

O'Konelis papurtė galvą ir išsišiepė. 

— Neabejoju, ponia Freizjer, kad augote padorioje šeimoje, 
o vėliau pati mokėte savo dukrą, kaip negražu meluoti, ypač 
žmogui į akis. Kai meluoji žmogui į akis, jis užpyksta. O pikti 
žmonės padaro baisių dalykų, ar ne? 

Katerina laikė ginklą nutaikytą į O'Konelį. Ji sunkiai nurijo 
seiles bandydama suvaldyti kvėpavimą. 

— Ojūs galite padaryti baisių dalykų, pone O'Koneli? Jei taip, 
gal man reikėtų jus dabar nušauti ir užbaigti šį vakarą nemalo- 
nia gaida. Bet nemalonia daugiausia jums. 

Katerina nenumanė, ar tik blefuoja. Ji visą dėmesį sutel- 
kė į vyrą priešais, tad neįstengė įžiūrėti ką nors už jųdviejų. 
Juto, kaip pažastyse 1ma varvėti prakaitas, ir nusistebėjo, kad 
O'Konelis nė kiek nesinervina. Atrodė, tartum ginklo vaizdas 
visai neišmuša jo iš vėžių. Jai šovė į galvą nerimą kelianti min- 
tis, kad jis mėgaujasi. 

— Ką galiu aš, ką galite jūs — tai ir yra svarbiausi klausimai, ar 
ne, ponia Freizjer? 

Katerina giliai įkvėpė ir primerkė akį lyg taikydamasi. Iš pa- 
žiūros nė kiek nesutrikęs O'Konelis vaikštinėjo po kambarį to- 
liau susipažindamas su jo išdėstymu. 

— Intriguojantys klausimai, pone O'Koneli, bet jums jau lai- 
kas išeiti. Kol dar esate gyvas. Išeikite ir niekados negrįžkite. O 
svarbiausia — palikite Ešlę ramybėje. 

O'Konelis buvo nutaisęs šypseną, bet Katerina matė, kad jo 
žvilgsnis laksto po kambarį. Ji matė, kad ta šypsena slepia kaž- 

ką gerokai juodesnio, gerokai grėsmingesnio, negu ji kada nors 
įsivaizdavo. 

Jis tyliai prašneko: 

— Ji arti, ar ne? Aš jaučiu. Ji labai arti. 

Katerina nieko neatsakė. 

— Man rodos, jūs kai ko nesuprantate, ponia Freizjer. 

— Ko? 

— Aš myliu Ešlę. Mudviem skirta būti kartu. 

— Jūs klystate, pone O'Koneli. 

— Mudu esame pora. Puikiai tinkame vienas kitam, ponia 
Freizjer. 

— Aš taip nemanau, pone O'Koneli. 

— Darysiu viską, ko reikės, kad ji būtų mano, ponia Freizjer. 

— Tikiu. Gal kiti sakytų tą patį. 

Tą akimirką nieko drąsesnio ji nebūtų galėjusi pasakyti. 

Jis tylėdamas spoksojo į ją. Katerina įsivaizdavo, kad jis stip- 
rus, raumeningas ir greitas kaip sportininkas. Tikriausiai toks 
pat greitas kaip Houp, pamanė ji, ir tikriausiai gerokai stipres- 
nis. Jeigu pultų ją, mažai kas jam sukliudytų. Ji sėdi, yra pažei- 
džiama, ir sutrukdyti tam, ką jis darys, tegali senutėlis šratinis 
šautuvas. Staiga ji pasijuto beviltiškai sena — neprimatanti, ne- 
prigirdinti, sulėtėjusios reakcijos. Jai atrodė, kad jis turi visus 
pranašumus, išskyrus vieną. Ir ji nenumanė, ar jis turi ginklą po 
striuke, o gal kišenėje. Pistoletą? Peilį? Ji giliai įkvėpė. 

— Man atrodo, jūs nesuprantate, ponia Freizjer. Aš visuomet 
mylėsiu Ešlę. O tikėtis, kad jūs, jos tėvai ar dar kas gali sutruk- 
dyti man būti šalia jos, būtų išties gana juokinga. 

— Tik ne šįvakar. Ne mano namuose. Šįvakar jūs apsisuksite ir 
išeisite. Antraip jus išneš be galvos, nes turiu šį šautuvą. 

Jis vėl patylėjo nenustodamas šypsotis. 

— Senas paukštinis šautuvas. Jis šaudo mažo kalibro šratais, 
ne ką skausmingesniais negu kokio orinio šautuvėlio. 

— Norite tuo įsitikinti? 

— Ne, — iš lėto atsakė jis. —- Nemanau, kad norėčiau. 

Katerina tylėjo, o O'Konelis, rodės, įtemptai apie kažką gal- 
voja. 

— Kol vyksta šis draugiškas mūsų pokalbis, pasakykite man, 
ponia Freizjer, kodėl manote, kad aš netinku Ešlei? Esu nepa- 
kankamai gražus? Nepakankamai protingas? Nepakankamai 
geras? Kodėl man turėtų būti neleidžiama jos mylėti? Ką iš tik- 
ro žinote apie mane? Kas, jūsų manymu, galėtų mylėti ją labiau 
už mane? Argi neįmanoma, kad geresnio už mane ji nebūtų ga- 
lėjusi sutikti? 

— Tuo aš abejoju, pone O'Koneli. 

— Nejaugi netikite meile iš pirmo žvilgsnio, ponia Freizjer? Ko- 
dėl vienokia meilė yra priimtina, o kitokia - baisiai smerktina? 

Šie žodžiai užgavo Katerinai skaudžią vietą, bet ji toliau ty- 
lėjo. 

O'Konelis stabtelėjo, paskui visas įsitempė. 

— Ešle! — suriko jis. - Žinau, kad mane girdi! Aš tave myliu! 
Aš visada tave mylėsiu! Aš visada būsiu tau ramstis! 

Jo žodžiai nuaidėjo per visą namą. 

O'Konelis atsigręžė į Kateriną. 

— Ar paskambinote policijai, ponia Freizjer? 

Ji neatsakė. 

— Manau, paskambinote, — ramiai tarė jis. - Bet kokį įstatymą 
šįvakar čia pažeidžiau? Galiu jums pasakyti: jokio. 

Jis mostelėjo į šautuvą. 

— Aišku, to negalima pasakyti apie jus. 

Ji tvirčiau suėmė šautuvo buožę ir prispaudė pirštą prie gai- 
duko. Nedvejok, tarė sau. Nepulk į paniką. Jai atrodė, tarsi 
pažįstamas jos pačios namų, jos svetainės pasaulis, jos pačios 
nuotraukų ir atminų apsuptis staiga tapo jai svetimi. Ji norėjo 
pasakyti ką nors, kas padėtų jai atsikratyti šio pojūčio. Nušauk 

jį! - klykė balsas giliai jos viduje. - Nušauk jį, kol jis jūsų visų 
neišžudė! 

Tą neryžtingumo akimirką O'Konelis sukuždėjo: 

— Nelengva nužudyti žmogų, ar ne? Pasakyti: „Dar žingsnis, 
ir aš Ššausiu“ — viena, iš tikrųjų taip padaryti — visai kas kita. 
Galit apie tai pagalvoti. Labos nakties, ponia Freizjer. Dar pasi- 
matysim. Aš grįšiu. 

Nušauk jį! Nušauk, girdi?! Nudėk jį dabar! Kol ji bandė su- 
prasti balsą savo galvoje, O'Konelis pasisuko ir stebinančiu 
greičiu dingo iš akių. Katerina aiktelėjo. Visai kaip vaiduoklis! 
Vieną akimirką jis stovėjo prieš ją, kitą jo nebebuvo. Girdėjo 
jo žingsnius einant medinėmis prieškambario grindimis, paskui 
dunkstelint užtrenkiamas lauko duris. 

Katerina lėtai iškvėpė ir visu svoriu atsilošė. Šautuvą sugniau- 
Žę pirštai atrodė sustingę, tad prireikė nemažai valios pastangų 
juos atplėšti. Moteris padėjo ginklą ant kelių. Staiga pasijuto iš- 
sekusi, pavargusi, kaip jau nebuvo daug metų. Rankos drebėjo, 
akys buvo pritvinkusios ašarų, ji sunkiai traukė orą į plaučius. 
Prisiminė panašią akimirką ligoninės palatoje prieš daug metų, 
kai jos vyro ranka išslydo jai iš delno, ir jis paliko šį pasaulį. 
Tuomet ją užgriuvo toks pat bejėgiškumo pojūtis. 

Norėjo sušukti Ešlei, bet neįstengė. Norėjo atsistoti ir užra- 
kinti lauko duris, bet buvo sukaustyta. Mes neturime nė men- 
kiausios galimybės. 

Katerina kurį laiką dar sėdėjo ant kėdės. kaip ilgai — nenu- 
manė. Pajudėjo ir šiek tiek ėmė gaudytis aplinkoje tik tada, kai 
kambarys aplinkui nušvito nuo žybčiojančių mėlynų ir raudonų 
policijos automobilio žiburėlių. 


Mintys trankėsi Ešlės galvoje lyg elektros impulsai. 
Ji liko susigūžusi už užrakintų miegamojo durų žinodama, kad 
Katerina ir O'Konelis kalbasi, bet negalėdama suprasti žodžių, 

išskyrus tuos, kuriuos Maiklas O'Konelis išrėkė — kiekvienas 
šių pervėrė ją baime. Kai išgirdo užsitrenkiant lauko duris, liko 
sustingusi ant grindų už lovos, prisispaudusi prie krūtinės pa- 
galvę, įkniaubusi į ją galvą, tartum stengdamasi nieko neišgirsti, 
nepamatyti ir net nekvėpuoti. Pagalvės užvalkalas buvo drėgnas 
toje vietoje, kurią sukando dantimis, kad nepradėtų šaukti. Ji 
juto, kaip skruostais rieda ašaros, ir ją apėmė siaubas. Ir siaubas 
dėl to, kad ją ištiko siaubas. Jautė gėdą, kad paliko Kateriną 
vieną akis į akį su Maiklu O'Koneliu, nors vyresnė moteris to ir 
reikalavo. Stadija, kai ji norėjo vieno — kad O'Konelis paliktų ją 
ramybėje — jau seniai praėjo, ir dabar ji jautėsi blaškoma tokios 
bekraštės jūros, kad kaip gyva nė įsivaizduoti negalėjo. 

— Ešle! — Katerinos balsas prasiskverbė pro sienas ir mergi- 
nos baimes. 

— Taip... — vargais negalais sugebėjo atsakyti ji. 

— Atvažiavo policija. Gali nulipti. 

Išėjusi iš miegamojo ir atsistojusi viršutinėje laiptų aikštelėje 
ji pažiūrėjo į apačią ir pamatė Kateriną, stovinčią prieškamba- 
ryje šalia pusamžio vietos policijos pareigūno su lokio Smoukio 
kepuraite. Jis laikė rankoje bloknotą su pieštuku ir purtė galvą. 

— Suprantu, ponia Freizjer, — policininkas kalbėjo lėtai, kiek 
švepluodamas, ir Ešlė matė, kad Katerina akivaizdžiai suirzu- 
si. — Bet aš negaliu visos šalies mastu skelbti paieškos žmo- 
gaus, kurį jūs pakvietėte užeiti į savo namus, vien todėl, kad jis, 
matyt, jaučia nesveiką meilę panelei Frimen... Labas vakaras, 
panele Frimen. Gal malonėtumėte nulipti... 

Ešlė nulipo laiptais. 

— Ar tas vaikinas jums sudavė, 0 gal grasino? 

Katerina paniekinamai purkštelėjo. 

— Visa, ką jis sakė, buvo grasinimai, seržante Konorsai. Ne 
patys žodžiai, o jo kalbėsena. 

Policininkas pažiūrėjo į Ešlę. 

— Jūs buvote viršuje, panele? Vadinasi, jūs nieko negalite pa- 
liudyti? 

Ešlė linktelėjo. 

— Taigi jis čia tik buvo, bet nieko jums nepadarė, panele? 

— Ne, — atsakė Ešlė. Šis žodis jai pasirodė bejėgiškas. 

Seržantas papurtė galvą, užvertė bloknotą ir vėl atsigręžė į 
Kateriną. 

— Ponia Freizjer, jūs turėjote pasakyti, kad jis jums sudavė ir 
privertė baimintis dėl savo gyvybės. Kad buvo fizinis sąlytis. 
Tuomet mes galėtume kažko griebtis. Galėjot pasakyti, kad jis 
mosavo ginklu. Ar bent jau kad įsiveržė į namus nekviestas. Bet 
mes negalime suimti žmogaus už tai, kad jis sako mylįs panelę 
Frimen. 

Konorsas nusišypsojo ir bandė pašmaikštauti: 

— Galiu lažintis, kad beveik visi vaikinai įsimylėję panelę Fri- 
men. 

Katerina treptelėjo koja. 

— Tuščios šnekos. Jūs sakote, kad visiškai negalite padėti? 

— Nebent esame daugmaž įsitikinę, kad padarytas nusikal- 
timas. 

— O persekiojimas? Tai juk nusikaltimas! 

— Taip, bet šįvakar to nenutiko, ar ne? Jeigu galite įrodyti, 
kad jis nuolatos taip elgiasi, tada panelei Frimen reikia kreiptis į 
teisėją ir gauti laikino apribojimo teismo nutartį. Tai reiškia, kad 
Jeigu tas vaikinas prisiartins arčiau nei per šimtą metrų nuo jos, 
mes galėtume jį suimti. Mes, taip sakant, gautume amunicijos. 
Bet jeigu nutarties nėra... 

Jis pažiūrėjo į Ešlę. 

— Bostone, ten, kur gyvenate, neturite tokios nutarties? 

Ešlė papurtė galvą. 

— Jums reikėtų apie ją pagalvoti. Žinoma... 

— Kas žinoma? - piktai paklausė Katerina. 

— Nenoriu spėlioti... 

— Apie ką? 

— Jūs turite būti atsargios. Būtų negerai, jei ką nors padarysit, 
ir jis ims labai šlykščiai elgtis. Kartais tokia teismo nutartis pa- 
daro daugiau žalos negu naudos. Pasikalbėkit su profesionalu, 
panele Frimen. 

— Mes ir kalbamės su profesionalu! — pertarė jį Katerina. — 
Argi ne toks jūsų darbas, seržante? 

— Turiu galvoje žmogų, kuris yra tokių šeiminių dalykų žino- 
vas. 

Katerina papurtė galvą, bet jai užteko sveiko proto nieko ne- 
sakyti. Iš to, kad įžeisi vigtos policininką, nieko gero nebus. 

— Jeigu jis grįš, ponia Egeizjer, paskambinkite į poskyrį, ir aš 
ką nors atsiųsiu. Bet ku paros metu. Tai mažiausia, ką mes 
galime. Jeigu jis žinos, kad netoliese faras, vargu ar daug ką 
bandys. Nieko geriau negaliu pasiūlyti. 

Eidamas prie durų Konorsas demonstratyviai įsikišo pieštuką 
ir bloknotą į marškinių kišenę. Jis stabtelėjo, ir Ešlei pasirodė, 
kad jis šiek tiek susigėdęs. 

— Mums, galima sakyti, surištos rankos, — tarė jis. - Surašysiu 
pranešimą apie šį iškvietimą, jei vis dėlto kreipsitės į teisėją 
nutarties. 

Katerina vėl nieko neatsakė, tik prunkštelėjo. 

— Kokia paguoda! — tarė piktai. - Labai nuraminote. Čia to- 
lygu patarimui laukti, kol sudegs visas namas, ir tik tada skam- 
binti ugniagesiams. 

— Gaila, kad negaliu daugiau padėti. Nuoširdžiai gaila, po- 
nia Freizjer, nes suprantu, kad tie dalykai yra sunkūs. Bet, kaip 
sakiau, skambinkite, jeigu jis pasirodys vėl. Mes bemat čia at- 
lėksime. 

Policininkas staiga pakėlė galvą ir sukluso. 

— Dievuliau, - tarstelėjo. - Kažkas labai greitai važiuoja. 

Katerina ir Ešlė palinko į priekį ir išgirdo tolumoje kaukiantį 
atlekiančios mašinos variklį. Ešlė, aišku, garsą pažino. Jiems 
bestovint jis ėmė artėti bei garsėti, ir jie pamatė gretimus me- 
džių guotus rėžiančias automobilio priekinių žibintų šviesas. 

— Čia mano tėvas, - tarė Ešlė. Ji pamanė, kad bent jau patirs 
palengvėjimą ir saugumo pojūtį, nes jis žinos, ką daryti. Vis dėl- 
to nieko panašaus ji nepatyrė. 


. 
— Pradėjau studijuoti baimę, - tarė ji. - Fiziologines reakcijas. Psi- 
chologinius stresus. Elgsenos klausimus. Skaitau psichiatrijos vado- 
vėlius ir socialinių mokslų traktatus. Skaitau knygas apie tai, kaip žŽmo- 
nės reaguoja atsidūrę visokiose kebliose padėtyse. Darau užrašus, 
lankau paskaitas, darau visa, ką galiu, kad geriau ją suprasčiau. 

Ji nusisuko ir pažvelgė į malonų priemiesčio pasaulį už stiklo. 

— Į kliniką čia nelabai panašu, - atsakiau. — Čia viskas atrodo gana 
ramu ir saugu. 

Ji papurtė galvą. 

— Viskas tik iliuzija. Tiesiog įvairiose vietose baimė įgauna skirtin- 
gus pavidalus. Ji pagrįsta tuo, ką tikimės nutiksiant per kelias ateinan- 
čias akimirkas, palyginti su tuo, kas iš tikrųjų įvyksta. 

— O Maiklas O'Konelis? 

Jos veide pasirodė kreiva šypsena. 

— Ar niekada nesusimąstote, kad kai kurie žmonės iš prigimties 
moka kelti siaubą? Samdomas žudikas. Seksualinis psichopatas. Re- 
liginis fanatikas. Kiekvienam iš jų tai visai paprasta. Jis buvo vienas 
iš tokių. Toks įspūdis, tarsi tokie Žmonės neturi saitų su gyvenimu, 
kaip turite jūs, aš ar kaip turėjo Ešlė ir jos artimieji. O Konelis neturėjo 
tų paprastų emocinių ryšių ir suvaržymų, kuriuos mes visi jaučiame. 
Juos pakeitė kažkas keliantis didžiulį nerimą. 

— Kas tai buvo? 

— Jam labai patiko būti tokiam, koks buvo. 


31 


Bėgimas nuo kai ko nematomo 


Katerina stovėjo lauke ir žiūrėjo į žvaigždžių nusėtą vidurnak- 
čio dangaus skliautą virš savo namo. Buvo gana vėsu, ir ji matė 
savo iškvėptą orą, bet tai, kas nutiko, ją šaldė kur kas labiau. 
Vienintelė vieta, kur tikėjosi būti saugi, buvo jos namai, skly- 
pas, kuriame geriau ar blogiau gyveno tiek daug metų, kur kiek- 
vienas medis, kiekvienas krūmas, kiekvienas pakraigėje bildan- 
tis vėjelis žadino kokius nors prisiminimus. Gyvenimas čia tu- 
rėjo būti patikimas. Bet šiąnakt jos namų saugumas ėmė nykti 
nuo tos akimirkos, kai išgirdo žodžius „Aš grįšiu“. 

Katerina atsigręžė į lauko duris. Staiga jai pasirodė, kad per 
šalta stovėti lauke bandant nuspręsti, ką daryti, ir tai ją truputį 
stebino. Ji visais metų laikais dažnai stovėdavo po Vermonto 
dangumi ir apgalvodavo daugybę klausimų. Bet šiąnakt juodas 
dangus aiškumo nesuteikė, atnešė vien staigią vėsą. Ši nuslinko 
nugara žemyn, ir Kateriną nukrėtė drebulys. Jai atėjo į galvą 
siaubinga mintis, kad Maiklas O'Konelis šalčio nejus. Jį šildo 
jo manija. 

Ji pažiūrėjo į medžių eilę savo sklypo pakraštyje už lygaus 
ploto palei namą. Jos vyras pasiskolinęs traktorių išlygino tame 
plote dalį, apželdino futbolo vejų žole ir pastatė vienus vartus. 

Tai buvo dovana Houp vienuolikto gimtadienio proga. Papras- 
tai Žiūrint į šią miniatiūrinę futbolo aikštę atmintyje atgydavo 
tiek laimingų akimirkų, kad Kateriną tai guosdavo. Bet šiąnakt 
jos žvilgsnis neužkliuvo už baltų vartų rėmų. Ji įsivaizdavo, 
kad kažkur netoliese prie pat jos regos lauko ribos jas stebi 
O'Konelis. 

Katerina sugriežė dantimis ir grįžo į vidų, bet pirma parodė 
vieną nepadorų gestą į tamsių medžių pusę. Dėl visa pikta, pa- 
manė. Buvo jau gerokai po vidurnakčio, bet dar reikėjo krauti 
daiktus. Jos pačios krepšys buvo suruoštas, bet vis dar sukrėsta 
Ešlė gaišo ilgiau. 

Skotas sėdėjo virtuvėje ir gėrė juodą kavą. Ant stalo prie- 
šais gulėjo senasis Ššratinis šautuvas. Skotas perbraukė pirštu 
per vamzdį ir pamanė, kad jiems visiems būtų kur kas geriau, 
jei Katerina būtų nuspaudusi gaiduką. Jie būtų praleidę liku- 
sią nakties dalį aiškindamiesi su vietos policija ir koroneriu bei 
samdydami jai advokatą, nors Skotas spėjo, kad moters net ne- 
būtų suėmę. Jeigu ji būtų nušovusi tą šunsnukį O" Konelį, kai 
jis Įėjo pro lauko duris, pamanė Skotas, jis būtų atvažiavęs ir 
padėjęs viską sutvarkyti. Po kelių dienų gyvenimas būtų grįžęs 
į Įprastą vagą. 

Jis išgirdo, kaip į virtuvę įeina Katerina. 

— Gal prie tavęs prisidėsiu, — tarė ji įsipildama puodelį kavos. 

— Naktis bus ilga, - atsakė Skotas. 

— Ji jau prailgo. 

— Ešlė netrukus baigs? 

— Tuoj susiruoš, - tarė Katerina. — Jai tik liko pasiimt keletą 
daiktų. 

— Ji vis dar gerokai sukrėsta. 

Katerina linktelėjo. 

— Nesmerk jos. Aš pati truputį sukrėsta. 

— Bet tu geriau tai slepi. 

— Patirtis didesnė. 

— Gaila... - pradėjo, bet nebaigė Skotas. 

Katerina kreivai šyptelėjo vienu lūpų kampučiu. 

— Žinau, ko tau gaila. 

— Gaila, kad nepasiuntei jo tiesiai į pragarą. 

Ji linktelėjo. 

— Man irgi gaila. Tik šaukštai po pietų. 

Nė vienas nepasakė, ką abu gaivojo: priešais šautuvo vamz- 
dį stovintis O'Konelis buvo proga, kuri vargu ar pasitaikys dar 
kartą. Vos tik ši mintis šovė Skotui į galvą, bandė ją nuvyti. 
Jo išsilavinusi, racionali pusė primygtinai teigė, kad smurtas 
niekada nebūna išeitis. Bet tuoj pat sklandžiai atėjo atsakymas: 
kodėl gi ne? 

Tarpduryje pasirodė Ešlė. 

— Gerai, — tarė, — aš jau susiruošusi. 

Ji įdėmiai pažvelgė į tėvą ir Kateriną. 

— Ar jūs įsitikinę, kad išvažiuodami teisingai elgiamės? 

— Ešle, mieloji, čia mes gana atskirtos nuo žmonių, - atsargiai 
tarė Katerina. — O ką toliau darys ponas O'Konelis, matyt, labai 
sunku nuspėti. 

— Tai nesąžininga, — atsakė Ešlė. —- Nesąžininga man, nesąži- 
ninga jums, nesąžininga niekam. 

— Manau, tai, kas sąžininga ir kas ne, dabar nebeturi daug 
reikšmės, — tarė Skotas. 

— Pagrindinis rūpestis - saugumas, — vis dar švelniai kalbėjo 
Katerina. — O atsarga gėdos nedaro. 

Ešlė sugniaužė kumščius, kad susitvardytų ir nepravirktų. 

— Važiuojam, ir tiek, — paragino Skotas. — Bent jau tavo moti- 
na jausis kur kas geriau, kai būsi namie. Houp irgi. O Katerina 
tikrai nenori būti čia viena ir aiškintis su tuo šunsnukiu, kai jis 
susigriebs, kad Ešlę išvežėme. 

— Kitą kartą, manau, nesivarginsiu ir nekalbėsiu, — šaltai tarė 
Katerina. 

Ji mostelėjo į šautuvą. Skotas ir Ešlė nusišypsojo pamatę šį 
gestą. 

— Katerina, — šluostydamasi akis tarė Ešlė, — iš tavęs išeitų 
puiki profesionali žudikė. 

Katerina nusišypsojo. 

— Ačiū, brangute. Laikysiu tai komplimentu. 

Skotas pakilo nuo stalo. 

— Ar visi supranta, kaip šiąnakt veiksime? 

Ešlė 1r Katerina linktelėjo. 

— Atrodo sudėtinga, — tarė vyresnioji moteris. 

— Verčiau sudėtinga, bet kad nereikėtų gailėtis. Geriausia va- 
dovautis prielaida, kad jis stebi namą — jums taip neatrodo? Ir 
kad jis gali bandyti mus sekti. Ir mes nežinom, ką jis gali mė- 
ginti iškrėsti. Šįvakar jis jau nustūmė jus nuo kelio. 

— Jeigu ten buvo jis, — atsakė Ešlė. — Mes neturėjom progos 
gerai jį pamatyti. Ir jo automobilį. Kažkokia nesąmonė - kam 
jam vieną minutę kėsintis mus nužudyti, o paskui atsistojus 
prieškambaryje šaukti, kad mane myli? 

Skotas papurtė galvą. Jam tai irgi atrodė nelogiška. 

— Šiaip ar taip, jeigu jis stebi, duosime jam peno pamąstymui. 

Jis surinko krepšius ir išrikiavo prie lauko durų. Katerina ei- 
dama jam iš paskos užgesino visas šviesas namuose. Palikęs 
abi moteris prieškambaryje Skotas išėjo į naktį. Jis apžiūrinėjo 
tamsius pavidalus prisimindamas, kaip Ešlės amžiaus būdamas 
Vietname pro žiūronus spoksojo į džiungles. Jam už nugaros 
stovėjo bent kartą nutilusių haubicų baterija, nuo standžiai pri- 
grūstų smėlio maišų palei krūtinę kilo drėgnas, priplėkęs dvo- 
kas. Skotas spėliojo, ar jų neseka iš vijoklių ir kitokių tankiai 
prižėlusių, susiraizgiusių augalų pomiškio. 

Skotas atsisėdo prie poršė vairo, įjungė variklį ir atbulomis 
privažiavo prie nedidelio Katerinos automobilio su universalo 
kėbulu ir keturiais varomaisiais ratais. Palikęs įjungtą variklį 

pakėlė gaubtą ir išlipo lauk. Įkišęs ranką užvedė Katerinos au- 
tomobilį. Tada priėjo prie vienos ir kitos mašinos dešinės pusės, 
atidarė dureles ir kiek įmanoma žemiau nuleido keleivio sėdynę. 

Paskui grįžo į namus, stvėrė visus krepšius ir vėl išėjo į tamsą. 

Katerinos krepšį padėjo į savo automobilį, Ešlės - į Katerinos, 
uždarė bagažines, bet visas ketverias dureles paliko atdaras. 

Greitai grįžo prie laukujų durų. 

— Pasiruošusios"? 

Abi moterys pritariamai linktelėjo. 

— Tada važiuojam. Dabar paskubėkim. 

Visi trys ėjo kartu, viena tamsia mase. Ešlė atsisėdo ant por- 
šė keleivio sėdynės, Katerina — prie savo automobilio vairo. 
Vos atsisėdusi Ešlė prisispaudė prie sėdynės, kad nebūtų ma- 
toma. Plaukus susikišo po tamsia megzta kepure. 

Skotas apibėgo ratą, užtrenkė visas automobilių dureles, 
tada šoko ant savo sėdynės. Iškėlė Katerinai nykštį, rody- 
damas, kad viskas gerai, 1r ji dideliu greičiu pajudėjo — net 
žvirgždas išlėkė 1š po ratų. Skotas privažiavo per pusę sprin- 
džio nuo Katerinos automobilio. Dabar reikia paspausti, pa- 
manė, bet Katerina jau smarkiai spaudė akceleratorių ir juodu 
tandemu pasuko į greitkelį. 

Skotas dairėsi pro užpakalinio vaizdo veidrodėlį — ar nepa- 
matys priekinių kito automobilio šviesų, bet kelio vingiai sunki- 
no užduotį. Jis pamanė: šiąnakt mėnulio pilnatis. Jei aš ką nors 
vyčiaus!, važiuočiau be šviesų. 

Ešlė ir toliau gūžėsi šalia. Skotas paspaudė akceleratorių, kad 
neatsiliktų nuo Katerinos. 

Ji važiavo į jai žinomą įvažiuojamąjį banką prieš pat posū- 
kį į kelias valstijas jungiantį greitkelį. Už banko buvo nedidelė 
aikštelė. Pamačiusi įvažiavimą Katerina laukė iki paskutinės 
akimirkos, tada įjungė posūkio signalą ir staigiai pasuko vairą. 
Ji trumpai girdėjo cypiant padangas, kai pralėkė pro dvigubus 

banko langus ir nuvažiavo į galą, kur nebuvo šviesos. Visai prie 
pat girdėjo riaumojant poršė variklį. Ji sustojo ir giliai įkvėpė. 

Skotas sustojo šalia, iššoko iš automobilio ir nubėgo prie pas- 
tato krašto. 

Pagrindiniu keliu pravažiavo vienas automobilis, paskui ant- 
ras. Nė vieno vairuotojo jam nepavyko įžiūrėti. 

Bet abu automobiliai greičio nesumažino — nurūko toliau ne- 
įsukę į valstijas jungiantį greitkelį. Neatrodė, kad vairuotojai 
būtų sudvejoję ar elgęsi įtartinai. Skotas palaukė, kol mažiau 
negu už minutės pravažiavo dar vienas automobilis, tada grįžo 
prie laukiančių dviejų moterų. 

— Ką gi, metas persėsti, — tarė jis. - Jo nematyti. 

Nieko nesakydama Ešlė nušliuožė nuo poršė sėdynės, įsi- 
spraudė ant universalo keleivio vietos ir apsimuturiavo sena 
languota antklode. Katerina linktelėjo, įjungė pavarą ir išsuko į 
įvažą, vedančią į kelių valstijų greitkelį pietų kryptimi. 

Skotas važiavo iš paskos, bet, užuot sukęs į pietus, jų kelio- 
nės tikslo link, sustojo šalikelėje ir stebėjo, kol dingo užpakali- 
nės nedidelio automobilio šviesos. Jis laukė, pasiryžęs įsi žiūrėti 
į bet kurį automobilį, kuris pasuktų į pietus paskui Kateriną, bet 
nė vienas nepasirodė. Aplinkui jis irgi nematė nė gyvos dvasios. 
Skotas dar palaukė ir suskaičiavęs iki trisdešimties staigiai nu- 
spaudė iki galo poršė akceleratorių. Cypindamas padangas jis 
pasuko sportinio automobilio priekį į įvažą, vedančią šiaurės 
kryptimi. Kai pasiekė pagrindinį kelią, spidometras rodė apie 
šimto keturiasdešimties kilometrų greitį. Dešinėje juostoje Sko- 
tas pamatė traktorių su priekaba, trukdantį jam įvažiuoti, bet 
užuot stabdęs nuspaudė akceleratorių ir pralėkė pro traktorių 
kelkraščiu. Tamsą už poršė sudrebino traktoriaus klaksonas, o 
suirzęs vairuotojas ėmė mirksėti visomis šviesomis. Nekreip- 
damas į jį dėmesio Skotas ėmė dairytis kad ir neleistinos vie- 
tos apsigręžti tikėdamasis, jog joks kelių policininkas ten ne- 

sisukios. Priekinių žibintų šviesoje jis išvydo ženklą TIK SU 
LEIDIMAIS, staigiai nuspaudė stabdžius ir tą pačią akimirką 
išjungė visas šviesas. 

Poršė pašoko užvažiavęs ant Žvyro ir trenkėsi dugnu į kelią, 
kai Skotas iš juostos, vedančios į šiaurę, išsuko į pietų kryp- 
ties juostą. Metęs žvilgsnį įsitikino, kad kelias tuščias, smarkiai 
spausdamas akceleratorių išlėkė į greitkelį 1r vėl įjungė prie- 
kinius žibintus. Priešingas kryptis skiriančioje juostoje pamatė 
raudonai žibančias elnio akis. 

Skotas giliai įkvėpė. Pabandyk pakartoti mano manevrą, 
tarė sau. 

Skotas nusprendė, kad tikrinant visus automobilius jam pri- 
reiks mažiau negu dešimties minučių pasivyti Kateriną ir Ešlę. 
Tada palydės jas likusį iki namų kelią. 

Skotas kietai sučiaupė lūpas. 

Aš dar moku vieną kitą gudrybę, pamanė. Jis išgirdo, kad nuo 
greičio mašinos variklis ima ritmingai gausti, ir pirmą kartą tą 
naktį pajuto šiek tiek esąs padėties šeimininkas. 

Bet jam užteko proto priminti sau, kad tas pojūtis veikiausiai 
greitai praeis. 


Po tokios didžiulės įtampos jiems reikėjo pamiegoti, todėl 
visi susirinko tik praėjus nemažai laiko. Išgirdusi Bevardžio 
mirties smulkmenas Ešlė apsipylė ašaromis ir graudžiai verkė 
atsigulusi į lovą, kol galop užmigo giliu, bet prastu miegu. Jos 
sapnus temdė juodi mirties vaizdai. Ne vieną kartą ėmė šaukti, 
tad Selė arba Houp ėjo prie jos durų tikrinti, tarsi ji būtų maža 
mergaitė. 

Skotas grįžo į koledžą. Jis nuvogė kokias pusantros valandos 
miego ant kėdės savo kabinete, o pabudęs pajuto, kad visa diena 
kažkokia nevykusi. Prausdamasis tualete kelias sekundes spok- 
SOjo į save veidrodyje. Istorija, pamanė jis, tiria vyrus ir mo- 

teris, kurie susitvarko kritiškose padėtyse. Istorija visada tiria 
vieno žmogaus narsą, kito bailumą, trečio įžvalgumą, ketvirto 
ydas. Tai emocijos ir psichologinė tvirtybė, rodomos veiksmų 
arenoje. Skotas pajuto viduje kažkokį šaltą negerumą ir jam 
dingtelėjo, kad suaugęs jis visą gyvenimą tyrė, ką daro kiti, bet 
taip ir neišmoko ką nors daryti pats. 

Jis buvo įsitikinęs, kad Maiklas O'Konelis tėra akimirka jo 
paties istorijoje. O kaip jis elgsis per kelias ateinančias dienas, 
amžiams nulems jo būdą. 


Selė kovojo su pykčiu. 

Jai atrodė, kad viskas, ką jie išbandė, nepavyko. Jie mėgino 
elgtis logiškai, mandagiai. Mėgino elgtis įtaigiai. Mėgino išsi- 
pirkti kyšiu. Mėgino įbauginti. Mėgino apgauti. Mėgino bėgti. 
Bet visi įvairūs planai, kuriuos jie sugalvojo, baigėsi nesėkme. 
Jų pačių gyvenimas buvo sujauktas, paverstas suirute, jų pačių 
karjeroms iškilo grėsmė, jų privatumas buvo pažeistas, būtis 
nublokšta į kažkokią kitą sferą. 

Baimės pasaulis, pamanė ji. Štai kas jų laukia. 

Selė viena sėdėjo svetainėje. Ji susigriebė išdarinėjanti gri- 
masas, purtanti galvą, mojuojanti rankomis, piktai badanti pirš- 
tais, besiskeryčiojanti, besiraukanti, tarsi su kažkuo tūžmingai 
kalbėtųsi, nors kambaryje nebuvo nė vieno žmogaus, kuris būtų 
galėjęs išgirsti jos galvoje atsirandančius žodžius. Ešlė vis dar 
miegojo viršuje, bet Selė ketino ją netrukus pažadinti. Houp ir 
Katerina išėjo pasivaikščioti ir nusipirkti kokio maisto vakarie- 
nei. Veikiausiai jos aptarinėjo tai, kas jas ištiko. Ją paliko eiti 
sargybos. 

Selė juto, kaip daužosi širdis. Jos priėjo kažkokią kryžkelę, 
bet ji kol kas gerai nežinojo, kokių kelių joje esama. 

Ji atlošė galvą ir užsimerkė. 

Aš viską sudirbau, pamanė. Aš sukėliau baisią maišatį. 

Ji atsiduso ir nuėjo prie rašomojo stalo, kur jos laikė iškarpų 
albumus ir senas nuotraukas — atmintinus daiktus, per daug 
vertingus išmesti, bet per mažai reikšmingus įrėminti. Ji ati- 
darė didelį stalčių ir ėmė raustis, kol rado tai, ko ieškojo — 
motinos ir tėvo nuotrauką. Jie abu paliko pasaulį gerokai per 
jauni, viena Žuvo autoavarijoje, kitas mirė nuo širdies ligos. 
Selė gerai nesuprato, kodėl jai prireikė į juos pažiūrėti, bet 
troškimas pamatyti į ją žiūrinčias jų akis, tarsi jos galėtų nu- 
raminti, buvo tiesiog nenugalimas. Juodu paliko ją vieną, ir ji 
pasičiupo Skotą — nors ją ir kamavo bloga nuojauta dėl to, kas 
ji yra ir kuo taps — nes pasakė sau, kad jis bus pastovus. Ko 
gero, tas pats pojūtis atvedė ją į teisės studijas ir įkvėpė ryžto 
nieku gyvu daugiau netapti įvykių auka. Apie tai pagalvojusi 
papurtė galvą ir priminė sau, kaip tai kvaila. Auka gali tapti 
kiekvienas. Bet kuriuo metu. 

Šiai gaižiai minčiai besisukant galvoje ji išgirdo Ešlę vaikš- 
tant viršuje. 

Ji giliai įkvėpė. Yra viena tiesa, pamanė — motina padarys 
viską, kad apgintų savo vaiką. 

— Ešle, čia tu? Jau atsikėlei? 

Akimirką buvo tylu, paskui pasigirdo pratisa dejonė ir atsa- 
kymas: 

— Taip. Sveika, mama. Išsivalysiu dantis ir tuoj ateisiu. 

Selė buvo beatsakanti, bet suskambo telefonas. 

Tas garsas ją sustingdė. 

Ji pažiūrėjo į skambinančiojo langelį, bet ten tebuvo parašyta 
„privatus skambutis“. 

Selė ištiesė ranką, sukando lūpą ir pakėlė ragelį. 

— Klausau. Malonėkit prisistatyti, — tarė ji suteikdama savo 
balsui tiek advokatiško šaltumo, kiek tik sugebėjo. 

Atsakymo nepasigirdo. 

— Kas čia?! — piktai paklausė ji. 

Ragelyje ir toliau liko tylu. Ji net negirdėjo kvėpuojant. 

— Po velnių, palik mus ramybėje! — sukuždėjo ji. 

Jos žodžiai it vinys susmigo į tą tylą. Selė trenkė ragelį. 

— Mama, kas ten buvo? — iš viršaus sušuko Ešlė. Selė išgirdo, 
kaip akimirką sudrebėjo dukters balsas. 

— Niekas, — atsakydama šūktelėjo ji. - Kažkoks, po paraliais, 

Vos tik ištarė šiuos žodžius, nusistebėjo, kodėl neįstengė pa- 
sakyti tiesos. 

— Lipi žemyn? 

— Tuoj. 

Selė išgirdo užsidarant miegamojo duris. Ji pakėlė ragelį ir 
surinko *69. Kitą akimirką išgirdo įrašytą balsą: ,„Numeris 413- 
555-0987 yra taksofono Grinfilde, Masačusetso valstijoje.“ 

Arti, pamanė ji. Mažiau kaip valanda kelio automobiliu. 


Padėjus taksofono ragelį pirma mintis, atėjusi į galvą Maiklui 
O'Koneliui, buvo važiuoti į pietus, nes žinojo, kad ten jo laukia 
Ešlė, ir išnaudoti progą. Kiekvienas 1š Selės išgirstas žodis sakė 
jam, kokia ji silpna. Jis atsilošė, užsimerkė ir ėmė vaizduotis 
Ešlę. Juto, kaip kūnu teka kraujas, tartum kiekviena vena ir ar- 
terija būtų įsielektrinusi. Jis lėtai, negiliai kvėpavo nelyginant 
plaukikas, besistengiantis kuo geriau pravalyti plaučius prieš 
nerdamas, ir pasakė sau, jog jie kaip tik ir tikėsis, kad jis nuseks 
paskui ją į jos namus. 

Jie ruošis, pamanė. Kurs kokį planą sukliudyti jam prie jos 
prisiartinti. Projektuos gynybinius įtvirtinimus, statys sienas. 
Bet manęs jie negali įveikti. 

Tai buvo paprasčiausias, akivaizdžiausias, nenuginčijamas 
faktas. 

Jis vėl įkvėpė. Jie manys, kad aš važiuoju tenai. 

Bet ko jam skubėti? 

Tegul nerimauja. Tegul prastai miega. Tegul krūpčioja išgirdę 
naktį menkiausią garsą. 

O kai jų gynybos sistema nusilps nuo išsekimo, įtampos ir 
abejonių, jis pasirodys. Tada, kai jie mažiausiai to tikėsis. 

O'Konelis ėmė taukšenti koja į šaligatvį tarsi šokėjas, besi- 
stengiantis pagauti ritmą. 

Aš esu ten, šalia jų, net tada, kai ten nesu, tarė sau. 

Maiklas O'Konelis nusprendė, kad tą dieną jam nėra ko sku- 
bėti. Meilė, kurią jis juto Ešlei, galėjo būti ir neregėtai kantri. 


Šį kartą ji pakvietė mane susitikti vidurnaktį priešais vienos Springfil- 
do ligoninės skubios pagalbos skyrių. Kai paklausiau, kodėl vidurnak- 
tį, ji pasakė man du kartus per savaitę dirbanti ligoninėje savanore, 
paprastai - naktinėje pamainoje. 

— Ką dirbate savanore“? — paklausiau. 

— Konsultuoju. Sumuštas žmonas. Aptalžytus vaikus. Apleistus 
senius. Jie visi pasirodo ligoninėje, ir kas nors turi nukreipti juos rei- 
kiama linkme, kad gautų valstijos paramą. - Jos balsas atrodė šal- 
tai kantrus, nepaisant vaizdų, kuriuos piešė. - Mano darbas - pildyti 
popierius žmonėms išmuštais dantimis, su mėlynėmis paakiuose, su 
skustuvų rėžiais kūne ir sulaužytais šonkauliais. 

Laukdama manęs rūkė cigaretę. Dūmą traukė giliai, iki pat filtro. 
Eidamas iš tamsios automobilių aikštelės parodžiau į cigaretę. 

— Nežinojau, kad rūkote. 

— Nerūkau, - ji dar kartą giliai užtraukė dūmą. - Tik čia. Dvi naktis 
per savaitę. Po vieną cigaretę per vidurnakčio pertrauką. Ne daugiau. 
Kai grįžtu namo, likusį pakelį išmetu. Kas savaitę perku naują. 

Nors jos veidą buvo sunku įžiūrėti tamsoje, pamačiau, kad ji šyp- 
sosi. 

— Palyginti su tuo, ką čia matau, rūkymas atrodo menka nuodėmė. 
Vaikas, kuriam nuolat laužo pirštus narkotikų persirijęs patėvis. Ar aš- 

tuntą mėnesį nėščia motina, sumušta metaliniu pakabu. Tokie dalykai. 
Labai kasdieniški. Labai paprasti. Labai žiaurūs. Įprasta šlykštybė, 
kurią mes laikome gyvenimu. Ar nenuostabu, kokie Žiaurūs vienas 
kitam mes kartais būname? 

— Taigi. 

— Na, tai ką dar jums reikia Žinoti? — paklausė ji. 

— Skotas, Selė ir Houp nenorėjo rizikuoti ir atsidurti nežinomybėje, 
tiesa? 

Ji papurtė galvą. Nakties tylą pertraukė šaižiai kaukianti greitosios 
pagalbos mašinos sirena. Nelaimės pasirodo lydimos daugybės įvai- 
rių garsų. 


32 


Pirmas ir vienintelis planas 


Kai jie susitiko tos dienos vakare, tvyrojo bejėgiškumo nuo- 
taikos. Ypač Ešlė atrodė sugniuždyta to, kas įvyko. Ji gūžėsi 
po antklode ant fotelio, pakišusi po savimi kojas, gniauždama 
rankose senutėlį rudą pliušinį meškiuką - dalį jo ausies į skutus 
sudraskė Bevardis. 

Ešlė apsidairė po kambarį ir suvokė, kad ji privirė košės, ku- 
rioje dabar atsidūrė, bet nelabai suprato, ką padarė, kad būtų 
prieita iki dabartinės padėties. Ji seniai pamiršo tą vienintelę 
naktį, kai apgirtusi atsidūrė lovoje su Maiklu O'Koneliu. Dar 
sunkiau jai sekėsi prisiminti pokalbį, per kurį ji sutiko eiti į tą 
vienintelį pasimatymą su juo, pamaniusi, kad O'Konelis ne toks 
kaip kiti pažįstami studentai. 

Dabar ji manė, kad elgėsi tik naiviai ir kvailai. Ir neturėjo nė 
menkiausio supratimo, ką darys toliau. Kai pakėlė akis ir paeiliui 
įsmeigė jas į Kateriną, Houp, motiną ir tėvą, suvokė visus juos 
įstūmusi į pavojų — aišku, skirtingai, bet, šiaip ar taip, jiems vi- 
siems grėsė pavojus. Ji norėjo atsiprašyti, tad nuo to ir pradėjo. 

— Dėl visko kalta aš. 

— Ne, tu nekalta, —- bemat atsakė Selė. — Ir jeigu graušiesi, nė 
vienam iš mūsų nuo to nebus geriau. 

— Jei aš nebūčiau... 

— Tu padarei klaidą, — pertarė ją Skotas. — Mes apie tai jau 
kalbėjomės — reikia tą klaidą pamiršti. Mes visi tik padarėme 
tą klaidą dar didesnę, pamanę, kad turime reikalą su protingu 
žmogumi. Taigi gal kartą ir apsirikai, Ešle, bet jam gana greitai 
pavyko įvelti mus visus, ir mes visi esame kalti, kad neįvertino- 
me to, ką jis sugeba. Dabar būtų tikrai kvaila graužti ar kaltinti 
vienam kitą. Tavo motina teisi. Turime spręsti vienintelį klausi- 
mą — ką mums daryti toliau? 

— Manau, yra nevisiškai taip, Skotai, — lėtai tardama žodžius 
įsiterpė Houp. 

Jis atsigręžė į ją. 

— Kaip suprasti? 

— Klausimas toks: kaip toli mes pasiryžę eiti? 

Po jos žodžių kambaryje stojo tyla. 

— Reikalas tas, — kalbėjo toliau Houp lygiu balsu, nors jos žo- 
džiuose aiškiai galėjai justi valdingumą, - kad mes labai menkai 
nutuokiame, ką pasiryžęs padaryti Maiklas O'Konelis. Spręsti 
galima iš daugelio dalykų. Mes žinome, kad jis gali padaryti be- 
veik viską. Bet kur jo ribos? O gal jų apskritai nėra? Kur jis nu- 
brėš ribą, kurios negali peržengti? Manau, mums visiems būtų 
neprotinga manyti, kad jis jaučiasi ko nors varžomas. 

— Gailiuosi, kad aš... - nebaigė sakinio Katerina. — Na, - kaip 
visada piktokai pridūrė ji, - Skotas žino, ko aš gailiuosi nepa- 
dariusi. 

— Manau, - tarė Selė, — atėjo metas įtraukti valdžios įstaigas. 

— Taip po mano nedidelio susitikimo su ponu O Koneliu sakė 
vietos policininkas prie mano namų, — šaltai atsakė Katerina. 

— Atrodo, tu nelabai pritari šiam sumanymui? — paklausė 
Houp. 

— Nė kiek nepritariu, — kiek tyliau Katerina pridūrė: - Po vel- 
nių — kada tos valdžios įstaigos yra kam nors padėjusios? 

Skotas pasisuko į Selę. 

— Sele, tu vienintelė iš mūsų esi teisininkė. Neabejoju, kad 
savo darbe esi susidūrusi su tokiomis problemomis. Kas būtų, 
jei to griebtumės? Ko galėtume tikėtis? 

Selė apgalvojo, ką sakyti, ir tik tada prašneko: 

— Ešlei tektų stoti prieš teisėją. Manau, teisinę pusę galėčiau 
tvarkyti pati, bet visuomet išmintingiau samdytis advokatą iš 
šalies. Ji turėtų paliudyti, kad ją persekioja ir kad ji baimi- 
nasi dėl savo gerovės. Iš Ešlės gali paprašyti įrodymų, kad 
O'Konelio elgesyje esama kažkokio dėsningumo, bet daugu- 
ma teisėjų yra gana supratingi, tad veikiausiai patikėtų Ešlės 
žodžiais ir nereiKalautų dar kaip nors tai patvirtinti. Teisėjas 
paskelbtų laikino apribojimo nutartį. Ji leistų policijai suimti 
O'Konelį, jeigu jis prieitų arčiau negu nurodytas atstumas — 
paprastai nuo trisdešimties iki šimto metrų. Be to, teisėjas 
veikiausiai įsakytų O'Koneliui neturėti jokių ryšių su Ešle — 
nei telefonu, nei kompiuteriu. Paprastai nurodymai būna gana 
išsamūs, ir O'Konelis būtų patrauktas iš Ešlės gyvenimo, bet 
yra viena svarbi sąlyga. 

— Kokia? — paklausė Ešlė. 

— Kad jis paklus nutarčiai. 

— O jeigu nepaklus? 

— Tada gali įsikišti policija. Formaliai jį būtų galima suimti ir 
izoliuoti už tai, kad pažeidė nutartį. Taigi kurį laiką jis būtų už 
grotų. Paprastai skiriama iki pusės metų bausmė. Bet vargu ar 
teisėjas skirs didžiausią bausmę. Iš tikrųjų dažniausiai daromos 
nuolaidos. Teisėjai nenori sodinti žmonių į kalėjimą už tai, ką 
jie dažnai įsivaizduoja esant tik poros nesutarimus. 

Selė giliai įkvėpė. 

— Taip viskas turėtų klostytis teoriškai. Tikrovėje viskas nie- 
kada nebūna taip aiškiai apibrėžta. 

Ji nužvelgė kitus svetainėje susirinkusius žmones. 

— Ešlė surašo skundą ir duoda parodymus. Bet kokių patiki- 
mų įrodymų mes turime? Mes nežinome, kad per jį Ešlė neteko 
darbo. Mes nežinome, kad ne kas kitas, o jis, pridarė mums visų 
tų rūpesčių. Mes nežinome, kad čia buvo įsilaužęs jis. Mes ne- 
galime įrodyti, kad jis nužudė Mertį, nors gal tai jo darbas. 

Selė giliai įkvėpė. Visi kiti neišleido nė garso. 

— Galvojau apie tai, — tarė ji, — ir nusprendžiau, kad tai ne ge- 
riausia išeitis. Toli gražu. Galiu lažintis, kad Maiklas O'Konelis 
jau yra gavęs tokių nutarčių ir žino, kaip jas apeiti. Kitaip sa- 
kant, O'Konelis žino, ką gali daryti 1r ko negali, kad neįkliūtų. 
Bet tam, kad pasiektume ko nors daugiau už tą laikino apri- 
bojimo nutartį ir O'Konelis būtų apkaltintas tikru nusikaltimu, 
Ešlės būtų reikalaujama įrodyti, jog visa tai pridirbo jis. Ji turėtų 
įtaigiai pasirodyti prieš teismą ir per kryžminę apklausą. Bet 
tuomet ji dar ir taptų O'Koneliui ranka pasiekiama. Kai kaltini 
žmogų nusikaltimu — net tokiu kaip persekiojimas — atsiranda 
nepageidautinas intymumas. Tu su žmogumi tampi glaudžiai 
surištas, nors paskelbta nutartis, draudžianti jam prie tavęs ar- 
tintis. Ešlei tektų akis į akį susidurti su juo teisme, ir, manau, jo 
manija nuo to tik sustiprėtų. Gal jis tuo net mėgautųsi. Bet aišku 
viena: Ešlė ir O'Konelis būtų susieti amžiams. Tai dar reiškia, 
kad Ešlė turėtų dairytis per petį visą gyvenimą, nebent kur nors 
pabėgtų. Išvyktų kur kitur. Pakeistų tapatybę. Ir tai dar nieko 
negarantuotų. Jeigu jis nuspręs paskirti savo gyvenimą tam, kad 
ją rastų... 

Selė dabar ne juokais įsijautė. 

— Jeigu jauti baimę, tai dar nereiškia, kad teisme įrodysi, jog 
ta baimė yra pagrįsta. Be to, reikia pagalvoti apie visai ką kita. 

— Apie ką? - paklausė Skotas. 

— Ką jis darys, jeigu Ešlė gaus tą nutartį? Ar labai supyks? 
Gal baisiai nirš? Ir kaip elgsis tada? Gal jam kils noras nubausti 
ją. Arba mus. Gal nuspręs, kad atėjo metas imtis kažko drastiš- 

ka. Jei negalėsiu tavęs turėti, neturės niekas. Kaip manote, ką 
iš tikrųjų tai reiškia? 

Jie visi tylėjo. Galop Ešlė tarė: 

— Aš žinau, ką tai reiškia. 

Nė vienas nenorėjo klausti to, ką visi suprato. 

Bet Ešlė drebančiu balsu prašneko: 

— Jis nori pasakyti, kad mane nužudys. 

Skotas bemat užsiplieskė: 

— Ne, ne, ne, Ešle, šiukštu taip nekalbėk! Mes to nežinome, 
toli gražu. 

Jis nutilo suvokęs, kaip juokingai skamba kiekvienas jo žodis. 

Kurį laiką Skotas jautėsi apdujęs. Atrodė, kad viskas bepro- 
tiška. Tai, kad tas žmogus gali nužudyti Ešlę, atrodė visai įma- 
noma, 0 tai, kas turėjo būti logiška, apsivertė aukštyn kojomis. 
Jis pajuto, kaip visą kūną užlieja šaltis, ir pašoko nuo kėdės. 

— Jeigu jis vėl prisiartins... 

Šis grasinimas atrodė toks pat tuščias kaip ir visi kiti jo žo- 
džiai. 

— Kas tada? — nesusilaikiusi paklausė Ešlė. - Ką tada darysi? 
Užmėtysi jį savo istorijos knygomis? Prisakysi tiek moralų, kad 
jis neatlaikys ir mirs? 

— Ne, aš... 

— Ką? Ką padarysi? Ir kaip tai padarysi? Stebėsi mane dvide- 
šimt keturias valandas per parą septynias dienas per savaitę? 

Selė bandė neprarasti savitvardos. 

— Ešle, — tyliai tarė ji, — nepyk... 

— Kodėl gi ne?! - suriko Ešlė. — Kodėl turėčiau nepykti?! Ko- 
kią teisę tas menkysta turi griauti man gyvenimą?! 

Aišku, visi puikiai žinojo atsakymą į šį klausimą. 

— Tai ką turiu daryti? — Ešlės balse jutai ašaras, kiekvienas 
žodis buvo nuspalvintas emocijų. — Tikriausiai man reikia iš- 
vykti. Pradėti viską iš naujo. Nusidanginti kur nors toli. Slaps- 

tytis daugybę metų, kol kas nors įvyks ir galėsiu išlįsti iš savo 
slėptuvės? Žaisime kažkokias baisias slėpynes: Ešlė slepiasi, 
Maiklas O'Konelis ieško? Kaip aš kada nors sužinosiu, kad pa- 
vojus nebegresia? | 

— Manau, nieko daugiau negalime tikėtis, - kiek įmanydama 
atsargiau tarė Selė. - Nebent... 

— Nebent kas? — paklausė Skotas. 

— Nebent sugalvotume kokį kitą planą, — rūpestingai parink- 
dama žodžius atsakė Selė. 

— Ką turi galvoje? —- bemat paklausė Skotas. 

— Norėjau pasakyti, — iš lėto tarė Selė, - kad yra dvi galimy- 
bės. Viena — laikytis teisinės sistemos. Gal tai ne kažin kas, bet 
tokią išeitį turime. Kai kam ji pasiteisino, kitiems — ne. Įstaty- 
mai gali išgelbėti vieną žmogų, kitą — pražudyti. Įstatymai nie- 
ko negarantuoja. 

Skotas palinko į priekį. 

— Yra kita išeitis? 

Selė pati vos nepasibaisėjo tuo, ką sako: 

— Kita išeitis būtų spręsti problemą nesilaikant įstatymų. 

— Kaip tai būtų daroma? — paklausė Skotas. 

— Manau, - šaltai atsakė Selė, — bus geriau, jei šito kol kas 
neklausi. 

Po šio atsakymo kambarys paskendo tyloje. 

Skotas, kaip jam pačiam pasirodė, ilgai spoksojo į Selę. Jis 
dar nebuvo girdėjęs jos kalbant šitaip šaltakraujiškai. 

— Kodėl tiesiog nepakvietus šito šunsnukio čia vakarienės, — 
įsiterpė Katerina, — ir nenušovus, kai tik jis įeis pro lauko duris? 
Pykšt! Prieškambaryje kraujo klanai. Aš siūlausi juos išvalyti. 
Taškas. 

Kambaryje vėl stojo tyla. Visiems šis sumanymas pasirodė 
gana priimtinas, bet Selė bemat įžiūrėjo problemą ir prašneko 
kuo sausesniu įgudusio teisininko balsu: 

— Šitaip gal išspręstume vieną — Maiklo O'Konelio - dilemą, 
bet vietoj jos atsirastų tūkstančiai kitų problemų. 

Skotas linktelėjo. 

— Manau, suprantu, ką turi galvoje, bet klok. 

Selei pavyko nutaisyti šypseną buvusiam vyrui ir Katerinai. 

— Pirma: tai, ką jūs sakote — pasikviesti jį čia ir nušauti — yra 
tyčinė žmogžudystė, nors jis tokio galo ir nusipelno. Šioje vals- 
tijoje už ją baudžiama kalėjimu nuo dvidešimt penkerių metų 
iki gyvos galvos be teisės būti paleistam prieš laiką. O vien dėl 
to fakto, kad visi ją aptarėme, tampame bendrininkais, tad nė 
vienas neišsisuksime nenubaustas, Ešlė taip pat. Manau, galėtu- 
me reikalauti, kad mus išteisintų — kad prisiekusieji nuspręstų, 
jog tokių veiksmų griebėmės pagrįstai — bet taip retai nutinka. 
Taigi tikėtis to neverta. 

— Yra tir kitų problemų, - pridūrė Skotas. — Argi nemanote, 
kad šitaip mes visi sugriausime sau gyvenimą? Mūsų karjerai, 
mūsų asmenybėms bus galas. Be to, mes tapsime „Teismo te- 
levizijos“ ir žurnalo The National Enguirer taikiniu. Visa šalis 
žinos kiekvieną mūsų gyvenimo smulkmeną. Net jeigu pavyktų 
tai padaryti — ir atriboti Ešlę nuo šio įvykio — visą likusį gyve- 
nimą ji lankys mus kalėjime ir turės atsisakinėti interviu įžymy- 
bes medžiojantiems paparacams ar žiūrėti, kaip jos gyvenimas 
virsta televizijos serialu. 

Įsiterpė iki tol tylėjusi Houp. 

— Jeigu viskas būtų taip, kaip jūs sakote, išeitų, kad O'Konelis 
laimėjo. Gal jis būtų negyvas, bet Ešlės gyvenimas — ir visų 
mūsų gyvenimas — sugriautas. Ir paaiškėtų, kad jo žodžiai „Jei 
negalėsiu jos turėti“ paaiškėtų esą kažkokia iškreipta tiesa. Ešlė 
būtų paženklinta gėdos žyme amžiams. 

Katerina prunkštelėjo tarsi nenorėdama sutikti, bet iš tikrųjų 
ji matė visą scenarijų ir dar daugiau. Ji sudėjo delnus ir sausai 
tarė: 

— Turi būti koks nors būdas pašalinti Maiklą O' Konelį iš Ešlės 
gyvenimo, kol neatsitiko kas baisesnio. 

Skoto mintys pašėlusiai sukosi. Žodis „pašalinti“ sukėlė jam 
virtinę Minčių. 

— Man rodos, - lėtai tarė jis, —- aš sugalvojau. 

Kiti pažiūrėjo į jį. Jis atsistojo ir greitai žengė kelis žingsnius 
pirmyn ir atgal. 

— Pradėsiu nuo to, — tarė jis gerai apgalvodamas žodžius, — 
kad mes turime kai ko iš jo pasimokyti. 

— Ką nori pasakyti? — paklausė Selė. 

— Noriu pasakyti, — vis taip pat gerai apgalvodamas žodžius 
atsakė Skotas, — kad mes turime įveikti tą persekiotoją gud- 
rumu. Sužinokime viską — iš tikro viską, ką galime, - apie tą 
šunsnukį. 

— Kam? - paklausė Houp. 

— Nes jis turi būti kaip nors pažeidžiamas. Ir jis to mažiausiai 
tikėsis. 

Katerina ėmė smarkiai linksėti galvą. Juk nėra žmogaus, ku- 
ris neturėtų ko nors žema; vadinasi, tereikia išsiaiškinti, kuo 
niekingas O'Konelis, ir tuo pasinaudoti. 

— Na, gerai, - nusileido Selė. - Manau, galėtume tai padaryti. 
Bet kokiu tikslu? 

— Patys žudyti jo negalime, - atsargiai rinkdamas žodžius at- 
sakė Skotas, — bet privalome jį pašalinti. Kas gali padaryti tai 
už mus? Ir tai padaryti taip, kad visi mes - ypač Ešlė - liktume 
be jokio rando. O jei viską padarysime teisingai, tai net be men- 
kiausio įbrėžimo. 

— Nesuprantu, ką turi galvoje, — už visus atsakė Selė. 

— Pati sakei, Sele, — tarė Skotas. — Kas pašalina Žmogų iš 
visuomenės penkeriems, dešimčiai, dvidešimčiai metų ar iki 
gyvos galvos? 

— Masačusetso valstija. 

Skotas linktelėjo. 

— Tereikia rasti būdą priversti valstiją pašalinti Maiklą O'Ko- 
nelį. Ji padarys tai džiugiai ir entuziastingai, ar ne? Mums terei- 
kia duoti jai vieną dalykėlį. 

— Kokį? - paklausė Ešlė. 

— Tinkamą nusikaltimą. 


— Ar jums neatrodo, kad Skoto planas genialus? — paklausė ji. 

— Abejoju, ar pasirinkčiau žodį „genialus“, —- atsakiau. — Pirmiausia 
ateina į galvą „kvailas“ ir- „rizikingas . 

Ji patylėjo. 

— Na, gerai, kaip pirmas įspūdis — visai pateisinamas. Bet štai kuo 
unikali Skoto mąstysena: ji visiškai, tiesiog iš pagrindų priešinga jo 
esybei. Kiek istorijos profesorių, dėstančių mažuose prestižiniuose, 
liberaliuose menų koledžuose tampa nusikaltėliais? 

Nieko neatsakiau. 

— Ar privačios mokyklos konsultančių, dar treniruojančių komandą? 
Ar miestelio advokačių? Ir dar Ešlė, meno studentė. Ši pasiturinčių 
žmonių saujelė nusprendžia padaryti nusikaltimą ir pasirinkti kažką, 
kas gali vesti prie smurto - kas gali būti labiau nejįtikima? 

— Aš vis tiek nežinau... 

— Ar tik ne tokiems ir peržengti įstatymo ribas? Jie geriau už beveik 
visus žmones turėjo suprasti, ką daro, nes tarp jų buvo Selė, turinti 
nemenką teismų sistemos patirtį. O Skotas buvo kur kas geriau tin- 
kamas tapti nusikaltėliu, negu pats kada nors įsivaizdavo, nes buvo 
ragavęs kariškio duonos. Jis buvo drausmingas. Ar ne didžiausia pro- 
blema jiems buvo jų visuomeninės padėties Žmonėms įteigtas doro- 
vinis draudimas nusikalsti? 

— Vis tiek būčiau manęs, kad jie kreipsis į policiją. 

— Kas jiems galėjo garantuoti, kad sistema veiks jų labui? Kiek 
kartų atsivertęs ryto laikraštį skaitėte apie kokią tragediją, pakurstytą 

maniakinės meilės'? Kiek kartų skaitėte, kaip policininkai skundėsi: 
„Mūsų rankos buvo surištos“? 

— Vis dėlto... 

— Tikrai nenorėtumėte, kad jūsų antkapyje būtų išraižyti žodžiai 
„Ak, kad būčiau...“ 

— Sutinku, bet... 

— Vargu ar jų padėtis buvo unikali. Apie persekiojimą žino kino 
žvaigždės. Didelių kontorų sekretorės. Namisėdos motinos, gyve- 
nančios automobilių priekabose. Televizijos diktorės ir laidų vedėjos. 
Manija nepaiso ekonominių ir socialinių sluoksnių ribų. Bet šių Žmo- 
nių atsakas į tai, kas darosi, buvo unikalus. O kokio tikslo jie siekė? 
Apsaugoti Ešlę. Ar jie galėjo turėti dar kilnesnį motyvą? Akimirką įsi- 
vaizduokite save jų kailyje. Ką būtumėte daręs jūs? 

| šį paprasčiausią klausimą buvo tiesiog neįmanoma atsakyti. 

Ji giliai įkvėpė. 

— Iš tikrųjų svarbu buvo tik viena: ar jiems pavyks nejįkliūti? 

Keletas sunkių sprendimų 


Skotas įgavo jėgų, nebenustygo ant kėdės. Jis nužvelgė ap- 
linkui susirinkusias moteris ir ėmė karštligiškai vaizduotis vi- 
sokias užmačias ir planus, įkvėptus įniršio, kurį juto Maiklui 
O'Koneliui. Selė sėdėdama muisstėsi, ir Skotas matė, kad Selė 
teisininkė ima gromuliuoti, ką jis pasakė: gvildena jo žodžius, 
narplioja jo mintis. Ji pamatys visus mano siūlymo pavojus, pa- 
manė jis. Jam dingtelėjo, ar ji supras, kad tie pavojai gali būti 
menkesni negu vienintelė Ešlei kilusi grėsmė. 

Tačiau, jo nuostabai, Selė staiga linktelėjo galvą. 

— Kad ir ką reikėtų, - tarė ji šaltai. — Turime būti pasirengę 
daryti. kad ir ką reikėtų. 

Tada ji atsigręžė į Kateriną ir Houp. 

— Manau, mes tuoj peržengsime ribą, tad gal jūs norite dar 
kartą pagalvoti, ar norite dėtis. Juk Ešlė mano 1r Skoto dukra, 
tad mes už ją atsakingi. Turiu pripažinti, Houp, buvai jai antra 
motina, gal net daugiau, o Katerina - jos vienintelė tikra senelė. 
Vis dėlto jūsų nesieja su ja kraujo ryšys, ir... 

— Sele, užčiaupk, velniai rautų, kakarinę! - suniurzgė Houp. 

Kambaryje bemat stojo tyla, ir Houp atsistojusi priėjo prie 
Skoto. Ji susitvardė ir tarė: 

— Aš dalyvavau Ešlės gyvenime - gerais ir blogais laikais — 
nuo tada, kai mudvi susipažinome. Ir net jeigu mudviejų pasta- 
rosios dienos ne itin gražios, o ateitis — abejotina, mano jausmai 
Ešlei dėl to nė kiek ne mažesni. Taigi eik velniop. Aš pati sprę- 
siu, ką noriu daryti ir ko nenoriu. 

— Aš irgi, - tyliai pridūrė Katerina. 

Selė atsilošė. Viską sušikau. Po velnių - kas man pasidarė?! — 
pamanė ji. 

— Nejaugi ničnieko neišmanai apie meilę? - paklausė Houp. 

Klausimas sklandė po svetainę. Sulaukusi, kol įsivyravo mir- 
tina tyla, Houp pasisuko į Skotą. 

— Gerai, Skotai, gal bendrais bruožais papasakosi, ką konkre- 
čiai €s1 sumanęs? 

Skotas žengtelėjo į priekį. 

— Selė teisi. Netrukus mes peržengsime ribą. Nuo šios aki- 
mirkos padėtis taps dvigubai pavojingesnė, — staiga jis suvokė, 
kaip viskas rizikinga, ir sudvejojo. - Kalbėti apie kokį neteisėtą 
poelgį — viena. Iš tikrųjų surizikuoti — visai kas kita. 

Jis atsigręžė į Ešlę. 

— Širdele, - tarė jis lėtai, — dabar tu atsistosi ir 1šeis1 iš šio 
kambario. Norėčiau, kad liptum į viršų ir palauktum, kol mama 
ar aš šūktelsime tau nulipti. 

— Ką?! - bemat įtūžusi pakėlė balsą Ešlė. - Aš su tuo susijusi. 
Čia mano bėda. O dabar, kai manote kažką darysią - kažką, kas 
tiesiogiai gali mane paveikti, aš turėčiau išeiti? Nė nesvajok, 
tėti! Aš nesileisiu ignoruojama. 

Vėl stojo tyla. Galop ją pertraukė Selė. 

— Išeisi. Ešle, brangioji, klausyk. Mes turime Žinoti, kad tei- 
siniu požiūriu tu nebūsi susijusi su tuo, ką mes darysime. Taigi 
tu negali dalyvauti planuojant. Tikriausiai tau teks ką nors pa- 
daryti - nežinau. Bet tai nebus nusikalstama veika. Tu turi būti 
apsaugota - ir nuo O'Konelio, ir nuo valdžios įstaigų, jei tai, ką 

mes sugalvosime, neišdegs, — aiškiu kompetentingos advokatės 
balsu kalbėjo Selė. - Taigi, po paraliais, nieko neklausinėk. Da- 
ryk, ką liepia tėvas. Lipk į viršų ir kantriai lauk. O paskui nieko 
neklausinėdama darysi tai, ko paprašysime. 

— Jūs elgiatės su manim kaip su vaiku! - purkštelėjo Ešlė. 

— Šventa tiesa, - ramiai atsakė Selė. 

— Aš to nepakęsiu! 

— Dar ir kaip pakęsi. Nes antraip mes nieko neveiksime. 

— Negalit šitaip su manim elgtis! 

— O kaip mes elgiamės? — atšovė Selė. - Tu juk nežinai, ką 
mes darysime. Gal nori pasakyti, kad mes neturime teisės sava- 
rankiškai veikti savo pačių dukros labui? Gal skundiesi nenorė- 
dama, kad imtumės žygių tau padėti? 

— Aš tik sakau, kad čia mano gyvenimas! 

— Taip, — linktelėjo galvą Selė, - jau sakei. Mes girdėjome. 
Kaip tik dėl šios priežasties tavo tėvas paprašė, kad išeitum iš 
šio kambario. 

Ešlė dėbtelėjo į tėvus; jos akyse kaupėsi ašaros. Jautėsi vi- 
siškai silpna, bejėgė. Ji norėjo dar kartą prieštarauti, bet įsikišo 
Houp. 

— Motin, — tarė ji atsargiai, — norėčiau, kad liptum į viršų su 
Ešle. 

— Ką?! - pyktelėjo Katerina. - Nekvailiok! Aš ne vaikas, ku- 
ram būtų galima įsakinėti. 

— Aš tau neįsakinėju. — tarė Houp ir nutilo. - Tiesą sakant, 
taip, aš įsakau. Pasakyčiau tau tą patį, ką Skotas su Sele ką tik 
sakė Ešlei. Tavęs bus paprašyta ką nors padaryti, nė kiek ne- 
abejoju. Man bus sunku ką nors daryti, jei visą laiką turėsiu 
nerimauti dėl tavęs. Taigi viskas labai paprasta. 

— Malonu, kad nerimauji, mieloji, bet aš per sena ir per dide- 
lė savo įpročių vergė, kad leisčiau vienturtei dukrai tapti mano 
globėja. Velniai rautų, aš pati galiu spręsti, kaip man elgtis! 

— Dėl to man ir neramu, — Houp sužaibavo akimis į moti- 
ną. — Kodėl negali suprasti: jei nerimausiu dėl tavęs kaip Selė 
su Skotu dėl Ešlės, mes būsime suvaržyti ir negalėsime vykdyti 
to, ką sumanysime? Nejaugi tu tokia egoistė, kad neleisi man 
spręsti, kaip elgtis?! 

Po šio klausimo Katerina nusprendė nieko neatsakyti. Jai top- 
telėjo, kad per daugybę gyvenimo su dukra metų ši vis to klaus- 
davo. Katerina kaskart be žodžių nusileisdavo, nors Houp to nė 
nesuvokdavo. Katerina tik nepatenkinta prunkštelėjo ir atsilošė 
ant kėdės, užpykusi dėl dukros siūlymo ir todėl, kad suprato jo 
logiką. Ji viduje kurį laiką niršo, paskui atsistojo. 

— Manau, tu klysti, — tarė ji. — O tu, - ji atsigręžė į Selę, - ko 
gero, klysti dėl Ešlės. — Katerina papurtė galvą. — Mudvi su ja 
puikiai galime imtis bet kokios rizikos. Sakyčiau, net didžiulės. 
Bet tai tik pirmas žingsnis, tad jeigu jums reikia, kad šiuo metu 
čia nebūčiau, aš išeisiu. — Ji pasisuko į Ešlę. — Paskui gal vis- 
kas keisis. Tikiuosi, taip ir bus. Bet kol kas tebūnie taip. Eikš, 
brangute. Mudvi užlipsime į viršų ir lauksime, kol šie žmonės 
atsitokės supratę, kad pasielgė kaip paskutiniai kvailiai mūsų 
neįtraukdami. 

Ji ištiesė ranką, suėmė Ešlę ir vos ne kelte pakėlė ją nuo fo- 
telio. 

— Man tai nepatinka. Nė trupučio, - tarė Ešlė. -. Manau, kad 
tai baisiai nesąžininga. Ir neteisinga. 

Vis dėlto ji su Katerina nupėdino laiptais. 

Trys likusieji svetainėje tylomis žiūrėjo, kaip jos išeina. 

— Ačiū, Houp, - tarė Selė. — Ėjimas buvo gana išmintingas. 

— Čia ne šachmatų partija, — atsakė Houp. 

— Klysti, - tarė Skotas. - Bent jau netrukus ji prasidės. 


Teko sugaišti kiek laiko, bet jiems vis dėlto pavyko pasiskirstyti 
pareigas. 

Skotas turėjo pasiknaisioti po Maiklo O'Konelio praeitį va- 
dovaudamasis šykščiais faktais, pateiktais Merfio pranešime. 
Pamatyti jo namus, ištirti, kur augo, atskleisti kiek įmanoma 
daugiau apie O'Konelio šeimą, darbovietes, mokslus. Taigi 
Skotas privalės išsiaiškinti, su kokiu priešininku jie turi reikalą. 
Selė ateinantį savaitgalį turės pasirausti po įstatymus. Jie kol 
kas nežinojo, kokį nusikaltimą nori pakišti Maiklui O'Koneliui, 
bet numanė, kad jis turi būti sunkus. Per visą pokalbį jie nė 
karto neištarė žodžio „žmogžudystė“, bet jis slypėjo visuose jų 
žodžiuose. 

Norint sugalvoti nusikaltimą iš nieko, reikia nemažai pla- 
nuoti — ši užduotis teko Selei. Ji turėjo ne tik išsiaiškinti, koks 
nusikaltimas būtų geriausias — tai yra kas be jokios abejonės 
patrauktų O'Konelį iš jų gyvenimo ilgiausiam laikui — bet dar 
ir kokį nusikaltimą valstija galėtų lengviausiai įrodyti. Kokiu 
atveju O'Konelis būtų greitai 1r veiksmingai suimtas ir kad tu- 
rėtų kuo mažiau galimybių išsisukti ar sudaryti kokį sandėrį su 
prokurorais. Nusikaltimas turėjo būti toks, kad O'Konelis ne- 
galėtų duoti parodymų prieš kitus, labiau prasikaltusius žŽmo- 
nes ir todėl būti išteisintas. Kad ir koks nusikaltimas tai būtų, 
O'Konelis turėjo padaryti jį vienas. Ir Selė turėjo išsiaiškinti, 
ką kaltintojai turės įrodyti teisme, kad prisiekusiesiems neliktų 
pagrįstų abejonių. 

Houp buvo duota užduotis rasti O'Konelį ir jį sekti, nes jie 
manė, kad jos vienintelės niekdarys gali tuoj pat nepažinti. Ji 
privalėjo sužinoti kiek įmanoma daugiau apie kasdienį jo gy- 
venimą. 

Jie nusprendė, kad visi atliks savo užduotis ir taip gaus rei- 
kiamą atsakymą. 

Sunku buvo pasakyti, kam gresia didžiausias pavojus. Tik- 
riausiai Houp, pamanė Selė, nes fiziškai ji bus arčiausiai 
O'Konelio. Bet Selė žinojo: vos tik atsivers pirmą teisės knygą, 

ji taps nusikaltėle. O Skoto, nusprendė, laukia didžiausia neži- 
nomybė, nes nežinia, ką jis sužinos, kai pirmą kartą paminės 
Maiklo O'Konelio pavardę ten, kur prabėgo jo vaikystė. 

Buvo nuspręsta, kad Katerina su Ešle liks namie. Katerinai, 
vis dar besigailinčiai, kad turėdama progą nenušovė O'Konelio, 
buvo pavesta sukurti kokią gynybos sistemą, jei kartais 
O'Konelis vėl pasirodytų prie jų durų. 

Selė to labiausiai ir bijojo: kad jis 1ms veikti pirmas, jiems dar 
neturint tokios galimybės. 

Kalbėdama su Houp ir Skotu ji nepavartojo žodžio „lenk- 
tynės“. 

Ji tik nusprendė, kad visi trys galvoja taip pat aiškiai. 


Ji kurį laiką žiūrėjo į mane, tarsi tikėdamasi, kad aš ką nors pasaky- 
siu, bet aš toliau tylėjau, tad prabilo pati: 

— Ar daug galvojate apie tobulo nusikaltimo sąvoką? Tuo metu aš 
daug laiko svarsčiau kai kuriuos klausimus. Kas yra gerai, o kas blo- 
gai? Kas yra teisinga, o kas neteisinga? Tada padariau išvadą, kad 
tobulas nusikaltimas yra ne vien tas, už kurį lieki nenubaustas - tai 
būtų tik pati minimaliausia sąlyga — bet dar ir toks, dėl kurio įvyktų 
ryškus psichologinis lūžis. Gyvenimą keičiantis potyris. 

— Jei pavogtum Rembranto paveikslą iš Luvro - tai nebūtų tobulas 
nusikaltimas? 

— Ne. Nuo to tik pralobtum. Ir būtum viso labo meno kūrinio vagis, 
ne ką geresnis už chuliganėlį, su ginklu apiplėšusį degalinės parduo- 
tuvę. Manau, tobulas - gal geriau tiktų žodis „idealus“ - nusikaltimas 
labiau priskirtinas dorovinei plotmei. Jis ištaiso kokią nors klaidą. Jis 
ne pamina teisingumą, o jį sukuria. Jis suteikia galimybę. 

Atsirėmiau į atlošą. Man kilo dešimtys klausimų, bet pamaniau bū- 
siant protingiau leisti kalbėti jai. 

— Ir dar šis tas, - pridūrė ji šaltai. 

— Kas? 

— Toks nusikaltimas turi grąžinti nekaltybę. 
— Turite galvoje Ešlę, ar ne? 

Ji nusišypsojo. 

— Žinoma. 


34 


Moteris, mylėjusi kates 


Pusfinalio rungtynės baigėsi lygiosiomis, teko mušti baudinius. 

Sporte, pamanė ji, sugalvota daug žiaurių baigčių, bet ši tikrai 
viena iš negailestingiausių. Houp komanda neabejotinai buvo 
silpnesnė, bet merginos rado valios jėgų nenusileisti varžovėms. 
Merginos akivaizdžiai buvo išsekusios, ir tas nuovargis atsi- 
spindėjo jų akyse. Visos uniformos buvo išmargintos prakaito 
i1r purvo dryžių, ne vienos merginos keliai buvo kruvini. Var- 
tininkė nervingai vaikštinėjo pirmyn atgal nuošaliau nuo kitų 
futbolininkių. Houp svarstė, ar nepriėjus ir ko nors nepasakius, 
bet suprato, kad šiuo metu žaidėja turi būti viena. Jeigu Houp 
tinkamai jos neparengė per visas treniruotes, po kurių komanda 
pasiekė šį varžybų etapą, kad ir ką per kelias akimirkas dabar 
pasakytų, nebepadės. 

Sėkmė nuo jų nusigręžė. Kai atėjo metas mušti penktai Houp 
komandos žaidėjai, kapitonei, visos lygos pažibai, per ketverius 
metus komandoje nė karto neprašovusiai pro šalį, ji pataikė į 
skersinį. Su tuo vieninteliu šlykščių į metalą atsitrenkusio ka- 
muolio garsu sezonas baigėsi. Akimirksniu, lyg ištikus infark- 
tui. Varžovės ėmė klykti netramdydamos džiaugsmo ir puolė 
glėbesčiuoti vartininkės, nors ši per visą baudinių seriją nė karto 

nepalietė kamuolio. Houp pamatė, kaip jos komandos kapitonė 
krinta ant kelių purvinoje aikštelėje, susiima veidą rankomis ir 
prapliumpa ašaromis. Kitos merginos buvo ne mažiau nusimi- 
nusios, ir Houp juto, kad pati gali nesuvaldyti emocijų. Vis dėl- 
to ji sugebėjo joms pasakyti: 

— Nepalikite komandos draugės vienos. Laimite visos kartu, 
tad kartu ir pralaimėkite. Eikite ir jai tai priminkite. 

Visos merginos pasileido bėgte — Houp nenumanė, kur jos 
rado jėgų — ir apsupo kapitonę ratu. Tą akimirką Houp jomis 
visomis didžiavosi. Pergalė, pamanė ji, parodo, kaip mes mo- 
kame džiaugtis, užtat pralaimėjimas parodo mūsų būdo tvirty- 
bę. Žiūrėdama, kaip komanda susirenka vienoje vietoje, Houp 
prisiminė turėsianti ateinančiomis dienomis kautis dar viename 
mūšyje. Ji suvirpėjo nuo šalčio - žiema jau čia pat. Šis žaidimas 
baigėsi. Metas žaisti kitą. 


Pati to nežinodama Houp pasistatė automobilį visai toje pačioje 
gatvės vietoje, iš kurios Matjus Merfis nusprendė stebėti Maik- 
lo O'Konelio daugiabutį. Ji atsilošė ant sėdynės ir žemiau nu- 
sismaukė megztą slidininko kepuraitę, tada pasitaisė ant nosies 
naujus skaidrius akinius. Paprastai akinių ji nenešiojo, bet įsi- 
vaizdavo, kad kažkiek maskuotis būtina. Houp nebuvo įsitikinu- 
si, ar Maiklas O'Konelis ją matė, bet įtarė, kad taip. Ji manė, kad 
juos visus O'Konelis sekė taip, kaip ji dabar seka jį. Šią vėsią 
pavakarę ji vilkėjo džinsais ir sena jūrininko striuke. Nors buvo 
kokiais penkiolika metų vyresnė už daugumą miesto studentų, 
galėjo atrodyti gana jauna, kad palaikytum ją viena iš vyriausiųjų 
Jų bendramokslių. Drabužius ji rinkosi nepaprastai nervindamasi 
nelyginant į pirmą pasimatymą einanti mergina, žūtbūt besisten- 
gianti padaryti įspūdį tuo, kad nekrs į akis. Ji tik norėjo susilieti 
su Bostono gatvėmis, kaip chameleonas, iki menkiausio atspal- 
vio įgauti aplinkos spalvą ir tapti nematoma. 


JOHN KATZENBACH a NE TAS ŽMOGUS 379 


Houp spėjo, kad jeigu nejudėdama sėdės automobilyje, po 
kelių minučių jis tikrai ją pamatys. 

Manyk, kad jis žino viską, priminė sau. Manyk, kad žino, 
kaip atrodai, ir įsidėmėjo visas tavo ketverių metų senumo ma- 
žalitražio automobilio smulkmenas, net numerius. 

Houp nekrustelėdama sėdėjo viduje, kol jai ėmė atrodyti taip 
krintanti į akis, kad jokie netikri akiniai nepadės. Ji žvilgtelėjo 
į Merfio ataskaitą, dar kartą įsižiūrėjo į Joje įdėtą O'Konelio 
nuotrauką ir jai dingtelėjo mintis, ar sugebės jį pažinti. Nežino- 
dama, ką daugiau daryti, stumtelėjusi atidarė dureles 1r išlipo į 
gatvę. 

Vogčiomis dirstelėjo į Maiklo O'Konelio langus. Ji norėjo, 
kad labiau sutemtų ir ji pamatytų, kaip jis uždega bute šviesą, 
bet tada suvokė: jei spoksos į tą pusę, jis kur kas greičiau pa- 
stebės ją negu jinai jį. Tada apsigręžė ir greitai nužingsniavo 
gatve, įsivaizduodama, kaip į nugarą gręžte gręžiasi dvi akys. 
Pasukusi už kampo sustojo. Koks tikslas stebėti jo butą, jeigu iš 
karto nuskuodė į priešingą pusę nuo jo? 

Houp giliai įkvėpė. Ji pasijuto nieko nesugebanti. 

Nevykėlė, visiška nevykėlė, kartojo mintyse. Grįžk, pasi- 
slėpk skersgatvyje ar už medžio ir įveik jį kantrumu. Būk tokia 
pat kantri kaip O'Konelis. 

Purtydama galvą Houp apsisuko ir grįžo už kampo, žval- 
gydamasi, kur pasislėpti, ir pamatė iš daugiabučio išeinantį 
O'Konelį. Atlošęs galvą jis šypsojosi ją įsiutinusia nerūpestinga, 
nedora šypsena. Houp netvėrė pykčiu: jai atrodė, kad O'Konelis 
iš jos šaiposi, nors, aišku, niekas nerodė jį bent jau Žinant, jog ji 
netoliese. Ji pasisuko šonu, bandydama prisispausti prie sienos, 
vildamasi, kad jų žvilgsniai nesusitiks, bet vis tiek neatitrauk- 
dama nuo jo akių. Tą akimirką ji pamatė nedidutę susitraukusią 
seną moterį, krevezojančią ta pačia gatvės puse kaip Maiklas 
O'Konelis. Houp pamatė, kad vos pastebėjęs senutę O'Konelis 

kundės dalį kuo nerūpestingiausias O'Konelis neregėtai įsiuto. 

O senutė atrodė lyg žodžio „nekenksmingas“ iliustracija. Ji 
judėjo skausmingai lėtai. Kresna, apsivilkusi nemadingą turbūt 
dvidešimties metų vilnonį paltą, ant galvos užsidėjusi megztą 
margaspalvę kepurę. Abiejose rankose gniaužė baltus polietile- 
no maišus, prikrautus maisto produktų. Bet Houp matė, kaip se- 
nutės akys sublizga pastebėjus O'Konelį ir ji žengteli šiek tiek į 
šoną, kad užtvertų jam kelią. 

Houp prisispaudė prie medžio kitapus siauros gatvės, kurioje 
susidūrė O'Konelis ir senutė. 

Ši bandė pakelti ranką nepaleisdama maišo su pirkiniais, bet 
nepavyko, tad tik pakraipė pirštą į jo pusę. 

— Aš tave pažįstu! — garsiai tarė. — Žinau, ką išdarinėji! 

— Nė velnio tu apie mane nežinai, — irgi pakėlęs balsą atšovė 
O'Konelis. 

— Žinau, kad kažką darai mano katėms. Žinau, kad jas vagi — 
ar dar blogiau. Tu esi šlykštus, nedoras Žmogus, ir aš turėčiau 
iškviesti tau policiją! 

— Velniai rautų, aš nieko nedarau tavo katėms. Gal jos susi- 
rado kitą išprotėjusią senę, kad jas šertų. Gal joms nepatinka 
maistas, kurį palieki už durų. O gal tik rado geresnes sąlygas 
kitur, tu sena kale. Dabar atstok nuo manęs ir žiūrėk, kad neiš- 
kviesčiau tau sanitarijos inspekcijos, nes ji tikrai surinks visas 
tas nusususias kates, kad jas kur velniai, ir jas nugalabys. 

— Tu žiaurus beširdis! — ryžtingai pareiškė senutė. 

— Traukis man iš kelio ir eik šikti, — tarė O'Konelis sprausda- 
masis pro moterį ir nudūlino toliau gatve. 

— Žinau, ką išdarinėji! - jam pavymui vėl sušuko senutė. 

O'Konelis atsigręžė ir įsmeigė į ją akis. 

— Kad ir ką, tavo manymu, darau, džiaukis, jei nenuspręsiu 
padaryti to paties tau. 


JOHN KATZENBACH a NE TAS ŽMOGUS 381 


Houp pamatė, kad sena moteris aikteli ir tarsi gavusi smūgį 
nužingsniavo gatve. Houp nežinojo, kur jis eina, bet suprato tu- 
rinti jį sekti. Kai atsigręžė į senutę, sustingusią ant šaligatvio, jai 
šovė į galvą viena mintis. Kai O'Konelis kvartalo gale pasuko 
už kampo, Houp prišoko prie moters. 

Apsidairiusi ir įsitikinusi, kad Maiklas O'Konelis iš tikro din- 
go, Houp pamojo senutei. 

— Atleiskite, ponia, — tarė ji kiek įmanydama lipšniau vis dar 
stengdamasi patraukti jos dėmesį. - Atleiskite... 

Moteris atsargiai atsisuko į Houp. 

— Taip? — kiek baimindamasi tarė. 

— Atsiprašau, - paskubomis tarė Houp. - Buvau kitapus gatvės 
ir netyčia nugirdau, kaip jūs apsižodžiavote su tuo jaunuoliu. 

Moteris vis dar nenuleido akių nuo besiartinančios Houp. 

— Jis kalbėjo labai nemandagiai ir nepagarbiai. 

Senutė gūžtelėjo pečiais, vis dar nesuprasdama, kur suka 
Houp. 

Houp giliai įkvėpė ir išpyškino savo melą. 

— Mano katinas, labai mielas margis su baltomis priekinėmis 
letenėlėmis — vadinu jį Baltakoju — nesirodo jau porą dienų. 
Dingo, ir aš tiesiog nežinau, ką daryti. Aš gyvenu visai netoli 
nuo čia, - Houp mostelėjo neaiškia kryptimi, šiuo gestu aprėp- 
dama beveik visą Bostoną su apylinkėmis. — Gal jį matėte? 

Iš tikrųjų Houp nemėgo kačių. Nuo jų ji čiaudėdavo, be to, jai 
nepatikdavo, kaip katės į ją Žiūri. 

— Jis be galo mielas. Turiu jį daug metų, bet jis dar nėra taip 
ilgai negrįžęs į namus. 

Melagystės liejosi sklandžiai. 

— Nežinau, - iš lėto tarė moteris. - Mano pulkelyje yra pora 
margių, bet neprisimenu, kad būtų pasirodžiusi kokia nauja. 
Kita vertus... 

Moteris atitraukė akis nuo Houp, pažiūrėjo į tą pusę, kur din- 
go Maiklas O'Konelis, ir sušnypštė beveik kaip viena iš jos glo- 
botinių: 

— Nesu įsitikinusi, kad jisai nedaro ko nors baisaus. 

Houp apsimetė nustebusi. 

— Jis nemėgsta kačių? Koks žmogus gali... 

Jai nereikėjo baigti. Senutė žengė nedidelį žingsnį atatupsta ir 
vertinamai nužvelgė Houp. 

— Gal norėtumėte užsukti, išgerti puodelį arbatos ir susipažin- 
ti su mano vaikučiais? 

Houp linktelėjo ir pasilenkė paimti iš moters maišų su pirki- 
niais. Aš įsitraukiau į žaidimą, pamanė. Jausmas buvo toks, lyg 
ją būtų pakvietę atsistoti šalia slibino irštvos. 


Skotas atsidusęs įsmeigė akis į išblukusią, prisiplojusią prie 
žemės šlakbetonio blokelių ir raudonų plytų mokyklą. Ją su- 
projektavęs architektas tikriausiai projektuoja ir kalėjimus, 
pamanė. Prieš pastatą išrikiuotų geltonų mokyklinių autobusų 
neišjungtais varikliais virtinė užtvindė orą bjauriu dyzelinui bū- 
dingu dvoku. Apibrizgusi JAV vėliava apsivijo aplink stiebą ir 
susipynė su Naujojo Hampšyro valstijos vėliava. Abi mėšlun- 
giškai pleveno stiprokame vėjyje. Šone driekėsi aukšta surūdi- 
jusi vielos tinklo tvora. Ant stogelio virš durų buvo du plakatai: 
PIRMYN, „KARIAI“! ir UŽSIRAŠIK STOJAMIESIEMS Į 
KOLEDŽĄ DABAR. Matyt, klaidos niekas nepastebėjo. 

Skotas irgi turėjo Matjaus Merfio ataskaitą — buvo įsikišęs ją 
į švarko kišenę. Joje buvo tik Maiklo O'Konelio praeities griau- 
čiai, ir Skotas buvo pasiryžęs gerokai papildyti tuos šykščius 
žodžius. Pradėti nuo O'Konelio mokyklos buvo visai logiška, 
nors informacija ir bus dešimties metų. 

Skotas patyrė slogų įspūdį tą rytą apžiūrinėdamas aplinką, 
kurioje užaugo O'Konelis. Naujojo Hampšyro pakrantė - prieš- 

taringa vieta. Atlanto vandenynas suteikia jai nepaprasto grožio, 
bet gamyklos, prisisiurbusios prie žemės ten, kur upės į jį įteka, 
atrodė bejausmės ir beširdės: vien ištisą parą dirbantys sandė- 
liai 1r lydyklos, kaminai ir geležinkelio stotys. Skotui susidarė 
įspūdis, kad šiek tiek panašiai turi jaustis žmogus, spoksantis į 
pernelyg seną striptizo šokėją, vidurdienį pasirodančią bankru- 
tuojančiame klube. 

Didelė dalis rajono, kuriame prabėgo Maiklo O'Konelio vai- 
kystė, buvo skirta didelių laivų statybai. Pilką dangų raižė mil- 
žiniški kranai, galintys kilnoti tonas plieno. Vasarą čia būdavo 
karšta, žiemą — šalta, bet žmonės kiaurą dieną vaikščiodavo su 
apsauginiais šalmais ant galvų, apsivilkę kombinezonus, apsi- 
avę tvirtus aptrintus batus. Laivų statyklose dirbantys žmonės 
irgi buvo tvirti, rimti, panašūs į įrengimus, kuriuos valdė. Čia 
tvirtybė buvo labiausiai vertinamas bruožas. 

Skotas čia jautėsi visiškai svetimas. Kai sėdėdamas auto- 
mobilyje Žiūrėjo į spiečius mokinių, pasipylusių iš apskretusio 
mokyklos pastato, pasijuto, lyg būtų atvykęs iš kitos šalies. Jis 
gyveno aplinkoje, kur jo darbas buvo stumti studentus prie sėk- 
mės simbolių, apie kuriuos mėgsta trimituoti Amerika: didelių 
automobilių, didelių banko sąskaitų, didelių namų. Paaugliai, 
kuriuos stebėjo lipant į laukiančius autobusus, spėjo, turėjo 
kuklesnių svajonių ir kur kas daugiau galimybių galop atsidurti 
kokioje gamykloje ir plušėti ten nuo ryto iki vakaro. 

Jei augčiau čia, padaryčiau bet ką, kad tik ištrūkčiau, pamanė 
Skotas. 

Kai pilni autobusai pajudėjo, jis išlipo iš automobilio ir grei- 
tai pasuko prie pagrindinių mokyklos durų. Prie jų stoviniuo- 
jantis apsaugininkas parodė, kur administracija. Prie stalų sėdė- 
jo kelios sekretorės. Joms už nugarų Skotas pamatė mokyklos 
direktorių abejingu balsu sakantį moralus mokinei spygliais su- 
šukuotais violetiniais plaukais, juoda odine striuke, su auskarais 
ausyse ir antakiuose. 

— Ar galiu kuo nors padėti? — paklausė jauna moteris. 

— Tikiuosi, — atsakė Skotas. - Aš esu Džonsonas. Dirbu ben- 
drovėje Raytheon". Mūsų filialas yra Bostone. Mes ruošiamės 
pasiūlyti darbą vienam jaunuoliui. Savo gyvenimo aprašyme 
jis teigia prieš dešimt metų baigęs šią mokyklą. Reikalas tas, 
kad mes gauname vyriausybės užsakymų, todėl viską turime 
kruopščiai tikrinti. 

Sekretorė pasisuko į kompiuterį. 

— Pavardė? 

— Maiklas O'Konelis. 

Ji paspaudė keletą klavišų. 

— Baigė mokyklą tūkstantis devyni šimtai devyniasdešimt 
penktais. 

— Gal esama ko nors daugiau, kas mums praverstų? 

— Be raštiško leidimo negaliu pasakyti jums pažymių ir kitų 
duomenų. | 

— Be abejo, - atsakė Skotas. - Ką gi - ačiū. 

Jis padvejojo; moteris vėl ėmė įvedinėti duomenis į kompiu- 
terį. Skotas sugavo žvilgsnį vyresnės moters, išėjusios iš direk- 
toriaus pavaduotojo kabineto, vos tik jis paminėjo O'Konelio 
pavardę. Atrodė, kad ji dvejoja. Paskui gūžtelėjo pečiais ir prie 
j0 priėjo. 

— Pažinojau jį, — tarė. — Jis gaus darbą? 

— Programuotojo. Įvedinės į kompiuterį duomenis ir panašiai. 
Darbas nėra labai svarbus, bet dalis informacijos yra susijusi su 
Pentagono užsakymais, todėl kaip visada tokiais atvejais turime 
šį tą sužinoti apie Žmogaus praeitį. 

Moteris nustebusi papurtė galvą. 

— Džiaugiuosi, kad jis ėmė gyventi dorai. Raytheon - stambi 
korporacija. 


* Raytheon - stambi JAV bendrovė, gaminanti gynybos įrangą. 

— Vadinasi, tada gyveno nedorai? 
Moteris nusišypsojo. 

— Galima sakyti ir taip. 

— Na, mokykloje visi prisiverdame košės. Mes stengiamės 
nekreipti dėmesio į tai, ką išdarinėja paaugliai. Bet turime sau- 
gotis baisesnių dalykų. 

Moteris linktelėjo galvą. 

— Suprantu. Ne smulkmenų. 

Ji padvejojo. 

— O O'Konelis? — priminė Skotas. 

— Nenorėčiau kalbėti. Ypač jeigu jis smarkiai pasikeitė. Ne- 
norėčiau atimti 1š jo galimybę. 

— Jūs mums tikrai padėtumėte. 

Moteris vėl padvejojo, paskui tarė: 

— Kai čia mokėsi, nieko gera 1š jo negalėjai tikėtis. 

— Kaip suprasti? 

— Gudrus. Gerokai gudresnis už daugelį. Ryškiai gudresnis. 
Bet neramus. Jis man priminė tą tylią kiaulę, knisančią gilią 
šaknį. Man keldavo nerimą štai kas: jeigu įsikaldavo į galvą, 
kad per tave turi bėdų, kad tu jam trukdai, ar jeigu ko užsigeis- 
davo, tada visas jėgas skirdavo vien tam. Jeigu koks dėstomas 
dalykas jį sudomindavo, mokydavosi jį vienais dešimtukais. O 
Jeigu jam nepatikdavo mokytojas... na, įvykdavo keistų dalykų. 
Blogų dalykų. Pavyzdžiui, būdavo apdaužomas mokytojo au- 
tomobilis. Ar būdavo sudarkomas pažymių žurnalas. Arba po- 
licija gaudavo melagingą pranešimą, neva mokytojas padaręs 
kažką neteisėta. Visada atrodydavo, kad prie to prikišęs nagus 
O'Konelis, bet niekam niekada nepavykdavo ko nors įrodyti. 
Netvėriau džiaugsmu, kai jis baigė mokyklą. 

Skotas linktelėjo. 

— Kodėl... - pradėjo jis, bet už jį užbaigė moteris. 

— Jeigu būtumėte buvęs iš tos šeimos, irgi būtumėte turėjęs 
ydų. 

— Kur... 

— Man nereikėtų to daryti. 

Ji išsitraukė popieriaus lapelį ir užrašė adresą. 

— Nežinau, ar jis vis dar tas pats. Galėjo pasikeisti. 

Skotas paėmė lapelį. 

— Kaip čia yra, kad jį prisimenate? Juk praėjo dešimt metų. 

Moteris nusišypsojo. 

— Visą tą laiką laukiau, kol kas nors įeis pro šias duris ir pra- 
dės klausinėti apie Maiklą O'Konelį. Tik niekada nemaniau, 
kad tas žmogus norės siūlyti jam darbą. Maniau, kad tai bus 
policininkas. 

— Jūs kalbate nė kiek neabejodama. 

Moteris nusišypsojo. 

— Kadaise buvau jo mokytoja. Vienuoliktoje klasėje dėsčiau 
anglų kalbą. Ir jis padarė ryškų įspūdį. Per tuos darbo mokykloje 
metus buvo kokia dešimtis mokinių, kurių neįmanoma užmiršti. 
Pusės dėl teigiamų priežasčių, kitų — dėl neigiamų. Ar jis dirbs 
kontoroje su jaunomis moterimis? 

— Taip. Kodėl klausiate? 

— Atrodė, kad merginos šalia jo visuomet jaučiasi nesmagiai. 
Kita vertus, jisai jas traukdavo. Niekaip negalėjau to suprasti. 
Kaip tave gali traukti žmogus, jei Žinai, kad per jį turėsi nema- 
lonumų? 

— Nežinau. Gal man reikėtų su kai kuriomis iš jų pasikalbėti? 

— Žinoma. Bet tiek laiko praėjo — kas žino, kur jos dabar? 
Šiaip ar taip, abejoju, ar jums pavyktų rasti daug žmonių, norin- 
čių kalbėtis apie Maiklą. Kaip sakiau, jis darydavo įspūdį. 

— Ojo artimieji? 

— Čia jo namų adresas. Kaip sakiau, nežinau, ar tėvas vis dar 
ten gyvena. Galite patikrinti. 

— O motina? 

— Ji prieš daug metų jokio vaidmens nevaidino. Visko neži- 
nau, bet... 

— Bet kas? 

Moteris staiga įsitempė. 

— Rodos, ji mirė, kai jis buvo mažas — dešimties, gal trylikos. 
Manau, man nederėtų sakyti ką nors daugiau. Jau ir taip per 
daug prikalbėjau. Mano pavardės jums nereikia, ar ne? 

Skotas papurtė galvą. Jis jau išgirdo tai, ką jam reikėjo iš- 
girsti. 


— Gersite arbatos Ear/ Grey? Su šlakeliu pieno? 

— Mielai, - atsakė Houp. —- Labai ačiū, ponia Abramovič. 

— Brangute, būkit gera — vadinkit mane Hilda. 

— Ką gi, Hilda, labai jums ačiū. Jūs nepaprastai maloni. 

— Tuoj pat grįšiu, — tarė senutė. 

Houp išgirdo švilpiant arbatinį. Ji ėmė dairytis po butą steng- 
damasi kuo daugiau įsidėmėti. Ant sienos kabojo kryžius su 
kančia, šalia — ryškių spalvų paveikslas, vaizduojantis Jėzų per 
Paskutinę vakarienę. Paveikslas iš visų pusių buvo apkabinėtas 
išblukusiomis nespalvotomis nuotraukomis vyrų standžiomis 
apykaklėmis ir moterų nėriniais puoštais apdarais. Greta kabojo 
kitos fotografijos: tamsaus, bet žalio gamtovaizdžio, akmenimis 
grįstų gatvelių ir bažnyčios smailais bokštais. Houp mintyse 
padarė išvadą: seniai mirę giminės kažkokioje Rytų Europos 
šalyje, nelankyti ne vieną dešimtmetį. Įspūdis buvo toks, tarsi 
buto sienos būtų tapetuotos vaiduokliais. Houp ir toliau ban- 
dė išsiaiškinti senutės istoriją iš tokių dalykų kaip prie palan- 
gės apsilaupę dažai bei flakonėlių ir dėželių su vaistais virtinė. 
Kambaryje gulėjo šūsnys žurnalų ir laikraščių, priešais minkštą 
raudoną krėslą stovėjo ne mažiau kaip penkiolikos metų televi- 
zorius. Viskas bylojo apie nykią tuštumą. 

Bute buvo vos vienas miegamasis. Houp apsidairiusi pamatė 
prie krėslo kraitelę su virbalais. Butas trenkė senatve ir katėmis. 
Kokios aštuonios jų, o gal daugiau, tupėjo ant sofos, palangės 
ir prie radiatoriaus. Kelios priėjusios ėmė trintis Houp į kojas. 
Houp spėjo, kad antra tiek slepiasi miegamajame. 

Ji giliai įkvėpė ir mintyse nusistebėjo, kad žmonės galop tam- 
pa tokie vieniši. 

Įėjo ponia Abramovič nešina dviem puodeliais garuojančios 
arbatos. Ji nusišypsojo pulkeliui kačių, šios bemat ėmė į ją trin- 
tis ir nusekė iš paskos. 

— Pietums dar ankstoka; balandėlės. Luktelkit minutę. Leiskit 
mamytei pirma truputį pasišnekučiuoti. — Ji atsigręžė į Houp. — 
Baltakojo nematote mano mažajame žvėryne, ar ne? 

— Ne, - nutaisiusi liūdną balsą atsakė Houp. — Vestibiulyje jo 
irgi nemačiau. 

— Stengiuosi neleisti savo numylėtinių į vestibiulį. Ne visada 
pavyksta, nes joms patinka išeiti 1r pareiti — žinote, brangute, 
kačių būdą. Neleidžiu, nes manau, kad jisai daro joms kažką 
labai bloga. 

— Kodėl manote... 

— Jis to nežino, bet aš jas visas iki vienos pažįstu. Ir kas kelios 
dienos kurios nors vis pasigendu. Norėčiau kviesti policiją, bet 
jis teisus. Ko gero, iš manęs atimtų mano mažąsias drauges, o 
aš to neištverčiau. Jis — blogas žmogus ir aš trokštu, kad jis išsi- 
kraustytų. Be reikalo aš... 

Ponia Abramovič nutilo. Houp palinko į priekį. Senutė atsi- 
duso ir apsidairė po butą. 

— Bijau, brangute, kad jeigu tavo mažasis Baltakojis užsuko 
čia, tas blogas Žmogus galėjo jį pasigauti. Ar jį nuskriausti. Ne- 
galiu Žinoti. 

Houp linktelėjo. 

— Sprendžiant 1š jūsų žodžių, jis baisus. 

— Toks ir yra. Jis man varo baimę, tad paprastai su juo nesi- 
kalbu —- nebent apsižodžiuojame kaip šiandien. Manau, jis kelia 
baimę 1r kai kuriems kitiems šio namo gyventojams, bet jie irgi 
nenori nieko sakyti. O ką mes galim padaryti? Jis laiku moka 
už butą, netriukšmauja, nerengia audringų vakarėlių, o savinin- 
kams niekas daugiau nerūpi. 

Houp gurkštelėjo saldžios arbatos. 

— Norėčiau įsitikinti. Turiu galvoje, dėl Baltakojo. 

Ponia Abramovič atsilošė. 

— Yra vienas būdas... — iš lėto tarė. — Tau įsitikinti. Be to, 
padėtum ir man atsakyti į keletą klausimų. Aš sena ir nebe itin 
stipri. Be to, man baisu ir neturiu kur daugiau prisiglausti. O tu, 
brangute, atrodai kur kas stipresnė už mane. Net stipresnė, negu 
buvau tavo metų. Ir galiu kirsti lažybų, nedaug ko bijai. 

— Taip. 

Senutė vėl nusišypsojo, beveik droviai. 

— Kai mano vyras dar buvo gyvas, mūsų butas buvo didesnis. 
Jis apėmė ir visą plotą, kuriame dabar gyvena ponas O'Konelis. 
Turėjome du miegamuosius, svetainę ir valgomąjį iškilmingoms 
progoms — žodžiu, visą šio aukšto galą. Bet, mano Alfredui mi- 
rus, savininkai butą padalijo. Iš mūsų vieno didelio buto padarė 
tris. Tik jie dirbo tingėdami. 

— Tingėdami? 

Ponia Abramovič gurkštelėjo arbatos. Houp pamatė, kad jos 
akyse netikėtai sublizga pyktis. 

— Taip. Tingėdami. Kas, jei ne tinginys nesivargina pakeisti 
naujų butų spynų? Butų, kurie kadaise buvo mano butas. 

Houp linktelėjo. Staiga pajuto viduje kažką panašaus į elekt- 
ros įtampą. 

— Man labai rūpi, ką jis padarė mano katytėms, - lėtai tarė po- 
nia Abramovič. Jos akys susiaurėjo, balsas pažemėjo, ir Houp 
suvokė, kad ši moteris turi savyje kažką grėsminga. - Ir, manau, 

tu irgi norėtum sužinoti apie Baltakojį. Įsitikinti galima vienin- 
teliu būdu —- apsidairius jo bute. 

Ji palinko į pmekį, prikišo veidą vos per gerą sprindį prie 
Houp ir sušnabždėjo: 

— Jis to nežino, bet aš turiu raktą nuo jo buto durų. 


— Na, - tarė ji, kai jos veidu perslinko šešėlis, - ar dabar matote, 
kas buvo pastatyta ant kortos? 

Kiekvienas žurnalistas žino, kad rašytojas būtinai turi sugundyti in- 
formacijos šaltinį. Kita vertus, gal rašytojas instinktyviai žino, kaip išvi- 
lioti istoriją net tada, kai tai būna labai keblu. Vis dėlto aš žinojau, kad 
mūsų pokalbius nuo pat pradžios sau norima linkme kreipia ji per tuos 
mūsų susitikimus, o šie iš tikrųjų yra slapti pasimatymai informacijos 
tikslais. Na, bet papasakodamas šią istoriją aš išnaudosiu ją visai taip 
pat, kaip ji išnaudojo mane. 

Kiek patylėjusi ji paklausė: 

— Kaip dažnai girdite pusamžius draugus sakant, kad jie nori kažką 
keisti? Būti ne tuo, kas yra? Neva jie nori, kad kas nors nutiktų ir ap- 
verstų jų gyvenimą aukštyn kojomis — tuomet jiems nebereikėtų kęsti 
tos nykios pribaigti galinčios kasdienybės monotonijos? 

— Gana dažnai, - atsakiau. 

— Dauguma žmonių meluoja, kai sako, kad nori permainų, nes per- 
mainos kelia pernelyg didelę baimę. Iš tikrųjų jie nori atgauti jaunystę. 
Kai esi jaunas, kiekviena galimybė, iš kurių gali rinktis, yra nuotykis. 
Tik sulaukę vidutinio amžiaus imame abejoti savo sprendimais. Juk 
pradėję žengti kuriuo nors keliu turime eiti toliau, ar ne? Tada kyla 
gausybė sunkumų. Loterijoje nelaimime. Užtat išsikviečia viršininkas 
ir praneša, kad mažinami etatai, ir tu esi atleidžiamas. Žmona ar vy- 
ras po dvidešimties metų santuokos pareiškia: „Susitikau kitą ir noriu 
išeiti.“ Gydytojas susiraukęs pakelia akis nuo lapo su tyrimų rezulta- 
tais ir sako: „Šie skaičiai negeri. Užsakysiu papildomų tyrimų.“ 


JOHN KATZENBACH a NE TAS ŽMOGUS 39] 


— Skotui ir Selei... 

— Jiems tą akimirką sukūrė Maiklas O'Konelis. O galbūt ta akimirka 
sparčiai artėjo. Ar jie galėjo apsaugoti Ešlę? 

Staiga ji prikišo delną prie lūpų, ir aš išgirdau ją aiktelint. Ji ne iškart 
susivaldė. 

— Nors niekas to aiškiai nepasakė - kol kas - giliai širdyje visi Žino- 
jo, kad už tai, ką jie tikisi pirkti, teks sumokėti didžiulę kainą. 

Vienas batas 


Houp nesmagiai jausdamasi su raktu rankoje stovėjo priešais 
Maiklo O'Konelio buto duris. Jai už nugaros savo tarpduryje 
stūksojo ponia Abramovič, jai palei kojas sukiojosi katės. Ji ne- 
kantriai mostu paragino Houp eiti. 

— Aš stovėsiu sargyboje. Viskas bus gerai, tik paskubėk, - su- 
kuždėjo senutė. 

Houp giliai įkvėpė ir įkišo raktą į spyną. Ji nelabai Žinojo, 
ką daro ar ko ieško, nenumanė, ką konkrečiai tikisi sužinoti. 
Bet rankoje gniaužė raktą ir, jam vos girdimai pasukus užrak- 
tą, Houp įsivaizdavo, kaip O'Konelis ateina gatve, pasuka už 
kampo ir sutemoms leidžiantis prie jos prisiartina. Houp juto už 
ausies jo alsavimą, įsivaizdavo šnypščiantį jo balsą. Ji sugriežė 
dantimis ir pasakė sau, kad jeigu teks, grumsis iš paskutiniųjų. 

— Greičiau, brangute, — vėl paragino ją ponia Abramovič. — 
Sužinok, ką jis daro mano katėms. 

Houp stumtelėjusi pravėrė duris ir įžengė į vidų. 

Nežinojo, uždaryti duris ar palikti praviras, kad... — kad 
kas? — pamanė. Jeigu jis grįš, aš būsiu įkliuvusi į spąstus. Kitų 
durų į lauką nėra. Nei atsarginio išėjimo kilus gaisrui. Houp 
dar kartą giliai įkvėpė ir uždarė duris beveik iki galo. Bent 

jau, pamanė, išgirs ponios Abramovič perspėjimą, jei tik senutė 
įstengs sušukti. 

Houp nužvelgė butą. Apšnerkštas, apleistas. O'Koneliui aki- 
vaizdžiai nerūpėjo aplinka, kurioje gyvena. Nei spalvingų pla- 
katų ant sienų, nei gėlių ant palangių, nei margo kilimėlio ant 
grindų. Nei televizoriaus, nei stereoaparatūros, vien tolimajame 
kampe sukišti keli apdriskę kompiuterijos vadovėliai. Nugyven- 
tas asketiškas būstas. Suvokus, kad visas Maiklo O'Konelio gy- 
venimas vyksta vaizduotėje, Houp pasidarė neramu. Jis gyveno 
ne tame pasaulyje, kuriame padėdavo galvą ir miegodavo. 

Ji paskubomis žengtelėjo toliau, vėl giliai įkvėpė, 1r tą aki- 
mirką galvoje gimė planas. 

Įsidėmėk, tarė sau. Viską įsimink. 

Įsikišusi ranką į striukės kišenę susirado popieriaus skiautę. 
Ant nedidelio rašomojo stalo pamatė pigų rašiklį. Ji tuoj pat nu- 
sibraižė apytikrį buto planą, paskui vėl pasisuko į stalą. 

Jis buvo padarytas iš pigaus medinio stalviršio, uždėto ant 
dviejų juodai dažyto metalo kartotekos dėžių. Priešais nešio- 
jamąjį kompiuterį stovėjo viena medinė kėdė kieta atkalte. 
Visa aplinka dvelkė nuogu paprastumu. Houp įsivaizdavo, kaip 
Maiklas O'Konelis sėdi prieš ekraną jo nenatūralia šviesa užlie- 
tu veidu, visą dėmesį sukaupęs į mirgančius vaizdus. Kompiu- 
teris atrodė naujas. Jis buvo įjungtas į tinklą, degė lemputė. 

Houp giliai įkvėpė, pasiklausė, ar nieko negirdėti iš vestibiu- 
lio, ir atsisėdo priešais kompiuterį. Ant popieriaus skiautės užsi- 
rašė kompiuterio markę ir modelį, tada nužvelgė juodą ekraną. 
Lyg darbininkas, kišantis ranką prie nuogo elektros laido, palie- 
tė pelę aparato centre. Kompiuteris suburzgė, ekranas nušvito ir 
jame pasirodė užsklanda. 

Houp pajuto, kaip perdžiūva lūpos, o gerklę tarsi kažkas už- 
veržia virve. 

Užsklandoje buvo Ešlės nuotrauka. 

Ji buvo ne visai ryški ir neabejotinai fotografuota paskubo- 
mis iš kelių žingsnių. Kadre mergina buvo užfiksuota, kai staiga 
sukosi, nustebinta kažkokio netikėtai pasigirdusio už nugaros 
garso. Ešlės veide atsispindėjo baimė. 

Spoksodama į nuotrauką Houp išgirdo, kad ima kvėpuoti 
negiliai, tankiai. Iš nuotraukos, kurią O'Konelis pasirinko už- 
sklandai, ji suprato keletą dalykų, bet vien blogų. O'Koneliui 
be galo patiko ta akimirka, kai netikėtai užkluptą Ešlę apėmė 
siaubas. 

Čia meilė, pamanė ji. Baisiausia, kokia tik gali būti. 

Sukandusi lūpą paslinko žymeklį prie aplanko My documents 
ir juos atidarė. Failai buvo keturi: „Meilė Ešlei“, „Neapykanta 
Ešlei“, „Ešlės šeima“ ir „Ešlės ateitis“. 

Ji spragtelėjo ties pirmuoju, bet ekrano langelyje pasirodė už- 
rašas „Reikalingas slaptažodis“. 

Ji paslinko žymeklį prie antro failo. 

Vėl pasirodė užrašas „Reikalingas slaptažodis“. 

Houp papurtė galvą. Ji pamanė sugebėsianti atspėti slapta- 
žodį, jei tik pasėdės ir gerai pagalvos, bet jau dabar nerimavo, 
viską kompiuteryje ir grąžino jį į pradinę padėtį. Tada ištraukė 
kartotekos stalčius, bet pamatė, kad jie tušti — vos pora nežinia 
kaip čia atsiradusių pieštukų ir pluoštelis spausdintuvo popie- 
riaus. 

Kai Houp atsistojo, šiek tiek svaigo galva. Paskubėk, paragi- 
no save. Tu gerokai rizikuoji. 

Apsidairė. Reikia apžiūrėti miegamąjį, pamanė. 

Šis trenkė prakaitu ir nepriežiūra. Ji prišoko prie komodos 
ir kiek įmanydama greičiau išnaršė stalčius. Ant lovos gulėjo 
vienintelis čiužinys, virš jo be jokios tvarkos buvo suversta pa- 
klodžių ir antklodė. Houp atsiklaupė ir pažiūrėjo po lova. Nie- 
ko. Pasisuko į nedidelę drabužių spintą. Viduje kabojo kelios 

striukės ir poros marškinių. Vienintelis juodas sportinio kirpimo 
apykaklės kampuose ir laisvos, ilgos pilkos kelnės. Nieko, į ką 
vertėtų atkreipti dėmesį. Houp jau buvo benusisukanti, kai to- 
limajame spintos kampe pamatė vieną aptrintą darbinį batą su 
kyšančia iš jo sustandėjusia nuo purvo pilka sportine kojine. 
Dalį bato dengė krūva prakaitu permirkusių treningų. 

Vienas batas — visai nelogiška, pamanė ji. 

Ji apsidairė antro, bet jo niekur nebuvo matyti. 

Tai sutrikdė Houp, ir ji sustingo įsmeigusi akis į batą, tartum 
šis galėtų ką nors jai pasakyti. Tada ji atsargiai patraukė į šalį 
treningus ir suėmė batą. Jis buvo sunkus, ir jai iškart toptelė- 
jo, kad viduje gali kas nors būti. Kaip chirurgas, atidengiantis 
įpjautą odą, ji ištraukė kojinę ir pažiūrėjo į vidų. 

Pati nepajuto, kaip aiktelėjo. 

Bate gulėjo pistoletas. 

Houp jau ruošėsi jį paimti, bet tarė sau: neliesk jo! 

Kodėl - nežinojo pati. 

Vis dėlto jai magėjo jį čiupti, pavogti, kad tik Maiklas 
O'Konelis jo neturėtų. Ar šiuo pistoletu jis nužudys Ešlę? 

Houp pasijuto spąstuose, lyg kas laikytų ją panardintą po van- 
deniu. Ji žinojo: jei paims ginklą, O'Konelis supras, kad vienas 
Iš jų čia buvo. O tada imsis žygių. Galbūt reaguodamas grieb- 
sis smurto. Galbūt jis kažkur paslėpęs dar vieną ginklą. Galbūt, 
galbūt... Jos viduje grūmėsi klausimai ir abejonės. Ak, kad galė- 
tų kaip nors padaryti pistoletą nepavojingą — pavyzdžiui, išim- 
ti daužiklį. Kadaise skaitė apie tai detektyviniame romane, bet 
nenumanė, kaip tai padaryti. O išimti kulkas nebūtų prasmės. 
Jis suprastų, kad kažkas čia lankėsi, ir įdėtų naujas. 

Houp spoksojo į pistoletą. Vamzdžio šone įžiūrėjo markę ir 
kalibrą — 25-as. 

Ginklas buvo toks šlykštus, kad ji vos neapsivėmė. 

Nebūdama įsitikinusi, kad teisingai daro, rūpestingai padėjo 
batą atgal į spintos kampą ir vėl uždengė treningais, kad viskas 
atrodytų visai taip kaip iki tol. 

Jai magėjo bėgti. Kiek išbuvo bute? Penkias minutes? Dvide- 
šimt? Jai atrodė, kad girdi žingsnius, balsus, ir suvokė, jog jai 
prasidėjo haliucinacijos. Eik iš čia tuoj pat! - įsakė sau. 

Houp atsistojo ir pasuko lauk pro vonią, kurios nė nesivargi- 
no apžiūrėti, ir virtuvėlę, bet čia sustojo. 

Katės, pamanė. Ponia Abramovič klaus apie jas. 

Ji apsidairė po mažytę patalpą. Net stalo nėra — vien šaldytu- 
vas, nedidelė keturių degiklių viryklė 1r pora lentynų, nukrautų 
sriubų ir mėsos konservais. Jokių kačių ėdalo konservų. Jokių 
žiurknuodžių, kurių galėtų įmaišyti katėms 1r paskutinį kartą jas 
pašerti. 

Houp priėjo prie šaldytuvo ir atidarė dureles. Viduje O'Konelis 
laikė tik sumuštinių garnyrus 1r porą skardinių alaus. Ji uždarė 
dureles, paskui apsigalvojo ir atidarė šaldiklį tikėdamasi išvysti 
porą šaldytų picų. 

Tai, ką pamatė, trenkė lyg smūgis, ir ji vos susitvardė nesu- 
spiegusi. 

Į ją spoksojo ne mažiau kaip pustuzinis sušalusių kačių. Vie- 
nos dantys buvo apnuoginti, ir ta ledinė mirties grimasa, panaši 
į chimeros šypseną, varė šiurpą. 

Panika apėmė Houp, ir ji žengtelėjo atatupsta. Širdis daužėsi, 
moterį pykino, jai svaigo galva ir atrodė, kad pašoko tempera- 
tūra. Iš krūtinės veržėsi riksmas, bet jį užgniaužė susitraukusi 
gerklė. Kiekviena kūno skaidula liepė jai dingti iš čia, sprukti, 
bėgti ir šiukštu neatsigręžti. Mėgino įsakyti sau likti rami, bet 
kur tau! Kai norėdama uždaryti šaldiklio dureles ištiesė ranką, 
ji drebėjo. 

Staiga iš vestibiulio išgirdo prislopintą balsą. 

— Greičiau, brangute! Kažkas priėjo prie lifto! 

Houp pasisuko ir nubėgo prie buto durų. 

— Paskubėk! — išgirdo kuždant ponią Abramovič. - Kažkas 
atvažiuoja! 

Senutė vis dar stūksojo savo buto tarpduryje, kai Houp išlėkė 
į vestibiulį. Žiūrėdama, kaip ima didėti aukštus rodantys skai- 
čiukai, ji uždarė O'Konelio buto duris. Ėmė grabalioti raktą ir 
vos neišmetė iš rankų bandydama pataikyti į spyną. 

Ponia Abramovič pasitraukė atgal - ieškojo prieglobsčio savo 
bute. Katės jai palei kojas šmižinėjo pirmyn atgal, tarsi pajutu- 
sios senutės balse baimę ir paniką. 

— Greičiau, greičiau, mums reikia sprukti! 

Houp pamatė, kad senutė tuoj dings savo bute, pasitrauks iš 
akiračio palikusi duris vos praviras. Pajutusi, kaip raktas pasuka 
įleistinę spyną ir ji užsifiksuoja, Houp žengė atatupsta ir atsigrę- 
žė į Liftą. Kai jis pasiekė aukštą, ji pamatė iš kabinos sklindančią 
šviesą. 

Ji sustingo neįstengdama pasijudinti. 

Liftas tarsi stabtelėjo, bet tuoj nesustodamas nuvažiavo aukš- 
čiau. 

Nuo adrenalino jai ėmė spengti ausyse, kiekvienas garsas, ro- 
dės, sklinda iš toli lyg aidas iš kitapus plataus kanjono. 

Houp ėmė tirti save - vertinti širdį, plaučius, protą, bandyda- 
ma nuspręsti, kas vis dar veikia, o ką atjungė baimė. 

Jai už nugaros ponia Abramovič pravėrė duris kiek plačiau ir 
iškišo galvą. 

— Netikras aliarmas, brangute. Ar sužinojai, kas nutiko mano 
katėms? 

Houp giliai įkvėpė, mėgindama suvaldyti pašėlusiai besidau- 
žančią širdį. Į galvą atėję žodžiai dvelkė šalčiu. 

— Ne, - pamelavo ji. - Niekur nematyti jų nė ženklo. 

Iš moters akių Houp suprato, kad ji šiek tiek nusivylusi. 

— Man turbūt jau metas eiti, — tarė Houp šaltai. Vis dėlto jai 

užteko proto nemačiomis įsikišti Maiklo O'Konelio buto raktą į 
striukės kišenę, kai pasisuko ir nuskubėjo prie laiptų. Ji Žinojo, 
kad laukiant lifto prireiks kantrybės, o jos nebeturėjo. 

Houp kiek įmanydama greičiau pasileido laiptais žemyn; nuo 
įtampos jai susitraukė skrandis. Palenkusi pečius į priekį dūmė 
į apačią — jai žūtbūt reikėjo ištrūkti į lauką. Staiga pakėlusi akis 
prieš save tamsiame vestibiulio tarpduryje pamatė kažkokį pa- 
vidalą. Ji vos nesustingo apimta neregėtos baimės, bet tuoj pa- 
matė, kad tai tik įeinantys kiti du namo gyventojai. 

— Et! — sukriokė vienas, kai ji brovėsi pro juos į vakaro šaltį 
džiaugdamasi ją apsupusia tamsa. 

Nuo paskutinių laiptelių prieš šaligatvį ji beveik nušoko ir 
nė karto nežvilgtelėjusi per petį perėjo siaurą gatvę, pasuko 
prie savo automobilio, sugrabaliojo raktelius 1r galop sudribo 
ant vairuotojo sėdynės. Girdėjo vidinį balsą, įsakmiai raginantį: 
„Bėk! Tuoj pat dink!“ Jau buvo bevažiuojanti, kai pakėlė akis 
ir vėl sustingo. 

Iš priekio šaligatviu kėblino Maiklas O'Konelis. 

Houp sekė jį akimis, kai jis stabtelėjo priešais namą, pasi- 
rausęs kišenėje išsitraukė raktus ir, nė nežvilgtelėjęs į jos pusę, 
žengė priekin ir dingo viduje. Ji dar palaukė ir netrukus pamatė 
j0 bute užsidegant šviesas. 

Houp baiminosi, jog jis kaip nors supras, kad jos ten būta. 
Gal ji ką nors perstatė ar ko nors nepadėjo į vietą. Ji įjungė 
pavarą ir nuvažiavo. Nesidairydama atgal nuvažiavo iki sankry- 
žos, pasuko į platesnę gatvę ir po kelių kvartalų radusi vietą 
prie šaligatvio sustojo. Tada pagalvojo: kiek laiko praėjo? Trys 
minutės? Keturios? Penkios? Kiek sekundžių prabėgo nuo tada, 
kai ji įsibrovė į butą, iki jis grįžo? 

Skrandis vėl susitraukė ir galop šleikštulys ją įveikė. Houp 
atidarė dureles ir tyliai niekam nematant išvėmė į nutekamąjį 
griovelį visą ponios Abramovič arbatą Ear/ Grey. 

Kitas rytas Skotui prasidėjo anksti. Prieš pat auštant jis atsikėlė 
pigaus motelio kambaryje ir niūriai pilkoje lapkričio prieblando- 
je nuvažiavo ten, kur užaugo Maiklas O'Konelis. Sustojęs kito- 
Je gatvės pusėje priešais jo namus, išjungė variklį ir sėdėdamas 
laukė, jausdamas, kaip į vidų smelkiasi pirmi žiemos pranašai. 
Gatvė buvo nyki, tik ne ką geresnė už automobilių gyvenamųjų 
priekabų parką. Visi namai buvo prisiploję prie žemės ir šaukėsi 
remonto. Nuo kraigų luposi dažai, lietaus nutekamieji latakai 
buvo atšokę nuo stogų, dažname kieme prieš namą voliojosi 
sulūžę Žaislai, automobiliai 1r išardyti sniegaeigiai. Vėjas blaškė 
duris su tinkleliais nuo vabzdžių. Ne vienas langas buvo užlo- 
pytas tvirto plastiko lakštais. Atrodė, kad šiame rajone žmonės 
nebeturi iš ko rinktis. Čia karaliavo alus, loterijos bilietai, sva- 
Jonės apie motociklus, tatuiruotės ir prisigėrusieji šeštadienio 
vakarą. Paaugliai, matyt, vienodai nerimavo dėl nėštumo ir ledo 
ritulio, o pagrindinis vyresniųjų rūpestis buvo, ar varganos pen- 
sijos užteks ir nereikės prašyti iš valdžios maisto talonų. Skotas 
retai buvo matęs tokių nedraugiškų rajonų. 

Kaip ir mokykloje išvakarėse, žinojo esąs visai ne savo vietoje. 

Skotas stebėjo, kaip čia gausėjantys, čia retėjantys būriai vai- 
kų lipa į mokyklinius autobusus, o dėžutėmis su pietumis nešini 
vyrai ir moterys traukia į darbą. Kai gatvėje aprimo, jis išlipo 
iš automobilio. Kišenėje turėjo pluoštelį dvidešimties dolerių 
banknotų ir spėjo, kad nemažai jų ryte išleis. 

Skotas nusigręžė nuo O'Konelio namo ir pasuko į artimiausią 
namą tiesiai prieš jį kitapus gatvės. 

Jis garsiai pabeldė nekreipdamas dėmesio į kimiu balsu už 
durų pašėlusiai lojantį šunį. Netrukus kažkokia moteris piktai 
užriko ant šuns nutilti, ir durys atsidarė. 

— Taip? 

Tarpduryje stovėjo netoli keturiasdešimties metų moteris su 
kabančia nuo lūpos cigarete, vilkinti rausvu švarku su maisto 

parduotuvės emblema. Vienoje rankoje sunkiai išlaikydama ka- 
vos puodelį, kita gniaužė šuns antkaklį. 

— Atleiskite, iš tikro jis gana draugiškas, bet velniškai išgąs- 
dina žmones, kai ima ant jų šokinėti. Mano vyras vis sako, kad 
turėčiau geriau jį dresuoti, bet... - ji gūžtelėjo pečiais. 

— Nieko baisaus, — pro duris su tinkleliu nuo vabzdžių atsakė 
Skotas. 

— Kuo galiu padėti? 

— Aš dirbu Masačusetso valstijos lygtinio paleidimo valdy- 
boje, - pamelavo Skotas. — Mes tikriname pirmąkart nusikaltu- 
siojo — tokio Maiklo O'Konelio — duomenis. Anksčiau gyveno 
kitapus gatvės. Pažinojote? 

Moteris linktelėjo. 

— Šiek tiek. Porą metų jo nemačiau. Ką jis iškrėtė? 

Kiek pagalvojęs Skotas atsakė: 

— Žinot, kai ką pavogė. 

Iš tiesų, dingtelėjo jam. 

— Bent jau taip atrodo. 

Moteris paniekinamai suprunkštė. 

— Ir tas prakeiktas kvailys įkliuvo, ką? Visad maniau, kad jis 
kiek gudresnis. 

— Gudrus vyrukas, tiesa? 

— Apsimesdavo gudrus. Abejoju, ar tai tas pats. 

Skotas nusišypsojo. 

— Šiaip ar taip, — tarė iš lėto, - mums labiausiai rūpi jo pra- 
eitis. Aš dar neapklausiau jo tėvo, bet, žinot, kartais kaimy- 
nai... — Baigti jam nė nereikėjo, nes moteris energingai pakin- 
kavo galvą. 

— Žinau ne kažin ką. Gyvenam čia vos porą metų. Bet jo 
tėvas — šitas gyvena čia nuo ledynmečio. Ir nėra čia itin mėgs- 
tamas. 

— Kodėl? 

— Gauna invalidumo pensiją. Dirbo vienoje Portsmuto laivų 
statykloje. Pateko į kažkokį nelaimingą atsitikimą. Sako, susi- 
žeidė nugarą. Kas mėnesį gauna pinigų iš bendrovės, valstijos 1r 
dar federalinės valdžios. Bet turint galvoje, kad teigia esąs neį- 
galus, sakyčiau, gyvena visai neblogai. Papildomai uždarbiauja 
dengdamas stogus — keistas darbas vyrui, tvirtinančiam, kad yra 
invalidas. Mano vyras sako, kad jam moka vokelyje. Visados 
maniau, kad čia pasirodys ir ims šniukštinėti, klausinėti koks 
vyrukas iš mokesčių inspekcijos. 

— Bet tai nepaaiškina, kodėl žmonės jo... 

— Tiesiog jis niekingas girtuoklis. O kai pasigeria, ima plūstis. 
Triukšmauja. Kartais net girdi jį visaip plūstantis vidury nakties, 
bet keisčiausia, kad plūstis neturi ant ko. Kartais išeina į lauką 
ir ima šaudyti iš kažkokio seno pistoleto, kurį laiko tame jovale, 
kurį jis vadina namais. Aplink vaikai, bet jam nė motais. Kartą 
šovė į vieną iš rajone laikomų šunų - laimė, ne mano. Šiaip ar 
taip, ėmė šaudyti visiškai be jokios priežasties, vien todėl, kad 
gali. Žodžiu, tikrų tikriausias blogiukas. 

— O sūnus? 

— Jau sakiau — beveik jo nepažinojau. Bet, kaip sako, obuolys, 
velniai rautų, nuo obels netoli rieda. Atrodo, šiuo atveju - tikrai. 

— O motina? 

— Mirė. Visai jos nepažinojau. Žuvo per nelaimingą atsitiki- 
mą. Bent jau taip pasakojama. Kai kas mano, kad ji nusižudė. 
Kiti kaltina tėvą. Policija gana įdėmiai tyrė tą įvykį. Jis atrodė 
gana įtartinas. Paskui tyrimą nutraukė. Nežinau — gal įmanoma 
ką nors sužinoti iš to meto laikraščių. Tai atsitiko prieš man čia 
atsikraustant. 

Šuo vėl sulojo, ir Skotas žengtelėjo atatupstas. 

— Labai ačiū, - tarė. — Vienas dalykas. Prašom niekam apie tai 
nepasakoti. Jei žmonės ims apie tai kalbėti, mes nieko nepešime 
klausinėdami. 

— Aišku, — moteris koja pastūmė šunį ir užtraukė dūmą. — 
Klausykit, ar jūs ten, Masačusetse, negalit pasodinti tėvo į kalė- 
jimą kartu su sūnum? Tada čia tikrai būtų ramiau. 


Likusią ryto dalį Skotas sukiojosi po rajoną apsimetęs vienokiu 
ar kitokiu tyrėju. Vos kartą jo paprašė asmens dokumento, bet 
jis lengvai išsisuko iš padėties. Sužinojo nedaug. O'Koneliai 
atsikėlė čia anksčiau už daugumą kitų rajono gyventojų, o su 
kaimynais bendravo menkai. Tai, kad O'Koneliai čia nebuvo 
populiarūs, padėjo Skotui vienu atžvilgiu: žmonės mielai apie 
juos kalbėjo. Bet jų žodžiai tik dar labiau patvirtino tai, ką jis 
jau buvo girdėjęs ar numanė. 

Nebuvo jokių ženklų, kad vyresnysis O'Konelis būtų išėjęs 
iš namų, nors Skotas manė, jog vyras galėjo nepastebimai išeiti, 
kol jis pats su kuo nors kalbėjosi. Šiaip ar taip, nedidelis juodas 
dodžo markės pikapas nepajudėjo iš vietos visą dieną. Skotas 
nusprendė, kad tai vyresniojo O'Konelio mašina. 

Jis žinojo turėsiąs pabelsti į tas duris, bet vis dar dvejojo, 
kuo apsimesti. Tada nusprendė imtis dar vieno žygio — vietos 
bibliotekoje sužinoti, kokiomis aplinkybėmis mirė O'Konelio 
motina. 

Kitaip nei apšepę namai šalutinėse gatvelėse ir buvusiose 
dirbamosiose žemėse, miesto bibliotekos pastatas buvo dviejų 
aukštų, iš plytų ir stiklo. Jis stovėjo šalia policijos valdybos ir 
miesto valdžios kontorų komplekso. 

Skotas priėjo prie registratorės stalo. Neaukšta, liesa moteris, 
gal penkeriais ar šešeriais metais vyresnė už Ešlę, kaišiojanti 
korteles į knygų viršelius, visai maloniai jo paklausė: 

— Ar galėčiau kuo nors padėti? 

— Taip. Ar jūs saugote mokyklos metraščius? Ir dar: ar galėtu- 
mėte parodyti, kur laikote vietos laikraščių mikrofilmus? 

— Mielai. Mikrofilmų kambarys štai ten, - ji mostelėjo ranka 

į mažesnį kambarį. — Rinkinys gana aiškiai pažymėtas. Ar jums 
reikia parodyti, kaip naudotis aparatu? 

Skotas papurtė galvą. 

— Manau, susitvarkysiu pats. O kur metraščiai? 

— Žinynų skyriuje. Kurių metų ieškote? 

— Linkolno mokyklos, 1995 metų abiturientų laidos. 

Moters veide pasirodė šiokia tokia nuostaba, paskui šypsena. 

— Mano laida. Gal galiu jums padėti? 

— Ar pažinojote jaunuolį Maiklo O'Konelio pavarde? 

Ji sustingo ir kurį laiką tylėjo. 

Skotas stebėjo, kaip jaunos moters veide šmėsteli blogi pri- 
siminimai. 

— Kąjis pridirbo? — galop sušnabždėjo ji. 


Selė įniko į krūvą teisinių tekstų ir straipsnių ieškodama kažko, 
bet ko konkrečiai — gerai nežinojo. Kuo daugiau skaitė, vertino 
ir svarstė, tuo prasčiau jautėsi. Visai kas kita, piktai galvojo ji, 
kai į nusikaltimą žvelgi iš intelektualiosios pusės. Tuomet, kai į 
veiksmus žiūrima iš abstrakčios teismo salės aplinkos, pateikia- 
mi argumentai ir įrodymai, vyksta kratos ir poėmiai, išklausomi 
prisipažinimai, išvadas pateikia teismo ekspertai, ir galop viską 
perima teisingumo vykdymo sistema. O ji sumanyta taip, kad 
likusiai žmonijos daliai nereikėtų nė piršto pajudinti. Sistema 
užtušuoja nusikaltimo tikroviškumą, padaro jį kažkuo panašų į 
spektaklį. Šis procesas jai buvo pažįstamas ir įprastas. Bet tai, 
ką ji darė dabar, buvo žingsnis į visai kitą pusę. 

Rask nusikaltimą. 

Sugalvok, kaip padaryti, kad kaltė kristų Maiklui O'Ko- 
neliui. 

Įkišk jį į kalėjimą. O tada galėsite gyventi sau toliau. Iš pažiū- 
ros viskas atrodė paprasta. Skoto entuziazmas įkvėpė, kol ji iš 
tikro prisėdo ir pabandė išnagrinėti visas galimybes. 

Kol kas geriausia, ką ji sugalvojo, buvo sukčiavimas ir pinigų 
prievartavimas. 

Bus nelengva, pamanė ji, bet galbūt jiems pavyktų nušviesti 
ligtolinius O'Konelio veiksmus taip, kad jie panėšėtų į kažko- 
kią užmačią šantažu gauti pinigų iš jos ir Skoto. Ji spėjo suge- 
bėsianti pavaizduoti prokurorui, kad visa, ką darė O'Konelis, 
ypač neduodamas ramybės Ešlei, buvo agresyvus sąmokslas. 
Išgalvoti jiems tereiks, neva jis grasinęs kažką padaryti, jeigu 
jie nesumokės tam tikros sumos. Skotas galėtų davęs priesaiką 
patvirtinti, kad kai Bostone įteikė O'Koneliui penkis tūkstančius 
dolerių, šis pareikalavo daugiau, o kai jie spyriojosi1, ėmė spaus- 
ti smarkiau. Jie net galėtų pasiteisinti, kodėl ligi tol nesikreipė į 
policiją — girdi, bijojo, kad jis ko nors jiems nepadarytų. 

Bėda — veikiau, gailiai pamanė Selė, pirma bėda, nes jų tik- 
riausiai bus daug — buvo ta, kad prisiminė, ką atidavęs tuos 
penkis tūkstančius dolerių sakė Skotas. Jo manymu, O'Konelis 
buvo pasislėpęs diktofoną ir įrašė visą jų pokalbį. 

Jeigu tai tiesa, staiga jie atrodys esą melagiai. O'Konelis iš- 
sisuks nenubaustas, jiems gali būti pateikti kaltinimai, ir ji gali 
netekti advokatės praktikos, o Skotas — dėstytojo darbo. Taigi 
viskas vėl prasidės iš pradžių, jie turės nemalonumų, o Ešlės 
niekas nebesaugos nuo O'Konelio ir jo pykčio. 

Be to, suvokė ji, net jeigu jiems pavyks, nebus jokios garan- 
tijos, kad O'Konelis negaus kokios sumažintos bausmės. Pora 
metų? Kiek laiko jis turėtų praleisti už grotų, kad Ešlė galėtų 
įgyti naują tapatybę ir išsivaduoti iš jo manijos? Trejų? Penke- 
rių? Dešimties? Ar ji kada nors galės būti visiškai tikra, kad jis 
nepasirodys prie jos durų? 

Selė atsilošė ant kėdės. 

Užmušk jį, pamanė. 

Ji garsiai aiktelėjo negalėdama patikėti tuo, ką sako vidinis 
balsas. 

Kuo toks puikus tavo gyvenimas, kad nebūtų galima jo pa- 
aukoti? 

Šis klausimas jai atrodė gana logiškas. Savo darbą ji nelabai 
mėgo, o santykiai su Houp jai kėlė daugybę abejonių. Praėjo 
daug savaičių, gal net mėnesių, nuo tada, kai ji džiaugėsi savo 
padėtimi. Kokia jos gyvenimo prasmė? Jai norėjosi juoktis, bet 
negalėjo prisiversti. Pusamžė moteris, miestelio advokatė, ste- 
binti, kaip sulig kiekviena diena nerimo raukšlės vis giliau įsi- 
rėžia veido odoje. Jai dingtelėjo, kad vienintelis per visą gyve- 
nimą jos paliktas pėdsakas yra Ešlė. Gal jos duktė - sumeluotos 
meilės vaisius, bet niekas nepaneigs, kad Ešlė — neabejotinai 
geriausia, ką pavyko sukurti jai ir Skotui per tą trumpą kartu 
praleistą laiką. 

Dėl Ešlės ateities verta mirti. Dėl tavo - ne. 

Selę vėl pribloškė tai, ką įsakmiai ragino daryti vidinis bal- 
sas. Tai juk beprotybė! Bet tik beprotybė ir buvo logiška. 

Nužudyk jį, tarė sau. 

Tada jai toptelėjo kita, dar keistesnė mintis. 

Arba sugalvok, kaip padaryti, kad jis nužudytų tave. 

Ir už tai sumokėtų. 

Ji atsilošė, įsmeigė žvilgsnį į knygas ir popierius aplink. 

Kažkas turi mirti. Staiga ji pasijuto visiškai tuo įsitikinusi. 


Pirmą kartą nuo tada, kai ėmiausi šios istorijos, man ėmė sapnuotis 
košmarai. 

Jie aplankydavo mane neprašyti, miegant versdavo vartytis lovoje 
išpiltą prakaito. Kartą prabudau gilią naktį, nusvirduliavau į vonią atsi- 
gerti vandens ir spoksojau į save veidrodyje. Paskui nutipenau kilimu 
dengtu koridoriumi ir pažiūrėjau į savo vaikus - įsitikinau, kad miega 
ne taip neramiai kaip aš. Grįžus Žmona suniurnėjo: „Viskas gerai?“, 

bet man nespėjus atsakyti vėl užmigo. Padėjau galvą ant pagalvės ir 
įsmeigiau akis į bekraštę tamsą. 

Kitą rytą paskambinau jai. 

— Manau, dabar turėčiau pasikalbėti su kai kuriais pagrindiniais 
šios dramos veikėjais, - pasakiau be jokių užuolankų. — Per ilgai ati- 
dėliojau. 

— Taip. Laukiau, kad galop to pareikalausite. Tik nelabai žinau, kas 
šiuo metu norės su jumis kalbėtis. 

— Jie nori, kad jų istorija būtų papasakota, bet nenori su manim 
kalbėtis? — paklausiau negalėdamas patikėti. 

Kai ji prabilo, pajutau šiokią tokią sumaištį jos viduje; kai kurie šios 
istorijos įvykiai įgijo daugiau svarbos. Aš artinausi prie tikslo. 

— Bijau, - atsakė ji. 

— Ko? 

— Ant svarstyklių — labai daug dalykų. Gyvenimas ant vienos lėkš- 
tės, mirtis ant kitos. Galimybė atsveria neviltį. Labai daug pastatyta 
ant kortos. 

— Galiu juos rasti, - be ceremonijų pertariau ją. - Kiek galit žaisti su 
manim kaip katė su pele?! Galėčiau gauti dėstytojų sąrašus. Peržiū- 
rėti teisininkų duomenų bazes. Panaršyti studentų interneto svetainė- 
se. Ir lesbiečių. Psichopatų pokalbių kanaluose. Nežinau... Viename 
rasiu tiek informacijos, kad galėsiu nustatyti tikras pavardes, tikras 
vietas ir apskritai tiesą apie tai, ką man pasakojote. 

— Manote, kad nesakiau jums tiesos? 

— Ne, nemanau. Aš tik sakau, kad žinau užtektinai ir galėčiau viską 
toliau gvildenti savarankiškai. 

— Galėtumėte, bet tada aš nebeatsiliepčiau į jūsų skambučius. O 
jūs, ko gero, niekuomet nebesužinotumėte, kas iš tikrųjų nutiko. Gal 
Išsiaiškintumėte kokį nors faktą, gal net sudėtumėte į daiktą visas 
smulkmenas ir gautumėte, taip sakant, šios istorijos vaizdą, bet ne 
esmę. Taip ir nesužinotumėte, kas slypi giliau — dėl ko kas įvyko. Ar 
norėtumėte tuo rizikuoti? 

— Ne, - atsakiau, - nenorėčiau. 

— Taip ir maniau. 

— Žaisiu pagal jūsų taisykles, bet nebeilgai. Man baigia trūkti kant- 
rybė. 

— Taip, girdžiu tai jūsų balse. 

Bet neatrodė, kad tai būtų jai padarę bent menkiausią poveikį. Su- 
lig tais žodžiais ji padėjo ragelį. 


36 


Figūros lentoje 


Ešlė vis dar raukėsi ir pyko, kad jai neleido dalyvauti svar- 
biausiame sprendime, kurį jai kada nors teks daryti. Nelogiš- 
kas Houp, Skoto 1r Selės draudimas Kateriną sutrikdė mažiau. 
Valandą ji nesitraukė nuo telefono — vis skambinėjo, kalbėjo 
nuleistu balsu, o galop kreipėsi į Ešlę: 

— Mudviem reikia kai ką padaryti. 

Ešlė stovėjo virtuvėje su puodeliu kavos rankoje ir žiūrėjo į 
kampą, kur vis dar buvo dabar jau tuščias Bevardžio dubenėlis. 
Niekam neužteko drąsos jį nuimti. Jai atrodė, kad ji supančiota, 
kai aplink dedasi dalykai, su kuriais ji glaudžiai susijusi, bet 
negali matyti. 

— Ką? 

— Na, - tyliai atsakė Katerina, — man nelabai patinka, kai turiu 
stebėti viską iš šalies. 

— Man 1rgi. 

— Manau, mudvi turime imtis tam tikrų žygių. Abejoju, ar kas 
nors iš šeimos kada nors apie juos pagalvojo. - Katerina iškėlė 
automobilio raktelius. — Važiuojam, - tiesiai tarė. 

— Kur? 

— Susitikti su vienu žmogumi, - žvaliai atsakė Katerina. - Įta- 
riu, labai nemaloniu tipu. 

Matyt, Ešlės išraiška rodė, kad ji kiek nustebusi, nes vyres- 
nioji moteris nusišypsojo. 

— Mums dabar to reikia - kokio bjauraus žmogaus. 

Ji pasisuko ir nuėjo prie automobilio, Ešlė nusekė 1š paskos. 

— Tavo tėvams ir Houp nepasakosime apie šią kelionę, - išva- 
žiuodama į gatvę tarė. 

Ešlė nieko neatsakė ir tylėjo, kai Katerina padidino greitį vis 
žvilgčiodama į užpakalinio vaizdo veidrodėlį — ar niekas jų ne- 
seka. 

— Mums reikia pagalbos žmogaus iš kitokio pasaulio negu 
mūsų. Turinčio kitas vertybes. Laimė, — atsiduso ji, — keletas 
kaimynų, su kuriais bendravau, tokį pažįsta. 

Ešlei knietėjo paklausti dar kelių dalykų, bet tik atsilošė 1r 
tylėjo, nusprendusi, kad visa, ką jai reikia Žinoti, netrukus suži- 
nos. Ji tik kilstelėjo antakius, kai Katerina išvairavo automobilį 
iš šalutinių gatvelių į platų prospektą, paskui į greitkelį 1r pasu- 
ko ten, iš kur jos prieš kelias dienas pabėgo. 

— Kur mes važiuojam? 

— Į vieną vietelę vos už kokių keturiasdešimt penkių minučių 
kelio į šiaurę nuo čia, — linksmu balsu atsakė Katerina. — Gal 
pora šimtų metrų nuo ribos, skiriančios Masačusetsą nuo didin- 
gosios Vermonto valstijos. 

— O ką ten rasim? 

Katerina nusišypsojo. 

— Jau sakiau — vyrą. Abejoju, ar tokį tu ar aš kada nors esam 
mačiusios. — Šypsena pranyko iš jos veido, ir ji jau rimčiau pri- 
dūrė: — Ir galbūt šiek tiek saugumo. 

Ji nepaaiškino, ką turi galvoje, o Ešlė nepaklausė, nors abejojo, 
ar saugumą taip lengva rasti, juolab prie pat Vermonto ribos. 


Skotas paskubomis išėjo iš miesto bibliotekos. 
Istorija, kurią išgirdo, buvo kelianti nerimą — mažo Amerikos 
miestelio istorija, kurioje gandai, užuominos, pavydo apraiškos 

ir persūdymai susimaišė su tiesa, vienu kitu faktu ir spėlionėmis. 
Tokios istorijos kaip jo išgirsta veikia panašiai kaip radiacija. 
Plika akimi gali jų nematyti, bet jos turi užkrečiamos galios. 

— Jums reikia žinoti, - tarė jam bibliotekininkė, — kaip bjau- 
riai mirė Maiklo O'Konelio motina. 

Skotui atrodė, kad „bjauriai“ ne visai atspindi aplinkybes. 

Kartais santykiai tarp moters ir vyro nuo pat pradžios būna 
permainingi ir neturėtų toliau rutuliotis, bet dėl kažkokios keis- 
tos, pragariškos priežasties sustiprėja ir virsta mirtinu pas de 
deux. Tokioje šeimoje gimė Maiklas O'Konelis: storžievis, 
beveik neišsiblaivantis tėvas, vien savo pykčio varžtais nelei- 
džiantis subyrėti namams; motina, kadaise mokyklos pirmūnė, 
nusispjovusi į gražią ateitį dėl vyro, suviliojusi0 pirmais studijų 
koledže metais. Jis.buvo gražus, į Elvį Preslį panašus tamsia- 
plaukis, raumeningo kūno, turėjo gerą darbą laivų statykloje, 
greitą automobilį, mėgdavo juoktis, ir visi tie dalykai paslėpė 
kitą — šiurkštesnę — jo pusę. 

Šeštadienių vakarais policininkai nuolat lankydavosi O'Kone- 
lių namuose. Vietoj vestuvinių dovanų Maiklo motina gavo su- 
laužytą ranką, išmuštus dantis, mėlynių, pokalbių su socialiniais 
darbuotojais ir kelionių į skubios pagalbos kabinetą. Jis savo 
ruožtu gavo sulaužytą nosį. Medikai prastai ją sudėjo, ir gražus 
jo veidas buvo subjaurotas; jam ne kartą teko žvilgsniu tramdyti 
žmoną, kai ji mojavo prieš jį virtuviniu peiliu. Šis nuolatinis, be 
galo banalus skriaudų, smurto ir atleidimo ratas būtų niekados 
nenutrūkęs, jei ne du įvykiai: tėvas susižeidė, motina susirgo. 

Vyresnysis O'Konelis paslydo ir nukrito dirbdamas dešimties 
metrų aukštyje; griūdamas trenkėsi į plieninę siją. Nedaug trū- 
ko, kad būtų miręs, bet pusmetį išgulėjo ligoninėje, kol sugijo 
du skilę slanksteliai. Per tą laiką jam pavyko įgyti priklausomy- 
bę nuo analgetikų, gauti nemenką draudimo išmoką ir invali- 
dumo pašalpą — didžiąją jų dalį iššvaistė vaišindamas gėrimais 

užsienio karų veteranų vietinio klubo lankytojus ir užkibęs ant 
greitai pralobti siūlančių apgavikų meškerės. Tuo tarpu Maiklo 
O'Konelio motiną užpuolė gimdos. vėžys. Po operacijos ir jai 
taip pat tapus priklausomai nuo skausmą malšinančių vaistų jos 
gyvenime atsirado daugiau netikrumo. 

Tą vakarą, kai mirė motina, O'Koneliui buvo trylika. Jo gim- 
tadienis buvo išvakarėse. 

Tai, ką Skotas sužinojo iš bibliotekininkės ir paskubomis 
pasiknaisiojęs vietos laikraščiuose, kėlė nerimą ir trikdė. Abu 
gimdytojai gėrė ir vaidijosi, pasak kai kurių kaimynų, jau kuris 
laikas. Bet tai nebuvo nė kiek neįprasta, o peštynės ne tokios 
aršios, kad būtų reikėję kviesti policiją. Tačiau tą ankstų vakarą, 
vos sutemus, staiga pasigirdo garsūs balsai, 0 po jų — du pisto- 
leto šūviai. 

Dėl tų šūvių ir kilo abejonių. Kai kurie kaimynai aiškiai pri- 
siminė tarp pirmo ir antro praėjus nemažai laiko — pusei ar gal 
net pusantros minutės. 

Policininkus iškvietė pats O'Konelio tėvas. 

Atvažiavę jie pamatė motiną negyvą tysančią ant grindų. Krū- 
tinėje Žiojėjo iš arti pistoletu iššautos kulkos žaizda, antra kulka 
buvo sulindusi į lubas, sūnus paauglys gūžėsi kampe, o tėvas 
raudonais dryžiais nudraskytu veidu laikė rankoje trisdešimt aš- 
tunto kalibro pistoletą trumpu vamzdžiu. Vyresnysis O'Konelis 
papasakojo štai ką: juodu gėrė ir kaip paprastai susiriejo, tik šį- 
syk ji išsitraukė pistoletą, kurį jis laikė užrakintą komodos stal- 
čiuje. Kaip jai pavykę rasti raktelį — jis nežino. Ji ėmė grasinti jį 
nušausianti. Girdi, nebegali pakęsti jo mušama, tad jis turi reng- 
tis mirti. Bet jis lyg įsiutintas bulius puolė per virtuvę prie jos 
rėkdamas, ragindamas šauti. Jis čiupo ją už rankos, juodu ėmė 
grumtis. Pirmas šūvis pataikė į lubas, antras — jai į krūtinę. 

Žodžiu, muštynės, kilusios dėl per daug svaigalų. Nelaimin- 
gas atsitikimas. 

Taip pasakojo jis ar bent jau taip purtydama galvą Skotui pa- 
pasakojo bibliotekininkė. 

Skotas suprato, kad policininkai iškart suabejojo: gal gink- 
lu švaistėsi O'Konelio tėvas, ir dėl gyvybės grūmėsi ne jis, o 
motina. Ne vienas detektyvas peržiūrėjęs nusikaltimo vieto- 
je darytas nuotraukas pamanė, kad ne mažiau tikėtina, jog j1 
priešinosi, kai jis girtas jai grasino, ir sugriebė pistoleto vamz- 
dį bandydama nesileisti nušaunama, o tada nuaidėjo lemtingas 
šūvis. Į lubas O'Konelis iššovė jau vėliau, kad jo versija atro- 
dytų įtikimesnė. 

Kas toje maišatyje įvyko — motina galėjo žūti bandydama ap- 
siginti, bet taip pat tikėtina, kad įvyko banaliausia žmogžudystė 
dėl girtumo - galėjo atsakyti tik paauglys sūnus. 

Jis galėjo papasakoti vieną tiesą — tuomet tėvas būtų atsidūręs 
kalėjime, o jis pats paskirtų globėjų namuose. Arba kitą ir tuo- 
met jam pažįstamas — vienintelis jam pažįstamas — gyvenimas 
būtų tęsęsis daugiau ar mažiau kaip iki tol, tik jau be motinos. 

Skotas pamanė, kad tai bene vienintelis dalykas, dėl kurio jis 
turėtų bent šiek tiek užjausti O'Konelį. Bet ta užuojauta būtų 
dėl senų dalykų, įvykusių beveik prieš penkiolika metų. 

Skotui dingtelėjo, ką būtų daręs jis pats, ir suvokė: siaubingas 
pasirinkimas — anaiptol ne pasirinkimas. Tokiais atvejais žmo- 
gus vadovaujasi išmintimi, bylojančia, kad pažįstamas velnias 
geriau už nepažįstamą. 

Taigi jaunasis O'Konelis patvirtino tėvo versiją. 

Ar savo košmaruose jis vis dar mato, kaip nušauna motiną? — 
pamanė Skotas. Ar mato, kaip ji grumiasi nenorėdama mirti? Ar 
kasryt pabudus ir matant nepatikliai į jį žiūrintį tėvą jo viduje 
neįsišaknijo kažkoks baisus melas? 

Skotas automobiliu pervažiavo miestą ir sustojo priešais 
O 'Konelių namus. Nieko stebėtina. Netrūksta nieko, kad tap- 
tum žmogžudžiu. 

Skotas menkai išmanė psichologiją, bet kaip kiekvienas 1s- 
torikas suprato, kad kartais didžius įvykius sukelia emocijos. 
Vis dėlto jo žinių užteko suprasti, kad net visiškai nuo gyveni- 
mo tikrovės atitrūkęs Froido sekėjas matytų, jog O'Konelis dėl 
savo praeities ilgainiui tapo pavojingas. Skotas susigriebė tan- 
kiai alsuojantis nuo minties, kad vienintelis patikimas dalykas 
O'Konelio gyvenime dabar yra Ešlė. 

Ar jis nužudys Ešlę taip pat lengvai, kaip tėvas nužudė mo- 
tiną? 

Skotas pakėlė galvą ir dar kartą nukreipė žvilgsnį į namą, 
kuriame užaugo O'Konelis. Spoksodamas nepastebėjo, kad iš 
už netoliese augančio medžio pasirodė žmogysta. Taigi kai į jo 
langelį netikėtai pabeldė krumpliai, jis nustebęs atsigręžė jusda- 
mas, kad širdis staiga suplaka tankiau. 

— Lipk iš mašinos! 

Reikalavimas buvo griežtas, iš balso galėjai suprasti, kad į 
jokius kompromisus žmogus nesileis. 

Sutrikęs Skotas pakėlė akis ir pamatė prie pat lango prikištą 
tamsiaplaukio vyro veidą kreiva nosimi. Vienoje rankoje vyras 
gniaužė kirvakotį. 

— Lipk lauk! - pakartojo jis. 

Panikos apimtam Skotui pirmiausia šovė į galvą mintis įsi- 
jungti pavarą ir nuspausti akceleratorių, bet to nepadarė. Pama- 
tęs, kad vyras patraukia kirvakotį it beisbolininkas, žvilgsniu 
palydintis skriejantį kamuoliuką, Skotas giliai įkvėpė, iš lėto 
atsisegė saugos diržą ir atidarė dureles. 

Vyras grėsmingai jį nužvelgė vis dar lyg ginklu mosikuoda- 
mas kirvakočiu. 

— Čia tu uždavinėji visus tuos klausimus? — piktai paklausė 
jis. - Kas, velniai rautų, esi?! Po perkūnais, gal pasakysi man, 
ko tau taip rūpi, kol nenukirtau galvos? 

Selė pasisuko į savo kompiuterį ir suvokė, kad tai, ką ketino 
daryti, gali tapti potencialiu įkalčiu. Įkišusi ranką į rašomojo 
stalo stalčių ištraukė seną geltoną bloknotą. Būtų klaida pra- 
dėti kompiuteryje failą su kol kas nesukonkretinto nusikaltimo 
smulkmenomis. Selė priminė sau galvoti nuo to, kas jau buvo — 
panašiai, kaip elgiasi detektyvas. Popieriaus lapą galima sunai- 
kinti. Čia tarsi vaikščiojant paplūdimiu: pėdsakai aukščiau po- 
tvynio ribos gali išlikti per amžius. Žemiau juos bemat ištrins 
niekada nenustojančios į krantą ristis bangos. 

Ji sukando lūpą ir paėmė į ranką pieštuką. 

Lapo viršuje užrašė: Motyvas. 

Paskui kito stulpelio pavadinimą: Priemonė. 

Tada 1r būtiną trečią: Proga. 

Selė įsmeigė akis į šiuos žodžius. Jie sudarė policijos darbo 
šventąją trejybę. Užpildyk skiltis po jais ir devyniais atvejais 1š 
dešimties žinosi, ką suimti ir apkaltinti. Ir ne rečiau žmogus bus 
nuteistas. Nagrinėjant bylą jai kaip gynybos advokatei užduotis 
būtų paprasta: prikibti prie vienos iš šių sudedamųjų dalių ir ją 
atmesti. Tada lyg trikojė taburetė visas statinys sugriūtų. Dabar 
ji pati planavo nusikaltimą ir bandė numanyti, kaip bus tiriamas 
dar neapibūdintas nusikaltimas. Mintyse ji vis vartojo eufemiz- 
mus. Nusikaltimas, incidentas arba įvykis. Žodžio „žmogžudys- 
tė“ ji kratėsi. 

Lape ji pridėjo ketvirtą stulpelį: Teismo ekspertizė. 

Prie šito ji gali padirbėti, pamanė. Selė ėmė vardyti įvairius 
dalykus, dėl kurių gali įklimpti. Reikia nepalikti įkalčių, iš ku- 
rių galima nustatyti DNR - plaukų, odos gabalėlių, kraujo. Ba- 
listika. Jeigu jiems teks naudoti šaunamąjį ginklą, reikia rasti 
tokį, pagal kurį niekas neprisikastų iki jų. Galima ir kita išeitis: 
atsikratyti jo taip, kad jis niekuomet nebūtų rastas. Bet tai būtų 
sunku pasiekti — nebent išmetus ginklą į vandenyną. Buvo ir 
kitų dalykų. Drabužių plaušeliai, išduoti galintys palikti pirštų 

atspaudai, batų pėdsakai minkštoje žemėje, automobilio padan- 
gų raštas. Liudytojai, galėję matyti ką nors ateinant ar išeinant. 
Stebėjimo kameros. Ir ji net negalėjo būti įsitikinusi, kad ant 
kietos kėdės, iš viršaus spiginant ryškiai šviesai, priešais sto- 
vint detektyvų porai — vienam neabejotinai vaizduojančiam farą 
geriuką, kitam blogiuką — Skotas, Ešlė, Houp ar Katerina ko 
nors nepasakys. Jie gali bandyti suregzti kokią pasakėlę ar, dar 
blogiau, tiesiog pameluoti — farai visada melą perkanda, ir tada 
jie visi bus pasmerkti. 

Nėra ko nė kalbėti: jei kuris nors iš jų bus pasodintas ant tos 
kėdės tardymo kambaryje, visa, ko jie kada nors tikėjosi, bus 
prarasta. 

Tai, ką jie darys, privalo padaryti visiškai anonimiškai. Net 
įdėmiai viską tiriančiam Žmogui turi pasirodyti, kad Ešlė čia 
niekuo dėta. 

Kuo labiau Selė galvojo apie užduotį, tuo labiau neįmanoma 
ji atrodė, tad kuo toliau, tuo didesnė neviltis ją apėmė. Ji juto, 
kad aplink viskas byra — ne vien darbas, kurį apleido, bet jos 
santykiai su Houp ir gyvenimas apskritai. Rodės, netikrumas 
dėl Ešlės visa kita darė neįmanoma. 

Selė papurtė galvą ir pažiūrėjo į popieriaus lapą priešais. 
Staiga prisiminė testus, laikytus studijuojant teisę. Tam tikra 
prasme dabar buvo tas pats. Vienintelis skirtumas, kad nesėkmė 
atsilieps ne pažymiui, 0 visų jų ateičiai. 

Ji užsirašė: Nupirkti daug lateksinių pirštinių. 

Jos bent sumažins galimybę nustatyti jų DNR ar rasti pirštų 
atspaudus, kai įvykdys tai, ką sumanys. 

Selė užsirašė antrą priminimą: Nueiti į Gelbėjimo armijos dėvė- 
tų drabužių parduotuvę ir nusipirkti drapanų. Nepamiršti batų! 

Selė linktelėjo pati sau. Tu gali tai padaryti, mintyse tarė. Kad 
1r kas tai būtų. 

Bjaurus žmogus, su kuriuo ruošėsi susitikti Katerina ir Ešlė, 
stovėjo prie savo aplamdyto ševrolė markės visureigio rūkyda- 
mas cigaretę ir dešine pėda kapstydamas žvyruotą automobilių 
aikštelės dangą lyg koks nekantraujantis arklys. Katerina bemat 
pastebėjo raudoną ir juodą medžiotojo striukę bei Nacionalinės 
šaunamųjų ginklų draugijos lipdukus, puošiančius automobilio 
galą. Vyras buvo žemas, pliktelėjęs, išsipūtusia krūtine. Iš tų, 
kurie bare viskį užsigeria alumi, pamanė Katerina. Matyt, ka- 
daise jis dirbo tekstilės fabrike ar kokioje gamykloje, bet aptiko 
kur kas geresnį pajamų šaltinį. 

Katerina sustojo kitoje gatvės pusėje nuo jo ir tarė Ešlei: 

— Lik čia. Nekelk galvos. Jei tavęs prireiks, pamosiu ranka. 

Na, o Ešlė nežinojo nė ką galvoti apie šią padėtį. Ji linktelėjo 
galvą ir apsisuko, kad galėtų stebėti Kateriną. 

Ši išlipo iš mašinos. 

— Spėju, ponas Džonsonas? 

— Taip. O jūs tikriausiai ponia Freizjer? 

— Taip. 

— Šiaip jau man nepatinka susitikinėt tokiose vietose. Esu lin- 
kęs tvarkyt reikalus oficialiose parodose. 

Katerina linktelėjo. Ji abejojo, ar vyras sako tiesą, bet toks 
akių dūmimas tikriausiai buvo būtinas. 

— Dėkoju, kad nepagailėjote savo laiko, - tarė ji. - Nebūčiau 
skambinusi, bet susidarė tokia padėtis, kad nebegaliu laukti. 

— Naudosit pati? Savo apsaugai"? 

— Taip. Niekam kitam. 

— Matot, aš ne prekiautojas, o kolekcininkas, paprastai kei- 
čiuosi ginklais ir juos pardavinėju oficialiose šaunamųjų ginklų 
parodose. Suprantat: kitais atvejais man reikėtų federalinės val- 
džios leidimo. 

Ji linktelėjo suvokusi, jog vyras kalba tam tikru kodu, kad 
apeitų įstatymus. 

— Dėkoju dar kartą, - tarė ji. 

— Suprantat: oficialus prekiautojas ginklais turi pateikt daugy- 
bę popierių federalinei valdžiai, be to, laukt tris dienas. O gink- 
lų kolekcininkas gali mainytis ir prekiaut jais nesilaikydamas 
šių reikalavimų. Be abejo, privalau jūsų paklaust: jūs neketinat 
daryt nieko neteisėta su šiuo ginklu? 

— Žinoma, ne. Jis apsaugai. Šiais laikais negali jaustis per 
daug saugus. Tai ką man turite? 

Ginklų prekiautojas priėjo prie mašinos galo ir atidarė liu- 
ką kėbulo apačioje. Dėžėje gulėjo lagaminas plieno šonais su 
skaitmenine spyna. Vyras greitai jį atidarė. Juodo polistireno 
įklote gulėjo virtinė pistoletų ir revolverių. Katerina spoksojo į 
juos menkai gaudydamasi. 

— Prastai nusimanau apie ginklus. 

Ponas Džonsonas linktelėjo. 

— Keturiasdešimt penkto kalibro ir devynių milimetrų - tik- 
riausiai gerokai galingesni, negu jums reikia. Jums reikia pagal- 
vot apie du šiuos — dvidešimt penkto kalibro automatinį ir tris- 
dešimt antro kalibro revolverį. Trumpavamzdis trisdešimt antro 
kalibro revolveris turbūt jums tiks geriausiai. Jo dydis... eee... 
daugiau moteriškas. Būgne — šešios kulkos. Tik nusitaikykit ir 
šaukit. Labai patikimas, mažas, nesunkus — kiekvienas mokės 
su juo elgtis. Telpa į rankinuką. Labai populiarus tarp moterų. 
Trūkumas tas, kad kaunamoji galia ne itin didelė, suprantat? Di- 
desnio ginklo ir kaunamoji galia didesnė. Bet tai nereiškia, kad 
šūvis iš trisdešimt antro kalibro revolverio žmogaus nenukaus. 
Nukaus. Suprantat, ką turiu galvoje? 

— Be abejo. Manau, paimsiu tą trisdešimt antro kalibro. 

Ponas Džonsonas nusišypsojo. 

— Gerai pasirinkot. Pagal įstatymus dabar privalau jūsų pa- 
klaust, ar ruošiatės išvežt ginklą už valstijos ribų. 

— Žinoma, ne, - pamelavo Katerina. 

— Ar perduot jį kitam asmeniui. 

Katerina nė nežvilgtelėjo į automobilyje laukiančią Ešlę. 

— Nieku gyvu. 

— Ir ar neketinat panaudot ginklo kokiam nors nelegaliam 
tikslui. 

— Atsakymas vėl neigiamas. 

Vyras linktelėjo galvą. 

— Aišku. 

Jis dirstelėjo į Kateriną, paskui į jos automobilį. 

— Jūsų telefoną jau Žinau. Be to, užsirašiau ginklo numerį. Jei 
pasirodys kas nors, pavyzdžiui, Alkoholio, tabako ir šaunamųjų 
ginklų valdybos agentas, ir pradės klausinėti, žinokit, kad atsa- 
kymus iš manęs gaus. Duosiu juos nenoriai, bet duosiu. Antraip 
mane gali kuriam laikui įkišt už grotų. Suprantat, ką noriu pasa- 
kyt? Jei norit nušaut savo vyrą — ką gi, tai jūsų reikalas. Aš tik 
noriu pasakyt... 

Katerina pertraukė jį iškeldama ranką. 

— Mano vyras prieš keletą metų mirė. Būkite ramus, pone 
Džonsonai. Ginklas tik senyvos, užmiestyje gyvenančios mo- 
ters apsaugai. 

Vyras nusišypsojo. 

— Keturi šimtai dolerių. Grynaisiais. Pridėsiu dėželę kulkų 
nemokamai. Raskite kur pasitreniruoti. Įgūdžiai gali turėti labai 
daug reikšmės. 

Jis paėmė ginklą ir įkišo į pigų odinį dėklą. 

— Šitas už dyką, — tarė paduodamas revolverį. Katerina tuo 
pat metu padavė jam pinigus. 

— Nepamirškit dar vieno dalyko. Kai nuspręsit nuspaust gai- 
duką, — tarė jis iš lėto, pakeldamas rankas, tarsi ruoštųsi šau- 
ti, — laikykit ginklą abiem rankomis, tvirtai įsiremkit kojomis ir 
giliai įkvėpkit. Ir dar kai kas... 

— Kas? 

— Ištuštinkit visą būgną. Paleiskit visas šešias kulkas. Jei 
nuspręsit ką nors nušaut, negyvą ar gyvą, ponia Freizjer, taip 
sakant, nesustokit pusiaukelėj. Tik Holivudo filmuose geriukas 
gali pataikyt blogiukui į revolverį laikančią ranką ar petį. Gyve- 
nime taip nebūna. Jeigu jau nuspręsit, taikykit tiesiai į krūtinę, 
kad neliktų jokių abejonių. Norit ką nors nušaut? Tada reikia jį 
nudėt. 

Katerina linktelėjo galvą. 

— Įsiminsiu šiuos žodžius kaip poterius. 


Meno istorijos fakulteto prodekanė sakė galinti man skirti tik porą mi- 
nučių. Dabar buvo jos priėmimo valandos ir kaip paprastai už durų 
spietėsi studentų pulkas. Šypsodamasi ji man papasakojo, kokia įvai- 
rovė studentų dingsčių, skundų, klausimų ir kritikos tądien jos laukia. 

— Na, - tarė ji atsilošdama ant kėdės, — kas šiandien atginė prie 
mano durų tikrą suaugusjjį ? 

Kiek įmanydamas migločiau, bet vildamasis ją prakalbinti, nušvie- 
čiau jai, kas mane domina. 

— Ešlė? — tarė ji. — Taip, išties ją prisimenu. Mokėsi prieš keletą 
metų, ar ne? Jos atvejis buvo be galo keistas. 

— Kuo? 

— Mokėsi puikiais pažymiais, turėjo tikro menininko gyslelę, darbš- 
tuolė — turėjo puikų darbą puse etato muziejuje — 0 paskui viskas be 
galo dramatiškai tarsi subyrėjo į šipulius. Visados įtariau, kad įvyko 
kokia bėda dėl vaikino. Paprastai jie būna kalti, kai daug žadanti mer- 
gina staiga ima nesustabdomai ristis į nuokalnę. Dažniausiai tokioms 
bėdoms išspręsti užtenka daugybės popierinių servetėlių ašaroms nu- 
braukti ir kelių puodelių karštos arbatos. Tačiau jos atveju po visą fakul- 
tetą sklido kalbos, daugiausia gandai, apie tai, kaip ją išmetė iš darbo ir 
apie nesąžiningas studijas. Bet aš nenorėčiau kalbėti apie tuos dalykus 
be jos leidimo. Raštiško. Gal kartais turite tokį dokumentą? 

— Neturiu. 

Prodekanė patraukė pečiais. Jos lūpose pasirodė kreiva šypsenėlė. 

— Vadinasi, aš mažai ką galiu jums sakyti. 

— Žinoma. 

Atsistojau ruošdamasis eiti. 

— Vis dėlto ačiū už sugaištą laiką. 

— Klausykit, — tarė moteris, — gal galite man pasakyti, kas jai nuti- 
ko? Toks įspūdis, kad ji visiškai išnyko iš mūsų akiračio. 

Sudvejojau nelabai žinodamas, kaip atsakyti jai į klausimą. Tuomet 
prodekanė sunerimusi pakėlė akis. 

— Ar jai išties kas nors nutiko? —- paklausė. Visas Žaismingumas be- 
mat pranyko iš jos balso. - Labai nenorėčiau sužinoti, kad taip yra. 

— Taip. Manau, galima sakyti, kad jai išties kai kas nutiko. 


37 
Naudingas pokalbis 


Skotas lėtai išlipo iš automobilio nenuleisdamas akių nuo vyro, 
nes žinojo, kad jis — O'Konelio tėvas. Tėvas grasinamai mojavo 
kirvakočiu. Skotas žengtelėjo atgal, kad ginklas jo nepasiektų, 
ir giliai įkvėpė mintyse stebėdamasis, koks ramus jaučiasi. 

— Gal jums nederėtų grasinti man juo, pone O'Koneli. 

Vyresnysis O'Konelis susiraukė ir subambėjo: 

— Trainiojiesi po visą rajoną klausinėdamas apie mane. Taigi 
nuleisiu jį, kai pasakysi, kas tu toks. 

Skotas įsmeigė žvilgsnį jam į akis. Paskui prisimerkė ir nutai- 
sęs bejausmį veidą tylėjo, kol vyras prašneko: 

— Laukiu atsakymo. 

— Žinau. Tiesiog svarstau, kokio atsakymo sulauksite. 

Šie žodžiai sutrikdė O'Konelio tėvą. Jis žengtelėjo atatups- 
tas, paskui vėl į priekį ir pakeldamas kirvakotį pakartojo: 

— Kas tu toks? 

Neatitraukdamas žvilgsnio Skotas lėtai nužvelgė vyresnįjį 
O'Konelį nuo galvos iki kojų, tarsi nė kiek nebijodamas į galvą 
nutaikyto kirvakočio. Vyras buvo tvirtai, bet kartu glebiai su- 
dėtas: virš dėmėtų džinsų kabojo nuo alaus išsipūtęs pilvas, ant 
raumeningų rankų puikavosi įvairios susipynusios tatuiruotės. 

Virš džinsų vilkėjo vien juodais trumparankoviais marškinėliais 
su Harley-Davidson emblema — rodės, visai nepastebi lapkri- 
čio žvarbos. Trumpai kirpti juodi plaukai buvo su žilais rėžiais. 
Ant dilbio iš tolo šviečiantis ištatuiruotas vardas Liusė, matyt, 
buvo visa, kas liko iš jo santuokos — be sūnaus ir namo. Sko- 
tas pamanė, kad vyras tikriausiai išgėręs, bet kalbant jo liežuvis 
nesivėlė, ir ėjo vyras nesvirduliuodamas. Matyt, gėrė tol, kol 
pasijuto laisviau ir aptemo mąstymas — Skotas tikėjosi, kad tai į 
gera. Jis iš lėto sukryžiavo rankas ant krūtinės ir papurtė galvą 
žiūrėdamas į O'Konelį, šiuo gestu pabrėždamas, kad jis čia pa- 
dėties šeimininkas. 

— Galiu pridaryti jums tiek bėdų, kiek dar nesate ragavęs. Tu- 
riu galvoje pačias baisiausias bėdas, pone O'Koneli. Tokias, ku- 
nas lydės didelis skausmas. Kita vertus, galiu jums labai padėti. 
Gautumėte progą užsidirbti pinigų. Ką rinksitės'? 

Kirvakotis kiek nusileido. 

— Kalbėk toliau. 

Skotas papurtė galvą. Kalbėdamas jis i1mprovizavo, nes iš 
anksto nežinojo, ką sakys. 

— Gatvėje aš nesideru, pone O'Koneli. O žmogus, kuriam ats- 
tovauju, tikrai nenorėtų, kad imčiau pliaukšti jo reikalus vidury 
gatvės, kur kas tik nori gali nugirsti. 

— Ką čia, po velnių, tauški?! 

— Eime į jūsų namus, tada galėsime šnektelėti akis į akį. Prie- 
šingu atveju grįžtu į automobilį, ir niekados manęs nebematy- 
site. Bet tada galite sulaukti kito svečio. Ir tas svečias, o gal 
net pora jų bus toli gražu ne tokie santūrūs kaip aš — patikėkite 
manimi, pone O'Koneli. Jie derasi visai ne taip kaip aš. 

Skotas pamanė, kad didelę gyvenimo dalį O'Konelis tikriau- 
siai praleido grasindamas kitiems ar klausydamasis kitų grasi- 
nimų, tad veikiausiai suprato tik tokią kalbą. 

— Koks, sakei, tavo vardas? — paklausė Maiklo tėvas. 

— Aš jo nesakiau ir vargu ar pasakysiu. 

O'Konelis dvejojo, kirvakotis nusileido dar žemiau. 

— Kas čia per reikalai? — piktokai paklausė jis, bet jo žodžiuo- 
se buvo justi šioks toks susidomėjimas. 

— Skola. Bet kol kas nieko daugiau nesakysiu. Galite turėti 
naudos. Uždirbti pinigų. Arba ne. Spręskite pats. 

— Kodėl turėtum man už kažką mokėt? 

— Todėl, kad visada geriau sumokėti žmogui negu pasirinkti 
kitą variantą. 

Skotas laukė, kol O'Konelio tėvas gromuliuos, ką galėtų 
reikšti „kitas variantas“. 

Vyras vėl patylėjo, ir kirvakotis nusileido prie šono. 

— Na, gerai. Netikiu tais skiedalais. Kol kas. Bet į vidų gali 
užeit. Papasakosi, kas čia darosi. Galėsi išklot savo reikalą. 

Tai taręs jis pamojo į savo namą kitapus gatvės ir nusivedė 
Skotą kirvakočiu rodydamas kelią. 


Miške už žvyrkelio, besidriekiančio lygiagrečiai su Vestfildo 
upe, žemiau vietovės, vadinamos Česterfildo tarpekliu, ten, kur 
upelį iš abiejų pusių saugo beveik dvidešimties metrų aukščio 
pilkų uolų luitai, išrėžti kažkokio priešistorinio seisminio slin- 
kio, plyti laukymė. Šaltesniais mėnesiais čia mėgsta lankytis 
medžiotojai, šiltesniu metų laiku — meškeriotojai. Karščiausio- 
mis vasaros dienomis Ešlė su draugėmis niekam nematant atei- 
davo prie upelio ir nuogos maudydavosi vėsiuose duburiuose. 

— Manau, tau reikėtų laikyti jį abiem rankomis, — griežtai tarė 
Katerina. — Tvirtai laikyk ginklą dešine ranka, paskui suimk jį ir 
kairiąja, nusitaikyk ir spausk gaiduką. 

Ešlė truputį prasižergė, uždėjo kairį delną virš dešinio, įtem- 
pė raumenis ir smiliumi užčiuopė gaiduką. 

— Šaunu, — tyliai tarė. 

Ji nuspaudė gaiduką, ir revolveris pašoko su visu delnu. Šū- 

vis nuaidėjo per mišką, nuo ąžuolo, į kurį taikėsi, atplyšo Žievės 
gabalas. 

— Oho! Jaučiu dilgsint visą dilbį. 

Katerina linktelėjo. 

— Man rodos, brangute, tau reikia iššauti penkis ar šešis kar- 
tus tvirtai suspaudus ginklą, kad visi šūviai kliūtų daugmaž į tą 
pačią vietą. Ar gali tai padaryti? 

— Toks jausmas, kad jis nori šokinėti į šalis. Kur tik pakliūva. 
Tarsi būtų gyvas. 

— Ko gero, galima sakyti, kad jis turi asmenybę. 

Ešlė linktelėjo, ir Katerina pridūrė: 

— Ir ne itin malonią. 

— Pamėginsiu dar kartą. 

Ji vėl atsistojo šaulio poza, tik šįsyk tvirtai suėmė ginklą dar 
1r kaire ranka. 

— Pradedam. 

Ji paleido likusias penkias kulkas. Trys pataikė į ąžuolo ka- 
mieną, pusmetrio ir didesniu atstumu viena nuo kitos. Kitos dvi 
nulėkė į mišką. Ešlė girdėjo, kaip jos nušvilpia į užmarštį ka- 
podamos šakas ir retus žemai tebekabančius lapus. Šūvių aidas 
spengė ausyse atsimušęs nuo aplink augančių nuogų medžių. 
Ešlė pratisai sušvilpė. 

— Neužsimerk, — mokė Katerina. 

— Manau, reiktų pabandyti dar kartą. 

Ešlė atidarė būgną ir numetė tuščias tūteles ant pušų spyglių 
paklotės. Tada neskubėdama paėmė dar šešias kulkas ir sukišo 
į ginklą. 

— Panaudosiu šį daiktą tik vieną kartą. 

— Taip, tiesa. Ir tai tik tada, jei būtinai reikės. 

— Taigi, — Ešlė pasisuko ir vėl nusitaikė į ąžuolo kamieną. — 
Tik tada, jei būtinai reikės. 

— Jei neturėsi kitos išeities. 

— Jei neturėsiu kitos išeities. 
Jos abi daug galėjo apie tai pasakyti, bet nenorėjo tarti žodžių 
garsiai — net tyliame bevardžiame miške. 


Skotas sliūkino tik iki pusės Žvyruotu keliuku, vedančiu prie 
O'Konelio namo, stovinčio už kokių trisdešimties metrų nuo 
ramios gatvės. Namas buvo vienaukštis, balto karkaso; nuo 
stogo it lūžęs paukščio sparnas karojo išklerusi televizijos an- 
tena, šalia pūpsojo naujesnė pilka palydovinės antenos lėkštė. 
Priekiniame kieme stovėjo išblukusi raudona tojota be vienų 
durelių; vienas jos ratas buvo paremtas šlakbetonio blokeliu. 
Metalo paviršius buvo išmargintas didelių rūdžių dėmių. Prie 
šoninių durų dar stovėjo naujesnis juodas pikapas. Jo dalis 
buvo pakišta po plokščiu stogu, padarytu iš vienintelio got- 
ruoto plastiko lakšto. Stogas dengė ir pašiūrę automobiliui, 
bet ji buvo užgriozdinta aplamdytu sniego valytuvu ir sniega- 
eigiu be vikšrų. Eidamas pro pikapą Skotas pastebėjo, kad į 
jo kėbulą kaip pakliūva sumestos aliuminio kopėčios, medi- 
nių įrankių rinkinys ir kažkokios medžiagos stogams dengti. 
O'Konelis mostu rodė jam šonines duris, bet Skotas pastebėjo 
pagrindinį įėjimą namo priekyje. Jis abejojo, ar juo dažnai 
naudojamasi. | 

Turbūt yra ir užpakalinis įėjimas, pamanė. Reikia patikrinti, 
ar tikrai. 

— Pro čia. Nekreipkite dėmesio į netvarką. Nelaukiau sve- 
čių, - gergždžiu balsu tarė O'Konelio tėvas. 

Skotas pro aliuminines duris su tinkleliu nuo vabzdžių, paskui 
antras medines įėjo į nedidelę virtuvę. „Netvarka“ buvo taik- 
lus apibūdinimas. Dėžės nuo picų. Pakuotės nuo mikrobangų 
krosnelėje šildyti skirtų pietų. Trys sidabro spalvos dėžės alaus 
Coors Light. Butelis viskio Johnnie Walker juoda etikete šalia 
virtinės skardinių. 

— Eime į svetainę. Galėsime atsisėsti, pone... kokia ten jūsų 
pavardė? Kaip man jus vadinti? 

— Tiks ir Smitas, - atsakė Skotas. — O jeigu sunku įsiminti, nė 
kiek ne blogiau tiks ir Džonsas. 

Maiklo tėvas prunkštelėjo. 

— Gerai, pone Smitai ar pone Džonsai. Dabar, kai pakviečiau 
jus į vidų, gal atsisėstumėt štai ten, kad galėčiau jus stebėt. Ga- 
lėsit viską paaiškint greitai ir maloniai, kad vėl neimčiau manyt, 
jog geriau su jumis bendrauti padedamam mano draugo kirva- 
kočio. Ir siūlau kuo greičiau pereit prie to, kaip aš galiu užsi- 
dirbt pinigų. Norit alaus? 

Skotas įėjo į nedidelę svetainę. Čia stovėjo aptriušusi sofa, 
priešais didžiulį televizorių — fotelis nuleidžiama atkalte, o 
šalia — stalą atstojantis raudonas ir baltas šaldytuvas. Grindys 
buvo nuklotos laikraščiais ir pornografiniais žurnalais, šūsni- 
mis maisto prekių krautuvių lankstinukų ir įvairių medžioklės 
prekių parduotuvių katalogų. Ant sienos kabojo elnio galvos 1š- 
kamša, įsmeigusi priešais save bereikšmį stiklinių akių žvilgs- 
nį. Nuo vieno rago karojo teniso marškinėliai. Skotas bandė 
įsivaizduoti šiuos namus tada, kai Maiklas O'Konelis buvo ma- 
žas, ir nusprendė, kad juos būtų buvę galima padaryti beveik 
normalius. Išnešus lūženas iš kiemo, aptvarkius jovalą viduje, 
sutaisius sofą, pakeitus kėdes, pakabinus ant sienų keletą plaka- 
tų, naujai viską išdažius, aplinka taptų visai pakenčiama. Šen ir 
ten kūpsančios šiukšlių krūvos jam daug ką sakė apie tėvą, bet 
mažai apie sūnų. Matyt, mirusią žmoną ir čia nebegyvenantį 
sūnų Maiklo tėvui atstojo netvarka. Skotas atsisėdo ant kėdės; 
ši sugirgždėjo bausdamasi subyrėti. Skotas pasisuko į vyresnįjį 
O'Konelį. 

— Klausinėjau žmonių, nes jūsų sūnus turi kai ką priklausan- 
čio žmogui, kuriam atstovauju. Mano klientas norėtų tą kai ką 
susigrąžinti. 

— Vadinasi, esat teisininkas? 

Skotas gūžtelėjo pečiais. 

O'Konelis įsitaisė ant fotelio, bet kirvakočio vis dar nepalei- 
do - laikė pasidėjęs ant kelių. 

— Kas galėtų būti tas jūsų bosas? 

Skotas papurtė galvą. 

— Šiame pokalbyje vardai neturi jokios reikšmės. 

— Ką gi, pone Smitai. Tada pasakykit man, kuo jis verčiasi. 

Skotas nutaisė kiek įmanydamas grėsmingesnę šypseną. 

— Mano klientas uždirba labai daug pinigų. 

— Teisėtai ar neteisėtai? 

— Gal jums nevertėtų užduoti šio klausimo, pone O'Koneli. O 
Jeigu į jį atsakyčiau, tikriausiai meluočiau, —- Skotas klausėsi be- 
siliejančių jam iš burnos žodžių beveik stulbdamas, kaip leng- 
vai prasimano žmogų, situaciją ir vedžioja už nosies vyresnįjį 
O'Konelį. Godumas, pamanė, labai stiprus narkotikas. 

O'Konelis nusišypsojo. | 

— Vadinasi, norėtumėt susisiekt su mano neklaužada sūnum? 
Negalit rast jo mieste? 

— Negalim. Toks įspūdis, kad jis dingęs. 

— Todėl atėjot čia 1r šniukštinėjat. 

— Tikriname vieną iš daugybės galimybių. 

— Mano vaikiui čia nepatinka. 

Skotas pakėlė ranką ir pertraukė O'Konelio tėvą. 

— Nekalbėkime apie akivaizdžius dalykus, — tarė griežtai. — 
Ar galite padėti mums rasti sūnų? 

— Už kiek? 

— Kiek galite mums padėti? 

— Gerai nežinau. Mudu mažai kalbamės. 

— Kada matėte jį paskutinį kartą? 

— Prieš porą metų. Mudu ne itin sutariam. 

— O per šventes? | 

O'Konelis papurtė galvą. 

— Sakiau: mudu ne itin sutariam. Ką jis paėmė? 

Skotas nusišypsojo. 

— Pone O'Koneli, tokio pobūdžio informacija įstumtų jus į... 
kaip čia pasakius... pavojingą padėtį. Ar žinote, ką tai reiškia? 

— Nesu kvailas. Aišku, žinau. Ar labai pavojingą, pone 
Džonsai? 

— Spėlioti beprasmiška. 

— Velniai rautų, ar į didelę bėdą jis įkliuvo? Į tokią, už kurią 
muša, ar tokią, už kurią užmuša? 

Skotas įkvėpė oro, bandydamas nuspręsti, iki kokios ribos 
leisti sau prasimanyti. 

— Tarkime tik, kad jis gali atitaisyti padarytą žalą. Bet tam 
reikės, kad jis mums padėtų. Reikalas subtilus, pone O'Koneli, 
o jeigu bus dar gerokai uždelsta, gali kilti problemų. 

Skotas pajuto viduje baisų šaltį. 

— Ką - narkotikai? Jis pavogė iš kažko narkotikų? Ar pinigų? 

Skotas nusišypsojo. 

— Pone O'Koneli, štai ką jums pasakysiu. Jei jūsų sūnus mė- 
gins su jumis susisiekti, 0 jūs mums apie tai pranešite, gausite 
atlygį. 

— Kiek? 

— To jau klausėte, - Skotas pasikėlė nuo kėdės ir apžvelgė 
kambarį. Vienintelis koridorius vedė į miegamuosius namo 
gale. Ankšta, pamanė, veiksmai čia būtų labai suvaržyti. — Tar- 
kime, tai būtų maloni Kalėdų dovana. 

— Jeigu man pavyks rasti vaikį, kaip jus rasiu? Turite telefono 
numerį? 

— Pone O'Koneli, labai nemėgstu telefonų, — nutaisęs kiek 
įmanoma oresnį balsą atsakė Skotas. — Jie palieka įrašus, juos 
galima susekti. — Jis pamojo į kompiuterį. — Mokate siųsti elek- 
tronines žinutes? 

O'Konelis ėmė tankiai šnopuoti. 

— Žinoma. Kas to nemoka? Bet turiu gaut pažadą, pone Džon- 
sai ar Smitai, trauk jus velniai, kad mano sūnus dėl to nebus 
nužudytas. 

— Gerai, — be jokių pastangų melavo Skotas, — pažadėti tai ne- 
sunku. Jei sūnus su jumis susisieks, siųskite žinutę šiuo adresu. 

Skotas priėjo prie stalo, rado neapmokėtą telefono sąskaitą ir 
pieštuko galą. 

Sugalvojo elektroninio pašto adresą ir užrašė ant sąskaitos. 

Padavė lapuką O'Koneliui. 

— Nepameskit. O kokiu telefonu galiu jums paskambinti? 

Neatitraukdamas akių nuo adreso Maiklo tėvas išpyškino te- 
lefono numerį. 

— Gerai, — tarė jis. - Kas dar? 

Skotas nusišypsojo. 

— Mudu daugiau nepasimatysime. Jeigu kartais kas nors jūsų 
paklaus, manau, jums užteks proto pasakyti, kad šis trumpas su- 
sitikimas niekada neįvyko. O jeigu tas kas nors bus jūsų sūnus, 
šio perspėjimo laikykitės dvigubai griežčiau. Mes supratome 
vienas kitą? 
traukė pečiais. 

— Man tinka. 

— Na ir gerai. Nesistokite. Lydėti nereikia. 

Skoto širdis tankiai plakė jam pėdinant atgal. Jis žinojo, kad 
kažkur už nugaros yra ne vien kirvakotis, bet dar pistoletas, apie 
kurį pasakojo kaimynai, ir tikriausiai stambaus kalibro šautu- 
vas — tai patvirtino ant sienos kabanti elnio galva stiklinėmis 
akimis. Jam teliko tikėtis, kad Maiklo tėvui neužteko elemen- 
tarios nuovokos užsirašyti jo mašinos numerius, nors dar kartą 
pamatęs seną savitą poršė vargu ar jo neatpažins. Skotas mintyse 
sakė sau išeinant įsidėmėti kiekvieną smulkmeną: jam gali tekti 

grįžti į šiuos namus, tad reikia gerai žinoti baldų išdėstymą. Jis 
įsidėmėjo, kad durų spynos silpnutės, ir išėjo į lauką. Godulys — 
baisus dalykas, o žmogus, galintis už pinigus išduoti savo vaiką, 
turi jo protu nesuvokiamo žiaurumo. Staiga jis pajuto šleikštulį 
ir vos neapsivėmė. Vis dėlto jam užteko proto iškišti galvą už 
namo kampo; kaip ir tikėjosi, užpakalinėje sienoje pamatė dar 
vienas duris. Skotas nusisuko ir nuskubėjo į gatvę. Horizonte 
pamatė plaukiančius pilkus debesis. 


Maiklas O'Konelis pamanė, kad pastarosiomis dienomis laikėsi 
per daug tyliai, per daug nuošaliai. 

Priversti Ešlę suprasti, kad niekas — išskyrus jį — negali jos 
apginti, įmanoma tik pirštu prikišamai parodant, kokie pažei- 
džiami yra visi aplinkiniai. Suvokti, kokia didelė jo meilė jai ir 
kad Ešlė žūtbūt turi būti šalia jo, jai trukdė kiautas, kuriuo tėvai 
ją apšarvavo. O galvodamas apie Kateriną burnoje juto kartumą. 
Ji buvo sena, silpna, gyveno viena, ir jis turėjo progą patraukti 
ją iš kelio, bet to nepadarė net tada, kai buvo ranka pasiekiama. 
Maiklas nusprendė antrąkart tos klaidos nedaryti. 

Jis sėdėjo prie savo kompiuterio ir negalvodamas stumdė žy- 
meklį, nė nejusdamas tylos aplink. Aparatas buvo naujas. Kai 
senąjį sudaužė Merfis, Maiklas bemat nuėjo ir nusipirko vietoj 
jo kitą. Netrukus Maiklas pasisuko ir pora greitų spragtelėjimų 
kompiuterį išjungė. 

Pajuto nesutramdomą norą padaryti ką nors nenuspėjama, ką 
nors, kas patrauktų Ešlės dėmesį, kas nebūtų jos nepastebėta ir 
parodytų jai, kad bėgti nuo jo — beprasmiška. 

Jis atsistojo ir pasirąžė — iškeldamas rankas virš galvos, iš- 
riesdamas nugarą ir šitaip nesąmoningai mėgdžiodamas kates 
vestibiulyje. Maiklas O'Konelis pajuto pasitikėjimo savimi 
antplūdį. Laikas vėl aplankyti Ešlę — bent jau tam, kad jiems 
visiems primintų vis dar esąs šalia ir vis dar laukiąs. Pasiėmė 

apsiaustą ir automobilio raktelius. Ešlės artimieji nenumano, 
kaip arti viena kitos eina meilės ir mirties linijos. Jis nusišypso- 
Jo pamanęs, kad visi jie nesupranta: šioje istorijoje romantikas 
yra jis. Tik meilė ne visuomet išreiškiama rožėmis, deimantais 
ar per daug sentimentaliais atvirukais. Metas jiems parodyti, 
kad jis liko toks pat prisirišęs, koks buvo. Galvoje sumanymai 
rnitosi vienas per kitą. 


Skotui grįžus namo suskambo telefonas. 

— Skotai? — balsas buvo Selės. 

— Taip. 

— Atrodai uždusęs. 

— Jau lauke išgirdau skambant telefoną. Buvau tik parvažia- 
vęs, tad teko bėgti į vidų. Viskas gerai? 

— Taip. Panašiai. 

— Ką non pasakyti? 

— Iš pažiūros nieko neįvyko. Ešlė su Katerina visą dieną kaž- 
ką darė, ką - nesako. Aš savo kontoroje bandžiau rasti išeitį iš 
šios bjaurios padėties, bet nieko gera nesugalvojau. Houp neiš- 
tarė beveik nė žodžio nuo tada, kai grįžo iš Bostono. Ji tik sako, 
kad nedelsdami visi turime pasikalbėti dar kartą. Ar gali tuoj pat 
atvažiuoti? 

— Sakė kodėl? 

— Aš juk tau sakiau — ne. Nesiklausai, ką kalbu? Tai kažkaip 
susiję su tuo, ką ji sužinojo Bostone sekdama O 'Konelį. Ji atro- 
do labai susinervinusi. Dar nesu mačiusi jos tokios paniurusios. 
Sėdi kitame kambaryje, spokso prieš save ir kartoja, kad visi 
turime tuoj pat pasikalbėti. 

Skotas sudvejojo pagalvojęs apie tai, dėl ko Houp tapo to- 
kia tyli, nes tai jai buvo visiškai nebūdinga. Jis bandė nepaisyti 
kone desperatiškų gaidelių Selės balse. Ji tuoj neatlaikys, pama- 
nė. Prisiminė paskutinius jųdviejų mėnesius drauge, kai jis dar 

nežinojo apie jos romaną su Houp, bet kažkokiame gilesniame, 
labiau instinktyviame lygmenyje suvokė, jog viskas tarp jo ir 
Selės negerai. Pats nepajuto, kaip linktelėjo galvą. 

— Gerai, — atsakė. — Aš irgi sužinojau kur kas daugiau apie 
O'Konelį. Nieko, velniai rautų, gera, ir... 

Jis nutilo. Pirmą kartą nuo tada, kai pervažiavo per visą vals- 
tiją, mintyse ėmė rastis šiokios tokios neaiškios minties užuo- 
mazgos. 

— Nežinau, kaip reikėtų tai panaudoti, bet... Tuoj atvažiuosiu. 
Kaip Ešlė? 

— Ji atrodo užsidariusi savyje. Toks įspūdis, kad nieko aplin- 
kui nemato. Manau, koks populiarus psichologas pasakytų, kad 
Jai prasideda sunki depresija. Tas vaikinas jos gyvenime - nely- 
ginant kokia labai sunki liga. Tokia kaip vėžys. 

— Tau nederėtų taip kalbėti, - papriekaištavo Skotas. 

— Man nederėtų būti realiste? Turėčiau būti optimistė? 

Skotas patylėjo. Selė kartais būna labai griežta, pamanė jis, o 
kitąsyk — siutinamai tiesmuka. Bet dabar, kai jų dukra atsidūrė 
tokioje padėtyje, Selė jį baugino. Jis nežinojo, katras iš jų tei- 
sus: ar jis, manydamas: Mes galime išsisukti iš šios padėties, ar 
jinai, manydama: Mes įkliuvome į didelę bėdą ir klimpstame tik 
giliau. Jam norėjosi rėkti. 

Bet tik sugriežė dantimis ir atsakė: 

— Aš sakiau: tuoj atvažiuosiu. Pasakyk Ešlei... 

Jis vėl nutilo įsivaizduodamas giliai alsuojančią Selę. 

— Ką jai pasakyti? Kad viskas bus gerai? — paklausė ji su kar- 
tėliu balse. - Skotai, — kiek padvejojusi pridūrė, — pasistenk at- 
sivežti sumanymą, ką mums daryti toliau. Arba picą. 


— Jie vis dar nenori, - tarė ji. 
— Suprantu, — atsakiau, nors nebuvau tuo įsitikinęs. - Vis dėlto man 
reikia pasikalbėti bent jau su vienu iš jų. Antraip istorija nebus baigta. 


JOHN KATZENBACH a NE TAS ŽMOGUS į 433 


— Na, - iš lėto tarė ji akivaizdžiai gerai apgalvodama žodžius prieš 
juos tardama, - vienas jų nori — net trokšta - papasakoti, ką Žino. Bet 
aš nesu įsitikinusi, kad jūs visiškai pasirengęs tam pokalbiui. 

— Kažkokia nesąmonė! Žmogus nori kalbėtis, bet kas? Kiti jam 
neleidžia manydami, kad šitaip save saugo? O gal jūs saugote juos 
visus? 

— Jie abejoja, ar jūs iki galo suprantate jų padėtį. 

— Gal išprotėjote?! Kalbėjau su įvairiais žmonėmis, aptariau tuos 
dalykus. Jie atsidūrė keblioje padėtyje, tiek žinau. Kad ir ką darė, kad 
Iš jos ištrūktų, atrodytų pateisinama... 

— Tikrai? Jūs taip manote? Tikslas pateisina priemones? 

— Aš tai sakiau? 

— Sakėte. 

— Turėjau galvoje, kad... 

Ji pakėlė ranką ir mane pertraukė. Stovėdama žiūrėjo pro kiemą ir 
medžius į gatvę. Ji giliai atsiduso. 

— Jie atsidūrė kryžkelėje. Reikėjo rinktis. O kai Žmonės - paprasti 
žmonės - būna priversti rinktis, tai visada skaudžiai kiekvienam atsi- 
liepia. Štai ką turite suprasti. 

— O iš ko jie galėjo rinktis? 

— Geras klausimas, - atsakė ji nerimastingai sukikendama. - Atsa- 
kykite į jį už mane. 


38 


Blogio matas 


Skotas ėjo takeliu prie buvusios žmonos namo kupinas vidu- 
je besigrumiančių abejonių ir netikrumo. Pasiekęs duris pakėlė 
ranką paspausti skambutį, bet sudvejojo. Jis nusisuko ir įsmeigė 
akis į gatvę užplūdusią tamsą. Dabar jis buvo kur kas arčiau 
Maiklo O'Konelio, bet žinojo, kad šis vis dar slepiasi nuo jo. 
Skotui dingtelėjo, ar jų taikinys irgi stebi jį taip pat įdėmiai. 
Jis nežinojo, ar įmanoma atitrūkti, įgyti pranašumą. Skotas tuo 
abejojo. Ką galėjai žinoti — gal tą pačią akimirką kažkur tame 
pačiame kvartale pasislėpęs aklinoje tamsoje O'Konelis stovi ir 
jį stebi. Skotas pajuto viduje kylant įsiūtį ir jam norėjosi garsiai 
šaukti. Jis pamanė, kad visa, ką sužinojo per tą pažintinę kelio- 
nę, visa, ką manė būsiant nenuspėjama, iš tikrųjų buvo visiškai 
nuspėjama, visiškai numatoma ir laukta. Skotas negalėjo atsi- 
kratyti minties, kad O'Konelis sužinojo viską, ką jis darė, nors 
tai turėjo būti neįmanoma. 

Iš jo lūpų išsiveržė trumpa aimana, ir jis pajuto, kad pažas- 
tys prakaituoja. Jis supykęs staiga žengtelėjo šalin nuo durų 
pasiryžęs stoti akis į akį prieš žmogų, kurį manė jį stebint, bet 
sustojo. 

Durys jam už nugaros atsidarė. Selė. 

Ji pasekė Skoto žvilgsnį ir kurį laiką spoksojo į naktį ta pačia 
kryptimi. Ji iškart suprato, ką jis tikisi pamatyti. 

— Manai, jis kažkur netoliese? — jos balsas buvo sausas, 
griežtas. 

— Taip. Ir ne. 

— Tai taip ar ne? 

— Manau, arba jis čia pat, kur nors patamsyje, ir stebi kiekvie- 
ną mūsų žingsnį. Arba jo čia nėra. Mes nežinome, kaip yra iš 
tikro, tad bet kuriuo atveju esame išdurti. 

Selė ištiesė ranką ir uždėjo jam ant peties. Šis nedidelis ste- 
binančio švelnumo gestas jai pasirodė neįprastas suvokus, kad 
daug metų neprisilietė prie vyro, su kuriuo kadaise miegojo vie- 
noje lovoje. 

— Užeik, — tarė. — Viduje irgi liksim išdurti, bet ten šilčiau. 


Houp gėrė alų ir butelį laikė prispaudusi prie kaktos, tarsi karš- 
čiuotų. Ešlė su Katerina buvo išsiųstos į virtuvę sutaisyti ko nors 
valgyti — bent jau tokios lengvai perprantamos dingsties Selė 
griebėsi, kad jų nebūtų kambaryje, kai jie kurs kokį nors planą. 
Skotas vis dar jautė šiokią tokią įtampą, tarsi pojūtis, apnikęs 
jį už durų spoksant į tamsą, vis dar nebūtų jo apleidęs. O Selė 
buvo susikaupusi. Ji atsigręžė į Skotą ir pamojo Houp pusėn. 

— Grįžusi ji bemaž nepravėrė burnos. Bet man atrodo, ji kažką 
sužinojo. 

Skotui nespėjus nieko pasakyti, Houp trinktelėjo alaus butelį 
ant stalo. 

— Manau, kad viskas blogiau, negu įsivaizdavome, - pagaliau 
prašneko ji. 

— Blogiau? Po paraliais, kas gali būti dar blogiau? — paklausė 
Selė. 

Staiga mintyse Houp išvydo pomirtinę užšaldytos katės kau- 
kę prašieptu snukučiu. 

— Jis labai nesveikas, iškrypęs žmogus. Jam patinka kankinti 
ir žudyti gyvūnėlius. 

— Iš kur žinai? 

— Mačiau. 

— Viešpatie aukščiausiasis! —- sušuko Skotas. 

— Sadistas? — paklausė Selė. 

— Gal dar ir sadistas. Tikrai panašus į tokį. Bet čia dar ne 
viskas. Dar kai kas, - Houp balsas buvo įsitempęs, atšiaurus, 
panašus į granitą. — Jis turi pistoletą. 

— Ir jį matei? — rūsčiai paklausė Skotas. 

— Taip. Patekau į jo butą, kai buvo išėjęs. 

— Kaip tau pavyko? 

— Koks skirtumas? Patekau, ir tiek. Susidraugavau su viena jo 
kaimyne. Pasirodo, ji turi raktą. Tai, ką pamačiau viduje, mane 
įtikino, kad viskas eis tik blogyn. Ne geryn. Jis tikrai blogas 
žmogus. Ar labai blogas? Nežinau. Toks blogas, kad nužudytų 
Ešlę? Nemačiau nieko, kas leistų suprasti, kad to nepadarytų. Jis 
turi šifruotų failų, susijusių vien su ja. Vienas pavadintas „Meilė 
Ešlei“, kitas —- „Neapykanta Ešlei“. Ko gero, jau tai pasako vis- 
ką, ką reikia žinoti. Bet čia dar ne viskas. Jis turi failų, skirtų ir 
mums. Man nepavyko sužinoti, kas juose. Bet manija tikriausiai 
tėra menka dalelė to, su kuo turime reikalą. Pasakykit man štai 
ką. Jis nesveiko proto. Jis ryžtingas. Jis apimtas manijos. Ką 
visa tai kartu paėmus reiškia? Ar galime nuo to pasislėpti? Ar 
kas nors galėtų pasislėpti? 

— Ką nori pasakyti, Houp? — paklausė Selė. 

— Noriu pasakyti, kad visa, ką mačiau, rodo, jog vienintelė 
galima baigtis — kokia nors neišvengiama tragedija. O ką tai 
reiškia — Žinote. 

Houp sunkiai sekėsi atsikratyti galvoje vaizdų, matytų 
O'Konelio bute. Užšaldytos negyvos katės, pistoletas bate, pli- 
kos lyg vienuolyne sienos, apšnerkšta, sujaukta aplinka, ir vis- 

kas nukreipta į vienintelį tikslą — Ešlę. Ji susmuko ant kėdės 
galvodama, kaip sunku perteikti žodžiais pačią paprasčiausią 
mintį: O'Konelis gyvenime neturi nieko, vien tą savo siekį. 

Selė pasisuko į Skotą. 

— O kaip tavo kelionė? Ką nors sužinojai? 

— Sužinojau daug, bet nieko, kas paneigtų tai. ką prieš kelias 
akimirkas sakė Houp. Mačiau, kur jis užaugo. Ir net kalbėjausi 
su jo tėvu. Vargu ar rastum kitą tokį niekingą, šlykštų, nedorą 
šunsnukį. 

Visi susimąstė apie šį teiginį. Daug ką buvo galima pasakyti, 
bet visi trys žinojo: kad ir ką pasakytų, jie nepridurs nieko nauja 
prie to, ką jau žino. 

Tylą nutraukė Selė. 

— Mes turime... 

Kuo toliau, tuo didesnį šaltį ji juto viduje. Jai atrodė, kad jeigu 
jos širdies veiklą stebėtų aparatu, dabar jis rodytų tiesią liniją. 

— Ar jis žmogžudys? — paklausė ji netikėtai. — Ar mes tuo 
įsitikinę? 

— Kas yra žmogžudys? Turiu galvoje, iš kur mes galime ži- 
noti? Žinoti tvirtai, be jokių abejonių, — tarė Skotas. — Visa, ką 
išsiaiškinau, man sako, kad atsakymas į tavo klausimą — teigia- 
mas. Bet kol jis atvirai nieko nepadarė... 

— Galbūt jis nužudė Merfį. 

— Galbūt jis nužudė Džimį Hofą“ ir dar Džoną Kenedį - ką 
mes galime žinoti, - atrėžė Skotas. — Turime sutelkti dėmesį į 
tai, ką tikrai Žinome. 

— Na, tikrai mes žinome ne per daugiausia, — atsakė Selė. — 
Tiesą sakant, tikrai nežinome beveik nieko. Visa, ką žinome — 
kad jis yra nedoras ir yra kažkur netoliese. Ir kad gali padaryti 


* James (Jimmy) Hoffa (g. 1913) - įtakingas JAV profsąjungų veikėjas, turėjęs ryšių 
su mafija. 1975 m. dingo, iki šiol nerastas. 

ką bloga Ešlei, nors gali ir nepadaryti. Gal jis persekios ją amži- 
nai, 0 gal ir nepersekios. Po šimts velnių, jis gali padaryti bemaž 
bet ką, bet gali ir nepadaryti. 

Visi vėl nutilo. Houp pamanė, kad jie visi pasiklydę labirinte 
ir, kad ir kokiu taku pasuktų, išėjimo neranda. 

Galop Selė pakuždomis tarė: 

— Kažkas turi mirti. 

Nuo paskutinio žodžio visi kambaryje sustingo. 

Pirmas prašneko Skotas. Balsas buvo gargždus, tarsi jam 
skaudėtų gerklę. 

— Buvo sumanyta sugalvoti kokį nusikaltimą ir pakišti jį O'Ko- 
neliui. Tai ir turėjai ištirti. 

— Vienintelis būdas tai padaryti taip, kad būtume tikri — po 
velnių, labai nenoriu vartoti šio žodžio — arba sugalvoti ką 
nors sudėtinga, o tam, ko gero, neturime laiko, arba privers- 
ti Ešlę meluoti. Turiu galvoje, galėtume ją sumušti ir liepti jai 
pareikšti, neva tai padarė O'Konelis. Tai būtų užpuolimas, ir 
už jį O'Konelis tikriausiai turėtų kažkiek laiko sėdėti kalėjime. 
Žinia, kažkuris iš mūsų turėtų primušti ją, kad liktų mėlynių, 
išbyrėtų dantys ir lūžtų šonkauliai — tada nusikaltimas bus lai- 
komas sunkiu. Kaip jums patinka toks scenarijus? O jeigu koks 
detektyvas imtų kamantinėti ir išaiškėtų tiesa... 

— Gerai, bet ką... 

— Mums visada lieka seniai apsvarstytas atsarginis varian- 
tas — kreiptis į valdžios institucijas ir gauti laikino apribojimo 
teismo nutartį. Ar kuris nors bent per nago juodymą tikite, kad 
tas popierėlis ją apsaugos? 

— Ne. 

— Ar iš to, ką žinome apie O'Konelį, galime manyti, kad jis 
padarys klaidą ir pažeis nutartį nepadarydamas nieko bloga Eš- 
lei, ir bus galima patraukti jį baudžiamojon atsakomybėn? Ne- 
pamirškite — tai ilgas procesas, ir kol jis vyks, O'Konelis bus 
paleistas už užstatą. 


JOHN KATZENBACH «a NE TAS ŽMOGUS 439 


— Negalime, kad jį kur velnias, - suniurnėjo Skotas. 

Selė žvilgtelėjo į jį. 

— Tas vyras, su kuriuo susitikai... jo tėvas... 

— Bjaurybė. Blogio įsikūnijimas. 

Selė linktelėjo. 

— O kokie jo santykiai su sūnumi? 

— Jo nekenčia. Sūnus nekenčia jo. Jie nesimatė jau daug metų. 

— Ką Žinai apie tą neapykantą? 

— Jis skriausdavo ir O'Konelio motiną, ir O'Konelį. Jis iš tų, 
kurie per daug išgeria, o paskui švaistosi kumščiais. Nė vienas 
rajono kaimynas jo nemėgsta. Tikriausiai kiekvienam vaikui 
šalia jo būtų tikras pragaras, juo labiau tokiam kaip Maiklas 
O'Konelis. 

Selė giliai įkvėpė stengdamasi suteikti logikos savo taria- 
miems žodžiams, nors žinojo, kad juose glūdi tikrų tikriausia 
beprotybė. 

— Ar teigtum, — atsargiai tarė ji, — ar tu teigtum, kad tam tikra 
prasme dėl šio žmogaus Maiklas O'Konelis yra toks, koks yra — 
aišku, psichologiniu požiūriu? 

Skotas linktelėjo. 

— Be abejo. Net naiviausias Froido teorijos šalininkas tarp 
mūsų tai supranta. 

— Smurtas gimdo smurtą, — balsu samprotavo Selė. 

— Taigi. 

— Ešlei kilo grėsmė todėl, kad šis žmogus išugdė sūnui ne- 
sveiką, galbūt kraugerišką, maniakišką poreikį būti mylimam, 
turėti kitą Žmogų... nežinau, kaip tu pasakytum — žlugdyti ar 
žlugti pačiam. 

— Tokį įspūdį aš susidariau, — Skotas irgi ėmė kalbėti gar- 
siau. — Ir dar kai kas. Motina — o ji taip pat buvo velnio nešta ir 
pamesta — mirė įtartinomis aplinkybėmis. Galimas daiktas, jisai 
ją nužudė. Tiesiog nepavyko jo apkaltinti. 

— Vadinasi, negana to, kad jis galbūt išugdė Žmogžudį, ko 
gero, ir pats yra žmogžudys? — paklausė Selė. 

— Taip. Manau, galima taip sakyti. 

— Jei žvilgtelėsi į praeitį, - Selės žodžiai buvo persmelkti ne- 
vilties, — ar sutiksi, kad dabar Ešlei gresia pavojus iš Maiklo 
O'Konelio dėl to, kaip jo psichiką kadaise paveikė tėvas? 

— Sutinku. 

— Vadinasi, — bemat tarė ji, — viskas paprasta. 

— Kas paprasta? — paklausė Houp. 

Selė nusišypsojo, bet jos žodžiai buvo visiškai nejuokingi. 

— Užuot žudę Maiklą O'Konelį, nužudysime jo tėvą ir sugal- 
vosime, kaip padaryti, kad tuo būtų apkaltintas sūnus. 

Kambaryje vėl stojo tyla. 

— Logiška, — paskubomis ėmė aiškinti Selė. - Sūnus nekenčia 
tėvo. Tėvas nekenčia sūnaus. Taigi, jeigu jie bus suvesti akis į 
akį, mirtis nebus netikėta baigtis, tiesa? 

Skotas iš lėto linktelėjo. 

— Argi ne akivaizdu, kad juodu - grėsmės Ešlei pagrindas? 

Šįsyk Selė pasisuko į Houp. Ši irgi pritariamai linktelėjo. 

— Ar galėsime būti žudikai? — paklausė Selė. - Ar galėtume nu- 
žudyti žmogų — nors ir pačiais kilniausiais sumetimais — o pabudę 
kitą rytą gyventi toliau, tarsi nebūtų įvykę nieko ypatinga? 

Houp pažiūrėjo į Skotą. Dabar jam atsakyti nebūtų lengva, 
pamanė. 

— Suprantate: žmogžudystė neišvengiamai keičia viską, — 
kiekvienas Selės žodis buvo kupinas rūstybės. - Bet šios žmog- 
žudystės tikslas — grąžinti Ešlei gyvenimą, koks jis buvo iki 
Maiklo O'Konelio. Ko gero, mums tai pavyktų - jeigu jai nebū- 
tų leista dalyvauti beveik visame šiame procese. O užtikrinti tai 
būtų gana sunku. Bet mes, visi trys, esame bendrininkai. Mes 
juk nuo to pasikeisime, ar ne? Aš mąstau giliai, nes šią akimirką, 
apie tai kalbėdami, mes žengiame žingsnį. Iki jo mes buvome 

geriukai, bandantys apsaugoti savo dukrą nuo blogio. Bet kai 
žengsime žingsnį šia linkme — nors ir mažytį — staiga tapsime 
blogiukais. Mat, kad ir ką galėjo padaryti Maiklas O'Konelis ar 
ką Maiklas O'Konelis galėtų planuoti padaryti, mes neką už jį 
geresni. Jį stumia psichologinės jėgos, kurias galima suprasti; jo 
blogis kyla iš jo auklėjimo, jo praeities ar dar ko. Turbūt nevalia 
jo kaltinti, kad tapo blogiuku. Jis tapo skurdo ir skausmo auka, 
nors pats to nežino. Taigi, kad ir ką jis padarė mums ar galėtų 
padaryti Ešlei, jis bent jau turi kažkokį dorovinį ar emocinį pa- 
grindą. Gal tas pagrindas visiškai netikęs, bet jis bent jau paaiš- 
kinamas. O štai mes... Noriu pasakyti, kad mes turėsime elgtis 
šaltakraujiškai, savanaudiškai ir neturėsime jokio pasiteisinimo. 
Išskyrus galbūt vieną. 

Ir Houp, ir Skotas įdėmiai klausėsi kalbančios Selės. O ji ne- 
nustygo ant kėdės, tarsi kiekvienas ištartas žodis ją kankintų, 
kol pagaliau sustingo ir nekrustelėjo. 

— Kokį? — atsargiai paklausė Houp. 

— Ešlė bus saugi. 

Visi vėl tylėjo. 

Selė garsiai aiktelėjo ir sulaikė kvapą. 

— Su viena labai svarbia sąlyga, — tarė ji beveik pašnibždomis. 

— Kokia dar sąlyga? — piktai paklausė Skotas. 

— Kad mums pavyks neįkliūti. 


Nusileido tamsa; mudu sėdėjome ant medinių kėdžių plačiomis pa- 
rankėmis jos akmenimis grįstame vidiniame kieme. Sunkios kėdės, 
sunkios mintys. Galvoje man kirbėjo begalė klausimų, aš kaip niekada 
spyriau ją sudaryti man galimybę pasikalbėti su pagrindiniais šios isto- 
rijos veikėjais ar bent jau su vienu iš jų ir sužinoti apie tą akimirką, kai iš 
aukų jie virto nusikaltimo bendrininkais. Bet ji mane siutino, mat nesilei- 
do prispiriama. Spoksojo į drėgmės pritvinkusią vasaros tamsą, ir tiek. 

— Nuostabu, kokie veiksmai šauna į galvą Žmogui, kai atsiduria ties 
riba, ar ne? - paklausė ji. 

— Na, - atsakiau atsargiai, - kai esi priremtas prie sienos... 

Ji nusijuokė, bet nelinksmai. 

— Bet čia ir yra esmė, - staiga tarė. —- Jie manė esantys priremti 
prie tos nuvalkioto posakio sienos. Bet kaip gali būti įsitikinęs tokiu 
dalyku? 

— Jie jautė pagrįstą baimę. O'Konelio keliama grėsmė buvo aki- 
vaizdi. Bet visko jie tiesiog nežinojo. Taigi nenorėdami blaškytis neži- 
nomybėje jie ėmė patys tvarkytis. 

Ji vėl nusišypsojo. 

— Kalbate taip, tarsi viskas būtų be galo paprasta ir aišku. Kodėl 
jums nepažiūrėjus iš priešingos pusės? 

— Kaip? 

— Įsivaizduokite, kad žiūrite į šią problemą teisėsaugininko akimis. 
Įsimylėjęs jaunuolis, siekiantis savo svajonių merginos. Tokių milijo- 
nai. Jūs ir aš žinome, kad jo siekis iš tikrųjų yra manija - bet ką galėtų 
įrodyti policijos detektyvas? Ar jums neatrodo, kad Maiklas O Konelis 
paslėpė savo kompiuterinius išpuolius prieš juos taip puikiai, kad jų 
nebuvo įmanoma susekti? O kaip jie reagavo? Mėgino įį papirkti. Mė- 
gino jam grasinti. Paprašė Žmogaus jį sumušti. Jeigu jūs būtumėte po- 
licininkas, susidūręs su šia situacija, ką, jūsų manymu, būtų lengviau 
patraukti baudžiamojon atsakomybėn? Aš spėju, kad Skotą, Selę ir 
net Houp. Jie jau melavo. Jie jau veidmainiavo. Net Ešlė nusižengė 
įstatymams įsigydama revolverį. O dabar jie rengė sąmokslą nužudyti 
žmogų. Nekaltą. Galbūt jis nebuvo nekaltas tam tikra psichologine 
ar moraline prasme, bet vis tiek... Ir jie norėjo neįkliūti. Argi jie galėjo 
teigti besivadovaują be galo kilniais sumetimais? 

| šį klausimą neatsakiau. 

Bet mintyse nepalioviau savęs klausinėjęs: kaip jiems pavyko? 

— Ar prisimenate, kas jiems priminė, kad kažką pasakyti ir padaryti - 
ne tas pats? Kas jiems paaiškino, kaip sunku nuspausti gaiduką? 

Nusišypsojau. 

— Prisimenu. O'Konelis. 

Ji karčiai nusijuokė. 

— Taip. Tuos žodžius jis pasakė tvirčiausiam iš jų visų, Žmogui, 
kuris būtų mažiausiai praradęs, jei būtų suvaręs šratus jam į krūtinę, 
žmogui, kurio didžioji gyvenimo dalis jau praėjo ir iššaudamas būtų 
rizikavęs mažiausiai. Bet tą lemtingą akimirką ji juk nesiryžo šauti, 
ar ne? 

Ji patylėjo žiūrėdama į tamsą. 

— Bet kažkam drąsos turės užtekti. 

Netobulo nusikaltimo pradžia 


Selė prašneko pirma. 

— Mums reikės nuspręsti, kokios užduotys turi būti atliktos, 
o paskui jas pasiskirstyti. Turime sukurti planą, o paskui jo lai- 
kytis — šventai. 

Ją pačią nustebino žodžiai, sklindantys iš jos lūpų. Jie buvo 
tokie negailestingai apgalvoti, tarsi juos būtų taręs kažkoks jai 
nepažįstamas žmogus. Jų trijulė mažiausiai panėši į žudikus, 
pamanė. Ji labai abejojo, ar jie iš tikro galėtų padaryti kažką 
panašaus į tai, ką ji siūlo. 

Houp pakėlė akis. 

— Tokie dalykai man visai svetimi. Aš net nesu gavusi baudos 
už viršytą greitį. Beveik neskaitau detektyvinių romanų ar trile- 
rių — tik studijų metais viename kurse perskaičiau ,,Nusikaltimą 
ir bausmę“, kitame - Kapotės „Šaltakraujiškai“. 

Skotas kiek nesmagiai nusijuokė. 

— Puikumėlis, — tarė. — Pirmoje kaltės graužiamas nusikaltė- 
lis vos neišprotėja ir galop prisipažįsta, antroje... na, blogiukus 
sučiumpa, nes jie visiškai sutrikę, ir skiria mirties bausmę. Gal 
mums nederėtų imti šių knygų pavyzdžiu. 

Skotui jo paties komentaras pasirodė gana juokingas, bet nie- 
kas net nenusišypsojo. 

Selė mostelėjo ranka. 

— Bala nematė, - tarė pašaipiai. - Mes ne žmogžudžiai. Mums 
nederėtų šitaip net galvoti. 

Trumpą tylą nutraukė Skotas. 

— Kitaip sakant, turime laukti, kol kas nors atsitiks, o tada 
tikėtis, kad tai nebus tragedija? 

— Ne... Taip... Gerai nežinau, — staiga Selė suabejojo ir tuo, 
ką sako balsu, ir tuo, ką jaučia. — Gal mes per mažai pasitikime 
teisinėmis priemonėmis. Ko gero, mums reikėtų gauti apribo- 
Jančią teismo nutartį. Kartais jos puikiai pasiteisina. 

— Nesuprantu, kokia čia išeitis, —- paprieštaravo Skotas. — Ji 
nieko neišsprendžia. Mes, o svarbiausia — Ešlė, ir toliau gyven- 
sime nuolatinėje baimėje. Kaip gali žmogus šitaip gyventi? Net 
jeigų O'Konelis atstos, kiekvieną prabėgusią dieną, kiekvieną 
dieną, kai atrodys, kad jo nebėra jos gyvenime, visa ta apgau- 
linga ramybė peraugs į vis didesnį netikrumą. Šitaip niekas ne- 
išsispręs! Tik susidarys saugumo iliuzija. Net jeigu taps tikrai 
saugu — kaip mes kada nors tai sužinosime? Be jokių abejonių? 

Selė giliai atsiduso. 

— Tu labai gerai moki argumentuoti dalykus, dėl kurių neį- 
manoma ginčytis, Skotai. Sakyk man: ar nuspausi gaiduką ir 
nušausi Žmogų? 

— Taip, - leptelėjo jis. 

— Atsakyta paprastai, greitai. Bet čia kalba jausmai, ne protas. 
O tu, Houp? Ar nužudytum žmogų —- visai nepažįstamą — tam, 
kad apsaugotum Ešlę? O gal lemiamą akimirką staiga sau pasa- 
kytum: „Ką aš darau?! Ji - ne mano vaikas.“ 

— Ne. Žinoma, nenužudyčiau, - atsakė Houp. 

— Mes ir vėl baisiai skubame atsakyti. 

Skotas pajuto augančią neviltį. 

— O tu, šėtono advokate? Ar tu taip padarytum? 

Selė susiraukė. 

— Taip... Ne... Nežinau. 

Skotas atsilošė ant kėdės. 

— Kai ko paklausiu. Kai Ešlė buvo maža ir susirgdavo — ar 
atsimeni, kaip melsdavai: „Verčiau jau sirgčiau aš. Susargdink 
mane, 0 ją išgydyk.“ 

Selė linktelėjo. 

— Manau, kiekviena motina yra tai patyrusi. 

— Ar paaukotum gyvybę dėl savo dukros? 

Selė pajuto, kaip gerklę užgniaužia jausmai. Ji pritariamai 
linktelėjo. Bandydama susitvardyti nurijo seiles, bet vos nepa- 
springo. 

— Galiu tai padaryti, — lėtai atsakė. — Galiu suplanuoti nusi- 
kaltimą — užtektinai apie tai nusimanau. Ir galbūt pavyks. O gal 
nepavyks. Bet net tuomet, jei visi sėsime į kalėjimą, bent jau 
būsime bandę ją apginti. O tai jau šis tas. 

— Taip, bet to negana, — Skotą nustebino šaltas jo tonas. — Pa- 
sakyk man, ką manai. 

Selė pasimuistė. 

— Kokia, mūsų manymu, yra silpniausia O'Konelio vieta? 

— Tikriausiai tai kaip nors susiję su jo tėvu, - atsakė Skotas. 

— Iš tikrųjų tai blogi jų santykiai, — kalbėjo toliau Selė. — Įta- 
riu, kad tokios neapykantos O'Konelis neįstengs suvaldyti. 

Skotas ir Houp dabar nieko nebesakė. 

— Reikia taikyti į ten, kur jis atrodo pažeidžiamas. Jam pa- 
vyko sužinoti, kur mes labiausiai pažeidžiami — mums reikia 
panaudoti šį ginklą prieš jį patį. Argi jis neišmokė mūsų kai ko, 
ką mums reikia žinoti? Jis išsiaiškino, kokios mūsų didžiausios 
silpnybės, ir Jomis pasinaudojo. Su Ešle pasielgė taip pat. Jis 
viską apverčia aukštyn kojomis, kad galėtų būti padėties šeimi- 
ninkas. Kodėl mes čia susirinkome? Todėl, kad manome, jog 

jis ruošiasi padaryti jai ką nors bloga. Gal net ją nužudyti, jei 
nebepajėgs suvaldyti savo nevilties. Taigi, jei mes luktelsime, 
truputį pagalvosime, galime pasielgti su juo taip, kaip jis elgėsi 
su mumis. Galime sukelti maišatį nepalikdami pėdsako. 

Du kiti ir toliau tylėjo, bet visa, ką sakė Selė, atrodė logiška. 
Skotas ir Houp žiūrėjo į šią moterį —- vienas ją kadaise mylėjo, 
kita tebemylėjo — bet vargiai ją pažino. 

— Turime suvesti tėvą su sūnumi. Nuo to viskas priklausys. 
Jie turi susitikti akis į akį. Tikėkimės, jie susipeš. Reikia, kad 
detektyvas galėtų įrodyti, jog jie susiėjo 1r susimušė. Mes turi- 
me rasti būdą padaryti taip, kad tas vaidas kiltų. Paslapčiomis, 
nepalikdami nė menkiausio pėdsako, niekieno nepastebėti — tik 
to, kuris per mus žus. 

Selė žiūrėjo į kitą kambario pusę, o kai pakėlė akis, tai į lu- 
bas, bet ne į Houp ar Skotą. Paskui prašneko — mąsliai, tarsi 
spėliodama balsu. 

— Žinot, būtų logiška. Jie vienas kito nekenčia ir vienas kitu 
nepasitiki. Anksčiau tarp jų jau būta smurto. Taigi kažkoks ne- 
baigtas reikalas. Sūnus įsiūčio pagautas užmuša tėvą — nieko 
stebėtina. 

— Tiesa, — pritarė Skotas. — Teisingumas, koks vaizduoja- 
mas graikų tragedijose. Bet jie jau daug metų nesikalba. Kaip 
mes... 

Selė jį nutildė iškeldama ranką ir tyliai tarė: 

— Jeigu jis pamanytų, kad Ešlė buvo tėvo namuose... 

Skotas ją pertraukė. 

— Nori panaudoti ją kaip jauką? — Jis papurtė galvą. - Betgi 
tai neįmanoma. 

— O kokį kitą jauką mes turime? - šaltai paklausė Selė. 

— Man rodos, sutarėme, kad Ešlės į šį reikalą nevelsime, — 
priminė Houp. 

Selė patraukė pečiais. 

— Ešlė galėtų paskambinti nežinodama, kam tai daro. Galime 
surašyti jai tekstą. 

Houp pasilenkė į priekį. 

— Tarkime... bet tik tarkime, kad galime suvesti juodu į vie- 
ną kambarį. Tada pasirodome mes... Kaip mes jį užmušime? — 
Staiga ji pasibaisėjo savo pačios ištartu žodžiu. 

Selė prieš atsakydama tylomis mąstė. 

— Mes per silpni... - Tada jos veidas sustingo. — Sakei, Maik- 
las O'Konelis turi pistoletą? 

— Taip. Paslėpęs savo bute. 

Selė linktelėjo. 

— Turime panaudoti tą ginklą. Net ne tokį kaip anas - būtent tą 
ginklą. Su Maiklo pirštų atspaudais ir galbūt DNR pėdsakais. 

— Kaip mes jį gausime? — paklausė Skotas. 

Houp jau kišo ranką į savo džinsų kišenę. Ji iškėlė raktą nuo 
O'Konelio buto durų. 

Pašnekovai į ją sužiuro. Nors nei Skotas, nei Selė nieko nepa- 
sakė, abu tą akimirką pagalvojo: tai įmanoma. 


Selė liko viena, o Skotas su Houp nuėjo vakarienės, kurią su- 
taisė Katerina su Ešle. Manė, kad jausis klaikiai, bet nieko pa- 
našaus. Beveik visus jausmus nustelbė jėgų antplūdis ir kone 
piktdžiugiškas jaudulys dėl ateityje laukiančios žmogžudystės. 
Jai norėjosi garsiai nusijuokti iš šios ironiškos situacijos. Mes 
padarysime šį tą, kas amžinai mus pakeis, tam, kad mums nerei- 
kėtų niekada keistis. Ji nugirdo iš virtuvės sklindantį Houp balsą 
ir pamanė, kad vienintelis kelias į tuos laikus, kai jos viena kitą 
mylėjo, veda pro Maiklą O'Konelį ir jo tėvą. Ar mirtis gali sukurti 
gyvenimą? - klausė ji savęs. Be abejo, nusprendė, atsakymas turi 
būti teigiamas. Kariai, ugniagesiai, gelbėtojai, policininkai — jie 
visi žino, kad vieną dieną gali tekti rinktis viena iš dviejų. Paau- 
koti gyvybę, kad galėtų išlikti kiti. Argi jie dabar daro ką kita? 

Selė ištiesė ranką ir paėmė geltono popieriaus bloknotą ir 
pigų rašiklį. 

Ji ėmė užsirašinėti bloknote mintis. Pradėjo nuo daiktų, kurių 
gali prireikti, ir smulkmenų, iš kurių neabejotinai įsitrauksiantys 
į šį reikalą policijos tyrėjai susidarys įtikinamą portretą. Užsi- 
rašinėdama tai, ką reikia apgalvoti, ji suvokė, kad pats gaiduko 
nuspaudimo veiksmas nėra toks svarbus kaip tai, kaip į jį bus 
žiūrima vėliau. Ji palinko į priekį lyg susirūpinusi studentė, per 
egzaminą staiga prisiminusi atsakymus, ir ėmė iš naujo nagri- 
nėti nusikaltimą. 

Sugalvok žmogžudystę, paragino save mintyse. 

Ji pakėlė ranką sau prieš akis. Netrukus mes įkūnysime visas 
savybes, kurių visuomet baisiausiai nekentėme, pamanė. Ji iš 
lėto sugniaužė pirštus į kumštį, bet jai neatrodė, kad laiko su- 
spaudusi kumštį. Pojūtis buvo toks, tarsi staiga pirštais būtų ap- 
glėbusi O'Koneliui kaklą ir neleistų orui patekti į trachėją. Selė 
įsivaizdavo galinti staiga, netikėtai nusiųsti jį į nebūtį. 


Metas buvo vėlus, tad tarpduryje sudvejojau. 

Kažką nugirsti. Kažkas papasakoja tau istoriją. Pakuždomis ištaria 
žodžius. Ir staiga ima rodytis, kad klausimų kur kas daugiau negu 
atsakymų. Turbūt ji pajuto mane dvejojant, nes paklausė: 

— Dabar imate suprasti, iš kur tas jų nenoras kalbėtis su jumis? 

— Taip, - atsakiau. - Be abejo. Jie nori išvengti baudžiamojo perse- 
kiojimo. Žmogžudystei senatis netaikoma. 

Ji pašaipiai purkštelėjo. 

— Tai akivaizdu. Buvo akivaizdu nuo pat pradžios. Pabandykite 
įžvelgti šį tą giliau negu vien praktinę viso šio reikalo pusę. 

— Na gerai - todėl, kad jie bijo išdavysčių, susijusių su šia istorija. 

Ji garsiai įkvėpė oro tarsi kažko baimindamasi. 

— Malonėkite pasakyti, kokias turėjote galvoje išdavystes — kaip 
šitaip grakščiai pavadinote. 

Kiek pamąsčiau. 

— Selė buvo baigusi teisės studijas, taigi turėjo labiau gerbti įstaty- 
mų galią. 

— Taip, taip, - sulinksėjo ji. - Teismo pareigūnė, bet matė vien įsta- 
tymų spragas, o ne jų stipriąsias vietas. Kalbėkite toliau. 

— O Skotas... na, jis istorijos profesorius. Matyt, geriau negu kiti iš 
jų jis turėjo suprasti vienašališkų veiksmų pavojų. Juk jis vienintelis iš 
jų suvokė, kas yra socialinis teisingumas. 

— Žmogus, niekinęs smurtą, staiga tampa jo šalininku? - paklau- 
sė ji. 

— Taip. Net kai jaunystėje išėjo į armiją, tai veikiau buvo politinis 
aktas, arba, kaip galbūt pasakytumėte jūs, pernelyg entuziastingas 
patriotizmas. Todėl jo rankos jeigu ir neliko visiškai švarios, tai bent 
jau nesusipurvino. Bet Houp... 

— O ką Houp? - paklausė ji šiurkštokai. 

— Man atrodo, kad iš jų visų ji mažiausiai... kaip čia pasakius... 
buvo linkusi į nusikaltimą. Juk ji buvo menkiausiai čia dėta. 

— Nejaugi? Argi iš jų visų daugiausia rizikavo ne jinai? Moteris myli 
kitą moterį, ir tai užkrauna sunkią visuomeninę naštą. Ji labiausiai 
surizikavo dėl meilės ir iš pažiūros atsisakė troškimo turėti savo šei- 
mą, pasirodyti normali pasauliui, todėl priėmė Ešlę kaip savą. Ir ką 
ji matė žiūrėdama į Ešlę? Ar matė dalelę savęs? Ar matė gyvenimą, 
kurį galėjo pasirinkti? Ar pavydėjo jai, mylėjo ją, juto kažkokį be galo 
stiprų ryšį, kokio mes paprastai tikimės iš motinos ar tėvo? Ir, būda- 
ma sportininkė, argi ji nevertino tiesmukos taktikos — imti viską į savo 
rankas? 

Netikėta jos klausimų kruša užklupo mane taip staigiai kaip atslin- 
kusi tamsa. 

— Taip, - atsakiau. — Visa tai suprantu. 

— Visa Houp gyvenimo esmė buvo rizikuoti, vadovautis nuojauta. 
Todėl ji ir buvo tokia graži. 

— Žiūrėjau į tai kitaip. 

— Ar jums neatrodo, kad tam tikra prasme Houp buvo visos šios 
istorijos pagrindinis elementas? 

Papurčiau galvą, bet vos pastebimai. 

— Taip ir ne. 

— Kaip suprasti? — rūsčiai paklausė ji. 

— Pagrindinis elementas ir toliau buvo Ešlė. 


4() 


Bėgimas šešėliuose 


Ešlė pasisuko lovoje, kojomis įsispyrė į medinį galvūgalį ir pa- 
juto, kaip kojų raumenys įsitempia, o galop nuo įtampos ima 
drebėti. Šitaip ji darydavo būdama maža, kai kūnas atrodė nuo 
jos atitrūkęs, o ją kamuodavo „augimo skausmai“ — pojūtis, kad 
kaulai nebetelpa odoje. Padėdavo sportas ir intensyvus bėgio- 
jimas popietėmis stebint Houp, bet daug naktų ji vartėsi lovoje 
negalėdama užmigti, laukdama, kol jos kūnas įgaus galutinį pa- 
vidalą. 

Dar buvo ankstus rytas, tad namuose retkarčiais vis pasigirsda- 
vo miego garsai. Gretimame kambaryje garsiai knarkė Katerina. 
Selė su Houp nė nekrebždėjo, nors vėlyvą praėjusią naktį Ešlė 
girdėjo jas šnekantis. Žodžiai buvo per daug neaiškūs, kad būtų 
juos supratusi, bet spėjo, kad pašnekesys susijęs su ja. Jau kuris 
laikas Ešlė negirdėjo prislopintų, netyčia išsprūdusių glamonių 
garsų, ir tai kėlė jai nerimą. Ji labai norėjo, kad motina liktų su 
Houp, bet pastaraisiais metais Selė taip užsisklendė savyje, kad 
Ešlė nelabai žinojo, kuo viskas baigsis. Kartais jai ateidavo min- 
tis, kad nepakels emocinės dar vienų skyrybų naštos, net jeigu jos 
bus be pykčio. Iš patirties Ešlė žinojo; kad net „draugiškų skyry- 
bų“ atveju kamuoja nė kiek ne mažesnis vidinis skausmas. 

Kurį laiką Ešlė klausėsi, nebandydama sulaikyti akių kam- 
pučiuose tvinkstančių ašarų. Bevardis visuomet miegodavo 
koridoriaus gale, nutriušusiame šuns guolyje, šalia pagrindi- 
nio miegamojo, kad galėtų būti netoli Houp. Bet kai Ešlė buvo 
maža, jis ta savo stebuklinga šuniška nuojauta dažnai pajusda- 
vo, kad kažkas neduoda jai ramybės, nešaukiamas ateidavo, 
nosimi atsidarydavo duris į jos kambarį ir ramiai įsitaisydavo 
ant kilimėlio prie jos komodos. Paskui žiūrėdavo į Ešlę, kol ši 
papasakodavo jam, kas slegia širdį. Atrodė, tarsi ramindama 
šunį ji nusiramina pati. 

Ešlė sukando lūpą. Pati jį nušaučiau — vien už tai, ką padarė 
Bevardžiui. 

Ji nukėlė kojas nuo lovos 1r atsistojo. Kurį laiką akimis lė- 
tai klaidžiojo po pažįstamus nuo vaikystės daiktus. Ant sienos 
aplink plakatą kabojo dešimtys jos pačios piešinių. Šalia nuo- 
traukos: draugų, jos pačios, pasidabinusios per Heloviną, va- 
rančios kamuolį futbolo aikštėje, išsirengusios į išleistuvių va- 
karą. Virš siuvinėto balto balandžio kabojo didelė margaspalvė 
vėliava su žodžiu TAIKA viduryje. Tuščias šampano butelis su 
įkištomis dviem popierinėmis gėlėmis simbolizavo naktį pirma- 
me koledžo kurse, kai prarado skaistybę. Apie šį įvykį ji slapčia 
pasipasakojo Houp, bet ne motinai ir tėvui. Ji iš lėto iškvėpė 
galvodama, kad visa, ką mato priešais, yra ženklai to, kas ji ka- 
daise buvo, bet dabar jai reikėjo kitko — pamatyti, kuo taps. Ji 
priėjo prie rankinės ilgu dirželiu, kabančios ant durų rankenos, 
ir įkišusi ranką išsitraukė revolverį. 

Ešlė pasvėrė jį rankoje, paskui nusigręžė nuo durų ir atsistojo 
šaulio poza. Pirmiausia nusitaikė į lovą. Paskui užmerkusi vieną 
akį pasisuko ir nukreipė ginklą į langą. Paleisk visas šešias kul- 
kas, priminė sau. Taikykis į krūtinę. Gaiduką spausk tolygiai. 
Laikyk ginklą kiek įmanydama tvirčiau. 

Jai buvo kiek nesmagu, kad gali atrodyti juokingai. 

Jis nestovės kaip įbestas, pamanė. Galbūt lėks į priekį, ban- 
dydamas sumažinti atstumą iki jo laukiančios mirties. Ji vėl 
atsistojo ta pačia poza, tik kiek plačiau pražergė ant grindų ba- 
sas kojas, pati šiek tiek palinko. Mėgino prisiminti: kokio ūgio 
O'Konelis? Ar jis stiprus? Ar greitai judės? Ar maldaus pasigai- 
lėti? Ar prižadės nuo jos atstoti? 

Šauk jam, velniai rautų, į širdį, tarė sau, — jeigu tik jisai ją 
turi. 

— Pykšt, — garsiai sukuždėjo. — Pykšt. Pykšt. Pykšt. Pykšt. 
Pykšt. 

Ji nuleido revolverį prie šono. 

— Tu negyvas, o aš gyva. Ir mano gyvenimas vėl juda į prie- 
kį, — tarė tyliai, kad niekas jos neišgirstų, nors ir kaip neramiai 
dabar miega. — Kad ir kaip, po paraliais, bus prastai, blogiau 
negu dabar būti negali. 

Vis dar nepaleisdama iš rankos ginklo šonu priėjo prie lango 
krašto ir pasislėpusi už užuolaidos nužvelgė vieną gatvės pusę, 
paskui kitą. Švisti ėmė visai neseniai, prieblandoje dar galėjai 
išskirti namų apybrėžas. Lauke bus šalta, pamanė. Vejas dar 
dengs tirpstantis šerkšnas. Per daug šalta, kad O'Konelis būtų 
galėjęs praleisti visą naktį lauke ją stebėdamas. 

Ešlė linktelėjo ir įdėjo ginklą atgal į rankinę. Tada paskubo- 
mis užsitempė triko, išsitraukusi iš stalčiaus apsivilko medvilni- 
nį sportinį nertinį su gobtuvu ir čiupo sportbačius. Ji abejojo, ar 
per kelias ateinančias dienas daug akimirkų galės pabūti viena, 
bet atrodė, kad dabar pasitaikė kaip tik tokia. Pirštų galiukais 
tipendama iš kambario šiek tiek gailėjosi, kad palieka revolverį 
namie. Bet bėgti su juo negalėtų, pamanė. Per sunkus. Be to, 
būtų per daug kvaila. 

Ore dvelkė iš Kanados į Vermontą plūstelėjęs šaltis. Ji tyliai 
uždarė lauko duris, užsitraukė megztą kepuraitę ant ausų ir grei- 
tai pasileido gatve norėdama nutolti nuo namų, kol niekas nelie- 


JOHN KATZENBACH s NE TAS ŽMOGUS 455 


pė jai nedaryti to, ką daro. Kad ir koks pavojus grėsė, Ešlė ne- 
truko jį pamiršti, kai sparčiai ėmė didinti greitį. Tankiai plakanti 
širdis sušildė rankas; net šaltis, rodės, nespėja jai pavymui. 

Ešlė bėgo netausodama jėgų, stengdamasi be pertrūkio mąs- 
tyti ir leisti dunksinčioms į šaligatvį pėdoms pyktį paversti sa- 
votiška bėgiko poezija. Jai tiek įgriso draudimai, įsakinėjimai 
ir suvaržymai, padiktuoti artimųjų ir ją apnikusių baimių, kad 
nusprendė galinti surizikuoti. Aišku, tarė sau, nebūk tokia kvai- 
la 1r nepalengvink užduoties potencialiam persekiotojui. Taigi ji 
bėgo kur pakliūva, zigzagais. 

Dabar man trūksta prabangos, kurią tegali suteikti neapgalvo- 
tas elgesys, pamanė. 

Nubėgo tris kilometrus, penkis, šešis, 1r ryto spontaniškumas 
virto pastovumu, kuris, tikėjosi, ją apsaugos. Vėjas nebebuvo 
šaltas, netvilkė lūpų ar įkvėpus plaučių, ir ji juto, kaip sprandą 
pila prakaitas. Kai apsisuko ir pasileido namų link, pasijuto šiek 
tiek išvargusi, bet ne tiek, kad turėtų bėgti lėčiau. Užtat viduje 
juto kažkokį čia stipresnį, čia silpnesnį deginantį karštį. Nužvel- 
gusi kelią priešais staiga pamatė kažką judant. Nuo tol negalėjo 
atsikratyti pojūčio, kad ji nebe viena. Ešlė papurtė galvą 1r bėgo 
toliau. 

Likus kokiems aštuoniems kvartalams iki namų pro šalį pa- 
vojingai arti pralėkė automobilis. Ešlė aiktelėjo, norėjo sušukti 
ką nors nešvankaus, bet bėgo toliau. 

Šeši kvartalai nuo namų pasigirdo balsas, šaukiantis kažką 
vardu jai bėgant pro šalį. Ji nebuvo įsitikinusi, kad šaukia ją, ir 
neatsigręžė pažiūrėti, tik paspartino žingsnį. 

Iki namų likus keturiems kvartalams kažkas netoliese nu- 
spaudė automobilio klaksoną. Iš netikėtumo jai vos nepakirto 
kojų ir ji pasileido sprinterio greičiu. 

Gal trys šimtai metrų iki namų ji staiga išgirdo už nugaros cy- 
piant padangas. Ji išsižiojo gaudydama kvapą ir vėl neatsisuko 

pažiūrėti, tik nuo asfalto krašto užšoko ant nelygaus betoninio 
šaligatvio, suskilinėjusio, sulūžinėjusio nuo medžių šaknų ir 
panašaus į neramų vandenyno paviršių prieš audrą. Šaligatvis, 
rodės, kandžioja kulkšnis, pėdos ėmė skųstis nuovargiu. Ešlė 
pasileido greičiau. Norėjosi užsimerkti, neįsileisti į ausis jokių 
garsų. Bet tai buvo neįmanoma, tad ėmė niūniuoti. Akis visą 
laiką buvo įsmeigusi tiesiai prieš save, nieku gyvu nesukdama 
nei į vieną pusę, nei į kitą tartum lenktynių žirgas su akidang- 
čiais, kiek kojos įkerta rūkdama namų link. Peršoko gėlių lysvę, 
tekina nuskriejo veja ir vos neatsitrenkė į lauko duris. Tik tada 
sustojo ir lėtai atsigręžė. 

Pažiūrėjo į vieną gatvės pusę, paskui į kitą. Pamatė vyrą, va- 
Žiuojantį automobiliu iš kiemo į gatvę. Besijuokiantys vaikai iš- 
sipūtusiomis kuprinėmis traukė į mokyklinio autobuso stotelę. 
Moteris, užsimetusi ant naktinių marškinių 1lgą skaisčiai žalią 
apsiaustą, ėmė iš pašto dėžutės ryto laikraštį. 

O'Konelio - nė ženklo. Bent jau Ešlė jo nepamatė. 

Ji atlošė galvą ir ėmė godžiai gaudyti šaltą orą. Akys klaidžio- 
JO po visai normalų ryto miestą ir ji vos susilaikė nepratrūkusi 
raudoti. Tą akimirką suvokė: jam visai nereikia būti netoliese, 
kad būtų juntamas. 


Iš savo vietos visai netoli toje pačioje gatvėje Maiklas O'Konelis 
ganė akis į Ešlę, kai ši dvejodama stovėjo motinos namų prie- 
angyje. Palinkęs virš savo automobilio vairo jis gurkšnojo kavą 
iš didelio puodelio. Jis manė, kad jeigu jinai mokėtų žiūrėti, ko 
gero, jį pastebėtų, nes jis nesistengė slėptis. Laukė, ir tiek. 

Jam buvo kilusi mintis pabandyti pastoti jai kelią, kai bėgiojo. 
Bet netikėtai užklupta ji galėjo pulti į paniką ir kuo lengviausiai 
pabėgti. Šio rajono gatveles ir užpakalinius kiemus ji pažinojo 
kur kas geriau negu jis, tad nors ir koks greitas buvo, vargu ar 
būtų ją pavijęs. Tačiau, svarbiausia, ji galėjo pradėti šaukti ir 

patraukti kaimynų dėmesį, o tada kas nors galėjo iškviesti poli- 
ciją. Jeigu ji būtų ištaisiusi sceną, jam būtų tekę sprukti nespė- 
jus pasikalbėti. Labiausiai jis nenorėjo, kad tektų aiškinti savo 
veiksmus kokiam juo netikinčiam policijos pareigūnui. 

Jis turi nutaikyti tinkamą akimirką. Ne dabar - ne gatvėje, kur 
ji užaugo. Čia dar buvo juntama jos praeitis. Jis, Maiklas, buvo 
jos ateitis. 

Kur kas lengviau, pamanė jis, gerti į save jos vaizdą. Jam 
ypač patiko stebėti, kaip juda jos kojos. Jos buvo ilgos, lanks- 
čios, ir jis gailėjosi, kad vienintelę kartu praleistą naktį neskyrė 
joms daugiau dėmesio. Vis dėlto jam pavyko įsivaizduoti jas 
nuogas, žvilgančias, ir jausdamas kylant geismą ėmė muistytis 
ant sėdynės. Jis užsinorėjo, kad Ešlė nusii1mtų megztą kepuraitę, 
ir jis pamatytų jos plaukus, o kai pakėlė akis, ir ji taip padarė, 
nusišypsojo ir jam dingtelėjo, ar jis negali pasąmone siųsti jai 
visokių Žinučių tiesiai iš savo minčių į jos. Tada jis dar labiau 
patikėjo, kaip glaudžiai juodu susiję. 

Maiklas O'Konelis garsiai nusijuokė. 

Jam užteko iš tolo žiūrėti į Ešlę ir justi kūne jos šilumą. Su- 
sidarė įspūdis, kad jinai įkvepia jam jėgų. Jis ištiesė ranką, tarsi 
pastūmėtas aistros nebegalėtų ramiai sėdėti, ir atidarė dureles. 

Tą pačią akimirką Ešlė netoliese atsisuko ir nepamačiusi jo 
judesio apimta nevilties įžengė į namus. 

Maiklas iškėlė vieną koją į gatvę šalia durelių ir atsistojo nea- 
titraukdamas akių nuo ros vietos, iš kurios dingo Ešlė. Vaizduo- 
tėje vis dar ją matė. 

Pagrobk ją, tarė sau. 

Jam tai atrodė labai paprasta. 

Jis nusišypsojo. Tereikia užklupti ją vieną. 

Ne visai vieną, pamanė. Tiesiog vieną jo pasaulyje. Ne jos. 

Aš nematomas, pamanė sėsdamas į automobilį ir nuvažiuo- 
damas nuo šaligatvio. 

Maiklas klydo. Selė stovėjo savo miegamajame antrame 
aukšte ir jį stebėjo. Ji taip suspaudė palangę, kad nagai sulin- 
do į dažus, krumpliai pabalo, o medis vos nelūžo. Pirmą kar- 
tą matė O 'Konelį gyvą. Kai pirmą kartą pastebėjo Žmogystą 
prie automobilio vairo, bandė save įtikinti, kad jis ne tas, ką ji 
mano esant, nors tuo pat metu žinojo save apgaudinėjanti. Čia 
buvo jis. Niekas kitas negalėjo būti. Jis buvo arti kaip visada, 
jiems pasiekiamas ranka, lyg šešėlis lydėjo Ešlę kiekviename 
žingsnyje. Net tada, kai jinai negalėjo jo matyti, jis buvo čia 
pat. Selei svaigo galva, ėmė pyktis, o nerimas tiesiog gniuždė. 
Meilė — tai neapykanta, pamanė. Meilė — blogis. Meilė — ne- 
geras dalykas. 

Ji stebėjo, kaip automobilis nuvažiuoja gatve ir dingsta. 

Meilė - mirtis, pamanė. 

Sunkiai alsuodama atsitraukė nuo lango. Nusprendė tuoj pat 
visiems nesakyti, kad pastebėjo O'Konelį jų gatvėje, vos keli 
metrai nuo jų lauko durų, šnipinėjantį Ešlę. Artimieji įsius, pa- 
manė. O supykę Žmonės elgiasi neapgalvotai. Mes turime būti 
ramūs. Išmintingi. Susikaupę. Imkis darbo. Imkis darbo. Imkis 
darbo. Ji nusisuko ir susirado bloknotą, kuriame rašėsi pastabas. 
Pastabas dėl žmogžudystės. Bet kai paėmė pieštuką, pastebėjo, 
kad ranka šiek tiek dreba. 


Vėlyvą popietę Selė nuvažiavo pirkti daiktų, reikalingų jų už- 
duočiai. Grįžo tik vakarop. Patikrino Ešlę. Ši atrodė keista - ka- 
muojama nuobodulio susirangiusi ant lovos skaitė. Besiklausant 
virtuvėje besikuičiančios Katerinos, dingtelėjo, kur Houp. Tada 
paskambino Skotui. 

— Klausau. 

— Skotai? Čia Selė. 

— Viskas gerai? 

— Taip. Dieną praleidome daugmaž be incidento, - tarė ji ir 

neužsiminė, kad ryte matė gatvėje tykantį O'Konelį. - Abejoju, 
ar labai ilgai taip bus. 

— Suprantu. 

— Gerai. To ir tikėjausi. Nes manau, kad turi dabar čia atva- 
Žiuoti. 

— Gerai... — jis sudvejojo. 

— Laikas veikti. 

Selė nusijuokė, bet nelinksmai — veikiau iš kažkokio užslėpto 
cinizmo. 

— Man atrodo, kad pastarąsias kelias savaites mudu sutariame 
geriau negu tada, kai buvome susituokę. 

Skotas nusišypsojo — irgi gailiai. 

— Keistas požiūris. Galbūt. Bet kai gyvenome drauge, kartais 
būdavo visai neblogai. 

— Tavo gyvenime nebuvo melo - ne taip kaip mano. 

— „Melas“ — stiprus žodis. 

— Klausyk, Skotai, aš nenoriu vėl vaidytis dėl to, dėl ko vai- 
dydavomės kadaise, aiškų? 

Kurį laiką abu tylėjo, paskui Selė pridūrė: 

— Mes nukrypome nuo reikalo. Esmė ne ta, kokie buvome. 
Svarbiausia — ką galime nuveikti ir kas esame. O dar svarbiau 
Ešlė. 

— Gerai, — sutiko Skotas, jausdamas, kad tarp jųdviejų tyvu- 
liuoja milžiniškas jausmų liūnas — apie jį jie niekada nekalbėjo 
ir niekados nekalbės. 

— Turiu planą, - staiga prisipažino Selė. 

— Gerai, — giliai įkvėpęs atsakė jis pats tuo abejodamas. 

— Nežinau, ar jis vykęs. Nežinau, ar duos vaisių. Nežinau, ar 
mums pavyks jį įvykdyti. 

— Klok. 

— Mums nereikėtų kalbėtis telefonu. Bent jau apie tuos da- 
lykus. 

— Žinoma. Be abejo, nereikėtų. Logiška. 

Skotas visai nebuvo įsitikinęs, kodėl tai logiška, bet vis tiek 
ištarė šį žodį. 

— Tuoj pat atvažiuosiu. 

Jis padėjo ragelį ir pamanė, kad gyvenimo monotonijoje slypi 
kažkas baisaus. Jo būtis - dėstymas, gyvenimas vienam su viso- 
mis tomis vėlėmis valstybės veikėjų, karių ir politikų, įeinančių 
į jo kursą, — buvo visiškai nuspėjamas. Jis spėjo, kad tai tuoj 
pasikeis. 


Houp grįžo namo prieš atvažiuojant Skotui. Ji buvo išėjusi pa- 
sivaikščioti ir ne itin sėkmingai bandė suvokti, kas darosi. Selę 
ji rado svetainėje, įsikandusią pieštuką ir įnikusią į kažkokius 
palaidus popieriaus lapus. Houp įėjus ji pakėlė akis. 

— Turiu planą. Nesu įsitikinusi, kad jis išdegs. Bet atvažiuoja 
Skotas, ir galėsime kartu jį aptarti. 

— Kur mano motina ir Ešlė? 

— Viršuje. Nelabai patenkintos, kad neleidžiama dalyvauti po- 
kalbyje. 

— Mano motinai nepatinka, kai jai neleidžia dalyvauti kokiuo- 
se reikaluose. Keista, turint galvoje, kad žmogus būdamas su- 
augęs beveik visą gyvenimą praleido Vermonto miškuose, bet 
nieko čia nepakeisi. Ji tokia. 

Houp sudvejojo, ir Selė pakėlė akis: jai pasirodė, kad Houp 
kažko nesako. 

— Kas yra? 

Houp papurtė galvą. 

— Gerai nežinau, bet pamėgink suprasti. Ji daro tai, ko mes 
prašome, ar ne? Tai va: jai tai nebūdinga. Visiškai. Ji visuomet 
būdavo kaip tas vienišas vilkas. Iš tų, kuriems nė motais, ką 
mano kiti. Ir tas tariamas jos nuolankumas... Nemanau, kad mes 
turėtume tikėti, jog ji kada nors tiksliai vykdys ko jos prašy- 

sime. Ji nelabai nuspėjama. Už tai mano tėvas ją mylėjo — aš 
irgi, tik retkarčiais, kai dar augau, tai sukeldavo sunkumų - jei 
supranti, ką noriu pasakyti. 

Selė nusišypsojo. 

— Argi tu daug nuo jos skiriesi? 

Houp patraukė pečiais, bet atsakydama nusijuokė. 

— Turbūt nelabai. 

— Ir ar tau neatrodo, kad mane irgi patraukei šiomis savy- 
bėmis? 

— Niekada nemaniau, kad tai, jog esu užsispyrusi ir nenuspė- 
jama, - geriausios mano būdo savybės. 

— Na, tai bent rodo, kad tiek žinai, - Selė vėl įniko į popierius, 
išskleistus ant kelių, bet prieš tai išspaudė šypsenėlę. 

Abi moterys tylėjo. Keista, pamanė Houp: tai pirmas švelnus 
dalykas, Selės pasakytas per daugelį savaičių. 

Pabeldė į duris. 

— Tikriausiai Skotas, — tarė Selė. 

Ji susirinko popierius, o Houp tuo metu nuėjo jo įleisti. Per 
tas kelias vienatvės akimirkas ji atlošė galvą ir giliai įkvėpė. Kai 
šitas reikalas pajudės, trauktis bus neįmanoma. 


Katerina viduje virė. Ji žiūrėjo į merginą, kol galop Ešlė tren- 
kė knygą ant grindų, kai perskaitė tą patį puslapį trečią kartą, 
ir tarė: 

— Nežinau, ar dar ilgai pajėgsiu ištverti. Su manim elgiasi 
kaip su šešiamete. Įsako eiti į savo kambarį. Liepia rasti kokį 
užsiėmimą, kai mano tėvai planuoja mano ateitį. Po paraliais, 
Katerina, aš juk ne kūdikis! Aš galiu už save pakovoti. 

— Sutinku, brangute, - atsakė Katerina. 

— Žinai, man reikėtų pasiimti tą prakeiktą revolverį ir išspręsti 
šią problemą kartą ir visiems laikams. 

— Aš manau, brangioji Ešle, kad tavo tėvai tam tikra prasme 

to ir stengiasi išvengti. O aš įtaisiau tą ginklą ne tam, kad tu 
nesusitvardžiusi imtum šaudyti kur pakliūva vien todėl, jog esi 
įsiutusi. Gavau jį tam, kad galėtum apsiginti, jei O'Konelis tave 
persekios. 

Ešlė atlošė galvą. 

— Jis jau. 

— Ką jau, širdele? 

— Mane persekioja. Tikriausiai šią akimirką jis gatvėje. Lau- 
kia, 1r tiek. 

— Ko laukia, balandėle? 

— Tinkamos progos. Jis beprotis. Įsimylėjęs beprotis. Bepro- 
tis, apsėstas manijos. Nežinau, koks dar beprotis. Bet jis yra. 
Gyvenime jam bent kiek svarbus vienintelis dalykas - aš. 

Katerina linktelėjo galvą. Staiga ji palinko į priekį. 

— Gali tai padaryti? 

Ešlė atsimerkė 1r pažiūrėjo į kitą kambario pusę — pirma į 
Kateriną, paskui į rankinę su revolveriu. 

— Gali tai padaryti? — pakartojo Katerina. 

— Taip, — tvirtai atsakė Ešlė. — Galiu. Tikrai galiu. Aš žinau. 

— Aš negalėčiau. Privalėjau tai padaryti. Šratiniu šautuvu, kai 
Jis stovėjo tiesiai prieš mane. Privalėjau, bet nepadariau. Ar gali 
būti stipresnė negu aš tada, brangute? Ar gali būti ryžtingesnė? 
Ar esi drąsesnė? 

— Nežinau. Bet taip, manau, kad galiu. 

— Man reikia žinoti. 

— Kaip žmogus gali žinoti, ar galės, kol ko nors iš tikrųjų 
nepadaro? Turiu galvoje, esu ganėtinai įpykusi. Gal ir ganėtinai 
išsigandusi. Bet ar galiu nuspausti gaiduką? Manau, taip. 

— Įsivaizduoju, kad galėtum, - tarė Katerina. — Bent jau gal- 
būt. Nemaža tikimybė, kad galėtum. Lauke tamsu. Tu įsitikinu- 
si, kad jis ten? 

— Taip. 

— Galėtum padaryti visam tam galą įsikišdama revolverį į 
striukės kišenę ir apie vidurnaktį išeidama su manim pasivaikš- 
čioti. Kai jis bandytų mus sulaikyti, tu 1mtum veikti. Gal jis sa- 
kytų, kad nori tik pasikalbėti su tavim - jie visuomet taip sako. 
Bet, užuot kalbėjusi, tu tiesiog jį nušautum. Ten pat. Tą pačią 
akimirką. Atvyks policija ir tikriausiai tave suims. O tada motina 
nusamdys geriausią advokatą. Išbandytum laimę teisme. Negali 
pasakyti, kad žmonės, tarp kurių gyvena tavo mama ir Houp, 
būtų labai linkę toleruoti vyrus — ypač tokius, kurie persekioja 
jauną merginą. Ar bent jau išteisinti dėl įrodymų stygiaus. 

— Manote... 

— Manau, gali tai padaryti, jei tik esi pasiryžusi sumokėti rei- 
kiamą kainą. 

— Sėsti į kalėjimą? 

— Galbūt. Užsitraukti negarbę. Tapti garsenybe visiems, ki- 
taip Žiūrintiems į šiuos dalykus - o taip tikrai nutiks, kaip tavo 
tėvai ir pranašauja. Bet gal ir verta taip padaryti. 

Ešlė atlošė galvą. 

— Labai ilgai to nebeištversiu. Vieną minutę mane apima siau- 
bas, kitą aš kupina įtūžio. Vieną akimirką jaučiu, kad esu saugi, 
kitą — kad man gresia pavojus. 

— Kodėl mes negalim griebtis smurto, kol jie dar nesigriebė 
smurto prieš mus? — nuožmiai tarė Katerina. — Kodėl viskas 
taip velniškai nesąžininga? Kodėl mes turim laukti, kol tapsim 
aukomis? 

— Nesiruošiu laukti. 

— Gerai, aš taip ir maniau. Taigi pagalvokime, ką mes galime 
padaryti. 

Ešlė pritariamai linktelėjo. 


Skotas pažiūrėjo į kelias krūveles daiktų, sudėtų svetainėje. 
— Buvai apsipirkti. 

— Atspėjai, — atsakė Selė. 

— Nori mums paaiškinti? — Skotas paėmė ir ėmė vartyti ran- 
kose dėželę su servetėlėmis, turinčiomis amoniako. — Pavyz- 
džiui, kas čia? 

— Jeigu kas pamanys, kad paliko DNR pėdsakų kompromi- 
tuojančioje vietoje, — ramiu, lygiu balsu pasakojo Selė, — galės 
jomis nuvalyti, ir įkalčių neliks. 

Skotas išpūtė žandus. Jam jau svaigo galva. Servetėlės ran- 
koms, pamanė. Žmogžudystės įrankio dalis. 

Selė žiūrėjo į savo buvusį vyrą ir jautė, kad jis dvejoja. Pasi- 
tikėjimo kupinu balsu ji kalbėjo toliau: 

— Suprantu, kad susitarėme suvesti O'Konelį su tėvu. Mes 
galime tai padaryti. Skotas daugiau ar mažiau netyčia rado būdą 
tai padaryti. Ir manau, galime spėti, kad jie susivaidys. Tai mes 
jau apsvarstėme. Tada turime rasti būdą, kaip pavogti O'Konelio 
ginklą, panaudoti jį prieš jo tėvą, kaip neva panaudotų jis, ir 
grąžinti į O'Konelio slėptuvę, kol jis dar jo nepasigedo. 

— O kodėl nepalikus jo... eee... nusikaltimo vietoje? — paklau- 
sė Skotas. 

— Apie tai galvojau, — atsakė Selė. — Bet jis bus pagrindinis 
įrodymas. Policininkams ir prokurorams labai patinka rasti 
žmogžudystės ginklą. Juo jie grįs savo teoriją. Teisme toks įro- 
dymas nenuginčijamas. Svarbiausia — kad nekiltų jokių abejo- 
nių — jis turi būti rastas pas jį. 

— O kas tie kiti daiktai? — paklausė Houp. 

Selė nužvelgė sudėtus daiktus. Keli mobilieji telefonai, tū- 
belė itin stiprių klijų, nešiojamasis kompiuteris, mažo dydžio 
vyriškas kombinezonas, dvi dėželės lateksinių pirštinių, kelios 
poros chirurgo antbačių, dvi juodos standžiai priglundančios 
vilnonės kepurės veidui ir galvai uždengti bei peiliukas su 
daugybe įrankių. 

— Mano galva, viso to mums reikės. Praverstų ir dar kai kas, 

pavyzdžiui, keli plaukai iš šukų, paimtų iš O'Konelio buto. Aš 
vis dar rengiu planą. 

— O kam kompiuteris? — paklausė Skotas. 

Selė atsiduso ir atsigręžė į Houp. 

— Jis tokios pat markės ir modelio kaip tas, kurį matei O'Ko- 
nelio bute, tiesa? 

Houp apžiūrėjo aparatą. 

— Taip. Mano nuomone, toks pat. Bent jau tokį atsimenu. 

— Sakei, — tarė Selė, - kad tame kompiuteryje yra užšifruotų 
failų apie Ešlę. Ir apie mus. Šiame jų nėra. 

Houp linktelėjo. 

— Rodos, suprantu. 

— Policija paims jo kompiuterį. Pageidaučiau, kad tą, kurį 
mes paruošime tam tikslui. 

— Apkeisime juos? 

— Taigi. Tada nebeliks saito, jungiančio jį ir mus. Tikriausiai 
jis kažkur turi atsarginių kopijų su visa medžiaga apie Ešlę, bet 
vis tiek... Laikas bus labai svarbus. 

Ji padavė jiems po geltoną lapą iš bloknoto. Viršuje buvo nu- 
braižiusi grafiką. 

Houp pažvelgė į popierių. Selė surašė užduotis, įvykius, 
veiksmus, bet kiekvieną pažymėjo kokia nors abėcėlės raide. 
Kai Houp pakėlė akis, pamatė, kad Selė ją stebi. 

— Nepaskirstei vaidmenų, - tarė Houp. - Surašei tris žmones, 
atliekančius tarpusavyje susijusias užduotis, bet dar nepasakei, 
kas ką darys. 

Selė atsilošė ant kėdės stengdamasi neprarasti savitvardos. 

— Bandžiau protauti taip, kaip protautų šiuolaikiniai policijos 
pareigūnai, — tarė ji. —- Reikia išmąstyti, ką jie ras ir kaip inter- 
pretuos. Nusikaltimai visada turi tam tikrą logiką. Nuo vieno 
dalyko jie turėtų pereiti prie kito. Jie turi šiuolaikinių metodų, 
tokių kaip DNR tyrimai, ginklų teisminė ekspertizė, ir daugybę 

kitų galimybių, apie kurias mes girdėję tik viena ausimi. Sten- 
giausi kuo daugiau jų išnagrinėti ir prisiminti, kas trukdo tyri- 
mams. Pavyzdžiui, gaisras pridaro daug keblumų, bet nebūtinai 
sunaikina įkalčius, susijusius su šaunamaisiais ginklais. Vande- 
ny visokios žaizdos ir DNR tampa sunkiai ištiriami, 0 pirštų 
atspaudai dingsta. Mūsų bėda ta, kad norime įvykdyti smurtinį 
nusikaltimą, bet norime palikti pėdsaką. Ne idealų, bet pakan- 
kamą, kad nuvestų policiją mūsų norima kryptimi. Jeigu elg- 
simės atsargiai, policija visa kita padarys net ir be O'Konelio 
prisipažinimo. 

— O kas, jeigu jis policijai praneš, kad čia mūsų darbas? 

— Turime būti tam pasirengę. Galime vienas kitam sukurti 
daugiau ar mažiau patikimą alibi. O svarbiausia — turime pa- 
daryti, kad tokia galimybė atrodytų nelogiška. Čia ir glūdi visa 
gudrybė. Reikia, kad policininkai tiesiog netikėtų niekuo, ką jis 
sako — 0 jie bus linkę taip elgtis — ir išsisukti nuo bet kokio 
mums rodomo dėmesio. Nepamirškite, kaip neįtikėtina, kad 
mes darome tai, ką netrukus darysime. Na, o policijai patinka 
paprasti atsakymai į paprastus klausimus. Net paprastus klausi- 
mus apie mirtį. 

Selė nutilo ir įsmeigė akis pirma į Skotą, paskui į Houp. 

— Bet aš nemanau, kad jis taip padarys, — tarė Selė. 

— Kaip? 

— Praneš policijai, kad čia mūsų darbas. Jeigu elgsimės tinka- 
mai, jis to nesužinos. 

Skotas linktelėjo. 

— Bet aš ten buvau, klausinėjau. Kas nors gali mane prisi- 
minti. 

— Štai kodėl tam tikru lemiamu momentu turėsi būti už dau- 
gelio kilometrų ir ką nors daryti prie liudytojų. Tarkime, mokėti 
kortele ir pateikti skundą ten, kur yra vaizdo kamera. Kita ver- 
tus, gali būti, kad privalėsi būti netoliese. 

Skotas staiga atsilošė. 

— Suprantu, bet... 

— Tas pats taikytina ir Ešlei su Katerina. Nors jos turės atlikti 
tam tikrą vaidmenį. 

Kiti vėl tylėjo. 

Selė giliai įkvėpė. 

— Taigi prieiname prie svarbiausio klausimo — paties nusikal- 
timo. Galvojau apie tai ir manau, kad jį turėsiu įvykdyti aš. 

Ji laukė, kol kas nors ką pasakys, bet niekas neprasižiojo. 

— Pistoletą turėsiu paimti aš, — galop tarė Houp. — Aš vienin- 
telė žinau, kur jis. Aš turiu raktą. 

— Taip, bet tu jau kartą ten buvai. Tau kyla ta pati problema 
kaip ir Skotui. Ne, pistoletą paimti turės kas nors kitas. Gali 
pasakyti man, kur jis. 

Houp linktelėjo, bet Skotas papurtė galvą. 

— Jei darysime prielaidą, kad jis liko ten, kur buvo. O tai labai 
abejotina. 

Selė sukosėjo, paskui tarė: 

— Taip, bet jeigu mums nepavyks paimti pistoleto, mes dar 
nebūsime žengę lemiamo žingsnio. Vis dar galėsime atsitraukti, 
o kitą dieną sugalvoti naują planą. 

Skotas taip ir nenustojo purtęs galvą. 

— Gerai, jei mes pavogsime pistoletą ir perduosime jį tau... Ko- 
dėl manai, kad įstengsi iššauti? Ypač tokiomis aplinkybėmis? 

— Turėsiu, ir tiek. Manau, čia mano užduotis. 

Houp papurtė galvą. 

— Kažin. Man atrodo, kad kils tam tikras pavojus, jei nusikal- 
timą įvykdys Ešlės mama - stengiuosi būti panaši į tave, Sele, ir 
galvoti kaip policininkas. Farui tai gali pasirodyti visai logiška: 
tu stengeisi apsaugoti dukrą. Bet aš abejoju, ar koks nors fa- 
ras pamanys, kad motinos partnerė gali to imtis. Kitaip sakant, 
kadangi esu tolima Ešlei — ji ne mano vaikas. ne mano krau- 
jas —- manęs niekas nekamantinės. Jūs taip nemanote? Be to, esu 
jaunesnė, greitesnė ir stipresnė, jeigu iš tikrųjų tektų bėgti. 

Skotas ir Selė įsispitrijo į ją. Abu jautė, ką ji ketina pasakyti, 
bet nė vienas nesiryžo ištarti žodžių, kad jai sukliudytų. 

Houp bandė šypsotis, nors ją pačią kamavo abejonės. 

— Ne, - tarė ji iš lėto, — su pistoletu rankoje turėčiau būti aš. 


Šį kartą neabejojau, kad girdžiu, kaip lūžinėja jos balsas. 

— Ar kada susimąstote, kaip smarkiai gyvenimas gali pasikeisti per 
vieną akimirką? Tokia daugybė dalykų atrodo nereikšmingi, bet staiga 
įgauna svarbos. 

Artinosi vidurnaktis, ir jį mane nustebino paskambindama. 

— Jums neatrodo, — netikėtai paklausė ji, - kad mes padarome ge- 
resnius sprendimus tamsoje, vieni, kai gulime lovoje naktį ir bandome 
išbristi iš bėdų vandenyno? O gal geriau laukti ryto, kai šviesu ir aiš- 
ku? Įdomu, kokius sprendimus jie darė, - lėtai tarė ji. - Naktį? Dieną? 
Pasakykit man. 

Neatsakiau. Pamaniau, kad atsakymas jai nelabai rūpi, bet ji ne- 
atlyžo. 

— Kaip jūs apibūdintumėte, kas vyko? Jūs juk rašytojas. Ar jie išmin- 
tingai elgėsi? Ar ėmėsi sunkių, bet reikalingų veiksmų? O gal elgėsi 
kvailai? Kokia buvo sėkmės tikimybė? Ar nesėkmės? Jie buvo tokie 
išmintingi žmonės, bet netrukus ketino pasielgti visai neišmintingai. 

Nieko neatsakiau, o ji sutramdė aimaną. 

— Turiu jums vardą, - tarė ji bemat ir užklupo mane nepasirengu- 
sį. - Spėju, kad jį žinodamas atsidursite kiek arčiau atsakymų. 

Laukiau paruošęs rašiklį, nesakydamas nieko, įsivaizduodamas 
viską. 

— Pabaiga, - tarė ji. - Ar ją matote? Pasakysiu taip: ar manote, kad 
jie buvo pasirengę netikėtumui? 

— Ne. Ar kas nors būna tam pasirengęs? 

Ji nusijuokė, bet paskui tas garsas tarsi pavirto verksmu. Telefonu 
sunkiai galėjai pasakyti. 

Veiksmas rutuliojasi 


Selė pažiūrėjo į Houp. Jos buvo savo miegamajame, kambarį 
blausiai apšvietė tik vienintelė geltona naktinė lempa. 

— Negaliu tau leisti tai daryti, — tarė Selė. 

— Abejoju, ar turi kitą išeitį, — vos pastebimai gūžtelėdama 
pečiais atsakė Houp. - Manau, kad sprendimas priimtas. Šiaip 
ar taip, tai bene mažiausiai pavojinga viso sumanymo dalis. 

Tai buvo melas, bet ar baisus, Houp nebuvo įsitikinusi. 

— Sumanymo'? 

— Kai geresnio žodžio nėra, tinka. 

Selė papurtė galvą. 

— Turguje sprogsta bomba, ir mes tai vadiname žala civilinės 
paskirties statiniams. Operacija nenusiseka, ir mes vadiname 
tai komplikacijomis. Žūva kareiviai, ir jie virsta gyvosios jėgos 
nuostoliais. Susidaro įspūdis, kad mūsų gyvenimas — vieni eu- 
femizmai. 

— O mudvi? - paklausė Houp. - Kokį žodį pasirinktum mud- 
viem apibūdinti? 

Selė susiraukė ir priėjo prie veidrodžio. Kadaise ji buvo gra- 
ži. Kadaise buvo energinga. Dabar sunkiai pažino moterį, žvel- 
giančią į ją. 

— Manau, mudvi nežinome, ką atneš rytojaus diena. Netikru- 
mas — Štai tinkamas žodis. 

Houp pajuto suvirpant emocijas. 

— Galėjai pasakyti, kad myli mane. 

— Myliu. Tiesiog nebemyliu savęs. 

Jiedvi tylėjo, kol Selė žiūrėjo į savo popieriaus lapus. 

— Žinai, kai tai padarysime, viskas pasikeis. 

— Maniau, svarbiausia atkurti viską, kaip buvo anksčiau. 

— Viena ir kita, - ryžtingai pareiškė Selė. - Manau, bus viena 
ir kita. 

Ji paėmė nuo popierių krūvelės ranka surašytus nurodymus. 

— Šituos reikia duoti Ešlei ir Katerinai. Ar norėsi būti kartu, 
kai su jomis kalbėsiuos? Tiesą sakant, nereikia, neik. Jei tavęs 
nebus, negalės nieko klausinėti. 

— Lauksiu tavęs čia. 

Houp aukštielninka atsigulė lovoje ir susirangė po antklode, 
nes pajuto, kaip nugara perbėga drebulys. 

Selė rado Ešlę su Katerina Ešlės kambaryje. 

— Noriu kai ko judviejų paprašyti. Ar galite padaryti tai, kas 
čia surašyta — čia nėra daug — nieko neklausinėdamos? Man rei- 
kia Žinoti. 

Katerina paėmė sąrašą Selei iš rankos, perbėgo akimis ir pa- 
davė Ešlei. 

— Manau, galime tai padaryti. 

— Aš surašiau scenarijų ir duosiu tau mobilųjį telefoną. Norė- 
čiau, kad jį išmestum po to, kai jam paskambinsi, - tarė Selė. — 
Aišku, galėsi improvizuoti, bet pagrindinius dalykus privalėsi 
susakyti. Matai? 

Ešlė linktelėjo galvą žiūrėdama į žodžius popieriaus lape. 

— Manai, kad... 

— Atrodo, čia klausimo pradžia, - kreivai šyptelėjusi pertarė 
ją Selė. — Reikalas tas, kad privalai — kartoju — privalai įtikinti 

O'Konelį leistis į tą kelionę. Reikia priversti jį ten nuvažiuoti. 
Mums visiems atrodo, kad pyktis, pavydas ir gal truputis neryž- 
tingumo yra puikiausias receptas, kuris jį paskatins. Jei gali ras- 
ti geresnį žodžių derinį, nedvejodama jį pavartok. Bet galutinis 
rezultatas žūtbūt turi būti tas pats. Supranti? Houp, tavo tėvas ir 
aš to tikimės. Ar galėsi šitaip suvaidinti, Ešle, širdele? Mat nuo 
tavo gebėjimo įtikinti daug kas priklausys. 

— Kas konkrečiai? — paklausė Ešlė. 

— Dar vienas klausimas. Į jį nebus atsakyta. Žiūrėk į lapo apa- 
čią. Čia keli telefono numeriai. Nesitikiu, kad įstengsi juos vi- 
sus įsiminti, bet iki vakaro šį popierių ir visa kita turi sunaikinti. 
Kol kas viskas. 

— Viskas? 

— Tavęs prašo atlikti vieną vaidmenį — kaip tu ir pageidavai. 
Bet koks bus paskutinis veiksmas, tau nebus pasakyta. O tai, ko 
iš tavęs prašoma, riboja, kaip čia pasakius, tau kylantį pavojų. 
Katerina, tikiuosi, jūs pasirūpinsite, kad šis reikalas būtų sutvar- 
kytas iki galo. Ir kad kiti sąrašo punktai bus įvykdyti. 

— Nesakyčiau, kad man tai patinka, — atsakė Katerina. —- Ne- 
pasakyčiau, kad man patinka veikti užrištomis akimis. 

— Mes visi esame nežinomybėje. Bet aš turiu būti visiškai 
įsitikinusi, kad kiekvienas atliksime savo vaidmenį. 

— Mes padarysime, ko prašai. Tik aš nesuprantu... 

— Čia ir yra esmė: jūs nesuprantat. 

Selė tarpduryje stabtelėjo, pažiūrėjo į Kateriną, paskui į savo 
dukrą. 

— Kažin ar supranti, kaip žmonės tave myli, — tarė ji atsar- 
giai. - Ir ką jie gali būti pasiryžę dėl tavęs padaryti. 

Ešlė neatsakė — tik linktelėjo galvą. 

— Be abejo, - įsiterpė Katerina, - tą patį būtų galima pasakyti 
apie Maiklą O'Konelį. Todėl visi čia 1r esame. 

Sėdėdamas poršė Skotas iš Selės jam duoto mobiliojo telefono 
paskambino Maiklo O'Konelio tėvui. Vyras atsiliepė po trečio 
pyptelėjimo. 

— Ponas O'Konelis? — dalykišku tonu paklausė Skotas. 

— Kas čia skambina? 

Žodžiai buvo nelabai aiškūs —- matyt, išgerta pora ar trejetas 
butelių alaus. 

— Čia ponas Smitas, pone O'Koneli. 

— Kas? — vyras trumpai sutriko. 

— Ponas Džonsas, jeigu jums labiau patinka. 

O'Konelio tėvas nusijuokė. 

— A, taip, taip, aišku. Klausykit, tas elektroninio pašto adre- 
sas, kurį man davėte, klaidingas. Bandžiau juo rašyti, bet man 
atėjo pranešimas, kad žinutės pristatyti neįmanoma. 

— Šiek tiek pakeitėme veikimo būdą, bet to būtinai reikėjo, 
užtikrinu jus. Atsiprašau. 

Skotas spėjo, kad O'Konelio tėvas turėjo kompiuterį dėl vie- 
nintelės priežasties — kad lengvai galėtų naršyti po pornografi- 
nius tinklalapius. 

— Duosiu jums mobiliojo telefono numerį, — Skotas greitai jį 
padiktavo. 

— Gerai, užsirašiau. Bet sūnus nė velnio į mane nesikreipia, ir 
aš nesitikiu, kad kreipsis. 

— Pone O'Koneli, iš visko sprendžiant, padėtis gali keistis. 
Manau, kad jis į jus kreipsis. Jeigu taip atsitiks, prašom tuoj pat 
skambinti tuo numeriu, kaip mes anksčiau tarėmės. Pastarosio- 
mis dienomis mano kliento noras pasikalbėti su jūsų sūnumi, 
kaip čia pasakius, sustiprėjo. Jam, taip sakant, atsirado didesnis 
poreikis. Todėl jūs, be abejo, suprasite, kad jeigu paskambinsite 
pranešti, jis jausis jums skolingas gerokai daugiau, negu aš spė- 
Jau iš pradžių. Jūs gerai suprantate, ką jums sakau? 

Kiek padvejojęs O'Konelis atsakė: 

skils dar labiau. Bet aš jau sakiau: jis į mane nesikreipė ir vargu 
ar kreipsis. 

— Visuomet galime turėti tokią viltį. Taip visiems būtų ge- 
riau, — tarė Skotas ir išjungė mobilųjį. 

Jis atlošė galvą ir nuspaudė lango atidarymo mygtuką, nes 
jam atrodė, kad dūsta. Apėmė baisus šleikštulys, bet kai paban- 
dė vemti, tik sausai sukosėjo. 

Tankiai alsuodamas jis pažiūrėjo į Selės duotą geltoną popie- 
riaus lapą su užduotimis. Jos gebėjimas organizuoti ir su mate- 
matiko tikslumu galvoti apie tokį sunkų dalyką kaip tas, kurio 
jie netrukus imsis, tiesiog šiurpino. Kurį laiką jis juto, kad jam 
vėl kyla temperatūra, o burnoje atsiranda šleikštus kartumas. 

Skotas manė, kad visą gyvenimą svarbūs įvykiai jį aplenkia. 
Į karą išėjo, nes žinojo, kad čia lemiamas jo kartos įvykis, bet 
vėliau laikėsi nuošaliau 1r nerizikavo. Pats siekdamas žinių ir dės- 
tydamas jis stengėsi vien padėti studentams, bet niekada sau. Jo 
santuoka buvo žeminanti nesėkmė su vienintele išimtimi — Ešle. 
Ir štai dabar, kai pusamžis varganai stūmė dienas, ši grėsmė buvo 
pirmas kartas, kai jo buvo prašoma padaryti kai ką išties neį- 
prasta, kas peržengia visas ribas ir suvaržymus, kuriuos jis buvo 
kruopščiai nubrėžęs savo gyvenimui. Vaidinti smarkų tėvą ir gra- 
sinti: ,„Nudėsiu tą vyruką“, kai galimybė, kad taip nutiks, visai 
menka, — viena. Dabar, kai jų planas įvykdyti žmogžudystę jau 
buvo pradėtas įgyvendinti ir nenumaldomai stūmėsi į priekį, jis 
sudvejojo. Jam dingtelėjo, ar meluoti nėra visa, ką jis geba. 

Meluoti, pamanė jis, štai ką gerai moku. Turiu didžiulę patirtį. 

Jis vėl pažvelgė į sąrašą. Suprato: vien žodžių šįkart neužteks. 

Skrandyje vėl ėmė kilti šleikštulio banga, bet ją užgniaužė, 
įjungė pavarą ir pirmiausia nuvažiavo į ūkinių prekių parduotu- 
vę. Jis žinojo, kad vėliau, gal vidurnaktį, jam teks važiuoti į oro 
uostą. Per ateinančias valandas jis nesitikėjo ilgai pamiegoti. 

Rytas įpusėjo; Katerina su Ešle vienintelės buvo likusios namie. 
Selė išvažiavo apsirengusi tarsi į darbą, kitus drabužius susi- 
krovusi į lagaminėlį. Houp nerūpestingai užsimetusi ant peties 
kuprinę irgi išėjo iš namų, tarsi nevyktų nieko neįprasta. Nė vie- 
na moteris nepasakė Ešlei ar Katerinai, kas laukia tą dieną. 

Bet abi — Katerina ir Ešlė — matė iš jų akių, kad jos kažką 
slepia. 

Net jeigu Selė ir Houp ilgai miegojo praėjusią naktį, to ne- 
buvo matyti iš jų įtampos kupinų gestų ir nervingų frazių. Vis 
dėlto abiejų veiksmai buvo nepaprastai tikslingi, ir tai ganėti- 
nai sutrikdė Ešlę. Ji dar nebuvo mačiusi jų akyse tokių ledinių 
žvilgsnių ir taip ryžtingai veikiančių. 

Šnopuodama įėjo Katerina. 

— Kažkas akivaizdžiai vyksta, brangute, — rankoje ji laikė gel- 
toną popieriaus lapą su nurodymais. 

— Švelniai pasakyta, — atsakė Ešlė. - Po šimts velnių, negaliu 
pakęsti, kai man tenka stovėti lauke ir stengtis pamatyti, kas 
dedasi viduje. 

— Mes turime laikytis plano - kad ir koks jis būtų. 

— Ar nors vienas mano tėvų sugalvotas planas kada nors davė 
vaisių? — tarė Ešlė, nors jai toptelėjo, kad kalba it aikštinga pa- 
auglė. 

— Šito nežinau, bet paprastai Houp daro visai taip, kaip sako 
darysianti. Ji tvirta kaip uola. 

Ešlė linktelėjo. 

— Buka kaip aulas. Po skyrybų tėvas paleisdavo savo juostinį 
grotuvą, ir mes šokdavome svetainėje. Mums buvo sunku sutar- 
ti, tad užuot kalbėjęsi garsiausiai leisdavome visus jo septintojo 
dešimtmečio rokenrolus. Jethro Tull, Rolling Stones, Grateful 
Dead, Who, Hendriksą, Džoplin. Jis mane išmokė visų tvisto 


* Britų grupė. „Bukas kaip aulas“ (angl. Thick as a brick) - jų albumo pavadinimas. 

atmainų, — Ešlė staiga pažiūrėjo pro langą nenujausdama, kad 
tie patys prisiminimai prieš kelias dienas kilo tėvui. —- Kažin ar 
mudu su juo kada nors vėl šoksime. Visada maniau, kad pašok- 
sime vieną kartą — kai tekėsiu, visiems žiūrint. Jis prišoks, mes 
keletą kartų pasisuksime, ir visi plos. Aš — su ilga balta suknia. 
Jis - su smokingu. Maža būdama norėjau viena - įsimylėti. Tik 
kad ta meilė nevirstų liūdesio ir pykčio kupina maišatimi kaip 
tarp mano motinos ir tėvo. Kad būtų kažkas panašiau į Houp 
ir mamos santykius, tik aš turėčiau labai labai gražų, protingą 
vaikiną. Žinot, kai sakydavau tai Houp, ji visada man sakyda- 
vo, kaip tai bus nuostabu. Mes juokdavomės, įsivaizduodavome 
vestuvines sukneles, gėles ir visa kita, ką įsivaizduoja mažos 
mergaitės. — Ešlė žengtelėjo atatupsta. —- O dabar, kai pirmas 
vyras sako, kad mane myli 1r kalba nuoširdžiai, aš išgyvenu 
košmarą. 

— Gyvenimas yra keistas, — atsakė Katerina. — Mes turime 
tikėti, kad taviškiai žino, ką daro. 

— Manote, jie žino? 

Katerina pamatė, kad Ešlė dešinėje rankoje laiko revolverį. 

— Po perkūnais, jei tik gausiu progą... — pradėjo, bet nebaigė 
Ešlė, paskui parodė į sąrašą. — Gerai. Pirmas veiksmas. Pirma 
scena. Dešinės scenos pusėje pasirodo Ešlė ir Katerina. Kokie 
pirmi mūsų žodžiai? 

Katerina pažiūrėjo į savąjį sąrašą. 

— Pradžia — sudėtingiausia. Turime įsitikinti, kad O'Konelio 
nėra kur nors netoliese. Matyt, mudviem vis dėlto teks pasi- 
vaikščioti. 

— Kas toliau? — paklausė Ešlė. 

Katerina žvilgtelėjo į popieriaus lapą. 

— Tada ateina tavo didžioji akimirka. Šitą vietą tavo motina 
pabraukė tris kartus. Tu pasirengusi? 

Ešlė neatsakė — nebuvo tuo įsitikinusi. 

Ešlė apsivilko skrandą su gobtuvu, Katerina — striukę, ir jos 
kartu išėjo pro laukujes duris. Prieangyje stabtelėjo ir apsidai- 
rė į šalis. Tvyrojo šeimų rajonui įprasta ramybė. Ešlė laikė su- 
ėmusi giliai skrandos kišenėje paslėpto revolverio rankeną ir 
smiliumi nervingai trynė saugiklį. Ji negalėjo patikėti, kad iš 
O'Koneliui juntamos baimės į pasaulį ėmė žiūrėti kaip į dau- 
gybę grėsmių. Gatvė, kurioje pražaidė didžiąją vaikystės dalį 
gyvendama čia motinos, čia tėvo namuose, jai turėjo būti tokia 
pat pažįstama kaip jos kambarys antrame aukšte. Bet taip nebe- 
buvo. O'Konelis pavertė ją kažkuo visiškai skirtingu. Jis atrėžė 
nuo jos viską, kas jai priklausė: mokyklą, butą Bostone, darbą, 
o dabar ir rajoną, kuriame ji užaugo. Jai dingtelėjo mintis, ar jis 
suvokia, koks genialus jo blogis. 

Ešlė palietė revolverio vamzdį. Nužudyk jį, tarė sau, nes jis 
žudo tave. 

Vis dar dairydamosi aplink Katerina su Ešle koja už kojos ėjo 
gatve. Ešlė norėjo paraginti jį pasirodyti — jei jis kur nors neto- 
liese. Nors lijo, ji staiga nusiėmė megztą slidininko kepuraitę ir 
papurtė galvą, kad plaukai užkristų ant pečių, tada vėl pridengė 
galvą. Pirmą ir vienintelį kartą per kelis mėnesius ji norėjo atro- 
dyti neatsispiriamai. 

— Eik nesustodama, — paragino Katerina. - Jeigu jis čia — pa- 
sirodys. 

Pėdindamos šaligatviu jos išgirdo už nugaros gatve prade- 
dantį važiuoti automobilį. Ešlė stipriau sugniaužė ginklą ir pa- 
juto, kad širdis ima plakti dažniau. Garsas stiprėjo, ir ji beveik 
sulaikė kvėpavimą. 

Kai automobilis su jomis susilygino, ji staigiai pasisuko, iš- 
traukė ginklą ir pražergusi kojas atsistojo šaulio poza, kurios taip 
uoliai mokėsi savo kambaryje. Nykštys nuslydo prie saugiklio, 
paskui prie gaiduko. Jai prireikė tiek pastangų, kad staigiai 1š- 
kvėpus iš burnos pasigirdo garsas, panašus į krioksmą, iškart 
virtęs švilpesiu, išduodančiu įtampą jos viduje. 

Automobilis pravažiavo pro jas. Prie vairo sėdėjo pusamžis 
vyras. Jis net nepasisuko — žiūrėjo į namų numerius kitapus gat- 
vės tikriausiai ieškodamas kažkokio adreso. 

Ešlė sudejavo. Bet Katerina nepametė galvos. 

— Slėpk tą ginklą, — tarė ramiai, — kol kokia miela namisėda 
mama nepastebėjo jo tavo rankoje. 

— Po velnių - kur jis?! 

Palydovė nieko neatsakė. 

Jiedvi iš lėto ėjo toliau. Dabar Ešlė jautėsi visai rami, susi- 
kaupusi, pasirengusi išsitraukti ginklą ir viską baigti. Į visus jo 
klausimus ji atsakys greitošauda. Ar šitaip ir jaučiasi žmogus, 
pasirengęs nudėti kitą? Bet tikrojo O'Konelio, o ne to, pana- 
šaus į vaiduoklį, kuris taip ilgai sėlino jai iš paskos kiekviename 
žingsnyje, niekur nebuvo matyti. 

Kai jos kantriai apėjo kvartalą ir parkulniavo prie Selės ir 
Houp namo, Katerina suniurnėjo: 

— Gerai, viena mes žinom: jo čia nėra. Bet kažkur jis turi būti. 
Tu pasirengusi kitam žingsniui? 

Ešlė abejojo, ar kas nors ja dėtas būtų galėjęs atsakyti į šį 
klausimą, kol nepabandė veikti. 


Maiklas O'Konelis pritemdytame kambaryje sėdėjo prie sava- 
darbio rašomojo stalo, užlietas iš kompiuterio ekrano sklindan- 
čios neryškios šviesos. O'Konelis ruošė nedidelį netikėtumą 
Ešlės artimiesiems. Su vienais apatiniais, po dušo susilaižęs 
plaukus, paleidęs iš kompiuterio garsiakalbių technomuziką, jis 
barbeno pirštais per klaviatūrą į elektroninių akordų ritmą. Dai- 
nos, kurių klausėsi, buvo pašėlusiai greitos. 

O'Konelis juto malonumą, kad už dalį pinigų, gautų iš Ešlės 
tėvo, kai šis apgailėtinai stengėsi jį papirkti, įsigijo kompiuterį 
vietoj to, kurį sudaužė Matjus Merfis. Dabar jis įtemptai triū- 
sė — planavo virtinę elektroninių išpuolių manydamas, kad jie 
pridarys didelių nemalonumų jų gyvenime. 

Pirmiausia jis anonimiškai praneš Vidaus pajamų tarnybai, 
neva Selė prašo savo klientų pusę honoraro mokėti čekiu, o 
kitą — grynaisiais. Mokesčių inspektoriai nieko nemėgsta taip 
baisiai, pamanė Maiklas O'Konelis, kaip bandančiųjų nuslėpti 
nemažą pajamų dalį. Jie netikės, kai ji bandys tai neigti, todėl 
įnirtingai tikrins jos sąskaitas. 

Apie tai pagalvojęs jis balsu nusijuokė. 

Paskui taip pat anonimiškai jis praneš Kovos su narkotikais 
agentūros Naujosios Anglijos skyriui, neva Katerina savo darži- 
nėje įrengtame šiltnamyje augina daug marihuanos. Jis tikėjosi, 
kad pranešimo pakaks kratos orderiui išduoti. Net jeigu krata 
nieko neįrodys — Maiklas žinojo, kad taip ir bus - jis įtarė, kad 
rūstūs KNA pareigūnai sunaikins visas vertingas jos senienas 
ir prisiminimus sukeliančius dalykėlius. Jis įsivaizdavo namus, 
nuklotus jos širdžiai brangių daiktų nuolaužomis. 

Trečią netikėtumą jis planavo Skotui. Naršydamas internete 
pasivadinęs istprof jis aptiko danų tinklalapį, siūlantį šlykščiau- 
sią pornografiją su vaikais įvairiausiomis provokuojančiomis 
pozomis. Maiklas ketino nusipirkti klastotą kredito kortelę ir 
pagal jos numerį nusiųsti atrinktus pornografijos vaizdus Skotui 
į namus. Pranešti policijai, kada jie ateis, bus palyginti nesunku. 
Tiesą sakant, jis manė, kad jam gali nereikėti to daryti. Vietos 
policijai veikiausiai paskambins iš JAV muitų tarnybos — Maik- 
las žinojo, kad ji kontroliuoja tokių dalykų patekimą į šalį. 

Jis sukikeno įsivaizduodamas, kokius pasiteisinimus bandys 
sugalvoti Ešlės artimieji įkliuvę į įvairias biurokratines pinkles 
ar sėdėdami prie stalo ryškiai apšviestame belangiame kamba- 
ryje priešais KNA agentą, mokesčių inspektorių ar policijos pa- 
reigūną, jaučiantį vien panieką tokiems savimi pasitikintiems 
vidurinės klasės atstovams. 

Gal šie bandys kaltinti jį, bet Maiklas tuo abejojo. Vis dėlto 
nebuvo tuo įsitikinęs, todėl susilaikė. Jis žinojo, kad nuspaudęs 

reikiamus klavišus jis neabejotinai paliks elektroninį pėdsaką, 
pagal kurį bus galima atsekti jo kompiuterį. Pamanė, kad jam 
reikia vieną rytą įsilaužti į Skoto namus, kai šis bus paskaito- 
se, ir išsiųsti prašymą į Daniją 1š jo kompiuterio. Be to, būti- 
nai reikėjo sukurti neatsekamą elektroninį kelią kitiems dviem 
pranešimams. Jis atsiduso. Tam reikės vykti į Vermonto pietus 
1 Masačusetso vakarus. Išgalvoti žmones, tariamai siuntusius 
pranešimus, nebus sunku, manė jis. O pranešimus galės išsiųsti 
iš interneto kavinių ar vietos bibliotekų. 

Jis atsilošė ant kėdės 1r dar kartą balsu nusijuokė. 

Nebe pirmą kartą Maiklas O'Konelis paklausė savęs, kodėl 
jie mano galintys su juo varžytis. 

Kai šypsodamasis galvoje kūrė tuos nemalonius netikėtumus 
Ešlės tėvams ir Katerinai, suskambo mobilusis telefonas, gulin- 
tis ant stalo kampo. 

Maiklas nustebo. Jis neturėjo draugų, kurie galėtų jam skam- 
binti. Mechaniko darbą metė, o mokykloje, kurioje retkarčiais 
lankydavo pamokas, niekas jo telefono numerio nežinojo. 

Kurį laiką Žiūrėjo į langelį telefono priekyje, rodantį skambi- 
nančiojo tapatybę. Pamatė vien vardą, nuo kurio, rodės, sustos 
širdis: Ešlė. 


Prieš pasakydama man detektyvo pavardę, ji privertė mane pažadėti, 
kad kalbėsiu atsargiai. 

— Nepasakysite jam nieko, - tarė ji. - Ničnieko, kas priverstų jį su- 
klusti. Privalote tai prižadėti - antraip nesakysiu jo pavardės. 

— Aš būsiu atsargus, prižadu. 

Dabar, policijos nuovados laukiamajame, sėdėdamas ant nušiu- 
rusios sofos, aš nebebuvau toks įsitikinęs, kad sugebėsiu tesėti pa- 
žadą. Man iš dešinės atsidarė durys ir įėjo maždaug mano amžiaus 
vyras žilstelėjusiais plaukais, su akį rėžiančiu rausvu kaklaraiščiu, 

nemenku pilvu ir nerūpestinga kreivoka šypsena lūpose. Jis ištiesė 
ranką, ir mes vienas kitam prisistatėme. Jis atlydėjo mane iki savo 
rašomojo stalo. 

— Na, tai kuo galiu jums padėti? 

Pakartojau pavardę, kurią buvau sakęs, kai anksčiau kalbėjomės 
telefonu. Jis linktelėjo. 

— Žmogžudystės čia įvyksta gana retai. Paprastai vaikinas nužudo 
merginą, vyras žmoną. Šis įvykis buvo kiek kitoks. Bet nesuprantu, 
kodėl jus domina ši byla. 

— Kai kurie mano pažįstami pasiūlė ja pasidomėti. Jie mano, kad 
išeitų geras knygos siužetas. 

Detektyvas gūžtelėjo pečiais. 

— Nežinau, ar išeitų. Pasakysiu štai ką: nusikaltimo vieta atrodė 
klaikiai. Tikra velniava. Bandyti joje ką nors išsiaiškinti buvo be galo 
sunku. Mūsų Žmogžudysčių skyrius — ne toks, kaip rodo Holivudas, — 
jis rankos mostu aprėpė kambarį. Jis buvo kuklus, viskas jame - čia 
dirbantys vyrai ir moterys taip pat - buvo gerokai pavargę nuo metų 
naštos. —- Nesvarbu, kad Žmonės sako, neva mes kvaili lyg kelmai — 
mes sugebėjome šią žmogžudystę išaiškinti. 

— Aš taip nemanau, - tariau. — Turiu galvoje, kad jūs kvaili lyg 
kelmai. 

— Jūs veikiau išimtis, o ne taisyklė. Paprastai Žmonės nesusidaro 
viso vaizdo, kol su antrankiais neatsisėda prieš vieną iš mūsų, mums 
jau pirštu prikišamai įrodžius jų kaltę, ir kai Žino ne vienus metus pra- 
leisią UŽ grotų. 

Jis nutilo ir įdėmiai mane nužvelgė. 

— Jūsų nenusamdė koks gynybos advokatas, ką? Vienas iš tų, ku- 
rie griebiasi jau baigtos bylos ir bando atknisti kokią klaidelę, kurią 
paskui galėtų kaišioti visiems po nosimi apeliaciniame teisme? 

— Ne. Jau sakiau: aš tik ieškau siužeto. 

Jis linktelėjo, bet nebuvau įsitikinęs, kad jis visiškai manimi tiki. 

— Na ką gi, - iš lėto tarė detektyvas, — apie tuos dalykus nieko neiš- 
manau. Gal siužetas ir išeitų. Bet tai buvo seniai. Gerai, žiūrėkite. 

Jis įkišo ranką po stalu ir ištraukė didelį aplanką, išlankstomą kaip 
akordeono dumplės, ir atvertė jį ant stalo. Jame buvo pluoštas dvi- 
dešimties iš dvidešimt penkių centimetrų nuotraukų, atspaustų ant 
blizgaus popieriaus. Jis paskleidė jas virš visų savo popierių. Palin- 
kau į priekį. Visose fotografijose pamačiau krūvas visokių nuolaužų. 
Ir lavoną. 


— Tikra velniava, - tarė jis. — Kaip jums ir sakiau. 


42 


Pistoletas bate 


Maždaug tuo pat metu, kai Katerina su Ešle vaikštinėjo gatvė- 
mis spėliodamos, kur Maiklas O'Konelis, Skotas sėdėjo savo 
mašinoje, pastatytoje tolimajame kampe miško tankmėje įreng- 
tos poilsio aikštelės palei Antrąją JAV magistralę. Šios aikštelės 
pranašumas buvo tas, kad pro medžius ir krūmus nuo kelio jos 
beveik nebuvo matyti. Iš dalies todėl jis ir nusprendė važiuoti į 
Bostoną šia magistrale. Čia negalėjai važiuoti taip greitai kaip 
greitkeliu, bet patrulių buvo mažiau, o eismas ne toks intensy- 
vus. Jis vienas sėdėjo savo aplamdytame sename pikape — poršė 
paliko prie namų. 

Skotas girdėjo, koks negilus jo kvėpavimas, ir sakė sau, kad 
elgiasi kvailai: kad ir koks įtemptas dabar metas, vakarop bus 
nepalyginti sunkiau. Po kelių minučių jam buvo atsidėkota už 
kantrybę, kai pamatė į aikštelę įvažiuojantį baltą naują Taurus 
modelio fordą. Automobilis sustojo už mažiau negu dešimties 
metrų. Prie vairo jis pažino Houp. 

Nuleidęs ranką prie kojų, jis ištraukė nedidelį pigų storos 
raudonos drobės sportinį krepšį. Jį keliant subarškėjo metalas. 
Skotas išlipo iš pikapo ir greitai nuėjo per aikštelę. 

Houp nuleido langelį. 

— Įdėmiai stebėk, — be jokio pasisveikinimo tarė Skotas. - Jei 
ką nors pamatysi privažiuojant, tuoj pat mane įspėk. 

Ji linktelėjo. 

— Iš kur gavai... 

— Šiąnakt. Po vidurnakčio. Nuvažiavau į Hartfordo oro uosto 
aikštelę 11gam paliekamiems automobiliams. 

— Gerai sugalvojai. Bet ar ta aikštelė nestebima kameromis? 

— Nestebima. Toje dalyje net fotografuoti draudžiama. Pa- 
keisti tereiks kelių akimirkų. Automobilį išsinuomojai? 

— Taip, — atsakė Houp. — Nusprendžiau, kad taip bus logiš- 
kiausia. 

Skotas pradarė krepšį ir nuėjo prie fordo galo. Vos per kelias 
minutes pakeitė Rod Ailando valstijos numerių lenteles į tas, 
kurias nuėmė nuo automobilio praėjusią naktį. Krepšyje dar gu- 
lėjo nedidelis veržliaraktis 1r replytės. Tikruosius automobilių 
numerius įkišo į krepšį ir padavė Houp. 

— Nepamiršk, — įspėjo. — Turi vėl juos apkeisti prieš grąžin- 
dama automobilį. 

Houp linktelėjo. Jau dabar ji atrodė išblyškusi. 

— Klausyk, jei susipešite, skambink man. Būsiu visai netoli 1r... 

— Manai, jei kils keblumų, turėsiu laiko paskambinti? 

— Ne, žinoma, ne. Gerai, aš vadovausiuosi... — jis nutilo. Per 
daug reikėjo pasakyti, bet nebuvo tinkamų žodžių. 

Skotas pasitraukė nuo automobilio. 

— Selė jau turėtų važiuoti greitkeliu. 

— Tada aš irgi važiuoju, — atsakė Houp ir padėjo krepšį ant 
gretimos sėdynės. 

— Neviršyk greičio. Netrukus pasimatysime. 

Jis pamanė, kad turėtų pasakyti „„Sėkmės!“, „Būk atsargi!“ ar 
kažką malonaus ar drąsinamo. Bet nepasakė - tik žiūrėjo, kaip 
Houp greitai išvažiuoja iš aikštelės. Žvilgtelėjo į laikrodį ban- 

dydamas įsivaizduoti, kur dabar Selė. O ji tuo metu lygiagrečiu 
keliu važiavo į rytus. Apkeisti numerių lenteles dienai atrodė 
smulkmena, bet jis suprato: kai Selė jiedviem aiškino kreipti dė- 
mesį į menkus, pažiūrėti nereikšmingus dalykus, jos žodžiuose 
buvo daug tiesos. Pirmą kartą jis suprato, kad viskas, ko iki tol 
išmoko per savo gyvenimą, neką jam padės vykdant užduotį, 
kuriai dabar ruošėsi. 

Jausdamas, kad staiga gali apimti pražūtingas bailumas, Sko- 
tas grįžo į pikapą ir pasiruošė važiuoti rytų kryptimi į nežino- 
mybę. 


Houp privažiavo sankryžą, kurioje per kelias valstijas nusidrie- 
kusio greitkelio atšaka suko į šiaurryčius. Selės paliepimų ji lai- 
kėsi kiek įmanydama tiksliau, neviršijo greičio, kad nepatrauktų 
niekieno dėmesio, ir vis artėjo prie Selės nurodytos vietos, kur 
jos vėliau tą dieną susitiks. Nusprendė būsiant geriausia viską 
mintyse susisteminti. Apie tai, ką netrukus darys, galvojo tik 
kaip apie punktus sąrašo, panašaus į pirkinių — ir kad ji nuo 
vieno punkto tolydžiai eina prie kito. 

Apie paskutines tris sąrašo eilutes stengėsi galvoti analitiškai 
ir šaltai. 


Įvykdyk nusikaltimą. 
Spruk. Susitik su Sele. 
Nepalik jokio savo pėdsako. 


Ji gailėjosi nesanti matematikė, gebanti žiūrėti į viską. ką 
daro, viso labo kaip į virtinę skaičių, susidėliojančių į teorijas 
ir hipotezes, galinti įsivaizduoti žmonių gyvenimą ir ateitį be 
Jokio jausmo, grynai kaip aktuarijus į statistikos duomenis. 

Bet tai buvo neįmanoma, todėl bandė nuteikti save taip, kad 
pajustų doruolio pyktį, nukreiptą į Maiklą O'Konelį ir jo gimi- 

nę, mintyse teigdama sau, jog kelias, kuriuo jie pasuko, — vie- 
nintelė jiems likusi išeitis, ir vienintelis, kurio jis negalėjo būti 
numatęs. Jeigu pavyks pakankamai įniršti, galbūt vien to įsiūčio 
užteks stumti ją į priekį tol, kol padarys tai, ką pasišovė. 

Kai kas turi mirti, sakė ji sau. Kol jis nenužudė Ešlės. Įveik- 
dama vieną magistralės kilometrą po kito be perstojo kartojo 
šiuos žodžius lyg kokią iškreiptą mantrą. 

Houp prisiminė rungtynes, kai likus kelioms minutėms iki 
teisėjo švilpuko baigtis dar nebūdavo aiški. Jeigu iš to tamsaus 
sportininko jėgų telkinio ji ištrauktų nedidelį stebuklą, to pa- 
kaktų išsivaduoti pusei sekundės, reikalingos baigčiai nulemti. 
Treniruodama merginas ji visada ragindavo jas įsivaizduoti tą 
akimirką, kai ant vienos svarstyklių lėkštės atsidurs pergalė, ant 
kitos — pralaimėjimas, kad tai akimirkai neišvengiamai atėjus 
jos būtų psichologiškai pasirengusios padaryti tai, kas būtina, ir 
veikti nedvejodamos. 

Houp manė, kad šis potyris irgi bus toks. 

Taigi sukandusi lūpą, padedama Skoto pasakojimo apie 
veiksmo vietą, ji ėmė įsivaizduoti įvykius, kaip juos vaizdavosi 
Selė. Mintyse matė apleistą, apgriuvusį namą, surūdijusį auto- 
mobilį kieme priešais, variklio dalimis ir visokiomis lūženomis 
užgriozdintą garažą. Ji manė žinanti, kas lauks viduje: krūvos 
laikraščių, alaus butelių, pakuočių nuo išsinešti pirkto maisto ir 
gaižus tinginystės dvokas. Ir ten bus jis. Žmogus, kuris sukūrė 
žmogų, Ssukėlusį šią grėsmę jiems visiems. Ji žinojo, kad atsidū- 
rusi akis į akį su juo turi įsivaizduoti Maiklą O'Konelį. 

Mintyse matė save laukiančią. 

Įeinančią į vidų. 

Stovinčią prieš žmogų, kurį jie nusprendė turint mirti. 

Houp važiavo į rytus apnikta minčių maišalynės. Ji veltui 
stengėsi save įtikinti, kad ši kelionė ničniekuo nėra nepaprasta. 

Po pietų Selė atvažiavo į Bostoną ir sustojo kitapus gatvės nuo 
Maiklo O'Konelio daugiabučio, iš kur buvo gerai matyti durys 
į laiptinę. Rankoje ji gniaužė Houp duotą raktą. 

Sėdėjo susigūžusi prie vairo, stengdamasi būti kuo mažiau 
pastebima, bet visą laiką jai atrodė, kad visi rajono gyventojai 
jau matė ją, įsidėmėjo veidą ir užsirašė automobilio numerius. 
Žinojo, kad ši baimė nepagrįsta, bet ji nepaliko jos minčių ir 
baudėsi užvaldyti jos jausmus ir veiksmus, tad Selė tvardėsi 
vargais negalais. 

Selė gailėjosi tamsoje nesijaučianti taip drąsiai kaip O'Kone- 
lis. Jai — Skotui ir Houp taip pat — ši savybė padėtų atlikti tai, 
ką jie numatė. 

Vėl papurtė galvą. Vienintelis jos maišto aktas, vienintelis kar- 
tas, kai nepaisė visuotinai priimtų suvaržymų, buvo jos pažintis 
su Houp. Dabar jai norėjosi juoktis iš savęs. Atsirado, mat, nusi- 
kaltėlė - pusamžė pasiturinti moteris, nelabai suprantanti, kokie 
jos santykiai su partnere. 

O juo labiau kokia iš jos žudikė. 

Ji paėmė geltoną bloknoto lapą ir bandė vaizduotis, kur dabar 
visi kiti. Houp tikriausiai jau laukia jos. Skotas laukia pasiruo- 
šęs. Ešlė turbūt namie su Katerina. O Maiklas O'Konelis bute — 
bent jau to ji tikėjosi. | 

Kodėl nusprendei, kad gali viską suplanuoti ir sėkmingai 
įvykdyti? — staiga piktai paklausė savęs. 

Viską. 

Selė pajuto, kaip perdžiūva gerklė. Viskas — nesąžiningas 
apibūdinimas. Vadink tą viską tikruoju vardu. Žmogžudystė. Iš 
anksto apgalvota. Tyčinė. Už tokią užmačią kai kuriose valsti- 
Jose tave nusiųstų į elektros kėdę ar dujų kamerą. Net jei būtų 
rasta lengvinamųjų aplinkybių, už tą viską gautum nuo dvide- 
šimt penkerių metų iki gyvos galvos. 

Bet ne Ešlė, pamanė. Ešlei niekas nebegrėstų. 

Tada lygiai taip pat netikėtai ji suvokė, kokia mintis sukasi 
galvoje. Visų gyvenimas bus sugriautas. Išskyrus O'Konelį. Jis 
gyvens kaip ligi tol, 1r jam mažai kas betrukdys kibti prie Ešlės 
ar kitos tokios kaip Ešlė, jeigu jis to panorės. 

Nebeliks nieko, kas apgintų jos dukrą. 

Taigi žiūrėk, kad pavyktų! 

Ji pakėlė akis, pamatė virš pastatų stogų pradedančius šliaužti 
šešėlius 1r tarė sau: viskas prasideda dabar. 


Jis sugniaužė rankoje mobilųjį telefoną ir pajuto jaudulio virpu- 
lį, bet laikėsi ramiai, kol išgirdo pažįstamą balsą. 

— Maiklai? Čia tu? 

Jis giliai įkvėpė. 

— Sveika, Ešle. 

— Sveikas, Maiklai. 

Abu kurį laiką tylėjo. Ešlė akimirką žiūrėjo į motinos jai sura- 
šytus popierius — jos tekstą. Svarbiausi sakiniai buvo tris kartus 
pabraukti. Bet žodžiai lapuose atrodė neaiškūs, susilieję. Kol 
Ešlė dvejodama tylėjo, Maiklas O'Konelis palinko į priekį ant 
kėdės. Šis skambutis buvo nuostabus, bet tuo pat metu baisus. 
Iš jo Maiklas suprato laimintis. Jis nesusilaikė, ir jo veide pasi- 
rodė šypsena. Dešinė koja ėmė trūkčioti lyg būgnininko, pėda 
tramdančio griaudžiantį bosinį būgną. 

— Nuostabu girdėti tavo balsą, — tarė jis. - Susidaro įspūdis, 
kad daugybė žmonių bando neleisti mums būti drauge. Žinai, 
kad to niekados nebus. Aš to neleisiu. — Jis nusišypsojo, sukike- 
no ir pridūrė: - Bandymai tave slėpti nieko gera jiems neduoda. 
Pati matei, ar ne? Kad ir kur būtum, rasiu tave. 

Ešlė užsimerkė. Jo žodžiai badė odą it rakštys. 

— Maiklai, aš daugybę kartų prašiau tavęs palikti mane ramy- 
bėje. Išbandžiau viską, ką galėjau, kad padėčiau suprasti: mes 
nebūsime kartu. Nenoriu, kad būtum mano gyvenime. Nė kiek 

nenoriu, - ji žinojo, kad viską, ką sako, jau yra sakiusi anksčiau. 
Veltui. Nieko kito nesitikėjo ir šįsyk. Jos pasaulis dabar buvo 
beprotiškas, ir net didžiausia gausybė išminties ir logikos nieko 
nepakeis. 

— Žinau, kad kalbi nenuoširdžiai, — atsakė jis. Jo balse bemat 
atsirado šaltukas. - Žinau, kad tave prikurstė taip kalbėti. Visi 
tie žmonės nori, kad būtum ne ta, kas esi. Žinau: kiti žmonės 
diktuoja tau, ką sakyti, todėl nekreipiu į tai dėmesio. 

Bežiūrint į jai surašytą tekstą Ešlę apėmė panika išgirdus Žodį 
„diktuoja“. Kas, jeigu jis kažkaip viską pamatė, kažkaip suge- 
bėjo viską sužinoti? 

— Ne, Maiklai. Ne. Milijoną kartų — ne. Tu ne taip viską su- 
pratai. Nuo pat pradžios. Mes nebūsime drauge. 

— Čia lemtis, Ešle. Taip buvo jos skirta. 

— Ne. Kaip tau šovė tokia mintis? 

— Tu nesupranti, kas yra meilė. Tikra meilė. Tobula meilė. 
Meilė nesibaigia niekada, — dėstė jis šaltai, laukdamas, kol 
kiekvieno žodžio aidas pasieks pašnekovę. — Meilė niekada 
nesibaigia. Meilė niekada nepraeina. Ji visuomet yra žmogaus 
viduje. Turėtum tai žinoti. Tariesi esanti menininkė, bet negali 
suprasti tokio paprasto dalyko. Kas tau pasidarė, Ešle? 

— Nieko man nepasidarė, - atšovė ji. 

— Ne, pasidarė, - O'Konelis pasisūpavo su kėde. - Kartais man 
atrodo, kad tu sunkiai sergi, Ešle. Apnikta kažkokios ligos. Ne- 
gali būti sveikas tas, kuris nesugeba suprasti tiesos. Kuris nenori 
klausyti savo širdies. Bet tau nėra ko nerimauti, Ešle, nes aš galiu 
tave pagydyti. Aš ištiesiu tau pagalbos ranką. Kad ir kas nutiktų, 
kad ir kokių blogų dalykų įvyktų, Žinok — aš visada tau padėsiu. 

Ešlė juto, kaip akys pritvinksta ašarų. Ji jautėsi visiškai be- 
jėgė. 

— Maiklai, prašau tavęs... 

— Tau nereikia nieko bijoti. - Jo balsas buvo kupinas tamsaus 

pykčio, prasimušančio pro jo tariamus žodžius. —- Aš tave ap- 
ginsiu. 

Visi jo žodžiai, pamanė Ešlė, turi visiškai priešingą prasmę. 
„Apginsiu“ reiškia „skaudinsiu“. „Nebijok“ reiškia „drebėk dėl 
visko“. 

Ešlės padėtis buvo tokia beviltiška, kad jai pakirto jėgas. Ji 
pajuto kylant šleikštulio bangą, į kaktą plūstelint karštį. Ji už- 
simerkė ir atsišliejo sienos, tarsi nuo to kambarys aplink būtų 
galėjęs nustoti sukęsis. Ne, tai niekada nesibaigs. 

Ešlė atsimerkė ir paklaikusi pažiūrėjo į Kateriną. 

Ši girdėjo tik vieną pašnekovą, bet suprato, kad pokalbis se- 
kasi prastai. Ji smarkiai dūrė smiliumi į tekstą ir iš visų jėgų 
ėmė badyti į žodžius. 

— Sakyk, kas parašyta! Sakyk, Ešle! — įnirtingai paragino. 

Ešlė pakėlė ranką, nusišluostė ašaras ir giliai įkvėpė. Ji neži- 
nojo, kam duoda pradžią, bet nujautė, kad kažkam siaubingam. 

— Maiklai, — tarė ji iš lėto, — aš stengiausi, be galo stengiau- 
si. Bandžiau pasakyti tau „ne“, kaip tik galėjau. Man galva ne- 
išneša, kodėl to nesupranti. Dievaži. Tavyje yra kažko, ko aš 
niekados nesuprasiu. Todėl tuoj pat pasikalbėsiu su vieninteliu 
žmogumi, kuriam, mano manymu, kada nors pavyko priversti 
tave daryti tai, ką tau sako. Su žmogumi, kuris galbūt sugebės 
man paaiškinti, ką turiu sakyti tau, kad suprastum. Su žmogumi, 
kuris žinos, ką turiu daryti, kad netrukdytum man gyventi. Su 
žmogumi, kuris padės man tavęs atsikratyti — neturiu dėl to nė 
kruopelės abejonės. Su žmogumi, kuris man tikrai padės. 

Ji žinojo: visa, ką ji sako, sugalvota tam, kad jis kuo labiau 
įnirštų. 

O'Konelis neatsakė, ir Ešlė pamanė, kad čia gali būti bene 
pirmas kartas, kai jis jos klausosi. 

— Pasaulyje, manau, yra vienintelis žmogus, kurio tu nuošir- 
džiai bijai. Todėl šįvakar su juo susitiksiu. 

— Ką čia šneki?! — piktai paklausė O'Konelis. — Ką turi gal- 
voje? Žmogų, galintį tau padėti? Niekas negali tau padėti, Ešle. 
Niekas, išskyrus mane. 

— Klysti. Yra vienas žmogus. 

— Kas? — į Ešlės mobilųjį atlėkė O'Konelio riksmas. 

— Ar žinai, kur aš esu, Maiklai? 

— Ne. 

— Netoli tavo namų, Maiklai. Ne buto, kuriame gyveni, bet 
namų, kuriuose užaugai. Šiuo metu einu susitikti su tavo tėvu, — 
kiek įmanydama šalčiau melavo Ešlė po kiekvieno žodžio tru- 
putį stabtelėdama. — Jis gali man padėti. 


(E E“) 


džių mobilusis suskambo, ji nekreipė dėmesio. 


Selė pakėlė akis nuo vairo ir pajuto, kaip visą kūną nupurto 
elektra: iš daugiabučio genamas įtūžio greitai išėjo O'Konelis. 
Susikišęs rankas į striukės kišenes jis vienu šuoliu įveikė laip- 
tus ir vos ne sprinterio greičiu nuskubėjo gatve. Selė čiupo nuo 
keleivio sėdynės pigų sekundmatį. Pamačiusi, kad O'Konelis 
šoka į savo automobilį ir nuvažiuoja taip greitai, kad padangos 
skųsdamosi garsiai sucypė, nuspaudė paleidimo mygtuką. 

Tada paėmė mobilųjį ir nuspaudė greitojo rinkimo klavišą. 

Išgirdusi aparatuke Skoto balsą, atsakė: „Jau važiuoja“ — ir 
užvožė dangtelį. 

Skotas paleis savo sekundmatį. 

Dvejoti nevalia — laiko ji turi labai mažai. Selė griebė kuprinę 
su keliais reikalingiausiais daiktais, negaišdama išlipo iš automo- 
bilio ir greitai perėjusi per gatvę pasuko prie O'Konelio namo. 
Galvą laikė nuleidusi, o slidininko kepurę kiek įmanydama dau- 
giau užsimaukšlinusi ant akių. Selė vilkėjo dėvėtais drabužiais iš 
Gelbėjimo armijos parduotuvės: džinsais, sportbačiais ir jūreivio 
striuke. Virš lateksinių pirštinių buvo užsimovusi odines. 

Tarė sau: pistoletas ten bus. 

Jeigu nebus, atsarginio plano jie neturėjo, tik susitarimą, kad 
atsisakys viso sumanymo, grįš į Masačusetso vakarus ir bandys 
sugalvoti ką kita. Ji pamanė, kad O'Konelis gali pasiimti ginklą 
važiuodamas pas tėvą. Vienintelis veiksnys, kurio ji negalėjo 
numatyti iš anksto, buvo jo netikėtas įniršis. Ji net šiek tiek vy- 
lėsi, kad ginklą jis pasiims. Gal panaudos jį taip, kaip jie vylėsi, 
ir padarys klaidą, išspręsiančią visas jų problemas. 

Bet gal pasiims pistoletą ir nukreips į juos. 

O gal pasiims pistoletą ir nukreips į Ešlę. 

Jeigu šis planas žlugs, jokio kito nebuvo - tik sprukti ir pulti 
į paniką. 

Selė ėjo tuo pačiu keliu kaip prieš kelias dienas Houp. Netru- 
kus ji atsidūrė prie buto durų — viena, su raktu rankoje. 

Kaimynų nebuvo matyti. Vienintelės ją stebinčios akys buvo 
pulkelio kačių, miauksinčių vestibiulyje. 4r vieną jūsų šiandien 
jis nugalabijo? — dingtelėjo Selei. Ji atrakino duris ir kiek galė- 
dama tyliau įėjo į vidų. 

Selė liepė sau nesidairyti, netirti pasaulio, kuriame gyvena 
Maiklas O'Konelis, žinodama, kad tuomet jos pačios baimė 
tik dar labiau sustiprėtų. Be to, viso jos sumanymo sėkmė di- 
dele dalimi priklausė nuo greičio. Paimk pistoletą, kartojo sau. 
Tuoj pat. 

Ji rado drabužių spintą. Kampą joje. Batą su sukišta iš viršaus 
nešvaria kojine. 

Būk tenai, kuždėjo sau. 

Ji ištraukė kojinę, prieš tai įsidėmėjusi, kaip ji sukišta, tada 
įkišo ranką į batą. 

Kai lateksu ir oda aptempti pirštai palietė plieninį vamzdį, ji 
garsiai aiktelėjo. 

Selė atsargiai ištraukė ginklą. 

Padvejojo. Štai ji, lemiama akimirka, pamanė. Eik į priekį 
arba traukis. 

Nematė jokios kitos išeities, vien baimę. Mintis paimti pisto- 
letą baugino. Mintis jį palikti - taip pat. 

Jusdama, tarsi kas kitas valdytų jos ranką, ji atsargiai įkišo gink- 
lą į didelį plastiko maišą kuprinėje. Kojinę paliko ant grindų. 

Reikia padaryti dar vieną dalyką. Ji greitai Įėjo į nedidelę sve- 
tainę ir pažiūrėjo į aptriušusį stalą, ant kurio Maiklas O'Konelis 
laikė įjungtą nešiojamąjį kompiuterį. Sėdėdamas prie šio stalo jis 
pridarė mums visiems nemažai bėdos, pamanė. Dabar atėjo metas 
atsilyginti jam tuo pačiu. Nors buvo labai išsigandusi, kitas žings- 
nis suteikė jai šlykštaus pasitenkinimo. Ji ištraukė 1š kuprinės to- 
kio pat modelio kompiuterį ir greitai sukeitė su Maiklo aparatu. Ji 
žinojo, kad skirtumą anksčiau ar vėliau jis pastebės, tik nežinojo, 
ar tai įvyks iškart. Tai jai teikė pasitenkinimą. Ji kelias valandas 
siuntėsi medžiagos iš visokių pornografinių bei antivyriausybinių 
dešiniojo sparno ekstremistų tinklalapių ir išsaugojo kompiuterio 
atmintyje tiek įtūžio kupinų satanistiškų sunkiojo metalo dainų, 
kiek pavyko rasti. Kai įsitikino, kad kompiuteryje apstu inkri- 
minuojančių dalykų, viename programos Word faile ėmė rašyti 
piktą laišką, prasidedantį žodžiais: „Brangus tėti, šunsnuki tu...“ 
Toliau buvo teigiama, kad O'Konelis dabar supranta - prieš dau- 
gelį metų jam nederėjo meluoti gelbstint tėvą. Dabar jis pasiryžęs 
ištaisyti tą didžiąją gyvenimo klaidą. Jis esąs vienintelis žmogus 
pasaulyje, galintis įvykdyti teisingumą, kurio tėvas nusipelnė už 
motinos nužudymą. Selei be galo pravertė tai, ką Skotas sužinojo 
apie O'Konelių šeimos praeitį. 

Selė su kompiuteriu padarė dar du dalykus. Ji atsuko užpaka- 
linį dangtelį ir atsargiai atlaisvino srovės laido gnybtą, kad apa- 
ratas neįsijungtų. Prieš uždarydama dangtelį užlašino porą lašų 
labai stiprių klijų ant vieno jį laikančio varžtelio, kad šis nė kiek 
negalėtų pasisukti. Gal O'Konelis 1r moka sutaisyti kompiuterį, 
pamanė ji, bet jis neįstengs patekti į jo vidų. Policijos teismo 
ekspertizės technikui tai pavyks. 

Selė paskubomis patikrino, ar kompiuteris padėtas taip pat, 
kaip savąjį paliko O'Konelis, ir nusprendė, kad taip. 

Tada įkišo O'Konelio kompiuterį į kuprinę prie pistoleto. 

Žvilgtelėjo į sekundmatį: sugaišo vienuolika minučių. 

Per lėtai, per lėtai, tarė sau užsimesdama kuprinę ant peties. 
Pajuto, kaip sunkus ginklas atsitrenkia į nugarą. Giliai įkvėpė. 
Neilgai trukus ji grįš. 


Mobilusis ant automobilio sėdynės staiga suskambo. Skotas ne- 
buvo įsitikinęs, kad sulauks šio skambučio, bet manė tai esant 
labai tikėtina, todėl buvo visai pasiruošęs, kai išgirdo balsą apa- 
rate. 

— Čia ponas Džonsas? 

Atrodė, kad Maiklo O'Konelio tėvas kažkur skuba, yra ne 
visai blaivus, bet susijaudinęs. 

— Smitas, — pataisė jį Skotas... 

— A, taip... ponas Smitas. Taigi. Čia... 

— Žinau, kas skambina, pone O'Koneli. 

— Velniai rautų — jūs buvote teisus. Man ką tik paskambino 
sūnus — sakėt, kad taip ir bus. Dabar jis čia važiuoja. 

— Dabar? 

— Taip. Nuo Bostono apie pusantros valandos kelio, tik jis 
važiuos greitai, tai gal bus anksčiau. 

— Aš patvarkysiu reikalą. Ačiū jums. 

— Vaikis kažką rėkė apie kažkokią merginą. Atrodė labai su- 
sinervinęs, vos ne pamišęs. Tas reikalas kažkaip susijęs su mer- 
gina, pone Džonsai'? 

— Ne, su pinigais. Ir jo skola. 

— Jisai mano kitaip. 

— Ką mano jisai, neturi nieko bendra su mūsų reikalu, ar ne, 
pone O'Koneli? 

— Taip, tikriausiai. Tai ką aš turiu daryt? 

Skotas nedvejojo — šio klausimo jis laukė. 

— Laukite ten jo, ir tiek. Išklausykite jį, kad ir ką jis sakytų. 

— O ką jūs darysite? 

— Mes imsimės tam tikrų žygių, pone O'Koneli. O jūs gausite 
savo pelnytą atlygį. 

— Ką man daryti, jeigu jis nuspręs išeiti? 

Skotas pajuto, kaip perdžiūva gerklė, o krūtinę ima tampyti 
traukuliai. 

— Pasitraukite į šalį ir praleiskite. 


Laukdama Selės, Houp gurkšnojo kavą iš puodelio. Gėrimo 
kartumas degino liežuvį. 

Ji sėdėjo automobilyje, pastatytame prekybos ir pramogų 
centro aikštelėje, už kokio šimto metrų nuo didelės maisto pre- 
kių parduotuvės. Mašinų važiavo daug, bet ji stovėjo kiek toliau 
nuo įėjimo, negu galėjo, nes tarp jos automobilio ir kito arti- 
miausio buvo turbūt daugiau negu dvidešimt laisvų vietų. 

Houp įsitempė, kai pamatė Selę lėtai važiuojant aikštelės 
tarpueiliu nekrintančiu į akis nuomotu automobiliu. Ji padėjo 
puodelį į laikiklį, greitai nuleido langelį ir pamojo Selei, kad pa- 
trauktų jos dėmesį. Ji palaukė, kol Selė pastatė mašiną už dviejų 
eilių, ir išlipusi pasuko prie jos. Selė buvo išblyškusi ir nervin- 
gai dairėsi į šalis. 

Selė iš tolo ėmė purtyti galvą. 

— Negaliu leisti tau to daryti. Ši užduotis turėtų būti mano... 

— Tai jau aptarėme, - pertarė ją Houp. - Be to, mes jau pradė- 
jome. Jei ką nors keisime, galime viską sugadinti. 

— Negaliu, ir tiek. 

Houp sulaikė kvapą. Dabar - tinkamiausia jai proga, pamanė. 
Ji gali trauktis iš žaidimo. Atsisakyti. Žengti į šalį ir paklausti: 
„Po velnių - ką mes sau galvojame?!“ 

— Gali. Ir leisi, — atsakė Houp. - Jei Ešlė turi kokių nors ga- 

limybių, tai jos tik mūsų rankose. Na, o mes turime galimybių 
tik jei kiekvienas padarysime tai, ką sugebame. Paprasčiau nė 
būti negali. 

— Tau baisu? 

— Ne, - pamelavo Houp. 

— Turime sustoti. Dabar pat. Man rodos, mes išsikraustėme 
iš proto. 

Taip, ko gero, taip ir yra, pamanė Houp. 

— Jei to neužbaigsime, o paskui Ešlei nutiks blogiausia, mes 
niekados, nė vieną akimirką — nors ir kiek metų kiekvienam iš 
mūsų liko gyventi —- negalėsime sau atleisti, kad tam neužkirto- 
me kelio. Manau, galėsiu atleisti sau už tai, ką netrukus padary- 
siu, bet jei stovėsime nuošalyje ir leisime, kad Ešlę ištiktų kas 
nors siaubinga, negalėsime sau dovanoti iki kapo duobės. 

Houp giliai įkvėpė. 

— Jei mes nieko nedarysime, o jis ims veikti, mes niekados 
nebeturėsime ramybės. 

— Žinau, — sulinksėjo galvą Selė. 

— Dabar - dėl ginklo. Jis kuprinėje? 

— Taip. 

— Laiko lieka nedaug, ar ne? 

Selė pažiūrėjo į sekundmatį. 

— Manau, atsilieki nuo jo maždaug penkiolika minučių. Sko- 
tas jau irgi užima padėtį. 

Houp nusišypsojo, bet papurtė galvą. 

— Vaikystėje žaisdavau daugybę žaidimų, kur svarbu ką nors 
padaryti kuo greičiau. Laikas visada yra labai svarbus veiksnys. 
Dabar — ne kitaip. Turiu važiuoti. Dabar. Tu tai žinai. Jei Žaisi- 
me šį žaidimą, nesėkmė, patirta todėl, kad veikėme nepakan- 
kamai greitai, būtų siaubingas dalykas. Važiuok, Sele, ir tiek. 
Daryk tai, ką privalai. Aš irgi taip elgsiuos, ir galų gale viskas, 
ko gero, baigsis gerai. 

Tą akimirką Selė galėjo daug ką pasakyti, bet nusprendė 
patylėti. Ji ištiesė ranką ir tramdydama ašaras tvirtai suspaudė 
Houp delną. 

— Važiuok, — nusišypsojusi paragino Houp. — Nėra laiko. Ne- 
beliko. Užteks kalbų — metas veikti. 

Selė linktelėjo ir palikusi kuprinę ant mašinos grindų atsistojo 
už poros žingsnių. Houp įjungė variklį ir išvažiuodama 1š aikš- 
telės pamojo ranka. Iki greitkelio buvo vos keli šimtai metrų; 
Houp žinojo turinti skubėti, kad sumažintų atotrūkį nuo Maiklo 
O'Konelio. Ji stengėsi nežiūrėti į užpakalinio vaizdo veidrodėlį, 
kol nuvažiavo gana toli nuo susitikimo vietos — nenorėjo matyti 
vienišos likusios Selės. 


Skotas pastatė aplamdytą pikapą studentų automobilių aikštelė- 
je prie didelio dvimečio koledžo už kokių dešimties kilometrų 
nuo namo, kuriame užaugo Maiklas O'Konelis. Mašina bemat 
dingo toje didžiulėje maišalynėje. 

Įdėmiai apsidairęs ir įsitikinęs, kad netoliese nieko nėra, 
Skotas nusirengė drabužius ir apsimovė senus džinsus, apsivil- 
ko medvilninį sportinį nertinį, aptriušusią mėlyną skrandą su 
gobtuvu, apsiavė sportbačius. Ant galvos ir ausų užsimaukšlino 
tamsiai mėlyną megztos vilnos kepurę ir, nors saulė jau leidosi, 
užsidėjo akinius nuo saulės. Čiupo kuprinę, patikrino, ar mobi- 
lusis tikrai guli skrandos kišenėje, ir išlipo lauk. 

Jo sekundmatis parodė, kad Maiklas O'Konelis kelyje kiek 
mažiau negu septynios minutės. Skotas priminė sau, kad jis 
skubės 1r visiškai dėl nieko nesustos — nebent jį sustabdytų koks 
policininkas, bet tai būtų tik į naudą. 

Skotas susikūprino ir pasuko per aikštelę. Jis žinojo, kad prie- 
šais koledžą sustoja autobusas. Juo Skotas privažiuos maždaug 
pusantro kilometro iki O'Konelio namo. Skotas įsidėmėjo tvar- 
karaštį, smulkių kelionei į priekį turėjo dešinėje kišenėje, o ke- 
lionei atgal — kairėje. 

Autobuso stotelėje po stogine laukė koks šešetas įvairaus am- 
žiaus studentų. Skotas tarp jų neišsiskyrė - dvimečiame koledže 
gali sutikti ir devyniolikmečių, ir penkiasdešimt devynerių metų 
studentų. Skotas stengėsi nepažiūrėti niekam 1š laukiančiųjų į 
akis. Liepė sau galvoti apie visokius niekus — gal tada atrodys 
nematomas. 

Atvažiavus autobusui susirado tuščią sėdynę palei galą. Atsisė- 
dęs nusisuko ir, kol autobusas švokšdamas judėjo į priekį, neati- 
traukė akių nuo monotoniško rudo užmiesčio kraštovaizdžio. 

Skotas vienintelis iš keleivių išlipo toje stotelėje. 

Jis vienas pastovėjo šalikelėje stebėdamas, kaip autobusas 
išnyksta vakaro prieblandoje, tada greitu žingsniu pasileido 
kelkraščiu, nelabai suprasdamas, kur link skuba, tik žinodamas, 
kad laikas labai svarbu. 


Nusikaltimo vietos fotografijos atrodo tarsi ne iš šio pasaulio. | jas 
žiūrint susidaro įspūdis, kad bandai žiūrėti ne ištisinį filmo veiksmą, o 
tik vieną kadrą po kito. Dvidešimties iš dvidešimt penkių centimetrų, 
spalvotos, atspaustos ant blizgaus popieriaus, jos sudaro didelės dė- 
lionės kibučius. 

Bandžiau suvokti kiekvieną nuotrauką, tad spoksojau į jas kaip į 
knygos puslapius. 

Priešais sėdintis detektyvas stebėjo mano veidą. 

— Mėginu įsivaizduoti tą vietą, - paaiškinau, - kad galėčiau geriau 
suprasti, kas įvyko. 

— Įsivaizduokite, kad šios nuotraukos — žemėlapio linijos, — patarė 
jis. — Visose nusikaltimo vietose galop įžvelgi logiką. Nors - turiu pri- 
pažinti — šįsyk buvo ne pyragai. 

Jis ištiesė ranką ir pavartė kelias fotografijas. 

— Žiūrėkite čia, — jis parodė išvartytus apdegusius, pajuodusius 
baldus. 

— Kartais tereikia patirties. Išmoksti įžvelgti tai, kas slypi už netvar- 
kos, ir tada šį tą supranti. 

Įdėmiai pažiūrėjau bandydamas ką nors įžvelgti savo akimis. 

— Ką konkrečiai šiuo atveju? 

— Vyko siaubingos muštynės. Tiesiog siaubingos. 


43 


Atviros durys 


Prieš kelias dienas apžiūrinėdamas tą rajoną Skotas pamatė, kur 
jam reikia laukti. 

Jis žinojo turintis būti nepastebimas; jei kas nors jį pamatys ir 
supras, kad tamsiais drabužiais apsirengęs vyras, paslapčiomis 
stebintis O'Konelio namą, ir tiek daug klausinėjęs kostiumuotas 
vyras — tas pats žmogus, kils nemaža problema. Bet jam rei- 
kėjo stebėti namo priekį, ypač — negrįstą keliuką, ir daryti tai 
nepatraukiant kaimynų ar jų šunų dėmesio. Jo pasirinkta vieta 
gal buvo tolokai, bet tiko jo reikmėms: sukiužusi daržinė. Pusė 
jos stogo buvo įgriuvusi, o pati virtusi akį rėžiančia lūžena. Iš 
kampo, kuriame tūnojo, Skotas matė O'Konelio namo prieigas. 
Jis tikėjosi, kad Maiklas O'Konelis važiuos greitai, o įveikiant 
paskutinį posūkį jo automobilio padangos net cyps spjaudyda- 
mos žvirgždą ir žemes, kai jis priartės prie buvusių namų. Atva- 
žiuok garsiai, šnabždėjo sau Skotas, tarsi būtų galėjęs paskatinti 
O'Konelį elgtis neapgalvotai. Pasistenk, kad kas nors pamatytų 
tave atvažiuojantį! 

Aplinkiniuose namuose degė šviesos. Skotas įkvėpė šalto 
oro. Tai viename, tai kitame lange matė šmėstelint žmones, vi- 
sur švytėjo televizorių ekranai. 


500 JOHN KATZENBACH a NE TAS ŽMOGUS 


Jis pakėlė prieš akis ranką norėdamas pažiūrėti, ar ji dreba. Nu- 
sprendė, kad šiek tiek. Ne tiek, kad tai ką nors galėtų pakeisti. 

Šįvakar sužinosime daug atsakymų, tarė mintyse. Jeigu vis 
dar liko klausimų apie tai, kas yra jis, kas yra Selė ir net kas yra 
Houp, į juos lemta gauti atsakymus. 

Jis pagalvojo apie Houp ir pajuto užplūstant kažką artima pa- 
nikai. 

Nepažįstu jos, pamanė. Tik vos vos numanau, kas ji. 

Bet staiga visas jo gyvenimas ėmė priklausyti nuo jos. 

Skotas giliai įkvėpė bandydamas suvokti, kaip jam apskritai 
galėjo ateiti į galvą mintis, kad jų trijulė gali sėkmingai atlikti 
žygį, tokį svetimą jų gyvensenai. Tą trumpą dvejonės akimirką 
jis išgirdo besiartinantį automobilį. 


Per tą laiką Selė grįžo į Bostoną ir nuvažiavo į itin prabangų 
prekybos centrą Bruklino rajone. Pirmiausia sustojo prie ban- 
komato tiesiai prieš parduotuves ir paėmė iš kortelės sąskaitos 
šimtą dolerių. Vos tik automatas išspjovė pinigus, ji pakėlė gal- 
vą, kad saugos kamera būtinai užfiksuotų jos veidą. Kvituko su 
laiko spaudu nepamiršo įsidėti į kišenę. 

Tada įėjo į prekybos centrą ir pasuko prie prabangaus apati- 
nio trikotažo skyriaus. 

Selė pastoviniavo tarp kabyklų su šilkiniais ir nėriniais puoš- 
tais apdarais, kol pastebėjo jauną pardavėją. Mergina tikriausiai 
buvo ne vyresnė už Ešlę. 

— Ar negalėtumėte man padėti? — kreipėsi į ją Selė. 

— Mielai, - atsakė pardavėja. - Ko ieškote? 

— Norėjau ką nors nupirkti dukrai. Ji panašaus ūgio ir sudė- 
jimo kaip jūs. Norėčiau ko nors ypatinga, nes pora pastarųjų 
savaičių jai buvo sunkios. Išsiskyrė su vaikinu — žinot, kaip 
būna - taigi norėčiau nupirkti jai ką nors tokio, kad ji pasijustų 
seksuali ir graži, nes kažkoks šūdžius privertė ją pasijusti visai 
priešingai. Suprantat, ką turiu galvoje? 

— Dar ir kaip, - linksėdama galvą atsakė pardavėja. - Jūs la- 
bai dėmesinga. 

— Argi motina gali būti kitokia? Žinot, dar norėčiau nupirkti 
ką nors malonaus dovanų ypatingai draugei. Pastaruoju metu 
elgiausi su ja... eee... ne itin gražiai. Gal šilkinę pižamą? 

— Galėčiau padėti išrinkti ir ją. Ar žinote dydį? 

— Taip. Pižama būtų labai ypatingai draugei. Masačusetso 
vakaruose, kur gyvename, mudvi esame labai artimos, bet pas- 
taruoju metu mūsų santykiai klostosi labai permainingai, tad 
norėčiau išpirkti savo kaltę. Gėlės visada malonu, bet kai ryšys 
toks ypatingas, geriau rasti ką nors ilgaamžiškesnio — jums taip 
neatrodo? 

Pardavėja nusišypsojo. 

— Tai jau tikrai. 

Selė pamanė, kad jai paminėjus Masačusetso vakarus — šis 
rajonas visoje valstijoje garsėjo palankiu požiūriu į lesbietes — 
mergina tikrai įsidėmės tai, ką ji, Selė, ir norėjo. Ji nusekė par- 
davėjai įkandin tarp sukabintų brangių apatinių, galvodama, 
kad jau pasakė pakankamai — mergina tikrai ją prisimins. Selė 
priminė sau panaudoti ir mokėjimo kortelę, nes tai bus dar vie- 
nas įrodymas, kad buvo čia. Dar pamanė, kad prieš išeidama 
turėtų pasikalbėti su parduotuvės vedėja ir pagirti, jog išsirinko 
gerus darbuotojus. Tokie pašnekesiai prireikus vėliau visuomet 
prisimenami. 

Selė pasijuto, lyg vaidintų scenoje, o žodžius sufleruotų bū- 
tinybė. 

— Čia kai kurios gražiausios mūsų prekės, — tarė pardavėja. 

Selė nusišypsojo, tartum tai, ką daro, būtų natūraliausias da- 
lykas pasaulyje. 

— Tikrai gražu. 

Maždaug tuo pat metu Katerina su Ešle didelėje natūralaus ir 
ekologiško maisto parduotuvėje kiek toliau negu už kilometro 
nuo Selės ir Houp namų rideno vežimėlį, prikrautą brangių pro- 
duktų. Per visą laiką parduotuvėje jos neištarė nė žodžio. 

Kai salės priekyje jos išsuko iš vieno tarpueilio, Ešlė paste- 
bėjo didžiulį bokštą, sukrautą iš šviežių moliūgų 1r papuoštą 1š- 
džiūvusiais kukurūzų stiebais su burbuolėmis. Šis statinys buvo 
skirtas Padėkos dienai, todėl jo centre tarp graikinių riešutų ir 
spanguolių puikavosi popierinis kalakutas. Ešlė niuktelėjo Ka- 
terinai ir ranka parodė į bokštą. 

Katerina linktelėjo. 

Jiedvi pristūmė vežimėlį arčiau papuošalo. Kai susilygino su 
kraštu stalo, ant kurio viskas buvo sukrauta, Katerina sušuko: 

— Velniai rautų - pamiršome pupelių mirkalą! 

Sulig tais žodžiais jiedvi pasuko vežimėlį taip, kad priekinis 
ratukas kliudė stalo koją. Visas statinys sudrebėjo, Ešlė riktelė- 
j0 ir palinko į priekį, tarsi bandydama neleisti jam griūti, bet iš 
tikrųjų patraukė vieną iš didžiausių moliūgų bokšto apačioje. 

Visas statinys bemat su garsiu trenksmu griuvo. Džiovin- 
ti aguročiai ir kukurūzų burbuolės nuriedėjo grindimis, švieži 
geltoni moliūgai ir patisonai pasipylė į visas puses. 

Katerina aiktelėjo, paskui garsiai sušuko: 

— Dieve brangus! 

Netrukus prie šitos jovalynės pasirodė keli pagalbiniai darbi- 
ninkai ir parduotuvės vedėjas. Darbininkai ėmė iš naujo statyti 
bokštą, o Katerina su Ešle ėmė baisiausiai atsiprašinėti ir užsi- 
spyrė mokėti už padarytą žalą. Vedėjas prieštaravo, bet Katerina 
išsitraukė iš piniginės penkiasdešimties dolerių banknotą ir jam 
atkišo. 

— Tada bent pasirūpinkite, kad šie mieli jaunuoliai sutvarkytų 
mudviejų su Ešle sukeltą netvarką ir kad jiems būtų deramai 
atsilyginta už pagalbą. 

— Ne, ne, - kratėsi pinigų vedėjas. — Ponia, to tikrai nereikia. 

— Primygtinai prašau. 

— Aš irgi, - įsiterpė Ešlė. 

Vedėjas purtydamas galvą paėmė pinigus. Darbininkai leng- 
viau atsiduso. 

Tada Ešlė nurideno vežimėlį į eilę prie kasos, o Katerina išsi- 
traukė kortelę sumokėti už pirkinius. Abi moterys vis atsisukda- 
vo į parduotuvės saugos kameras. Jos beveik neabejojo, kad jas 
prisimins buvus čia šį vakarą. Selė taip joms ir prisakė: Būtinai 
padarykite ką nors vieša, kas patvirtintų, kad niekur nebuvote 
Įšvažiavusios. 

Šią užduotį jiedvi įvykdė. Jos nežinojo, kas tuo metu vyksta 
kurioje kitoje Naujosios Anglijos dalyje, bet spėjo, kad kažkas 
labai pavojinga. 


Priekiniai Maiklo O'Konelio automobilio Žibintai apšvietė pa- 
pilkėjusį buvusių jo namų priekį, atsispindėjo nuo tėvo sunkve- 
žimio poliruoto šono. Automobilio durelės garsiai trinktelėjo, ir 
Skotas pamatė O'Konelį stimpinantį virtuvės durų link. Nekant- 
ri jo eigastis, rodės, nušviečia tamsą. 

Labai svarbu, kad O'Konelis būtų įniršęs, pamanė Skotas. 
Įpykę Žmonės nepastebi smulkmenų, kurios vėliau gali paaiš- 
kėti esančios svarbios. 

Jis stebėjo, kaip O'Konelis patraukia šoninių durų rankeną ir 
dingsta viduje. Skoto akiplotyje jis buvo ne ilgiau kaip kelias 
sekundes, bet kiekvienas judesys, kurį pamatė Skotas, jam sakė, 
kad tai, ką Maiklui pasakė Ešlė, nuginė jį tiesiai į šiuos namus. 

Skotas giliai įkvėpė ir pasilenkęs perbėgo per kelią stengda- 
masis laikytis šešėlyje. Kiek kojos įkerta pasileido prie kieme 
palikto O'Konelio automobilio. Pasilenkęs ištraukė iš kuprinės 
latekso pirštines ir jas užsitempė. Tada išsitraukė kietą guminį 
plaktuką ir dėželę cinkuotų stogo vinių. Vienintelį kartą žvilg- 

telėjo į namo galą, giliai įkvėpė ir suvarė vieną vinį į Maiklo 
O'Konelio užpakalinės padangos šoną. Pasilenkė ir išgirdo 
šnypščiant lėtai išeinantį orą. 

Tada porą vinių numetė ant keliuko priešais namą. 

Kiek įmanydamas tyliau Skotas nusigavo prie vyresniojo 
O'Konelio sunkvežimio galo. Į jį padėjo pradarytą dėželę su 
likusiomis vinimis, šalia — plaktuką. Šis nė kiek nekrito į akis 
tarp gausybės įrankių, išmėtytų sunkvežimio gale ir pastogėje 
mašinai. 

Baigęs pirmą savo užduotį Skotas pasisuko ir neskubėdamas 
grįžo į slėptuvę. Eidamas per gatvę išgirdo iš namo sklindant 
pirmą pakeltą balsą, įsielektrinusį pykčiu. Skotui norėjosi pa- 
laukti, išgirsti žodžius, bet suprato negalįs to daryti. 

Priėjęs prie apgriuvusios daržinės išsitraukė mobilųjį ir pa- 
spaudė greitojo rinkimo klavišą. 

Houp atsiliepė po antro signalo. 

— Tu netoli'? — paklausė jis. 

— Mažiau negu dešimt minučių. 

— Prasidėjo. Paskambink man, kai sustosi. 

Houp neatsakiusi išjungė telefoną. Tada paspaudė akcelerato- 
rų ir padidino greitį. Jie planavo, kad ji atvažiuos mažiausiai dvi- 
dešimt minučių vėliau už Maiklą O'Konelį. Beveik pagal planą, 
pamanė ji. Bet nuo tos minties jai nepasidarė nė kiek ramiau. 


Namo viduje, apšnerkštoje svetainėje, Maiklas O'Konelis su 
tėvu stovėjo vienas priešais kitą kelių žingsnių atstumu. 

— Kur jinai?! — sugniaužęs kumščius klausė sūnus. - Sakyk, 
kur jinai?! 

— Kur kas? — atsakė tėvas. 

— Ešlė, velniai rautų! Ešlė! - Jis apsidairė paklaikusiomis aki- 
mis. 

Tėvas pašaipiai nusijuokė. 

— Kažkokia velniava, dievaži. 

Maiklas vėl atsisuko į tėvą. 

— Ji slepiasi? Kur ją padėjai? 

Vyresnysis O'Konelis papurtė galvą. 

— Vis dar nesuprantu, ką čia, po velnių, tauški. Ir kas, po per- 
kūnais, ta Ešlė? Mergina, kurią pažinojai mokykloje? 

— Ne. Žinai, apie ką kalbu. Ji tau skambino. Turėjo čia būti. 
Sakė, kad jau važiuoja. Liaukis mane maustyti, antraip — tepa- 
deda man Dievas - aš tau... 

Maiklas O'Konelis užsimojo prieš tėvą kumščiu. 

— Antraip ką gi tu man padarysi? — nė nemėgindamas slėpti 
pašaipos paklausė tėvas. 

Jis išliko ramus. Neskubėdamas gurkšnojo alų iš butelio ir 
primerktomis akimis Žiūrėjo į sūnų kitoje kambario pusėje. 
Tada iš lėto priėjo prie fotelio, sudribo ant jo, dar kartą gerokai 
patraukė 1š butelio ir gūžtelėjo pečiais. 

— Nežinau, ką nori pasakyti, vaikuti. Apie tą tavo Ešlę nieko 
nežinau. Daug metų neduodi jokios Žinios, paskui staiga pa- 
skambini man ir imi klykti apie kažkokią mergšę, tarsi būtum 
koks mokinukas, ir klausinėji visokių dalykų, nors aš nė velnio 
nesuprantu, apie ką ten tauški, paskui atleki — netikėtai, lyg būtų 
kilęs pasaulinis gaisras, vėl klausinėji šio ir ano, o aš vis dar 
neturiu nė menkiausio supratimo, kas čia dedasi. Gal atsikimšk 
alaus, nurimk ir liaukis elgęsis kaip kūdikis. 

Kalbėdamas jis ranka rodė į virtuvę ir šaldytuvą. 

— Gerti nenoriu. Iš tavęs apskritai nieko nenoriu. Niekados 
nenorėjau. Man tik rūpi, kur Ešlė. 

Tėvas vėl patraukė pečiais ir išskėtė rankas. 

— Velniai rautų, visiškai nenumanau, ką čia tauški. Paistai 
kažkokias nesąmones. 

Maiklas O'Konelis netverdamas pykčiu dūrė pirštu į tėvo 


pusę. 

— Sėdėk čia, seni! Sėdėk ir nesijudink iš vietos. Man reikia 
apsidairyti. 

— Nesiruošiu niekur eiti. Nori apsidairyti? Prašom. Mažai kas 
pasikeitė nuo tada, kai išsikraustei. 

Sūnus papurtė galvą. 

— Ne, pasikeitė, — tarė tūžmingai eidamas per mažąją svetai- 
nę ir spardydamas iš po kojų laikraščius. —- Tu gerokai pasenai, 
tikriausiai kur kas labiau prasigėrei, o šitie namai dar labiau ap- 
šnerkšti. 

Tėvas nenuleido akių nuo sūnaus, kai šis pralėkė pro šalį. Kai 
Maiklas ėjo į kambarius namo gale, vyresnysis O'Konelis nesi- 
kėlė 1š fotelio. 

Pirmiausia Maiklas įėjo į kambarį, kuris kadaise buvo jo. 
Sena jo lova vis dar buvo įkišta į kampą, ant sienos tebekabo- 
jo kadaise jo prilipdyti AC/DC 1r Slayer plakatai. Pora pigių 
sporto trofėjų, prie sienos prikalti seni futbolo marškinėliai, keli 
mokykliniai vadovėliai, nutapytas skaisčiai raudonas Corvette 
modelio ševrolė — ir nieko daugiau. Maiklas perėjo per kambarį 
ir staigiai atidarė drabužių spintos duris beveik tikėdamasis iš- 
vysti joje pasislėpusią Ešlę. Bet spinta buvo tuščia, tik kabojo 
pora senų dulkėmis ir pelėsiais pradvokusių striukių, o apačioje 
stovėjo dėžė su pasenusiais vaizdo žaidimais. Maiklas spyrė į 
dėžę, ir diskeliai pažiro ant grindų. 

Viskas kambaryje priminė jam tai, ko nekentė: kas jis buvo, 
kokios kilmės. Jis pamatė, kad tėvas tiesiog suvertė didžiumą 
motinos daiktų ant jo lovos — sukneles, kelnių kostiumus, ap- 
siaustus, batus, kelias dėžutes su pigiais papuošalais ir tris jų 
trijų nuotraukas, darytas per vienas iš retų jų atostogų viename 
Meino kempinge. Nuotraukos sužadino tik klaikius prisimini- 
mus; buvo per daug girtaujama ir vaidijamasi, tad namo visi 
važiavo tylėdami. Atrodė, tarsi tėvas norėdamas atsikratyti būtų 
sumetęs į šį kambarį viską, kas jam priminė mirusią žmoną ir 

susvetimėjusį sūnų; šie daiktai dabar čia dulkėjo ir sendami gė- 
rėsi dvokų. 

— Ešle! — sušuko jis. — Kur, po velnių, esi?! 

Nuo totelio svetainėje tėvas užriko: 

— Nieko čia nerasi! Bet ieškok toliau — jei nuo to tau sma- 
giau. 

Jis nusijuokė dirbtiniu, apsimestu juoku, šitaip dar labiau 
įsiutindamas sūnų. 

Maiklas O'Konelis sugriežė dantimis ir atidarė vonios kam- 
bario duris. Atitraukė dušo užuolaidą, aplipusią purvais ir pelė- 
siais. Buteliukas tablečių staiga nukrito nuo kriauklės kampo ant 
grindų, ir tabletės išsilakstė po grindis. Maiklas pasilenkė, paėmė 
plastiko buteliuką, pamatė, kad vaistai nuo širdies, ir nusijuokė. 

— Ką — turi bėdų su širdute? — garsiai paklausė. 

— Palik mano daiktus ramybėje! — atsakydamas sušuko tėvas. 

— Dėjau ant tavęs skersą, — panosėje sušnabždėjo Maiklas 
O'Konelis. — Tikiuosi, tavo liga bus velniškai skausminga, kol 
tave pribaigs. 

Jis metė buteliuką atgal ant grindų, kartu su išsibarsčiusiomis 
tabletėmis sutraiškė padu ir išėjo iš vonios kambario. Tada įėjo 
į miegamąjį. 

Didelė lova buvo nepaklota, patalynė purvina. Kambarys 
dvokė cigaretėmis, alumi ir nešvariais skarmalais. Plastikinė 
skalbinių dėžė kampe buvo su kaupu prigrūsta sportinių nerti- 
nių ir apatinių. Stalelis prie lovos nukrautas tablečių buteliukais 
ir pustuščiais svaigalų buteliais; tarp jų stovėjo sugedęs žadintu- 
vas. Maiklas supylė visas tabletes į saują, susikišo jas į kišenę, o 
buteliukus numetė ant lovos. Tai bent netikėtumas lauks, kai tau 
jų prireiks! - pamanė. 

Maiklas O'Konelis priėjo prie spintos ir atidarė dvivėres du- 
ris. Pusė spintos — ta, kurioje kadaise kabojo motinos drabu- 
žiai — buvo tuščia. Kitoje gulėjo tėvo apdarai: laisvos kelnės, 

išeiginiai marškiniai, sportinio stiliaus švarkai 1r kaklaraiščiai, 
žodžiu, viskas, kuo jis niekuomet nevilkėjo. | 

Neuždaręs spintos nuėjo prie įstiklintų stumdomųjų durų į 
kiemą už namo. Patraukė, bet jos buvo užrakintos. Prispaudęs 
veidą prie stiklo pažvelgė į tamsą. Paskui atrakino duris ir išėjo 
į lauką nekreipdamas dėmesio į tėvą, šaukiantį už nugaros: 

— Ką, po velnių, darai dabar?! 

Maiklas O'Konelis apsidairė į šalis. Čia nėra kur pasislėpti, 
nusprendė. 

Apsisukęs grįžo į vidų. 

— Paieškosiu rūsyje, — suriko. — Jei nori, kad man tektų ma- 
Žiau vargintis, pasakyk, kur ji, seni. Arba man gali tekti klausti 
tavęs piktuoju. 

— Gerai. Apieškok rūsį. Ir žinai ką? Nelabai dabar tavęs bijau. 
Niekada nebijojau. 

Dar pažiūrėsim, pamanė Maiklas O'Konelis. 

Jis priėjo prie vienvėrių durų, vedančių iš koridoriaus į rūsį. 
Ši patalpa buvo tamsi, troški, nuklota dulkių, priregzta voratink- 
lių. Kartą, kai jam buvo devyneri, tėvas įkišo jį tenai ir užrakino 
duris, mat motinai išėjus Maiklas kažkaip užrūstino senį. Šis 
trenkė vaikui per galvą, paskui nugrūdo laiptais ir valandą pali- 
ko tamsoje. Dabar stovėdamas laiptų viršuje Maiklas O'Konelis 
galvojo tėvo ir motinos labiausiai nekentęs už tai, kad jie nuola- 
tos vienas kitą aprėkdavo ir aptalžydavo. bet nuo to, rodės, juos 
rišantys saitai tik stiprėjo. Visa, kas turėjo juos išskirti, iš tikrųjų 
tik dar glaudžiau surišdavo. 

— Ešle! - sušuko jis. — Tu rūsyje? 

Vienintelė lemputė palubėje menkai apšvietė kertes. Maiklas 
stebeilijosi į kiekvieną užkaborį tikėdamasis ją pamatyti. 

Jos čia nebuvo. 

Jis pajuto, kaip krūtinėje kaupiasi pyktis, o karštis gyslomis 
plūsta į sugniaužtus kumščius. Apsisuko ir grįžo į svetainę, kur 
j0 laukė tėvas. 

— Ji čia buvo, ar ne? - paklausė Maiklas O'Konelis. - Anks- 
čiau. Kalbėtis su tavim. Tiesiog aš nespėjau, o ji liepė tau me- 
luoti man, tiesa? 

Tėvas gūžtelėjo pečiais. 

— Vis dar nesuprantu, ką čia paistai. 

— Sakyk man tiesą! 

— Aš ir sakau tiesą. Nenumanau, apie ką šneki. 

— Jei nepasakysi man, kas nutiko, ką ji tau sakė čia atėjusi, 
kur išėjo — tau skaudės, seni. Aš nejuokauju. Galiu tai padaryti 
ir padarysiu. Patikėk manim — skausmas bus nežmoniškas, bet 
man kaip ir visada tavęs bus nė velnio negaila. Taigi sakyk: kai 
ji pas tave užėjo, ką jai pasakei? 

— Arba pasidarei dar didesnis beprotis, negu prisimenu, arba 
dar didesnis kvailys. Kol kas negaliu apsispręsti. 

Tėvas pakėlė alaus butelį prie lūpų 1r atsilošė į fotelio atkaltę. 

Maiklas O'Konelis žengtelėjo į priekį ir vienu įnirtingu smū- 
giu išmušė butelį vyresniajam O'Koneliui iš rankos. Butelis 
trenkėsi į sieną ir sudužo į šipulius. Tėvas beveik nesureaga- 
vo, nors kurį laiką žiūrėjo į šukes; tik tada pasisuko ir įsmeigė 
žvilgsnį į sūnų. 

— Šitas klausimas visada buvo svarbus - ar ne? Katras iš mud- 
viejų taps Žiauresnis. 

— Dėjau ant tavęs skersą, seni. Atsakyk į mano klausimus. 

— Pirma atnešk man kitą butelį alaus. 

Maiklas O'Konelis sugriebė tėvą už marškinių ir vos nepa- 
kėlė nuo fotelio. Tą pačią akimirką tėvas dešine ranka stvėrė 
sūnų už megztinio apykaklės ir taip ją pasuko, kad ėmė du- 
sinti. Jų veidus skyrė gal tik pusė sprindžio, vieno akys buvo 
įsmigusios į kito. Tada Maiklas pastūmė tėvą, ir šis atleido 
gniaužtus. 

Maiklas O"Konelis priėjo prie televizoriaus ir kurį laiką į jį 
žiūrėjo. 

— Tai šitaip leidi vakarus? Prisisiurbdamas ir žiūrėdamas te- 
liką? 

Tėvas neatsakė. 

— Tau kenkia per daug spoksoti į tą idiotišką dėžę — nežinojai? 

Maiklas šiek tiek palaukė, kad tėvas suvoktų pašaipių jo Žo- 
džių prasmę, tada karatisto spyriu trenkė į televizorių. Šis nubil- 
dėjo ant grindų, kineskopas pažiro į šipulius. 

— Šunsnukis! Už tai dar sumokėsi. 

— Nejaugi? Ką dar turiu sudaužyt, kad pasakytum, kas atsiti- 
ko, kai ji tau paskambino? Ar ilgai ji čia buvo? Ką tau pažadėjo? 
Ką sakei jai padarysiąs? 

Tėvui nespėjus atsakyti, Maiklas priėjo prie knygų spintos ir 
nušlavė nuo lentynos ant grindų visus niekučius ir nuotraukas. 

— Čia buvo tik tavo motinos palikti menkniekiai. Man jie nie- 
ko nereiškia. 

— Nori, kad rasčiau ką nors, kas tau kažką reiškia? Ką ji tau 
sakė? 

— Vaikuti, — pro kietai sučiauptas lūpas iškošė tėvas, — neži- 
nau, kas tau ta mergšė. Nežinau ir į ką tave įvėlė. Turi bėdų? 
Dėl pinigų? 

Maiklas O'Konelis pažvelgė į tėvą. 

— Ką čia šneki?! 

— Kas tavęs ieško, vaikuti? Nes manau, kad jie tuoj tave suras, 
o tada gražiai su tavim nesielgs. Bet gal ir pats jau tai žinai. 

— Na, gerai, - iš lėto tarė O'Konelis. - Suteikiu tau paskutinę 
galimybę — paskui prieisiu ir pradėsiu atsilyginti už visus kar- 
tus, kai mušei mane vaikystėje. Ar mergina, vardu Ešlė, šian- 
dien tau skambino? Ar prašė pagalbos skiriantis su manimi? Ar 
sakė, kad važiuoja pas tave? 

Tėvas ir toliau spoksojo į sūnų primerktomis įsiūčio kupino- 
mis akimis. Nors atrodė, kad po akimirkos kitos jis nebesutram- 
dys įniršio, jam pavyko pro sučiauptas lūpas iššnypšti: 

— Ne. Velniai rautų —- ne! Jokios Ešlės nebuvo. Jokios mergi- 
nos. Nebuvo nieko tokio, ką čia ką tik šnekėjai. Ir tai, po velnių, 
tiesa, nori tikėk, nori — ne. 

— Tu meluoji. Meluoji, senas šunsnuki! 

Tėvas papurtė galvą ir nusijuokė, taip dar labiau įsiutindamas 
Maiklą. Šiam atrodė, tarsi stovėtų ant prarajos krašto ir steng- 
tųsi išlaikyti pusiausvyrą. Dabar jam labiausiai norėjosi pajusti, 
kaip kumščiai gurina tėvui veidą. Bet Maiklas tik giliai įkvėpė 
ir tarė sau vis dėlto turįs išsiaiškinti, kas vyksta — juk kažkam jį 
čia iškvietė. Jis tik negalėjo suprasti kam. 

— Ji sakė... 

— Nežinau, ką ji sakė. Bet panelė - man nusišikt, kuo ji var- 
du - čia neskambino ir pro tas šonines duris nebuvo įėjusi. 

Maiklas O'Konelis žengtelėjo atatupstas. 

— Aš ne... 

Jo mintys karštligiškai sukosi. Jis negalėjo suprasti, kam Ešlė 
nusiuntė jį namo — aiškiai turėjo būti kažką sumaniusi. Jis nie- 
kaip nesusigaudė, ko ji tuo siekė. 

— Su kuo turi bėdų? - paklausė tėvas. 

— Su niekuo. Ką nori pasakyti? - atšovė Maiklas supykęs, kad 
tėvas pertraukė jo minčių eigą. 

— Kokios tos bėdos? Narkotikai? O gal kažką su vaikinais api- 
plėšei, paskui išdūrei juos ir palikai be grobio dalies? Ką iškrėtei, 
kad pinigingi vyrukai tavęs ieško? Ką nors iš jų pavogei? 

— Nenumanau, apie ką čia kalbi, - savimi patenkinta tėvo 1š- 
raiška Maiklą trikdė. 

Tą akimirką jis suvokė, kad tėvas turėtų kur kas labiau siusti 
dėl sudaužyto televizoriaus. Jis nesiunta todėl, kad žino netru- 
kus gausiąs naują, pamanė Maiklas O'Konelis. 

— Ką maustei, vaikuti? Nes kažkas ne juokais ant tavęs 
pyksta. 

— Kas tau sakė? 

Tėvas patraukė pečiais. 

— Aš nieko nesakau. Žinau, ir tiek. 

Maiklas O'Konelis išsitiesė. Gryniausios nesąmonės, pama- 
nė. O gal ir ne. 

— Tėve, aš tave mušiu. Turi suprasti. Esi senas, silpnas ir tau 
labai skaudės. Dabar sakyk -— apie ką čia šneki?! — suriko jis iš 
kitos kambario pusės. 

Dviem dideliais žingsniais jis bemat atsidūrė vėl priešais 
tėvą. Šis nesikėlė iš fotelio. Šypsodamas jis spėliojo, ar suge- 
bės užlaikyti sūnų namuose, kol pasirodys paslaptingasis ponas 
Smitas ir 1msis reikiamų žygių - kad ir kokie jie būtų. 


Už kelių šimtų metrų nuo O'Konelio namų, gretimoje gatvėje, 
Houp pamatė kelis senus aplamdytus automobilius ir Harley- 
Davidson emblemomis papuoštus pikapus, kaip pakliūva su- 
statytus šalikelėje. Iš aptriušusio, apleisto rančos stiliaus namo, 
stovinčio atokiai nuo gatvės, sklido šviesos, buvo girdėti garsūs 
balsai 1r kietojo roko melodijos. Houp suprato, kad vyksta kaž- 
koks vakarėlis. Alus su pica, spėjo ji, o desertui - metamfetami- 
nas. Nuomotą automobilį ji pastatė už poros žingsnių nuo vieno 
iš jau stovinčių. Taigi atrodys, kad ji - dar viena viešnia. 

Kiek įmanydama greičiau užsitraukė Selės pirktą juodą kom- 
binezoną, į kišenę susikišo tamsiai mėlyną slidininko kaukę. 
Paskui užsimovė lateksines pirštines, ant jų — odines. Riešus ir 
kulkšnis apvyniojo izoliacine juosta, kad nebūtų atviros odos 
tarp kombinezono ir pirštinių bei batų. 

Kuprinę su pistoletu viduje užsimetė ant peties ir iš lėto nu- 
bėgo O'Konelio namų link; jos apdaras padėjo jai susilieti su 
tamsa. Mobiliuoju, kurį laikė rankoje, paskambino Skotui. 

— Viskas gerai. Aš čia, už poros šimtų metrų. Ko man dairytis? 

— Vaikinas vairuoja penkerių metų tojotą su Masačusetso nu- 
meriais, —- atsakė Skotas. — Tėvas turi juodą pikapą, pusė pakišta 

po pašiūre. Vienintelė šviesa lauke — prie šoninių durų. Pro jas 
Ir įe1Si. 

— Jie vis dar... 

— Taip. Girdžiu kažką dūžtant viduje. 

— Juodu vieni? 

— Bent jau nieko daugiau nematau. 

— Kur man... 

— Prie pašiūrės, dešinėje. Ji užgriozdinta visokiais įrankiais ir 
variklių dalimis. Tu juos matysi, jie tavęs — ne. 

— Gerai, - atsakė Houp. — Įdėmiai stebėk. Paskambinsiu vė- 
liau. 

Skotas išjungė telefoną. Atsirėmė į senos, sukiužusios dar- 
žinės sieną ir ėmė stebėti. Labai mažai šviesos, pamanė. Šioje 
kaimiškoje pasaulio dalyje gatvės žibintų nėra. Jei tik Houp lai- 
kysis šešėlyje, viskas jai bus gerai. 

Tada susigriebė, kad teiginys „viskas jai bus gerai“ neturi jo- 
kios prasmės. Nė vienam iš jų viskas nebus gerai, suprato jis. 
Gal tik Ešlei, o dėl jos jie 1r ėmėsi to, ką dabar darė. 

Skotas pamanė: jeigu besirutuliojantys nakties įvykiai taip 
luošina ir baugina jį, kaip pavyksta sutramdyti savo abejones 
Houp, tikrajam veikėjui scenoje, kurią pastatė jie trys? 


Susilenkusi per juosmenį, panašesnė į laukinį žvėrį negu į spor- 
tininkę, kuria kadaise buvo, Houp perbėgo kiemo šoną ir pri- 
slinko prie užpakalinės automobilio pašiūrės sienos. Ji apsisuko, 
pasilenkė ir greitai apsidairė, kur esanti. Artimiausi namai buvo 
už kokių trisdešimties keturiasdešimties metrų, kitapus gatvės. 

Houp atsirėmė galva į pašiūrės sieną ir užmerkė akis. 

Bandė apžvelgti savo jausmus, tarsi galėtų rasti tą, kuris su- 
teiks jai jėgų, padėsiančių ištverti kelias ateinančias minutes. 
Ji įsivaizdavo Bevardį, negyvą gulintį jai ant rankų, o paskui 
mintyse šunį pakeitė Ešle. 

Tai suteikė jai tvirtybės. 

Šiek tiek padėjo ir mintis, kad O'Konelis puls ir Kateriną. Ji 
žinojo, kad motina priešinsis 1š paskutiniųjų, bet vargu ar tiek 
vyresnė už jį moteris gali laimėti tokią kovą. 

Ji surašė į lygtį visas grėsmes jų gyvenimui ir ją išsprendė. Iš 
gautos sumos pabandė atimti abejones ir netikrumą. Visa, kas 
sėdint jaukioje jų svetainėje atrodė taip aiškiai apibrėžta ir aki- 
vaizdu, dabar atrodė iškreipta, neteisinga ir stulbinamai neįma- 
noma. Ją pilte pylė prakaitas ir ji žinojo, kad jos rankos dreba. 

Kas aš? — staiga paklausė savęs. 

Ji prisiminė, kad tėvui mirus atėjo metas, kai ji buvo ne juo- 
kais išsigandusi. Bijojo ne tiek esanti palikta; veikiau bijojo ne- 
pajėgsianti tapti tuo, kuo norėjo jis. Dabar jai atrodė, jog miręs 
tėvas būtų norėjęs, kad ji būtų štai tokioje padėtyje: gūdžią nak- 
tį stovinti atremta į sieną galva, jaučianti, kaip žemės drėgmė 
skverbiasi pro kombinezoną. Ji rizikuoja tam, kad apsaugotų 
kitą Žmogų — tai jis suprastų. Tėvas visuomet norėdavo, kad 
ji 1mtųsi atsakomybės, nesvarbu, dėl gerų dalykų ar dėl blogų. 
Kapitonė - tu, girdėjo tamsoje jo balsą. 

Tą akimirką Houp pamanė tikrai tuoj išprotėsianti. 

Mesk visus niekus iš galvos! — paliepė sau. 

Houp užsidėjo slidininko kaukę ant galvos ir uždengė ja veidą. 

Įkišusi į kuprinę ranką ištraukė pistoletą. 

Pirštu užčiuopė gaiduką. Pirmą kartą per savo gyvenimą laikė 
rankoje šaunamąjį ginklą. Gailėjosi neturinti daugiau patirties, 
bet tuo pat metu nustebo pajutusi iš plieninės rankenos į delną 
tekant kažką panašaus į elektros srovę - kažkokią nepažįstamą, 
beveik svaiginančią galią. 


— Man reikia žinoti, kas darosi! — pratrūko šauksmu Maiklas 
O'Konelis. 

Kiekvienas jo išrėktas žodis buvo apsunkęs nuo neapykan- 
tos, per daugybę metų susikaupusios šitam žmogui, kuris dabar 

priešais patenkintas savimi sūpuojasi ant fotelio, ir nuo meilės 
Ešlei. Maiklas jautė, kaip daužosi širdis; 1š to įsiūčio jam vos 
nesvaigo galva. 

— Kas darosi? Stovi čia, šauki apie kažkokią merginą, kai tau 
kur kas labiau reiktų nerimauti dėl priešo, kurį įsigijai, - mosta- 
guodamas ranka atsakė tėvas. 

— Nežinau, apie ką kalbi. Aš nieko neišdūriau. 

Tėvas abejingai gūžtelėjo pečiais, ir tas judesys įsiutino sūnų. 
Maiklas sugniaužęs kumščius žengė žingsnį į priekį; vyresnysis 
O'Konelis pagaliau atsikėlė nuo savo fotelio ir pasitempęs atsi- 
stojo prieš sūnų. 

— Manai, tiek subrendai ir sustiprėjai, kad gali su manim 
muštis? 

— Verčiau to neklausk, seni. Užsiauginai pilvą, praradai for- 
mą. Ta tavo apsimesta nugaros trauma gali virsti kuo tikriausia. 
Tau gerai sekdavosi tik kulti moteris ir vaikus, bet ir tai buvo 
labai seniai. Aš nebe vaikas. Verčiau rimtai apie tai pagalvok. 

Tėvas sudvejojo išgirdęs jo balse šaltuką. Jis išpūtė krūtinę 1r 
papurtė galvą. 

— Tada be vargo tave sudorodavau. Gal manai, kad esi tikras 
vyras, bet aš vis dar gerokai stipresnis, tad geriau nemėgink kelt 
prieš mane rankos. Aš vis dar galiu sutrint tave į miltus. 

— Tada buvai skystakošis ir dabar toks likai. Mama — ir ta 
prieš tave atsilaikydavo. Po teisybei, jei nebūdavo girta, net ne- 
pajėgdavai jos primušt. Taip iš tikrųjų ir nutiko, ar ne? Tą vaka- 
rą, kai ji mirė? Buvo per daug girta, tad negalėjo pasipriešint, o 
tu pasinaudojai proga ir ją nužudei. 

Tėvas suurzgė. 

— Man nereikėjo meluoti ir tave gelbėti. Reikėjo iš pat pra- 
džių pasakyti farams tiesą, - karčiai tarė Maiklas O'Konelis. 

— Nepersistenk, — šaltai atsakė tėvas. — Nedrįsk kišt nosį kur 
nereikia. 

Jų balsai tilo, tik neapykantos juose buvo vis daugiau. Dabar 
vyrai stovėjo vos per porą žingsnių vienas nuo kito lyg šunys 
akimirką prieš tai, kai liaujasi urzgę ir šoka pjautis. 

— Manai, gali mane užmušti ir likti nenubaustas — kaip buvo 
su ja? Aš taip nemanau, seni. 

Tėvas staiga puolė į priekį ir smarkiai vožė sūnui per veidą. 
Mažame kambaryje nuaidėjo smūgio garsas. 
giai sugriebė tėvą už gerklės. Pirštai ėmė gniaužti trachėją, 1r 
tą pačią akimirką Maiklas pajuto pasitenkinimą. Jausdamas, 
kaip traukiasi raumenys, 0 gniaužiamos sausgyslės ima braš- 
kėti, pajuto beveik nesutramdomą aistrą. Panikos apimtas vyras 
stvėrė sūnų už riešo, suleido į jį nagus ir jusdamas, kad ima dus- 
ti, bandė išsivaduoti. Kai tėvo veidas sodriau paraudo, Maik- 
las O'Konelis staiga stumtelėjo jį atatupstą ir paleido. Vyriškis 
trenkėsi į kavos staliuką, ir viskas, kas ant jo buvo, nukrito ant 
grindų. Krisdamas jis įsikibo į fotelio parankę, parvertė kartu jį 
ir išsitiesęs aukštielninkas gaudė kvapą išsipūtusiomis iš nuos- 
tabos akimis. Sūnus nusijuokė ir į jį nusispjovė. 

— Lik čia, seni. Lik per amžius. Bet išklausyk, ką sakau: jei 
kada nors tau paskambins Ešlė ar kas nors, susijęs su ja, o tu 
pažadėsi kaip nors jiems padėti, aš grįšiu ir tave užmušiu. Pir- 
miausia sukelsiu tau tokį skausmą, kad maldausi manęs liautis, 
o paskui nugalabysiu. Supratai?! Aš norėčiau padaryti galą visai 
savo praeičiai — tuomet jausčiausi kur kas geriau. O labiausiai 
norėčiau pradėt nuo tavęs. 

Tėvas nekrustelėdamas tysojo ant grindų. Sūnus pamatė jo 
akyse augančią baimę ir pirmą kartą tą vakarą pamanė, kad į 
šiaurę važiuoti vertėjo. 

— Vilkis, kad niekados daugiau manęs nepamatysi, apgailėti- 
nas seni. Nes kitą kartą atsidursi dėžėje, užkastoje į žemę - tau 
ten ir vieta. Jau daug metų turėjai ten būti. 

Maiklas O'Konelis pasisuko 1r nė karto nežvilgtelėjęs per 
petį Išėjo pro šonines duris. 

Vėsus nakties oras tvoskė jam it dar vienas nemalonus pri- 
siminimas, bet jis įstengė galvoti vien apie tai, kokį žaidimą 
sugalvojo Ešlė ir kodėl ji mano, kad jo tėvas gali jai padėti. 
Vienas iš jų melavo. 

Jis atsisėdo prie savo automobilio vairo, užvedė variklį ir nu- 
sprendė turįs tuoj pat gauti atsakymą į šiuos klausimus. 


Houp klausėsi, kaip jie barasi, paskui kaip viskas bilda, kol jie 
trumpai mušėsi. Ji smarkiai suspaudė rankoje pistoletą ir sulaikė 
kvapą, kai Maiklas O'Konelis išlėkė pro duris ir nustybrino prie 
automobilio, stovinčio vos už poros žingsnių nuo jos slėptuvės. 
Houp palaukė, kol jis atbulomis išvažiavo iš kiemo, padidino 
greitį ir dingo tamsoje. 

Ji žinojo, kad kita akimirka - lemiama. 

Selė jai sakė: Nedelsk nė sekundės. Vos tik jis išeis, privalai 
Įeiti. 

Ji atsistojo. 

Ausyse girdėjo Selės balsą. 

Nedvejok. Nelauk. Iškart eik į vidų. Nesakyk nė žodžio — nu- 
spausk gaiduką, ir tiek. Nesidairyk atgal. Išeik. 

Houp vienintelį kartą giliai įkvėpė ir išėjo iš pašiūrės. Greitai 
perėjo apšviestą plotelį prie šoninių durų. Nuleidusi akis pama- 
tė, kaip kairė ranka suima durų rankeną. Įžengė į vidų. 

Houp atsidūrė virtuvėje, bet už koridoriaus matė svetainę, 
kaip ir pasakojo Skotas. Ji stovėjo vos nesustingusi ir žiūrėjo, 
kaip O'Konelio tėvas ima keltis nuo grindų. 

Jis atsisuko į ją. Nustebęs neatrodė. 

— Ponas Džonsas atsiuntė? — paklausė išsitiesdamas ir nusiva- 
lydamas nuo drabužių dulkes. — Tas bjaurybė išėjo mažiau negu 
prieš minutę. Automobilis, kuris ką tik išlėkė, buvo jo. 

Houp pakėlė pistoletą ir atsistojo šaulio poza. 

Vyresnysis O'Konelis atrodė sutrikęs. 

— Ei, - riktelėjo jis, — jums reikia vaikigalio, trauk jį velniai, 
o ne manęs! 

Viskas aplink dabar atrodė padidinta. Kiekviena spalva ryš- 
kesnė, kiekvienas garsas garsesnis, kiekvienas dvokas gaižes- 
nis. Houp alsavimas, rodės, aidu atsiduoda ausyse nenutriūksta- 
mų garsų lavina. Ji stengėsi negalvoti apie tai, ką daro. 

Taikydama tiesiai vyrui į krūtinę ji nuspaudė gaiduką. 

Ir nieko neatsitiko. 


Detektyvas atsinešė didelę dėžę su sulaužytu raudonu antspaudu. 
Su trenksmu metė ją ant stalo vidurio, paskui palinko į priekį ir šypso- 
damas lūpų kampučiais manęs paklausė: 

— Žinot, kaip vaikai elgiasi Kalėdų rytą? Kai spokso į visas tas į 
gražų popierių suvyniotas dėžes po eglute? 

— Aišku, bet ką... 

— Įkalčių rinkimas šiek tiek panašus į tas dovanas. Visi vaikai ma- 
no, kad didžiausia dovana bus geriausia, bet dažnai taip nebūna. 
Paprastai vertingiausia dovana guli mažiau įspūdingoje, ne tokioje 
ryškioje pakuotėje. Kai pagaliau ateina teismas, mažiausias dalykas 
dažnai tampa svarbiausias. Taigi kai ateini į nusikaltimo vietą ir pakeli 
vieną ar kitą daiktą arba kai su orderiu atlieki kratą, reikia turėti galvo- 
je visus dėlionės kibučius. 

— O šiuo atveju? 

Detektyvas nusišypsojo ir ištraukė pistoletą, įdėtą į plastiko maišelį, 
taip pat su raudonu įkalčiams skirtu antspaudu. Jis padavė man gink- 
lą, ir aš bandžiau į jį įsižiūrėti per permatomą gaubtą. Ant rankenos ir 
vamzdžio pamačiau miltelių pirštų atspaudams imti likučius. 

— Būkit atsargus, — įspėjo jis. - Nemanau, kad tas šlykštynė už- 
taisytas, bet apkaba rankenoje, tad negaliu būti tuo įsitikinęs. — Jis 
nusišypsojo. — Nustebtumėte, sužinojęs, kiek nelaimingų atsitikimų, 

vos nesibaigiančių mirtimi, įvyksta įkalčių saugyklose, kai Žmonės 
ima mosuoti ginklais, kurie turėtų būti neužtaisyti. 

Atsargiai pavarčiau ginklą. 

— Ne itin įspūdingas. 

Detektyvas pritariamai linktelėjo. 

— Šūdas, o ne ginklas, - tarė vos pastebimai purtydamas galvą. — 
Pigesnį nelabai rasi. Pagamintas kažkokios Ohajo bendrovės. Kiek- 
vieną dalį ji štampuoja, paskui visas surenka į daiktą, įkiša į dėžę ir 
siunčia kokiam prastos reputacijos prekeivai. Gera ginklų parduotuvė 
niekada tokiu mėšlu neprekiautų. Ir joks tikras profesionalas niekada 
tokio nenaudotų. 

— Vis dėlto jis veikia. 

— Galima sakyti, taip. Mažo - dvidešimt penkto - kalibro automatinis. 
Lengvas. Profesionaliems žudikams - turbūt suprantate, kad čia tokių 
nedaug - patinka dvidešimt antro ir dvidešimt penkto kalibro pistoletai, 
nes prie jų lengva pritaisyti dulsiklį, o kai užtaisai magnum kulka, savo 
užduotį atlieka švariai ir gražiai. Bet profesionalūs žudikai niekada ne- 
naudotų tokio niekam tikusio ginklo — per daug nepatikimas. Su juo ne- 
lengva elgtis, užsikerta ir saugiklis, ir pats šaudymo mechanizmas, be 
to, taikliai šaudo tik iš labai arti. Kaunamoji jėga taip pat menka. Nesu- 
stabdytų vidutiniško sudėjimo pitbulio ar žagintojo — nebent pirmu šūviu 
pavyktų pataikyti tiesiai į širdį ar kokią kitą gyvybiškai svarbią vietą. 

Žiūrėdamas, kaip vartau ginklą rankose, jis vėl nusišypsojo. 

— Arba jei šautum iš arti - labai arti. Taip arti, kaip būna meilužiai. 

Jis vėl nusišypsojo. 

— Bet šiaip jau nėra išmintinga atsidurti taip arti žmogaus, kurį nori 
nušauti. 

Linktelėjau. Detektyvas vėl sudribo ant kėdės. 

— Matot: kas dieną sužinot vis naujų dalykų. 

Vėl iškėliau pistoletą ir atkišau prieš šviesą, tarsi jis galėtų man ką 
nors pasakyti. 

— Taigi papasakojau jums, koks velnioniškai prastas šis ginklas, — 
tarė detektyvas. — Vis dėlto jis, matyt, savo padarė. Galima sakyti. 


44 


Pasirinkimas 


Houp akimirksniu suvokė padariusi klaidą. 

Tuo metu, kai mintyse šmėsčiojo viena už kitą šiurpesnės ga- 
limybės, ji prispaudė nykštį prie saugiklio ir paspaudė žemyn 
įsitikinti, kad pistoletas paruoštas šauti. Tada pakėlė pirštinėtą 
kairę ranką ir sugrabaliojusi atitraukė vamzdį, kad kulka atsi- 
durtų jame — jai neužteko proto visa tai padaryti prieš įeinant į 
namą. Vamzdis grįžo į pirmykštę padėtį, ginklas užsitaisė. Jai 
dingtelėjo siaubinga mintis, kad nei ji, nei Selė nė nepasivargi- 
no patikrinti, ar ginklas gerai užtaisytas. 

Tą akimirką ji nežinojo, bėgti ar veikti toliau. 

O'Konelio tėvas, jau pradėjęs kelti rankas rodydamas, kad 
pasiduoda, staiga visa gerkle suriaumojo ir iš kitos kambario 
pusės puolė link Houp. 

Kai ji antrą kartą nutaikė ginklą ruošdamasi šauti, jis jau buvo 
čia pat. Kai ji nuspaudė gaiduką, vyresnysis O' Konelis trenkėsi 
[ją 

Houp pajuto, kaip pistoletas pašoka rankoje, išgirdo pokšte- 
lint ir dunkstelint, tada apsisuko ir trenkėsi į virtuvės stalą. Šis 
su trenksmu parvirto, tušti svaigalų buteliar išsilakstė grindimis 
ir sudužo atsitrenkę į sienas ir spinteles. Houp buvo parblokš- 

ta ant grindų; nuo smūgio jai ko nenutrūko kvapas. Leisdamas 
siaubą varančius garsus, rodos, sklindančius iš pačių žarnų, 
O'Konelio tėvas užgriuvo ant jos. Jis nagais ėmė draskyti veidą 
dengiančią kaukę, pirštais bandė suimti gerklę ir tuo pat metu iš 
visų jėgų tvatino kumščiu. 

Houp nežinojo, ar kliudė pirmu šūviu. Ji žūtbūt stengėsi pa- 
kelti ginklą ir šauti vėl, bet O'Konelio ranka staiga lyg spaustu- 
vai suveržė jos ranką — jis stengėsi nukreipti ginklą į orą. 

Houp keliu spyrė į kirkšnį ir išgirdo jį aiktelint iš skausmo, 
bet jis ir toliau vis taip pat smarkiai puolė. Ji iškart pajuto, kad 
jis stipresnis už ją; dabar jis bandė užlaužti ranką, laikančią 
ginklą, nukreipti vamzdį nuo savo krūtinės į jos. Tuo pat metu 
laisvąja ranka toliau ją kūlė. Dauguma smūgių buvo pro šalį, bet 
nemažai pataikė, tad iš skausmo Houp akyse pasipylė raudoni 
ratilai. 

Ji vėl spyrė, šį kartą taip smarkiai, kad kartu su šeimininku 
nulėkė į šalį, o po kambarį išsilakstė daugiau nuolaužų. Šiukš- 
liadėžė parvirto, ant grindų pabiro pradvokę kavos tirščiai ir 
kiaušinių lukštai. Houp išgirdo, kad dūžta daugiau stiklo. 

O'Konelio tėvas buvo patyręs barų peštukas ir žinojo, kad 
dauguma muštynių laimimos keliais pirmais smūgiais. Jis buvo 
sužeistas ir juto, kaip kūną varsto skausmas, bet jam pavyko 
jo nepaisyti ir kautis iš paskutiniųjų. Giliai širdyje jis kur kas 
aiškiau negu Houp nujautė, kad šios grumtynės su anoniminiu, 
kauke užsidengusiu veidą priešu yra svarbiausios jo gyvenime. 
Jeigu jų nelaimės — mirs. Jis spaudė pistoletą, stengdamasis nu- 
kreipti jį užpuolikui į kūną. Vieną akimirką jam šmėstelėjo min- 
tis, kad beveik taip pat elgėsi prieš daugel metų, kai grūmėsi su 
girta Žmona. 

Houp toli gražu nepuolė į paniką. Kaip gyva nebuvo jautusi 
tokio raumenų akstino. Adrenalinas trinksėjo ausyse, ji gaudė 
orą stengdamasi rasti jėgų laimėti. Ji visu smarkumu smogė 

O'Konelio tėvui į šoną, ir juodu vos ne riste nusiritę trenkė- 
si į ruošos stalą. Aplink juos pasipylė lėkštės ir stalo įrankiai. 
Matyt, šis veiksmas davė vaisių: O'Konelio tėvas sukriokė iš 
skausmo, ir Houp pastebėjo raudoną kraujo ruoželį, tekantį bal- 
tais stalo dažais. Pirmas jos šūvis pataikė į peties raumenis ir 
kaulą; nors audiniai buvo suplėšyti į skutus, o kaulas sutrupėjęs, 
jis sukandęs iš skausmo dantis grūmėsi toliau. 

O'Konelis sugriebė ginklą abiem rankomis. Houp staiga tvo- 
jo jam laisvąja ranka taip, kad jis galva vožėsi į ruošos stalą. Ji 
pamatė, kad jis prašiepęs dantis, o veidas virtęs pykčio ir siaubo 
kauke. Jinai dar kartą spyrė keliu ir pataikė jam į kirkšnį, tada 
laisvąja ranka stūmė jį laikydama už smakro ir per jį tranky- 
dama. Nuo smūgio jis buvo apkvaitęs, bet ji vis tiek negalėjo 
Išsivaduoti Iš po jo. 

Įnirtingai sugniaužusi pistoletą Houp ėmė talžyti O'Konelį 
kaire ranka, visais raumenimis priešindamasi, kad tik ginklas 
nebūtų nukreiptas į ją. 

Staiga tą akimirką ji pajuto, kad O'Konelis kiek atleido pis- 
toletą laikančią jos ranką. Jai dingtelėjo mintis, kad galbūt lai- 
mi, bet tada visą kūną pervėrė neapsakomas skausmas. Jos akys 
persivertė, ir ji vos nenualpo. Svaigstančioje galvoje nusileido 
tamsa, grasinanti aptemdyti sąmonės likučius. 

Pasirodo, O'Konelio tėvas stvėrė iš aplink besivoliojančių 
nuolaužų virtuvinį peilį. Viena ranka laikydamas Houp už pisto- 
Į šį judesį jis sudėjo visą kūno svorio jėgą. 

Houp pajuto, kaip peilio smaigalys į ją įsirėžia. Galvoje 
šmėstelėjo vienintelė mintis: Štai ji, lemiama akimirka. Gyvenk 
ar mirk. 

Ji ištiesė kairę ranką, sugriebė pistoletą ir nukreipė O'Konelio 
tėvui į veidą, iškreiptą skausmo ir įniršio. Tuo metu, kai peilio 
ašmenys, rodės, sminga jai į sielą, pakišo ginklą O'Koneliui po. 
smakru ir nuspaudė gaiduką. 

Skotui magėjo žvilgtelėti į šviečiantį savo laikrodžio ciferblatą, 
bet nedrįso atitraukti akių nuo mašinos pašiūrės 1r O'Konelio 
namo šoninių durų. Jis pakuždomis skaičiavo sekundes nuo 
tada, kai tamsus Houp siluetas pranyko viduje. 

Ji per 1lgai užtruko! 

Jis žengė žingsnį iš savo slėptuvės, paskui atgal negalėdamas 
apsispręsti, ką daryti. Jautė, kaip pašėlusiai daužosi širdis. Vidi- 
nis balsas šaukė jam, kad viskas susiklostė ne taip, kaip turėjo, 
viskas nenuskilo, ir jam reikia sprukti — nelaukiant nė akimir- 
kos, tučtuojau, kol jo dar giliau neįtraukė į kažkokį pražūtingą 
įvykių verpetą. Baimė it kokia potvynio banga baudėsi jį pa- 
skandinti. 

Burna buvo sausa, lūpos perdžiūvusios. Tamsa, rodės, jį dusi- 
na, ir jis atlaisvino sportinių marškinių apykaklę. 

Skotas liepė sau trauktis, bėgti iš ten - kad ir kas atsitiko, jam 
reikia sprukti. 

Bet to nedarė - liko stovėti kaip įbestas. Jo akys bandė įžvelg- 
ti pro tamsą, įtemptos ausys stengėsi pagauti kokį garsą. Apsi- 
dairė į šalis, bet nieko nepamatė. 

Gyvenime būna akimirkų, kai žinai turįs kažką daryti, bet visi 
veiksmų variantai atrodo vienas už kitą pavojingesni; rodos, kad 
ir ką pasirinksi, sulauksi vien nevilties. Skotas suprato: kad ir 
kas dabar vyksta, kažkaip netiesiogiai Ešlės gyvenimas gali pri- 
klausyti nuo to, ką per kelias artimiausias sekundes darys jis. 

Gal ne vien Ešlės, bet jų visų. 

Nors Skotui baisiai norėjosi pasiduoti viduje augančiai pa- 
nikai, jis giliai įkvėpė ir, stengdamasis mesti iš galvos visus 
svarstymus, mintis, galimybes ir tikimybes, tekinas pasileido 
prie namo. 


Siaubo apimta Houp norėjo rėkti ir prasižiojo, bet nesuriko. Vietoj 
baimės klyksmo pasigirdo šaižus, negarsus kvėpavimo garsas. 

Antras jos šūvis pataikė O'Konelio tėvui tiesiai po smakru. 
Kulka išlėkė pro burną, sutrupino dantis, sudraskė dantenas ir 
liežuvį, kol galop įstrigo smegenyse. Vyras mirė beveik aki- 
mirksniu. Kulkos jėga bloškė jį atgal, vos nepakylėjo virš Houp, 
bet paskui jis susmuko ant jos ir prispaudė prie grindų taip, kad 
ji duso nuo jo svorio. 

Jo ranka vis dar gniaužė peilį, bet jis nebesmigo giliau į kūną. 
Staiga Houp vos neprarado sąmonės — toks veriantis skausmas 
persmelkė. Deginantys jo rėžiai badė šoną, plaučius ir širdį, juo- 
domis nepakeliamų smilkulių marškomis krito galvoje. Akies 
mirksniu ji pasijuto išsekusi; kažkoks balsas viduje ragino už- 
simerkti, užmigti — ten, kur guli, tuoj pat. Bet suveikė valios 
jėga, ir Houp sukaupė jėgas nustumti nuo savęs vyro lavoną. 
Pabandė kartą, bet neužteko jėgų. Pastūmė antrą. Lavonas lyg 
ir pasislinko per kelis pirštus. Trečią kartą jai pasirodė, tartum 
bandytų išjudinti į žemę giliai sulindusį riedulį. 

Houp išgirdo atsidarant duris, bet nematė, kas įeina. 

Gaudydama kvapą ji vėl stengėsi neprarasti sąmonės. 

— Dieve brangus! 

Balsas pasirodė pažįstamas. Ji sudejavo. 

Staiga įvyko stebuklas: O'Konelio tėvo svoris lyg prie dugno 
prispaudusi vandenyno banga pranyko, ir ji iškilo į paviršių. Pa- 
vidalas, buvęs O'Konelio tėvu, sudribo ant linoleumu dengtų 
grindų šalia jos. 

— Houp! O Viešpatie! — ji išgirdo šnibždamą savo vardą ir 
sukaupusi jėgas atsisuko į balso pusę. 

— Sveikas, Skotai, — įveikdama skausmą ji įstengė šyptelėti. — 
Turėjau šiokių tokių bėdų. 

— Tai jau tikrai. Reikia išvest tave 1š čia. 

Ji linktelėjo ir vargais negalais atsisėdo. Iš šono tebestyrojo 
peilis. Skotas jau tiesė prie jo ranką, bet Houp papurtė galvą. 

— Neliesk jo, - griežtai tarė. 

— Supratau, - linktelėjo galvą jis. 

Skoto padedama Houp atsistojo. Nuo tų pastangų galva ėmė 
svaigti dar labiau, bet Houp nepasidavė. Sukandusi dantis, prisi- 
laikydama Skoto ji peržengė per vyresniojo O'Konelio lavoną. 

— Man reikia pagalbos, —- sukuždėjo ji. — Pistoletas... negalim 
j0 palikt. 

Skotas apsidairė ir pamatė ginklą ant grindų. Pakėlė jį, nuėmė 
Houp kuprinę. Tada įmetė pistoletą atgal į plastiko maišelį, jį 
užvyniojo ir užsimetė kuprinę ant laisvojo peties. 

— Eime į lauką, - paragino. 

Juodu išsvirduliavo pro duris. Skotas padėjo Houp nusigauti 
iki tamsiosios pašiūrės pusės ir atšliejo ją į sieną. 

— Turiu pagalvoti. 

Houp linktelėjo gerte gerdama šaltą orą. Jis padėjo prablaivy- 
ti galvą; jėgų padaugėjo jau vien todėl, kad ištrūko iš smaugusių 
mirties gniaužtų. Ji pabandė žengtelėti į priekį. 

— Aš paeičiau. 

Skoto būsena buvo neaiški — kažkas tarp siaubo, panikos ir 
ryžto. Jis suvokė turįs mąstyti aiškiai ir veiksmingai. Atsmaukė 
Houp nuo veido kaukę ir suprato, kodėl Selė ją pamilo. Atrodė, 
tarsi jos poelgio skausmas išraižė veide neregėtos drąsos raukš- 
lytes. Tą akimirką jis suvokė: tai, ką ji padarė, buvo ne vien 
Selės ir Ešlės, bet ir jo labui. 

— Tikriausiai ant grindų liko mano kraujo. Jei policija... 

Skotas linktelėjo. Įtemptai pagalvojęs suprato, ką reikia da- 
ryti. 

— Palauk čia. Ištversi? 

— Jaučiuosi gerai, — atsakė Houp, nors buvo akivaizdu, kad 
taip nėra. — Aš užsigavau, bet nesu sužeista, — atsakė ji senu 
sportininkų žargonu. Jei tik užsigauni, gali žaisti toliau, sužeis- 
ta — nebegali. 

— Tuoj grįšiu. 

Skotas nėrė už pašiūrės kampo ir susigūžęs, kad būtų kuo 
mažiau matomas, apžvelgė netvarkingai suverstas mechanizmų 
dalis, nežinia kaip čia atsiradusius įrankius, tuščias dažų skardi- 
nes ir krūvas stogo dangos lapų. Jis žinojo, kad kažkur už poros 
žingsnių yra tai, ko jam reikia, bet abejojo, ar sugebės pastebėti 
beveik aklinoje tamsoje. 

Padėk, Fortūna, sukuždėjo jis panosėje. 

Tada pamatė tai, ko reikia — raudoną plastiko kanistrą. 

— Būk geras, - tarė sau, — būk pilnas! 

Pakėlė kanistrą, pakratė ir pajuto, kad kokiame trečdalyje te- 
liūškuojasi skystis. Atsuko kamštį ir iškart pajuto seno benzino 
tvaiką — jo negalėjai supainioti su jokiu kitu. 

Skotas pasilenkė ir kiek galėdamas greičiau išlėkė 1š pašiū- 
rės, perbėgo apšviestą plotą ir įsmuko pro duris. 

Staiga apėmė šleikštulys, bet Skotui pavyko nesusivemti. 
Kai tą vakarą pirmą kartą įėjo į šį namą, visos mintys buvo 
sutelktos į Houp ir kaip ją išvaduoti iš grumtynių vietos. Šįsyk 
jis buvo vienas su O'Konelio tėvo lavonu ir tik dabar nulei- 
dęs akis pamatė sukrešėjusį kraują bei subjaurotą į chimeros 
panašų vyriškio veidą. Jis aiktelėjo ir liepė sau likti ramiam, 
bet nepavyko. Jautė, kaip daužosi širdis, viskas aplink atro- 
dė lyg nušviesta prožektorių. Grumtynių paliktos nuolaužos 
ir kraujas spindėjo, tarsi kažkas būtų išdažęs ryškiais dažais. 
Jam dingtelėjo, kad smurtinė mirtis viską pašviesina, o ne pa- 
tamsina. 

Eidamas netvirtu žingsniu Skotas gaudyte gaudė kvapą. 

Pažiūrėjo į tą vietą, kur rado O'Konelio prispaustą prie grin- 
dų Houp - kraujo tikriausiai turėjo būti ten — ir išties pamatė ant 
grindų užtiškusius raudonus lašelius. Jis šliūkštelėjo benzino į 
tą vietą, likusį išpylė tėvui ant marškinių ir kelnių. Apsidairęs 
aplink pamatė pašluostę. Suvilgė ją į sumišusį su krauju benziną 
ant vyro krūtinės, tada susikišo į kišenę. 

Jam vėl užėjo šleikštulys, ir jis buvo betiesiąs ranką į ką nors 
atsiremti, bet apsigalvojo: juk sulig kiekviena sekunde žmogžu- 
dystės vietoje didėja tikimybė palikti kokį išdavikišką įkaltį. Jis 
atsistojo, numetė kanistrą į benzino balą ir priėjo prie dujinės 
viryklės. Šalia degiklių gulėjo degtukai. 

Priėjo prie pat durų, uždegė visą dėžutę ir metė ant O'Konelio 
tėvo krūtinės. 

Benzinas užsidegė, liepsna šovė į viršų. Kurį laiką Skotas ne- 
krustelėdamas žiūrėjo, kaip ugnis 1ma plisti, paskui apsisuko ir 
nėrė atgal į tamsą. 

Houp rado atsišliejusią į pašiūrę. Pirštinėta ranka laikė suė- 
musi iš šono vis dar kyšančio peilio kriaunas. 

— Reikia, kad pajėgtum paeiti, — tarė jis. 

— Pajėgs1u, — gargždžiu balsu atsakė ji. 

Vengdami apšviestų plotų juodu išėjo į gatvę. Skotas apkabi- 
no Houp, kad galėtų į jį pasiremti, 1r jie lėtai žengė tamsa. Houp 
rodė jam kelią prie savo automobilio. Nė vienas neatsigręžė į 
O'Konelio namą. Skotas mintyse meldėsi, kad jo uždegta lieps- 
na įsisiautėtų ne iškart ir praeitų kelios minutės, kol kas nors iš 
kaimyninių namų ją pastebės. 

— Kaip tu? — sukuždėjo jis. 

— Ištversiu, — atsišliedama į jį atsakė Houp. 

Nakties oras padėjo jai blaiviau mąstyti, skausmą pavyko su- 
valdyti, nors sulig kiekvienu žingsniu ją persmelkdavo siaubin- 
gas dieglys. Ji jautėsi čia pasitikinti savimi ir stipri, čia kupina 
nevilties ir silpna. Žinojo: kad ir ką likusiai nakties daliai numa- 
tė Selė, viskas klostysis ne taip, kaip buvo planuota. Suprato tai 
iš kraujo, kurį jautė tvinkčiojantį žaizdoje. 

— Nesustok, - ragino Skotas. 

— Porelė išėjo naktį smagiai pasivaikščioti, ir tiek, - pajuoka- 
vo Houp pro sukąstus iš skausmo dantis. —- Sankryžoje į kairę. 
Automobilis turėtų būti kiek toliau toje gatvėje. 

Kiekvienas Žingsnis atrodė lėtesnis už ankstesnįjį. Skotas 
nežinojo, ką darytų, jei privažiuotų automobilis ar jei kas nors 
išeitų į lauką ir įdėmiai į juos pažiūrėtų. Tolumoje girdėjo lojant 
šunis. Kai jie nusvirduliavo už kampo, iš pažiūros panašūs į pa- 
dauginusią per vakarienę porelę, Skotas pamatė jos automobilį. 
Name priešais jį vykstantis vakarėlis per tą laiką tapo triukš- 
mingesnis. 

Houp pavyko suimti save į rankas. Jai atrodė, kad dirba kiek- 
vienas kūno raumenėlis, kad ji atiduoda visas iki paskutinės 
kruopelės jėgas. 

— Pasodink mane prie vairo, — ji stengėsi kalbėti valdingai, 
kad jam nė nekiltų mintis ginčytis. 

— Vairuoti negali. Tau reikia į ligoninę, pas gydytoją. 

— Taip, bet tik ne čia. Arti šitos vietos nevalia. 

Houp galvojo stengdamasi išsaugoti šviesią sąmonę, bet dėl 
skausmo tai buvo sunku. 

— Po velnių - lentelės su numeriais, — tarė ji. — Tiek vargta, 
kol jas apkeitėme. Sukeisk jas vėl. 

Skotas sutriko. Jis nesuprato, kodėl ši užduotis turėjo būti 
pirmutinė. Jam atrodė kur kas svarbiau nuvežti Houp į skubios 
pagalbos kabinetą ir sustabdyti kraujavimą iš žaizdos. 

— Daryk, ką sakau! 

Jis pasodino ją ant vairuotojo sėdynės, kaip ji ir liepė. Tada 
čiupo kuprinę su krepšiu, giliai įkvėpė, susiraukęs vienintelį 
kartą žvilgtelėjo į namą, kur vyko vakarėlis, ir kiek įmanyda- 
mas greičiau nubėgęs prie automobilio priekio ir užpakalio vėl 
pritvirtino tikrąsias Masačusetso numerių lenteles prie nuomoto 
automobilio. Nuimtąsias įmetė į kuprinę prie pistoleto, į tą patį 
plastiko maišelį įkišo benzinu ir krauju išteptą pašluostę. 

Skotas grįžo prie vairuotojo pusės. Houp per tą laiką įkišo 
raktelį į degimo spynelę. Jis matė, kad jos veidas iškreiptas 
skausmo, kai ji vyniojosi lipnią juostą nuo kulkšnių ir nusiplėšė 

juostą ir dvi poras pirštinių nuo rankų. Pirštines, juostą ir veido 
kaukę padavė Skotui. Jis bejėgiškai stovėjo šalia, kai Houp iš- 
traukė peilio ašmenis iš liemens. 

— Dieve! — sudejavo ji. 

Jos galva nusviro atgal, ir ji vos neprarado sąmonės. Nespėjus 
praeiti pirmai silpnumo bangai, atėjo antra. Kita vertus, skaus- 
mas neleido jai prarasti budrumo. Ji giliai įkvėpė. 

— Turiu nuvežti tave į kokią ligoninę. 

— Nusigausiu pati. Tu turi per daug ką nuveikti, — ji parodė į 
peilį. — Pasiliksiu jį. 

Houp numetė jį ant automobilio grindų ir paspyrė, kad nebūtų 
matyti. 

— Galėčiau jo atsikratyti, — tarė Skotas. 

Nors Houp sunkiai sekėsi aiškiai mąstyti, ji papurtė galvą. 

— Atsikratyk tų daiktų ir lentelių ten, kur niekas negalėtų jų 
susieti su šiuo automobiliu. 

Ji iš paskutiniųjų stengėsi nieko nepamiršti, likti susikaupusi, 
bet skausmas neleido mąstyti ramiai, logiškai. Norėjo, kad šalia 
būtų Selė. Ši pajėgtų įžvelgti visus aspektus, visas smulkme- 
nas. Tai ji gerai moka, pamanė Houp. Bet ji tegalėjo atsigręžti į 
Skotą ir Žiūrėti į jį taip, tarsi jis būtų Selės dalis — kadaise taip 
ir buvo, pamanė. 

— Gerai, — tarė ji. —- Mes vėl laikomės plano. Vairuoti galiu. O 
tu daryk tai, ką privalai, — ji rankos mostu parodė į kuprinę su 
pistoletu. 

— Negaliu tavęs palikti. Selė man niekados neatleistų. 

— Jei nepaliksi, ji neturės galimybės tau atleisti. Mes gerokai 
atsiliekame nuo grafiko. Tai, ką turi dabar padaryti, viską nu- 
lems. 

— Tu tuo ssitikinusi? 

— Taip, — atsakė Houp, nors žinojo meluojanti. Dabar ji nie- 
kuo nebuvo įsitikinusi. - Važiuok. Tuoj pat. 

— Ką man pasakyti Selei'? 

Houp sudvejojo. Galvoje šmėstelėjo dešimtis minčių, bet ji 
tepasakė: 

— Tik pasakyk jai, kad man viskas bus gerai. Paskambinsiu 
jai vėliau. 

— Tu tuo įsitikinusi? - jis metė žvilgsnį į jos šoną, kur neseniai 
styrojo peilio kriaunos, ir pamatė kraujo dėmę ant juodo mecha- 
niko kombinezono. 

— Žaizda tikrai ne tokia gili, kaip atrodo, — vėl pamelavo 
Houp. — Važiuok, kol dar turim progą. 

Mintis, kad po visko, ką ji padarė, juos gali ištikti nesėkmė, 
jai pasirodė nepakeliama. Ji mostelėjo Skotui. 

— Važiuok. 

— Gerai, — atsakė jis išsitiesdamas ir žengtelėdamas atatupstas. 

— Ei, Skotai. 

— Ką? 

— Ačiū, kad atėjai į pagalbą. 

Jis linktelėjo. 

— Visą sunkų darbą nuveikei tu. 

Jis uždarė vairuotojo dureles ir žiūrėjo, kaip Houp pasilenkusi 
prie vairo užveda variklį. Jis atsitraukė atbulas. Houp nuvažiavo 
sklandžiai. Jis stebėjo, kol ji važiavo gatve, vienas stovėdamas 
tamsoje, kol raudoni užpakaliniai žibintai išnyko viską aplink 
gaubiančioje tirštoje kaip rašalas tamsoje. Tada užsimetė kupri- 
nę ant peties ir negreitai nubėgo prie autobusų stotelės. Skotas 
žinojo vėluojantis ir kad tai gali būti pražūtinga, bet privalėjo 
laikytis Selės sugalvoto plano. Jis gerai nesuvokė, ką iki ryto 
nuveiks Houp, bet jų sėkmė dabar daugiausia priklausė nuo jos. 
Tada suprato, kad gal ir klysta: nemenkos Fortūnos pagalbos tą 
naktį dar reikės kitur. 

Selė sėdėjo automobilyje priešais didelį prekybos ir pramogų 
centrą. Dirstelėjo į savo laikrodį, paskui į sekundmatį, paėmė 
mobilųjį ir rimtai svarstė, ar skambinti, bet nusprendė to ne- 
daryti. Ji buvo už kokių keturiasdešimt penkių minučių kelio 
nuo Bostono, netoli kelias valstijas jungiančio greitkelio. Šią 
vietą pasirinko dėl tų pačių priežasčių kaip ir tą, kurioje per- 
davė Houp pistoletą. Skirtumas buvo tik tas, kad iš čia Skotas 
lengvai išvažiuos į kelią, kuriuo galės grįžti į Masačusetso va- 
karus. 

Selė atlošė galvą į sėdynės atramą 1r užsimerkė. Ne, ji ne- 
galvos apie visas galimas nesėkmes, kurios galėjo ištikti tą 
naktį, nes tuomet apniks neapsakoma baimė. Jie visi - žudymo 
meno mėgėjai, pamanė. Gal kiekvienas jų ir turi kompetencijos, 
kuri leistų visai neblogai suplanuoti, suorganizuoti ir parengti 
žmogžudystę, bet kai reikėjo ją įvykdyti, jie buvo visiškai žali 
naujokai. Kurdama tos nakties užmačias ji kažkodėl manė, kad 
jų patirties stoka bus didžiausias jų pranašumas. Profesionalai 
nebūtų padarę to, ką padarė jie. Planas buvo pernelyg padrikas, 
pernelyg pagrįstas atsitiktinumu ir pernelyg priklausomas nuo 
to, ar kiekvienas dalyvis deramai atliks savo užduotis. Čia ir 
buvo viso sumanymo stiprybė, pamanė ji. 

Išsilavinę žmonės nedarytų to, ką darė jie. Tik narkomanai ar 
smurtauti linkę žmonės įvykdo vis sunkesnius nusikaltimus, kol 
pagaliau nužudo žmogų - tai buvo logiška. 

Ji kietai užmerkė akis. 

Gal mintis, kad jie sugebės lyg niekur nieko įvykdyti žmog- 
žudystę, nuo pat pradžių buvo tuščia fantazija. Ji tuoj pat išvydo 
mintyse antrankiais surakintus, policininkų apsuptus Skotą su 
Houp ir parodymus duodantį O'Konelio tėvą. Paskui ateis eilė 
jai — vos tik Skotas ar Houp palūš tardomi. 

O Ešlė ateityje viena turės vargti su Maiklu O'Koneliu — na ir 
kas, kad šalia bus Katerina. 

Selė atsimerkė ir apžvelgė žalsvai apšviestą automobilių 
aikštelę. 

Skoto — nė ženklo. Houp šiuo metu turėtų būti pakeliui į 
namus. 

Maiklas O'Konelis tikriausiai šalikelėje bando sutaisyti kiau- 
rą padangą arba laukia techninės pagalbos sunkvežimio. Tur- 
būt pyksta, keikiasi ir spėlioja, kas, po velnių, čia dedasi. Vieno 
dalyko jis negalėjo tikėtis — kad atsidurs spektaklyje, kuriame 
vienas iš svarbiausių vaidmenų teko jam. Selė nusišypsojo. Jai 
dingtelėjo mintis, kad vaidmuo, kurio atlikėjas turėjo mažiausiai 
galimybių praleisti kokią frazę ar žengti klaidingą žingsnį, buvo 
j0, o pats Maiklas to nė nežinojo. Jį smaugė, 0 jis nė nesuvokė, 
kad tą akimirką jį neutralizuoja, traukia iš Ešlės gyvenimo. 

Selė sugniaužė kumštį ir mintyse tarė: Mes patvarkėme tave, 
šunsnuki! 

Ji 1š lėto iškvėpė. Gal. 

Skotas tuoj tuoj turėtų privažiuoti. 

Iš nevilties ir įniršio ji ėmė trankyti per vairą. 

— Po velnių - kur tu?! - karštligiškai sušnabždėjo ji vėl apsi- 
dairydama aplink. — Nagi, Skotai! Pasirodyk čia! 

Ji vėl paėmė į ranką mobilųjį, bet iškart padėjo. Ji suprato: 
laukti yra antras pagal sunkumą dalykas. Sunkiausias — tikėti 
žmogumi, kuriam kadaise sakei mylinti, kurį palikai, kuriam 
buvai neištikima ir su kuriuo paskui išsiskyrei. Po teisybei, jos 
santykiai su buvusiu vyru išliko daugiau ar mažiau civilizuoti 
vien dėl Ešlės. Dėl jos, spėjo jinai, jie pajėgs ištverti iki ryto. 

Tada jos mintys nukrypo į Houp. Selė papurtė galvą ir pajuto 
akyse ašaras. Žinojo galinti visiškai ja pasikliauti, nors pastarai- 
siais mėnesiais beveik nė velnio nepadarė, už ką būtų nusipel- 
niusi to pasitikėjimo. Selė pasijuto blaškoma netikrumo jūroje. 

— Važiuok! — sukuždėjo vėl, tarsi vien žodžių galėtų užtekti, 
kad kažkas įvyktų. 

Tolimajame kampe aikštelės, kurioje Skotas paliko savo pikapą, 
stovėjo didelis žalias šiukšlių konteineris. Skotas pajuto didžiulį 
palengvėjimą pamatęs, kad konteineris beveik pilnas ne vien 
polietileninių maišų su atliekomis, bet ir visokių butelių, skar- 
dinių ir neišvežtų šiukšlių. Jis paėmė iš pažiūros tik puspilnį 
maišą, atrišo viršų ir sumetė į jį vogtas numerių lenteles, lipnios 
juostos likučius ir pirštines. Tada rūpestingai užrišo maišą iš 
naujo ir padėjo šiukšlių krūvos viduryje. Numanė, kad kontei- 
neris bus ištuštintas netrukus, galbūt kitą dieną. 

Jis greitai grįžo prie pikapo, palaukė, kol iš aikštelės neva- 
žiuos joks kitas automobilis, ir tik tada įjungė variklį. 

Padėjęs kuprinę ant grindų, Skotas vėl apsivilko kostiumą ir 
pasirišo kaklaraištį. Jis žinojo turintis skubėti, bet dar svarbiau 
buvo nepatraukti dėmesio. Jam magėjo paspausti, bet jis pa- 
klusniai neviršijo leistino greičio. Net greitkelyje važiuodamas 
susitikti su Sele uoliai laikėsi vidurinės juostos. 

Jis nežinojo, ką pasakys ją pamatęs. 

Jam atrodė neįmanoma žodžiais išreikšti to, kas įvyko naktį. 
Jeigu nieko jai nepasakys, Selė jo nekęs. Jei papasakos viską — 
patirs siaubą ir neapykantą jam. Ji norės tuoj pat atsidurti šalia 
Houp, tad nedarys to, kas toliau numatyta plane. 

Taigi viskas gali žlugti. 

Važiuodamas tamsoje suprato meluosiąs. Gal nedaug, bet ir 
nemažai. Tai jį pykdė ir liūdino, bet, svarbiausia, jautėsi nekom- 
petentingas ir labai nesąžiningas. 

Nuvažiavęs nuo greitkelio ir įsukęs į automobilių aikštelę 
Skotas pastebėjo Selę. Jis bemat padidino greitį ir sustojo ša- 
lia. Čiupęs kuprinę su pistoletu ir benzinu bei krauju ištepta pa- 
šluoste, išlipo iš mašinos. 

Selė nesikėlė nuo sėdynės, tik įjungė variklį. 

— Vėluoji, - prikišo. - Nežinau, ar man liko užtektinai laiko. 
Viskas vyko pagal planą? 

— Ne visai, — atsakė Skotas. — Viskas nebuvo taip paprasta, 
kaip manėme. 

— Ką nori pasakyt? — griežtu advokatės tonu paklausė Selė. 

— Kilo šiokios tokios grumtynės. Houp pavyko, ji padarė tai, 
ką buvo pasišovusi padaryti, — jis padvejojo. — Bet per susidū- 
rimą ją galbūt truputį sužeidė. Dabar jinai važiuoja automobiliu 
namo. Aš išsigandau, kad ten galėjo likti kokių įrodymų, jog jos 
ten būta, todėl sukėliau nedidelį gaisrą. 

— O Dieve! - sušuko Selė. — To nebuvo planuota! 

— Man buvo neramu dėl įvykio vietos. Pamaniau, kad šitaip 
bus lengviausia suklaidinti kokį farą, jei kartais susiprotėtų, kas 
ten vyko. Argi ne apie tai mums kalbėjai? 

Selė linktelėjo. 

— Taip, taip. Gerai. Nemanau, kad dėl to būtų bėdų. 

— Kuprinėje šalia to daikčiuko guli pašluostė. Nuo jos kaž- 
kiek benzino liks ant vamzdžio. Paskui atsikratyk jos. 

Selė vėl linktelėjo. 

— Gudriai padarei. Bet Houp... ką ten sakei apie Houp? 

Gal man ant kaktos parašyta, kad meluoju? — dingtelėjo 
Skotui. 

— Dabar ji neatsilieka nuo grafiko. Daryk, ką privalai, pasikal- 
bės1 su ja vėliau. 

— Kas konkrečiai nutiko Houp? - įsakmiai paklausė Selė. 

— Privalai važiuoti. Tau reikia grįžti į Bostoną. Laikas labai 
svarbu. Nežinia, ką darys O'Konelis. 

— Kas nutiko Houp? — pakartojo Selė su neslepiamu pykčiu 
balse. 

— Sakiau tau: ji susigrūmė. Ją sužeidė peiliu. Kai ją palikau, 
liepė pasakyti tau, kad jai viskas gerai. Aišku? Štai jos žodžiai: 
„Pasakyk Selei, kad man viskas gerai.“ Tau reikia baigti užduotį 
šiąnakt. Mums visiems reikia tai padaryti. Houp savąją atliko. 
Aš savo irgi. Dabar tu baik savo. Tai paskutinis dalykas ir... - jis 
nebaigė sakinio. 

Selė dvejojo. 

— Sužeidė peiliu? Kaip suprasti - sužeidė peiliu? Sakyk man 
tiesą! 

— Aš tr sakau tau tiesą. — šaltai atsakė Skotas. — Jai įpjovė, ir 
tiek. Dabar važiuok. 

Selei atėjo į galvą šimtas skirtingų atsakymų buvusiam vyrui, 
bet ji susilaikė. Nors ir kokia įpykusi buvo, suprato: kadaise, 
prieš daug metų, jam melavo, o dabar jis meluoja jai, bet ji nič- 
nieko negali pakeisti. Ji linktelėjo galvą, nes savo balsu nebe- 
pasitikėjo, paėmė kuprinę ir išvažiavo į naktį. Skotas ir vėl liko 
stovėti 1r žiūrėti, kaip automobilio žibintai pranyksta tamsoje. 


— Taigi, —- tarė detektyvas rodydamas į nusikaltimo vietoje darytas 
fotografijas, — ugnis viską kaip reikiant sujaukė. O dar labiau negu 
ugnis — tas prakeiktas vanduo, kuriuo viską apipila ugniagesiai. Aišku, 
negali jų prašyti to nedaryti, — pašaipiai nusijuokdamas pridūrė jis. — 
Mums gerokai pasisekė, kad visas namas nesuliepsnojo. Gaisras iš 
virtuvės beveik neišplito. Matote visą apdegusią užpakalinę sieną? 
Padegimų specialistas sakė, kad padegėjas nė velnio apie tuos da- 
lykus neišmanė, todėl, užuot pasklidusi į kambarį, ugnis metėsi siena 
į lubas. Todėl ją ir pastebėjo kaimynas kitapus gatvės. Taigi apskritai 
mums pasisekė, kad pavyko atkurti, kas įvyko. 

— Ar ligi tol buvote tyręs daug Žmogžudysčių? —- paklausiau. 

— Čia? Pas mus ne taip kaip Bostone ar Niujorke. Mūsų skyrius 
gana negausus, bet valstijos teismo ekspertizės biuras labai neblo- 
gas, o patologų anatomų skyriuje dirba ne kokie mulkiai, tad kai nužu- 
domas žmogus, paprastai mes visai gerai gaudomės. Žmogžudystės 
čia dažniausiai įvyksta, kai nebesusivaldo susikivirčiję sutuoktiniai 
ar kai nepavyksta koks narkotikų sandėris. Dažniausiai blogiukas ar 
bent jau jo draugužis būna nusikaltimo vietoje, tad mums pasako, ko 
ieškoti. 

— Bet šįsyk taip nebuvo, ar ne? 

— Ne. Iš pradžių kilo klausimų, ir mums teko gerokai pasikasyti pa- 
kaušį. Be to, daugybė Žmonių nė nemanė lieti ašaras, kad O Konelis 
padėjo šaukštą. Jis buvo bjaurus vyras žmonai, bjaurus tėvas, bjau- 
rus kaimynas ir be galo nesąžiningas šunsnukis. Velniai rautų, jei 
būtų turėjęs šunį, tikriausiai būtų marinęs badu ir du kartus per dieną 
spardęs - šiaip sau, iš principo, suprantat? Šiaip ar taip, to, kas buvo 
likę name ir nusikaltimo vietoje, mums užteko nusikaltimui išaiškint. 

Linktelėjau galvą. 

— Bet kas nukreipė jus teisinga linkme? 

— Tiesą sakant, du dalykai. Matot, įvyko gaisras ir buvo rastas ap- 
degęs lavonas. Kadangi esame visai buki, iš pradžių pamanėme, kad 
vyresnysis O Konelis pasigėrė ir kažkaip sugebėjo padegti namus ir 
save patį. Na, žinot - neteko nuovokos su cigarete ir buteliu škotiško 
viskio rankoje. Aišku, tai veikiau būtų įvykę svetainėje sėdint krėsle ar 
miegamajame gulint lovoje, o ne ant virtuvės grindų. Bet kai patologas 
anatomas paguldo lavoną ant stalo, nurėžia apdegusios mėsos, pama- 
to šautinę žaizdą ir randa dvidešimt penkto kalibro kulką smegenyse, 
o kitą —- petyje, na, tada viskas ima atrodyti visai kitaip. Taigi grįžome 
į tą permirkusią jovalynę ieškodami, už ko užsikabinti. Bet patologas 
anatomas dar rado po vyruko nagais odos atplaišėlių, taigi gavome 
gana įdomios DNR bandinį. Taigi staiga paaiškėja, kad netvarka na- 
muose atsirado dėl muštynių, kurios nekaip baigėsi tam šunsnukiui. 
Paskui, kai ėmėme klausinėti aplinkinius, vienas kaimynas prisiminė 
matęs automobilį su Masačusetso numeriais, išrūkusį iš ten prieš pat 
prasidedant gaisrui. Turėdami jo parodymus ir DNR testo rezultatus 
gavome kratos orderį. Kaip manot, ką tada išsiaiškinom? 

Jis šypsodamas sukikeno. Šitaip policininkas rodė pasitenkinimą 
dar kartą įsitikinęs, kad retkarčiais pasaulyje nutinka tai, kas ir turi 
nutikti. 

Vargu ar aš būčiau padaręs tą pačią išvadą. 


45 


Monologas telefonu 


Pro rinkliavų būdeles palei Meino valstijos sieną Houp važiavo 
šiaurės kryptimi, į vietovę pajūryje, kurioje prisiminė atostoga- 
vusi vasarą prieš daug metų, netrukus po to, kai jiedvi su Sele 
įsimylėjo. Į savo pirmą bendrą kelionę jos pasiėmė mažąją Ešlę. 
Vietovė buvo negyvenama. Peraugusių tamsių medžių ir susiraizZ- 
giusių krūmų parkas siekė vandenį, 0 iš Atlanto atriedėjusios ban- 
gos atsimušdavo į pakrantės uolas ir tiško aukštais sūraus vandens 
purslais. Vasarą, kai prie uolų žaisdavo ruoniai, o dešimties skir- 
tingų rūšių paukščiai klykaudavo skrisdami prieš vėją, pučiantį į 
kranto pusę, čia jauteisi kaip pasakoje. Dabar, pamanė Houp, ten 
nepamatysi gyvos dvasios. Ji neprisiminė jokios kitos vietos, kur 
būtų taip ramu, kad ji galėtų sugalvoti, ką daryti toliau. 

Houp nuleido alkūnę ir prispaudė ja žaizdą šone. Kraujas ėmė 
sunktis lėčiau; skausmas jau anksčiau virto nuolatiniais diegliais. 
Ne kartą jai jau atrodė, kad neteks sąmonės, bet po automobilio 
ratais bėgant kilometrams ji atgaudavo šiek tiek jėgų ir sukandusi 
iš skausmo dantis imdavo tikėti galinti ištverti visą kelionę. 

Ji bandė įsivaizduoti, kas įvyko jos viduje. Mintyse matė įvai- 
rius organus: skrandį, blužnį, kepenis, žarnas - ir lyg žaidžiantis 
vaikas spėliojo, kuriuos perrėžė ar perdrėskė peilio ašmenys. 

Vietovė atrodė dar tamsesnė už ją gaubiančią naktį. Guotai 
juodų pušų, it kokie nebylūs liudytojai stovinčių šalikelėje, ro- 
dės, stebi jos kelionę. Kai nuvažiavo nuo greitkelio, aiktelėjo 
staiga nudiegta skausmo. Atsargiai sukdama vairą nuvažiavo 
vingiuotais keliukais, primenančiais vaikystės namus. Houp 
bandė valdyti kvėpavimą, mintyse vis kartojo, kad nakties orą 
reikia įtraukti saikingai. 

Bandė įsivaizduoti, kad iš tikrųjų važiuoja į namus, kuriuose 
prabėgo vaikystė. Mintyse matė motiną prieš daug metų; į viršų 
įrengtoje aikštelėje bando mušinėti futbolo kamuolį. Girdėjo jį 
šaukiantį apsiauti futbolo batelius ir ateiti pažaisti. Iš balso galė- 
jai suprasti, kad jis stiprus, visai ne toks kaip vėliau ligoninėje, 
išvargintas ligos. 

Tuoj atvažiuosiu, pamanė ji. 

Nedidelės rudos lentelės kas keli kilometrai rodė jai kelią į 
parką; ji jau užuodė sūroką orą. Prisiminė nuošalią automobilių 
aikštelę parke. Žinojo, kad šaltą lapkričio naktį ji bus tuščia. 
Vienintelis metro pločio takas, tirštai nuklotas pušų spygliais, 
vedė pro medžių ir krūmų guotus, paskui pro pramogų aikš- 
telę. Dar geras kilometras, ir ji bus vandenyno krante. Pakėlė 
akis ir pamatė pilnatį. Ji žinojo, kad jai gali prireikti šykščios 
jos šviesos. Mėnulį juosė geltonas apvadas, ir ji pamanė, kad 
pirmas sniegas ir šalčiai nebe už kalnų. Houp abejojo, ar dar 
kas nors čia atvažiuos. Nežinojo, ką sakytų, jei taip atsitiktų. 
Ji nebeturėjo jėgų meluoti net visai nesmalsiam policininkui ar 

Houp pamatė kitą ženklą — didelę baltą H mėlyname fone. 
Ligoninė. 

Mane nesąžiningai gundo, pamanė. Ji buvo pamiršusi, kad 
parkas — vos už trijų kilometrų nuo ligoninės. 

Bandė įsivaizduoti pasukanti ta kryptimi. Platus skaisčios 

šviesos ruožas, raudonas neoninis užrašas Į SKUBIOS PA- 
GALBOS SKYRIŲ. Netoliese apskritame keliuke tikriausiai 
stovi pora greitosios pagalbos automobilių. Vos įėjus pro duris 
prie rašomojo stalo sėdi slaugytoja, vertinanti, ar labai skubios 
pagalbos reikia. 

Houp įsivaizdavo ją: kresna pusamžė moteris, kurios neiš- 
muša iš vėžių nei kraujas, nei pavojus. Ji vieną kartą žvilgtelės į 
žaizdą Houp šone, ir ši nė nepajus, kaip atsidurs dienos šviesos 
lempų nutviekstame apžiūros kabinete, o virš jos palinkęs gy- 
dytojas ir slaugytojos kuždėsis bandydami išgelbėti jai gyvybę. 

Kas jus sužeidė? — paklaus kuris nors laikydamas bloknotą ir 
pasiruošęs užrašyti jos žodžius. 

Pati susižeidžiau. 

Ne, rimtai, kas tai padarė? Policininkai jau važiuoja čia, jie 
norės žinoti. Pasakykit mums dabar 

Negaliu sakyti. 

Mums kilo klausimų, mums reikia atsakymų. Kodėl jūs čia? 
Kodėl jūs taip toli nuo namų? Ką šiąnakt veikėte? 

Nesakysiu. 

Negaliu sakyti ir nesakysiu — skirtingi dalykai. Mums kilo 
įtarimų. Ir abejonių. Jei ištempsite iki ryto, užduosime kur kas 
daugiau klausimų. 

Aš į juos neatsakinėsiu. 

Ne, atsakinėsite. Anksčiau ar vėliau atsakysite. Ir pasakykite 
mums, kodėl ant jūsų kombinezono yra svetimo kraujo dėmių? 
Kaip jos ten atsirado? 

Houp sugriežė dantimis ir nuvažiavo toliau. 


Selė sustabdė automobilį beveik toje pačioje vietoje priešais 
Maiklo O'Konelio daugiabutį kaip ir prieš kelias valandas. Gat- 
vė buvo tuščia, tik vienur kitur stovėjo automobiliai. Tvyrojo 
miestui būdinga tamsa — juoda naktis stengėsi įšliaužti į kertes, 

sulieti šešėlius į daiktą, įveikti net menkiausią šviesą, atslenkan- 
čią iš ne tokių snūdžių miesto dalių. 

Ji pažiūrėjo pirma į savo laikrodį, paskui į sekundmatį, einan- 
tį visą dieną, ir giliai įkvėpė. Laikas slinko pernelyg lėtai. 

Selė pažiūrėjo į Maiklo O'Konelio pastato fasadą. Jo buto 
languose vis dar buvo tamsu. 

Įdėmiai pažvelgusi į vieną gatvės pusę, paskui į kitą, Selė 
pajuto viduje augantį nerimą. Kada jis grįš? Po dviejų minučių? 
Po dvidešimties? Ar jis apskritai važiuoja čia? 

Selė papurtė galvą. Jei viskas būtų buvę deramai suplanuota, 
tarė mintyse, būtų buvęs paskirtas žmogus sekti jį išėjusį iš tėvo 
namų, kad kiekvienas jo žingsnis būtų stebimas. Ji sukando 
lūpą. Bet tuomet jiems visiems būtų kilęs pavojus, nes vienas 
jų būtų atsidūręs arčiau O'Konelio, negu ji norėjo. Štai kodėl 
Ji numatė, kad jis turi užgaišti, kol grįš išėjęs iš tėvo namų. Bet 
Skotas grąžino ginklą pavojingai uždelsęs, ir dabar ji nenumanė, 
kur gali būti O'Konelis. Ar padanga subliūško, kaip prižadėjo 
Skotas? Ar dėl to jis pakankamai užtruko? Visi „gal“ šaukė jai 
it kokie nesuderinti instrumentai, nedarniai bandantys sugroti 
simfoniją. 

Dirstelėjusi į šone gulinčią kuprinę su pistoletu ji šiaip taip 
įveikė norą tiesiog imti ir įkišti jį į šiukšlių konteinerį už namo. 
Net tada tikimybė, kad farai jį ras, būtų gana didelė. Bet tuomet 
nebūtų to jai reikalingo tikrumo, o šią abejonių kupiną naktį ši 
plano dalis turėjo nesukelti jų dar daugiau. 

Ji sugriebė mobilųjį telefoną. Mintys karštligiškai pasisuko į 
Houp. 

Kur tu? - klausė ji mintyse. 

Tu gyva ir sveika? 

Selei drebėjo rankos. Ji nežinojo, ar iš baimės, kad O'Konelis 
ją užklups 1r šitaip viską sugriaus, ar iš baimės dėl Houp. Mintyse 
matė savo partnerę, bandė įsivaizduoti, kas jai nutiko, perskaityti 

tarp Skoto jai pasakytų žodžių eilučių, bet kiekvienas žingsnis, 
žengtas vaizduotėje šia kryptimi, tik dar labiau ją gąsdino. 

O'Konelis ją vijosi, artinosi sulig kiekviena praeinančia mi- 
nute — jinai tai juto ir žinojo turinti veikti nega:šdama. Tačiau 
paralyžiuota netikrumo ji dvejojo. 

Houp dabar nežinia kur, kamuojama skausmo — Selė juto ir 
tai. O ji niekuo negali jai padėti. 

Ji tyliai, pratisai sudejavo. 

Tada, sukaupusi neregėtas valios jėgas, stvėrė kuprinę ir šoko 
iš automobilio. Mintyse meldėsi, kad tamsa ją slėptų, kai nulen- 
kusi galvą greitai perėjo gatvę. Žinojo: jei kas nors ją pastebėjęs 
įžvelgs ryšį tarp jos, kuprinės ir O'Konelio bei jo buto, viskas 
gali išaiškėti. Jai užteko proto nebėgti ir net eiti ne per greitai. 
Jei kas nors pažiūrės jai į veidą, tai bus pražūtinga. Jei kas nors 
užkalbins, tai irgi bus pražūtinga. Jei per kelias ateinančias aki- 
mirkas nutiks kas nors verta dėmesio, tai bus pražūtinga. Jiems 
visiems. 

Selė žinojo, kad dabar turi parodyti visą drąsą ir sumanumą. 
Šią akimirką visa, kas buvo padaryta naktį, pakibo ant plauko. 
Jeigu ji patirs nesėkmę, jie visi bus pasmerkti, Ešlė, ko gero, 
taip pat. Ji, Selė, turi su savimi ginklą, kuriuo buvo nužudytas 
žmogus. Dabar ji visiškai pažeidžiama. 

Nesustok, kuždėdama ragino save. 

Eidama daugiabučio vestibiuliu, išgirdo lifte balsus, tad nėrė į 
laiptinę ir, šokdama iš karto per dvi pakopas, pasileido aukštyn. 

Stabtelėjo prie tvirtų priešgaisrinių durų, bandė ką nors per 
jas išgirsti, supratusi, kad tai neįmanoma, pro jas įėjo ir nesu- 
stodama nužingsniavo koridoriumi prie O'Konelio buto. Kaip 
ir prieš kelias valandas, rankoje laikė ponios Abramovič raktą. 
Akimirką ją apėmė siaubas įsivaizduojant, kad jis viduje — už- 
gesinęs šviesas guli ant lovos. Jai reikia sugalvoti kokį planą. 
Kas, jeigu jis išties dabar viduje? Kas, jeigu jis pasirodys jai 

nebaigus užduoties? Kas, jeigu jisai pastebės ją vestibiulyje? 
Kas, jeigu pamatys ją lifte? Ar išeinančią iš pastato, gatvėje? 
Ką ji sakys? Ar susigrums su juo? Bandys slėptis? O gal jis jos 
nė nepažins? 

Nuo visų tų klausimų ranka drebėjo atidarant duris. 

Selė greitai įžengė į vidų ir jas uždarė. 

Ji klausėsi, ar neišgirs kvėpavimo, žingsnių, tualete nuleidžia- 
mo vandens, barškinamų kompiuterio klavišų — bet ko, kas jai ga- 
lėtų parodyti, kad ji ne viena, - bet negirdėjo nieko, vien nervingą 
savo kvėpavimą, o jis, rodės, sulig kiekviena sekunde garsėja ir 
stiprėja. Padaryk tai dabar! Nagi, padaryk! Laiko nėra! 

Bijodama įjungti šviesą ji nėrė per koridorių ir trenkėsi į sie- 
ną. Nusikeikė ant savęs. Pro miegamojo langą prasiskverbė šiek 
tiek šviesos iš gatvės, jos užteko šį tą įžiūrėti. Žvilgtelėjusi į 
veidrodį, pamatė save ir vos nesukliko. 

Selė puolė prie drabužių spintos, karštligiškai atidarė kuprinę 
ir išėmė pistoletą. Kaip Skotas ją ir įspėjo, užuodė aitrų benzino 
dvoką. Ji įkišo ginklą atgal į batą, iš viršaus prispaudė be poros 
likusia kojine, kad nuslopintų tą smarvę. Pastūmusi batą atgal 
į vietą, tikėdamasi, kad viskas taip, kaip ir įsidėmėjo anksčiau, 
atsistojo. 

Selė liepė sau judėti ramiai, nesiblaškant, apgalvoti kiekvieną 
žingsnį, bet neįstengė. Paėmė dabar jau tuščią kuprinę, pasku- 
bomis apsidairė, nusprendė, kad viskas atrodo kaip pirmą kartą, 
ir pasisuko eiti. 

Tamsa 1r vėl ją sukaustė, tad ji suklupo. 

Selė bandė suvaldyti ją smelkiančias baimes, liepė sau ne- 
bėgti. Nenorėjo į ką nors atsitrenkti ar ką nors nuversti — neturė- 
jo likti jokio ženklo, kad kažkas tą dieną du kartus lankėsi bute. 
Dabar negali būti nieko svarbiau, tarė sau laukdama, kol širdis 
1ms plakti lėčiau. 

Pastangos išeiti neskubant buvo vos ne skausmingos. 

Kai Selė pagaliau pasiekė duris, nedaug trūko iki panikos. Jis 
ten, pamanė. Įsivaizdavo girdinti spynoje jo raktą. Jai atrodė, 
kad girdi balsus, žingsnius. 

Selė liepė sau nepaisyti baimės sukeltų iliuzijų ir išsliūkino iš 
buto. Apsidairė į dešinę, kairę ir įsitikino esanti viena. Vis dėlto 
ranka drebėjo, ir Selei atrodė, kad 1š visų pusių girdi besiarti- 
nant žingsnius. Ji sukaupė visą ryžtą ir įsakė sau laikytis. 

Kaip ir anksčiau užrakino duris ir pasuko į vestibiulį. Šįsyk 
vėl pasirinko laiptus. Pro pirmo aukšto vestibiulį vėl išėjo į tam- 
są. Staiga ją užplūdo pergalės džiugesys. Ji perėjo gatvę jausda- 
masi beveidė, nematoma. 

Grindinyje prie pat automobilio buvo lietaus kanalizacijos 
grotelės. Numetė pro jas ponios Abramovič raktą ir išgirdo, 
kaip jis apačioje pliumpteli į purviną vandenį. 

Tik tada, kai įlipo į automobilį, uždarė dureles ir atlošė galvą, 
pajuto, kad akys tvinksta ašaromis. Staiga patikėjo, kad viskas 
bus gerai, ir tarė sau: jai niekas nebegresia. Mums pavyko. Ešlei 
niekas nebegresia. 

Tada prisiminė Houp ir ją iš naujo apniko panika. Rodės, ji 
kyla iš kažkokios juodos gelmės joje, nenumaldomai veržiasi 
lauk grasindama užlieti ją kita, neapibrėžiama baime. Selė gar- 
siai aiktelėjo ir sulaikė kvapą. Tada paėmė mobilųjį ir surinko 
Houp numerį. 


Įvažiavęs į savo kiemą Skotas pajuto palengvėjimą. Pikapą pa- 
statė įprastoje vietoje už namo, kur jį sunkiai galėjo pamatyti 
kas iš gatvės ar kuris kaimynas. Čiupo visus drabužius, kuriais 
vilkėjo tą vakarą, sėdo į poršė ir išvažiavo į gatvę. Nuspaudė 
akceleratorių, kad išgirstų visi, kas dar nemiega ir žiūri televi- 
zorių ar skaito. 

Miesto centre buvo studentų pamėgta picerija. Tokį vėlų 
metą — artinosi vidurnaktis — čia pasirodęs dėstytojas veikiausiai 

bus pastebėtas. Jis nieko nenustebins: niekam nebuvo paslaptis, 
kad vėlų vakarą taisydami rašinius dėstytojai kartais pajusdavo 
baisiai stingantys energijos. Kur pasirodyti — čia ar kur kitur — 
nebuvo didelis skirtumas. 

Skotas sustojo tiesiai prieš piceriją. Kai kurie prie lango sė- 
dintys jaunuoliai atkreipė dėmesį į sportinį automobilį. Poršė 
niekuomet nelikdavo nepastebėtas. 

Skotas nusipirko porciją picos su kepta ant grotelių vištiena 
bei ananaso gabaliukais ir tyčia sumokėjo už ją kortele. 

Jeigu jo klaus, negalės paaiškinti, kur buvo anksčiau tą vakarą. 
Namie, taisiau rašinius, atsakys. Ne, kai taisau studentų darbus, 
į telefono skambučius neatsakinėju. Per tokį laiką jis nebūtų galė- 
jęs nuvažiuoti iš O'Konelio tėvo namų iki Bostono, paskui grįžti 
į Masačusetso vakarus. Nužudyti žmogų, paskui nusipirkti porci- 
ją picos? Detektyve, tai absurdiška! Ne per geriausias alibi, bet 
vis šioks toks. Ar juo patikės, nemaža dalimi priklausė nuo to, ar 
Selė padarys su ginklu tai, ką žadėjo. Dabar tiek daug nulems, ar 
ginklas bus rastas toje pačioje vietoje, kur gulėjo, kad Skotas nuo 
įtampos vos nepradėjo dusti ir garsiai nesukosėjo. 

Jis nusinešė picą į laisvą vietą prie baro ir ėmė iš lėto valgyti. 
Stengėsi negalvoti apie tą dieną, neatkurti galvoje visų epizo- 
dų. Tačiau nors akys buvo įsmeigtos į picą, į sąmonę įslinko 
nužudyto vyro vaizdas. Jam pasirodė, kad užuodžia su niekuo 
nesupainiojamą benzino tvaiką, o paskui ne mažiau šleikštų 
svylančios mėsos dvoką, ir vos nepradėjo žiaukčioti. Tu vėl bu- 
vai kare, tarė sau. Įkvėpė oro, valgė toliau ir sutelkė mintis į 
tai, ką dar liko nuveikti. Jis turi išmesti visus apdarus, kuriais 
vilkėjo O'Konelio tėvo namuose, artimiausioje Gelbėjimo ar- 
mijos rinktuvėje. Iš ten jie pranyks labdaros nasruose. Priminė 
sau nepamiršti batų — jie gali būti sutepti krauju. Pats nepajuto, 
kaip mintyse kristalizavosi dviprasmybė: ko gero, krauju sutep- 
tos mūsų visų sielos. 

Jis pažiūrėjo į picą ir pamatė, kad prie burnos ją kelianti ranka 
dreba. 

Ką aš padariau?! 

Jis nieku gyvu nenorėjo atsakyti į savo paties klausimą. Nu- 
kreipė mintis į Houp. Kuo labiau stengėsi įsivaizduoti jos padė- 
tį, sužeistą šoną, tuo aiškiau suprato dar negreitai galėsiąs vėl 
lengvai kvėpuoti. 

Skotas lyg paklaikęs apsidairė po piceriją. Nužvelgė kitus, at- 
ėjusius pavalgyti vėlų vakarą. Beveik visi stengėsi nebendrauti 
su kitais ir buvo įsmeigę akis pro langą arba į sieną. Akimirką 
jam dingtelėjo mintis, kad jie geba įžvelgti, ką jis iš tikrųjų darė 
tą vakarą, kad jo veidas paženklintas kalte lyg kokiu skaisčiai 
raudonų dažų rėžiu. 

Jis pajuto, kad koją i1ma tampyti traukuliai. 

Viskas paaiškės, pamanė. Mes visi sėsime į kalėjimą. 

Išskyrus Ešlę. Jis stengėsi išlaikyti galvoje jos atvaizdą, tars1 
šis būtų galėjęs apsaugoti nuo nepakeliamos nevilties, kuri bau- 
dėsi jį užgriūti. 

Staiga jam pasirodė, kad valgo ne picą, o kreidą. Gerklė buvo 
perdžiūvusi. Troško būti vienas, bet tuo pat metu geidė draugijos. 

Pastūmė nuo savęs popierinę lėkštę. 

Pirmą kartą Skotas suvokė, kad visa, ką jie padarė siekdami 
grąžinti tikrumą į Ešlės gyvenimą, visus juos nubloškė į tamsią 
abejonių duobę. 

Skotas lėtai išėjo iš picerijos, sėdo į automobilį ir pagalvojo, 
ar kada nors galės vėl ramiai miegoti. Vargu, nusprendė. 


Houp vis dar sėdėjo nuomotame automobilyje, bet išjungusi 
variklį 1r žibintus. Įrėmusi galvą į vairą ji ilsėjosi. Sustojo nuo- 
šaliausioje dalyje nedidelės automobilių aikštelės prie įėjimo 
į pajūrio parką, kuo toliau nuo pagrindinio kelio, stengdamasi 
kiek įmanydama pasislėpti. 

Svaigo galva, jautėsi be galo išvargusi, bet mintyse spėliojo, 
ar užteks jėgų pabaigti tos nakties darbus. Kvėpavo sunkiai, ne- 
giliai. 

Šalia ant sėdynės buvo pasidėjusi tiek daug žalos padariusį pei- 
lį, pigų tušinuką ir popieriaus lapą. Rausėsi atmintyje —- ar nepa- 
miršo nieko, įrodančio jos kaltę. Pamatė mobilųjį ir tarė sau turin- 
ti jo atsikratyti. Tuo metu, kai ištiesė į jį ranką, jis suskambo. 

Houp žinojo, kad skambina Selė. 

Houp pakėlė telefoną, priglaudė prie ausies ir užsimerkė. 

— Houp? — pasigirdo Selės balsas. Iš nerimo jis gergždė. — 
Houp?! 

Ji neatsakė. 

— Girdi mane? 

Houp vėl neatsakė. 

— Kur esi? Tau nieko neatsitiko? 

Houp atėjo į galvą daug dalykų, kuriuos galėtų pasakyti, bet 
nė vienas nevirto burnoje garsais, neištrūko pro lūpas. Ji giliai 
įkvėpė. 

— Būk gera, Houp, pasakyk man, kur esi. 

Houp papurtė galvą, bet nieko neatsakė. 

— Tu sužeista? Sunkiai? 

Taip. 

— Prašau, Houp, atsakyk man, - maldavo Selė. — Turiu žinoti, 
kad tau nieko neatsitiko. Važiuoji namo? Į ligoninę? Kur esi? 
Atvažiuosiu ten. Padėsiu tau — tik pasakyk man, ką daryti. 

Nieko tu negali padaryti, pamanė Houp. Tik kalbėk toliau. 
Kaip nuostabu girdėti tavo balsą! Ar prisimeni, kaip mes susi- 
pažinom? Mūsų pirštų galiukai susilietė, kai spaudėme viena 
kitai ranką, ir aš pamaniau, kad mudvi užsidegsime - ten, gale- 
rijoje, visiems matant. 

— Tu negali kalbėti? Šalia yra dar kažkas? 

Ne. Aš viena. Ne visai. Tu dabar esi šalia. Ir Ešlė. Be to, Ka- 

terina su mano tėvu. Girdžiu lojantį Bevardį - jis nori į futbolo 
aikštes. Aš apsupta prisiminimų. 

Selė dabar labiau už viską norėjo pulti į paniką, pasiduoti vi- 
sai tai baimei, kuri sų uragano jėga siautėjo aplink ją, bet jai 
pavyko įsikibti į kažką savo viduje ir sutramdyti visus tuos siau- 
čiančius vėjus. 

— Houp, žinau, kad manęs klausaisi. Neabejoju. Aš kalbėsiu. 
Jei gali ką nors pasakyti — prašau tavęs, pasakyk. Tik pranešk 
man, kur važiuoti, ir aš tuoj būsiu ten. Labai prašau. 

Aš esu vienoje vietoje, kurią tu prisiminsi. Kai suprasi kur — 
šypsosiesi ir verksi. 

— Houp, viskas baigėsi. Mes atlikom viską iki galo. Mums 
pavyko. Viskas jau praėjo. Ji bus saugi, aš žinau. Viskas bus, 
kaip buvo anksčiau. Ji gyvens netrukdomai, mudvi su tavim gy- 
vensime drauge, Skotas dėstys, ir viskas bus taip, kaip buvo, 
kai jautėmės laimingi. Aš labai klydau, žinau, kad elgiausi siau- 
bingai, ir tau buvo sunku, bet prižadu: nuo šiol mes žengsime į 
priekį drauge, tu ir aš. Būk gera — nepalik manęs. Tik ne dabar, 
kai mes turime šansą. 

Tai mūsų vienintelis šansas. 

— Houp, maldauju - kalbėk su manim! 

Jei kalbėsiuos su tavim, neįstengsiu padaryti to, ką turiu pa- 
daryti. Tu mane atkalbėsi. Pažįstu tave, Sele. Tavo žodžiai bus 
įtaigūs ir tuo pat metu gundantys bei juokingi - kaip kadaise, 
dėl to iš pat pradžių man taip patikai. Ir jeigu aš leisiu sau su 
tavim kalbėtis, nepajėgsiu nuginčyti visų argumentų, kuriuos 
pasitelksi į pagalbą, kad mane atkalbėtum. 

Selė klausėsi tylos laužydama galvą, ką galėtų pasakyti. 
Negalėjo žodžiais išreikšti to, kas vyksta, — tai buvo pernelyg 
juoda ir košmariška. Ji tik žinojo, kad turi būti kažkokia frazė, 
kažkoks žodžių derinys, kurį ištardama sukliudytų tam, ką ji 
bijojo vykstant. 

— Houp, mylimoji, prašau tavęs — leisk man padėti. 

Tu padedi. Kalbėk, nesustok. Tai įkvepia man jėgų. 

— Kad ir kas nutiko, galiu mus išsukti. Žinau, kad galiu. Pasi- 
tikėk manim. Juk tokia mano specialybė, tokie mano įgūdžiai. 
Nėra nė vienos problemos, kurios negalėtume išspręsti eidamos 
išvien. Argi šįvakar tuo neįsitikinome? 

Houp ištiesė ranką, pasidėjo popieriaus lapą ir rašiklį prieš 
save. Įspraudė mobilųjį tarp peties ir ausies, kad galėtų klausy- 
tis toliau. 

— Houp, mums pavyks. Mes galim laimėti, aš Žinau. Tik pasa- 
kyk man, kad tu irgi Žinai. 

Tik ne tai. Per daug klausimų. Mums visiems kils pavojus. 
Turiu tai padaryti. Tik tokiu atveju galėsiu būti įsitikinusi, kad 
visi esam saugūs. 

Selė nutilo, 17 Houp lape parašė: Mano gyvenime per daug 
liūdesio. 

Papurtė galvą. Pirmas melas, o jų — begalė, pamanė. Rašė 
toliau. 

Mane nepagrįstai apkaltino mokykla, kurią myliu. 

— Houp, maldauju, - kuždėjo Selė. - Žinau, kad tu klausaisi. Pa- 
sakyk man, kas negerai. Pasakyk, ką man daryti. Maldauju tavęs. 

O moteris, kurią myliu, nebemyli manęs. 

Rašydama šiuos žodžius Houp purtė galvą. Sukando apatinę 
lūpą. Ji turi sugalvoti, kaip parodyti, kad čia — vienos melagys- 
tės, išreikšti viską taip, kad tiesą suprastų viena Selė, o ne raštelį 

Taigi atvažiavau į šią vietą, kuri mudviem kadaise taip 
patiko, kad galėčiau prisiminti, kaip viskas buvo tada, ir įsi- 
vaizduoti, kokia būtų ateitis, jei tik turėčiau daugiau jėgų. 

Selei ašaros ritosi skruostais. Ji pasidavė kai kam kur kas 


*——„" 


apsaugoti. 

— Houp, mylimoji, maldauju, - lemeno ji neatlaikydama pris- 
lėgusios nevilties naštos. — Leisk man atvažiuoti ir būti šalia. 
Mes juk visuomet — nuo pat pradžių — viena kita pasitikėjome. 
Pilnatvę mes jutome tik tada, kai būdavome drauge. Prašau ta- 
vęs — leisk būti šalia ir vėl ją pajusi. 

Sele, aš ir taip ją jaučiu. 

Bandžiau nusidurti peiliu, bet tik išdirbau viską aplink 
krauju ir dėl to gailiuosi. Norėjau perverti širdį, bet nepa- 
taikiau. Todėl pasirinkau kitą kelią. 

Tai, ko reikėjo, pamanė Houp. 

Vienintelį man vis dar liekantį kelią. Myliu jus visus ir 
tikiuosi, kad visi prisiminsite mane su meile. 

Ji nebeturėjo jėgų. 

Selės balsas dabar virto šnabždesiu. 

— Klausyk, Houp, mano meile, kad ir kaip sunkiai tu sužeista, 
mes galim pasakyt, kad aš tai padariau. Skotas sakė, kad tau 
ipjovė. Pasakysim farams, kad įpjoviau aš. Jie mumis patikės, 
žinau. Tau nėra reikalo mane palikt. Mudvi susitarsim, ką saky- 
ti, ir išsisuksim iš šitos padėties. 

Houp nusišypsojo. Be galo viliojantis pasiūlymas, pamanė. 
Meluoti atsakant į visus klausimus. Gal tai ir pavyktų. Bet vei- 
kiausiai ne. Tik taip galėsiu būti įsitikinusi. 

Ji norėjo tarti „sudiev“, pasakyti visa, ką meilužiai ir partne- 
riai šnabžda vienas kitam tamsoje, ką nors apie savo motiną ir 
Ešlę bei viską, kas tą vakarą nutiko, bet to nepadarė. Ji tik pa- 
spaudė savo mobiliajame telefone pokalbio pabaigos mygtuką 
ir nutraukė ryšį. 


Savo automobilyje, vis dar stovinčiame gatvėje priešais Maiklo 
O'Konelio daugiabutį, Selė pasidavė visiems ją užplūdusiems 
jausmams ir pratrūko nesuvaldomai raudoti. Ji pajuto, tar- 
si trauktųsi, tarsi staiga būtų tapusi mažesnė, silpnesnė — viso 

labo šešėlis žmogaus, kuriuo buvo prasidedant dienai. Kad ir 
ką jie padarė, ji abejojo, ar dėl to vertėjo sumokėti kainą, kurią 
jie sumokėjo. Ji pasilenkė, ėmė trypti kojomis, kulti vairą lyg 
beprotė mostaguodama rankomis. Kai liovėsi, ėmė dejuoti lyg 
gavusi smūgį į paširdžius. Selė užsimerkė, draskoma nepake- 
liamo skausmo ėmė siūbuoti pirmyn atgal, slinkdama žemyn 
nuo sėdynės. Ji nė nepastebėjo, kaip neslepiantis įtūžio Maiklas 
O'Konelis, garsiai keikdamasis, skleisdamas raudoną pyktį 1r 
juodą kartėlį, nematantis ničnieko aplink, vos už poros žingsnių 
nugožino prie savo namo lauko durų. 


Epilogas 


„Na, tai norite išgirsti istoriją?“ 


— Matau, - kiek atsargiai tarė ji, - jums pavyko pasikalbėti su de- 
tektyvu, tyrusiu šią bylą? 

— Taip, - atsakiau. — Labai daug sužinojau. 

— Bet grįžote, nes turite dar keletą klausimų - tiesa? 

— Taip. Vis dar manau, kad man reikia su kai kuo pasikalbėti. 

Jinai linktelėjo, bet iš pradžių nieko neatsakė. Mačiau, kad ji rimtai 
svarsto, bandydama prisiminti, kas buvo, ir nuspręsti, ką verta sakyti. 

— Pageidausite to paties, ar ne? Pasikalbėti su Sele arba Skotu? 

— Taip. 

Ji papurtė galvą. 

— Nemanau, kad jie kalbėsis su jumis. Nesvarbu - ką tikitės iš jų 
išgirsti? 

— Noriu sužinoti, kaip viskas pavyko? 

Šisyk ji nusijuokė, bet nelinksmai. 

— Pavyko? Visai netinkamas žodis apibūdinti tam, ką jie ištvėrė, ką 
padarė ir kaip tai galėjo paveikti likusį jų gyvenimą. 

— Jūs žinote, ką turiu galvoje - vertinimą. 

— Ir jūs manote, kad jie pasakytų jums tiesą? Jums neatrodo, kad 
jeigu pabelstumėte į jų duris ir pasakytumėte: „Man reikia užduoti 
jums keletą klausimų apie žmogų, kurį nužudėte“, jie tik pažiūrėtų į jus 

lyg į visišką beprotį ir prieš nosį užtrenktų duris? Net jeigu pakviestų 
jus į vidų, o jūs paklaustumėte: „Na, tai kaip gyvenate nuo tada, kai 
nužudėte Žmogų ir likote nenubausti?“, kokį akstiną jie turėtų tiesos 
naštai nusimesti? Nejaugi nesuprantate, kaip kvaila būtų? 

— Bet jūs žinote atsakymus į tuos klausimus? 

— Be abejo, - atsargiai atsakė ji. 

Diena ėjo vakarop; buvo tas neaiškus vasaros metas prieš prade- 
dant temti, kai pasaulis atrodo išblukęs. Ji buvo atidariusi savo namų 
langus, tad į vidų sklido atsitiktiniai garsai, prie kurių pripratau daug 
kartų čia apsilankęs: vaikų balsai, vieno kito pravažiuojančio automo- 
bilio burzgimas. Dar viena maloni diena priemiestyje ėjo į pabaigą. 
Priėjau prie lango ir įkvėpiau oro. 

— Niekada nežiūrėsite į šį būstą kaip į namus, ar ne? — paklau- 
siau. 

— Žinoma, ne. Čia labai nyku. Liūdna, kai viskas taip normalu. 

— Jūs persikraustėte, tiesa? Po visų tų įvykių. 

Ji pritariamai linktelėjo. 

— Jūs įžvalgus. 

— Kodėl? 

— Nebejutau, kad galėsiu ramiai jaustis vienatvėje, kuri mane supo 
tiek daug metų. Per daug vaiduoklių. Per daug prisiminimų. Pama- 
niau, kad galiu išprotėti, — ji nusišypsojo. — Tai ką jums sakė polici- 
ninkas? 

— Kad iš tikro įvyko tai, ką numatė Selė. Tiesą sakant, jis to nesa- 
kė - aš taip spėjau iš jo žodžių. Kai detektyvai atėjo į Maiklo O'Konelio 
butą, rado Žmogžudystės ginklą paslėptą bate. DNR tyrimas parodė, 
kad odos atplaišėlės po nužudyto tėvo nagais — Maiklo. Iš pradžių jis 
prisipažino buvęs name, susimušęs su tėvu, bet neigė jį nužudęs. 
Aišku, sunku patikėti, kai tai tvirtina žmogus, sadistiškai sutraiškęs 
bato padu kito vaistus nuo širdies, tad policininkai nė per nago juody- 
mą juo nepatikėjo. Taigi jį suėmė, nors jis ne viską prisipažino, o kai 
paėmė iš taisyklos jo paliktą kompiuterį ir rado tą piktą laišką tėvui... 

Ką gi - motyvas, priemonė, proga. Šventoji policijos darbo trejybė. 
Argi ne taip sakė Selė, kai sugalvojo tą planą? 

— Tikrai taip, - patvirtino ji. — Įtariau, kad jis taip jums ir pasakys. Bet 
tikriausiai jis pasakė daugiau? 

— Maiklas O'Konelis bandė suversti kaltę Ešlei, Skotui, Selei ir 
Houp, bet... 

— Sąmokslas, kuriam įvykdyti reikėtų tokios daugybės neįtikėtinų 
dalykų, ar ne? Pavogti žmogžudystės ginklą, tris kartus perduoti jį iš 
vienų rankų į kitas, o paskui vėl padėti O'Konelio bute, sukelti gaisrą... 
Atrodo nelabai logiška, tiesa? 

— Taigi. Visai nelogiška. Ypač kai dar prisidėjo Houp savižudybė ir 
jos paliktas pamišėliškas laiškelis. Detektyvas man sakė, kad norint 
patikėti O'Koneliu reikia įsivaizduoti, jog pasiryžusi nusižudyti moteris 
pusiaukelėje sustoja, nužudo Žmogų, kurio kaip gyva nebuvo mačiusi, 
vietovėje, kurioje nėra buvusi, grįžta ilgiausią kelią į Bostoną, vėl pa- 
deda pistoletą O Konelio bute, tuomet nuvažiuoja net iki Meino vals- 
tijos ir puola į vandenyną, prieš tai palikusi laiškelį, kuriame pamiršta 
apie visa tai užsiminti. Arba būtų galima pagalvoti, kad žudikė - Selė, 
bet jį maždaug Žmogžudystės metu Bostone pirko įmantrius moteriš- 
kus apatinius. O Skotas... - na, jis galėjo tai padaryti, bet jam nebūtų 
užtekę laiko nužudyti Žmogų, paskui nusigauti į Bostoną, grįžti į Ma- 
sačusetso vakarus ir vėlų vakarą nusipirkti porciją picos. Ir ši versija 
atrodo visiškai nejtikima. 

Kalbėdamas mačiau jos akyse besikaupiančias ašaras. Rodės, ji 
vis tiesiau sėdi ant kėdės, tarsi kiekvienas žodis vis labiau užveržtų 
kažkokio jos prisiminimo varžtus. 

— Tai kas toliau? — paklausė, bet šįkart slopiu balsu. 

— Ogi tas, kad galų gale įvyko tai, ką ir buvo numačiusi Selė. Maiklas 
O'Konelis prisipažino kaltas —- tėvą nužudęs netyčia. Matyt, jis norėjo 
kautis teisme, nenustojo tvirtinęs esąs nekaltas iki paskutinės akimir- 
kos. Bet kai farai jam pasakė, kad tėvas nužudytas to paties kalibro 
pistoletu kaip privatus seklys Merfis — girdi, jie pasiaiškins, ar ne jis 

įvykdė ir šį nusikaltimą, Maiklas O'Konelis pasirinko lengvesnę išeitį. 
Aišku, farai blefavo. Po mirtinų šūvių į Merfį kulkų skeveldros buvo 
tokios deformuotos, kad buvo neįmanoma nustatyti, iš kokio ginklo 
jos šautos — man taip sakė policijoje. Bet šis grasinimas pasiteisino. 
Jis gavo nuo dvidešimties metų iki gyvos galvos. Po aštuonerių metų 
galės prašyti paleidžiamas pirma laiko. 

— Taip, taip, —- atsakė ji. - Tai mes žinome. 

— Taigi jie gavo, ko norėjo. 

— Jūs taip manote? 

— Jie išvengė bausmės. 

— Tikrai? 

— Na, jei turiu tikėti tuo, ką man sakėte, taip ir buvo. 

Ji atsistojo, priėjo prie bufeto kitoje kambario pusėje ir prisipylė ne- 
didelę taurelę. 

— Manau, ne per anksti, - tarė. Jos akių kampučiuose pamačiau 
žvilgant ašaras. 

Vis dar nieko nesakiau, tik ją stebėjau. 

— Sakote, „išvengė bausmės“? Išties manote, kad šitaip ir buvo? 

— Jiems nereikės stoti prieš teismą, - atsakiau. 

— Bet ar jums neatrodo, kad pačiuose mumyse yra kitų teismų, kur 
ant vienos svarstyklių lėkštės visuomet guli kaltė, ant kitos — nekal- 
tumas? Ar kas nors — ypač tokie žmonės kaip Skotas ir Selė - kada 
nors lieka už ką nors nenubausti? 

Neatsakiau, bet spėjau, kad ji teisi. 

— Manote, naktį Selė viena gulėdama tamsoje ištisas valandas ne- 
rauda jusdama vien šaltį toje vietoje, kur kadaise gulėjo Houp? Tai 
argi ji liko nenubausta? O našta, kurią dabar velka Skotas — ar ne- 
susimąstote, kaip tų dienų įvykiai kankina jį kiekvieną akimirką, kai 
nemiega? Gal jis užuodžia svylančios mėsos ir mirties tvaiką kaskart 
papūtus vėjeliui? Ar jis gali žiūrėti į tuos jaunus žinių trokštančių jau- 
nuolių veidus žinodamas, kokį melą slepia savyje? 

Kiek patylėjusi ji tarė: 

— Norite, kad pasakočiau toliau? 

Papurčiau galvą. 

— Gerai apie tai pagalvokite, - tarė ji. — Jie ir toliau, iki savo dienų 
galo, mokės kainą už tai, ką padarė. 

— Man reikia su jais pasikalbėti, - pakartojau. 

Ji giliai atsiduso. 

— Ne, tikrai, — prisispyriau. — Man reikėtų kai ko paklausti Selės ir 
Skoto. Gal jie nenorės su manim kalbėtis, bet pamėginti turiu. 

— Jums neatrodo, kad reikia palikti juos vienus su savo košma- 
rais? 

— Jie turi būti laisvi. 

— Gal - atsikratyti vieno iš jų. Bet ar jie iš tikrųjų laisvi? 

Nežinojau, ką atsakyti. 

Ji išgėrė didelį gurkšnį savo gėrimo. 

— Taigi artėjame į pabaigą, ar ne? Papasakojau jums istoriją. Ką 
viso to pradžioje sakiau? Žmogžudystės istoriją? Istoriją apie tai, kaip 
buvo nužudytas Žmogus? 

— Taip. Jūs taip ir sakėte. 

Ji nusišypsojo pro ašaras. 

— Bet aš klydau. Tiksliau, tuomet sakiau jums netiesą. Ne, nieko 
panašaus. Tai meilės istorija. 

Matyt, atrodžiau nustebęs, bet ji nekreipė į tai dėmesio - priėjo prie 
bufeto ir ištraukė stalčių. 

— Štai kas čia buvo. Meilės istorija. Nuo pat pradžių tai buvo meilės 
istorija. Ar visa tai būtų nutikę, jei kas nors būtų nuoširdžiai mylėjęs 
Maiklą O'Konelį vaikystėje ir jis būtų sužinojęs skirtumą tarp tikros 
meilės ir manijos? Ir argi Selė su Skotu nemylėjo savo dukros taip, 
kad būtų padarę viską — absoliučiai viską — kad tik jai nenutiktų nie- 
ko bloga, visiškai nepaisydami, kokią kainą už tai turės sumokėti? O 
Houp - argi ji taip pat nemylėjo Ešlės, ir argi tas jos jausmas nebuvo 
gerokai stipresnis, negu kas nors kada suvokė? Be to, Houp mylėjo 
Selę taip karštai, kad net pati Selė to nesuprato, ir už tai jiems visiems 

Houp davė dovanų savotišką laisvę — argi ne taip? Kai Žiūri į visus 
tuos veiksmus, visus įvykius, visa, kas jų gyvenime pasirodžius Maik- 
lui O'Koneliui nutiko tomis dienomis ir naktimis, argi nematyti, kad iš 
tikrųjų visa tai buvo dėl meilės? Dėl meilės pertekliaus. Dėl meilės 
stygiaus. Bet galų gale dėl meilės. 

Nieko neatsakiau. 

Mačiau, kaip kalbėdama ji išsitraukia iš stalčiaus bloknotą ir kažką 
užrašo. 

— Turite padaryti dar porą čia surašytų dalykų, — staiga tarė, - kad 
gerai visa tai suprastumėte. Man rodos, išties gana svarbu, kad pa- 
sikalbėtumėte su vienu žmogumi. Turite gauti ir... kaip čia pasakius... 
išplatinti tam tikrą labai svarbią informaciją. Tikiu, kad tai padarysite. 

— Kas čia? —- paklausiau, kai ji padavė man popieriaus lapelį. 

— Kai padarysite, kas reikalinga, važiuokite nurodytu laiku šiuo 
adresu ir suprasite. 

Paėmiau lapelį, žvilgtelėjau ir įsikišau į kišenę. 

— Turiu kelias nuotraukas, — tarė ji. - Dabar beveik visas laikau 
stalčiuose. Kai išsitraukiu, pravirkstu ir negaliu susivaldyti, o tai juk 
negerai, ar ne? Vis dėlto jums turbūt reikėtų vieną kitą pamatyti. 

Ji vėl pasisuko į bufetą, atidarė stalčių, pasirausė po nuotraukas 
ir galiausiai vieną ištraukė. Pažiūrėjo į ją ir Žvilgančiomis nuo ašarų 
akimis nusišypsojo. 

— Štai, — tarė ji kiek virpančiu balsu. — Šita ne prastesnė už kitas. 
Ji daryta po valstijos pirmenybių finalinių rungtynių, buvo likusios vos 
kelios savaitės iki jos aštuoniolikto gimtadienio. 

Nuotraukoje buvo du Žmonės: purvais apsitaškiusi džiaugsmu 
trykštanti paauglė, virš galvos laikanti auksinę taurę, ir mergaitę iš- 
kėlęs pliktelėjęs dramblotas vyriškis, akivaizdžiai jos tėvas. Abiejų 
veidai švytėjo pasiaukojamai pasiektos pergalės džiaugsmu. Įsižiū- 
rėjau į fotografiją. Ji atrodė gyva; beveik įsivaizdavau džiaugsmingus 
šūksmus, susijaudinusius balsus ir džiaugsmo ašaras - tą akimirką 
viso to tikriausiai netrūko. 

— Fotografavau aš, - paaiškino. - Bet, po teisybei, gailėjausi, kad 
manęs nėra kadre. 

Ji vėl giliai įkvėpė. 

— Jos kūno taip ir nerado, - tarė. — Tik po kelių dienų kažkas pa- 
stebėjo jos automobilį ir rado ant prietaisų skydo paliktą laiškutį. O 
kitą dieną kilo didžiulė audra —- papūtė tas rudens pabaigoje įprastas 
šiaurrytys — todėl narai negalėjo jos ieškoti. Tą lapkritį atoslūgio sro- 
vės pakrantėje buvo labai stiprios ir tikriausiai nunešė ją už daugelio 
kilometrų į jūrą. Iš pradžių sunkiai galėjau tai pakelti, bet laikui bėgant 
supratau, kad šitaip gal ir geriau —- galėjau prisiminti ją geresniais lai- 
kais. Klausėte manęs, kodėl papasakojau jums šią istoriją? 

— Taip. 

— Dėl dviejų priežasčių. Pirma - ji buvo narsesnė, negu kas galėjo 
pagalvoti, ir kas nors turėtų tai žinoti. 

Katerina nusišypsojo pro ašaras ir parodė į kišenę, į kurią įsikišau 
lapelį. 

— O antra priežastis? - paklausiau. 

— Visai netrukus turėtumėte suprasti pats. 

Abu tylėjome. Paskui ji nusišypsojo. 

— Meilės istorija, - pakartojo. — Meilės istorija apie mirtį. 


Kalėjimų aplinka skiriasi — nelygu kada statytas ir kiek pinigų valstija 
pasiruošusi investuoti į šiuolaikines bausmės atlikimo vietų techno- 
logijas. Bet jeigu pamiršime šviesas, judesio bei kitokius jutiklius ir 
vaizdo kameras, kalėjimo esmė - užraktai. 

Mane patikrino laukiamajame, pirma — su metalo ieškikliu, paskui 
senamadiškai. Paprašė pasirašyti popierių: jei mane paims įkaitu, 
nesitikėsiu, kad valstija imsis kokių nepaprastų priemonių mane iš- 
vaduoti. Apžiūrėjo mano portfelį. Kiekvienas mano rašiklis buvo at- 
suktas ir patikrintas. Mano bloknoto lapus suglamžė tikrindami, ar 
nebandau tarp jų įnešti ko nors draudžiama. Tada mane nusivedė 
ilgu koridoriumi, paskui pro elektroninį tambūrą, ir man už nugaros 

užsidarė grotos. Palydovas atvedė mane į nedidelį kambarį, pasak jo, 
visai šalia kalėjimo bibliotekos. Paprastai kaliniai čia susitikdavo su 
advokatais, bet siužeto ieškantis rašytojas, matyt, atitiko advokatams 
keliamus reikalavimus. 

Palubėje degė skaisčios šviesos, vienintelis langas sienoje išėjo 
į Žvilgančią spygliuotos vielos tvorą ir bekraštį mėlyną be debesėlio 
dangų. Vieninteliai kambario baldai buvo tvirtas metalinis stalas ir pi- 
gios sulankstomosios kėdės. Palydovas rankos mostu parodė man į 
kėdę, paskui į šonines duris. 

— Jis tuoj čia ateis. Atminkit: galit duoti jam pakelį cigarečių, jei jų at- 
nešėt, bet tai ir viskas. Nieko daugiau. Aišku? Galit paspaust jam ranką, 
bet jokio kito fizinio sąlyčio negali būti. Valstijos Aukščiausiojo Teismo 
taisyklės neleidžia mums klausytis jūsų pokalbio, bet vaizdo kamera 
štai ten kampe, - jis pamojo į tolimąją kambario sieną, - filmuos visą 
susitikimą. Taip pat, kaip mane dabar, kai jus perspėju. Supratot? 

— Be abejo, - atsakiau. 

— Galėtų būti ir blogiau. Pas mus kur kas maloniau negu kai ku- 
riose valstijose. Nenorėčiau sėdėti Džordžijos, Teksaso ar Alabamos 
cypėje. 

Linktelėjau galvą. 
yra vyrukų, kurie perrėžtų jums gerklę, jei pasakytumėt ne tai, ką rei- 
kia. Todėl tokius susitikimus įdėmiai stebim. 

— Turėsiu tai omenyje. 

— Bet jums nėra ko nerimaut. O'Konelis čia laikomas vos ne džen- 
telmenu. Jam rūpi viena: pasakot žmonėms, koks jis nekaltas ir pa- 
našiai. 

— Jis taip sako? 

Mano palydovas nusišypsojo. Tuo metu atsidarė šoninės durys, ir 


— — 

Mudu paspaudėme vienas kitam ranką, paskui atsisėdome priešin- 
gose stalo pusėse. Jis buvo užsiauginęs retą barzdelę, tamsius plau- 
kus nusikirpęs ežiuku. Aplink akis pamačiau raukšleles. Spėjau, kad 
prieš keletą metų jų nebuvo. Pasidėjau prieš save bloknotą ir varčiau 
rankoje pieštuką, o jis tuo metu užsidegė cigaretę. 

— Blogas įprotis, - tarė. - Įsitaisiau čia. 

— Galite dėl jo mirti. 

Jis patraukė pečiais. 

— Šitoj skylėj mažiausiai dėl to nerimauju. Mirti čia gali dėl daugy- 
bės dalykų. Velniai rautų — pašnairuosi į kokį bičą, ir jis tave nudės. 
Sakykit man, ko čia atėjot? 

— Tyriau nusikaltimą, už kurį čia atsidūrėte, - atsargiai atsakiau. 

Jo antakiai kilstelėjo. 

— Tikrai? Kas jus atsiuntė? 

— Niekas manęs nesiuntė. Man įdomu, ir tiek. 

— Iš kur atsirado tas susidomėjimas? 

Dvejojau. Žinojau sulauksiąs šio klausimo, bet atsakymo iš anksto 
neapgalvojau. Truputį atsilošiau ir atsakiau: 

— Kai ką nugirdau, nepatikėsite —- per vakarėlį - ir mano smalsumas 
buvo sužadintas. Šį bei tą išsiaiškinau ir nusprendžiau ateiti čia su 
jumis pasikalbėti. 

— Aš to nepadariau. Aš nekaltas. 

Linktelėjau, bet nieko neatsakiau, tikėdamasis, kad jis ir taip kalbės 
toliau. Jis stebėjo mano reakciją, paskui pratisai užtraukė dūmą ir 
išpūtė sruogelę į mano pusę. 

— Jie jus atsiuntė? 

— Ką turite galvoje? 

— Skotą. Selę. Bet daugiausia Ešlę. Jie atsiuntė jus vien įsitikint, 
kad aš vis dar čia, už grotų? 

— Ne. Niekas manęs nesiuntė. Atėjau savo valia. Su nė vienu iš tų 
žmonių niekada nesu kalbėjęsis. 

— Kurgi ne, - jis prunkštelėjo. — Taip jau ir nesiuntė. Kiek jie jums 
moka? 

— Niekas man nemoka. 

— Taigi. Darote tai už dyką. Šunsnukiai prakeikti. Bent jau dabar 
galėtų palikt mane ramybėje. 

— Manykite ką norite. 

Jis, rodės, rimtai susimąstė. Tada palinko į priekį. 

— Pasakykit man, - lėtai tarė, - kai su jais susitikot, ką sakė Ešlė? 

— Su niekuo aš nesusitikau. 

Sakiau netiesą ir mačiau, kad jis tai Žino. 

— Apibūdinkit ją man, - jis vėl palinko į priekį, tarsi jo klausimų jėga 
būtų stūmusi jį į priekį. Staiga kiekviename jo Žodyje galėjai justi ne- 
kantrumą. — Kaip buvo apsirengusi? Ar nusikirpo plaukus? Papasa- 
kokit man apie jos rankas. Jos pirštai ilgi, grakštūs. O jos kojos? Vis 
dar tokios pat ilgos ir gundančios? Bet labiausiai norėčiau išgirst apie 
jos plaukus. Jinai jų nenusikirpo, tiesa? Ir nenusidažė? Tikiuosi, ne. 

Jis ėmė tankiau alsuoti ir man dingtelėjo mintis, kad jam pakilo 
geismas. 

— Negaliu pasakyti, - atsakiau. — Kaip gyvas nesu jos matęs. Ne- 
žinau, apie ką kalbate. 

Jis pratisai, iš lėto iškvėpė. 

— Kam gaišinat man laiką melais? — paskui pats sau prieštarauda- 
mas pridūrė: — Kai ją pamatysit, aiškiai suprasit, apie ką kalbu. Kuo 
aiškiausiai. 

— Ką aš suprasiu? 

— Kodėl niekuomet jos nepamiršiu. 

— Net čia, per daug metų? 

Jis nusišypsojo. 

— Net čia, per daug metų. Vis dar įsivaizduoju ją tokią kaip tada, kai 
buvom kartu. Man atrodo, tartum ji visuomet su manim. Net jaučiu, 
kaip ji prie manęs prisiliečia. 

Linktelėjau. 

— O tie kiti jūsų minėti Žmonės? 

Jis vėl nusišypsojo, bet šįkart šypsena buvo kitokia - medžiotojo. 

— Jų irgi nepamiršiu. 

Vienas jo lūpų kamputis šiurpiai prasišiepė. 

— Čia jų darbas. Gerai nežinau kaip, bet jie tai padarė. Jie mane 
čia įkišo. Galit tuo neabejot. Galvoju apie juos kiekvieną dieną. Kiek- 
vieną valandą. Kiekvieną minutę. Niekados nepamiršiu, ką jiems pa- 
vyko iškrėst. 

— Bet jūs prisipažinote esąs kaltas. Teisme. Atsistojote prieš teisė- 
ją, prisiekėte sakyti tiesą ir pasakėte, kad įvykdėte šį nusikaltimą. 

— Man taip buvo parankiau. Kitaip mano popieriai būtų buvę pras- 
ti. Teismas man būtų skyręs nuo dvidešimt penkerių metų iki gyvos 
galvos. Prisipažindamas gavau kokiais septyneriais metais kalėjimo 
mažiau, be to, teisę prašyti, kad paleistų neatlikus visos bausmės. 
Išsėdėsiu, kiek reikės, o paskui išeisiu į laisvę ir viską sutvarkysiu. 

Jis vėl nusišypsojo. 

— Ne tai tikėjotės išgirst? 

— Daug nė nesitikėjau. 

— Mums skirta būt kartu — Ešlei ir man. Niekas nepasikeitė. Vien 
tai, kad uždarytas čia ne vieniems metams, nieko nekeičia. Tiesiog 
turi praeit laiko, kol įvyks tai, kas neišvengiama. Galit vadint tai likimu, 
galit vadint apvaizda, bet taip jau yra. Aš kantriai lauksiu, o tada ją 
rasiu. 

Pritariamai linktelėjau. Tuo aš tikėjau. Jis atsilošė ant kėdės, pa- 
kėlė akis į stebėjimo kamerą, užgesino cigaretę, iš marškinių kišenės 
išsitraukė suglamžytą pakelį ir užsirūkė kitą. 

— Priklausomybė, - tarė išleisdamas pro lūpas skystą dūmelį. — 
Mesti beveik neįmanoma - bent jau taip sako. Blogiau už heroiną ar 
kreką, - jis nusijuokė. — Galima sakyt, kad aš narkomanas. 

Tada pažiūrėjo į mane. 

— Ar kada esate jautęs tokią nesveiką priklausomybę? Gal nuo ko- 
kio Žmogaus? 

Neatsakiau - tegul tylėjimas būna mano atsakymas. 

— Norit Žinot, ar nužudžiau tėvą? Ne. Aš to nedariau, - tarė jis šaltai 
su patenkinta savimi šypsena veide. — Jie sučiupo ne tą Žmogų. 

Man reikės išplatinti tam tikrą informaciją. 

Taip ji man sakė - gerai prisiminiau jos žodžius. Neilgai sugaišau, 
kol supratau, ką ji turėjo galvoje. 

Privažiavau prie namo ir išlipau. Dieną karštis paspaudė smarkiau. 
Pamaniau, kad stumdyti invalido vežimėlio ratus tokią karštą popietę 
turėtų būti labai sunku. 

Pabeldžiau į Vilio Gudvino namų duris, žengtelėjau atgal ir lau- 
kiau. Gėlynas, kurį pirmą kartą mačiau prieš kelias savaites, pražydo 
karinį dalinį. Išgirdau vežimėlio ratus trinantis į medines grindis ir ne- 
trukus durys atsidarė. 

— Ponas Gudvinas? Gal manęs neprisimenate, bet buvau čia prieš 
kelias savaites. 

Jis nusišypsojo. 

— Žinoma, prisimenu. Rašytojas. Nemaniau, jog dar kada jus pa- 
matysiu. Turite daugiau klausimų? 

Gudvinas šypsojosi. Pastebėjau kai kurias permainas nuo ano kar- 
to. Jo plaukai buvo labiau susišiaušę, nelygumas kaktoje, likęs nuo 
smūgio vamzdžiu, rodės, šiek tiek užsitraukė, o tankios garbanos ge- 
riau jį slėpė. Be to, jis pradėjo auginti barzdą, todėl jo smakras dabar 
bylojo apie ryžtą. 

— Kaip laikotės? — paklausiau. 

Jis mostelėjo ranka į ratelius. 

— Tiesą sakant, pone Rašytojau, padariau nemažą pažangą. Ačiū, 
kad paklausėte. Sulig kiekviena diena vis labiau grįžta atmintis. Aiš- 
ku, užpuolimo neprisimenu. Šitas epizodas visai užsimiršo ir vargu 
ar kada nors jį prisiminsiu. Bet kasdien pamažėle grįžta kiti prisimi- 
nimai — mokyklos, studijų, perskaitytų knygų, lankytų paskaitų. Taigi 
esu kukliai optimistiškas, jei taip galima pasakyti. Gal netrukus ateitis 
ims atrodyti visai šviesi. 

— Džiugu. Labai džiugu. 

Jis nusišypsojo, patogiau įsitaisė ir pasilenkė prie manęs. 

— Bet atėjote ne paklausti, kaip gyvenu, ar ne? 

— Ne. 

— Kažką sužinojote? Apie mano užpuolimą? 

Linktelėjau. Ką tik jis draugiškai juokavo; akimirksniu jo laikysena 
pasikeitė. Jis privažiavo arčiau manęs ir įsakmiai tarė: 

— Ką? Pasakykite man! Ką sužinojote? 

Dvejojau suprasdamas, kokių padarinių gali turėti tai, ką pasakysiu. 
Pamaniau, ar ne tokios pat mintys sukasi teisėjo galvoje, kai išgirsta 
prisiekusiųjų nuomonę. Kaltas. Laikas skelbti nuosprendį. 

— Žinau, kas jus sužalojo, - stebėjau, kokia bus reakcija jo veide. 

Ilgai laukti nereikėjo. Rodės, jam ant akių užkrinta ir mus skiriančio- 
je erdvėje sutirštėja juodos tamsos ir šaltos neapykantos šešėlis. Jo 
ranka ėmė drebėti, pamačiau, kad lūpos kietai susičiaupia. 

— Žinote, kas man tai padarė? 

— Taip. Bėda ta, kad to, ką sužinojau, negalite pasakoti detektyvui. 
Čia ne ta informacija, kurią panaudojus galima iškelti bylą, ir ji tikrai 
nė kiek nepadės jums patraukti jį baudžiamojon atsakomybėn. 

— Bet jūs žinote? — jo balsas tapo šaižus, valdingas. — Žinote ir 
esate įsitikinęs? 

— Taip. Esu visiškai įsitikinęs. Neturiu jokių didesnių abejonių. Bet 
supraskite — kaip jau sakiau, tai ne tokia informacija, kurią galėtų pa- 
naudoti koks faras. 

— Pasakykite man, - jis kalbėjo beveik pašnibždomis, bet reikalavi- 
mas jo balse tiesiog kėlė šiurpą. - Kas man tai padarė? 

Išėmiau iš portfelio policijos darytų Maiklo O Konelio fotografijų ko- 
piją ir padaviau jam. Dėl dviejų priežasčių, sakė man Katerina. Ši 
buvo antra. 

— Čia jis? 

— Taip. 

— Kur jis? 

Padaviau jam kitą popieriaus lapelį. 

— Jis kalėjime. Čia jo adresas, kalinio numeris, kai kurios atlieka- 

mos bausmės smulkmenos ir preliminari data, kada galės pirmą kartą 
prašytis paleidžiamas pirma laiko. Tai bus tik po daugelio metų, bet 
vis tiek jums duodu kartu su telefono numeriu, kuriuo kas nors gali 
paskambinti ir gauti daugiau informacijos, jei nuspręs, kad jos reikia. 

— Ir jūs esate įsitikinęs? — vėl paklausė jis. 

— Taip. Visiškai. 

— Kodėl man tai duodate? 

— Pamaniau, kad turite teisę Žinoti. 

— O iš kur jūs visa tai sužinojote? 

— Prašau to manęs neklausti. 

Jis patylėjo, paskui linktelėjo galvą. 

— Ką gi. Gal taip ir sąžininga. 

Vilis Gudvinas pažiūrėjo pirma į nuotrauką, paskui į lapelį. 

— Tame kalėjime nesaldu, ar ne? 

— Taip. Ne pyragai. 

— Ten kalinčiajam gali nutikti beveik bet kas. 

— Tikrai taip. Ten gali užmušti dėl pakelio cigarečių. Jis pats man 
taip sakė. 

Jis linktelėjo. 

— Manau, taip iš tiesų gali būti. 

Jis pažiūrėjo priešais save, bet ne į mane, ir paklausė: 

— Yra apie ką pagalvoti. 

Žengtelėjau atatupstas pasiruošęs išvažiuoti, bet sudvejojau. Aki- 
mirką apėmė silpnumas, atrodė, kad pašoko temperatūra. Ką aš pa- 
dariau? - pamaniau. 

Pamačiau, kad Vilis Gudvinas pastėręs, o jo rankų raumenys įsi- 
tempę. 

— Ačiū jums, - tarė lėtai. Jo žodžiai buvo apsunkę nuo patirto Žiau- 
rumo. - Ačiū, kad mane prisiminėte. Ačiū už tai, ką man davėte. 

— Na ką gi - aš važiuoju. 

Bet tai, kas liks man išvažiavus, niekada nepranyks. 

— Ei - dar vienas klausimas, - staiga tarė jis. 

— Prašom. Koks? 

— Ar Žinote, kodėl jis taip su manim pasielgė? 

Giliai įkvėpiau. 

— Taip. 

Jo veidas vėl apsiniaukė, apatinė lūpa ėmė trūkčioti. 

— Tai kodėl? - jis vos įstengė išlementi šį klausimą. 

— Todėl, kad pabučiavote ne tą merginą. 

Jis susimąstė, ėmė gaudyti kvapą, tarsi kas būtų išplėšęs orą jam 
iš plaučių. Mačiau, kad jis gromuliuoja mano žodžius. 

— Todėl, kad pabučiavau... 

— Taip. Vieną kartą. Už vienintelį bučinį. 

Jis dvejojo, tarsi staiga jam būtų kilę dešimtys kitų klausimų. Bet 
jis nieko neklausė, tik vos pastebimai papurtė galvą. Pamačiau, kad 
ranka ant vežimėlio rato įsitempė, krumpliai pabalo, o giliai jo viduje 
įleido šaknis šalčiausias, kokį tik galėjau įsivaizduoti, įniršis. 


Pagal Katerinos duotą lapelį susiradau muziejų viename didmiestyje, 
bet ne Bostone ar Niujorke. Buvo kelios minutės po penkių vakaro, 
gatvėse buvo gausu mašinų, o ant šaligatvių - namo traukiančių žmo- 
nių. Saulė jau pradėjo leistis, skambėjo pirmi vakarinės miestietiško 
gyvenimo simfonijos taktai. Girdėjau plerpiant automobilių klakso- 
nus, burzgiant autobusų variklius, klegant skubančių Žmonių balsus. 
Stovėjau plačių laiptų apačioje, ir Žmonių srautas išsiskyrė priešais 
mane, tartum būčiau akmuo upėje, o iš abiejų pusių šniokštų vanduo. 
Akis buvau įsmeigęs į didžiulius laiptus priešais nelabai tikėdamas, 
kad ją atpažinsiu. Kai ją pamačiau, abejonių neliko — nežinau kodėl. 
Tą metą iš muziejaus ėjo daug kitų jaunų moterų, visos atrodė nerū- 
pestingai kaip įprasta darbui pasibaigus, visos nešėsi persimetusios 
per petį kuprinę ar knygų krepšį. Visos buvo patrauklios, įspūdingos, 
žavingos. Bet Ešlė, rodės, visais atžvilgiais jas nustelbia. Ją supo keli 
kiti smagiai nusiteikę jaunuoliai. Palenkę galvas jie susijaudinę šne- 
kėjosi —- matyt, rytoj ar ne vėliau kaip poryt jų laukė kažkoks nuotykis. 

Stebėjau ją, lipančią link manęs. Rodės, blėstanti šviesa atsispindi 
jos plaukuose, o švelnus vėjelis neša jos juoką. Kai ji grakščia eisena 
žengė pro mane, man norėjosi sukuždėti jos vardą ir paklausti, ar tai, 
ką mato ateityje, verta to, kas jau nugrimzdo į praeitį, bet Žinojau, kad 
šis klausimas būtų baisiausiai nesąžiningas, nes atsakymas paaiškės 
tik kada nors ateityje. 

Taigi nieko nesakiau ir žiūrėjau, kaip ji praeina pro šalį. Vargu ar ji 
mane pastebėjo. 

Jos balse, eigastyje bandžiau įžvelgti ką nors, kas galėtų pasakyti 
tai, ką man reikėjo žinoti. Man pasirodė, kad įžvelgiau, bet negalėjau 
būti tikras. Man bežiūrint, Ešlę prarijo vakaro minios spūstis, ir ji dingo 
savo gyvenime. 

Jei ten iš tikrųjų buvo Ešlė. Galėjo būti Megan, Sju, Keitė, Molė ar 
Sara. Abejojau, ar nuo to kas nors keistųsi. 

Johnas Katzenbachas (g. 1950 m.) — vienas ryškiausių amerikiečių psicho- 
loginio trilerio meistrų. Jo trileriai išsiskiria kruopščiu nusikaltimų tyrimo 
aprašymu, psichologiškai įtaigiais veikėjų portretais ir išsamia nusikaltėlių 
bei jų veiksmų motyvų analize. Skotas Frimenas — koledžo profesorius: išsi- 
lavinęs, racionalus, savo dukrą Ešlę mylintis tėvas. Dukters kambaryje rastas 
nepasirašytas meilės laiškas jam sukelia ne pasididžiavimą, kad Ešlė patinka 
vaikinams, o nepaaiškinamą siaubą. Ešlė Fr1men - graži, linksma koledžo 
studentė, kurios veidas, balsas ir kūnas tiesiog pakerėjo Maiklą O'Konelį. 
Maiklas įsitikinęs, kad Ešlė - jo gyvenimo moters ir kad niekas jos iš jo neat- 
1ms. O Ešlė lengvabūdiškai tiki, kad atsitiktinė pažintis ir vienintelė naktis su 
Maiklu tebuvo apmaudi klaida. Ji tiesiog nežino, ką gali gailesčio neturintis 


psichopatas Maiklas... 

Kai Skolas Frimenas pirmąsyk 
perskaitė laišką, kurį rado 
viršutiniame dukros komodos 
stalčiuje — suglamžytą, nukištą už 


Senų baltų sportinių kojinių, — iškart 
suprato, kad Kažkas mirs. 

Johnas Katzenbachas (g. 1950 m.) - 
vienas ryškiausių amerikiečių 
psichologinio trilerio meistrų. Žinių apie 
nusikaltimus, teisingumo sampratą Ir 
žurnalistiką įgijęs dirbdamas teismo 
korespondentu Naujajame Džersyje 

ir Majamyje, autorius savo knygose 
meistriškai kuria psichologinės įtampos 
pritvinkusią atmosferą. J. Katzenbacho 
trileriai Išsiskiria kruopščiu nusikaltimų 
tyrimo aprašymu, psichologiškai įtaigiais 
veikėjų portretais Ir išsamia nusikaltėlių 
bei jų veiksmų motyvų analizė. 

Skotas Frimenas - koledžo profesorius: 
išsilavinęs, racionalus, savo dukrą Ešlę 
mylintis tėvas. Dukters kambaryje rastas 
nepasirašytas meilės laiškas jam sukelia 
ne pasididžiavimą, kad Ešlė patinka 
vaikinams, 0 nepaaiškinamą siaubą. 

Ešlė Frimen - graži, linksma koledžo 
studentė, kurios veidas, balsas Ir kūnas 
tiesiog pakerėjo Maiklą O'Konelį. Maiklas 
įsitikinęs, kad Ešlė - jo gyvenimo moteris 
Ir kad niekas jos iš jo neatims. O Ešlė 
lengvabūdiškai tiki, kad atsitiktinė pažintis 
ir vienintelė naktis su Maiklu tebuvo 
apmaudi klaida. Ji tiesiog nežino, ką gali 
gailesčio neturintis psichopatas Maiklas... 
Į pasimatymą su Ešle atėjusį studentą 

lis sumuša taip, kad šis tampa neigalus. 
Geriausia Ešlės draugė patenka į mislingą 
automobilio avariją. Nepadeda nei pinigai, 
kuriuos Ešlės tėvai sumokėjo Maiklui, 
naiviai tikėdamiesi taip atsikratyti maniako, 
nei privatus seklys. Siaubo kilpa aplink Ešlę 
Ir visą jos šeimą veržiasi vis tvirčiau... 
Nepralenkiamo psichologinės įtampos 
meistro Johno Katzenbacho romane viskas 
sukasi apie klausimą - kaip toli galima 
nueiti, bandant apsaugoti savo vaiką? 

